
CUVÂNT ÎNAINTE 


Volumul al VIII-lea din Filocalia română, un volum deosebit 
prin modul în care Părintele Stăniloae l-a alcătuit, este dedicat 
aproape în întregime învăţăturii despre rugăciune, aşa cum s-a 
păstrat ea în tradiţia ortodoxă. Prima parte a acestui adevărat 
manual patristic de rugăciune, care este şi cea mai întinsă, 
cuprinde o serie de lucrări de sinteză ale unor autori din perioada 
bizantină târzie (secolele XIV-XV), şi anume Calist şi Ignatie 
Xanthopol, Calist Patriarhul, Calist Angelicude, Calist Catafygiotul, 
Maxim Cavsocalivitul, Grigorie al Tesalonicului, la care se adaugă 
şi o metodă a practicării rugăciunii atribuită Sfântului Simeon 
Noul Teolog (secolele X-XI). În cuprinsul acestor texte patristice 
sunt expuse detalii importante, vrednice de luat aminte pentru cel 
care vrea să se desăvârşească în practica rugăciunii. Ele sunt de 
ajutor pentru nevoitorii aflaţi în mănăstiri sau în sihăstrii, dar le 
sunt folositoare şi credincioşilor care râvnesc la o viaţă 
duhovnicească mai înaltă. In acest sens, un loc important în 
iconomia volumului îl constituie prezentarea unor metode (unele 
chiar sistematice), pentru practicarea rugăciunii lui lisus, pe care 
o întâlnim şi sub numele de rugăciunea inimii sau a minţii. De 
regulă, traseul nevoitorului consemnat în aceste „metode” este 
unul destul de complex, nelimitându-se numai la exerciţiul propriu- 
zis al rugăciunii, ci se înfăţişează, prin sentinţe sau expuneri 
concise, diferite stări sau trepte ale vieţii duhovniceşti, de la 
despătimirea de patimile egoiste şi până la unirea prin har cu 
Dumnezeu. Exemplul cel mai convingător este Metoda lui Calist şi 
Ignatie, în care autorii ţin să înfăţişeze viaţa duhovnicească într-un 
permanent suiş, susţinut prin rugăciune neîncetată. 

Alte scrieri din acest volum sunt mai scurte şi centrate 
exclusiv pe atenţia nevoitorului în timpul rugăciunii, aşa cum este 
Metoda Sfântului Simeon Noul Teolog, care învaţă renunţarea 
treptată la rugăciunea însoţită de gânduri şi de imagini, pledând 
pentru o rugăciunea „curată”. Astfel, prin trezvie, mintea trebuie 
să păzească inima în timpul rugăciunii şi să se întoarcă neîncetat 
înăuntrul ei, iar de acolo să-şi înalțe cererile către Domnul. În 
textul Din viața Sfântului Maxim Cavsocalivitul este înfăţişată 
experienţa rugăciunii contemplative, dobândită de Cuviosul Maxim 
din Muntele Athos, prin mijlocirea Maicii Domnului. 

A doua parte a volumului de faţă este formată dintr-un eseu al 
Pr. Prof. Dumitru Stăniloae intitulat: „Din istoria isihasmului 
românesc”, la care adaugă o serie de scurte texte exemplificatoare 
ale unor Părinţi filocalici mai noi din spaţiul românesc, cum ar fi: 
Sfântul Cuvios Vasile de la Poiana Mărului, Sfântul Cuvios 


Gheorghe de la Cernica, Sfântul Cuvios Iosif, duhovnicul 
Mănăstirii Văratec, schimonahul Gheorghe, un părinte necunoscut 
(identificat de părintele Cleopa de la Sihăstria cu nepotul 
stareţului Neonil de la Neamţ). Ideea eseului Părintelui Stăniloae 
este aceea a unei veritabile continuităţi isihaste între spaţiul 
ortodox bizantin şi cel al Ortodoxiei româneşti, idee pentru care 
pledează implicit textele culese din Părinţii isihaşti români. 

Scrierile conţinute în acest volum al Filocaliei au jucat de-a 
lungul timpului un rol deosebit de însemnat în viaţa duhovnicească 
a monahilor din tot spaţiul ortodox. De asemenea, în spaţiul 
românesc ele s-au bucurat de o largă apreciere chiar şi în rândul 
credincioşilor mireni, datorită tălmăcirii şi tâlcuirilor la care a 
ostenit vrednicul de pomenire Pr. Prof. Dumitru Stăniloae. 
Binecuvântăm publicarea acestui volum al Filocaliei, într-o ediţie 
nouă, oferindu-l ca pe un dar de mare preţ tuturor credincioşilor 
iubitori de rugăciune şi de creştere duhovnicească. 

t DANIEL, 
Patriarhul Bisericii Ortodoxe Române 

1. Autorii scrierii şi legătura ei cu celelalte scrieri ale 
patriarhului Calist 


Despre Ignatie, al doilea autor al acestei scrieri, nu se ştie 
nimic afară de ceea ce spune Simeon al Tesalonicului: că era din 
Constantinopol, împreună cu Calist, şi s-a nevoit împreună cu 
acesta în viaţa monahală. 

Despre celălalt autor, Simeon al Tesalonicului scrie în plus că 
a fost şi patriarh al Constantinopolului. „In chip deosebit au scris 
despre aceasta (despre Rugăciunea lui lisus) în zilele noastre, în 
Duh, ca fiind şi ei în Dumnezeu, de Dumnezeu cuvântători, de 
Dumnezeu şi de Hristos purtători şi cu adevărat îndumnezeiţi, cel 
întru sfinţi părintele nostru Calist, care a fost şi patriarhul de la 
Dumnezeu al capitalei Noua Romă, şi împreună cugetătorul şi 
nevoitorul cu el, Cuviosul Ignatie. Ei au înfăţişat în cartea alcătuită 
de ei, în chip duhovnicesc şi într-o gândire foarte înaltă, în 
numărul plin de 100 de capete, deplina cunoştinţă despre 
aceasta”!. 

Pe baza afirmației lui Simeon Tesaloniceanul, că aceşti autori 
au scris în zilele lui, dat fiind că el a murit la 1430 ca mitropolit al 
Tesalonicului (în noaptea în care au ocupat turcii acest oraş), s-a 
dedus, pe drept cuvânt, că el vorbeşte nu de Calist I, care a fost 
patriarh în Constantinopol între 1350 şi 1353 şi între 1355 şi 1363, 
cum presupune Nicodim Aghioritul în prefața la această scriere, ci 
de Calist al II-lea, care a fost patriarh în 1397, vreme de 7 luni?. 

Despre acest Calist se ştie sigur că a fost călugăr în 
Mănăstirea Xanthopol din Sfântul Munte, una dintre mănăstirile 
vecine cu Mănăstirea Pantocrator, dar tot aşa de sigur e că a 
vieţuit şi în Mănăstirea Xanthopol din Constantinopol. Numele de 
Xanthopol îl are din faptul că a trăit în mănăstirile cu acest nume, 
şi nu din faptul că s-ar fi născut din familia Xanthopol din 
Constantinopol, căci în acest caz ar fi trebuit să fie dat de Simeon 
Tesaloniceanul ca frate de sânge cu Ignatie, ceea ce nu se 
întâmplă5. Mănăstirea Xanthopol din Galata (Constantinopol) era, 


1 Împotriva tuturor ereziilor, cap. 296, în: PG 155, 542. 

2 Hans-Georg Beck, Kirche und theologische Litteratur im 
byzantinischen Reich, München, 1959, pp. 784, 774; A. M. Ammann S. J., 
Die Gotteschau im palamitischen Hesychasmus, Würzburg, 1958, pp. 8, 
13. 

3 A. M. Ammann, Die Gotteschau..., p. 13. A se vedea şi V. Grumel, 
„Note sur Callist Xanthopol”, în: Revue des études byzantines, 1960, pp. 
199-204. 

poate, într-o legătură cu Mănăstirea Xanthopol din Sfântul Muntef. 
În anul 1431 se vorbeşte în Mănăstirea Xanthopol din Galata de 
Sfinţii Xanthopoli?. Ziua Sfântului Calist se prăznuieşte de către 
Biserica greacă în 22 noiembrie. 

Sub numele lui Calist Patriarhul, în Filocalia greacă mai sunt 
inserate încă două scrieri: una intitulată Despre rugăciune, în 14 
capete, şi alta, la fel, cu capetele enumerate în continuare, până la 
83. Ultima n-a fost publicată în prima ediţie a Filocaliei greceşti, ci 
numai în a doua şi a treia. 

A. M. Ammann recunoaşte ca justă această atribuire. Filocalia 
greacă, în ediţiile a Il-a şi a Il-a, numeşte scrierea din urmă 
Capetele ce lipsesc (din prima ediţie) şi le numără de la cap. 15 
înainte. A. M. Ammann spune că în ediţia a II-a din Atena capetele 
scrierii Despre rugăciune au fost adăugate în întregime”. Dar se 
pare că cele 14 capete din prima scriere reprezintă fragmentul 
unei alte scrieri a lui Calist. Cel puţin aşa rezultă dintr-un 
manuscris românesc, nr. 500, din Mănăstirea Văratec, scris de 
stareţa Nazaria la 1811, la îndemnul duhovnicului Iosif, 
cuprinzând 186 de file. In acest manuscris, numit Raiul, capetele 
încep nu cu nr. 15 (ca în Filocalia greacă), ci cu nr. 1, cuprinzând 


+ Cf. Méyac Zvvačtapıotńç nov.-dec., Atena, 1895, p. 482, n. 1; după 
Ammann, Die Gotteschau..., p. 13. 

5 G. Mercati, „Notizie di Procoro e Demetrio Cidone”, în: Studi e testi, 
56, Città del Vaticano, 1931, p. 473. 

$ Ediţia I (într-un volum) a fost publicată la Veneţia în 1792, ed. a Il-a 
(în două volume), la Atena în 1893, ed. a Il-a (în cinci volume), tot la 
Atena, între anii 1957 şi 1963. Scrierea mai extinsă, Despre rugăciune, e 
publicată în ed. a Il-a, în vol. II, pp. 412-459; în ed. a III-a, în vol. IV, pp. 
299-367. 

7 Die Gotteschau..., p. 14, n. 2. 

în total 80 de capete. 

Tot în ms. 50 de la Văratec scrierea Raiul se numeşte „Cartea 
a treia a patriarhului Calist”. Pe de altă parte, în mai multe 
manuscrise româneşti din Biblioteca Academiei Române scrierea 
Metoda sau Cele o sută de capete ale lui Calist şi Ignatie e dată ca 
având autor numai pe patriarhul Calist, sau pe Calist Xanthopol”. 
Şi iarăşi, pe de altă parte, alte manuscrise din acea bibliotecă dau 
sub numele lui Calist şi Ignatie Xanthopol şi scrierea Raiul. 

De aici s-ar putea deduce că scrierea Metoda e mai mult a lui 
Calist; poate că Ignatie îi va fi dat numai vreun ajutor la 
strângerea citatelor din Părinţii anteriori. 

În felul acesta s-ar explica, poate, faptul că scrierea Raiul e 
dată ca a treia carte a Sfântului Calist. Prima ar fi Metoda, dată în 


3 lată numerotarea paralelă din Filocalia greacă şi manuscrisul de la 
Văratec: 


” Astfel, ms. 1922 cuprinde această sută sub numele lui Calist 
Xanthopol, f. 3 r.-107 r. Manuscrisul 1474 cuprinde mai multe capete din 
aceeaşi sută, tot sub numele Sfântului Calist (f. 2 r.-23 v.; cap. 35, 29), 
apoi întreaga sută (f. 23 r.-275 r.). Sunt însă în această bibliotecă şi unele 
manuscrise în care Cele o sută de capete sunt atribuite lui Calist şi 
Ignatie (703, 1409, 1889, 2635, 2799, 2890, 3101, 3457, 3546). 

10 Manuscrisele 1981, 2890. În orice caz, ar fi necesară o cercetare 
mai cu răgaz a tuturor manuscriselor care cuprind scrierile lui Calist (şi 
Ignatie). 

unele manuscrise sub numele lui Calist şi Ignatie Xanthopol, iar a 
doua, Cele 14 Capete despre rugăciune, din care au mai putut face 
parte şi alte capete, date sub diferite nume de conţinuturi în unele 
manuscrise din Biblioteca Academiei Române!!. 

Tot din faptul că Metoda este în mod precumpănitor o scriere 
a lui Calist (prima carte), s-ar explica de ce această scriere se 
numeşte şi ea, uneori, Rai, deşi e dată sub numele lui Calist şi 
Ignatie şi deşi numele de Rai se dă în textul altor manuscrise 
numai celei de a treia scrieri, care e dată ca fiind numai a lui 
Calist!?. 

În orice caz, elucidarea acestei chestiuni cere o cercetare 
amănunţită a manuscriselor greceşti din diferite biblioteci. 

Din notele date până aici se vede cât de des s-au copiat 
scrierile lui Calist în româneşte; şi n-am dat decât o parte din 
manuscrisele româneşti care le cuprind şi care datează de la 
sfârşitul secolului al XVIII-lea şi începutul secolului al XIX-lea. 

Mai e de remarcat că adeseori scrierile patriarhului Calist, 
inclusiv cea de sub numele lui Calist şi Ignatie, se află în aceleaşi 
manuscrise cu cele ale Sfântului Grigorie Sinaitul. Se pare că 
scrierile acestor doi autori, împreună cu Scara lui loan Scărarul, 
erau cele mai citite de călugării români. 

În manuscrisul nr. 1922 din Biblioteca Academiei Române, în 
care după Cele o sută de capete ale lui Calist Xanthopol (f. 3-108) 
urmează opera lui Grigorie Sinaitul (f. 108 r.-264 r.) cu un „Cuvânt 
înainte” al lui Vasile de la Poiana Mărului (f. 108 r.-118 r.) şi o 
parte din opera lui Petru Damaschinul (f. 265 r.-283 r.), se scrie pe 
dosul copertei din faţă: „Această carte ce se numeşte Filocalie este 
învăţătoare pentru a minţii rugăciune şi are multe învățături 
posniceşti”. Manuscrisul era considerat deci ca cuprinzând în 
esenţă tot ce-i trebuie unui monah în urcuşul lui duhovnicesc. 

Dar socotim că şi motivele interne pledează pentru 
identitatea autorului Metodei lui Calist şi Ignatie cu autorul 
celorlalte scrieri: patriarhul Calist. 


11 Dăm manuscrisele în care se află capete de ale lui Calist, se pare 
deosebite de cele 14 şi cele 80 (sau 83) Despre rugăciune şi de cele 100 
(ale lui Calist şi Ignatie); menţionăm: Chip al luării-aminte şi al rugăciunii 
(ms. Acad. 486, 1076, 3790, 3543, 179, 4716, 3547; Neamţ, ms. 29, 39, 
44, 49). Apoi: Calist Patriarhul, Capete pentru viața de obşte (Bibl. Acad. 
Rom., ms. 3548, f. 278 r.-295 r.); acelaşi, Pentru ascultare (Bibl. Acad. 
Rom., ms. 3548, f. 278 r.-295 r.); Calist Xanthopol, Mărturisirea păcatelor 
(Bibl. Acad. Rom., ms. 2519, f. r.-7 r. 2647, f. 46 r.-59 r.). 

12 Aşa se numeşte scrierea Cele o sută de capete ale lui Calist şi 
Ignatie Xanthopol, în ms. 24, 44, 73 din Biblioteca Mănăstirii Neamţ sau 
în ms. 2890 din Bibl. Acad. Rom. 

Pentru a vedea aceasta, dăm mai întâi pe scurt conţinutul 
Metodei, cunoscută ca a lui Calist şi Ignatie Xanthopol, şi apoi pe 
al celorlalte două scrieri ale patriarhului Calist publicate în acest 
volum, cu apropierile şi deosebirile dintre ele. 


2. Conţinutul Metodei lui Calist şi Ignatie Xanthopol şi 
legătura lui cu conţinutul celorlalte două scrieri ale lui Calist 


Dacă toate scrierile cuprinse în Filocalia greacă şi aproape 
toate scrierile duhovniceşti ale Răsăritului ortodox înfăţişează în 
sentinţe sau în expuneri mai continue diferitele momente, stări sau 
trepte ale vieţii duhovniceşti într-o formă nesistematică, Metoda 
lui Calist şi Ignatie vrea să expună întreg urcuşul acestei vieţi în 
forma în care se împlineşte de fapt. În privinţa aceasta, numai 
Scara lui loan Scărarul i se aseamănă. Poate aceasta i-a şi servit 
de model. E drept că nu totdeauna capetele cărţii acesteia se 
succed în mod riguros după treptele urcuşului duhovnicesc. 
Aceasta pentru că nici acest urcuş nu are succesiunea strictă pe 
care o cere ideea noastră de înşiruire sistematică. În viaţă, chiar în 
viaţa cea duhovnicească, apar anticipat şi pentru momente mai 
scurte stări şi trepte care se vor înstăpâni deplin în suflet de-abia 
în faze mai înalte ale ei; sau în fazele mai înalte revin pentru 
momente mai scurte unele umbre, trepte şi stări, care s-ar putea 
socoti de cei ce privesc lucrurile prea schematic că au fost definitiv 
depăşite. Autorii scrierii de faţă ţin, cu o anumită libertate, seama 
în expunerea lor de această dezvoltare nu prea simplă a vieţii 
duhovniceşti. Dar, în general, în scrierea lor se observă cu destulă 
claritate firul suitor al acestei vieţi. 

O altă caracteristică a acestei scrieri este că e alcătuită 
aproape exclusiv din texte ale Părinților mai vechi. Autorii dau de 
la ei aproape în fiecare cap numai câteva rânduri de introducere şi 
câteva de încheiere. Dar textele din fiecare cap şi din toată 
scrierea sunt atât de bine alese şi aşezate într-o înşirare atât de 
consecventă, că fiecare cap şi toate la un loc se prezintă ca un 
întreg bine închegat şi într-un suiş organic. 

Dar, adeseori, chiar printre textele citate sunt observaţii 
personale care scot la iveală înţelesuri adânci din ele, poate pentru 
prima dată. Ba, câteva teme din capetele dinspre sfârşit sunt 
expuse cu cuvinte aproape exclusiv proprii autorilor, punând în 
lumină asemenea înţelesuri surprinzător de adânci şi de noi. Aşa e, 
de pildă, cap. 92, despre importanţa împărtăşirii dese cu Trupul şi 
Sângele Domnului. 

Deosebit de accentuat şi de luminos e descrisă preschimbarea 
firii umane prin îndumnezeirea produsă de Rugăciunea lui lisus, 

însoţită de căldura iubirii faţă de El. Intimitatea ce se înfăptuieşte 
între firea umană şi lucrarea dumnezeiască este descrisă în 
termeni capabili să redea toată realitatea subtilă a acestei unităţi. 
A se vedea în acest sens cap. 90: „Despre credinţă, nădejde şi 
iubire”, unde se spune între altele: „Semnele schimbării (produse 
de căldura iubirii lui Dumnezeu) sunt că faţa omului devine plină 
de căldură, plină de bucurie, trupul lui se încălzeşte, frica şi sfiala 
se depărtează de la el şi îşi iese din sine... Moartea înfricoşătoare o 
socoteşte ca bucurie”. 

O altă caracteristică a scrierii este că, în tot acest fir suitor al 
vieţii duhovniceşti, ea lasă să se observe prezenţa permanentă şi 
de prim rang a rugăciunii lui lisus. De aceea autorii ei reiau 
vorbirea despre această rugăciune în foarte multe rânduri, la toate 
nivelele la care ajunge viaţa duhovnicească. Dar întrucât, după ei, 
rugăciunea aceasta nu se poate săvârşi ca o metodă formală, 
făcând abstracţie de piedicile pe care i le opun diferitele patimi, 
închipuiri şi amintiri care ispitesc pe om spre plăceri trupeşti şi-l 
leagă de lucrurile şi de împrejurările care le pot satisface, autorii 
(sau autorul) îşi îndreaptă adeseori, după descrierea felului în care 
trebuie să se facă rugăciunea, atenţia spre metodele prin care 
omul se poate feri, se poate curăța de patimi şi poate dezvolta în 
sine virtuțile sau pornirile spre bine, care sfârşesc în nepătimire. 

Pe aceasta autorii o leagă strâns de iubire, de îndumnezeire, 
de vederea luminii dumnezeieşti. 

În general „liniştea” pe care trebuie să o dobândească omul 
duhovnicesc este un proces dinamic, deşi liniştit din alt punct de 
vedere, e o creştere în blândeţe, în smerenie, dar şi în fericirea 
iubirii, o tensiune continuă spre Dumnezeu, supremul izvor de 
iubire, care nu e lipsită de momentele dramatice ale pocăinţei 
pentru păcatele cele mai subţiri, pe care, cu cât omul e mai 
progresat duhovniceşte, cu atât le sesizează mai mult în sine, 
producându-i o ascuţită întristare. Şi tot acest urcuş sfârşeşte în 
„odihna” în iubirea lui Dumnezeu, care nici ea nu e încremenire, ci 
o lărgire necontenită a fiinţei umane pentru primirea şi iradierea 
acestei iubiri. 

Foarte puternic este pusă în lumină, în urcuşul omului 
duhovnicesc şi în starea lui îndumnezeită, plină de forţa iradierii, 
lucrarea Sfântului Duh. Toată viaţa cea nouă, plină de văpaia 
iubirii lui Dumnezeu, se datorează Sfântului Duh. Mai rar o scriere 
ca aceasta, în care lucrarea Duhului Sfânt să fie aşa de accentuată. 

Desigur, aceasta nu înseamnă că atenţia acordată Domnului 
lisus Hristos trece pe al doilea plan, cum crede Ammann. 
Pomenirea neîncetată a numelui lui lisus, cu simţirea fierbinte a 
iubirii Lui, a dulceţii prezenţei Lui, este puterea esenţială care 

conduce pe om în tot urcuşul lui spre unirea cu Dumnezeu şi spre 
desăvârşirea proprie. Această putere stă la baza întregului său 
efort de curăţire de patimi, de înaintare spre nepătimire, spre 
simţirea tot mai adâncă a lui Dumnezeu şi spre unirea cu El în 
însăşi persoana Domnului lisus Hristos. Dacă nu se încurajează 
închipuirea lui Hristos cu rănile Lui sângerânde, ca în mistica 
feminină catolică, este pentru că Hristos, Cel cu Care omul 
duhovnicesc sporeşte legătura neîncetată, este Hristos Cel înviat, 
Cel devenit străveziu în lumină, Cel care e simţit în primul rând ca 
subiect - focar de iubire, sălăşluit înlăuntrul inimii, nu Hristos al 
amintirii în starea de răstignire pe cruce, Hristos care nu e, 
propriu-zis, real prezent, ci mai curând doar amintit. Hristos din 
scrierile duhovniceşti ale Răsăritului este Hristos real prezent şi 
transparent în inimă, Hristos din Care, de aceea, iradiază puterea 
în toată fiinţa umană, dar o putere care e simțită că e din El ca 
subiect plin de o iubire nesfârşită. 

Reproşul lui Ammann, din acest punct de vedere, porneşte 
din neînţelegerea spiritualităţii răsăritene, care nu rămâne la 
sentimentalismul susţinut mai mult de amintire şi lipsit de puterea 
de înduhovnicire a omului, care iradiază din Hristos Cel prezent!5. 

Desigur, aceasta stă în legătură şi cu altă considerare a 
esenței operei mântuitoare a lui Hristos: în învăţătura Părinților. 
Hristos nu ne-a mântuit prin plata unei echivalenţe juridice pe 
cruce, pentru care trebuie să-l fim mereu recunoscători cu 
amintirea, privind la această răstignire a Lui pe cruce, cum însuşi 
Ammann declară, ci ne mântuieşte prin legătura reală, continuă, 
pe care o avem cu Hristos Cel înviat, desigur şi pentru faptul că a 
primit răstignirea. 

Şi numai pentru faptul că Hristos e simţit prezent în starea 
Lui înviată, pnevmatizată, transparentă şi iradiantă de putere, tot 
urcuşul duhovnicesc duce pe om spre pnevmatizare asemănătoare 
cu a Lui, care pregăteşte deplina stare de pnevmatizare şi 
transparenţă în lumină a omului înduhovnicit, în viaţa viitoare. 

Dar dacă Cele o sută de capete descriu mai mult înfrânările şi 
virtuțile celui ce voieşte să ajungă la unirea cu Dumnezeu şi la 
vederea Lui sufletească (am zice faza de curăţire, sau făptuitoare), 
cele 14 Capete despre rugăciune ce urmează după ele descriu 
treapta mai înaltă a rugăciunii, iar cele 80 (sau 83) de capete ale 
scrierii Raiul, sau Despre rai descriu aproape exclusiv culmea 
duhovnicească a unirii cu Dumnezeu, la care a ajuns cel ce s-a 
străduit să tindă spre ea. Cum va zice Vasile de la Poiana Mărului 
mai târziu, aici ea descrie „rugăciunea văzătoare”, spre deosebire 


13 A. M. Ammann, Die Gotteschau..., p. 40. 

de „rugăciunea minţii”, produs al efortului omenesc. Desigur că şi 
scrierea din urmă acordă un mare loc rugăciunii, pentru că numai 
rugăciunea introduce nemijlocit la unirea cu Dumnezeu, sau la 
vederea Lui. Dar cel mai mult ea se ocupă cu „vederea” lui 
Dumnezeu, care e mai presus şi de rugăciune. De aceea, ea se 
ocupă tot aşa de mult, ba chiar mai mult, cu lucrarea Duhului 
Sfânt, căci starea de rugăciune culminantă şi de unire supremă cu 
Dumnezeu e o stare în care lucrarea Duhului Sfânt a devenit 
oarecum exclusivă. Starea de unire cu Dumnezeu fiind, propriu-zis, 
o stare de totală iubire, autorul acordă mai multe capete descrierii 
iubirii de Dumnezeu. Astfel, temele scrierii a treia a lui Calist se 
pot socoti acestea patru: rugăciunea, vederea lui Dumnezeu, 
iubirea Lui, lucrarea Duhului Sfânt. 

Dar temele acestea apar într-o măsură mai puţin accentuată 
încă în Cele o sută de capete ale lui Calist şi Ignatie. Afirmația că 
numai în Duhul Sfânt ne putem ruga lui lisus formează conţinutul 
capetelor 12-13, 50. Despre trebuinţa Duhului Sfânt pentru cei ce 
voiesc să urce spre Dumnezeu se vorbeşte în cap. 6, ba în acest 
cap şi în cap. 4 se afirmă chiar că toată strădania vieţii adevărate a 
celui credincios este să redescopere harul Duhului Sfânt primit la 
Botez, dar acoperit de patimi. Despre vederea mai presus de minte 
a lui Dumnezeu se vorbeşte în cap. 70, despre iubire, în cap. 81. 

Amândouă scrierile se resimt, prin marele rol acordat 
Sfântului Duh şi iubirii, de influenţa Sfântului Simeon Noul Teolog. 
Viaţa isihaştilor îşi descoperă, în aceste scrieri, faţa ei de viaţă în 
Duhul Sfânt. 

S-ar putea spune că Cele o sută de capete ale lui Calist şi 
Ignatie se deosebesc de cea de a doua scriere nu numai prin faptul 
că cea dintâi descrie urcuşul spre Dumnezeu, pe când a doua 
descrie vârful acestui urcuş, ci şi prin faptul că cea dintâi dă o 
largă întemeiere, în scrisul Părinților duhovniceşti anteriori, a 
stării de unire cu Dumnezeu, descrisă în cele 80 (sau 83) de capete 
ale scrierii Raiul. 

Dar cele două scrieri sunt preocupate de aceeaşi culme 
duhovnicească pe care cea dintâi o descrie ca ţintă de atins, iar 
cea de a doua, ca ţintă atinsă. 

Înrudirea celor două scrieri se face simțită şi în unii termeni 
proprii şi caracteristici ambelor scrieri. De exemplu, termenul 
„aeiBivra = pururea izvorâtor”, aflat în Cele o sută de capete 
(cap. 75), se află şi în cele 80 (sau 83) de capete ale scrierii Raiul 
(cap. 22, 43). Preocuparea scrierii Raiul de a face pe cititori să 
câştige simplitatea şi lipsa de chip a minţii (avei6eov, cap. 21) e 
proprie şi Celor o sută de capete (cap. 70). De asemenea, în 
amândouă scrierile se foloseşte termenul de „har enipostatic” 


PREOTUL. PROFESOR DUMITRU STANILOAE 
(Calist şi Ignatie, cap. 70; Patriarhul Calist, cap. 40). 

Identitatea aceasta de termeni şi de preocupări s-ar putea 
ilustra pe larg printr-o cercetare mai amănunţită a celor două 
scrieri. În ele se simte aceeaşi atmosferă de gândire şi de stil. 

În orice caz, în scrierea Raiul (80 sau 83 de capete) avem o 
serioasă aprofundare teologică a temelor din Cele o sută de 
capete. Avem în ea stăruitoare analize ale stărilor trăite de 
contemplativ sau văzător (de ex. cap. 36), dar avem în ea şi 
interesante aprofundări hristologice şi antropologice (de ex. cap. 
38). Sunt descrise în cuvinte entuziaste stările iubirii de Dumnezeu 
şi modul trecerii practice de la multele raţiuni ale naturii şi 
Scripturii la Rațiunea tainică, personală, Cea Una şi Supremă. 
Scrierea cuprinde o analiză admirabilă a „simţirii înţelegătoare” şi 
a stării produse de ea (cap. 41). Cap. 43 ne dă o cuceritoare 
descriere a dragostei de Dumnezeu, care e sufletul rugăciunii 
neîncetate. În cap. 47-48 avem interesante observaţii cu privire la 
deschiderea inimii şi la unirea dintre minte şi inimă. In cap. 52 
avem o remarcabilă argumentare filosofică a credinţei ca 
experienţă a lui Dumnezeu. Expresia „chip enipostatic” e o 
paralelă la „luminarea enipostatică” din Cele o sută de capete 
(cap. 60). Desigur, ea se află şi la Sfântul Grigorie Palama, dar în 
cele două scrieri de faţă ea capătă o aplicare practică. Cap. 57, 
despre cunoaşterea lui Dumnezeu, despre toate virtuțile legate de 
ea, se resimte de influenţa Sfântului Simeon Noul Teolog. Capetele 
65-73 cuprind frumoase reflecţii despre minunea unirii lui 
Dumnezeu cu sufletul. 

Metoda sau cele o sută de capete 

Metodă şi regulă foarte amănunţită, care 
are mărturiile sfinţilor şi poate fi întrebuințată, 
cu ajutorul lui Dumnezeu, de către cei ce-şi aleg 
să vieţuiască în linişte şi singurătate, sau despre 
purtarea, petrecerea şi vieţuirea lor şi despre toate 
bunătăţile ce le pricinuieşte liniştirea celor 
ce se străduiesc cu ea cu dreaptă judecată 


L. Cuvântul de faţă se împarte în o sută de capete, iar 
introducerea e socotită ca primul cap şi se ocupă cu darul şi harul 
mai presus de fire, sălăşluit prin Duhul Sfânt în cei credincioşi!“. 

Ar fi trebuit ca noi, cei ce, potrivit cuvintelor dumnezeieşti, 
suntem învăţaţi de Dumnezeu (7 Tesaloniceni 4, 9) şi purtăm 
înscrisă în inimă, în chip negrăit, legea cea nouă (2 Corinteni 5, 2- 
5), mai luminoasă ca un sfeşnic, şi suntem cârmuiţi de Duhul cel 
bun şi atotdrept, ca nişte fii şi moştenitori ai lui Dumnezeu şi 
împreună-moştenitori cu Hristos (Romani 8, 17), să vieţuim 
asemenea îngerilor şi să nu avem nevoie să fim învăţaţi de cineva 
ca să cunoaştem pe Domnul. Dar depărtarea noastră de la bine şi 
abaterea spre rău, de la cea dintâi răsărire a părului şi, împreună 
cu aceasta, pizma cumplitului Veliar şi tirania lui neîmpăcată 
împotriva noastră a sădit în noi pornirea să ne depărtăm în chipul 
cel mai rău de poruncile mântuitoare şi îndumnezeitoare şi să ne 
lăsăm duşi spre prăpăstiile pierzătoare de suflet; iar ceea ce e şi 
mai jalnic (este faptul că) ne-a stârnit să cugetăm şi să lucrăm 
chiar împotriva noastră; drept urmare, potrivit cuvântului 
dumnezeiesc, „nu este nimeni care înţelege, nu este nimeni care 
să caute pe Dumnezeu” (Psalm 13, 1). Căci, îndată ce ne-am abătut 
de la calea cea dreaptă, ne-am făcut netrebnici (Psalm 13, 3) şi, de 
aceea, în întregime trupuri (Facerea 6, 3). Iar lipsindu-ne de harul 
luminător şi dumnezeiesc, avem nevoie să ne îndemnăm şi să ne 
ajutăm unii pe alţii spre cele bune??. 


14 De fapt, cap. 1 nu se ocupă cu harul. Dar toată secţiunea întâi (cap. 
1-14) se ocupă cu harul şi cu modul în care poate fi menţinut. In 
manuscrisele Bibliotecii Academiei scrierea aceasta se numeşte 
Meşteşug şi îndreptar. 

15 Această întrajutorare spre cele bune nu stă în contrazicere cu 
afirmaţia de mai înainte, că toţi ne-am făcut răi. Căci binele pe care îl 
săvârşim prin această întrajutorare este mărginit. În afară de aceasta, 
omul, ajutând pe altul, depăşeşte în oarecare măsură neputinţa de a fi 
bun, pe care o trăieşte când se închide în singurătatea sa. 

2, Cuvântul de faţă s-a scris datorită întrebării unui 
frate oarecare, potrivit tintei urmărite de el, dar şi pentru 
împlinirea unei porunci a Părinților. 

Fiindcă, în dorinţa ta de a cerceta, după cuvântul Domnului 
(Ioan 5, 39), dumnezeieştile şi de viaţă dătătoarele Scripturi şi de a 
fi introdus în ele fără primejdie, ai cerut adeseori şi de la noi, 
nevrednicii, un cuvânt şi o regulă scrisă, pentru folosul tău şi poate 
şi al altora, cum zici, am judecat acum că trebuie să împlinim, cu 
ajutorul lui Dumnezeu, această dorinţă vrednică de laudă a ta, 
după ce, mai înainte, n-am voit să o facem. O împlinim acum, 
preaiubitul nostru fiu duhovnicesc, părăsind lenea care ne 
însoţeşte, de dragul iubirii şi al folosului tău, uimiţi la culme de 
sârguinţa ta pentru cele bune şi de stăruitoarea ta osteneală. Dar, 
înainte de acestea, o facem temându-ne de pedeapsa cu care a 
ameninţat Dumnezeu, în chip înfricoşător, pe cel ce a ascuns 
talantul (Matei 25, 25). 

Pe lângă cele spuse, o facem ca să împlinim porunca pe care 
ne-au lăsat-o Părinţii şi învățătorii noştri duhovniceşti, 
încredințând cele învăţate de la ei altor bărbaţi iubitori de 
Dumnezeu. Deci Dumnezeu, Părintele iubirii şi  Dătătorul 
îmbelşugat al tuturor bunătăţilor, să ne dea nouă, celor zăbavnici 
şi slabi la glas, cuvânt potrivit întru deschiderea gurii noastre 
(Efeseni 6, 19), El, Care a insuflat adeseori şi animalelor 
necuvântătoare cuvânt (Numerii 22, 28), spre folosul auzitorilor. 
Iar ţie şi tuturor celor ce vor citi acestea, potrivit spusei tale, să vă 
dea urechi să le auziţi cu înţelepciune şi pricepere şi să vieţuiţi în 
chip drept, precum este plăcut Lui. „Căci fără de El nu putem face 
nimic” din cele folositoare şi mântuitoare, precum s-a scris (Ioan 
15, 5); şi „de nu va zidi Domnul casa, în zadar s-ar osteni ziditorii” 
(Psalm 126, 1). Despre acestea, atât. 


3. Cunoaşterea scopului premerge oricărui lucru. lar scopul 
acestei lucrări este să arate care este temelia. 

Dacă cunoaşterea scopului premerge oricărui lucru, iar 
scopul nostru este să spunem cele ce ajută la creşterea 
duhovnicească, iar al tău, să vieţuieşti cu adevărat potrivit celor 
spuse, trebuie ca înainte de orice să cercetăm spre ce plinătate a 
gândirii celei după Hristos privind, să punem apoi un început 
folositor ca temelie, ca apoi, cu timpul, împărtăşindu-ne de 
ajutorul cel de Sus cu îmbelşugare, să tindem şi spre un acoperiş 
potrivit zidirii clădite de Duhul. 


4. Începutul oricărei lucrări după Dumnezeu este să 
viețuim potrivit cu poruncile Mântuitorului. lar sfârşitul ei este să 

ne întoarcem la harul desăvârşit al Preasfântului şi de viaţă 
începătorului Duh, dat nouă prin dumnezeiescul Botez. 

Deci, începutul oricărei lucrări după Dumnezeu este, pe 
scurt, să ne grăbim în tot chipul, cu toată puterea, să vieţuim după 
legea tuturor poruncilor îndumnezeitoare ale Mântuitorului. Iar 
sfârşitul este să ne întoarcem, prin păzirea lor, la zestrea dată 
nouă de Sus şi de la început din sfinţita cristelniţă, adică la 
desăvârşita alcătuire şi naştere duhovnicească a noastră din nou, 
prin har; sau, dacă îţi place să numeşti acest dar altfel, la 
lepădarea vechiului Adam cu faptele şi poftele lui şi la îmbrăcarea 
Celui nou şi duhovnicesc (Coloseni 5, 9-10), Care este Domnul 
Iisus Hristos16. Căci zice dumnezeiescul Pavel: „Copiii mei, pe care 
iarăşi vă nasc în dureri, până când va lua Hristos chip în voi” 
(Galateni 4, 19); şi: „Câţi în Hristos v-aţi botezat, în Hristos v-aţi 
îmbrăcat” (Galateni 3, 27). 


5; Ce este harul şi cum îl putem dobândi. Şi care sunt 
cele ce-l tulbură şi care cele ce-l curăță. 

Dar ce este harul şi cum îl putem dobândi şi care sunt cele ce- 
l] tulbură şi care cele ce-l curăţă îţi va arăta cel ce a strălucit cu 
sufletul şi cu limba mai mult decât tot aurul. El zice: „Ce 
înseamnă: «răsfrângând ca o oglindă slava Domnului, ne prefacem 
în acelaşi chip» (2 Corinteni 3, 18)? Aceasta se arăta mai limpede 


16 „Reîntoarcerea” la starea noastră dinainte de păcat nu e, totuşi, o 
întoarcere la o stare fixă; numai cu condiţia aceasta se poate accepta 
ceea ce spune A. M. Ammann că nu există o creştere obiectivă, teologică 
a harului (Die Gotteschau..., p. 25). Starea aceea este totuşi starea 
omului nou, care e tocmai prin aceasta o stare vie, dinamică. E starea în 
care e întipărit Hristos, starea în care omul a luat chipul iui Hristos şi de 
aceea este starea lui Hristos ca om nou, care-l reface pe om în chipul lui 
adevărat. Dar Hristos care s-a întipărit în cel botezat se desfăşoară în el, 
ducându-l spre măsura plinătăţii Lui, la „măsura bărbatului desăvârşit”. 
Deci, pe de o parte harul Botezului, ca sălăşluire a lui Hristos, nu-l duce 
pe om dincolo de Hristos, şi în sensul acesta nu-l trece la alt har, dar pe 
de altă parte există o creştere a omului în Hristos, dând putinţa lui 
Hristos să se actualizeze tot mai mult în el. Şi fără îndoială că această 
actualizare a harului în om nu are numai caracter subiectiv (A. M. 
Ammann, Die Gotteschau...), ci, în omul ce-şi sporeşte deschiderea spre 
Hristos prin virtuţi, harul se desfăşoară în mod obiectiv, adică se 
comunică lăuntric tot mai mult, deşi, pe de altă parte, este întreg în el ca 
realitate în mare parte virtuală pentru om de la Botez. Avem aici aceeaşi 
situaţie ca în cazul Revelaţiei care nu mai trece dincolo de Hristos, dar 
din care Duhul Sfânt comunică continuu puteri şi lumini noi, adică 
„conduce la tot adevărul”, însă numai din Hristos („din al Meu va lua”), şi 
nu din afară de Hristos. 

când lucrau darurile minunilor. Dar nici acum nu e greu celui ce 
are ochi credincioşi să vadă aceasta. Căci, îndată ce ne botezăm, 
sufletul se face mai luminos ca soarele, curăţat fiind prin Duhul. Şi 
nu numai că privim spre slava lui Dumnezeu, ci şi primim o 
strălucire de la ea. Căci precum argintul aflat sub razele soarelui 
trimite şi el raze, nu numai din firea sa, ci şi din lumina soarelui, 
aşa şi sufletul curăţat şi ajuns mai strălucitor decât tot argintul 
primeşte o rază din slava Duhului, pe lângă slava aflătoare în el; şi 
anume, una aşa cum se cuvine de la Domnul în Duhul” (2 Corinteni 
5, 18)". Şi, după puţin: „Dacă voieşti, îţi voi arăta aceasta şi mai 
limpede de la Apostoli. Gândeşte-te la Pavel, ale cărui veşminte 
săvârşeau minuni (Fapte 19, 12), la Petru, a cărui umbră avea 
atâta putere (Fapte 5, 15). Dacă aceştia n-ar fi purtat chipul 
Împăratului şi dacă razele lor de lumină n-ar fi fost cu neputinţă de 
privit, veşmintele şi umbrele lor n-ar fi lucrat minuni!€. Căci chiar 
şi numai veşmintele împăratului înfricoşează pe tâlhari. 

Dar voieşti să vezi slava aceasta strălucind şi prin trup? 
«Privind, se zice, la faţa lui Ştefan, au văzut-o ca o faţă de înger» 
(Fapte 6, 15). Dar aceasta nu era nimic pe lângă slava ce strălucea 
înăuntru. Căci ceea ce Moise avea pe faţă (Ieşirea 34, 30), aceea 
purtau aceştia în suflet. Ba chiar cu mult mai mult. Căci ce avea 
Moise era ceva simţit, pe când aceasta era ceva netrupesc. Şi 
precum culorile luminoase ca focul, ţâşnind din trupurile 
strălucitoare spre cele apropiate, transmit şi acelora lumina lor, 
aşa se întâmplă şi cu cei credincioşi. De aceea, socotesc că cei ce 
pătimesc aceasta se desprind de pământ şi gândesc la cele din 
ceruri. Căci e bine să suspinăm aici cu amar, ca nu cumva, 
bucurându-ne de o atât de mare cinste, să nu mai cunoaştem cele 
zise, pentru că am părăsit aşa de repede acele lucruri şi ne-am 
împătimit de cele ale simţurilor. Pentru că această slavă negrăită 


17 Sf. Ioan Gură de Aur, Omilia a VII-a la Epistola a II-a către Corinteni, 
în: PG 61, 449. Fără îndoială că nu se poate separa între strălucirea 
sufletului curăţat şi cea care vine de la Duhul Sfânt, dacă numai stând 
sub lumina Duhului sufletul devine şi el strălucitor. Iar strălucirea ce-i 
vine sufletului de la Duhul, care-l face şi pe el să strălucească, nu-i o 
graţie creată, contrar cu ceea ce afirmă A. M. Ammann, că autorii scrierii 
„fac o deosebire între darul creat al graţiei şi Dătătorul graţiei” (p. 23). 
Cum ar străluci creatul în chip dumnezeiesc, primind o lumină creată? 
Cum s-ar mai cunoaşte această lumină ce i se comunică, ca una ce Îi este 
proprie Duhului Domnului? Cum ar mai oglindi sufletul în acest caz slava 
lui Hristos, care nu e creată? 

18 Chipul lui Hristos nu era purtat de Apostoli şi nu e purtat nici de cei 
ce se alipesc de El numai printr-o imitare de la distanţă a Lui, ci prin 
prezenţa Lui lucrătoare în ei. E vădit că aceasta nu e o graţie creată. 

şi înfricoşătoare rămâne în noi o zi sau două, apoi o stingem 
aducând iarna lucrurilor vieţii şi împiedicând razele ei prin 
desimea norilor”1?. 

Şi iarăşi zice în altă parte: „Trupurile celor ce au plăcut lui 
Dumnezeu se vor îmbrăca în atâta slavă, câtă nu pot vedea ochii 
aceştia. Oarecare semne şi urme neclare ale lor a binevoit 
Dumnezeu să dea în Vechiul şi Noul Testament. Căci acolo faţa lui 
Moise strălucea de atâta slavă că nu putea fi privită de ochii 
israelitenilor (Ieşirea 34, 30), iar în Noul Testament, faţa lui 
Hristos strălucea cu mult mai mult decât aceea (Matei 17, 2)”. 

Ai auzit cuvintele Duhului? Ai înţeles puterea tainei? Ai 
cunoscut care sunt durerile naşterii desăvârşite din sfinţita 
cristelniţă ce se săvârşeşte în noi?’ şi cât de mari sunt roadele şi 
plinătatea şi răsplătirea? Ai cunoscut cât de mult atârnă şi de noi 
să-l mărim şi să-l micşorăm sau să-l facem arătat şi să întunecăm 
acest har mai presus de fire, atâta cât ne este cu putinţă?2! Iar cele 
care-l întunecă sunt furtuna lucrurilor vieţii şi întunericul ce se 
naşte din patimi, care, năpustindu-se peste noi ca o iarnă, sau ca 
un râu vijelios, şi acoperind sufletul nostru, nu-l mai lasă nici să 
răsufle sau să caute spre binele cu adevărat existent şi fericit 
pentru care a şi fost făcut, ci-l întunecă şi-l îneacă, odată ce e luat 
întreg în stăpânire de frământarea chinuitoare a vârtejului şi a 
fumului plăcerilor. Iar de cele contrare acestora, adică de cele ce 
se nasc din poruncile îndumnezeitoare, au parte cei ce nu umblă 
după trup, ci după Duh. „Umblaţi, zice, în Duh, şi nu veţi împlini 
poftele trupului” (Galateni 5, 16). Acestea sunt folositoare şi 
mântuitoare şi conduc, ca o scară, spre vârful şi spre cea mai 
înaltă dintre trepte, adică spre iubire, care este Dumnezeu (1 Joan 
4,8). 


6. În Sfântul Botez primim harul dumnezeiesc în dar; dar 
acoperindu-l pe acesta prin patimi, îl curățăm iarăşi prin 


19 Sf. loan Gură de Aur, Către văduva tânără, în: PG 48, 603. E bine să 
pătimim aici cele aspre, ca nu cumva, bucurându-ne de cele cereşti, să nu 
mai fim cu grijă şi să cădem în cele pământeşti. 

22 Naşterea noastră din nou se săvârşeşte în acelaşi timp înlăuntrul 
nostru, căci noi nu suntem omorâţi în aşa fel încât să nu se producă în 
acelaşi timp în noi şi să nu simţim şi noi durerile acestei naşteri ce se 
produce în noi. Căci moartea omului vechi şi naşterea celui nou în noi se 
săvârşeşte şi prin participarea voinţei noastre. De aceea, la Botez ni se 
cere şi nouă să ne lepădăm de Satana şi să ne împreunăm cu Hristos. 

21 Deci se poate vorbi şi de o sporire a harului primit la Botez prin 
eforturile noastre, contrar cu ceea ce spune A. M. Ammann (Die 
Gotteschau..., p. 25). 

împlinirea poruncilor”. 

Noi primim deci în sânul dumnezeiesc, adică în sfinţita 
cristelniţă, în dar harul dumnezeiesc cu totul desăvârşit. Dar dacă, 
pe urmă, prin reaua întrebuințare a celor vremelnice şi prin grija 
de lucrurile vieţii şi prin ceața patimilor, îl acoperim pe acesta cum 
nu se cuvine, ne este cu putinţă, prin pocăinţa şi prin împlinirea 
poruncilor îndumnezeitoare, să primim şi să dobândim iarăşi 
această strălucire mai presus de fire şi să vedem în chipul cel mai 
limpede arătarea ei. Desigur, arătarea ei se descoperă pe măsura 
ostenelii fiecăruia în credinţă. Dar înainte de toate, prin ajutorul şi 
prin bunăvoirea Domnului nostru lisus Hristos. Căci, zice Sfântul 
Marcu: „Hristos, fiind Dumnezeu desăvârşit, a dăruit celor botezați 
harul desăvârşit al Sfântului Duh. Căci El nu primeşte adaos de la 
noi. Dar ni Se descoperă nouă şi ni Se arată pe măsura lucrării 
poruncilor şi ne dăruieşte adaos la credinţă, «până ce vom ajunge 
toţi la unitatea credinţei, la măsura vârstei plinătăţii lui Hristos» 
(Efeseni 4, 13). Deci orice l-am aduce, odată renăscuţi în El, este 
de la El şi din El şi era ascuns în E1”2%5. 


7. Cel ce vieţuieşte după Dumnezeu trebuie să împlinească 
toate poruncile. Dar cea mai mare parte a lucrării sale trebuie să o 
închine celor dintâi şi celor mai cuprinzătoare. 

Precum am spus, începutul şi rădăcina a toată lucrarea 
aceasta este vieţuirea potrivit cu poruncile mântuitoare; iar ţinta şi 


22 Harul Botezului nu se mai pierde, ci numai se acoperă. Odată intrat 
în relaţie cu Hristos, omul nu mai iese total din ea. Amintirea ei nu o mai 
poate şterge, oricât ar vrea. Se poate spune că urma lui Dumnezeu nu se 
mai şterge din el, cum, de altfel, nu se poate şterge nici urma oricărei 
alte persoane cu care am intrat o dată în relaţie. Aceasta arată caracterul 
personal atât al lui Dumnezeu, cât şi al omului. Omul nu e numai o 
substanţă chimică, ce se poate transforma în întregime prin noi asimilări 
de materii, şi nici Dumnezeu nu este o astfel de esenţă. Teologia catolică 
cunoaşte numai persistenţa unui character indelebilis în cel ce a căzut 
după Botez în păcate de moarte, sau în cel apostaziat. Dar ce e această 
pecete dacă nu e harul însuşi, sau dacă nu se află într-o legătură cu 
harul? 

253 Sf. Marcu Ascetul, Despre Botez, în: PG 65, 1028 C (Filocalia 
română, vol. I, Ed. IBMBOR, Bucureşti, 2008, p. 372). Aşa se împacă 
persistenţa aceluiaşi Hristos în noi şi dinamica vieţii creştine. Harul dat 
la Botez e Hristos întreg. În acest sens nu se mai dă omului în cursul 
vieţii un plus de har. Dar întrucât Hristos îşi descoperă în om, prin Duhul 
Sfânt, tot mai mult lumina şi puterea Lui, are loc în el o sporire sau o 
creştere a luminii şi puterii lui Hristos şi totodată şi o creştere 
duhovnicească a omului. Adăugăm de la noi tot mai multă credinţă, dar 
nu un plus de har. 

roada ei este reîntoarcerea la harul desăvârşit al Duhului, dăruit 
nouă prima dată prin Botez. Acest har se află în noi - „căci lui 
Dumnezeu nu-l pare rău de darurile Sale” (Romani 11, 29) -, însă 
harul acesta este înecat de patimi, dar se poate descoperi prin 
lucrarea poruncilor. De aceea, se cuvine să ne silim în tot chipul să 
curăţăm şi să facem cât mai vădită arătarea Duhului în noi prin 
împlinirea, după putinţă, a tuturor acestor porunci. Căci „făclie 
picioarelor mele este legea Ta şi lumină cărărilor mele” - zice 
fericitul David către Dumnezeu (Psalm 118, 105) - şi „porunca 
Domnului strălucită (este cea) care luminează ochii” (Psalm 18, 9), 
şi „...spre toate poruncile Tale m-am îndreptat” (Psalm 118, 128). 
Iar cel ce I se odihnea pe piept (Sfântul Apostol Ioan) zice: „Cel ce 
păzeşte poruncile Lui rămâne întru EI, şi El întru acela” (1 Ioan 3, 
24), şi „poruncile Lui nu sunt grele” (1 Ioan 5, 3). Mântuitorul zice, 
de asemenea: „Cel ce are poruncile Mele şi le păzeşte pe ele, acela 
este cel ce Mă iubeşte; iar cel ce Mă iubeşte pe Mine iubit va fi de 
Tatăl Meu, şi Eu îl voi iubi pe el şi Mă voi arăta lui” (loan 14, 21), 
şi: „De Mă iubeşte cineva pe Mine, va păzi cuvântul Meu, şi Tatăl 
Meu îl va iubi pe el, şi la el vom veni şi Ne vom face lăcaş la el” 
(loan 14, 23), şi: „Cel ce nu Mă iubeşte pe Mine cuvintele Mele nu 
le păzeşte” (Ioan 14, 24). 

Dar, mai mult decât acestora, cea mai mare parte a lucrării 
sale trebuie să o închine poruncilor celor dintâi şi mai 
cuprinzătoare, oarecum maicile celorlalte. Căci numai aşa vom 
merge fără greşeală spre ţinta ce ne stă înainte, adică vom pune 
început bun şi vom ajunge la sfârşitul dorit sau la arătarea Duhului 
(1 Corinteni 12, 7)24. 


8. Începutul a toată lucrarea de Dumnezeu iubitoare este 
chemarea cu credință a numelui Domnului nostru lisus Hristos, şi 
împreună cu ea vin pacea şi iubirea ce răsar din ea. 

Începutul a toată lucrarea de Dumnezeu iubitoare este 
chemarea cu credinţă a numelui mântuitor al Domnului nostru 
lisus Hristos. Căci El Însuşi a zis: „Fără de Mine nu puteţi face 
nimic” (loan 15, 5)”. Şi împreună cu ea sunt pacea - căci se 
cuvine, zice, ca fiecare „să se roage fără mânie şi fără şovăire” (1 
Timotei 2, 8) - şi iubirea, căci „Dumnezeu este iubire, şi cel ce 


24 Arătarea Duhului înseamnă transparenţa omului şi arătarea Duhului 
prin fapte de putere care covârşesc răutatea şi egoismul; e o 
transparenţă a bunătăţii lăuntrice, care se arată ca lumină prin faţa şi 
prin toată vieţuirea omului. 

25 Aceasta înseamnă că prin chemarea numelui lui lisus ni se 
împărtăşeşte însăşi puterea Lui. Căci prin chemarea numelui lui lisus, I 
ne adresăm cu iubire Lui Însuşi, şi El răspunde acestei iubiri. 

rămâne în iubire în Dumnezeu rămâne, şi Dumnezeu în el” (1 Ioan 
4, 16). Dar pacea şi iubirea nu numai că fac rugăciunea bine 
primită, ci se şi nasc şi răsar din rugăciune ca nişte raze gemene şi 
cresc şi se desăvârşesc din ea25. 


9. Prin fiecare din acestea şi prin toate trei împreună ni se 
dăruieşte cu îmbelşugare plinătatea bunătăților. 

Prin acestea, mai bine zis prin fiecare din acestea şi prin 
toate trei împreună, ni se dăruieşte cu îmbelşugare şi ne 
prisoseşte plinătatea bunătăţilor. De fapt, noi nădăjduim că, prin 
chemarea cu credinţă a numelui Domnului nostru lisus Hristos, 
vom primi cu siguranţă mila şi viaţa adevărată ascunsă în El 
(Coloseni 3, 3). Căci numele Domnului lisus Hristos, strigat cu 
curăţie înlăuntrul inimii, e ca un izvor dumnezeiesc nesecat, din 
care ţâşnesc cu prisosinţă acele bunătăţi?. 

Iar prin pacea care întrece toată mintea şi nu are niciun hotar 
(Filipeni 4, 7; Isaia 9, 6), ne învrednicim de împăcarea cu 
Dumnezeu şi întreolaltă. În sfârşit, prin iubire, a cărei slavă este 
neasemănată şi care e sfârşitul şi plinătatea Legii şi a Prorocilor 
(Matei 22, 40) - căci Însuşi Dumnezeu Se numeşte iubire (1 Ioan 4, 
8) -, ne unim în întregime cu Dumnezeu, desfiinţându-se păcatul 
din noi prin dreptatea lui Dumnezeu şi prin însuşirea de fii după 


26 Chemarea deasă a numelui lui lisus este începutul şi izvorul tuturor 
virtuţilor. Dar cele dintâi dintre aceste virtuţi sunt pacea şi iubirea, 
desigur nu de la început într-un grad desăvârşit. Ele sunt nedespărţite şi 
strâns împletite cu chemarea numelui lui lisus, deci şi cu puterea Lui. 
Căci chemarea acestui nume produce prin ea însăşi pacea de orice grijă, 
de orice frică, de orice mânie, o înfrânare de la acestea şi o uitare de ele. 
Dar, în acelaşi timp, cine cheamă numele lui Iisus o face cu iubire şi cu 
încredere faţă de El. Desigur, iubirea e şi virtutea cea mai înaltă, la care 
se ajunge prin toate celelalte. Dar dacă n-ar fi în toate, de la început, o 
oarecare iubire faţă de Hristos, nu s-ar putea ajunge la iubirea 
desăvârşită faţă de El. 

27 Hristos ni Se sălăşluieşte în inima noastră dacă nu I ne deschidem şi 
noi în mod conştient şi voit. lar aceasta noi nu o putem face decât 
gândindu-ne mereu la El şi la tot ce înseamnă El pentru noi şi 
pomenindu-L. sau chemându-L. pe nume. În sensul acesta însuşi numele 
Lui, chemat continuu, e o deschidere continuă a inimii pentru Hristos, cu 
o tot mai mare afecţiune faţă de El, şi deci un mijloc de a-L avea sălăşluit 
în noi, într-o lucrare tot mai simțită. Nu numele luat în sine cuprinde pe 
Hristos (poate în aceasta consta caracterul greşit al curentului 
„Imeaslavia” de la 1913, între călugării ruşi din Athos), ci numele chemat 
cu credinţă, adică alipirea noastră de El Însuşi, prin pomenirea 
afectuoasă a Lui. Atunci se face o legătură între noi şi El, ca de la 
persoană la Persoană şi deci o comunicare a puterii Lui către noi. 

har, lucrată în noi în chip minunat prin iubire. Căci „iubirea, zice, 
acoperă mulţime de păcate” (1 Petru 4, 8); şi: „Iubirea toate le 
acoperă, toate le crede, toate le nădăjduieşte, toate le rabdă; 
iubirea niciodată nu cade” (1 Corinteni 13, 7, 8). 


10. Domnul nostru lisus Hristos în vremea patimii 
mântuitoare a lăsat acestea ucenicilor Săi ca pe nişte porunci 
testamentare şi ca pe o moştenire dumnezeiască; la fel şi după 
înviere. N 

De aceea, Însuşi Preabunul şi Preadulcele Domn al nostru 
lisus Hristos a lăsat acestea, ca un Părinte adevărat şi iubitor, 
tuturor celor ai Săi, ca pe nişte porunci şi mângâieri testamentare, 
ca pe nişte chezăşii sprijinitoare, dulci şi întăritoare?8 sau, mai 
bine zis, ca pe o moştenire de nerăpit, dăruită de Dumnezeu, atât 
când a ajuns la patima Sa de bunăvoie pentru noi, cât şi când S-a 
arătat Apostolilor după înviere; ba şi când avea să Se întoarcă la 
Tatăl Său prin fire şi al nostru prin har. 

Aceasta a făcut-o spunând ucenicilor în preajma patimii Sale: 
„Tot ce veţi cere în numele Meu, vă voi face” (Ioan 14, 13); şi: 
„Amin, amin zic vouă, că toate câte le veţi cere de la Tatăl în 
numele Meu, vă va da vouă. Până acum n-aţi cerut nimic în numele 
Meu; cereti şi veţi primi, ca bucuria voastră să fie deplină”; şi: „În 
acea zi veţi cere în numele Meu” (Joan 16, 23-26). 

Şi iarăşi, după înviere a zis: „Celor ce cred le vor urma aceste 
semne: în numele Meu demoni vor scoate, în limbi noi vor grăi” 
(Marcu 16, 17-18) şi celelalte. Lucruri asemănătoare acestora 
spune şi ucenicul ce se odihnea pe pieptul lui lisus: „Încă şi multe 
alte semne a făcut Iisus înaintea ucenicilor Săi, care nu sunt scrise 
în cartea aceasta. Iar acestea s-au scris ca să credeţi că lisus este 
Hristos, Fiul lui Dumnezeu, şi, crezând, viaţă să aveţi întru numele 
Lui” (loan 20, 30-31). lar dumnezeiescul Pavel zice: „Întru numele 
lui lisus tot genunchiul să se plece” (Filipeni 2, 10) şi cele 
următoare. Dar şi în Faptele Apostolilor s-a scris: „Atunci Petru, 
fiind plin de Duhul Sfânt, a grăit: Cunoscut să vă fie vouă tuturor şi 
întregului Israel că prin numele lui lisus Nazarineanul, pe Care voi 
L-aţi răstignit şi pe Care Dumnezeu L-a ridicat din morţi, acesta 
stă înaintea voastră sănătos” (Fapte 4, 8-10); iar puţin mai încolo: 
„Şi nu este întru nimeni altul mântuirea. Căci nu este alt nume dat 
între oameni, întru care trebuie să ne mântuim noi” (Fapte 4, 12). 

Şi Mântuitorul a spus: „Datu-Mi-s-a toată puterea în cer şi pe 


25 Domnul, dându-ne îndemnul chemării Sale, ne-a asigurat prin 


aceasta pacea şi iubirea. Dar ni le-a făgăduit acestea în plus atât ca 
porunci, cât şi ca daruri întăritoare. Darul nu ne devine propriu dacă nu-l 
lucrăm. 

pământ” (Matei 28, 18). Aceasta a spus-o şi prin cele ce le-a zis 
Dumnezeu-Omul către Apostoli înainte de răstignirea pe cruce: 
„Pace vă las vouă, pacea Mea v-o dau vouă” (Ioan 14, 27); şi: 
„Acestea le grăiesc ca întru Mine pace să aveţi” (Ioan 16, 33); şi: 
„Aceasta este porunca Mea: Să vă iubiţi unii pe alţii” (Ioan 15, 12); 
şi: „Întru aceasta vor cunoaşte toţi că sunteţi ucenicii Mei, dacă 
veţi avea iubire întreolaltă” (Joan 13, 35); şi: „precum M-a iubit pe 
Mine Tatăl, şi Eu v-am iubit pe vol. Rămâneţi întru iubirea Mea. De 
veţi păzi poruncile Mele, veţi rămâne în iubirea Mea, după cum şi 
Eu am păzit poruncile Tatălui Meu şi rămân în iubirea Lui” (Ioan 
15, 9-11). 

Şi iarăşi, după scularea Sa din morţi, Domnul nostru lisus 
Hristos Se arătă în diferite rânduri la ai Săi, dăruindu-le pacea Sa 
şi zicând: „Pace vouă!” (Ioan 20, 19). Iar lui Petru, căruia i-a 
încredinţat conducerea ucenicilor, arătând că grija turmei este un 
fel de răsplată a iubirii lui fierbinţi faţă de Domnul lisus Hristos?%, 
îi spune astfel, a treia oară: „Dacă Mă iubeşti, Petre, mai mult 
decât alţii, paşte oile Mele” (Joan 21, 15)%. 


11. În acestea trei sunt tesute toate virtuțile. 

Iar dacă ar voi să cerceteze cineva în chip limpede şi cu de- 
amănuntul, va afla, în această împletitură întreită şi de nedespărţit 
(Ecclesiastul 4, 12), înfăţişat şi ţesut întregul veşmânt nestricat şi 
de Dumnezeu alcătuit al virtuţilor. Căci vieţuirea după Dumnezeu 
e ca un lanţ şi ca o linie felurit aurită, având o virtute atârnată în 
chip bine orânduit de alta şi pe toate bine închegate între ele. 
Fiind multe, împlinesc un singur lucru, anume îndumnezeirea 
omului care vieţuieşte cu curăţie potrivit cu ele. Căci ele 
îmbogăţesc ca nişte legături şi inele chemarea mântuitoare a 
numelui preadulce al lui lisus Hristos, cu credinţă, ba, dacă 
voieşte, şi cu nădejde şi cu smerenie, şi totodată cu pace şi cu 
iubire, ca pe un pom cu întreită tulpină, de Dumnezeu sădit şi de 
viaţă dătător, de care cel ce se atinge la vremea potrivită şi se 
împărtăşeşte după cuviinţă nu gustă moartea, ca primul zidit, ci 
viaţa nestricăcioasă şi veşnică3!. 


2 Dacă nu e o interpolare, ceea ce se spune aici nu e un primat de 
jurisdicție, ci unul de iubire. El e însă strict personal al lui Petru. Sau, în 
orice caz, când cel ce păstoreşte nu mai iubeşte turma sa, adică credinţa 
ei, nu mai are nici conducerea, pentru că nu mai are iubirea. 

3 Acestea sunt cele trei trepte, repetate la nivele tot mai înalte, pe 
care urcă îngerii, după Dionisie Areopagitul (Ierarhia cerească). 

31 Biruirea morţii depinde de întărirea duhului nostru prin chemarea 
numelui lui lisus, prin pacea care-l fereşte de frământări şi prin iubirea 
ce-l uneşte cu Dumnezeu, Izvorul vieţii. 

12, Înseşi dăruirea şi venirea Sfântului Duh de la Tatăl la 
credincioşi are loc în Hristos Iisus şi în sfântul Lui nume. 

Cu adevărat, dăruirea şi venirea Sfântului Duh au loc în 
Hristos Iisus şi în sfântul Lui nume, cum zice Însuşi Dumnezeu şi 
iubitorul de oameni, Domnul lisus Hristos, către Apostoli: „Vă este 
de folos ca să Mă duc Eu. Că de nu Mă voi duce Eu, Mângâietorul 
nu va veni la voi. lar de Mă voi duce, Îl voi trimite pe El la voi” 
(Ioan 16, 7); şi: „Când va veni Mângâietorul, pe Care Eu Íl voi 
trimite de la Tatăl, Duhul Adevărului, Care de la Tatăl purcede” 
(Ioan 15, 26). Şi iarăşi: „Mângâietorul, Duhul cel Sfânt, pe Care-L 
va trimite Tatăl întru numele Meu” (Joan 14, 26)%2. 


13. În chip cuvenit ni s-a rânduit de către Sfinţii noştri 
Părinți, împreună cu Duhul ce sălăşluia în ei, să ne rugăm 
Domnului nostru lisus Hristos şi să cerem mila Lui. 

De aceea, vestiţii noştri povăţuitori şi dascăli, împreună cu 
Preasfântul Duh ce sălăşluia în ei, preaînţelept ne-au învăţat ca, 
înainte de orice bună lucrare şi osteneală, toţi, dar mai ales cei ce 
voiesc să pornească pe drumul liniştirii, să se dăruiască lui 
Dumnezeu, să se rupă de lume şi să se liniştească cu dreaptă 


3? Duhul Sfânt vine la noi numai din Domnul lisus Hristos, adică prin 
umanitatea Lui, după ce a fost ridicată prin înălţare la Tatăl, adică s-a 
umplut de Duhul, cum e plin El şi ca Dumnezeu; adică numai când ea e 
copleşită de Duhul, încât nu mai e văzută cu ochii noştri de acum. În 
faptul că e de trebuinţă ca Fiul să Se înalțe la Tatăl ca să-L poată trimite 
pe Duhul, e implicată purcederea Duhului de la Tatăl. Duhul Sfânt nu 
vine însă ocolind pe Hristos, căci aceasta ar însemna că Revelația lui 
Dumnezeu şi comunicarea lui Dumnezeu cu umanitatea trece mai departe 
de la Iisus Hristos, sau că în Hristos nu ni Se dă Dumnezeu în întregime; 
ar însemna că se revine iarăşi la o revelare a lui Dumnezeu şi la o 
comunicare a Lui în afara umanului asumat în modul culminant în 
Hristos. Dar umanitatea lui Hristos rămâne mijlocul culminant prin care 
Dumnezeu a venit şi rămâne în legătură cu noi. De aceea, Duhul de la 
Sine nu va grăi, ci „din al Meu (din Hristos) va lua şi va grăi” (Ioan 16, 
14). Dar Duhul nu repetă cele spuse de Iisus în mod concentrat, ci scoate 
din intimitatea dumnezeiască a lui Hristos, unită în mod suprem cu 
umanitatea, deci din forma umană a comunicării Lui cu noi, alte şi alte 
laturi, alte şi alte lumini şi puteri, în alte şi alte forme şi grade. Lucrarea 
Duhului Sfânt e o lucrare progresivă, ţinând seama de eforturile sporite 
ale omului şi de mereu noile forme de înţelegere ale lui. Duhul Sfânt 
„conduce la tot adevărul” (Ioan 16, 13), în mod treptat, pe măsura 
creşterii noastre ca indivizi şi ca umanitate în capacitatea de a-l înţelege. 
Lucrarea Duhului conduce în veci spre tot mai deplina asemănare cu 
Hristos a celor ce cred în El. 


CELE O SUTĂ DE CAPETE 


judecată, să se roage Domnului şi să ceară fără şovăială mila Lui; 
şi să aibă, ca lucru şi ca ocupaţie neîntreruptă, preasfântul şi 
preadulcele Lui nume, şi să-l mişte pe acesta neîncetat în minte şi 
pe buze, şi întru el şi cu el să respire, să vieţuiască, să doarmă, să 
privegheze, să se mişte, să mănânce şi să bea, într-un cuvânt, să se 
sârguiască toate să le facă în acest chip. Căci, aşa cum în lipsa 
acestuia totul se surpă în chip înfricoşat, mai bine zis nimic nu mai 
avem din cele ce ne sunt de folos, tot aşa, avându-l pe acesta, tot 
ce ne este potrivnic se depărtează, mai bine zis niciun bine nu ne 
mai lipseşte şi nimic nu ne este cu neputinţă. Aceasta ne-a 
făgăduit-o Domnul zicând: „Cel ce rămâne întru Mine şi Eu întru 
el, acela aduce roadă multă; că fără de Mine nu puteţi face nimic” 
(loan 15, 5). Deci chemând şi noi, nevrednicii, cu credinţă acest 
nume şi săvârşind această lucrare înfricoşătoare şi preacinstită, 
mai presus de orice nume şi lucrare (Filipeni 2, 9), şi întinzând cu 
totul pe el pânzele cuvântului de faţă, vom începe să vorbim şi să 
păşim înainte. 


14. Cel ce voieşte să păşească fără greşeală pe drumul 
liniştirii cu Domnul trebuie să aleagă, înainte de toate, împreună 
cu lepădarea de toate, ascultarea desăvârşită. 

Întru numele Marelui Dumnezeu şi Mântuitorului nostru lisus 
Hristos, Care a zis: „Eu sunt Lumina lumii” (Joan 8, 12), „Calea, 
Adevărul şi Viaţa” (Joan 14, 6) şi uşa ce duce spre Dumnezeu, şi: 
„Prin Mine, de va intra cineva, se va mântui; şi va intra şi va ieşi şi 
păşune va afla” (Ioan 10, 7, 9), se înţelege, (păşune) mântuitoare, 
ia aminte la cele ce ţi le spunem şi la sfaturile adevărate ce ţi le 
dăm. 

Înainte de toate, alege-ţi, după lepădarea deplină, potrivit 
cuvântului sfânt, ascultarea neprefăcută şi desăvârşită; deci caută 
cu toată silinţa să afli un povăţuitor şi un dascăl neamăgitor. Să fie 
neamăgitor prin mărturia ce o are, pentru cele ce le spune, în 
Sfintele Scripturi şi să arate că e purtător de Duh, prin vieţuirea 
care consună cu cuvintele. Să fie înalt la înţelegere, smerit la 
cugetare şi blând în toate purtările. Să spună cuvintele predaniei 
dumnezeieşti, ca un învăţător, asemenea lui Hristos. Iar aflându-l 
pe acesta şi lipindu-te cu toată fiinţa de el, ca un fiu iubitor de 
părintele adevărat, rămâi întreg în atârnare de poruncile lui, 
socotindu-l ca pe Hristos Însuşi, ca unul ce priveşti la Acela, şi nu 
la om, alungând departe de tine toată necredinţa şi toată îndoiala, 
ca şi toată părerea de sine şi plăcerea voinţei tale. Şi mergi pe 
urmele  dascălului cu simplitate şi fără ispitire, făcându-ţi 
conştiinţa ca o oglindă care arată în sine cu limpezime deplină pe 
povăţuitorul, prin ascultarea desăvârşită şi fără alegere a lui. lar 

dacă vreodată diavolul, duşmanul celor bune, îţi seamănă în cuget 
ceva potrivnic, sari ca din desfrânare şi ca din foc la tine însuţi şi 
stai împotriva înşelătorului, care te ispiteşte, cu înţelepciune, 
spunând: nu povăţuitul povăţuieşte pe povăţuitorul, ci povăţuitorul 
pe povăţuit; nu eu am să scot la iveală greşeala povăţuitorului, ci 
el are să facă aceasta cu greşeala mea; nu eu sunt judecătorul lui, 
ci el este judecătorul meu, potrivit Scărarului33; şi cele asemenea. 
Căci nimic nu e mai potrivit ca această purtare, adică decât 
ascultarea celui ce s-a hotărât să rupă fără împotrivire zapisul 
greşelilor sale şi să scrie în cartea dumnezeiască faptele 
mântuitoare. Căci, după fericitul Pavel, Însuşi Fiul lui Dumnezeu şi 
Dumnezeul nostru, Domnul lisus, făcându-Se ca noi pentru noi şi 
chivernisind cu mare înţelepciune bunăvoința părintească, S-a 
arătat păşind pe acest drum, prin care S-a învrednicit şi ca om de 
buna plăcere părintească; fiindcă S-a smerit pe Sine, făcându-Se 
ascultător până la moarte, iar moartea, pe cruce. „Pentru aceea şi 
Dumnezeu L-a preaînălţat pe El şi I-a dăruit Lui nume” şi celelalte 
(Filipeni 2, 8-9). Dacă e aşa, cine va aştepta cu cutezanţă, ca să nu 
spunem fără înţelepciune, să se împărtăşească de Domnul şi 
Dumnezeul şi Mântuitorul nostru lisus Hristos şi de cununile 
părinteşti, fără să se hotărască să păşească pe aceeaşi cale cu 
Învățătorul şi Povăţuitorul nostru lisus Hristos? Căci ucenicul, 
dacă voieşte să ajungă la acestea, trebuie să se facă asemenea 
învățătorului, avându-l ca o pecete şi ca un model, şi să stăruie cu 
tot sufletul să privească fără clintire la viaţa deschizătorului de 
drum şi la purtările lui şi să se silească să-i urmeze zi de zi. Căci 
despre Însuşi Domnul nostru lisus Hristos s-a mai scris că era 
supus tatălui şi mamei Sale (Luca 2, 51); şi Însuşi Mântuitorul zice: 
„N-am venit să Mi se slujească, ci să slujesc” (Matei 20, 28). 

Se găseşte vreunul care voieşte să vieţuiască altfel, adică 
după bună plăcerea şi după voia lui şi fără povăţuitor, şi totuşi 
socoteşte că aceasta este o viaţă îndumnezeită, potrivit raţiunii? 
Nu, nicidecum; căci acela ar umbla prin şanţuri. Pentru că zice 
Scărarul: „Precum cel ce nu are povăţuitor se rătăceşte uşor pe 
drum, aşa şi cel ce umblă pe o cale singuratică, după voia sa, se 
pierde uşor, chiar dacă are toată înţelepciunea lumii”34. 

De aceea, mulţi, ca să nu zicem toţi, care nu ascultă şi nu 
umblă potrivit sfatului, seamănă foarte multe cu osteneală şi cu 
sudoare, lucrând ca în vis, dar nu seceră cu adevărat decât foarte 
puţin. lar unii culeg în loc de grâu neghină, potrivindu-se, precum 
s-a spus, voii şi unei cugetări plăcute lor, decât care nimic nu este 


33 Scara raiului, IV, în: PG 88, 682 A-B. 
34 Scara, IV, PG 88, 682 A-B. 

mai rău35. Martor al acestui fapt este Scărarul, care scrie: „Toţi 
câţi încercaţi să vă pregătiţi pentru drumul mărturisirii cu 
mintea3$; toţi câţi voiţi să luaţi jugul lui Hristos pe umerii voştri, 
dar apoi vă siliţi să puneţi povara voastră pe grumazul altuia; toţi 
câţi vă grăbiţi să vă scrieţi câştigurile voastre şi în locul lor voiţi să 
ajungeţi la libertatea voastră; toţi câţi voiţi să treceţi marea 
aceasta şi să înotaţi pe ea înălţaţi şi susținuți de mâinile altora, 
cunoaşteţi că aţi încercat să păşiţi pe un drum scurt şi aspru, care 
are în sine o singură greşeală: aceasta este viaţa de sine 
(idioritmică). Cel ce a înlăturat-o pe aceasta pentru totdeauna a 
ajuns la capăt în toate cele bune, duhovniceşti şi plăcute lui 
Dumnezeu înainte de a păşi pe calea lor. Căci ascultarea înseamnă 
a nu te încrede în tine, în săvârşirea celor bune, până la sfârşitul 
vieţii”S. 

De aceea şi tu, învățând acestea cu înţelegere şi dorind să 
deprinzi partea cea bună, care nu se va lua de la tine, a liniştii ce 
duce la cer, urmează legilor bine orânduite, precum ţi s-a arătat. 
Îmbrăţişează întâi, cu bucurie, ascultarea; apoi, liniştea. Căci 
precum făptuirea este calea spre vedere (contemplare), aşa 
ascultarea e calea spre linişte. „Nu trece, cum s-a scris, hotarele 
pe care le-au pus părinţii tăi” (Pilde 22, 28); şi: „Vai celui singur!” 
(Ecclesiastul 4, 10). In felul acesta, punând temelie bună, cu 
înaintarea vremii vei pune şi acoperiş strălucitor zidirii Duhului. 
Căci, precum acolo unde începutul e rău totul e vrednic de 
lepădat, tot aşa, acolo unde începutul e bun totul e frumos şi bine 
orânduit, deşi uneori se întâmplă şi invers, dar aceasta vine din 
voinţa şi hotărârea noastră. 


15. Care sunt semnele adevăratei ascultări, pe care, 
avându-le, cel cu adevărat ascultător dovedeşte că e ascultător 
fără greşeală. 

Dar, fiindcă această cale are multe şi nesfârşite chipuri şi, de 


55 Aici e puterea sobornicităţii ortodoxe. Ea e străină şi de 
individualismul protestant, şi de dictatura unei persoane socotite 
infailibilă, ca în catolicism. Cel ce povăţuieşte e ascultat, pentru că şi-a 
însuşit bine şi prin aplicare în viaţa proprie Tradiţia de la început a 
Bisericii, adică a învăţăturii lui Hristos, predată prin Apostoli şi prin 
urmaşii lor. 

36 „Mărturisirea minţii” este pomenirea neîncetată cu mintea a 
numelui Domnului lisus Hristos. Prin aceasta mintea îşi mărturiseşte 
credinţa în lisus Hristos, chiar când nu o face prin cuvinte auzite. 

3 Scara, IV, PG 88, 680 B-C. Să nu te încrezi că poţi face prin tine 
însuţi un lucru desăvârşit. Totdeauna e bine să întrebi şi pe altul. Şi să 
cauţi să faci acest lucru din nou şi mai bine. 

aceea, şi cei ce păşesc pe ea păşesc în chip felurit, trebuie să-ţi 
dăm şi câteva din semnele ei, pe care păzindu-le, ca o regulă şi ca 
o linie dreaptă, vei vieţui în chip cuvenit. 

Dintre ele le spunem pe acestea: cel cu adevărat ascultător se 
cuvine, precum ni se pare, să păzească neapărat aceste cinci 
virtuţi: 

Întâi, credinţa, adică să aibă credinţa curată şi nefăţarnică 
faţă de întâi-stătătorul său, încât să creadă că vede în el pe Hristos 
şi se supune Lui, cum zice Domnul lisus: „Cel ce vă ascultă pe voi 
pe Mine Mă ascultă, şi cel ce vă nesocoteşte pe voi pe Mine Mă 
nesocoteşte; iar cel ce Mă nesocoteşte pe Mine nesocoteşte pe Cel 
ce M-a trimis pe Mine” (Luca 10, 16). lar Scărarul zice: „Şi tot ce 
nu este din credinţă este păcat”38. 

În al doilea rând, adevărul. Unul ca acesta slujeşte adevărului 
în faptă, în cuvânt şi în mărturisirea sinceră a gândurilor: 
„Începutul cuvintelor Tale este adevărul”, precum s-a scris (Psalm 
118, 160); şi: „Domnul caută adevărul” (Psalm 30, 25). lar Hristos 
zice: „Eu sunt Adevărul” (Joan 14, 6). El Însuşi S-a numit Adevărul. 

Al treilea lucru cerut e să nu-ţi faci voia proprie. Căci e spre 
paguba celui sub ascultare să facă voia sa. El trebuie să şi-o taie 
pe aceasta totdeauna de bunăvoie, adică nu silit de părintele său. 

Al patrulea e să nu se împotrivească în cuvânt şi să nu se 
certe, în general, pentru că împotrivirea în cuvânt şi cearta nu 
sunt ale celor binecredincioşi. Căci scrie Sfântul Pavel: „lar dacă 
cineva este iubitor de sfadă, noi acest obicei nu-l avem, nici 
Bisericile lui Dumnezeu” (1 Corinteni 11, 16). Dacă acestea sunt 
oprite îndeobşte tuturor creştinilor, cu atât mai mult monahilor, 
care au făgăduit să se supună cu sinceritate, după pilda Domnului. 
Căci împotrivirea în cuvânt şi iubirea de sfadă îşi au începutul în 
voia proprie, care vieţuieşte împreună cu necredinţa şi cu mânia 
cugetului. Pentru că s-a spus: „Călugărul mândru în cugetare se 
împotriveşte cu tărie”*. Iar contrariul acestui lucru, adică 
neîmpotrivirea în cuvânt şi neiubirea de sfadă, vine din credinţă şi 
din smerita cugetare. 

În al cincilea rând, acesta trebuie să păzească sinceritatea, 
adică să facă o mărturisire amănunţită şi sinceră întâi-stătătorului, 
cum am dat şi la tundere, ca în faţa înfricoşatului scaun al lui 
Hristos, înaintea lui Dumnezeu şi al sfinţilor îngeri, făgăduind să 
avem ca început şi sfârşit, împreună cu alte făgăduinţe şi îndatoriri 
ale noastre faţă de Domnul, şi mărturisirea celor ascunse ale 
inimii. Căci a spus şi dumnezeiescul David: „Am zis: Vesti-voi 


38 Scara, IV, PG 88, 680 B-C. 
3% Scara, XXVIII, PG 88, 965 D. 

fărădelegea mea Domnului” (Psalm 31, 6) ş.a. Dar şi Scărarul zice: 
„Rănile descoperite nu se vor face mai rele, ci se vor tămădui”40. 

Cel ce păzeşte aceste cinci virtuţi arătate, cu înţelepciune şi 
cu ştiinţă, să ştie în chip sigur că va dobândi fericirea drepţilor ca 
o arvună. Căci acestea sunt proprii ascultării vrednice de laudă şi 
ca o rădăcină şi temelie a ei. 

Dar ascultă care sunt şi ramurile şi roada şi acoperişul: „Din 
ascultare, zice iarăşi Sfântul loan Scărarul, răsare smerenia; din 
smerenie, dreapta chibzuire  (discernământul); din dreapta 
chibzuire, pătrunderea; din aceasta (răsare) vederea înainte, care 
e o însuşire a lui Dumnezeu singur şi un dar cu totul deosebit şi 
mai presus de oricare dăruit de El celor în chip fericit 
îndumnezeiţi”1!. Pe lângă cele spuse, să-ţi fie vădit şi că, după 
ascultarea ce ţi-ai însuşit-o, îţi răsare şi smerenia; şi, iarăşi, după 
smerenie îţi va fi dăruită şi dreapta chibzuire şi, la fel, şi celelalte. 
Deci nevoieşte-te cu toată puterea ce o ai să-ţi faci fără greşeală 
drumul  ascultării. Căci prin aceasta vei ajunge, în chip 
neîndoielnic, şi la cele ce urmează. lar dacă, înaintând pe drumul 
ascultării, vei şchiopăta, să ştii că nu vei străbate uşor distanţa 
cealaltă ce îţi stă în faţă, adică vieţuirea cea după Hristos, nici nu 
vei fi încununat cu cununa dăruită biruitorilor. Să-ţi fie ascultarea 
şi cele ce ţin de ea, amintite înainte, ca o călăuză, precum le este 
corăbierilor busola spre a se păzi de rătăcire. Căutând neclintit la 
ea, vei putea pluti pe marele ocean al virtuţilor şi vei înainta spre 
portul neînviforat al nepătimiriit?. Iar dacă va veni asupra ta vreo 
furtună şi vreo clătinare, acestea vor fi pe măsura neascultării 
tale435. Căci pe cel ce ascultă cu adevărat nici diavolul însuşi, spun 


4 Scara, IV, PG 88, 681 B. În textul grec se spune: „Rănile biruite”. 
Descoperirea greşelilor în faţa altuia, şi prin aceasta în faţa lui 
Dumnezeu, înseamnă o adevărată biruire a lor, sau un efort al omului de 
a se dezlipi de ele, efort ajutat de puterea celuilalt, dar mai ales de a lui 
Dumnezeu. Ele sunt pironite de cel ce le mărturiseşte la stâlpul 
dezaprobării, ca nişte lucruri urâte; nu le mai ocroteşte, nu le mai apără 
ca pe nişte lucruri care nu sunt chiar atât de condamnabile. E un fel de 
pironire a lor pe cruce. 

4 Scara, IV, PG 88, 717 (citatul nu e dat literal). 

42 Fiecare virtute se întipăreşte în firea noastră treptat; sau firea 
noastră ia forma ei dinamică şi plină de putere, biruind tot mai mult valul 
unei opoziții, al unei porniri egoiste spre plăcere, înaintarea din virtute în 
virtute e o luptă continuă cu aceste valuri care voiesc să ne tragă în ele, o 
luptă de creştere continuă în putere. Numai aşa se ajunge la starea de 
înfrângere a tuturor patimilor, a tuturor valurilor lor, ca la un port al 
liniştii. Nepătimirea concentrează în ea rezultatul unor eforturi duse, în 
acest sens, până la capăt. 

% În textul grec e „pe măsura supunerii tale”. Înţelesul este însă 

Părinţii, nu-l poate vătăma. 

lar ca să-ţi arătăm pe scurt şi cât de mare este cinstita 
înălţime a cinstitei ascultări, să mai amintim încă un cuvânt al unui 
Sfânt Părinte. Zice, aşadar, iarăşi preastrălucitul luminător al 
vieţuirii celei după Hristos şi noul Veseleil (Ieşirea 31, 2) al scării 
cereşti: „Părinţii socotesc cântarea de psalmi drept armătură; 
rugăciunea, au spus ei, e ca un zid; lacrima neprihănită spun că 
este ca o baie; fericita ascultare au socotit că este ca o mărturisire 
fără de care nimeni din cei împătimiţi nu va vedea pe Domnul 
(Evrei 12, 14)'%. 

Socotim că sunt destule şi acestea spre arătarea cea mai 
limpede şi spre lauda imitării de neimitat (a lui Hristos), prin 
ascultarea de trei ori lăudată. Vom mai avea prilejul să învăţăm a 
cunoaşte prin cercare, de vom urca spre cele înalte şi de vom 
cugeta împreună, care este pricina zdrobirii şi morţii noastre - 
pentru că n-am fost zidiţi astfel la început -, şi care este, iarăşi, 
pricina înnoirii şi nemuririi noastre? Vom afla că pricina celei 
dintâi, sau a stricăciunii, este încrederea în sine, conducerea de 
sine şi neascultarea lui Adam, din care s-a născut nesocotirea şi 
călcarea poruncii dumnezeieşti. Iar pricina celei de a doua, adică a 
nestricăciunii, este împreună-voirea cu Tatăl şi ascultarea de El, a 
Celui de al doilea Adam şi a Dumnezeului şi Mântuitorului nostru 
lisus Hristos, din care s-a născut păzirea poruncii Lui. „Că Eu, zice 
Mântuitorul, nu am grăit de la Mine, ci Tatăl, Cel ce M-a trimis pe 
Mine, Acela Mi-a dat Mie poruncă ce să spun şi ce să vorbesc. Şi 
ştiu că porunca Lui este viaţa veşnică. Deci cele ce grăiesc Eu, 
precum Mi-a spus Mie Tatăl, aşa le grăiesc” (Ioan 12, 49-50). 
Precum deci în strămoşul nostru şi în cei ca el rădăcina şi maica 
tuturor relelor este părerea de sine, aşa şi în Dumnezeu-Omul lisus 


acelaşi: pe măsură ce-ţi micşorezi neascultarea şi sporeşti în ascultare, 
valurile pornirilor egoiste ce te asaltează vor fi mai mici, pentru că nu te- 
ai supus lor. 

44 Veseleil (Beţaleel - n. ed.) a fost arhitectul cortului sfânt. loan 
Scărarul a fost arhitectul scării duhovniceşti ce urcă la cer ca turnul unei 
biserici. 

15 Scara, IV, PG 88, 681 A-B. Virtuţile alcătuiesc un adevărat templu, 
sau un locaş sfânt al lui Dumnezeu, pentru că prin ele omul se curăţă şi-şi 
face drumul spre Dumnezeu ca prin locaşul lui Dumnezeu. lar cum 
virtuțile nu sunt decât trăsăturile chipului restabilit al omului, însuşi omul 
devine prin ele un locaş sfânt al lui Dumnezeu. Prin ele omul trăieşte cu 
Dumnezeu în fiinţa şi în lucrările sale, adică cu puterea Lui. Omul este, 
astfel, şi templul lui Dumnezeu (1 Corinteni 3, 16), şi arhitectul lui, în 
colaborare cu Dumnezeu. Pătimaşul nu vede pe Dumnezeu, pentru că e 
încă îngroşat şi întors spre această stare îngroşată a sa, adică nu s-a 
făcut transparent spre Dumnezeu. 

Hristos, şi în cei ce doresc să vieţuiască după El, începutul, izvorul 
şi temelia tuturor celor bune este smerenia. 

Această stare şi rânduială, după cum ştim, o păzeşte şi 
preaînalta şi sfinţita ordine mai presus de noi a tuturor îngerilor 
celor în chip dumnezeiesc. Ba şi Biserica noastră cea de pe 
pământ. lar cei ce se abat de la această rânduială şi voiesc să 
vieţuiască în chip sucit, ca să nu spunem obraznic, am aflat şi 
credem că s-au rupt de la Dumnezeu şi de la aşezământul luminos 
al Bisericii cereşti şi a toată lumea şi au fost alungaţi şi trimişi în 
întunericul şi focul gheenei. Aceasta, după cum spunem, au 
pătimit-o lucrătorii cei răi din jurul lui Lucifer şi flecarii eretici, 
rău-credincioşi din diferite timpuri, cum arată cuvintele Scripturii 
dumnezeieşti. Aceştia au fost aruncaţi, cum s-a spus, în chip jalnic, 
din pricina voinţei de a plăcea lor înşişi şi din pricina mândriei, de 
la slava şi desfătarea dumnezeiască şi din sfinţita adunare. 

Un oarecare dintre înţelepţi a spus că leacurile celor contrare 
sunt cele contrare. Fiindcă, deci, pricina tuturor lucrurilor 
întristătoare este neascultarea şi mândria, iar a celor de bucurie 
este ascultarea şi zdrobirea inimii, cel ce doreşte să vieţuiască fără 
greşeală trebuie să petreacă în supunerea faţă de un părinte 
încercat şi nesupus înşelării - care-şi are puterea într-o 
îndelungată deprindere şi în cunoaşterea celor dumnezeieşti, şi în 
viaţa împodobită cu cununa virtuţilor - şi să socotească porunca şi 
sfatul lui ca pe cuvântul şi sfatul lui Dumnezeu. Căci mântuirea, 
zice, este în sfătuire multă (Pilde 11, 14); şi: „Bărbatul nesfătuit e 
duşmanul său”. lar dacă s-a întâmplat unora dintre Părinţii cei 
vestiți să dobândească liniştea îndumnezeitoare şi desăvârşirea 
cea după Dumnezeu, chiar şi fără deprinderea în ascultare, 
aceasta s-a întâmplat prin descoperire dumnezeiască şi foarte rar. 
Dar s-a scris că ceea ce se întâmplă rar nu e lege a Bisericii, 
precum cu o singură rândunică nu se face primăvară. Pentru 
aceea, tu încrede-te în supunerea adevărată, ca într-o ştiinţă care 
te călăuzeşte la liniştea preafrumoasă, şi lasă cele ce s-au 
întâmplat, prin iconomie, o singură dată, şi ţine seama de cele 
rânduite îndeobşte de cuvioşii Părinţi. In felul acesta te vei 
învrednici şi de cununa celor ce viețuiesc după lege. 

Pentru că, ce? Se va hotărî cineva să pornească pe drumul ce 
i se deschide în faţă dacă nu l-a cunoscut din cercare, fără un 
povăţuitor neînşelător? Nu va porni cineva pe talazurile mării lipsit 
de un cârmaci priceput. Pentru că nu se va apuca cineva de vreun 
meşteşug oarecare şi de vreo ştiinţă fără un învăţător nesupus 
rătăcirii. Se va apuca atunci, oare, de meşteşugul meşteşugurilor 
şi de ştiinţa ştiinţelor şi va porni pe calea ce duce la Dumnezeu şi 
pe marea nesfârşită, sau va îndrăzni să înceapă vieţuirea 

monahală, care s-a asemănat cu vieţuirea îngerească, adică 
nevoinţa cu ea, şi va crede sieşi că va ajunge la capătul din urmă al 
ei fără un povăţuitor şi cârmaci şi învăţător încercat şi adevărat? 
Cu adevărat, unul ca acesta, oricine ar fi el, se amăgeşte pe sine în 
chip nebunesc şi a rătăcit înainte de a pune un început, ca unul ce 
nu se nevoieşte după lege. Dimpotrivă, cel ce ascultă de 
rânduielile Părinților a ajuns la ţintă înainte de a porni pe cale. 
Căci de unde putem şti din altă parte dacă luptăm după cuviinţă 
împotriva trupului şi dacă ne înarmăm împotriva patimilor şi a 
demonilor? Pentru că, precum s-a spus, patimile stau lângă virtuţi 
şi locuiesc uşă lângă uşă“. Sau cum vom putea să stăpânim 
simţurile trupului şi să armonizăm puterile sufletului ca pe nişte 
coarde ale unei chitare? Mai bine zis, cum vom putea deosebi 
glasurile, descoperirile, mângâierile şi vederile (contemplaţiile) 
dumnezeieşti? Sau vicleşugurile, amăgirile şi nălucirile drăceşti? 
Şi, ca să spunem pe scurt, cum ne vom învrednici să ajungem la 
unirile cu Dumnezeu, la lucrările îndumnezeitoare şi la taine, fără 
învăţătura unui învăţător adevărat şi luminat? Cu adevărat nu se 
poate, nu se poate! Căci îl vedem şi pe vasul ales, pe preafericitul 
Pavel, învățătorul celor negrăite, gură a lui Hristos, lumină a lumii, 
soare de obşte, învățătorul lumii creştine, vestind şi tâlcuind 
împreună cu Apostolii Evanghelia. Iar pricina e, precum spune, „ca 
nu cumva să alerg sau să fi alergat în deşert” (Galateni 2, 2). Ba 
mai mult, vedem însăşi Înţelepciunea de sine, pe Însuşi Domnul 
nostru lisus Hristos, spunând despre Sine: „M-am coborât din cer 
nu ca să fac voia Mea, ci voia Tatălui care M-a trimis pe Mine”. lar 
despre Preasfântul şi de viaţă făcătorul Duh spune că „nu va grăi 
de la Sine, ci câte va auzi va grăi” (Ioan 16, 13). 

De dragul rânduielii, care ţine la un loc atât cele cereşti, cât 
şi cele pământeşti, suntem stăpâniţi de frică, de uimire şi de 
spaimă pentru nimicnicia şi trândăvirea noastră şi pentru cele 
alese din prostie, din părerea de sine, spre o vieţuire stângace, 
primejdioasă, după o rânduială proprie şi în chip nesupus. Căci, cu 
adevărat, lupta aceasta e plină de frică şi zeci de mii sunt tâlharii 
şi nenumărate cursele ispititorilor. Pe lângă acestea, căderile nu 
se pot număra. De aceea, din cei mulţi, foarte puţini sunt cei ce se 
mântuiesc (Luca 13, 23). Aceştia însă trebuie să-şi facă drumul 
precum voiesc. Căci, precum s-a scris, „focul va cerca cum este 


46 Când cultivăm o virtute, se trezeşte în noi o dorinţă contrară; când 
ne înfrânăm de la plăceri, se trezeşte în noi dorinţa după acele plăceri, 
întrucât le lăsăm mult timp nesatisfăcute; când ne smerim, se trezeşte în 
noi dorinţa de a ne arăta că suntem cineva. Numai cel ce a ajuns la 
treapta desăvârşită a virtuţilor a dobândit nepătimirea, sau a desfiinţat în 
sine total putinţa de trezire a dorinţei după plăcerile contrare. 

lucrul fiecăruia” (1 Corinteni 3, 13); şi: „Lu vei răsplăti fiecăruia 
după faptele lui” (Psalm 61, 11). Dar nu pur şi simplu după cum 
voiesc ei, ci după cum trebuie să voiască şi să vieţuiască. „Dea 
Domnul înţelegere în toate” (2 Timotei 2, 7). 

Deci tu, şi tot cel ce voieşte să vieţuiască după Dumnezeu, 
cunoscând din aceste cuvinte ca dintr-un ciucure toată țesătura 
aurită şi duhovnicească a fericitei ascultări, grăbeşte-te să afli, 
cum s-a arătat mai înainte, un învăţător neînşelător şi desăvârşit. 
Iar semnul celor desăvârşiţi este, după purtătorul de Hristos Pavel 
„hrana tare” (Evrei 5, 14). Aceştia au, prin deprindere, simţurile 
întărite ca să deosebească binele şi răul. 

Căutându-l în felul acesta, adică cu osteneală şi credinţă, nu 
te vei mai abate de la ţinta pusă înainte. Căci „tot cel ce cere - 
spune dumnezeiasca Scriptură - va lua, şi cel ce caută va afla, şi 
celui ce bate i se va deschide” (Matei 7, 8). Acela îţi va descoperi, 
pe rând şi după rânduială, toate cele datorate şi lui Dumnezeu 
plăcute şi te va călăuzi spre cele iubite de Dumnezeu şi încă şi mai 
duhovniceşti şi nedescoperite celor mulţi. Aceasta, pentru că te va 
vedea bucurându-te din suflet de cumpătare, de puţinătate şi de 
simplitate în mâncăruri şi băuturi, de acoperişul cu care te 
mulţumeşti, de îmbrăcăminte, şi mulţumindu-te cu cele de folos şi 
potrivite şi trebuincioase timpului, şi că nu cauţi cele de prisos şi 
moi, cu care se mândresc cei ce viețuiesc, în chip neînţelept, în lux 
şi strălucire şi-şi înfig sulița în ei şi în mântuirea lor. Căci zice 
marele Apostol: „Având mâncare şi acoperământ, vom fi 
îndestulaţi cu acestea” (1 Timotei 6, 8). 

Dar tu doreşti şi vrei să înveţi de la noi şi în scris cele 
potrivite începutului, şi mijlocului, şi sfârşitului vieţuirii celei după 
Hristos. Cu toate că întrebarea e vrednică de laudă, ne e greu să 
răspundem dintr-odată. Totuşi, cu ajutorul lui Hristos, ne vom sili 
să-ţi dăm un răspuns la întrebarea ta, zidind pe desăvârşita şi 
preacinstita ascultare, ca pe o temelie tare şi neclintită, clădirea 
mult vestită a întregii case, adică liniştea (isihia) îndumnezeitoare. 
Fireşte, vorbim aşa sprijiniți pe cuvintele Părinților, grăite în 
Duhul, ca pe nişte stâlpi neclintiţi. 


16. Cel ce voieşte cu adevărat să vieţuiască în linişte şi 
după Dumnezeu trebuie să se îngrijească pentru ca pe lângă 
credinţă să fie plin şi de fapte bune. lar credinţa este îndoită. Şi pe 
lângă aceasta, cel ce se linişteşte trebuie să fie paşnic, 
neîmprăştiat, fără griji, sau neîngrijorat, tăcut, liniştit, mulțumitor 
în toate, conştient de neputinta sa, să suporte cu bărbăţie 
încercările, să nădăjduiască în Dumnezeu şi să aştepte de la El 
ceea ce este de folos. 

a) Zice Mântuitorul: „Nu tot cel ce-Mi zice «Doamne, 
Doamne» va intra în Împărăţia cerurilor, ci cel ce face voia Tatălui 
Meu Celui din ceruri” (Matei 7, 21). Deci şi tu, iubite, dacă iubeşti, 
nu cu vorbe goale, liniştea îndumnezeitoare - care dă, de pe acum 
celor ce o deprind cu curăţie putinţa să primească arătările 
Împărăției lui Dumnezeu ce strălucesc de departe, iar în veacul 
viitor mai deplin şi mai desăvârşit -, ci o iubeşti cu adevărat şi cu 
lucrarea, îngrijeşte-te ca, pe lângă credinţa drept-măritoare, să fii 
plin şi de fapte bune. Pe lângă aceea, să fii în pace cu toţi, cât te 
priveşte pe tine, neîmprăştiat, fără griji sau deplin neîngrijorat, 
tăcut, liniştit, mulţumitor în toate, conştient de neputinţa ta şi, 
peste tot, ţine-ţi ochiul neadormit şi treaz faţă de ispitele diferite şi 
de multe feluri ce ţi se întâmplă în fiecare zi; luptă-te cu răbdare şi 
cu îndelungă-răbdare cu toată furtuna şi cu tot necazul ce vine 
asupra ta în tot felul. 

Despre primul şi al doilea lucru, adică despre trebuinţa ca, pe 
lângă dreapta credinţă, să te împodobeşti cu faptele bune, să-ţi fie 
învăţător lămurit slăvitul frate al Domnului, care spune: „Credinţa 
fără fapte este moartă, precum şi faptele fără credinţă” şi: „Arată- 
mi din faptele tale credinţa ta” (Iacov 2, 26, 18). Iar înainte de 
acesta, Povăţuitorul şi Învățătorul tuturor, Domnul nostru lisus 
Hristos, Care zice către ucenici: „Mergând, învăţaţi toate 
neamurile, botezându-le în numele Tatălui şi al Fiului şi al 
Sfântului Duh, învăţându-le să păzească toate câte v-am poruncit 
vouă” (Matei 28, 19-20). Cuvântătorul de Dumnezeu zice şi el: 
„Dumnezeu cere de la tot omul care are Botezul acestea trei: 
credinţa dreaptă de la suflet, cumpătarea de la trup şi adevărul de 
la limbă” ”. 

b) Credința e îndoită. Însemnează-ţi însă că, după cuvintele 
predate de Dumnezeu, credința este îndoită. Una e, îndeobşte, cea 
a tuturor creştinilor ortodocşi, iar alta a unora, puţini, care prin 
împlinirea tuturor poruncilor îndumnezeitoare s-au reîntors la chip 
şi asemănare şi, astfel, s-au îmbogăţit cu lumina dumnezeiască a 
harului şi şi-au rezemat toată nădejdea în Domnul (Psalm 72, 27)%8. 


+7 Cred că e Sf. Grigorie Teologul. 

48 Împlinirea continuă a poruncilor, sau întărirea în virtuţi, 
îndumnezeieşte pe om, pentru că ele îl unesc cu Dumnezeu tot mai mult, 
îl pun în comunicare tot mai puternică cu El. Cunoscând prin trăire 
puterea lui Dumnezeu, el îşi pune toată nădejdea în Dumnezeu. Un astfel 
de om are o vedere (o simţire) a harului ca lumină. Căci harul, ca 
deschidere a lui Dumnezeu spre omul care s-a deschis şi el lui Dumnezeu, 
e în acelaşi timp lumină, în calitatea lui de manifestare a iubirii lui 
Dumnezeu, dat fiind că orice deschidere a persoanei spre alta se arată ca 
lumină. Cu cât bunătatea ce se deschide e mai mare, sau cu cât 

Şi aceasta în aşa măsură - o, minune! -, că, după cuvântul 
Domnului, ei nu mai deosebesc nimic (nu mai au nicio îndoială) în 
vremea rugăciunii, în cererile ce le îndreaptă spre Dumnezeu, ci 
cer cu credinţă şi de aceea primesc îndată cele ce le sunt de folos. 
Astfel, aceşti fericiţi au dobândit, din faptele sincere, credinţa 
sigură, ca unii ce au aruncat de la ei toată cunoştinţa, deosebirea, 
îndoiala şi grija şi s-au botezat (s-au scufundat) cu totul întregi în 
beţia dumnezeiască a credinţei, a nădejdii şi a iubirii faţă de 
Dumnezeu şi s-au schimbat cu schimbarea mai înaltă şi fericită a 
dreptei Celui Preaînalt, după prorocul David (Psalm 76, 10)%. 

Despre credinţa dintâi, nu-i acum timpul potrivit să vorbim pe 
larg. Dar e foarte potrivit să vorbim despre a doua. Ea răsare şi se 
câştigă ca un fel de rod din cea dintâi. Căci credinţa este ca o 
rădăcină şi ca un început al liniştii îndumnezeitoare. „Dacă nu 
crezi, zice Sfântul Ioan Scărarul, cum te vei linişti?”50. De aceea 
zice prorocul David: „Crezut-am, de aceea am grăit” (Psalm 115, 


deschiderea însăşi e mai sinceră şi totală, cu atât lumina lui e şi ea mai 
puternică. Lumina lui Dumnezeu Celui atotbun covârşeşte lumina săracă 
a omului, sau îl umple pe acesta de o lumină adâncă şi persistentă. În 
felul acesta faptele izvorâte din credinţa fără vedere, de la început, duc la 
o credinţă din vedere. Ele se nasc din credinţă şi duc la o credinţă 
superioară. 

19 Aceştia s-au ridicat peste cunoştinţa lucrurilor deosebite între ele, 
peste trecerea prin cunoştinţă de la unul la altul, de aceea şi peste 
deosebirea lor şi peste îndoiala pe care legile lor naturale o pot trezi în 
putinţa împlinirii de către Dumnezeu a cererilor lor. Ei se află în „beţia 
trează”, despre care a vorbit Sf. Grigorie de Nyssa, adică în bucuria 
entuziastă a unirii cu Dumnezeu Cel preaiubitor. Dacă orice unire prin 
iubire pricinuieşte un fel de beţie, întrucât se revarsă în cei uniţi o putere 
de viaţă de la unul la altul, cu atât mai mult unirea prin iubire cu 
Dumnezeu. Ei sunt scufundaţi cu totul în beţia credinţei, a nădejdii 
neîndoielnice şi a iubirii faţă de Dumnezeu, dar mai ales în beţia trăirii 
covârşitoare a valului de viaţă ce le vine din Dumnezeu. Acesta e un botez 
lăuntric în Dumnezeu sau în Duhul Lui cel Sfânt. Dar pentru a se 
scufunda în Dumnezeu, trebuie să se scufunde sau să se boteze în ei 
înşişi, ieşind din superficialitatea săracă a păcatului, trăită în limitarea 
egoismului. Numai acolo se întâlnesc cu Dumnezeu. Sf. Isaac Sirul zice: 
„Scara Împărăției acesteia este înlăuntrul tău, ascunsă în sufletul tău. 
Botează-te pe tine în tine însuţi spălându-te de păcat, şi vei afla acolo 
trepte pe care vei putea urca” (Tá evpoeEvra aoknrikă = Cuvinte 
despre nevoinţă, 31, Atena, 1895, p. 127, ed. Nichifor Ieromonahul). 
Tema se află şi la Calist Catafygiotul. 

5 Scara, XXVII, PG 88, 1113 B. Credinţa tare dă o statornicie şi o 
liniştire de grijile care îl chinuiesc pe om. Cu atât mai mult credinţa din 
experienţa unirii cu Dumnezeu, izvor a toată puterea şi a vieţii fără 
ştirbiri. 

1). lar marele Apostol Pavel zice: „Credinţa este temelia celor 
nădăjduite, dovada lucrurilor nevăzute” (Evrei 11, 1) şi: „Dreptul 
din credinţă va fi viu” (Romani 1, 17) ş.a. Însuşi Mântuitorul zice 
către ucenicii care cereau să le sporească credinţa: „Dacă aţi avea 
credinţă cât un grăunte de muştar, aţi zice smochinului acesta: 
Scoate-ţi rădăcina şi te sădeşte în mare, şi v-ar asculta. Şi dacă aţi 
avea credinţă şi nu v-aţi îndoi, nu numai cu smochinul aţi face aşa, 
ci şi dacă aţi zice muntelui acesta: Ridică-te şi te aruncă în mare, 
s-ar face. Şi toate câte aţi cere în rugăciune, crezând, aţi primi” 
(Matei 21, 22) ş.a., şi apoi: „Credinţa ta te-a mântuit” (Matei 9, 
22). 

Dar scrie şi cuviosul Isaac: „Credinţa e mai subţire decât 
cunoştinţa, după cum şi cunoştinţa e mai subţire decât 
cunoaşterea lucrurilor ce cad sub simţuriS!. Căci toţi sfinţii, 
învrednicindu-se să afle această stare care e iubirea de Dumnezeu, 
viețuiesc, din puterea credinţei, în desfătarea petrecerii celei mai 
presus de fire. lar credinţă o numim nu pe aceea prin care crede 
cineva în deosebirea preaslăvitelor şi dumnezeieştilor Ipostasuri şi 
în Fiinţa preaînaltă şi unică a dumnezeirii, apoi în minunata 
întrupare în omenitate, în primirea firii noastre, chiar dacă şi 
aceasta e foarte înaltă, ci acea credinţă care răsare în suflet din 
lumina harului, având mărturia minţii şi sprijinind inima ca să 
biruiască orice îndoială, din siguranţa nădejdii, care o fereşte de 
orice înşelare. E credinţa care nu se arată pe sine în dăruirea 
auzului urechilor, ci în ochii duhovniceşti care văd tainele ascunse 
în suflet şi bogăţia dumnezeiască cea ascunsă ochilor fiilor trupului 
şi descoperită în Duhul celor ce se ospătează la masa lui Hristos, 
prin umblarea în legile Lui, cum a spus El Însuşi: „De veţi păzi 
poruncile Mele, voi ruga pe Tatăl şi va trimite vouă pe 
Mângâietorul, Duhul adevărului, pe Care lumea nu-L poate primi; 
şi Acela vă va învăţa pe voi tot adevărul” ş.a. (Ioan 14, 15-17; 16, 
13); şi iarăşi: „Până ce va veni Acela, Care este desăvârşirea 


51 Perceperea lucrurilor sensibile e proprie oricui, chiar şi animalelor. 
Cunoştinţa unor principii raţionale e mai subtilă, căci implică o putere de 
abstragere de la lucrurile sensibile şi de la multitudinea lor. Dar credinţa 
e mai subtilă şi decât această cunoştinţă, căci surprinde indefinitul, care 
e forma realităţii celei mai înalte, sau a persoanei. Cine poate defini 
persoana cuiva, nesfârşită în manifestările ei mereu noi? Ea nu poate fi 
cuprinsă în definiţii exacte ale cunoaşterii raţionale. Cu atât mai mult, 
cine poate defini experienţa prezenţei şi lucrării Persoanei supreme a lui 
Dumnezeu? Credinţa e modul de sesizare a celor mai subtile realităţi, 
fiind ea însăşi cel mai subtil mod de cunoaştere. Căci numai credinţei i se 
dezvăluie persoana celuilalt, care nu vrea să fie redusă la obiect şi nu 
poate fi redusă la obiect. 

tainelor, şi ne vom învrednici în chip arătat de descoperirea lor, 
credinţa liturghiseşte între Dumnezeu şi sfinţi taine negrăite. Fie 
ca şi noi să ne învrednicim de ele prin harul lui Hristos Însuşi, 
acum ca de o arvună, iar acolo în ipostasul (temelia) adevărului, în 
Împărăţia cerurilor, cu cei ce-L iubesc pe E/%2. 

c) Trebuie să fii paşnic. lar pentru al treilea lucru, adică 
pentru trebuinţa de a fi în pace cu toţi, să-ţi fie îndemn lămurit 
cuvântul fericitului David, ca şi al purtătorului de Hristos Pavel, 
care strigă mai răsunător decât o trâmbiţă. Cel dintâi zice: „Pace 
multă este celor ce iubesc legea Ta şi nu le este lor sminteală” 
(Psalm 118, 165); şi „Făcător de pace eram cu cei ce urau pacea” 
(Psalm 119, 7); şi: „Caută pacea şi o urmează pe ea” (Psalm 33, 
13). Iar al doilea zice: „Căutaţi pacea cu toţi, şi sfinţenia, fără de 
care nimeni nu va vedea pe Domnul” (Evrei 12, 14); şi: „De e cu 
putinţă, pe cât ţine de voi, trăiţi în pace cu toţi” (Romani 12, 18). 

d) Trebuie să fii neîmprăştiat. lar al patrulea lucru, adică 
trebuinţa de a fi neîmprăştiat, ţi-l va arăta cuviosul Isaac, care 
zice: „Dacă pofta e rodul simţurilor, apoi să tacă cei ce susţin că 
păzesc pacea minţii cu atenţia împrăştiată”. Şi: „Cu cei împrăştiaţi 
să nu te însoţeşti”55. 

e) Trebuie să fii fără griji sau neîngrijorat. lar despre al 
cincilea lucru, adică despre trebuinţa de a fi fără griji şi 
neîngrijorat, să-ţi fie de învăţătură ceea ce spune Domnul în 
Evanghelie: „Pentru aceea, vă zic vouă: Nu vă îngrijiţi în sufletul 
vostru ce veţi mânca, nici pentru trupul vostru cu ce vă veţi 
îmbrăca. Oare nu e sufletul mai mult decât mâncarea şi trupul mai 
mult decât haina? Căutaţi la păsările cerului, că nici nu seamănă, 
nici nu seceră, nici nu adună în jitniţe, şi Tatăl vostru Cel din 
ceruri le hrăneşte pe ele. Nu sunteţi voi mai mult decât ele? Şi 
cine dintre voi, îngrijindu-se, poate să adauge un cot la statura sa? 
Iar pentru haină, de ce vă îngrijiţi?” (Matei 6, 25-28). Şi puţin mai 


52 Isaac Sirul, „Cuv. 65”, pp. 261-262. Credinţa a doua, mai înaltă, e o 
vedere în Duhul a bogăției bunătăţii lui Dumnezeu, venită în sufletul celor 
ce au împlinit poruncile Lui şi, punându-se prin aceasta în legătură de 
iubire cu El, şi-au subţiat vederea ochilor duhovniceşti. Ei se hrănesc din 
această bogăţie ca de la o masă dumnezeiască aflată în ei înşişi. Prezenţa 
acestei bogății în sufletul cuiva e prezenţa Duhului Însuşi, căci El le face 
proprii şi intime sufletului. Dar în viaţa pământească această bogăţie nu e 
în mod deplin descoperită. De aceea, credinţa are încă un rol în această 
viaţă. Ea e liturghisitorul care ne face cu putinţă trăirea acestor taine. E 
mijlocitoare între noi şi Dumnezeu; e ca un ochi care e necesar şi totuşi 
ca un ochi în care sunt prezente, prin reflectare şi în acelaşi timp prin 
lucrare directă, lumina, puterea şi bunătatea ce iradiază din Dumnezeu. 

53 Neidentificat. 

încolo: „Deci nu vă îngrijiţi zicând: Ce vom mânca, sau ce vom bea, 
sau ce vom îmbrăca? Căci toate acestea le caută neamurile. Ştie 
Tatăl vostru Cel din ceruri că aveţi trebuinţă de toate acestea. 
Căutaţi mai întâi Împărăţia lui Dumnezeu şi dreptatea Lui, şi 
acestea toate se vor adăuga vouă. Deci nu vă îngrijiţi de ziua de 
mâine, căci ziua de mâine se va îngriji de ale ei. Ajunge zilei 
răutatea ei” (Matei 6, 31-34). 

Dar zice şi Sfântul Isaac: „De nu te-ai eliberat de griji, să nu 
cauţi lumină în sufletul tău”54. Iar Scărarul zice şi el: „Un fir de păr 
tulbură ochiul şi o mică grijă alungă liniştea. Căci liniştea este 
lepădarea gândurilor şi renunţarea la grijile părute îndreptăţite. 
Cel ce a dobândit liniştea nu se va mai îngriji nici de trupul său. 
Căci «nemincinos este Cel ce a făgăduit aceasta» (Evrei 10, 23)”%. 

f) Trebuie să iubeşti tăcerea. Al şaselea lucru, adică trebuinţa 
de a tăcea, decurge din înşiruirea cuvântului. Dar zice Cuviosul 
Isaac şi despre aceasta: „Cel ce-şi înfrânează limba de la bârfire 
păzeşte inima lui de patimi; şi cel ce curăţă inima lui de patimi 
vede în tot ceasul pe Domnul”5; şi: „Când vei pune toate faptele 
vieţuirii tale pe un taler şi tăcerea pe celălalt, vei afla că ea 
cântăreşte mai greu”, Şi: „Mai presus de toate iubeşte tăcerea, 
că ea te apropie de rod. Căci limba n-are putere să se apropie de 
el”58, Şi: „Mai întâi să ne silim să tăcem; apoi din tăcere se naşte în 
noi ceva care ne conduce spre tăcere. Deie-ţi Dumnezeu să simţi 
ceva ce se naşte din tăcere. De vei începe să vieţuieşti astfel, nu 


5 „Cuv. 13”, p. 51. Grijile umplu cugetarea total de lucrurile necesare 
trupului; o trag la suprafaţă. Lucrurile îşi pierd transparenţa. Adâncurile 
sufletului, cu transparenţa lor spre planul dumnezeiesc, se acoperă. 
Cugetarea nu mai e preocupată de sensul vieţii. Acest sens nu se mai 
pune în evidenţă, nu mai e loc şi timp în suflet pentru el. 

5 Scara, XXVII, PG 88, 1109 D, 1112 A. 

56 Neidentificat. 

57 „Cuv. 34”, p. 149. 

58 Neidentificat. 

ştiu eu ce lumină îşi va răsări ţie din aceasta”*. Şi iarăşi: „Tăcerea 
este taina veacului viitor. lar cuvintele sunt uneltele lumii 
acesteia”5. Iar Sfântului Arsenie aşa i-a poruncit a doua oară 
glasul dumnezeiesc: „Arsenie, fugi, taci, linişteşte-te, şi te vei 
mântui”6. 

g) Trebuie să te linişteşti. lar despre al şaptelea lucru, 
adică despre trebuinţa de a vieţui liniştit, să-ţi fie vrednici de 
crezarea spre dovedire Marele Vasile şi, iarăşi, Sfântul Isaac. Cel 
dintâi a spus: „Liniştea este începutul curăţirii sufletului” ®?, iar 
celălalt: „Sfârşitul liniştirii e tăcerea cu privire la toate”65. Cel 
dintâi a arătat prin aceste cuvinte, pe scurt, începutul liniştirii, al 
doilea, sfârşitul ei. Iar în Vechiul Testament s-a spus: „Ai păcătuit? 
Linişteşte-te” (Facerea 4, 7) şi: „Opriţi-vă şi cunoaşteţi că Eu sunt 
Domnul” (Psalm 45, 10). Scărarul zice şi el: „Lucrul premergător 
liniştii este lipsa de grijă în privinţa tuturor lucrurilor îndreptăţite 
şi neîndreptăţite. Căci cel ce se deschide celor dintâi va cădea în 
celelalte. Apoi, rugăciunea neobosită. Şi, în al treilea rând, 
lucrarea nefurată (neabătută) a inimii. E prin fire cu neputinţă 
celui ce n-a învăţat literele să citească cărţile; dar şi mai cu 


59 „Cuv. 34”, p. 149. În tăcere, adâncul nostru e lucrător. Când vorbim 
e împiedicat să lucreze. În tăcere el se întâlneşte cu Duhul dumnezeiesc, 
Care atrage cu putere privirea spre bogăţia şi viaţa Lui; se întâlneşte cu 
Duhul dumnezeiesc, Care e dincolo de el, şi din întâlnirea aceasta se 
naşte o cunoştinţă pe care nu o poate şti decât el şi cei cărora le-o 
comunică sau, mai bine zis, cărora le-o comunică nu atât prin cuvinte, cât 
prin felul cum arată şi cum se comportă. În tăcere te întâlneşti cu ceva 
care te duce iarăşi la tăcere. Tăcerea prinde mai bine taina ce se petrece 
în întâlnirea noastră cu infinitatea ce iradiază din Dumnezeu cei personal. 
Când începe limba să o exprime, pierdem trăirea deplină a acestei taine 
de-o bogăţie indefinită, începem să rupem părţi din ea, care toate la un 
loc nu pot reda indefinitul. În tăcere, eşti oarecum în mijlocul ei, 
identificat cu ea; prin grăire te detaşezi, te depărtezi de ea; în cuvinte 
prinzi numai fâşii din ea, nu mai trăieşti întregul, şi întregul acesta nu 
poate fi combinat din fâşii, pentru că infinitul nu se poate realiza din 
combinarea părţilor limitate. Desigur, nu e vorba de tăcerea diplomatică, 
ci de tăcerea care e semnul scufundării în infinitul dumnezeiesc prin 
adâncul inimii. 

© Prin tăcere ne ridicăm în planul infinitului şi al indefinitului, trăit în 
mod deplin. Prin cuvinte exprimăm lucrurile distincte ale lumii acesteia şi 
coborâm în lumea aceasta, compusă din lucruri finite; cuvintele ne atrag 
în îngustimile lor, făcute pentru lucrurile mărginite ale lumii din afară. 

$1, Propylaeum ad Acta Sanctorum Novembris”, în: Synaxarium 
Constantinopolitanum, mai, 8, 3, col. 665. 

62 Sf. Vasile, Epistola către Grigorie. Despre singurătate, PG 32, 228 A. 

63 „Cuv. 79”. 

neputinţă este celor ce n-au dobândit primul lucru (lipsa de griji) 
să le lucreze pe celelalte două (rugăciunea şi lucrarea inimii) cu 
judecată”64. 

Şi, iarăşi, spune Sfântul Isaac: „Dorul celui ce se linişteşte 
este aşteptarea neîncetată a morţii. Cel ce intră fără acest gând pe 
calea liniştirii nu poate purta cele ce trebuie să le suportăm şi să le 
răbdăm în tot felul”65. 

h) Trebuie să mulțumeşti pentru toate. Pentru al optulea 
lucru, sau pentru trebuinţa de a mulţumi pentru orice, să-ţi fie ţie 
îndrumător Sfântul Pavel, care porunceşte: „In toate mulţumiţi” (7 
Tesaloniceni 5, 18). De asemenea, Cuviosul Isaac, care zice: 
„Mulţumirea celui ce primeşte stârneşte pe cel ce a dat să dea 
daruri şi mai mari decât cele dinainte. Cine nu mulţumeşte pentru 
cele mai mici va fi nerecunoscător (mincinos) şi nedrept şi în cele 
mai mari”66. Şi: „Ceea ce călăuzeşte darul lui Dumnezeu spre om 
este inima ce se mişcă spre mulţumire neîncetată. lar ceea ce 
călăuzeşte ispita spre suflet este gândul de cârtire care se mişcă 
pururea în inimă”. Şi: „Gura care mulţumeşte pururea primeşte 
binecuvântare de la Dumnezeu; şi în inima în care stăruie 
mulţumire se revarsă harul”68. 

i) Trebuie să-ţi recunoşti neputinţa ta. Al nouălea lucru este 
să cunoşti ce mare câştig dobândeşte cel ce a ajuns să-şi cunoască 
neputinţa sa. Aceasta o vei afla luând aminte la Psalmul 6 al 
profetului David, în care zice: „Miluieşte-mă, Doamne, că 
neputincios sunt” (Psalm 6, 2). Şi în altă parte: „Eu sunt vierme, şi 
nu om, ocara oamenilor şi defăimarea poporului” (Psalm 21, 6). lar 
Sfântul Isaac zice: „Fericit este omul care cunoaşte neputinţa sa, 
pentru că această cunoştinţă i se face lui temelie şi rădăcină şi 
început a toată bunătatea. Căci când va afla cine este şi va simţi cu 
adevărat neputinţa sa, va strânge sufletul său din starea umflată şi 
goală, care-i întunecă cunoştinţa, şi-şi va pune sieşi străjuire”6%. şi: 


54 Scara, XXVII, PG 88, 1009 B. 

65 „Cuv. 34”, p. 152. Cine s-a împăcat cu gândul că va muri nu mai e 
neliniştit de nimic. Iar gândul morţii nu-l mai sperie pe cel ce crede ferm 
în viaţa viitoare. 

se „Cuv. 30”, p. 126. 

$! Neidentificat. Inima care mulţumeşte lui Dumnezeu este o inimă 
deschisă Lui. De aceea în ea se revarsă alte şi alte daruri. Cea care 
cârteşte e o inimă închisă în sine. Ea nu vede darurile primite şi de aceea 
nu primeşte în fond nimic de la Dumnezeu sau de la altă persoană. 
Reducând toate la nimic, rămâne cu nimic. Ea nimiceşte prin critică şi 
ceea ce primeşte. 

68 Neidentificat. 

69 „Cuv. 21”, 22. 

„Omul care a ajuns să cunoască măsura neputinței sale a ajuns la 
desăvârşirea smereniei””0. 

j) Trebuie să răbdăm cu bàrbātie încercările. Cuvântul 
ce ne-a mai rămas, şi care împlineşte numărul celor zece înfăţişate 
de noi, vorbeşte despre trebuinţa de a purta cu bărbăţie şi de a 
înfrunta cu răbdare încercările felurite şi de multe chipuri ce au să 
ţi se întâmple. Ascultă, deci, cele ce sunt scrise despre aceasta în 
Sfânta Scriptură. Căci zice purtătorul de Hristos Pavel: „Fraţilor, 
nu este lupta noastră împotriva sângelui şi a trupului, ci împotriva 
începătoriilor, a stăpâniilor, a stăpânitorilor întunericului veacului 
acestuia, împotriva duhurilor răutăţii care sunt în văzduhuri” 
(Efeseni 6, 12). Şi: „Dacă sunteţi fără certare, de care s-au făcut 
părtaşi toţi, iată că sunteţi nelegitimi, şi nu fii” (Evrei 12, 8). Şi: 
„Pe cine îl iubeşte Domnul îl ceartă, şi bate pe tot fiul pe care-l 
primeşte” (Evrei 12, 6). Fratele Domnului zice şi el: „Bărbatul 
neispitit este necercat” (Iacov 1, 12). Iar Sfântul Ilie Ecdicul zice: 
„E de trebuinţă fiecărui creştin care crede drept în Dumnezeu să 
nu fie cu nepăsare, ci să aştepte şi să primească totdeauna 
încercarea, ca atunci când vine să nu se mire, nici să se tulbure, ci 
să rabde greutatea necazului şi să înţeleagă ce spune, psalmodiind 
cu prorocul: «Cearcă-mă, Doamne, şi mă ispiteşte» (Psalm 25, 2). 
Căci n-a zis: «Certarea Ta m-a nimicit pe mine», ci «m-a îndreptat 
până la sfârşit» (Psalm 17, 39)”71. 

Nici nu cerceta pricina încercărilor tale, de unde vin, ci 
roagă-te numai lui Dumnezeu să le porţi cu mulţumire, cum zice 
Sfântul Marcu: „Venind încercarea, nu căuta de ce şi prin cine a 
venit, ci caută să o rabzi cu mulţumire şi fără să ţii minte răul” 72. 
Şi iarăşi: „Dacă nu e uşor să afli pe vreunul să placă lui Dumnezeu 
fără să fie încercat, se cade să mulţumim lui Dumnezeu pentru tot 
ce ni se întâmplă””5. Şi: „Tot necazul dă pe faţă starea sufletului, 
dacă acesta tinde spre cele de-a dreapta sau spre cele de-a stânga. 
De aceea, orice necaz ni se întâmplă se numeşte încercare, dând 
celui părtaş la el cunoştinţa voilor lui ascunse”74. 

lar Sfântul Isaac, pe lângă multe altele, spune şi acestea: 


7 Neidentificat. 

71 Anthologion gnomikon 1, PG 127, 1029 A ( Filoc. rom., vol. IV, Ed. 
IBMO, 2010, p. 325; toate trimiterile din vol. I-V din Filocalie se referă la 
ultima ediţie - n. ed.). 

12 Despre cei ce-şi închipuie că se îndreptăţesc din fapte, 198, PG 65, 
960 A (Filoc. rom., I, 2008, p. 324). 

13 Despre cei ce-şi închipuie..., cap 200, Filoc. rom., I, p. 325. Orice 
încercare ne dă putinţa să ne întărim duhul prin credinţă. Nu poate 
deveni copilul bărbat, dacă nu are prilejul să învingă diferite greutăţi. 

74 Despre cei ce-şi închipuie..., cap 204, Filoc. rom., I, p. 325. 

„Încercarea e de folos pentru tot omul. Dacă e de folos lui Pavel, să 
tacă toată gura şi să se supună toată lumea lui Dumnezeu (Romani 
3, 19)5. 

Luptătorii sunt încercaţi ca să-şi sporească puterea lor; cei 
încrezuţi sunt încercaţi pentru ca din cele ce-i vatămă să înveţe să 
se păzească pe ei; cei adormiţi sunt încercaţi pentru ca să fie 
ajutaţi să se trezească; cei depărtaţi de Dumnezeu sunt încercaţi 
pentru ca să se apropie de El; cei ai lui Dumnezeu sunt încercaţi 
pentru ca să se sălăşluiască cu îndrăznire în casa Lui. Niciun fiu 
neîncercat nu primeşte bogăţia casei tatălui său, ca să fie ajutat de 
ea. De aceea Dumnezeu încearcă mai întâi şi bate, apoi Îşi arată 
darul. Slavă Stăpânului care prin doctorii amare ne dă bucuria 
sănătăţii! Nu e om care în vremea încercării să nu se obosească. Şi 
nu este cineva căruia să nu i se pară amară vremea în care e 
adăpat cu fierea încercărilor. Dar fără acestea nu e cu putinţă să 
se dobândească o sănătate puternică. Însă a le răbda nu stă în 
puterea noastră (1 Corinteni 10, 13). Căci de unde ar avea vasul de 
lut puterea să oprească curgerea apei dacă nu l-ar întări focul 
dumnezeiesc? Dacă ne supunem, rugându-ne cu smerenie, cu 
dorinţă neîntreruptă şi cu răbdare, toate le vom primi în Hristos 
lisus, Domnul nostru”76. 

S-a spus apoi şi în Înţelepciunea lui Sirah: „Dacă te apropii ca 
să slujeşti Domnului Dumnezeului tău, pregăteşte-ţi sufletul pentru 
încercare. Încordează-ţi inima ta şi rabdă şi să nu te grăbeşti în 
vremea asupririi” (Isus Sirah 2, 1-2)”. 

75 „Cuv. 48”, p. 198. Pentru fiecare om e grea întâmplarea care se 
opune unei aplecări a voii lui. Din acest motiv aceea este pentru el şi se 
numeşte încercare. Pentru cel cu aplecare ascunsă spre lauda oamenilor, 
e încercare cuvântul de osândă sau de neapreciere din partea cuiva; 
pentru cel ce nu are această aplecare, o astfel de întâmplare nu-l doare 
prea mult. De aceea fiecare încercare e leac pentru o boală ascunsă, dacă 
se suportă cu bărbăţie şi se câştigă un fel de nepăsare pentru ea. 

76 „Cuv. 48”, pp. 198-199. Răbdarea este din efortul nostru, dar acest 
efort nu ne-ar fi cu putinţă fără ajutorul lui Dumnezeu. Sinergia, sau 
colaborarea omului cu Dumnezeu, are un caracter foarte subtil. Nu stă pe 
o parte efortul, pe alta ajutorul dumnezeiesc. În efortul nostru însuşi se 
dovedeşte prezent ajutorul dumnezeiesc, făcând posibil acest efort, dar 
acesta rămânând totuşi şi efort al nostru. Ne ostenim pentru că primim 
puterea să ne ostenim, dar ne ostenim în mod real. Nu mă laud cu 
osteneala mea, ca fiind numai a mea, dar partea mea din ea e cerută 
totuşi de Dumnezeu. 

77 Cel ce vrea să slujească lui Dumnezeu pune în mişcare puterile bune 
ale fiinţei sale. Dar tocmai atunci se mişcă şi pornirile contrare. Împotriva 
înfrânării se trezesc dorinţele de plăcere, împotriva răbdării, pornirea 
spre comoditate etc. Numai stăruirea în cele dintâi va slăbi puterea celor 

k) Trebuie să nădăjduim în Dumnezeu şi să aşteptăm de la El 
ceea ce ne este de folos”8. Aruncă ancora nădejdii în Dumnezeu, 
Care poate să mântuiască, şi aşteaptă de la El sfârşitul cel de folos 
al încercărilor. Căci „credincios este Dumnezeu, Care nu ne va 
lăsa pe noi să fim încercaţi peste puterea noastră, ci, împreună cu 
încercarea, va face şi sfârşitul” (1 Corinteni 10, 13). Şi: „Necazul 
lucrează răbdarea, iar răbdarea probare, iar probarea nădejde, iar 
nădejdea nu ruşinează” (Romani 5, 3-5). Şi: „Cel ce rabdă până la 
sfârşit, acela se va mântui” (Matei 10, 22). Şi: „Intru răbdarea 
voastră veţi câştiga sufletele voastre” (Luca 21, 19). Iar fratele 
Domnului grăieşte aşa: „Spre toată bucuria să socotiți, fraţii mei, 
când cădeţi în multe feluri de ispite, cunoscând că probarea 
credinţei voastre lucrează răbdare; iar răbdarea să aibă lucrul ei 
desăvârşit, ca să fiţi desăvârşiţi şi întregi, neavând lipsă de nimic” 
(Iacov 1, 2-4). Şi: „Fericit e omul care rabdă ispita căci, făcându-se 
probat, va lua cununa vieţii pe care a făgăduit-o Domnul celor ce-L 
iubesc pe El” (Iacov 1, 12). Şi: „Nu sunt vrednice pătimirile 
timpului de acum de slava viitoare ce ni se va descoperi” (Romani 
8, 18). Şi: „Aşteptând, am aşteptat pe Domnul şi a luat aminte la 
mine, şi a auzit rugăciunea mea. Şi m-a ridicat din groapa 
necazului şi din tina noroiului, şi a aşezat pe piatră picioarele 
mele, şi a îndreptat paşii mei. Şi a pus în gura mea cântare nouă, 
laudă Dumnezeului nostru” (Psalm 39, 1-4). De asemenea, şi 
Fericitul Simeon Metafrastul scrie: „Sufletul legat prin lanţurile 
dragostei de Dumnezeu socoteşte ca nimic pătimirea. Căci el se 
desfată în dureri şi înfloreşte în pătimirea neplăcută şi când nu 
pătimeşte nimic întristător pentru Cel iubit, atunci socoteşte mai 
degrabă că pătimeşte, şi fuge de tihnă ca de o pedeapsă””?. 


17. Despre frica de Dumnezeu, care este îndoită: una a 
celor începători, iar alta a celor desăvârşiţi. 

Nu trebuie să ne lenevim a vorbi şi despre frica îndoită de 
Dumnezeu. Dar ni se pare că, vorbind numai despre frica 
desăvârşită după ce am încheiat cele opt capete, am nesocoti 
ordinea. Deci trebuie să vorbim şi despre frica cea dintâi, căci 
Sfinţii Părinţi au aşezat frica după credinţă. 

a) Despre frica dintâi, sau a începătorilor. Să ştii deci, 


din urmă. De aceea, cel ce primeşte încercări nu trebuie să se grăbească 
să termine repede cu ele. Pornirile rele nu se slăbesc uşor. Trebuie 
înfruntate şi veştejite timp îndelungat, prin încercări prelungite sau 
mereu repetate. Numai aşa sunt slăbite cu adevărat. 

78 Acest paragraf nu se numără deosebit. El încheie pe cel dinainte. 
Căci încercările se rabdă prin nădejde. 

7 Neidentificat. 

preaiubite, că frica de Dumnezeu este îndoită, una a începătorilor 
şi alta a celor desăvârşiţi. Despre cea dintâi s-a scris aşa: 
„Inceputul înţelepciunii este frica de Dumnezeu” (Pilde 1, 7); şi: 
„Veniti, fiilor, să mă ascultați, frica Domnului vă voi învăţa pe voi” 
(Psalm 33, 11); şi: „De frica Domnului se abate fiecare de la păcat” 
(Isus Sirah 2, 7); şi: „Unde e frică, acolo e şi păzirea poruncilor” 
(Isus Sirah 2, 16). lar Cuviosul Isaac zice: „Frica de Dumnezeu e 
începutul virtuţii, dar se spune că este şi rodul credinţei, şi ea se 
seamănă în inimă când cugetarea se desparte de împrăştierea 
lumii, adunând gândurile sale cele ce umblă în împrăştiere, în 
gândirea la viitoarea adunare a tuturor”8; şi: „Începutul vieţii 
adevărate a omului este frica de Dumnezeu. Dar ea nu vrea să 
rămână în suflet odată cu împrăştierea”8!; şi: „Înţelepţeşte-te ca să 
pui temelie în călătoria ta frica de Dumnezeu şi în puţine zile te vei 
vedea din nou în poarta Împărăției, pe un drum neocolit”82. 

b) Despre frica a doua, cea desăvârşită. lar despre frica a 
doua, sau cea desăvârşită, s-a spus aşa: „Fericit bărbatul care se 
teme de Domnul; întru poruncile Lui va voi foarte” (Psalm 111, 1). 
Şi: „Fericiţi toţi cei ce se tem de Domnul, cei ce umblă în căile Lui” 
(Psalm 127, 1). Şi: „Lemeţi-vă de Domnul toţi sfinţii Lui; că nu le 
lipseşte ceva celor ce se tem de El” (Psalm 33, 9). Şi: „lată, aşa se 
va binecuvânta omul care se teme de Domnul” (Psalm 127, 4). Şi: 
„Frica de Domnul este curată; ea rămâne în veacul veacului” 
(Psalm 18, 10). 

Dar scrie şi Sfântul Petru Damaschinul: „Semnul fricii dintâi 
este că urăşte păcatul şi se mânie pe el, ca cel rănit de fiară. Iar al 
celei desăvârşite e că iubeşte virtutea şi se teme de schimbare. 
Căci nimeni nu e neschimbător şi în orice lucru în viaţa aceasta 


3 „Cuv. 1”, p. 1. În text: „În viitoarea restaurare”. Lumea e acum 
dezbinată prin păcat. Pornirile ei sunt contradictorii. Mintea trebuie să 
nu se mute de la un aspect al lumii la altul contrar, ci, gândind la 
reînnoirea armoniei finale a lor, s-o vadă de pe acum readunată în Cel 
Unul şi să lucreze pentru această readunare, contemplându-L. pe Acela de 
pe acum, în toate. Aceasta nu e o construire de castele în aer, ci o 
ancorare în realitatea cea mai de temelie a tuturor. 

81 „Cuv. 2”, p. 3. Frica ne face să atârnăm de Dumnezeu. De aceea ea e 
contrară împrăştierii minţii în lucrurile lumii, privite în ele înseși, în afara 
legăturii cu Dumnezeu, sau nu poate rămâne în suflet împreună cu 
această împrăştiere. 

82 „Cuv. 2”, p. 5. Frica, ţinându-ne atârnaţi cu toată simţirea de 
Dumnezeu, e drumul cei mai scurt spre intrarea la El, care e o adevărată 
restabilire a firii noastre în starea în care eram la început, sau în starea la 
care puteam înainta uşor, adică în starea de împlinire a omenescului 
adevărat. 


CELE O SUTĂ DE CAPETE 


trebuie să ne temem pururea de cădere”8. 

De aceea şi tu, ascultându-le acestea cu înţelegere, sileşte-te 
să ţii în tine neîncetat, împreună cu toate cele spuse mai înainte, şi 
frica cea dintâi. Căci ea e cea mai sigură păzitoare a comorii 
tuturor faptelor bune. Dacă o ai pe ea, vei avea paşii tăi îndreptaţi 
spre lucrarea tuturor poruncilor Domnului nostru lisus Hristos. lar 
înaintând pe calea lor, vei dobândi şi frica desăvârşită şi curată, 
prin dorirea virtuţilor şi prin mila Bunului Dumnezeu. 


18. Pentru împlinirea poruncilor şi pentru credinţa în 
Domnul nostru lisus Hristos nu trebuie să cruțăm, când timpul o 
cere, nici chiar viaţa noastră. 

Pe lângă cele spuse, mai trebuie să ştii şi aceea că, de dragul 
poruncilor de viaţă dătătoare şi de dragul credinţei în Domnul 
nostru lisus Hristos, suntem datori, când timpul o cere, să dăm cu 
bucurie până şi sufletul nostru sau să nu ne cruţăm nici chiar viaţa 
noastră. Căci Însuşi Domnul nostru lisus Hristos zice, în privinţa 
aceasta, că „cel ce şi-a pierdut sufletul său pentru Mine şi pentru 
Evanghelia Mea, acela se va mântui” (Marcu 8, 35). Aceasta, fără 
îndoială, pentru că el crede şi nu se îndoieşte că Însuşi Dumnezeu- 
Omul lisus Hristos, Mântuitorul, este învierea, şi viaţa, şi tot ce 
este mântuire8?. 

Căci zice: „Eu sunt învierea şi viaţa. Cel ce crede în Mine, 
chiar de va muri, va fi viu. Şi tot cel ce e viu şi crede în Mine nu va 
muri în veac” (loan 11, 25-27). Şi: „Aşa a iubit Dumnezeu lumea, 
că şi pe Fiul Său Unul-Născut L-a dat, ca tot cel ce crede în El să 
nu piară, ci să aibă viaţă veşnică” (Ioan 3, 16). Şi: „Eu am venit ca 
lumea viaţă să aibă, şi mai multă să aibă” (Joan 10, 10). 

Deci, aşa fiind, şi, precum s-a zis, „de cele dinapoi uitând şi 
spre cele dinainte tinzând” (Filipeni 3, 14), aleargă, împreună cu 
Hristos lisus, fără întoarcere, pe drumul tău. 

Dar este bine şi foarte folositor să înfăţişăm mai întâi metoda 
naturală a preafericitului Nichifor despre chipul în care se poate 
ajunge înlăuntrul inimii prin respiraţia pe nas. E o metodă care 
ajută şi la adunarea cugetării*?. În felul acesta lucrarea noastră va 
înainta, cu Dumnezeu, într-un chip cuvenit. 

Deci acel dumnezeiesc bărbat, pe lângă multe altele, care au 
fost mărturiile scrise ale Sfinţilor, spune şi acestea: 


83 „Cuv. 3”, Filoc. rom., V, 2011, p. 200. 

8 Cine îşi dă viaţa pământească pentru Hristos o dă pentru învierea sa 
şi pentru viaţa veşnică. 

85 „Metoda” se numeşte naturală, pentru că se foloseşte în procesul 
natural al respirației, pentru a lega de ea şi actul spiritual al întoarcerii 
gândirii spre cele interioare. 

19, Metodă naturală despre chipul în care se poate intra 
înlăuntrul inimii şi ieşi de acolo prin respiraţia pe nas; şi despre 
însăşi rugăciunea practicată de noi, care este: „Doamne, lisuse 
Hristoase, Fiul lui Dumnezeu, miluieşte-mă!”. Această metodă 
ajută şi la adunarea cugetării. 

„Ştii, frate, că suflarea pe care o avem este prilejuită de aer. 
Şi aerul îl inspirăm şi pentru inimă. Căci suflarea aceasta este 
pricinuitoarea vieţii şi a căldurii trupului. Deci inima absoarbe 
suflarea (suflul) pentru ca să-şi dea căldura ei afară prin expiraţie, 
iar ei să-şi pricinuiască o bună temperatură. Pricinuitorul acestei 
lucrări, sau mai bine zis slujitorul ei, este plămânul. Acesta fiind 
zidit de Dumnezeu cu o țesătură rară, ca nişte foale, introduce şi 
scoate conţinutul (aerul) fără greutate. Astfel inima, atrăgând 
aerul răcoros şi alungând pe cel cald, păstrează netulburată 
rânduiala pentru care a fost zidită, spre susţinerea organismului 
vital. 

Deci tu, şezând în chilia liniştită şi adunându-ţi mintea, 
introdu-o pe unde intră suflarea în inimă şi sileşte-o să coboare cu 
suflarea în inimă. Iar intrând acolo, mintea, după ce se uneşte cu 
sufletul, se umple de plăcere şi de bucurie nespusă. 

Aşadar, obişnuieşte-ţi, frate, mintea ca să nu mai iasă de 
acolo repede. Căci la început stă cu greu acolo din pricina 
închiderii şi strâmtorării. Dar, după ce s-a obişnuit, nu-i mai plac 
umblările pe afară. Căci «Impărăţia cerurilor este înăuntrul 
nostru» (Luca 17, 21). Celui ce o priveşte acolo şi o caută prin 
rugăciunea curată, cele de afară i se par triste şi urâte”. 

Şi: „Trebuie să afli şi aceasta, că, ajungând tu acolo, nu 
trebuie să taci şi să o laşi să stea în nelucrare, ci dă-i rugăciunea: 
«Doamne, lisuse Hristoase, Fiul lui Dumnezeu, miluieşte-mă!», ca 
lucrare şi gândire neîncetată, şi niciodată să nu se oprească din 
aceasta. Căci aceasta, ţinând mintea nerătăcită, o face cu 
neputinţă de prins şi de atins de atacurile duşmanului şi o ridică la 
iubirea şi la dorul de Dumnezeu” 8°. 

Acestea le spune acest fericit Părinte, având ca scop de 
căpetenie ca, prin folosirea acestei metode naturale, mintea să se 
întoarcă din rătăcirea şi robia ei obişnuită spre luarea-aminte şi, 
prin luarea-aminte, să se însoţească din nou cu sine însăşi şi aşa să 
se unească cu rugăciunea, iar apoi să coboare în inimă cu ea, deci 
cu rugăciunea, şi să rămână pururea în ea. Aceasta a spus-o şi un 


36 Ceea ce apare în ghilimele este din Metoda lui Nichifor din 


singurătate (Filoc. gr., ed. a III-a, vol. IV, pp. 27-28 şi Filoc. rom., vol. 
VII). 

oarecare alt bărbat dintre cei înţelepţiţi de Dumnezeu, lămurind 
metoda înfăţişată mai înainte, ca unul ce a cunoscut prin cercare 
această sfinţită lucrare”. 


20. Despre metoda naturală prin inspiraţia pe nări şi 
despre chemarea, odată cu ea, a Domnului lisus Hristos. 

Trebuie să facem vădit celui iubitor de învăţătură şi aceea că, 
dacă vom obişnui mintea noastră să coboare în inimă, odată cu 
intrarea aerului, vom afla cu siguranţă că mintea nu începe să 
coboare înainte de a fi renunţat la orice gând şi de a se fi făcut 
unitară şi de a se fi golit, nemaifiind stăpânită de nicio amintire, 
decât de chemarea numelui Domnului nostru lisus Hristos. lar 
ieşind de acolo şi îndreptându-se spre cele de afară sau spre 
amintirile de multe feluri, se împarte (se răvăşeşte) chiar fără să 
vrea’, 


21. Dar şi dumnezeiescul Gură de Aur şi alţii dintre Sfinţii 
Părinţi de odinioară rânduiesc să ne rugăm în Hristos lisus, 


5 Se pare că se face aluzie la Grigorie Sinaitul, care a cerut ca 
respiraţia să nu se facă prea grăbit, pentru ca şi cugetarea sau 
pomenirea lui Hristos să rămână mai mult înăuntru, să fie mai adâncită 
cu mintea în înţelesul pe care-l reprezintă Hristos (Filoc. gr., ed. a III-a, 
vol. IV, pp. 71-72. Vezi şi Filoc. rom., vol. VII). Metoda are ca scop ca 
omul să devină conştient la culme de sine însuşi şi, prin aceasta, de 
Dumnezeu. Gândirea la Hristos întăreşte conştiinţa de sine, şi conştiinţa 
de sine întăreşte simţirea prezenţei lui Hristos. 

38 Încă filosofia greacă veche afirmase că mintea ia chipul conţinutului 
ei: dacă acesta e felurit se împarte şi ea, sau lucrarea ei, iar dacă 
conţinutul ei este unul, se unifică şi ea. Dar numai când conţinutul unic 
nu e mărginit mintea poate stărui în el. Altfel, va căuta să întregească 
conţinutul mărginit pe care-l cugetă cu altele, sărind mereu de la un gând 
la altul. Şi numai mintea care s-a ridicat la un conţinut infinit, întrucât s-a 
ridicat din preocuparea de cele din afară şi din lucrările ei referitoare la 
ele, s-a întors spre ea însăşi ca subiect indefinit al lucrărilor îndreptate 
spre ele. De aceea, Dumnezeu cel infinit e contemplat de mintea revenită 
la ea însăşi; mintea ce se experiază pe sine experiază pe Dumnezeu şi 
viceversa. (Tema aceasta e dezvoltată mult de Calist Catafygiotul.). 


CALIST ŞI IGNATIE XANTHOPOL 


Domnul nostru, şi înlăuntrul inimii. lar ei spun că această 
rugăciune e: „Doamne, Iisuse Hristoase, Fiul lui Dumnezeu, 
miluieşte-mă! ”. 

Dar spune şi marele Gură de Aur: „Vă rog pe voi, fraţilor, să 
nu călcaţi şi să nu nesocotiţi niciodată canonul rugăciunii”%. Iar 
puţin mai încolo: „Monahul trebuie să spună neîncetat, fie că 
mănâncă, fie că merge pe drum, fie că face altceva: «Doamne, 
Iisuse Hristoase, Fiul lui Dumnezeu, miluieşte-mă!»”. Şi apoi: „Ca 
numele Domnului lisus coborând în adâncul inimii să umilească pe 
balaurul care stăpâneşte peste întinderile ei, iar sufletul să-l 
mântuiască şi să-l facă viu. Deci stăruie întru numele Domnului 
lisus, ca inima să primească (să cuprindă) pe Domnul, şi Domnul 
să cuprindă inima, şi cei doi să fie una”. Şi iarăşi zice: „Nu 
despărțiți inima voastră de Dumnezeu şi stăruiţi şi păziţi-o pe ea 
totdeauna cu pomenirea Domnului nostru lisus Hristos până ce se 
va sădi numele Domnului în inimă, şi aceasta nu va mai gândi la 
nimic altceva decât să se preamărească Hristos în voi”9l. 

3 A experia pe Dumnezeu înseamnă a-L experia în stare de rugăciune, 
căci în acea stare suntem în comunicare directă cu El şi simţim puternic 
că de la El le avem pe toate. Dar pentru noi Dumnezeu Se face accesibil 
în Hristos. Când mintea se adună din toate, se adună în Hristos şi se 
roagă în El. Dar şi înlăuntrul inimii. Căci inima este, din alt punct de 
vedere, adâncul indefinit al minţii, descoperite în starea ei emoţională, 
sau este o altă latură a ei, prin care se deschide către Dumnezeu. E un 
adânc care nu se închide în el, ci se deschide în Dumnezeu, sau în 
Hristos. Când se închide, se acoperă însăşi inima. Omul devine „fără 
inimă”. Hristos aflat în inima deschisă şi descoperită, prin adunarea 
minţii din împrăştiere, e una cu Împărăţia cerurilor. De aceea în Metoda 
lui Nichifor se spune că mintea, adunându-se în inimă, află acolo 
Împărăţia cerurilor, în care nu se mai satură să rămână. 

% Epistola către monahi, plină de tot folosul şi privegherea 
(neautentică), PG 60, 752-753. 

% Numai cu numele Domnului lisus poate fi inima păzită. Altfel, pune 
stăpânire pe ea „balaurul”, stârnind în ea iubiri mai puţin curate: iubirea 
de sine, iubirea de plăceri, care o închid propriu-zis într-un orizont 
mărginit, întunecând-o şi pasionând-o în mod inferior. „Înghiţind” în ea 
pe Domnul lisus şi Domnul lisus „înghiţind-o” pe ea, ei îi devine propriu 
orizontul infinităţii şi al iubirii curate, de adevărată depăşire, aflată în 
Hristos, sau lumina Lui nesfârşită. Ea nu mai e preocupată de ea însăşi în 
mod egoist; ea îi îmbrăţişează pe toţi şi pe toate. Prin numele lui lisus ea 
intră în întinderile de lumină şi de iubire din interiorul lui Iisus, intră în 
atmosfera Lui. Căci a rosti numele lui lisus înseamnă a gândi la El cu 
emotie şi aceasta înseamnă a intra în legătură vie cu El. Numele lui lisus 
prinde rădăcini dătătoare de rod nu într-o inimă statică, ci într-o simţire 
„umedă”, ce creşte şi ea continuu şi e pururea vie şi caldă în iubirea ei 
faţă de Iisus. Inima în acest înţeles nu mai poate fi cugetată fără numele 

22, Iarăşi despre respiraţia pe nas, împreună cu luarea- 
aminte la pomenirea lui lisus înlăuntrul inimii. 

Sfântul Ioan Scărarul scrie şi el: „Să se lipească pomenirea 
lui lisus de suflarea ta, şi atunci vei cunoaşte folosul liniştii” 2. Iar 
Sfântul Isihie zice: „De voieşti, aşadar, să acoperi cu ruşine 
gândurile şi să te linişteşti cu bucurie şi să păstrezi cu uşurinţă 
trezvia în inimă, rugăciunea lui lisus să se lipească de răsuflarea 
ta, şi vei vedea cum se împlineşte aceasta în puţine zile”9%. 

23. Cel ce voieşte să vegheze cu mintea, şi mai ales 
începătorul, trebuie să se aşeze în vremea rugăciunii într-o chilie 
liniştită şi neluminată, pentru a-şi aduna astfel în chip natural 
mintea şi cugetarea din revărsare. 

De aceea, pe lângă cele arătate mai sus şi rânduite de Sfinţii 
şi marii Părinţi, potrivit mărturiilor înfăţişate de noi, despre 
răsuflarea prin nări şi despre trebuinţa de a ne ruga şi de a cugeta 
şi veghea înlăuntrul inimii, în Domnul nostru Iisus Hristos, Fiul lui 
Dumnezeu, şi în sfântul şi mântuitorul Lui nume“f, şi de a cere de 
la El mila, mai e de adăugat şi aceea că cel ce se sârguieşte să 
vegheze cu mintea în inimă, şi mai ales începătorul, trebuie să 
şadă totdeauna, dar mai cu seamă în vremea rânduită pentru 
rugăciune, într-un colţ liniştit şi neluminat, precum învaţă şi 
poruncesc dumnezeieştii Părinţi şi dascăli care au avut experienţa 
acestei preafericite lucrări. Deoarece privirea şi vederea ochilor se 
împrăştie în chip natural spre cele privite şi văzute, şi prin aceasta 
pricinuiesc împărţirea cugetării, ba o şi sfârtecă şi o fac de multe 
feluri’, prin închiderea ei, cum s-a spus, într-o cămară liniştită şi 


lui lisus, fără gândirea la El şi fără iubirea Lui, care o ţine în această 
mişcare. 

% Scara, XXVII, PG 88, 1112 C. 

% Despre trezvie şi virtute, II, 80, PG 95, 1537 A (Filoc. rom., IV, p. 
103). Se recomandă legarea pomenirii numelui lui lisus de ritmicitatea 
neîntreruptă a răsuflării, pentru a se obişnui să capete şi ea această 
ritmicitate neîntreruptă. Nu e nimic bizar în aceasta legare a vieţii 
sufleteşti şi duhovniceşti de trup. Aceasta e o lege a fiinţei omeneşti. 

% Dacă, rugându-ne în inima în care este Hristos, ne rugăm înlăuntrul 
lui Hristos Însuşi, e vădit că ne rugăm şi în numele Lui, prin a cărui 
pomenire şi gândire noi ne introducem şi ne menţinem în Hristos. În 
sensul acesta însuşi numele lui Hristos, chemat de noi, punându-ne în 
legătură cu Hristos, e mântuitor. 

% Produc în ea contraziceri, sfârtecând-o şi făcând-o să se lupte cu ea 
însăşi şi anulând puterea ei de a ajunge la vreun sens unitar, care să o 
mulţumească şi să dea omului putinţa să-şi închine viaţa unei slujiri 
unitare superioare. 

întunecoasă, însăşi împrăştierea şi nestatornicia, pricinuite de 
vedere şi privire, încetează şi astfel mintea, vrând nevrând, se 
linişteşte şi se adună. Căci zice Marele Vasile: „Mintea 
neîmprăştiată spre cele din afară şi nerevărsată prin simţuri spre 
lume urcă din nou spre ea însăşi”9%6. 


24. Minţii i se dăruieşte statornicia înainte de toate prin 
Domnul nostru lisus Hristos şi prin chemarea cu credinţă în inimă 
a sfântului Său nume. Dar la aceasta ajută şi metoda naturală a 
inspirării aerului în inimă, şi şederea într-un loc liniştit şi 
neluminat, şi cele asemenea. 

Dar înainte de acestea, mai bine zis înainte de toate, în 
această luptă mintea e ajutată de dumnezeiescul har, venit în 
suflet prin chemarea curată şi neîmprăştiată şi de un singur gând” 
a Domnului nostru lisus Hristos în inimă; deci nu de simpla metodă 
naturală prelungită, de inspiraţia pe nări, sau de şederea într-un 
loc liniştit şi întunecos. Acestea n-au fost statornicite de Sfinţii 
Părinţi pentru altceva decât ca nişte mijloace ajutătoare pentru 
adunarea minţii în ea însăşi, prin întoarcerea din împrăştierea ei 
obişnuită şi prin luarea-aminte. E ceea ce am spus şi mai înainte. 
Dar prin ele mintea câştigă şi puterea de a se ruga neîncetat şi 
curat şi fără împrăştiere”8. 

Căci, cum zice Sfântul Nil, „luarea-aminte, căutând 


% Epistola către Grigorie..., PG 32, 228 A. 

97 Studiul cel mai recent asupra „rugăciunii monologiste” este al lui 
Dom Lucien Regnault, „La prière continuelle «monologiste» dans la 
littérature apophtegmatique”, în: Irenikon, 1974, nr. 4, pp. 462-494. 
Autorul spune că termenul a fost folosit prima dată de Ioan Scărarul (PG 
88, 889 D), ca atribut pentru „Rugăciunea lui lisus” („Doamne, lisuse 
Hristoase, Fiul lui Dumnezeu, miluieşte-mă!”), „pentru că ea exclude, 
evident, multiplicitatea cuvintelor, dar mai ales multiplicitatea şi 
varietatea gândurilor, în special aceea care comportă în mod necesar 
«contrazicerea»,, (p. 469). 

% Autorii scrierii de faţă fac o deosebire între adunarea minţii în ea 
însăşi şi aducerea harului în inimă. Ultimul lucru e ajutat de chemarea 
neîncetată a numelui lui lisus. numai cel dintâi lucru, adică ceea ce dă 
omul, e ajutat de o respirare regulată şi de şederea într-un loc întunecos. 
Dar prin adunarea în sine mintea capătă puterea de a se ruga neîncetat. 
Încât venirea harului e numai rezultatul indirect al respirației regulate şi 
al şederii într-un loc întunecos. Avem aici ceva cu totul deosebit de 
metodele yoghine, care au un caracter pur natural şi nu urmăresc 
intensificarea relaţiei credinciosului cu persoana lui lisus Hristos. 
Rugătorul credincios prin interiorizare se umple de dragostea lui Hristos, 
nu se concentrează simplu în esenţa sa proprie, care până la urmă face 
parte din esenţa impersonală a totului. 

rugăciune, va afla rugăciune. Pentru că rugăciunea urmează luării- 
aminte, măcar că e altceva. De aceea trebuie să ne străduim spre 
ea”. 

Dar despre acestea, atât. Iar tu, fiule, de voieşti să ai viaţă şi 
de doreşti să vezi zile bune (Psalm 33, 12) şi să trăieşti în trup ca 
şi cum ai fi fără trup, vieţuieşte după canonul şi regula aceasta. 


25, Cum trebuie să-şi petreacă cel ce se linişteşte 
răstimpul de seara până la Utrenie (privegherea de la miezul 
nopții). Şi începutul învăţăturii pe larg. 

După ce apune soarele, chemând pe Preabunul şi 
Atotputernicul Domn lisus Hristos în ajutor, aşază-te pe un scăunel 
în chilia liniştită şi neluminată. Şi adunându-cţi mintea din 
umblarea şi rătăcirea ei pe afară şi împingând-o uşor înlăuntrul 
inimii, prin inspirarea aerului pe nas, umple-o cu gândurile de 
rugăciune sau cu: „Doamne, lisuse Hristoase, Fiul lui Dumnezeu, 
miluieşte-mă!”, adică introdu înlăuntru, oarecum unite cu 
respiraţia, şi cuvintele rugăciunii. 

Căci zice Sfântul Isihie: „Uneşte trezvia şi numele lui lisus cu 
respiraţia, ca şi gândul neîncetat la moarte cu smerenia. Căci 
amândouă sunt de folos”1%. În felul acesta, să ai, împreună cu 
rugăciunea şi cu celelalte ce ţi le-am spus, şi gândul la judecata şi 
la răsplătirea faptelor bune şi rele; şi să te socoteşti din tot sufletul 
mai păcătos decât toţi oamenii şi mai nelegiuit decât dracii înşişi şi 
că vei avea să fii pedepsit veşnic!01. Dacă gândul la cele arătate va 
produce în tine frângere de inimă şi plâns cu lacrimi, stăruie în el 
până ce acestea vor trece de la sine. Iar dacă nu te-ai învrednicit 
încă de darul lacrimilor, nevoieşte-te şi roagă-te cu cuget smerit ca 
să le agoniseşti pe acestea. Căci prin acestea ne curăţăm de patimi 
şi de întinăciuni şi ne facem părtaşi de stările cele bune şi 


” Din scrierea Despre rugăciune, atribuită în PG 79, 1165-1200, lui Nil 
Sinaitul (vezi Filoc. rom., 1, p. 188). Rugăciunea e altceva decât luarea- 
aminte (sau concentrarea minţii), căci ultima e a omului, pe când prima e 
a harului, dacă e rugăciune neîmprăştiată. 

1% Cuvânt despre trezvie şi virtute, Il, 87, PG 93, 1540 D (Filoc. rom., 
IV, p. 105). 

101 Pomenirea numelui lui lisus trebuie să fie nu numai o repetare 
formală a numelui, ci să fie însoţită de gândul plin de simţire la moarte, la 
judecata de după moarte şi la păcatele concrete pentru care cel ce se 
roagă va avea să dea socoteală la acea judecată. Aceasta face ca 
pomenirea numelui lui lisus să o unească cu cererea milei Lui. 
Rugăciunea lui lisus nu e, prin urmare, numai o tehnică formală, ci 
persistenţa unei stări de profundă emoție, care merge până la lacrimi. E o 
stare existenţială, plină de cutremur, a întregii fiinţe. 

izbăvitoare!%2. De aceea zice Sfântul Ioan Scărarul: „Precum focul 
topeşte trestia, aşa lacrima curată curăţă toată întinăciunea văzută 
şi nevăzută”!%5. Iar alt Sfânt Părinte zice: „Cel ce voieşte să se 
desfacă de răutăţi cu plângere se desface; şi cel ce voieşte să 
agonisească virtuţi cu plângere le agoniseşte. Şi dacă n-ai frângere 
de inimă, cunoaşte că ai slavă deşartă. Pentru că aceasta nu lasă 
sufletul să se umilească”104. 

Iar dacă nu vin lacrimile, scufundă-te în aceste gânduri cu 
rugăciunea, un ceas; apoi ridicându-te, rosteşte cu luare-aminte 
Pavecerniţa cea Mică şi, iarăşi şezând, ţine rugăciunea cu toată 
puterea, în chip curat şi fără împrăştiere, adică fără griji şi fără 
vreun gând sau vreo închipuire oarecare, ci cu multă trezvie, o 
jumătate de ceas, precum s-a spus!1%. În afară de răsuflare şi de 
hrană, fii, în rugăciune, străin de toate, dacă voieşti să fii numai cu 
mintea. Apoi, însemnându-te cu semnul cinstitei şi de viaţă 
făcătoarei Cruci şi însemnând, de asemenea, şi patul, aşază-te pe 
el şi te gândeşte la bunătăţile viitoare sau la pedepse, la firea 
trecătoare şi înşelătoare a celor vremelnice, la cea fără de veste şi 
obştească datorie, adică la moarte, la înfricoşata dare de seamă de 
după sfârşit şi înainte de sfârşit, amintindu-ţi de greşelile tale din 
toată vremea, pe scurt, şi cerând cu căldură iertarea lor, apoi, 
cercetându-te cu de-amănuntul cum ţi-ai petrecut ziua care a 
trecut. Apoi, întinzându-te şi spunând rugăciunea, potrivit celui ce 
a spus: „Pomenirea lui lisus să se culce cu tine”, dormi cinci sau 
şase ore. Mai bine zis, dormi după cât e de lungă noaptea106. 


26. Cum trebuie să faci Utrenia şi cum să petreci timpul 
până dimineaţa. 
Trezindu-te şi lăudând pe Dumnezeu şi chemându-L. iarăşi în 


102 Lacrimile au fost socotite de Părinţi un dar al lui Dumnezeu. Căci 
ele nu vin numai prin voia noastră, deşi gândul la moarte şi la judecată 
pregăteşte venirea acestui dar. Căci te poţi gândi la moarte cu 
resemnare, cu încruntare, dar fără lacrimi. Ele sunt semnul ultimului 
grad de smerenie şi de pocăință. De aceea ele implică credinţa în 
Dumnezeu şi sunt un mijloc de curăţire şi de viaţă nouă, din frica de 
Dumnezeu şi din dragostea pentru El. 

1%3 Scara, VII, FG 88, 808 B. 

1% Apophtegmata Patrum (Patericul), PG 65, 355 A. 

1% Despre trecerea de la Rugăciunea lui lisus, făcută şezând, la 
cântarea făcută în picioare, a vorbit înainte de autorii scrierii de faţă, 
Grigorie Sinaitul (Cum trebuie alungate gândurile, în: Filoc. gr., ed. a III- 
a, vol. IV, p. 81; Filoc. rom., vol. VII). 

1% Tarna când înserează mai curând (la ora 16, 30 apune soarele), 
timpul de somn până la miezul nopţii e mai lung. 

ajutor, începe întâi primul lucru, adică să te rogi în inimă fără 
împrăştiere şi în chip curat până la un ceas. Căci în acest timp 
mintea se află în starea cea mai liniştită şi mai netulburată. De 
aceea, ni s-a poruncit să jertfim lui Dumnezeu cele întâi născute şi 
cele mai alese ale noastre (Deuteronomul 12, 6), adică să-l înălţăm 
în chip neclintit cel dintâi gând prin rugăciunea curată către 
Domnul nostru lisus Hristos. Căci zice Sfântul Nil: „Rugăciune 
săvârşeşte acela care aduce tot gândul lui cel dintâi lui 
Dumnezeu”!%. După aceea cântă Miezonoptica. 

Iar dacă nu te-ai întărit încă pentru o liniştire mai desăvârşită 
şi de aceea încă nu poţi, cum am spus, să fii răpit (în rugăciune), 
sau dacă nu o poţi aceasta pentru vreo altă pricină, cum se 
întâmplă celor ce sunt încă începători în această lucrare, sau, mai 
rar, şi celor înaintați, dar încă neajunşi la desăvârşire (căci cei 
desăvârşiţi toate le pot în Hristos, Care-i întăreşte pe ei, cf. 
Filipeni 4, 13) -, ridicându-te din somn şi ţinându-te cu toată 
puterea treaz, cântă mai întâi Miezonoptica cu toată luarea-aminte 
şi pătrunderea. 

Apoi, şezând, roagă-te, în chip curat şi neîmprăştiat, în inimă, 
cum s-a arătat, o oră; mai bine zis, atât cât îţi va da putere 
Dătătorul bunătăţilor. Căci zice Scărarul: „Noaptea dă timpul cel 
mai lung luării-aminte, iar cel mai scurt cântării. lar ziua, 
pregăteşte-te după puterea ta”19%5. 

lar dacă nevoindu-te şi în acest chip eşti stăpânit încă de 
moleşeală şi de lene, şi mintea îţi este tulburată de vreo 
întâmplare oarecare, ridică-te, trezeşte-te pe cât poţi, stăruind în 
rugăciune. Apoi, aşezându-te, sileşte-te să te rogi, precum s-a scris 
înainte, având grijă, întotdeauna să vorbeşti prin rugăciunea 
curată lui Dumnezeu Cel curat. Apoi, ridicându-te, spune cu 
înţelegere cei şase psalmi, pe al cincizecilea şi canonul, precum 
voieşti. Apoi, şezând şi priveghind, roagă-te cu curăţie o jumătate 
de oră!%. Şi iarăşi, ridicându-te, cântă „Laudele”, „Doxologia” 
obişnuită, Ceasul întâi şi fă apoi apolisul. Cele spuse prin buzele 
tale să răsune atât cât să fie auzite numai de urechile tale, odată 
ce ni s-a poruncit să aducem lui Dumnezeu şi roadele buzelor 
noastre (Evrei 13, 15). Să mulţumeşti din tot sufletul şi din tot 


107 Evagrie Ponticul, Cuvânt despre rugăciune, 126, Filoc. rom., 1, p. 
115. Vezi şi Sf. Marcu Ascetul, Despre Botez, Filoc. rom., I, p. 115. 

1% Scara, XXVII, PG 88, 1116 C. 

1% E o Utrenie întreruptă din loc în loc de adunarea minţii şi de 
rugăciunea lui lisus. Poate că şi de aceea se numeşte Utrenia şi 
„Priveghere”, având să fie mereu întreruptă de răstimpuri închinate 
luării-aminte. Utrenia o făcea isihastul în chilie, după miezul nopţii, dată 
fiind depărtarea chiliei lui de biserică. 

cugetul  lubitorului de oameni, Purtătorului de grijă şi 
Preaînţeleptului nostru Dumnezeu, Celui ce după a Lui milă 
nesfârşită ne-a învrednicit pe noi să străbatem liniştit marea nopţii 
care a trecut şi să vedem postata luminoasă a zilei de faţă; şi să-L 
rogi tot aşa de fierbinte să ne ajute să străbatem neînviforaţi 
furtuna întunecată şi sălbatică a demonilor şi a patimilor şi să ne 
miluiască pe noi. 


27. Cum trebuie să petrecem de dimineața până seara. 

Iar de dimineața până la prânz petrece în rugăciunea curată 
şi neîmprăştiată a inimii, dăruindu-te întreg lui Dumnezeu întreg, 
atât cât îţi stă în putere, ca, rugându-te Lui cu inimă înfrântă, să-ţi 
ajute ţie, celui neputincios şi trândav şi lipsit de voinţă. Citeşte în 
picioare ceea ce ţi s-a rânduit din Psaltire, din Apostol şi din Sfânta 
Evanghelie. Fă şi rugăciunile către Domnul nostru lisus Hristos şi 
cele către Preasfânta Născătoare de Dumnezeu. Şezând apoi, fă şi 
celelalte citiri din dumnezeieştile Scripturi. După acestea, cântă cu 
înţelegere Ceasurile obişnuite, alcătuite cu multă înţelepciune de 
către Părinţii Bisericii, stăruind în ferirea sufletului de nelucrare, 
care este învăţătoarea a toată răutatea. Depărtează, odată cu 
patimile, şi prilejurile lor, chiar dacă unele par mici şi 
nevătămătoare. 


28. Despre ferirea de nelucrare şi despre trebuinţa ca cel 
ce se linişteşte să păzească toată predania bisericească. 

Zice Sfântul Isaac: „Păziţi-vă, iubiţilor, de nelucrare, fiindcă 
în ea se ascunde moartea sigură. Căci fără ea nu e cu putinţă să se 
cadă în mâinile celor ce se străduiesc să robească pe monah. Nu 
pentru psalmi ne va judeca Dumnezeu în ziua aceea, nici pentru 
pregetarea în rugăciune, ci pentru că părăsirea acestora dă 
putinţă de intrare demonilor. lar când vor găsi loc şi vor intra şi 
vor închide uşile ochilor noştri!!%, ne vor copleşi cu tirania şi 
necurăţia lor; căci ei stăpânesc, după hotărârea dumnezeiască, pe 
slujitorii lor cu cea mai cumplită răzbunare. Şi aşa ajungem robi 
lor, din cauza nesocotirii lucrurilor mici, de care ni se cere să ne 
îngrijim pentru Hristos, cum s-a scris de către cei preaînţelepţi: 
«Cel ce nu supune voia sa voii lui Hristos va fi supus vrăjmaşului 
său». Deci aceste lucruri, care se par mici!!!, să le socoteşti ca 

110 Vor închide uşile ochilor sufleteşti ca să nu vadă cele bune, să nu 
vadă pe Dumnezeu în inimă; vor închide pe om în el însuşi şi în plăcerile 
lui, făcându-l orb faţă de ceea ce e dincolo de această îngustime. 

11 Citirea psalmilor şi rostirea rugăciunilor sunt socotite de unii 
lucruri mici, declarând că importantă este unirea cu Dumnezeu şi 
desăvârşirea prin ea. Dar aceste lucruri mici le prilejuiesc pe cele mari, 

nişte ziduri faţă de cei ce ne iau pe noi în robie. De aceea, cu 
înţelepciune s-a rânduit, de către cei ce ţin rânduiala Bisericii, să 
se împlinească acestea înăuntrul chiliei, pentru păzirea vieţii 
noastre în duhul descoperirii (revelaţiei). Pentru aceea, pe nedrept 
e socotită mică nesocotirea lor de către cei neînţelepţi, care nu se 
gândesc la paguba pricinuită de aceasta. Sunt oameni care îşi fac 
şi începutul, şi continuarea drumului într-o libertate neînfrânată, 
care este maica patimilor. De aceea, e mai bine să ne silim să nu 
nesocotim cele mici, decât să dăm loc păcatului prin lărgimea ce 
ne-o dăm. Căci sfârşitul acestei libertăţi necuvenite este o robie 
cumplită” 112. 

Şi iarăşi: „O, ce dulci sunt prilejurile patimilor! Uneori poate 
cineva să taie patimile şi se linişteşte prin îndepărtarea lor şi se 
bucură de încetarea lor. Dar pricinile lor nu le poate îndepărta. De 
aceea, suntem ispitiţi chiar fără să vrem. Şi ne întristăm de patimi, 
dar ne place să rămână în noi pricinile lor. Nu dorim patimile, dar 
primim cu plăcere prilejurile care le pricinuiesc în noi!15. De 
aceea, cele din urmă se fac pricini ale celor dintâi prin lucrarea 
lor. Căci cel ce iubeşte prilejurile patimilor se supune şi se face 
rob, fără să vrea, patimilor. Cel ce urăşte păcatele sale se opreşte 
de la ele, şi cel ce le mărturiseşte va dobândi iertare. Dar e cu 
neputinţă cuiva să părăsească deprinderea păcatului înainte de a fi 
dobândit duşmănia faţă de el şi de a obţine iertare înainte de 
mărturisirea păcatelor. Căci cea dintâi (duşmănia faţă de păcat) 
este pricina adevăratei smerenii, iar cea de a doua (mărturisirea) 
este pricina străpungerii ce se naşte în inimă din ruşine” 114. 


pentru că în lipsa lor putem fi luaţi în stăpânire de demoni. 

112 „Cuv. 42”, pp. 174-175. Libertatea ce o dă patima e aparentă; ea se 
dovedeşte în scurtă vreme cumplită robie. Beţia, desfrânarea, lenea se 
prezintă la început ca manifestări de libertate. Dar curând, crescând 
puterea lor, ele se dovedesc monştri care ne înlănţuie şi ne duc la slujirea 
lor fără să ne putem opune. 

113 Ne întristăm când patimile ne-au robit, dar ne place să gustăm la 
început puţin din ele. Socotim că aceste gustări nu ne vor duce la patimi. 
Adică ne bucurăm de prilejurile patimilor. Dar aceasta înseamnă că şi 
pricinile patimilor rămân în noi şi le iubim. Rămân ca nişte rădăcini care, 
îndată ce sunt puţin udate, înverzesc cu repeziciune. De aceea efortul de 
mortificare a lor sau de păzire de ele trebuie să continue toată viaţa. 

114 „Cuv. 55”, p. 218. Mărturisirea păcatelor e pe de o parte o biruire a 
ruşinii pentru ele, pe de alta, o adâncire a sentimentului de ruşine, fapt 
care produce străpungerea sau zdrobirea inimii. Căci mărturisirea nu e o 
biruire a ruşinii prin ne-simţire, ci prin scârba de păcat şi prin teama de 
pedeapsa veşnică pentru el. În mărturisire are loc o ruşine culminantă 
pentru păcat şi bărbăţia care o biruieşte. E bărbăţia ostaşului în toiul 
luptei, superioară celei dinainte de luptă. Duhovnicul ajută la amândouă. 

Şi iarăşi: „Nu este alt păcat neiertat decât cel pentru care nu 
se face pocăinţă”!15. 

Dar despre acestea, ajunge. Iar tu, după cântarea Ceasurilor 
amintite, mănâncă, ţinând şi în timpul mâncării rugăciunea, ca, 
făcând aşa, să ajungi, prin puterea harului, la deprinderea de a te 
ruga neîncetat!16. Dar cuvântul despre hrana care susţine trupul, 
prin înţelepciunea negrăită a Făcătorului, să mai fie aşteptat puţin. 
Să dăm rând mai întâi cuvântului despre hrana care susţine şi dă 
viaţă sufletului. Aceasta este, potrivit Sfinţilor, sfinţita şi 
îndumnezeitoarea rugăciune. Şi e foarte cuvenit să facem aşa, 
deoarece şi sufletul e mai de preţ decât trupul. 


29. Tot despre rugăciune şi despre trebuinta de a ne ruga 
totdeauna. 

Precum trupul acesta al nostru în lipsa sufletului e mort şi 
rău-mirositor, la fel şi sufletul care nu se mişcă prin rugăciune este 
mort şi nenorocit şi rău-mirositor. 

Căci trebuie să socotim lipsirea lui de rugăciune mai amară 
decât orice moarte, cum bine ne învaţă marele Daniil prorocul, 
care voia mai bine să moară decât să fie lipsit, fie şi măcar o clipă, 
de rugăciune (Daniel 6, 11 ş. u.; 10). La fel ne învaţă 
dumnezeiescul Gură de Aur: „Tot cel ce se roagă vorbeşte cu 
Dumnezeu. Şi cine nu ştie ce mare lucru este ca, om fiind, să stai 
de vorbă cu Dumnezeu? Dar nimeni nu poate să înfăţişeze această 
cinste prin cuvânt. Căci această cinste întrece chiar şi măreţia 
îngerilor”!17. Şi iarăşi: „Rugăciunea e o lucrare comună a îngerilor 
şi a oamenilor şi, în privinţa rugăciunii, nimic nu desparte o fire de 
alta. Ea te desparte de animale, ea te uneşte cu îngerii. Prin ea se 
ridică cineva repede la petrecerea, la viaţa şi traiul acelora, la 


Numai aşa mărturisirea e un eveniment duhovnicesc de adâncă zguduire 
şi un început de viaţă nouă. Altfel, devine un act lipsit de simţire, formal, 
care nu răscoleşte fiinţa şi nu ajută la înnoirea vieţii. Cu această 
străpungere de inimă s-au pocăit şi cei ce au devenit creştini în ziua 
Cincizecimii (Fapte 2, 37-38). 

15 „Cuv. 30”, p. 121. 

115 Poate că fapte bune singulare se pot săvârşi şi numai prin efortul 
omului. Dar deprinderea de a le săvârşi, prin stăruirea neîncetată în ele, 
şi de a nu altera faptele bune cu cele rele nu o poate dobândi cineva 
decât cu ajutorul harului. Altfel, poate face din când în când câte un bine, 
din plictiseala monotoniei pe care o produc faptele rele. De aceea şi 
păgânii fac uneori bine; dar nu pot face numai bine. Deprinderea 
câştigată prin stăruinţă implică o putere deosebită a duhului omului, 
putere mai presus de fire, şi mai ales deprinderea rugăciunii neîncetate. 

117 Sf. loan Gură de Aur, Despre rugăciune, Il, PG 50, 779. 

cinstea, la noblețea, la înţelepciunea şi înţelegerea lor, silindu-se 
să-şi petreacă toată viaţa în rugăciuni şi în slujirea (închinarea) 
adusă lui Dumnezeu”!18. Şi iarăşi: „Când vede diavolul sufletul 
îngrădit în virtuţi, nu îndrăzneşte să se apropie, temându-se de 
tăria şi de puterea pe care i-o dau rugăciunile, hrănind sufletul mai 
bine decât hrănesc mâncărurile trupul”!1!%. Şi iarăşi: „Rugăciunile 
sunt nervii sufletului. Căci precum trupul e susţinut laolaltă prin 
nervi, şi prin ei se mişcă în chip unitar, persistă şi îşi menţine 
tăria, iar dacă îi taie cineva pe aceştia, desface toată armonia 
trupului, tot aşa sufletele se armonizează şi se susţin laolaltă prin 
rugăciuni, şi prin ele străbat cu uşurinţă drumul evlaviei!20. Deci, 
dacă te lipseşti de rugăciune, faci ceva ca şi când ai scoate peştele 
din apă. Precum apa e viaţa aceluia, aşa îţi este ţie rugăciunea. 
Precum acela trăieşte prin apă, aşa noi putem să ne înălţăm la 
ceruri şi să ajungem aproape de Dumnezeu prin rugăciune”121. 

Şi iarăşi: „Rugăciunea şi cererea fac pe oameni biserici ale lui 
Dumnezeu; şi precum aurul şi pietrele scumpe şi marmura fac 
casele împăraţilor, aşa rugăciunea face pe oameni biserici ale lui 
Hristos. Ce laudă mai mare s-ar putea aduce rugăciunii decât că 
zideşte biserici lui Dumnezeu? Şi Acela pe Care nu-L încap cerurile 
intră în sufletul viu prin rugăciuni”!22. Şi iarăşi: „Ar putea vedea 
cineva puterea rugăciunii Sfinţilor şi în aceea că Pavel, care alerga 
prin toată lumea ca un înaripat, locuia în închisori, suferea biciuiri, 


18 Despre rugăciune, II, PG 50, 779-780. 

119 Despre rugăciune, II, PG 50, 780. Rugăciunea hrăneşte sufletul, 
pentru că aduce puterea lui Dumnezeu în el, pentru că prin dialogul cu 
Dumnezeu i se comunică sufletului puterea şi viaţa Lui. Dacă ar fi o 
simplă lucrare a omului, ea n-ar putea hrăni sufletul cu ceva ce nu e în el 
însuşi. În general omul nu se poate înnoi prin el însuşi. Căci dacă fiinţa lui 
e rea, de unde să scoată din ea o putere prin care să biruiască această 
slăbiciune? 

12 Un medic german mi-a declarat că astenia nervoasă, atât de 
răspândită în zilele noastre, îşi are leacul şi în cruce, adică în înţelegerea 
rostului superior al greutăților vieţii şi în răbdarea lor folositoare pentru 
creşterea duhovnicească a omului. În orice caz, rugăciunea, întărind cu 
putere dumnezeiască sufletul, aduce întărire şi nervilor trupului. Ea 
aduce linişte şi, prin aceasta, potoleşte agitația care se prelungeşte şi în 
nervi. 

121 Despre rugăciune, Il, PG 50, 781. 

122 Despre rugăciune, Il, PG 50, 783. Rugăciunea face pe om biserică a 
lui Dumnezeu, dar şi preot al Lui. Căci şi Hristos Însuşi Se află în sufletul 
care se roagă împreună cu Sfântul Duh, Care se roagă cu suspine 
negrăite în noi, sau Se întipăreşte în eul nostru în rugăciune. Pentru că 
biserica nu e numai locul unde se roagă omul, ci şi locul unde Se află 
Hristos. 

purta lanţuri, trăia plin de sânge şi în primejdii, scula morţii, 
vindeca boli, nu se bizuia pe niciuna din acestea în mântuirea 
oamenilor, ci-şi împrejmuia sufletul cu rugăciuni; şi, după ce 
săvârşea aceste semne şi învia morţii, alerga la rugăciune ca un 
atlet spre cununa din stadion. Căci rugăciunea pricinuieşte şi 
învierea morţilor, şi toate celelalte. Pentru că puterea ce o are 
asupra pomilor apa, aceea o au asupra vieţii rugăciunile 
Sfinţilor” 125. 

Şi iarăşi: „Rugăciunea e prilejul mântuirii, pricinuitoarea 
nemuririi, zidul nesurpat al Bisericii, adăpostul nejefuit, 
înfricoşător demonilor, mântuitor nouă, binecredincioşilor” 24. Şi: 
„Precum toate bogăţiile urmează unei împărătese care intră într-o 
cetate, aşa toate virtuțile intră împreună cu rugăciunea care 
pătrunde într-un suflet”!25. Apoi iarăşi: „Ceea ce este temelia 
pentru casă, aceea este rugăciunea pentru suflet. Trebuie să o 
fixăm întâi pe aceasta ca o bază şi ca o rădăcină în suflet şi apoi să 
zidim cu sârguinţă pe ea cumpătarea şi grija de săraci, şi toate 
legile lui Hristos”126. „Rugăciunea sârguincioasă este lumina minţii 
şi a sufletului, lumină nestinsă şi neîncetată 177. 

De aceea, cel viclean aruncă zeci de mii de grămezi de 
gânduri învălmăşite în minţile noastre. Şi cele ce niciodată nu le- 
am gândit, acestea le adună în vremea rugăciunii şi le varsă în 


123 Despre rugăciune, II, PG 50, 783. Rugăciunea e mai tare ca toate. 
Pentru că în ea e Dumnezeu, sau în ea omul e plin de Dumnezeu. 

124 Despre rugăciune, Il, PG 50, 784. 

125 Despre rugăciune, Il, PG 50, 786. 

126 Despre rugăciune, 11, PG 50, 786. Rugăciunea e fundamental 
sufletului, pentru că în ea e Hristos, ipostasul firii omeneşti în general, 
deci şi al firii noastre. Orizontalitatea slujirii oamenilor creşte din 
verticalitatea unirii cu Hristos, sau din adâncimea care prin noi ajunge 
mai departe de noi, în Dumnezeu. Din acel izvor de adâncime infinită ies 
puterile slujirii oamenilor, aşa cum apa care adapă câmpiile iese din 
adâncul pământului. 

127 Rugăciunea răsare din evidenţa şi simţirea prezenţei lui Dumnezeu 
şi întăreşte această evidenţă şi simţire. lar Dumnezeu dă un sens tuturor. 
Prin EI ştim pentru ce trăim: pentru desăvârşirea noastră din El prin 
iubirea faţă de toţi oamenii, văzuţi şi ei, ca şi noi, în lumina valorii eterne 
a fiecărui om, lumină pe care ne-a arătat-o Fiul lui Dumnezeu făcându-Se 
om pentru vecii vecilor. 

1285 „Mare armă este rugăciunea, mare 


sufletul nostru 
asigurare”12%. 
lar de Dumnezeu cuvântătorul (Teologul) zice: „Să-ţi fie 
pomenirea lui Dumnezeu mai neîntreruptă decât respiraţia” 150. Şi 
iarăşi: „Cugetă la Dumnezeu mai neîntrerupt decât respiri” 151. 


Sfântul Isaac zice la rândul său: „Fără rugăciunea neîncetată 


nu te poţi apropia de Dumnezeu”!*? şi: „A da minţii după osteneala 
rugăciunii o altă grijă înseamnă a pricinui împrăştierea 
cugetării”13%3; şi: „Orice rugăciune în care trupul nu se oboseşte şi 


inima nu se întristează trebuie socotită un făt lepădat, pentru că 
acea rugăciune e fără suflet”!54. Iar Sfântul loan Scărarul zice: 
„Rugăciunea este, după fiinţa ei, apropierea şi unirea omului cu 
Dumnezeu; iar după lucrare, rugăciunea este putere susținătoare a 
lumii, împăcare cu Dumnezeu, maica lacrimilor şi totodată fiica 
lor, ispăşirea păcatelor, punte împotriva ispitelor, peretele din 
mijloc împotriva necazurilor, zdrobirea războaielor, lucrarea 
îngerilor, hrana tuturor cetelor netrupeşti, veselia viitoare, 
lucrarea fără margini, izvorul virtuţilor, pricinuitoarea darurilor 
(harismelor), propăşirea nevăzută, hrana sufletului, luminarea 
minţii, securea care taie deznădejdea, dovedirea nădejdii, scăpare 
de întristare, bogăţia monahilor, comoara sihaştrilor, micşorarea 
mâniei, oglinda înaintării, arătarea măsurilor, darea pe faţă a stării 
ajunse, descoperirea celor viitoare, semnul măririi. Rugăciunea 
este judecătoarea celui ce se roagă, judecata şi scaunul de 
judecată al lui Hristos înainte de scaunul judecății viitoare”155. Şi 


128 Despre rugăciune, Il, PG 50, 786. Cu cât voim să strângem mintea 
mai mult într-un singur gând esenţial al rugăciunii, cu atât pornirea ei 
contrară încearcă să se împotrivească, împrăştiindu-se în tot felul de 
gânduri mărunte. lar cel rău o stimulează în aceasta. Căci tot ce se 
petrece în noi nu provine numai din noi, ci şi din înrâuriri mai puternice 
decât noi. 

12 Despre rugăciune, Il, PG 50, 786. 

130 Sf. Grigorie Teologul, „Cuv. XXVI”, 4, PG 36, 16 B. 

131 „Cuv. XXVII”, 4, PG 36, 16 B. 

132 Neidentificat. 

153 Neidentificat. 

134 Neidentificat. Tema aceasta a fost dezvoltată de Sf. Grigorie Palama 
împotriva lui Varlaam, în „Cuv. II” din Triada I şi II pentru isihaşti (vezi 
Filoc. rom., vol. VII). Faţă de Varlaam, care spunea că omul trebuie să fie 
comod ca să poată medita nestingherit, Sf. Grigorie Palama spunea că 
numai trupul care simte neputinţa strigă cu toată puterea către 
Dumnezeu. 

155 Scara, XXVIII, PG 88, 1129 A-B. Fiecare din aceste caracterizări ar 
descoperi, dacă ar fi explicată, însemnate stări şi trepte duhovniceşti de 

iarăşi: „Rugăciunea nu e nimic altceva decât înstrăinarea de lumea 
văzută şi nevăzută” 136, 

Iar Sfântul Nil zice: „De voieşti să te rogi, leapădă-te de toate, 
ca să moşteneşti totul”1%. Şi iarăşi: „Rugăciunea este urcuşul 
minţii la Dumnezeu”158. Şi iarăşi: „Rugăciunea este vorbirea minţii 
cu Dumnezeu”!3%. Şi apoi: „Precum pâinea este hrană trupului şi 
virtutea sufletului, aşa e rugăciunea duhovnicească hrana 
minții” 1°, 

Atât despre acestea. Dar e timpul potrivit acum să vorbim pe 
scurt şi despre hrana trupească, adică despre greutatea, cantitatea 
şi calitatea ei. 


30. Despre hrana trupească; cum trebuie să se hrănească 
cel ce se linişteşte. 

S-a scris: „Fiul omului, mănâncă cu cântarul pâinea ta şi bea 
cu măsură apa ta” (Iezechiel 4, 10-11), în aşa fel ca cel ce se 
nevoieşte după Dumnezeu să poată trăi din acestea. Căci: „dacă nu 
dai, cum s-a zis, sânge, nu vei lua Duh”'*!. Dar zice şi marele 
Pavel: „Imi asupresc trupul meu şi îl robesc pe el, ca nu cumva 
altora bine vestind să mă fac eu însumi necercat” (1 Corinteni 9, 
27). La fel, profetul David: „Genunchii mei s-au slăbit de post şi 
trupul meu s-a istovit din lipsa untului de lemn” (Psalm 108, 23). 
Dar şi de Dumnezeu Cuvântătorul (Teologul) zice: „Prin nimic nu 
se slujeşte Dumnezeu atât de mult ca prin neplăcuta pătimire; şi 


mare subţirime. În rugăciune se arată şi se trăiesc cele viitoare. Ea 
deschide orizontul nesfârşitelor perspective de viaţă; ea face străvezii 
măsurile la care ajunge un om; ea e judecata ce şi-o face cel ce se roagă 
în faţa lui Dumnezeu, pentru că în ea Se arată şi Hristos şezând pe 
scaunul de judecată. Ea e trăirea anticipată a vieţii viitoare. 

1355 Scara, XXVIII, PG 88, 1133 C. E înstrăinarea de legătura ispititoare 
cu lumea şi de puterile nevăzute ale întunericului, îndemnătoare la rău. 

137 Evagrie Ponticul, Cuvânt despre rugăciune, 57, FG 79, 1176 A 
(Filoc. rom., I, p. 102). Numai când eşti liber de toate eşti stăpân peste 
toate, adică le ai pe toate prin iubire şi prin înţelegere. Dar mai ales le ai 
în Dumnezeu, în Care sunt toate. Le ai în Dumnezeu, fiind unit cu EI prin 
rugăciune. Orice lucru de care ne legăm cu pasiune ne îngustează 
vederea şi puterea de îmbrăţişare a tuturor. Această îngustare produce şi 
ideile definite, cunoscute teoretic, chiar ideile unei cunoştinţe teoretice 
despre Dumnezeu şi despre cele privitoare la mântuire. Unde nu e 
rugăciune e, de aceea, împotrivire în idei şi dezbinare. 

138 Cuvânt despre rugăciune, 36, PG 79, 1173 D (Filoc. rom., I, p. 102). 

139 Cuvânt despre rugăciune, 33, 1168 C (Filoc. rom., 1, p. 98). 

14 Cuvânt despre rugăciune, 101 PG 79, 1189 B (Filoc. rom., I, p. 101). 

141 Avva Dorotei, Învăţături, cap. 10, PG88, 1724 D. Patericul, „Pentru 
Avva Longin”, 5, PG 65,277 D. 

lacrimile pun în mişcare iubirea Lui de oameni”1%2. Şi Sfântul Isaac 
zice: „Precum o mamă se îngrijeşte de copil, aşa se îngrijeşte 
Hristos de un trup care suferă şi e totdeauna aproape de un astfel 
de trup”1%. Şi iarăşi: „În stomacul plin nu se află cunoştinţa 
tainelor lui Dumnezeu”!14. Şi: „Precum cei ce seamănă cu lacrimi 
vor secera snopii veseliei (Psalm 125, 6), aşa pătimirii neplăcute îi 
urmează bucuria”115. Şi: „Fericit cel ce se opreşte de la toată 
dulcea pătimire, care-l desparte de Cel ce l-a zidit”116. Şi iarăşi: 
„De multe ori fiind ispitit prin cele de-a dreapta şi prin cele de-a 
stânga!1”, şi probându-mă pe mine însumi adeseori în aceste două 
chipuri, şi primind răni nenumărate de la vrăjmaşul, dar 
învrednicindu-mă şi de mari ajutoare în ascuns, mi-am câştigat mie 
experienţă din îndelungatul timp al anilor şi, din cercarea şi harul 
lui Dumnezeu, am învăţat acestea: că temelia tuturor bunătăţilor, 
şi slobozirea sufletului din robia vrăjmaşului, şi calea care duce la 
lumină şi la viaţă constau în aceste două moduri: în a te aduna pe 
tine într-un singur loc şi a posti totdeauna, adică a te canoni 
(disciplina) pe tine prin înfrânarea stomacului în chip înţelept şi 
cuminte, prin şedere nemişcată şi prin neîncetata gândire la 
Dumnezeu. Căci din aceasta vine supunerea simţurilor, din 
aceasta, vegherea; prin aceasta se îmblânzesc patimile ce se mişcă 
în trup; din aceasta, blândeţea gândurilor; din aceasta, mişcările 
luminoase ale  cugetării; din aceasta, sârguinţa pentru 
dumnezeieştile fapte ale virtuții; din aceasta, înțelesurile înalte şi 


142 Sf. Grigorie Teologul, „Cuv. XXIV. Pentru cinstirea Sfântului 


Ciprian”, XI, PG 35, 1182 B. Dumnezeu se cinsteşte prin răbdarea 
greutăților, pentru că cel ce face aceasta arată prin credința sa că mai 
presus de toate ale lumii e Dumnezeu. 

143 „Cuv. 56”, p. 223: „Precum un tată se îngrijeşte de un copil, aşa şi 
Hristos Se îngrijeşte de un trup care suferă pentru El şi este aproape de 
trupul lui totdeauna”. Trupul celui ce suferă pentru Hristos e trupul lui 
Hristos Însuşi. 

144 „Cuv. 56”, p. 223: „În trupul iubitor de plăceri nu locuieşte 
cunoştinţa lui Dumnezeu”. 

145 Neidentificat. 

146 Neidentificat. Părinţii opun „reaua pătimire” (xakonăOza), sau 
pătimirea dureroasă, „dulcei pătimiri”, sau pasiunilor de plăcere. Crucea 
este o rea pătimire. Ea face străveziu pe Dumnezeu pentru că îl 
dezlipeşte pe om de cele ale lumii. Dulcea pătimire îl desparte de 
Dumnezeu, pentru că îl leagă de lume prin plăcerile ce le oferă aceasta 
trupului. 

147 Omul poate fi ispitit prin cele lumeşti şi prin cele rele, dar şi prin 
virtuțile dobândite, care-l pot face să se mândrească; la fel şi prin plăceri, 
şi prin dureri, care-l pot face cârtitor. 

subţiri; din aceasta, lacrimile fără măsură ce se nasc în tot timpul 
şi amintirea morţii; din aceasta, înţelepciunea curată, străină cu 
desăvârşire de orice nălucire care ispiteşte cugetarea; din aceasta, 
pătrunderea şi ascuţimea cunoştinţei celor de departe; din 
aceasta, înțelesurile tainice mai adânci, pe care înţelegerea le vede 
cuprinse în cuvintele dumnezeieşti, mişcările mai lăuntrice ce se 
nasc în suflet şi felurimea, şi deosebirea duhurilor deosebite de 
puterile Sfinţilor, şi vederile adevărate care sunt străine de 
nălucirile deşarte; din aceasta, frica de căile şi cărările din oceanul 
cugetării!1%; din aceasta, flacăra râvnei care biruieşte toată 
primejdia şi străbate prin toată frica; din aceasta, căldura care 
dispreţuieşte toată pofta şi o nimiceşte pe aceasta din cuget!1%, şi 
produce uitarea oricărei amintiri a celor trecătoare, împreună cu a 
altora. Şi, ca să spunem pe scurt, din aceasta vine libertatea 
omului adevărat!%, şi bucuria sufletului, şi învierea şi odihna cu 
Hristos în Împărăţia cerurilor!51. 

Iar dacă cineva va nesocoti aceste două (adunarea într-un loc 
şi postirea neîncetată), să ştie că va fi păgubit nu numai de toate 
cele dinainte, ci va zdruncina şi temelia tuturor virtuţilor prin 
dispreţuirea acestor două virtuţi. Şi, precum acestea sunt în suflet 
începutul şi capătul lucrării dumnezeieşti, şi uşa, şi calea spre 
Hristos, de le va ţine pe ele şi va rămâne în ele, aşa şi, de va ieşi şi 
va sări din ele, va ajunge în cele două potrivnice lor, adică va 
umbla din loc în loc cu trupul şi se va lăcomi în chip necuvenit, şi 
cele asemenea”1%2. 

Şi în alt loc: „Cei ce sunt la început trândavi şi moleşiţi se 
sperie şi se tulbură nu numai de nevoinţele acestea şi de altele 
asemenea, ci şi de sunetul frunzelor pomilor, şi sunt doborâţi chiar 
şi de cea mai mică slăbiciune, şi se întorc la cele dinapoi. Iar cei 
adevăraţi şi cercaţi nu mănâncă să se sature nici legume verzi şi, 


148 Cugetarea poate duce pe om, pe nenumărate căi, la nenumărate 
păreri şi hotărâri, unele mântuitoare, altele pierzătoare. E un ocean 
nesfârşit de posibilităţi date omului spre alegere. Dar prin frica de 
pierderea sufletului se pot evita cărările care duc la naufragiu în adâncul 
oceanului. Corăbierii şi cârmacii de bărci ştiu că în vreme de furtună 
trebuie aleasă numai o anumită cale, ca să nu fie înghiţiţi de valuri. 

149 Căldura entuziasmului curat pentru cele bune copleşeşte şi 
nimiceşte căldura interioară a poftei trupeşti, sau a mâniei, sau a 
ambiţiei. 

150 Libertatea adevărată e libertatea de patimi. Ea este însuşirea 
omului adevărat şi tare. Până ce omul mai e robit unor patimi inferioare, 
el are încă ceva din animalul care se mişcă sub puterea instinctelor. 

151 „Odihna” de chinul patimilor şi al grijilor. Ea e unită cu libertatea. 

152 Sf. Isaac Sirul, „Cuv. 26”, pp. 109-110. 

hrănindu-se cu rădăcini de plante uscate, nu voiesc să guste ceva 
înainte de ceasul rânduit, chiar dacă trebuie să stea, din pricina 
slăbiciunii şi a neputinței, culcaţi pe jos, cu ochii împăienjeniţi de 
marea sleire a trupului. Ba chiar, dacă s-ar apropia prin acestea în 
chip necesar de ieşirea din trup, nici atunci nu se lasă să fie biruiţi 
şi să cadă, datorită voinţei lor întărite. Căci voiesc şi doresc să-şi 
silească firea lor pentru dragostea lui Dumnezeu153. Şi se hotărăsc 
mai bine să se ostenească pentru virtute decât să păstreze viaţa 
vremelnică şi toată odihna ce-o poate da ea. Iar când vin asupra 
lor ispitele, mai degrabă se bucură că se desăvârşesc în ele sau se 
fac desăvârşiţi. Şi nici în durerile chinuitoare ce trebuie să le 
rabde în ele nu şovăie în dragostea de Dumnezeu, ci până 
încetează din viaţă sunt stăpâniţi de dorul să rabde cu bărbăţie 
ispitele şi nu se dau înapoi, pentru că în ele se fac desăvârşiţi” 154. 

Urmând aşadar şi noi acestora, şi ascultând de cel ce 
porunceşte: „Umblă pe calea împărătească şi nu te abate la 
dreapta sau la stânga” (Pilde 4, 27), îţi dăm ţie şi un chip şi o 
regulă a căii de mijloc. Ea se înfăţişează precum urmează. 


31; Cum trebuie să se hrănească cel ce se nevoieşte: 
lunea, miercurea şi vinerea. 

În aceste trei zile ale săptămânii, adică luni, miercuri şi 
vineri, posteşte până la ceasul al nouălea!%, adică mănâncă o dată 
pe zi, împărtăşindu-te de şase uncii de pâine!5%€. Ia şi din mâncăruri 
uscate cât ai nevoie, dar cu cumpătare. Apă, dacă voieşti, până la 
trei sau patru pahare. Urmează Canonul 69 apostolic, care 
rânduieşte: „Dacă vreun episcop, sau presbiter, sau diacon, sau 
citeţ, sau cântăreţ nu posteşte în Sfânta Patruzecime (Păresimi) a 
Paştilor, sau miercurea şi vinerea, să se caterisească, în afară de 
cazul că ar fi împiedicat de boala trupească. Iar de e mirean, să se 
excomunice (să se afurisească)”. Iar pentru luni s-a rânduit după 
aceea de Sfinţii Părinţi. 


153 Crucea e pentru ei numai un prilej de a face dovada tăriei sufleteşti 
a duhului lor. Prin această tărie, în care e prezentă şi puterea lui 
Dumnezeu, ei trec la viaţă şi apoi, la sfârşitul lumii, şi la înviere. Nici 
apropierea morţii nu slăbeşte dragostea lor de Hristos (Romani 8, 35; 
Evrei 11, 33), deci credinţa în El, ca să calce voia Lui. Conştiinţa legăturii 
cu Hristos e mai tare decât frica şi durerea morţii. 

154 „Cuv. 5”, p. 217. Crucea are putere desăvârşitoare; nu e numai un 
mijloc de satisfacere juridică a lui Hristos pentru jignirea ce I s-a adus, 
sau de ispăşire. 

155 Ora 3 după-amiază. 

155 O uncie este egală cu 27 de grame, conform art. „Uncia”, în: 
Dictionnaire des antiquites, ed. IX şi X, Paris. 

32. Cum trebuie să se hrănească marţea şi joia. 

În aceste două zile, adică marţea şi joia, mănâncă de două ori 
pe zi. La prânz, ia şase unicii de pâine, ceva fiert şi ceva din 
mâncărurile uscate, cu cumpătare. Ia şi vin amestecat cu apă până 
la trei sau patru pahare, dacă ai nevoie. lar seara, ia trei uncii de 
pâine şi ceva din mâncărurile uscate, sau niscai fructe şi vin 
amestecat cu apă, un pahar sau cel mult două, dacă ai sete mare. 
Căci foarte mult ajută setea şi lacrimilor, dacă e însoţită de 
priveghere, cum zice Sfântul loan Scărarul: „Setea şi privegherea 
au zdrobit inima; iar din inimă zdrobită au ţâşnit lacrimile”1%. Iar 
Sfântul Isaac zice: „Însetează pentru Dumnezeu, ca să te umpli de 
dragostea Lui”158. 

Iar dacă în aceste două zile alegi mai bine o singură mâncare, 
foarte bine faci. Pentru că întâiul izvor, şi maica, şi rădăcina, şi 
temelia tuturor bunătăţilor (virtuţilor) sunt postul şi înfrânarea. 
Căci zice şi unul din cei din afară: „Alege viaţa cea mai bună. lar 
obişnuinţa o va face dulce”. Dar şi Marele Vasile zice: „Unde e 
hotărârea voinţei, nimic n-o împiedică”. lar un altul dintre 
purtătorii de Dumnezeu zice: „Începutul rodirii e floarea; şi 
începutul făptuirii (spre desăvârşire) e înfrânarea” 19, 

Dar toate acestea şi cele asemenea acestora vor părea unora 
grele, ba poate şi cu neputinţă. Insă cel ce ţine seama de rodirea 
ce se iveşte din acestea şi are în vedere ce strălucire obişnuiesc să 
pricinuiască acestea, le va socoti uşoare şi, cu ajutorul Domnului 
nostru lisus Hristos şi prin stăruința proprie, după putere, le va 
vesti ca uşoare, şi prin cuvinte şi prin fapte, şi le va pecetlui 
puterea prin acestea. Căci zice Sfântul Isaac: „Pâinea puţină de la 
o masă curată curăţă sufletul celui ce o mănâncă liber de toată 
patima”160. Şi: „a-ţi doctoria vieţii de la masa celor ce postesc şi 
priveghează şi se ostenesc în Domnul şi trezeşte sufletul tău din 
moarte. Căci Cel iubit Se odihneşte în mijlocul lor, sfinţind 
mâncărurile, şi preface amarul neplăcut din ele în dulceaţa Sa 
negrăită. Slujitorii duhovniceşti şi cereşti ai Lui îi umbresc pe ei şi 
sfintele lor mâncăruri”!$!. Şi: „Mireasma celui ce posteşte e 
atotdulce şi întâlnirea cu el veseleşte inimile celor ce au darul 


157 Scara, IV, PG 88, 796 B. 

158 Neidentificat. 

159 Sf. Nil, Cuvânt către Evloghie. Despre patimi şi despre virtuțile ce li 
se iîmpotrivesc, PG 79, 1145. 

160 „Cuv. 43”, p. 181. 

161 „Cuv. 43”, p. 181. Îngerii iubesc pe cei ce mănâncă cu înfrânare 
mâncărurile lor, căci îi umplu cu simţirea lor curată. Dar ei sunt de față, 
pentru că Domnul Însuşi e de față. 

deosebirii; şi  vieţuirea celui  înfrânat este plăcută lui 
Dumnezeu”162. 


33. Cum trebuie să se hrănească sâmbăta; şi despre 
priveghere; şi ce trebuie să se mănânce în acest timp. 

În fiecare sâmbătă, afară de Sâmbăta cea Mare, trebuie să 
mănânci precum s-a rânduit pentru marţi şi joi prin hotărârea 
sfintelor canoane, pentru că trebuie să priveghezi în noaptea spre 
duminicile anului, afară de Săptămâna brânzei şi afară de cazul că 
nu trebuie să faci priveghere peste săptămână pentru marile 
sărbători domneşti sau ale Sfinţilor celor mai mari. Căci în cazul 
acesta, făcând privegherea aceea, o laşi pe cea spre duminică. 
Totuşi, fie că-i aşa, fie altfel, mănâncă sâmbetele de două ori. Căci 
e de folos să te forţezi în săvârşirea privegherii de noapte. De 
aceea, şi după privegherea ce trebuie să o faci pentru o sărbătoare 
domnească ce cade în mijlocul săptămânii e de foarte mare folos 
să o faci şi pe cea spre duminică, căci mare câştig îţi va urma din 
aceasta foarte curând. Mai bine zis „lţi va răsări, cum s-a zis, 
lumina de dimineaţă şi veşmintele tale se vor umple repede de 
strălucire” (Isaia 58, 6, 10; 60, 20). Căci zice şi Sfântul Isaac: 
„inceputul fiecărei lupte cu păcatul şi cu pofta este osteneala 
privegherii şi a postului, dar mai ales pentru cei ce luptă cu 
păcatul din lăuntrul lor. Din acestea se vede semnul urii împotriva 
păcatului şi a poftei la cei ce poartă cu ele războiul acesta nevăzut. 
Căci aproape toate atacurile patimilor încep să se micşoreze prin 
post. lar după post, mare ajutor în această luptă aduce 
privegherea. Cel ce în toată viaţa lui iubeşte însoţirea cu această 
pereche se face prietenul cumpătării. Dimpotrivă, mângâierea 
stomacului e începutul tuturor relelor, iar moleşeala somnului e 
cea care aprinde pofta trupului. Astfel, calea Domnului cea sfântă 
şi temelia a toată virtutea sunt postul şi privegherea şi trezvia, în 
slujirea lui Dumnezeu”165. Şi iarăşi: „În sufletul ce scânteiază de 
pomenirea deasă a lui Dumnezeu şi de privegherea neadormită, 
noaptea şi ziua, Domnul clădeşte spre întărirea acelui suflet norul 
ce-l umbreşte ziua şi lumina focului ca să-i lumineze noaptea (cf. 
Ieşirea 13, 21-22); şi din lăuntrul întunericului va străluci 
lumina”164. Şi iarăşi: „Alege-ţi ţie, ca lucrare plină de desfătare, 
privegherea neîncetată în timpul nopţilor, prin care au dezbrăcat 


162 „Cuv. 43”, p. 181. 

163 „Cuv. 85”, p. 334. 

164 „Cuv. 56”, p. 222. Pomenirile lui Dumnezeu sunt tot atâtea scântei 
luminoase ale conştiinţei de sine în faţa lui Dumnezeu care luminează 
sufletul. În timpul acesta din lăuntrul întunericului străluceşte lumina lui 
Dumnezeu, cum strălucea lui Moise pe Sinai. 

toţi Părinţii pe omul cel vechi şi s-au învrednicit de înnoirea minţii. 
În acele ceasuri sufletul simte viaţa cea fără de moarte; şi în 
simţirea aceasta dezbracă întunericul patimilor şi primeşte Duhul 
cel Sfânt”165. Şi iarăşi: „Ține lucrarea privegherii, ca să afli 


mângâierea în sufletul tău”166; şi: „Să nu socoteşti, omule, că în 
toată vieţuirea monahilor este vreo lucrare mai mare ca 
privegherea de noapte”!%; şi: „Pe monahul ce stăruie în 


privegherea unită cu discernământul (cu deosebirea, sau cu 
dreapta chibzuire) a minţii, să nu-l priveşti ca pe un purtător de 
trup. Căci aceasta este cu adevărat lucrare a cetei îngereşti” 168; şi 
iarăşi: „Sufletul ce se osteneşte în lucrarea aceasta înţeleaptă a 
privegherii va avea ochi de heruvimi, prin aceea că-i aţintit şi 
priveşte la o vedere cerească”169. 

Dar aceste privegheri să le faci în rugăciuni, în cântare şi 
citire, cu curăţie şi fără împrăştiere, cu frângere de inimă, singur 
sau cu o obşte iubită şi de aceeaşi vieţuire!”0. Iar după fiecare 
priveghere dă-ţi şi o mică mângâiere pentru osteneala de pe urma 
privegherii, mâncând şi bând ceva. Adică mănâncă trei uncii de 


16 „Epist. III”, p. 364. Prin priveghere e dezbrăcat omul cei vechi, căci 
în ea el se cercetează în toate cutele sufletului şi se scârbeşte de ceea ce 
e rău în ele. În cursul ei, lepădând întunericul patimilor, pătrunde în 
adâncul lui curat şi în el întâlneşte pe Dumnezeu, Viaţa cea nouă. Pentru 
că această cercetare produce şi o ascuţită simţire a urâţeniei patimilor şi 
o adâncă dorinţă după viaţa cea curată, pe care descoperind-o sau 
restabilind-o, se umple de iubirea lui Dumnezeu. lar în această iubire 
emoţionantă simte că e lucrător Duhul Sfânt. În întunericul nopţii cel ce 
priveghează se dezbracă de întunericul patimilor, legat de lucrurile 
văzute ale lumii şi de alipirea pătimaşă, şi deci oarbă, de ele, şi se umple 
de lumina lui Dumnezeu care îi apare când nu se mai opreşte la lumea 
sensibilă. 

15 Privegherea nu e o stare nemişcată, ci o lucrare care pătrunde tot 
mai adânc în suflet şi în acelaşi timp îl dezbracă de patimi şi descoperă, 
în adâncul în care se întâlneşte cu Dumnezeu, mângâierea, pe care i-o 
produce El. 

157 „Cuv. 29”, p. 122. 

15 „Cuv. 29”, p. 122. De fapt, cel ce priveghează noaptea pătrunde cu 
cugetarea şi cu înţelegerea, liniştită de orice alte griji, lumea de dincolo 
de cea sensibilă, unde simte pe Dumnezeu, asemenea îngerilor. 

169 „Cuv. 29”, p. 122. 

170 Privegherea nu e o simplă cercetare teoretică, ci o adâncire în ființa 
proprie şi în înțelesurile celor cântate şi citite ca în faţa lui Dumnezeu, în 
duhul rugăciunii şi cu inima zdrobită de smerenie şi de conştiinţa 
păcătoşeniei. Numai aşa privegherea înnoieşte continuu pe om, 
dezbrăcându-l de omul vechi. Numai aşa ea e simţire şi intuire a 
prezenţei lui Dumnezeu. 

pâine, adăugând ceva mâncare uscată, cât îţi este de ajuns. Bea şi 
trei pahare de vin cu apă. la seama însă ca nu cumva în ziua în 
care posteşti până la ceasul al nouălea, având priveghere, să laşi 
postul din pricina privegherii. Trebuie şi pe aceasta să o faci, dar 
nici pe acela să nu-l laşi (Matei 23, 23). Căci s-a rânduit ca 
mângâierea să o faci după ce s-a sfârşit privegherea. 


34. Cum trebuie să mănânci, duminicile. Şi despre alte 
câteva lucruri. Pe lângă acestea, şi despre osteneală şi smerenie. 

La fel să mănânci şi în toate duminicile de două ori pe zi, ca şi 
sâmbetele. Această rânduială să o ţii fără abatere, afară de caz de 
boală. Tot aşa să faci şi în zilele îngăduite şi dezlegate de Sfinţii 
Părinţi de pe urma unui lung obicei şi a unor pricini mai noi, 
dumnezeieşti sau nu. În acestea nici nu mâncăm numai o singură 
dată, nici nu mâncăm mâncăruri uscate, ci ne înfruptăm din toate 
cele de folos şi nepătate, şi din legume, dar cu înfrânare şi în 
cantitatea rânduită. Căci totdeauna cel mai bun lucru este să ne 
înfrânăm în toate. Dar în cazurile de boală, ne putem împărtăşi, 
cum am spus, fără să ne ruşinăm, din toate cele folositoare şi 
legiuite, care susţin trupul. Căci Sfinţii Părinţi au învăţat că 
trebuie să fim ucigători de patimi, nu ucigători de trup!”l. 

De asemenea, se cuvine să guşti câte puţin din toate câte s-au 
rânduit, adică din toate câte s-au îngăduit prin făgăduinţă spre a 
slăvi pe Dumnezeu şi a-l mulţumi şi pentru a nu ne trufi!7?. Dar 
fereşte-te şi de adunarea celor de prisos. Căci „puţinătatea 
lucrurilor, cum spune Sfântul Isaac, învaţă pe om, fără să vrea, 
înfrânarea. Deoarece, când le avem din belşug şi le putem folosi 


11 E o formulare concentrată a ceea ce trebuie să se urmărească şi să 
se evite prin post. Creştinismul nu e împotriva trupului zidit de 
Dumnezeu şi destinat învierii şi vieţii veşnice, ci împotriva patimilor care- 
l umplu de dezordine şi a petrecerii sufletului şi a trupului într-o existenţă 
lipsită de viaţă adevărată şi de lumină. Postul e tocmai în favoarea 
trupului, nu în defavoarea lui. ă g 

172 Toate sunt date de Dumnezeu şi, gustându-le, Îl slăvim şi [i 
multumim pentru minunata lor potrivire, şi din acest punct de vedere, cu 
viața noastră. Dar dacă ne scufundăm prea mult în plăcerea produsă de 
ele, uităm de Dumnezeu. Trebuie să ținem mereu cumpăna (dialectică) 
între gustarea lor şi detaşarea de ele. Numai aşa Îl slăvim pe Dumnezeu 
şi Îi mulţumim pentru ele şi Îl socotim mai presus de ele. Nu trebuie să 
ne plecăm prea mult nici într-o parte, nici în alta; nu trebuie nici să ne 
scufundăm în ele, nici să le dispreţuim uitând de condiţia noastră, care 
are nevoie de ele, şi de mulţumirea ce trebuie s-o aducem lui Dumnezeu 
că a ţinut seama de această condiţie smerită a noastră, pentru ca prin ele 
să ne putem ridica la El. 

cât vrem, nu ne putem stăpâni” 173., 


Să nu iubeşti odihna trupului. Căci, tot după Cuviosul Isaac, 
„sufletul care iubeşte pe Dumnezeu şi-a câştigat odihna în 
Dumnezeu”!”î. Alege mai curând smerenia prin osteneală şi 
pătimire. Căci „osteneala şi smerenia dobândesc pe Dumnezeu”, 
cum scrie unul dintre sfințit”. 


35, Cum trebuie să ne hrănim şi să vieţuim în timpul 
Sfintelor Păresimi şi mai ales în Patruzecimea cea Mare. 

Despre hrana şi vieţuirea din Sfintele Păresimi socotim de 
prisos să-ţi vorbim în amănunte şi în chip deosebit. Căci aşa cum ţi 
s-a rânduit mai înainte să petreci în zilele în care posteşti până la 
ceasul al nouălea, aşa se cade să se facă şi în Sfintele Păresimi, 
afară de sâmbete şi de duminici. Mai bine zis, dacă e cu putinţă, cu 
şi mai multă grijă, cu şi mai multă trezvie, cu deosebire în Sfânta şi 
Marea  Patruzecime. Căci ea e zeciuiala întregului an şi 
pricinuitoarea cununii nevoinţelor celor ce biruiesc în Hristos, prin 
ziua purtătoare de lumină a dumnezeieştei Invieri a Domnului. 


36. Despre dreapta chibzuire îndeosebi; şi că lucrarea 
măsurată nu tinde spre slavă; despre supunere. 

Dar şi acestea, şi cele apropiate acestora trebuie să le 
împlineşti cu o dreaptă chibzuire amănunţită, pentru armonia şi 
starea paşnică a fiinţei noastre îndoite. „Cu înţelepciune, zice, se 
zideşte casa, şi cu înţelegere se isprăveşte; cu simţire se umplu 
cămările de toată bogăţia scumpă şi bună” (Pilde 24, 3-4). Dar 
scrie şi dumnezeiescul Talasie: „Nebogăţia şi strâmtorarea, 
însoţite de dreapta chibzuire a raţiunii, sunt o cale împărătească. 
De aceea, asprimea lipsită de dreapta chibzuire sau fără judecată e 
nefolositoare, ca şi îngăduirea tuturor greşelilor nesocotite, fie 
într-o parte, fie în alta, contrară’. lar Cuviosul Isaac zice: 
„Odihnei trupului îi urmează ieşirea din liniştire şi tulburarea 
gândurilor; şi lucrării nemăsurate îi urmează trândăvia; iar 
trândăviei, ieşirea din liniştire. Dar această ieşire se deosebeşte de 
cea dintâi. leşirii dintâi din odihnă îi urmează războiul poftelor 
trupului; celei de a doua, din trândăvie, părăsirea locului de 
liniştire şi mutarea din loc în loc. Iar lucrarea cu osteneală, ce ţine 


173 Neaflat. 

174 „Cuv. 23”, p. 90. Un alt paradox: nu prin odihna trupului se câştigă 
odihna sufletului în Dumnezeu, ci prin durerile şi înfrânările trupului. 
Căci în aceste cazuri îşi caută sufletul reazem în Dumnezeu. Prin cruce se 
ajunge la înviere. 

175 Neaflat. 

176 Neaflat. 


CELE O SUTĂ DE CAPETE 
măsura, nu caută slava. Micşorarea ei înmulţeşte plăcerea, iar 
lipsa de măsură, ieşirea gândurilor” 177. 

Iar Sfântul Maxim zice: „Să nu-ţi îndrepţi toată luarea-aminte 
spre trup, ci hotărăşte-i o nevoinţă după putere şi întoarce toată 
mintea spre cele dinlăuntru. Căci „nevoinţă trupească la puţin 
foloseşte, iar binecredincioşia, la toate” (1 Timotei 4, 8)178. 

Iar dacă talerul trupului atrage şi stăpâneşte şi îngreunează 
talerul sufletului, aplecându-l spre mişcări neregulate şi 
stricătoare de suflet - căci „trupul pofteşte împotriva duhului şi 
duhul împotriva trupului” (Galateni 5, 17) -, frânând trupul cu 
frâul înfrânării, mortifică-l până ce, chiar fără să vrea, se face uşor 
de purtat, se supune la ceea ce este mai bun. Aminteşte-ţi de 
marele Pavel, care zice: „Pe cât se strică omul nostru cel din afară, 
pe atât se înnoieşte cel dinăuntru zi de zi” (2 Corinteni 4, 16), dar 
şi de Sfântul Isaac: „Dă-te pe tine să mori întru nevoinţă şi nu trăi 
cu nepăsare; căci nu numai cei ce au primit moartea pentru 
credinţa în Hristos sunt mucenici, ci şi cei ce mor pentru păzirea 
poruncilor Lui”17%. Şi tot acesta zice: „Mai bună ne este moartea în 
luptă (cu păcatul) decât să trăim în greşeli”!%. Şi iarăşi: „Înainte 
de toate, fă toate cu sfatul şi cu întrebarea Părintelui tău 
duhovnicesc în Domnul. Căci astfel, cu harul lui Hristos, îţi vor 
părea uşor de purtat şi ca pe un drum neted şi cele grele şi 
potrivnice”18l. 


37. Cum trebuie să străbată cel ce se nevoieşte răstimpul 
de după-amiază până la apusul soarelui. Şi că trebuie să credem că 
împărţirea darurilor dumnezeieşti ni s-a dat după osteneala şi 
măsura lucrării noastre. 

După ce te-ai întărit cum se cuvine nevoitorului, potrivit 
dumnezeiescului Pavel, care porunceşte că nevoitorul „de la toate 
să se înfrâneze” (1 Corinteni 9, 25), citeşte, şezând, mai mult din 
scrierile despre trezvie ale Părinților, cât poţi. Pe urmă culcă-te un 


177 „Cuv. 55”, p. 220. Dreapta chibzuinţă, care nu exagerează nici într- 
o nevoinţă chinuitoare, nici în tot felul de concesii, e împreunată cu 
modestia. Ea nu vrea să se facă arătată şi slăvită prin asprime, dar nu 
atrage atenţia nici prin pogorăminte. Ea nu vrea să „iasă” la vedere. Şi, în 
general, ea nu îngăduie gândurilor să iasă din strânsoarea în care sunt 
ţinute. Ieşirea dintâi a gândurilor de pe urma odihnei trupului duce la 
curvie; prin ele omul îşi caută prilejul de desfrânare. Ieşirea a doua, din 
moleşeală, plictiseală, trândăvie, trage pe om la vagabondaj. 

18 Capete despre dragoste, IV, 63, Filoc. rom., II, 2008, p. 140. 

179 „Cuv. 44”, p. 184. 

180 „Cuv. 6”, p. 32. 

181 Neaflat. 

ceas, dacă zilele sunt mari. Apoi, sculându-te, fă puţin lucru cu 
mâinile, ţinând şi rugăciunea. După acestea roagă-te, cum s-a 
arătat înainte. Citeşte, meditează şi te sileşte să te smereşti, ca să 
te socoteşti mai prejos de toţi oamenii. Căci s-a spus că „cel ce se 
înalţă se va smeri, iar cel ce se smereşte se va înălța” (Luca 14, 
11 ); şi: „cel ce socoteşte că stă, să ia aminte să nu cadă” (1 
Corinteni 10, 12); şi: „Domnul celor mândri le stă împotrivă, iar 
celor smeriţi le dă har” (Iacov 4, 6); şi: „Începutul trufiei omului 
stă în a nu vedea pe Domnul” (Isus Sirah 10, 12); şi: „Cei mândri 
au călcat legea foarte” (Psalm 118, 51); şi: „Nu cele înalte 
cugetând, ci lăsându-vă duşi cu cei smeriţi” (Romani 12, 16). 

Dar şi Sfântul loan Gură de Aur spune: „Acesta este cel ce se 
cunoaşte pe sine cel mai bine, care nu se socoteşte pe sine nimic. 
Căci nimic nu-i atât de plăcut lui Dumnezeu ca a se socoti cineva 
pe sine cu cei din urmă”!%2. Iar Sfântul Isaac zice: „Tainele se 
descoperă celor smeriţi la cuget”1%. Şi: „Unde odrăsleşte 
smerenia, acolo izvorăşte slava lui Dumnezeu”18. Şi: „Părerea de 
sine premerge cercetării”!%5, Sfântul Varsanufie zice şi el: „Dacă 
voieşti să te mântuieşti cu adevărat, ascultă cu fapta. Ridică 
picioarele tale de la pământ şi înalţă mintea ta la cer. Şi acolo să 
fie cugetarea ta noaptea şi ziua. Şi dispreţuieşte-te cu toată 
puterea pe care o ai. Sileşte-te să te socoteşti pe tine mai prejos de 
orice om. Aceasta este calea cea adevărată, şi alta nu este celui ce 
voieşte să se mântuiască în Hristos, «Cel ce-l întăreşte pe el» 
(Filipeni 4, 13)”. „Cel ce voieşte aceasta să alerge ca să o ia” (1 
Corinteni 9, 24). „Mărturisesc aceasta înaintea lui Dumnezeu Celui 
Viu” (1 Timotei 5, 21), Care voieşte să dăruiască viaţa veşnică 
fiecăruia care voieşte”185. Iar Scărarul zice: „N-am postit, n-am 
privegheat, nu m-am culcat pe jos, dar m-am smerit, şi aceasta m-a 
mântuit în scurtă vreme, urmărind aceasta înainte de orice 
altceva: să nu fiu luat în seamă”!%. Şi iarăşi zice Sfântul 
Varsanufie: „Dacă n-ai grijă de nimic, te apropii de cetate; şi de nu 
eşti luat în seamă de oameni, vei locui în cetate. Şi de vei fi mort 


182 Sf. loan Gură de Aur, vezi la Sf. Maxim Mărturisitorul, Loci 
communes, în: PG 91, col. 245 G. Cine se umflă pe sine nu se vede nici pe 
sine, nici pe Dumnezeu. 

183 Isaac Sirul, „Cuv. 23”, p. 142. 

184 „Cuv. 5”, p. 41. 

185 „Cuv. 75”, p. 419. 

186 „Răspunsul 447”, în: PıBàoc wvxoptoaroc, ed. Nicodim Aghioritul, 
Veneţia, 1816, p. 221. 

187 Scara, XXXI, PG 88, 992 D. 

pentru orice om, vei moşteni cetatea şi comorile ei”188. Şi: „De 
voieşti să te mântuieşti, ţine să nu fii băgat în seamă şi aleargă 
spre ce-ţi stă în faţă”1%. Iar după Cuviosul loan, ucenicul acestui 
Sfânt, a căuta să fii nebăgat în seamă înseamnă a nu te socoti 
deopotrivă cu nimeni şi a nu spune despre vreo faptă bună: „Că şi 
eu am făcut-o”. 

Apoi, şezând iarăşi, roagă-te în chip curat şi neîmprăştiat 
până ce vine seara. Şi apoi cântă Vecernia obişnuită şi fă apolisul, 
crezând din inimă curată că, după osteneala şi durerea noastră 
pentru virtute şi după măsura lucrării noastre, vom fi răsplătiți de 
Dumnezeu cu cununa darurilor şi cu arătarea nevoinţelor şi cu 
mângâierea Sa, cum zice dumnezeiescul psalmist: „Doamne, când 
s-au înmulţit durerile mele în inima mea, mângâierile Tale au 
veselit sufletul meu” (Psalm 93, 19). Căci zice Mântuitorul: „Veniţi 
la Mine toţi cei osteniţi şi împovăraţi, şi Eu vă voi odihni pe voi” 
(Matei 11, 28). lar marele Pavel zice şi el: „De pătimim împreună 
cu Hristos, ne vom şi slăvi împreună. Căci socotesc că nu sunt 
vrednice pătimirile veacului de acum de slava ce ni se va 
descoperi” (Romani 8, 17-18). Căci zice şi înțeleptul în cele 
dumnezeieşti Maxim: „Precum se spune, deosebirea împărţirii 
bunătăţilor dumnezeieşti are drept pricină măsura credinţei 
fiecăruia. Căci precum credem, avem şi întărirea pornirii spre 
fapte. Iar cel ce lucrează, pe măsura faptelor lui îşi arată credinţa, 
şi primeşte măsura harului precum a crezut. lar cel ce nu lucrează, 
pe măsura nelucrării îşi arată măsura necredinţei şi, după măsura 
necredinţei, se lipseşte de har. Deci rău face cel pizmaş că 
pizmuieşte pe cei ce săvârşesc fapte bune. Căci de el atârnă, şi nu 
de altul, hotărârea să creadă şi să lucreze, şi pe măsura credinţei 
să primească harul care îi vine”1%. 

Să cerem deci din suflet să ni se dăruiască să petrecem 
cealaltă vreme a vieţii noastre şi să ajungem sfârşitul ei în chip 
creştinesc, fără durere, neînfruntat, cu pace şi, pe lângă acestea, 
să ni se dea răspuns bun când vom sta în faţa scaunului 
înfricoşător de judecată al Domnului şi Dumnezeului şi 
Mântuitorului nostru lisus Hristos. 

38. Mai mare decât lucrarea este rugăciunea curată. 

Pe lângă cele arătate, să ştii şi aceasta, frate, că toată metoda 
şi tot îndreptarul, şi, de voieşti, şi felurimea faptelor s-au stabilit şi 
rânduit pentru că nu putem să ne rugăm în inimă în chip curat şi 


188 „Răspunsul 38”, p. 70 şi 19. 

189 „Răspunsul 269”, p. 149. 

1% Sf. Maxim Mărturisitorul, Cinci sute de capete, III, 55, PG 90, 1271 
C-D. 

neîmprăştiat. Căci după împlinirea acestora, cu bunăvoirea şi 
harul Domnului nostru lisus Hristos, lăsând toate, ne unim mai 
presus de cuvânt în chip nemijlocit cu Cel Unul şi unitar şi 
unificator, cum s-a spus de către vestitul cuvântător de Dumnezeu: 
„Dumnezeu Se uneşte cu «dumnezei » şi Se face cunoscut de ei; 
iar aceasta este iluminarea din ipostas a Duhului Sfânt în 
inimă”!*1. Ea se naşte, cum s-a spus, din amintita rugăciune curată 
şi neîmprăştiată în inimă!*%2. 

Acest lucru se întâmplă rar şi numai unul dintr-o mie se 
învredniceşte, prin harul lui Hristos, să înainteze până la această 
stare. lar să plutească peste ea şi să se învrednicească de 
rugăciunea curată şi să ajungă la descoperirea tainelor veacului 
viitor se învrednicesc foarte puţini, care se aleg din generaţie în 
generaţie prin bunăvoința lui Hristos. Căci spune Sfântul Isaac: 
„Precum din zeci de mii de oameni abia se află unul care a împlinit 
puţin poruncile şi cele legiuite şi a ajuns la curăţia sufletului, aşa 
abia unul dintr-o mie s-a învrednicit să ajungă cu multă păzire de 
sine la rugăciunea curată şi să spargă acest hotar şi să intre la 
această taină. Pentru că cei mulţi nu s-au învrednicit nicidecum de 
rugăciunea curată, ci numai puţini. Dar la taina aceea de după ea 
şi de dincolo de ea abia ajunge unul, din generaţie în generaţie, 
prin harul lui Hristos”1%. Şi puţin mai departe zice: „Iar dacă abia 
câte unul se roagă cu curăţie, ce să zicem despre rugăciunea 
duhovnicească?”. „Toată rugăciunea duhovnicească, tot după el, s- 
a eliberat de mişcare”. „Şi cea care se schimbă e sub cea 
duhovnicească” 194, 

De aceea şi tu, dacă voieşti să te învredniceşti de acest fel de 


191 Sf. Grigorie Teologul, „Cuv. XXXIV”, 13, PO 36, 253 A. 
„Evwn6oraTroc £Miauwpic” e o iluminare care izvorăşte din însuşi 
ipostasul Duhului Sfânt sălăşluit în inimă. Ea e simțită ca lumină a 
Persoanei Lui, sau Îl luminează pe El ca Persoană intrat în relaţie cu omul 
ca persoană. 

1% Dar Duhul Sfânt e subiectul rugăciunii noastre împreună cu noi. De 
aceea, iluminarea Duhului se naşte din rugăciunea curată în inimă, în 
adâncul transparent al fiinţei noastre, ce vibrează de comunicarea ce are 
loc între el şi Duhul Sfânt. 

195 „Cuv. 32 „, pp. 135-136. 

194 „Cuv. 32”, p. 136. Rugăciunea curată de gânduri încă nu e 
rugăciunea duhovnicească, sau cu desăvârşire în Duhul. Căci în 
rugăciunea curată omul poate înainta încă spre a fi şi mai mult în 
Dumnezeu. Dar în rugăciunea duhovnicească a ajuns la nemişcare, sau la 
odihna totală în Dumnezeu; căci s-a unit în chip desăvârşit cu Dumnezeu, 
nemaiavând unde înainta, odată ce Dumnezeu este nemărginit în bogăţia 
vieţii Lui. Ea nu se mai schimbă, nu se mai întrerupe. E nemişcarea ca 
stabilitate în rugăciune. 

taină, cu fapta şi cu lucrul, sau cu cercarea însăşi în Hristos lisus, 
sileşte-te în toată vremea şi în tot ceasul şi în toată lucrarea să 
ajungi să te rogi în inimă în chip curat şi neîmprăştiat; ca, astfel, 
să înaintezi ca de la pruncul ce se alăptează „la bărbatul 
desăvârşit, la măsura vârstei plinătăţii lui Hristos” (Efeseni 4, 13), 
şi să te împărtăşeşti, împreună cu iconomul credincios şi înţelept 
(Luca 12, 42), de fericire, de laudă şi de răsplătire, ca unul ce ai 
chivernisit cu judecată raţiunile (cuvintele) tale, vieţuind cu 
judecată1%. De aceea, să nu te clatini în veac, precum scrie despre 
aceasta Sfântul Filimon: „Fiule, dacă Dumnezeu te va învrednici, 
fie noaptea, fie ziua, să te rogi cu mintea în chip curat şi 
neîmprăştiat, să nu ţii la vreo regulă a ta; ci tinde cu toată puterea 
ta să rămâi alipit de Dumnezeu, şi El va lumina inima ta cu privire 
la lucrarea duhovnicească”1%. 

lar unul dintre bărbaţii înţelepţiţi de Dumnezeu zice: „De 
voieşti să liturghiseşti în trup ca unul fără trup, agoniseşte-ţi în 
ascuns rugăciunea neîncetată în inima ta, şi sufletul tău se va face 
încă înainte de moarte ca un înger”. Lucruri asemănătoare 
acestora scrie şi Sfântul Isaac. Căci, întrebat fiind de cineva care 
este vârful tuturor ostenelilor în această lucrare, adică în cea a 
liniştii, ca ajungând cineva acolo să afle că a ajuns la desăvârşirea 
vieţuirii, el a răspuns aşa: „Când se va învrednici de stăruirea în 
rugăciune. Căci dacă va ajunge la aceasta, a ajuns la vârful tuturor 
virtuţilor. Şi de atunci s-a făcut locaş al Sfântului Duh. Căci dacă n- 
a primit cineva în chip sigur harul Mângâietorului, nu poate 
săvârşi această rugăciune fără sforţare şi fără întrerupere. Căci 
Duhul, zice, când Se sălăşluieşte în vreun om, acela nu mai 
încetează din rugăciune pentru că Duhul Însuşi se roagă pururea. 
Atunci, nici când doarme, nici când veghează, rugăciunea lui nu se 
întrerupe din suflet; ci fie de mănâncă, fie de bea, fie de doarme şi 
orice ar face, ba chiar şi în somnul adânc, bunele miresme şi 
respiraţiile rugăciunii se mişcă în inima lui fără osteneală. Atunci 
nu se mai desparte de rugăciune. Şi în toate orele lui, chiar dacă 
ea încetează în afară, liturghiseşte în el în chip ascuns. Căci 
„tăcerea celor curaţi e rugăciune”, zice unul dintre purtătorii de 
Hristos!*. Fiindcă gândurile lor sunt mişcări dumnezeieşti. „lar 
mişcările inimii şi cugetării curate sunt glasuri blânde, prin care 


1% A chivernisi cu judecată raţiunile prin care se actualizează raţiunea 
cea una a fiinţei noastre înseamnă a actualiza deplin unitatea şi toate 
puterile ei, unindu-ne cu Cel Unul. 

1% Filoc. rom., IV, p. 191. 

197 Aphraatis, „Dem. 4. Despre rugăciune”, în: Sapientis Persae. 
Demonstrationes, ed. R. Graffin, Paris, 1894, p. 134. 

cântă în chip ascuns Celui ascuns” 19%. 
Şi mulţi alţii dintre purtătorii de Dumnezeu, învăţaţi de har 
prin cercarea însăşi, au spus multe asemenea lucruri minunate. 


39. Despre numărul mătăniilor dintr-o zi şi-o noapte. 

lar despre numărul mătăniilor, ştim că dumnezeieştii noştri 
Părinţi au rânduit trei sute. Atâtea trebuie să facem în fiecare zi şi 
noapte în cinci zile ale săptămânii. Căci sâmbăta şi duminica, ca şi 
în alte zile rânduite prin obicei, ba şi în unele săptămâni, ni s-a 
poruncit să ne oprim de la acestea pentru anumite raţiuni tainice 
şi negrăite. Dar sunt unii care trec peste acest număr. Iar alţii le 
împuţinează; fiecare, după cum îi este puterea sau voinţa. Deci fă 
şi tu după putere. Dar fericit cu adevărat, şi aceasta în chip 
înmulţit, este cel ce se forţează pe sine în toate cele privitoare la 
Dumnezeu. Căci „Impărăţia cerurilor se ia cu sila şi cei ce o silesc 
o răpesc” (Matei 11, 12). 


40. Nu numai după lupta şi măsura lucrării noastre se 
face împărţirea celor dumnezeieşti, precum s-a zis înainte, ci şi 
după deprinderea, destoinicia, credința şi dispoziția noastră 
firească. 

E de ştiut şi aceasta, că nu numai după lupta şi măsura 
lucrării noastre ni se face împărţirea darurilor, precum s-a zis 
înainte, ci şi după deprinderea vieţuirii şi după destoinicia, ba şi 
după credinţa noastră în cele ce ne stau în faţă, şi după dispoziţia 
noastră firească ce ne este sădită în fire. Căci zice Sfântul Maxim: 
„Mintea e organul înţelepciunii; raţiunea este organul cunoaşterii; 
încredințarea amândurora e organul credinţei întipărite în 
amândouă; iar iubirea firească de oameni e organul harismei 
vindecărilor. Căci tot darul dumnezeiesc are în noi un organ 
natural, capabil de el, ca putere, ca deprindere sau ca dispoziţie. 
De pildă, cel ce şi-a curăţat mintea de toate închipuirile sensibile 
primeşte înţelepciunea; cel ce şi-a făcut raţiunea stăpână peste 
patimile legate de fire, adică peste mânie şi poftă, primeşte 
cunoştinţa; cel ce are în minte şi în rațiune încredințarea neclintită 
despre Dumnezeu primeşte credinţa care toate le poate (Marcu 9, 
23); iar cel ce a dobândit iubirea de oameni, după desfiinţarea 
desăvârşită a iubirii de sine, primeşte darurile vindecărilor” 1%. 
Acestea aşa sunt. 


1% „Cuv. 85”, p. 347. Unde e Duhul Sfânt, e rugăciune neîncetată, şi 
toate mişcările inimii sunt dumnezeieşti, având pe Duhul Sfânt ca subiect 
întipărit în subiectul omului. 

1% Cinci sute de capete, III, 33, PG 90, 1273 B-C. 

Dar ia seama să nu cunoască nimeni lucrul tău, afară de întâi- 
stătătorul şi povăţuitorul tău. Şi roagă-te şi pentru noi, nevrednicii, 
care grăim despre bine, dar nu-l facem, ca să ne învrednicim să 
facem mai întâi cele ce plac lui Dumnezeu, ca apoi să vorbim 
despre ele şi altora şi să-i îndemnăm să le facă. „Căci cel ce a făcut 
şi a învăţat, după dumnezeiescul cuvânt, acela mare se va chema” 
(Matei 5, 19). 

lar pe tine Domnul Atotţiitorul şi Atotîndurătorul să te 
întărească şi să te călăuzească să asculţi acestea cu înţelegere şi 
să le faci cu toată dorirea. Căci „nu auzitorii legii sunt drepţi la 
Dumnezeu, după cum spune Sfântul Pavel, ci împlinitorii ei” 
(Romani 2, 13). Şi să te conducă pe tine la tot lucrul bun şi 
mântuitor şi să te călăuzească spre sfintita lucrare înţelegătoare în 
Duh, ce ne stă în faţă, prin rugăciunile sfinţilor. Amin. 

Dar fiindcă am vorbit puţin mai înainte şi despre dreapta 
chibzuire lucrătoare, e vremea potrivită acum să grăim pe scurt, 
după puterea noastră, şi despre dreapta chibzuire îndeobşte şi 
atotdesăvârşită. Căci aceasta, după Părinţii cei vestiți, e mai mare 
ca toate virtuțile. 


41. Despre dreapta chibzuire îndeobşte şi atotdesăvârşită. 
Cine este cel ce vieţuieşte contrar firii şi trupeşte, cine este cel ce 
viețuieşte după fire şi în chip sufletesc şi cine este cel ce petrece 
mai presus de fire şi duhovniceşte. 

Cel ce petrece şi vieţuieşte contrar firii şi trupeşte şi-a 
pierdut în întregime puterea sa de deosebire (dreapta chibzuire). 
Iar cel ce se înfrânează de la cele rele şi a început să facă binele - 
cum s-a scris: „Ocoleşte răul şi fă binele” (Psalm 33, 13) -, acela, 
ca unul ce e începător şi-şi dă urechea învăţăturii, vine la puţină 
simţire a dreptei chibzuiri, atât cât poate un începător. lar cel ce 
vieţuieşte după fire şi sufleteşte, ca unul ce lucrează cu înţelegere 
şi judecată, pentru care motiv se socoteşte a fi la mijloc, priveşte la 
măsura sa şi deosebeşte cele privitoare la el şi la cele ale celor 
asemenea lui. In sfârşit, cel ce vieţuieşte mai presus de fire şi 
duhovniceşte, acela, ca unul ce a trecut hotarele potrivite celui 
începător şi celui de la mijloc şi, cu harul lui Hristos, a înaintat 
spre cel desăvârşit, sau spre iluminarea cea din ipostas2% şi spre 
discernământul atotdesăvârşit, vede şi sinea sa în chipul cel mai 
limpede?%!. El vede şi deosebeşte totodată foarte clar pe toţi, dar el 


2% E o iluminare care porneşte din ipostasul lui Hristos sau al Duhului 
Sfânt, deci nu are un caracter subiectiv, psihologic, de iluzie sau de 
simplă înţelegere. 

201 În iluminarea ce o trăieşte îşi vede în primul rând sinea sa, sau 
trăieşte cu cea mai ascuţită conştiinţă sinea proprie. 

nu e văzut şi deosebit de niciunul, deşi, pe de altă parte, se face 
văzut şi deosebit şi asemănat, ca unul ce e şi se numeşte om 
duhovnicesc, însă nu pe hârtie şi cu cerneală, ci prin lucrare şi 
har?%2. Căci zice dumnezeiescul Apostol: „Cel duhovnicesc pe toţi îi 
judecă, dar el nu e judecat de nimeni” (1 Corinteni 2, 15). 


42. Iarăşi despre deosebire (discernământ), prin pilduire. 

Dintre aceştia, cel dintâi se aseamănă celui ce umblă în 
noaptea adâncă, tristă şi întunecoasă. De aceea, rătăcind în 
întunericul în care nu se poate rezema pe nimic, nu numai că nu se 
vede şi nu se deosebeşte pe sine, dar nu vede nici unde merge şi 
pe unde umblă, cum zice Mântuitorul: „Cel ce umblă în întuneric 
nu ştie unde merge” (Joan 12, 35). Cel de al doilea se asemănă 
celui ce umblă în noapte străvezie, luminată de stele; de aceea, 
luminat puţin de razele stelelor, înaintează pe încetul, lovindu-şi 
picioarele adeseori de pietre, din pricina nedeosebirii, şi suferind 
căderi. Acesta se vede şi se deosebeşte pe sine puţin, ca în umbră, 
precum s-a scris: „Deşteaptă-te, cela ce dormi, şi te scoală din 
morţi şi te va lumina Hristos” (Efeseni 5, 14). 

Al treilea se aseamănă cu cel ce umblă în noapte cu lună plină 
şi luminoasă; de aceea, îndrumat de scânteierile lunii, călătoreşte 
în chip mai nerătăcit şi merge spre cele din faţă; el se vede pe sine 
ca în oglindă şi deosebeşte şi pe cei ce călătoresc împreună cu el, 
precum s-a zis: „Bine faceţi luând aminte la lege ca la un sfeşnic ce 
luminează în loc întunecos, până ce se va lumina de ziuă şi 
Luceafărul va răsări în inimile voastre” (2 Petru 1, 19). În sfârşit, 
cel din urmă se aseamănă celui ce umblă în amiaza statornică şi 
preacurată, luminată de razele neîmpuţinate ale soarelui. Căci el 
se vede şi se deosebeşte în chip curat şi pe sine în lumina soarelui, 
dar deosebeşte şi pe cei mulţi, mai bine zis pe toţi, după 
dumnezeiescul Apostol (1 Corinteni 2, 15)2%, ba şi toate cele ce-l 
întâmpină în orice fel şi oriunde, umblând şi el fără rătăcire şi 
călăuzind fără greşeală şi pe cei ce-i urmează lui, spre lumina 
adevărată şi spre viaţă şi spre adevăr. Despre aceştia s-a şi scris: 
„Voi sunteţi lumina lumii” (Matei 5, 14). Căci zice şi 
atotdumnezeiescul Pavel: „Dumnezeu, Cel ce a zis să lumineze 
lumina din întuneric, a luminat în inimile noastre, spre luminarea 
cunoştinţei slavei lui Dumnezeu în faţa lui lisus Hristos” (2 


202 Se face văzut şi deosebit de alţii prin faptele lui, deşi nici harul din 
el, nici el nu e înţeles, nu e intuit în intimitatea lui. 

203 Numai în lumina lui Hristos omul desăvârşit se vede pe sine cum 
este şi cum ar trebui să fie. Ba şi pe alţii. 

Corinteni 4, 6). Dar şi fericitul David zice: „Însemnatu-s-a peste noi 
lumina feţei Tale, Doamne” (Psalm 4, 6); şi: „Întru lumina Ta vom 
vedea lumină” (Psalm 35, 9). lar Domnul zice: „Eu sunt lumina 
lumii; cel ce Îmi urmează Mie nu va umbla în întuneric, ci va avea 
lumina vieţii” (Ioan 8, 12). 


43. Despre mutările şi schimbările ce se ivesc în fiecare şi 
despre slava covârşitoare ce urmează smereniei. 

Voim să ştii şi aceea că cei ce au ajuns la desăvârşire prin 
curăţire şi luminare?%, pe cât e cu putinţă - căci nu e desăvârşire 
desăvârşită în veacul acesta nedesăvârşit, ci mai degrabă 
desăvârşire nedesăvârşită -, nu au nici ei totdeauna cu ei starea 
neschimbată. Aceasta, din pricina slăbiciunii şi a părerii de sine ce 
trage uneori pe orice om în jos. De aceea suferă şi ei schimbări şi 
ispite, spre probarea lor. Dar primesc iarăşi ajutorări şi mai mari. 
Iar ceea ce e contrar acestora Părinţii spun că e partea lupilor2%5. 
Neschimbarea e păstrată pentru veacul viitor. Iar în cel de faţă, 
când e vreme fie de curăţie, de pace şi de dumnezeiască 
mângâiere, fie de tulburare, de învălmăşeală, de tristeţe. Şi 
aceasta pe măsura vieţuirii şi înaintării fiecăruia şi după judecăţile 
pe care le ştie singur Domnul. Iar aceasta se întâmplă pentru ca să 
se arate, prin acestea, slăbiciunea noastră. Căci „fericit este, zice, 
cel ce cunoaşte neputinţa sa” (cf. Iov 37, 7), „ca să nu ne încredem 
în noi înşine, cum zice Pavel, ci în Cel ce învie morţii” (2 Corinteni 
1, 9). Şi aşa să alergăm neîncetat spre Dumnezeu, întru smerenie, 
şi pocăință, şi mărturisire. Căci zice Sfântul Isaac: „Câte una, câte 
una, calcă unii poruncile; dar tămăduiesc sufletele lor prin 
pocăință, şi harul îi primeşte. Căci tot sufletul raţional este 
străbătut de o schimbare neîncetată, şi schimbările străbat prin tot 
omul, în toate zilele lui; şi cel ce are darul desăvârşirii poate 
înţelege aceasta din multe. Dar încercările ce i se întâmplă lui în 
fiecare zi pot să-l înţelepţească foarte mult dacă veghează, dacă se 
observă pe sine cu mintea şi cunoaşte schimbarea în blândeţe şi 
îngăduinţă, pe care o primeşte cugetarea lui în fiecare zi, şi cum 
din pacea aceasta se întoarce deodată spre tulburare, chiar când 
nu e nicio pricină; şi cum ajunge în mare şi negrăită primejdie2%6. 
Acesta este lucrul despre care a scris în chip vădit şi fericitul 


204 Sunt cele trei trepte ale urcuşului îngeresc, şi anume la Dionisie 
Areopagitul: curățirea, iluminarea şi desăvârşirea. 

205 Se pierde ca şi când ar fi mâncat-o lupii (cf. Psalm 62, 10). Comp. 
Epistola către Patricius a lui Filoxen de Maboug (t 523), la Irénée 
Hausherr, „Contemplation et sainteté”, în: Revue d'Ascetique et de 
Mystique, XIV (1933), p. 195. 

20% „Cuv. 49”, p. 199-200. 

Macarie cu multă purtare de grijă şi sârguinţă, ca să le fie spre 
aducere-aminte şi învăţătură fraţilor: „Ei să nu se încline, în timpul 
schimbării ce le vine din cauza împotrivirilor, spre deznădejde. 
Căci celor ce se află în starea curăţiei pururea li se întâmplă 
căderi, cum se ivesc în aer valuri de răcoare, chiar fără a fi ei cu 
negrijă şi în neînfrânare. Ba mai mult, chiar când umblă după 
rânduială, li se întâmplă căderi, care se împotrivesc țintei voii lor”. 

lar ceva mai departe zice: „Deci ce zice? Că se întâmplă 
schimbări în fiecare, ca şi în aer. Înţelegi ce vrea să spună prin 
cuvântul «în fiecare»? Că şi firea e una. Deci, ca să nu socoteşti că 
a vorbit numai despre cei nedesăvârşiţi şi mai de jos, iar cei 
desăvârşiţi sunt liberi de schimbare şi rămân statornici şi neclintiţi 
în aceeaşi stare, fără gânduri pătimaşe, precum zic evhiţii, de 
aceea a spus: «în fiecare»2%”. Cum aceasta, Macarie? Tu zici: 
„Acum domneşte răcoare şi după puţin e arşiţă, sau, poate, acum e 
grindină şi după puţin e vreme bună. Şi aşa se întâmplă spre 
întărirea noastră şi în noi: acum e război şi acum e ajutorul 
harului. Un timp sufletul se găseşte în iarnă şi asupra lui se ridică 
valuri aspre şi iarăşi vine o schimbare, căci harul cercetează şi 
umple inima de bucuria şi de pacea cea de la Dumnezeu şi de 
gânduri înțelepte şi paşnice”. Aceste gânduri înțelepte le arată 
aici, dându-ne să înţelegem că cele dinainte au fost dobitoceşti şi 
necurate. Şi el (Macarie) îndeamnă zicând: „Dacă deci după aceste 
gânduri înțelepte şi blânde urmează vreo ispită, să nu ne întristăm 
şi să nu deznădăjduim. Şi în ceasul odihnei în har, iarăşi să nu ne 
mândrim, ci în vremea bucuriei să aşteptăm necazul”. Şi 
continuând, zice: „Cunoaşte că toţi sfinţii au fost în această stare. 
Câtă vreme suntem în lumea aceasta, ni se ascunde belşugul 
harului când vin aceste ispite. Căci în toată ziua şi în tot ceasul se 
cere de la noi dovedirea iubirii noastre faţă de Dumnezeu în lupta 
cu ispitele. Şi aşa se ţine drumul nostru drept. Iar cel ce voieşte să 
se abată de la aceasta sau să se schimbe s-a făcut partea lupilor”. 

O, minunat (este acest) cuvânt al sfântului! Cum a întărit 
printr-un mic cuvânt îndemnul lui şi l-a arătat plin de înţeles şi a 
scos cu desăvârşire îndoiala din cugetul celui ce-l citeşte. „lar 
acela, zice (Macarie), care se abate de la acestea şi se face partea 
lupilor nu voieşte să umble pe cale. El şi-a pus în gândul lui 
aceasta şi voieşte să umble pe o cărare proprie, necălcată de 
Părinţi”. Şi, după puţin, zice: „Smerenia aduce, chiar fără fapte, 


2077 Sf. Isaac a luat-o din Macarie, cf. G. 8. Assemani, Bibliotheca 
Orientalis, tom. I, Roma, 1719, p. 453. S-a afirmat de mulţi teologi 
occidentali că scrierile lui Macarie sunt ale unui evhit (messalian). Iată că 
Sf. Isaac consideră că ideea lui Macarie, după care omul duhovnicesc 
desăvârşit se poate schimba, este opusă evhiţilor. 

iertarea multor greşeli, dar faptele fără smerenie sunt, dimpotrivă, 
nefolositoare”. Şi apoi zice iarăşi: „Pe cât e de trebuinţă sarea 
pentru bucate, pe atât smerenia pentru orice virtute. Şi ea poate 
să zdrobească tăria multor păcate. De aceea, e nevoie să ne 
întristăm neîncetat în cuget întru smerenie şi cu întristarea 
cunoaşterii de sine (a discernământului). lar când o câştigăm, ne 
face fii ai lui Dumnezeu şi ne înfăţişează lui Dumnezeu chiar şi fără 
fapte2%8. Pentru că fără ea toate faptele noastre şi toate virtuțile şi 
lucrările sunt deşarte. Căci Dumnezeu voieşte schimbarea 
cugetării”. Şi: „În cugetare trebuie să ne îmbunătăţim. Ea singură, 
fără niciun alt ajutor, ajunge să ne înfăţişeze înaintea lui 
Dumnezeu şi să grăiască pentru noi. Smerenia e mai mult decât 
toate”. Şi mai spune: „Zis-a oarecare dintre Sfinţi: Când îţi va veni 
gândul mândriei spunându-ţi: «Aminteşte-ţi de virtuțile tale », tu 
răspunde-i: «Bătrâne, vezi-ţi nelegiuirea ta»”. 


44. Despre pocăință, curăţie şi desăvârşire. 

Străbaterea întregului drum (al mântuirii) constă în acestea 
trei: în pocăință, în curăţie şi în desăvârşire. 

Şi ce este curăţia pe scurt? O inimă miloasă pentru toată firea 
zidită209. 

Dar ce este desăvârşirea? Adâncul smereniei, care e 
părăsirea tuturor celor văzute şi nevăzute, cele văzute fiind toate 
cele supuse simţurilor, iar cele nevăzute, cele cunoscute cu 
mintea. Ea constă în a fi în afară de grija pentru ele?10. 


2% S-ar părea că în aceasta se afirmă o poziţie oarecum apropiată de 
învăţătura protestantă sola fide. Sola humilitate e totuşi deosebită de sola 
fide, căci în ea suntem întregi aţintiţi spre Dumnezeu, dar nu neglijăm 
nici efortul nostru. Facem fapte, dar nu privim la ele, ci la păcatele sau 
nedesăvârşirile noastre. 

20 Definiţia aceasta a curăţiei inimii ne arată că inima necurată este 
inima nemiloasă, deci egoistă. Ea implică considerarea păcatelor ca 
forme ale egoismului, ale rigidităţii, ale osificării, ale durității, ale 
împietririi, ale răcelii, ale închiderii faţă de toţi şi de toate, deci şi faţă de 
Dumnezeu, Care le-a făcut pe toate. De aceea păcatul este moartea 
sufletului. 

210 Adâncul smereniei. Smerenia nu duce într-un gol, ci într-un adânc 
fără sfârşit. Prin adâncul ei ajunge în Dumnezeu. Aceasta echivalează cu 
părăsirea tuturor, inclusiv a propriei persoane, pentru a găsi pe 
Dumnezeu. Dar aceasta nu în sensul de rupere a firii noastre din legătura 
cu ele şi de ieşire a omului din orice simţire de sine. Ba nici măcar în 
sensul de nepăsare faţă de ele, căci aceasta ar contrazice mila faţă de ele, 
cerută mai înainte, ci în sensul de părăsire a alipirii egoiste la lume şi la 
propria persoană. Cel ce are milă de toate nu se îngrijeşte de ele pentru 
trebuinţele sale, ci pentru mântuirea şi transfigurarea lor în Dumnezeu. 

Şi iarăşi, pocăinţa este „o moarte îndoită şi de bunăvoie faţă 
de toate. Iar inima miloasă este arderea inimii pentru toată zidirea, 
pentru oameni şi păsări, şi animale, şi demoni, şi pentru toată 
făptura”?11. Şi iarăşi: „Până ce suntem în lume şi trăim în trup, 
chiar dacă ne-am înălța până la înălţimea cerului, nu putem să fim 
fără fapte, fără osteneală şi într-o lipsă totală de griji. Aceasta este 
desăvârşirea, crede-mă. lar ceea ce e mai mult decât aceasta este 
o închipuire necugetată”212. 

Sfântul Maxim zice şi el: „Iubirea de înţelepciune în duhul 
virtuţii poate pricinui nepătimirea gândirii, dar nu nepătimirea 
firii. Prin ea, adică prin nepătimirea gândirii, vine în minte harul 
unei plăceri dumnezeieşti”213. Şi iarăşi: „Cel ce a făcut experienţa 
întristării şi plăcerii s-ar putea numi om cercat, ca unul ce a 
cunoscut, prin cercare, stările plăcute şi neplăcute ale trupului; 
desăvârşit este însă numai cel ce a biruit cu puterea raţiunii 
plăcerea şi durerea trupului; în sfârşit, om întreg este cel ce a 
păstrat, prin năzuinţa statornică spre Dumnezeu, neschimbate 
deprinderile dobândite prin făptuire şi contemplare (vedere)”217. 

Pentru aceasta s-a şi socotit că deosebirea (discernământul) e 
mai mare decât toate virtuțile. Căci cei în care se iveşte aceasta, 
prin bunăvoința lui Dumnezeu, iluminaţi de lumina dumnezeiască, 
pot să deosebească în chip limpede lucrurile dumnezeieşti şi cele 
omeneşti, şi vederile tainice şi ascunse?15. 


În Dumnezeu ne scufundăm prin adâncul nostru şi prin adâncul tuturor. 
În toate trebuie să vedem pe Dumnezeu ca suportul lor nesfârşit de 
adânc. Toate sunt prin Dumnezeu şi se desăvârşesc prin El, şi fără 
Dumnezeu n-ar fi nimic. În acest adânc ajungem prin adâncul smereniei. 

211 De la începutul acestui cap. până aici e citat Sf. Isaac Sirul, „Cuv. 
81”, p. 306. 

212 „Cuv. 50”, pp. 208-209. Gândirea adevărată este existenţială; ea 
creşte din experienţa vieţii trăite. Închipuirile unei gândiri abstracte, care 
nu tălmăceşte această experienţă ancorată în realitate, nu sunt produsele 
unei gândiri adevărate. 

213 Sf. Maxim Mărturisitorul, Cinci sute de capete, III, 96, PG 90, 1301 
C. Avem aici aceeaşi deosebire între bucuria gândirii care poate fi curată 
şi starea produsă în toată fiinţa noastră prin fapte, prin vieţuire, care nu e 
niciodată liberă de griji, de oboseli, de ispite. Dar numai prin aceasta se 
ajunge la curățirea cea statornică a firii. 

214 Sf. Maxim Mărturisitorul, Cinci sute de capete, III, 96, PG 90, 1301 
C. Aici se face distincţie între omul desăvârşit şi omul întreg. Ultimul e 
cel statornicit în desăvârşire. 

215 Cel ce a dobândit toate virtuțile şi-a subţiat firea sau ochiul ei 
sufletesc în aşa măsură, că distinge în chip limpede cele dumnezeieşti şi 
cele omeneşti, adică tot ce e tainic şi ascuns pentru alţii. El a câştigat o 
aşa-zisă „clar-vedere”, o putere de identificare a specificului fiecărei 

Dar e momentul ca în cele următoare să-ţi înfăţişăm, pe cât se 
poate, după rânduială, puţin mai limpede, începutul sfinţitei şi 
îndumnezeitoarei lucrări a  liniştirii, anunţată mai înainte. 
Dumnezeu să ne călăuzească şi în cele ce le vom spune. 


45. Despre cele cinci lucrări ale liniştirii dintâi şi oarecum 
introducătoare a începătorilor; sau despre rugăciune, cântare, 
meditație şi lucrul mâinilor. 

Cel ce începe a se linişti trebuie să petreacă ziua şi noaptea 
în cinci lucrări, prin care slujeşte lui Dumnezeu. Întâi în 
rugăciunea de pomenire a Domnului lisus Hristos, introdusă, cum 
s-a spus, prin respiraţia pe nas, în chip liniştit, în inimă şi iarăşi 
scoasă afară, cu buzele închise, fără niciun alt gând sau închipuire; 
ea se săvârşeşte odată cu înfrânarea cuprinzătoare, adică de la 
pofta stomacului, de la somn şi de la lucrările celorlalte simţuri, 
înăuntrul chiliei, în smerenie sinceră. 

Apoi, în cântare şi în citiri din Psaltire, din Apostoli şi din 
Sfintele Evanghelii, din scrierile de Dumnezeu purtătorilor şi 
Sfinţilor Părinţi şi din Capetele despre rugăciune şi despre trezvie, 
dar şi din celelalte cuvinte dumnezeieşti ale Duhului. După 
acestea, să treacă la amintirea păcatelor, însoţită de durerea inimii 
şi în gândirea la judecata lui Dumnezeu, sau la moarte, sau la 
chinuri, sau la bucuriile ce ne aşteaptă, însoţite neîncetat de lucrul 
mâinilor, pentru înfrânarea trândăviei. Şi iarăşi, să se întoarcă la 
rugăciune, chiar dacă aceasta cere oarecare silă, până ce mintea 
se va obişnui să scape uşor de împrăştiere prin ocuparea deplină 
cu Domnul nostru lisus Hristos, prin pomenirea neîntreruptă a Lui, 
prin îndreptarea spre cămara dinlăuntru, sau spre locul ascuns al 
inimii, şi prin înrădăcinarea neîncetată în ea. Căci scrie şi Sfântul 
Isaac: „Sârguieşte-te să intri în cămara dinlăuntrul tău, şi vei 
vedea cămara cerească. Pentru că aceasta şi aceea una sunt. Şi 
prin aceeaşi intrare le vezi pe amândouă”216. Iar Sfântul Maxim 
zice: „Inima cârmuieşte tot organismul, şi când harul ia în 
stăpânire întinderile inimii, împărăţeşte peste toate gândurile şi 
mădularele, căci acolo sunt mintea şi gândurile sufletului. Deci 


persoane, a stării ei dintr-un moment sau altul, a prezenţei realităţilor 
dumnezeieşti în oameni şi în lucruri. 

216 „Cuv. 30”, p. 127. Adâncul nostru e atât de deschis nesfârşitului 
dumnezeiesc, încât nu poţi observa nicio graniţă între el şi acel nesfârşit. 
Dar în acel nesfârşit sunt trepte nesfârşite. Sf. Isaac continuă: „Scara 
Împărăției aceleia este înlăuntrul tău, ascunsă în sufletul tău; botează-te 
(scufundă-te) în tine însuţi, ieşind din păcat (din îngustarea rigidă a 
egoismului şi a superficialităţii), şi vei afla acolo trepte pe care le vei 
putea urca”. 

acolo trebuie privit, dacă Şi-a înscris harul Preasfântului Duh 
legile Sale. Acolo, unde? În organul conducător, în tronul harului, 
unde se află mintea şi toate gândurile sufletului, adică în inimă”217. 


46. De unde trebuie să înceapă cei ce voiesc să se 
liniştească potrivit raţiunii; şi care este începutul, creşterea, 
înaintarea şi desăvârşirea acestei lucrări. 

Aceasta e lucrarea primă şi oarecum introducătoare a 
vechilor monahi care se hotărăsc să se liniştească potrivit 
rugăciunii. Ei trebuie să înceapă de la frica de Dumnezeu şi de la 
împlinirea după putere a tuturor poruncilor îndumnezeitoare, de la 
negrija de toate lucrurile cu rost şi fără rost şi, înainte de toate, de 
la credinţă şi de la depărtarea deplină de la cele potrivnice, de la 
năzuinţa curată, precum s-a spus, spre Cel ce este cu adevărat; să 
crească prin credinţa care nu e ruşinată şi să înainteze „la măsura 
vârstei plinătăţii lui Hristos” (Efeseni 4, 13), prin dragostea 
întreagă dumnezeiască, fierbinte şi desăvârşită, născută din 
rugăciunea curată şi neîmprăştiată în inimă, prin rugăciunea 
duhovnicească nemişcată şi neclintită şi prin ieşirea (extazul), 
singură şi nemijlocită, izvorâtă din desăvârşita iubire, spre Cel 
Unul, prin răpirea şi unirea cu Cel dorit la culme?18. Aceasta este 


217 Undeva în Răspunsuri către Talasie din Filoc. rom., III, 2009, Sf. 
Maxim susţine opinia că mintea se află în inimă sau că inima stăpâneşte 
asupra ei. Inima reprezintă sensibilitatea înţelegătoare a întregii noastre 
fiinţe. Ea e deschisă spre infinitatea lui Dumnezeu şi sesizează adâncul 
specific fiecărei persoane omeneşti. Numai prin activarea inimii omul 
ajunge la discernământul prin care se cunoaşte profund pe sine, pe 
Dumnezeu şi pe alţii. Căci acest discernământ e şi el o vedere a infinităţii 
lui Dumnezeu şi a indefinitului propriu şi al altora în Dumnezeu. 
„Întinderea” inimii actualizează indefinitul ei în Dumnezeu. El e activat 
numai prin har, prin străbaterea lui Dumnezeu cu infinitatea Sa în inimă. 
De aceea omul duhovnicesc se sileşte să-şi readucă mintea în inimă din 
împrăştierea ei nefirească în cele din afară şi mărginite. Desigur, cele din 
afară pot fi privite şi de mintea aflătoare în inimă. Dar atunci mintea le 
vede nu numai în suprafaţa lor şi în simpla lor capacitate de satisfacere a 
trebuinţelor trupeşti, ci ele îi devin simboluri transparente pentru 
suportul lor ultim şi infinit, care e Dumnezeu. 

218 În faza progresată, sau a creşterii duhovniceşti, omul a ajuns la altă 
credinţă, la cea care nu se mai ruşinează, şi ajunge la măsura plinătăţii 
lui Hristos, la dragostea deplină faţă de El. Căci aceasta înfăptuieşte şi 
unirea desăvârşită cu El. Această dragoste se naşte din cele două trepte 
ale rugăciunii în inimă: rugăciunea curată, care mai înaintează încă, şi 
rugăciunea duhovnicească, care înseamnă unirea deplină cu Hristos şi nu 
mai are unde înainta. Această rugăciune şi dragoste produc extazul şi 
răpirea, extazul ca act al omului de uitare de sine, răpirea ca act al lui 

înaintarea şi întinderea nerătăcită prin făptuire spre vedere 
(contemplare). Pe aceasta pătimind-o dumnezeiescul proroc David 
şi schimbându-se cu acea fericită schimbare (Psalm 76, 10), a 
strigat cu tărie: „Eu am spus întru uimirea (ieşirea) mea (întru 
extazul meu): Tot omul este mincinos” (Psalm 115, 2). Iar un altul 
dintre cei mari din Vechiul Testament a spus: „Cele ce ochiul nu 
le-a văzut şi urechea nu le-a auzit şi la inima omului nu s-au suit, 
pe acelea le-a gătit Dumnezeu celor ce-L iubesc pe El” (Isaia 64, 3; 
1 Corinteni 2, 9). lar marele Pavel, încheind acestea, adaugă: „Dar 
nouă ni le-a descoperit prin Duhul Său; căci Duhul toate le 
cercetează, până şi adâncurile lui Dumnezeu” (1 Corinteni 2, 10). 


47. Despre regula liniştirii celor începători. 

Drept aceea, datoria începătorilor este, precum am spus, să 
nu iasă mereu din chilia lor şi să se ferească de întâlnirea şi 
vederea tuturor, afară de cazul unei mari trebuinţe; dar şi atunci, 
cu luare-aminte, cu toate măsurile de asigurare şi foarte rar. Căci 
zice dumnezeiescul Isaac: „Cu privire la orice lucru, să stăruie în a 
tine amintirea gândului la Dumnezeu, că mai mare este ajutorul 
ce-ţi vine din păzire decât ajutorul din fapte”21%. Căci nu numai 
începătorilor, ci şi celor ce au înaintat acestea le pricinuiesc 
împrăştiere şi revărsare în afară. Aceasta o spune iarăşi 
dumnezeiescul Isaac: „Odihna vatămă numai pe cei tineri, dar 
împrăştierea, şi pe tineri, şi pe bătrâni”220. Şi: „Liniştea face 
moarte simţurile din afară şi trezeşte mişcările dinăuntru. lar 
petrecerea în cele din afară pricinuieşte cele dimpotrivă, adică 
trezeşte simţurile din afară şi face moarte mişcările dinlăuntru”221. 
Spunând aceasta, el arată lucrarea şi calea spre liniştire prin 
lucrarea cea bună. lar Scărarul arată pe cel ce lucrează şi 
înaintează bine pe cărarea aceasta, scriind următoarele: „Se 
linişteşte acela care se străduieşte să-şi închidă partea 


Hristos, prin care omul e atras cu totul din preocuparea de sine. Acum 
omul nu mai ştie decât pe Hristos. Dar el se trăieşte pe sine în bucuria 
nemărginită ce o are de Hristos. Extazul acesta e singurul care îl mută pe 
om nemijlocit în Hristos. Oricare altul îl duce într-o uitare inferioară de 
sine. 

219 Neaflat. 

220 „Cuv. 60”, p. 243. 

221 „Cuv. 85”, p. 339. Deci liniştea (isihia) nu înseamnă şi o mortificare 
a mişcărilor dinlăuntru. Dimpotrivă, de-abia ea le trezeşte la o activitate 
deplină. Ea naşte discernământul, iubirea înfocată de Dumnezeu, mila de 
tot şi de toate, bucuria de unirea cu Dumnezeu, „vederea” celor ce ochiul 
nu le-a văzut şi urechea nu le-a auzit etc. 

netrupească în casa trupească, lucru cu adevărat minunat”222. Şi: 
„S-a liniştit acela care a spus: «Eu dorm, şi inima mea veghează » 
(Cântarea Cântărilor 5, 2)”2%3. „Închide trupului uşa chiliei, şi 
grăirii uşa limbii, şi duhurilor poarta dinăuntru” ??*. 


48. Despre rugăciunea curată prin luarea-aminte şi 
trezvie; şi despre lucrarea ei. 

Rugăciunea ce se săvârşeşte, cum s-a zis, înlăuntrul inimii, 
însoţită de luarea-aminte şi trezvie, fără niciun alt gând, deci şi 
fără nicio nălucire, face mintea prin cuvintele: „Doamne, Iisuse 
Hristoase, Fiul lui Dumnezeu”, să se întindă în întregime spre 
Însuşi Domnul lisus Hristos, pomenit în chip nematerial şi negrăit; 
iar prin cuvântul „miluieşte-mă” o face să se întoarcă şi să se mişte 
spre ea însăşi, nesuportând să nu se roage pentru sine. Înaintând 
prin cercare, în chip unitar, spre iubire, se întinde cu totul spre 
Însuşi Domnul lisus Hristos, după ce a câştigat încredințarea 


limpede despre lucrul de-al doilea??5. 


49. Dumnezeieştii Părinţi ne-au predat să spunem 
rugăciunea în chipuri felurite. Şi care este rugăciunea? 

Dumnezeieştii Părinţi nu ne-au predat toţi, totdeauna, 
rugăciunea întreagă; ci unul întreagă, altul, jumătate, al treilea, o 
parte, şi altul altfel, poate după puterea şi starea celui ce se roagă. 
Dumnezeiescul Gură de Aur ne-o predă întreagă, zicând: „Vă 
îndemn, fraţilor, să nu călcaţi sau să nu nesocotiţi niciodată 
canonul rugăciunii. Căci am auzit cândva pe Părinţi zicând: Ce fel 
de călugăr este acela care nesocoteşte sau calcă canonul? Ci, fie 


222 Scara, XXVII, PG 88, 1097 B. 

223 Veghea e şi ea o mişcare; e încordare, e privirea atentă şi plină de 
bucurie la bunătăţile minunate ce se descoperă celui ce s-a liniştit din 
partea celor din afară. Cel ce se concentrează la ceva interior, uită de 
cele din afară. Ba uită până şi de trupul lui. El pare că doarme. 

224 Scara, XXVII, PG 88, 1100 A. Dar mişcarea dinlăuntru trebuie şi ea 
supravegheată. Nu numai uşile spre cele din afară trebuie închise, ci şi 
spre cele rele, care pot apărea din obişnuinţele cu păcatul sau din 
înrâurirea duhurilor rele. Acestea pot şi ele să ţină sufletul într-un orizont 
închis, sau legat, prin amintire, de cele din afară. Trebuie ţinută deschisă 
numai poarta spre nesfârşitul dumnezeiesc, spre iubirea curată de 
Dumnezeu şi de oameni. 

225 Omul a trebuit să se convingă întâi despre trebuinţa de a fi miluit, 
ca să se întindă apoi spre Hristos prin pomenirea Lui şi prin cererea milei 
Lui. Dar apoi şi simţirea iubirii lui Hristos îl face să ceară mila Lui pentru 
păcatele sale. El se mişcă de la o simţire la alta, adică de la simţirea lui 
Hristos la simţirea păcătoşeniei sale, şi invers, ca într-un cerc. 

că mănâncă, fie că bea, fie că şade, fie că slujeşte, fie că e în 
călătorie, fie că face altceva, e dator să zică: «Doamne, Iisuse 
Hristoase, Fiul lui Dumnezeu, miluieşte-mă», ca pomenirea 
aceasta a numelui Domnului nostru lisus Hristos să întărâte pe 
vrăjmaşul spre război. Căci toate poate să le afle sufletul care se 
sileşte, prin amintire, fie rele, fie bune. Mai întâi poate să vadă 
înlăuntrul inimii lui răul şi apoi cele bune. Căci amintirea poate să 
mişte pe balaur şi tot amintirea poate să-l umilească?2€. Amintirea 
poate să dea pe faţă păcatul care locuieşte în noi (Romani 7, 17) şi 
amintirea poate să-l mistuie şi să mişte toată puterea duşmanului 
din inimă. Amintirea poate să biruiască păcatul şi să-l 
dezrădăcineze în parte. Căci numele Domnului lisus Hristos, 
coborând în adâncul inimii?2”, smereşte pe balaurul care 
stăpâneşte pe întinderile ei, iar sufletul îl mântuieşte şi îl face viu. 
Stăruie deci neîncetat întru numele Domnului lisus, ca inima să 
înghită pe Domnul, şi Domnul să înghită inima, şi cele două să se 
facă una. Dar acest lucru nu este pentru o zi sau două, ci pentru 
un timp îndelungat. Căci e nevoie de multă luptă şi de multă vreme 
ca duşmanul să fie scos şi pentru ca să Se sălăşluiască Hristos”228. 

Şi iarăşi: „Trebuie să te întăreşti şi să-ţi struneşti mintea şi să 
o frânezi şi să pedepseşti tot gândul şi toată lucrarea celui viclean 
prin chemarea Domnului nostru lisus Hristos”22%. Şi: „Unde stă 
trupul, acolo să fie şi mintea, ca nimic altceva să nu se afle la 
mijloc între Dumnezeu şi inimă, ca perete despărțitor, sau ca zid 
care să întunece mintea şi să o despartă de Dumnezeu. lar dacă 
ceva răpeşte mintea, nu trebuie să zăbovească în gânduri, ca nu 
cumva consimţirea cu gândurile să i se socotească drept faptă 
înaintea Domnului în ziua judecății, când Dumnezeu va judeca cele 
ascunse ale oamenilor (Romani 2, 16). «Opriţi-vă, deci, de la toate 


226 Amintirea este astfel nu numai un act subiectiv, ci şi o întâlnire cu 
un alt subiect, nevăzut, aşa cum orice simţ şi gând ne prilejuieşte 
întâlnirea cu o realitate obiectivă corespunzătoare. 

227 Amintirea sau pomenirea Domnului lisus Hristos ne prilejuieşte 
întâlnirea cu El şi Îl aduce pe El în inimă. 

228 Sf. Ioan Gură de Aur, Epistola către monahi (neautentică), PG 60, 
752-753. Amintirea sau pomenirea e o forţă care produce o stare nouă în 
fiinţa noastră, sau în inimă. Ea aduce păcatul, când se gândeşte la el cu 
plăcere, şi creează deprinderea patimii; sau îl dezrădăcinează când e 
pomenit des numele lui Hristos, întipărind puterea Lui în inimă. 

229? Epistola către monahi (neautentică), PG 60, col. 751. Dacă 
amintirea păcatului vine cu uşurinţă, de la sine, pomenirea lui Hristos 
cere efort, cere o înfrânare a minţii de la amintirea păcatului. Căci prin 
această pomenire ea luptă împotriva amintirii păcatului şi alungă orice 
alt gând. 

şi stăruiţi în Domnul Dumnezeul vostru, până Se va îndura de voi» 
(Ieremia 6, 16). Şi nu cereţi nimic altceva de la Domnul slavei, 
decât numai mila. lar cerând mila, cereţi-o cu inimă smerită şi 
îndurerată şi strigaţi de dimineaţa până seara, iar dacă se poate şi 
toată noaptea: «Doamne, Iisuse Hristoase, miluieşte-mă». Şi forţaţi 
mintea voastră la lucrul acesta până la moarte2%. Căci lucrul 
acesta are nevoie de multă forţare, pentru că «strâmtă e poarta şi 
plină de necazuri calea ce duce la viaţă» (Matei 7, 14), şi cei ce o 
forţează intră în ea. Căci «Împărăţia cerurilor este a celor ce o iau 
cu sila» (Matei 11, 12). Vă îndemn deci să nu despărțiți inimile 
voastre de Dumnezeu, ci stăruiţi şi păziţi-le pe ele totdeauna cu 
pomenirea Domnului lisus Hristos, până ce se va sădi numele 
Domnului înlăuntrul inimii şi nu va mai cugeta la nimic altceva, ca 
să se mărească Hristos în voi”331. 


230 Adică mintea să nu umble, în vreme ce trupul stă. Trupul e mai 
greoi; el stă adeseori într-un loc, câtă vreme mintea vagabondează 
neîncetat. Să înveţe şi mintea de la trup să stea uneori nemişcată. Dar, 
desigur, ea trebuie să stea în gândul la Dumnezeu. Dacă umblă prin tot 
felul de gânduri, acestea se interpun între minte şi Dumnezeu. Dar 
cuvintele „unde stă trupul, acolo să fie şi mintea” mai au şi alt înţeles: să 
nu stea trupul vreodată uitat de minte, ci conştiinţa să ia seama la fiecare 
situaţie în care se află trupul. Căci numai prin conştiinţă viaţa omului e 
legată de Dumnezeu. La rândul ei conştiinţa este trează numai atunci 
când ea e legată de Dumnezeu. Când această legătură nu mai 
funcţionează, între inima însăşi şi Dumnezeu s-a interpus vreun gând 
care o separă de Dumnezeu ca un zid despărțitor, care întunecă mintea. 
Când un astfel de gând răpeşte mintea, aceasta să se întâmple numai 
pentru o clipă, căci zăbovirea în el e o consimţire, care va fi socotită la 
judecata din urmă ca faptă. Se ştie că omul înaintează spre păcat prin 
patru trepte: atacul (apariţia unui gând ispititor în minte), convorbirea cu 
el, consimţirea şi fapta. Împotriva tuturor acestor trepte trebuie să se 
lupte cu pomenirea numelui lui lisus. Ea ţine conştiinţa permanent 
trează. În sfârşit, mintea se fereşte de gânduri şi prin faptul că nu se 
gândeşte la multe lucruri, ca să le ceară de la Dumnezeu prin rugăciune, 
ci cere numai mila Lui. Aceasta nu e atât un gând precis, mărginit, ci o 
stare existenţială, de suflet. Când se cer lucruri precise, mintea se poate 
îngusta după ele. Cerând mila, cere totul, în mod nehotărnicit, nu în mod 
precizat. Deci se împlineşte şi prin aceasta cerința ca mintea să iasă din 
îngustările ce i le produc gândurile definite, când vrea să facă experienţa 
lui Dumnezeu Cel nesfârşit. 

231 Epistola către monahi (neautentică), PG 60, 751-752. Dacă la 
început se cere o forţare a minţii ca să pomenească cât mai des pe Iisus 
şi să nu se lase furată de alte gânduri, care să se aşeze ca un zid între ea 
şi Dumnezeu, cu vremea această pomenire, deci legătura nemijlocită a 
minţii cu Dumnezeu, sau trezvia conştiinţei devine o stare permanentă, 
care nu mai cere o forţare atât de grea. 

Dar înainte de acesta a zis şi marele Pavel despre Domnul 
lisus, scriind: „De vei mărturisi cu gura ta pe Domnul lisus şi vei 
crede cu inima ta că Dumnezeu L-a ridicat pe El din morţi, te vei 
mântui. Căci cu inima se crede spre dreptate, iar cu gura se 
mărturiseşte spre mântuire” (Romani 10, 9-10). Şi iarăşi: „Nimeni 
nu zice «Domnul lisus» decât numai în Duhul Sfânt” (1 Corinteni 
12, 3). A adăugat: „în Duhul Sfânt”, adică atunci când inima 
primeşte lucrarea Duhului Sfânt, prin care se şi roagă. lar aceasta 
este a celor ce au înaintat şi s-au îmbogăţit cu Hristos, Care 
locuieşte în chip vădit în ei. 

Lucruri asemănătoare spune şi Sfântul Diadoh: „Când îi 
închidem minţii toate ieşirile cu pomenirea lui Dumnezeu, ea cere 
o ocupaţie care să dea de lucru hărniciei sale. Trebuie să-i dăm 
deci rugăciunea «Doamne, lisuse...», prin care îşi poate împlini în 
chip deplin scopul. Căci nimeni, zice, nu spune «Domnul lisus » 
decât numai în Duhul Sfânt (1 Corinteni 12, 3). Dar acest cuvânt 
trebuie să-l cugete neîncetat aşa de strâns în cămările sale, încât 
să nu se abată nicidecum la niscai închipuiri. Căci toţi cei ce vor 
cugeta neîncetat la acest slăvit şi mult iubit nume în adâncul inimii 
vor putea să vadă cândva şi lumina minţii, pentru că dacă e ţinut 
cu toată grija de către cugetare, el arde toată pata de pe faţa 
sufletului, printr-o simţire puternică. Căci «Dumnezeul nostru este 
foc mistuitor » (Evrei 12, 29). 

Ca urmare, Domnul atrage sufletul la iubirea puternică a 
slavei Sale. Căci zăbovind numele acela slăvit şi preaiubit, prin 
pomenirea lui de către mine, în căldura inimii, sădeşte în ea, fără 
îndoială, deprinderea de a iubi bunătatea Lui, nemaifiind nimic 
care să o împiedice. Acesta este mărgăritarul cel de mult preţ 
(Matei 13, 46), pe care-l poate agonisi cineva vânzând toată averea 
sa, ca să aibă o bucurie negrăită de aflarea lui”252. 

Iar Sfântul Isihie înfăţişează pe Hristos, scriind astfel: „Când 
sufletul va fi zburat prin moarte în văzduh, având cu sine şi pentru 
sine, în porţile cereşti, pe lisus, nu se va teme nici acolo de 
vrăjmaşii săi, ci va grăi şi atunci din porţi către ei cu îndrăzneală, 
ca şi acum. Numai să nu slăbească până la ieşirea lui, ci să strige 


25 Cuvânt ascetic despre viaţa morală, cap. 59, Filoc. rom., I, p. 430. E 
una din cele mai vechi mărturii despre Rugăciunea lui lisus. Avem aici şi 
o explicare a luminii minţii care se arată prin cugetarea neîncetată la 
numele lui lisus. Această pomenire sporeşte căldura iubirii de Hristos. Şi 
însăşi această iubire, ca iubire de ceea ce este bun cu adevărat, face 
inima luminoasă şi capabilă să iradieze lumină. Aşa cum preocuparea 
egoistă de sine produce în suflet întuneric, pentru că produce o închidere 
a lui, aşa iubirea de Dumnezeu, ca izvor personal al binelui, şi de alţii se 
arată ca lumină. 

către Hristos lisus ziua şi noaptea. Şi El va face izbăvirea lui 
degrabă, după făgăduinţa Lui nemincinoasă şi dumnezeiască, pe 
care a dat-o vorbind despre judecătorul nedrept (Luca 18, 1-8): 
«Zic vouă că o va face şi în viaţa de acum, şi după ieşirea lui din 
trup»”?33, 

Iar Sfântul Ioan Scărarul vorbeşte tot numai despre Iisus 
când scrie: „Biciuieşte pe vrăjmaş cu numele lui Iisus. Căci nu este 
armă mai tare în cer şi pe pământ”3%34. Şi nimic nu mai adaugă. Şi 
iarăşi zice: „Răsuflarea ta să se lipească de pomenirea lui lisus, şi 
atunci vei cunoaşte folosul inimii”235. 


50. Dar nu numai la Sfinţii Părinţi amintiţi se găsesc 
tainic cuvintele sfinţitei şi îndumnezeitoarei rugăciuni în Duh, ci şi 
la înşişi corifeii Apostolilor: Petru, Pavel şi Ioan. 

Nu numai la amintiţii de Dumnezeu purtători Părinţi şi la 
urmaşii lor poate afla cineva pomenite tainic aceste cuvinte ale 
sfinţitei rugăciuni, ci, înainte de ei, şi la înşişi Apostolii dintâi şi 
corifei, adică la Petru, Pavel şi loan. Unul zice, cum am spus mai 
înainte: „Nimeni nu poate spune «Domnul lisus» decât numai în 
Duhul Sfânt” (1 Corinteni 12, 3). lar altul: „Harul şi adevărul s-au 
făcut prin lisus Hristos” (Ioan 1, 17); şi: „Tot duhul care 
mărturiseşte pe lisus Hristos venit în trup de la Dumnezeu este” (1 
loan 4, 2). lar fruntaşul ucenicilor lui Hristos, la întrebarea 
Mântuitorului şi Învăţătorului, adresată Apostolilor: „Cine spun 
oamenii că sunt Eu?”, a răspuns dând preafericita mărturisire: „Tu 
eşti Hristos, Fiul lui Dumnezeu Celui viu” (Matei 16, 16). De aceea, 
şi străluciţii noştri învăţători care le-au urmat, mai ales cei ce au 
păşit pe calea vieţii necăsătorite, pustniceşti şi liniştite, au socotit 
aceste cuvinte vestite mai înainte ici şi colo de cei trei stâlpi ai 
sfintei Biserici, date de aceia drept cuvinte dumnezeieşti pe 
temeiul descoperirii în Duhul Sfânt, şi mărturisite de cei trei 


233 Cuvânt despre trezvie şi virtute, II, 47, PG 93, 1480-1544 (Filoc. 
rom., IV, p. 93). Atât în viaţa aceasta, cât şi după moarte, sufletul ca să 
ajungă la Iisus trebuie să fi trecut prin ispitele aduse de demoni şi să le 
biruiască. De aici s-a născut imaginea de „văzduh”, ca plan spiritual care 
se află la mijloc între viaţa pământească şi cer, care ne împiedică urcuşul 
cu mintea spre Dumnezeu. Imaginea aceasta a folosit-o întâi Sf. Ap. Pavel 
(Efeseni 6, 12). De aici s-a născut şi imaginea scării, ale cărei trepte 
reprezintă diferite patimi ce trebuie biruite, ca tot atâtea piedici spre 
Hristos. La lisus ajungem când am ajuns la curăţia de toate patimile. 
lisus este transcendent vieţii în patimi. Trebuie să transcendem patimile 
ca să ajungem la curăţie şi, prin aceasta, la Hristos. 

234 Scara, XXI, PG 88, 945. 

255 Scara, XXI, PG 88, 1112 C. 

ucenici, atât de vrednici de crezare, drept stâlp al rugăciunii, şi au 
predat celor de după ei să o ţină pe aceasta şi să o păzească în 
acelaşi fel. „Pentru că prin trei martori va sta tot cuvântul” (Matei 
18, 19). Aceşti gânditori cereşti le-au unit şi le-au articulat într-un 
chip desăvârşit într-un întreg, prin Duhul Sfânt ce sălăşluia în ei. 
De fapt, priveşte rânduiala şi legătura lor cu totul deosebită, având 
în ea întipărită înţelepciunea de Sus. Căci unul zice: „Domnul 
lisus”, altul: „lisus Hristos”, iar al treilea: „Hristos, Fiul lui 
Dumnezeu”. În felul acesta unul urmează celuilalt şi toţi trei se 
leagă nemijlocit unul de altul prin conglăsuirea şi legătura acestor 
cuvinte îndumnezeitoare. Căci poţi vedea cuvântul fiecăruia 
legându-se de sfârşitul cuvântului celuilalt, pe care-l are ca 
început, şi astfel înaintând până la al treilea. 

Acelaşi lucru îl vezi privind la adaosul despre Duhul. Căci 
fericitul Pavel spune că nimeni nu poate zice „Domnul lisus” decât 
numai în Duhul Sfânt, iar acesta, sau Duhul Sfânt, stând la sfârşit, 
e folosit de Ioan, cel cu glas de tunet, ca început, zicând: „Duhul 
care mărturiseşte pe lisus Hristos venit în trup este din 
Dumnezeu” (1 Joan 4, 2). 

Iar acestea le-au pus la rând nu de la ei înşişi, ci mişcaţi de 
mâna Preasfântului Duh. Căci mărturisirea dumnezeiescului Petru 
s-a făcut prin descoperire în Duhul Sfânt. „Pentru că toate, zice, le 
lucrează unul şi acelaşi Duh, împărțind deosebit fiecăruia, precum 
voieşte” (1 Corinteni 12, 11). 

Şi astfel, frânghia întreită şi de nedesfăcut (FEcclesiastul 4, 
20) a rugăciunii îndumnezeitoare, urzită, ţesută şi împletită cu 
mare înţelepciune şi pricepere, trece şi la cei din timpul nostru, 
fiind păstrată în acelaşi fel. Dumnezeieştii Părinţi de după aceea 
au legat cuvântul „miluieşte-mă” de aceste cuvinte izbăvitoare ale 
rugăciunii, adică de „Doamne, Iisuse Hristoase, Fiul lui 
Dumnezeu”, mai ales pentru cei mai prunci, sau începători şi 
nedesăvârşiţi în virtute. Căci cei înaintați şi desăvârşiţi în Hristos 
se îndestulează cu rostirea şi gândirea fiecăruia din aceste cuvinte, 
adică cu „Doamne, lisuse Hristoase, Fiul lui Dumnezeu”, ba, 
uneori, şi numai cu numele „Llisus”, pe care şi-l întipăresc înlăuntru 
şi-l îmbrăţişează cu lucrarea întreagă a rugăciunii, umplându-se, 
prin el, de o plăcere şi de o bucurie negrăite, care covârşesc toată 
mintea, toată vederea şi tot auzul. Şi astfel, de trei ori fericiţii 
ajungând în afară de trup şi de lume, îşi închid simţurile prin darul 
şi harul dumnezeiesc şi, cuceriţi de iubire ca de o beţie fericită, se 

curăţă, se luminează şi se desăvârşesc335, ca unii ce oglindesc de 
acum, în chip neînțeles, ca o arvună, harul mai presus de fire, fără 
început şi necreat al dumnezeirii mai presus de fiinţă2*%. 

Ei se îndestulează cu singură pomenirea şi cugetarea 
fiecăruia din numirile arătate ale Cuvântului Dumnezeu-Om şi, 
prin ea, sunt învredniciţi să fie ridicaţi la răpiri, la cunoştinţe şi 
descoperiri negrăite în Duh?58. Asigurarea clară şi încredințarea 
neîndoielnică a acestora ne-a dat-o în chip luminos preadulcele şi 
iubitorul de suflet, Domnul nostru lisus Hristos, Fiul lui Dumnezeu, 
ale Cărui cuvinte sunt fapte???’ şi ale Cărui spuse sunt, după El 
Însuşi, Duh şi viaţă (Ioan 6, 63)2%0, când a zis: „Fără de Mine nu 


235 Sunt de remarcat aici două lucruri. Întâi, că rugăciunea lui lisus 
poate avea forme diferite. Pentru cei înaintați ajunge şi o repetare 
neîncetată a numelui lui lisus, fie chiar numai cu gândul. Al doilea, că 
acest nume singur, repetat cu simţirea dragostei, poate umple pe cel ce-l 
repetă de o plăcere şi de o bucurie negrăite, mai presus de minte, care-l 
fac să se simtă afară de trup, de auzire şi de vedere. Simţurile lor sunt 
copleşite de simţirea lăuntrică produsă de har. Iubirea de Hristos, care-i 
cucereşte e ca o „beţie” (Sf. Grigorie de Nyssa), care îi curăţă de orice 
patimă pentru altceva afară de Hristos, îi luminează prin conştiinţa 
prezenţei lui Hristos şi-i desăvârşeşte, făcându-i să nu simtă altceva decât 
iubirea curată de Hristos şi de oameni. Repetarea neîncetată a numelui 
lui Hristos e socotită astfel, prin iubirea de Hristos ce o produce, forţa 
trecerii prin cele trei etape principale ale urcuşului duhovnicesc, prin 
care urcă până şi cetele îngereşti, după Dionisie Areopagitul (curăţire, 
iluminare, desăvârşire). Repetarea numelui lui lisus e unită cu un 
dinamism ascendent necontenit al sufletului. 

23 Constatăm aici influenţa sigură a doctrinei harului necreat a Sf. 
Grigorie Palama, odată cu cea a lui Dionisie Areopagitul. 

28 Fiecare din numirile lui lisus deschide orizonturi superioare şi 
cuprinde conţinuturi din care sufletul se poate înălța la nesfârşit. În 
fiecare e o putere de răpire la cunoştinţe şi descoperiri care nu vin de la 
om şi de la firea creată. Fiecare e o poartă pentru altă şi altă revelaţie 
ascunsă în lisus, poartă pe care o deschide Duhul Sfânt prin iubirea ce o 
trezeşte El în suflet. 

233 Cuvintele Lui sunt „fapte”, pentru că produc efecte în suflete şi în 
fiinţa omului credincios. Dar ele au produs şi lumea. Chiar cuvintele 
omului, rostite cu putere şi convingere, sunt fapte, pentru că produc stări 
noi în cei ce le primesc. 

240 Cuvintele lui Hristos sunt „fapte”, pentru că au în ele puteri care 
produc stări noi în suflete şi, prin suflete, în trupuri şi în cele din afară. 
Cuvintele Lui sunt „fapte”, pentru că din ele iradiază Duh şi viaţă, Duhul 
şi viaţa Lui. Fiecare comunică prin cuvinte ceva din el însuşi, comunică 
putere şi duh pe măsura puterii şi duhului lui şi a voinţei de primire din 
partea auzitorilor. Aceasta ne ajută să înţelegem cum toate au fost făcute 
la început prin cuvântul lui Dumnezeu şi cum lucrurile sunt chipurile 

puteţi face nimic” (Ioan 15, 5), şi: „De veţi cere ceva în numele 
Meu, vă voi face” (Ioan 14, 14), şi cele următoare, după cum ne-au 
fost predate mai înainte. 


51. Începătorii pot şi ei să se roage uneori cu toate 
cuvintele rugăciunii, alteori cu o parte a ei, dar neîncetat şi 
înlăuntrul inimii, şi să nu schimbe mereu cuvintele. 

Este îngăduit şi începătorilor să se roage uneori cu toate 
cuvintele rugăciunii, alteori cu o parte a ei, dar înlăuntrul inimii şi 
neîncetat. Căci după Sfântul Diadoh: „Cel ce petrece pururea în 
inima sa iese fără îndoială din cele frumoase ale vieţii. Căci 
umblând în Duh, nu poate şti de poftele trupului (Galateni 5, 16). 
Pentru că unul ca acesta, făcându-şi plimbările în cetatea întărită a 
virtuţilor, are virtuțile înseşi ca păzitori la porţile vieţuirii sale 
curate. De aceea, uneltirile dracilor împotriva lui rămân fără 
efect?11. Dar scrie şi Sfântul Isaac: „Cel ce cercetează sufletul său 
în tot ceasul se bucură în inima lui de descoperiri. Şi cel ce-şi 
adună vederea (contemplarea) lui înlăuntru vede în sine 
strălucirea Duhului. Cel ce dispreţuieşte orice înălţare vede pe 
Stăpânul său înlăuntrul inimii sale”2%2. 

De aceea nu se cuvine a schimba mereu cuvintele rugăciunii, 
ca nu cumva, prin schimbarea şi mutarea lor continuă, mintea să 
se obişnuiască cu nestatornicia şi cu abaterile şi să se facă uşor de 
furat şi fără roade, ca pomii mereu mutaţi şi sădiţi în altă parte. 


52. Rodul rugăciunii înlăuntrul inimii are nevoie de timp 
îndelungat, de luptă şi de silire. Şi, simplu grăind, tot binele se 
dobândeşte cu multă osteneală şi după timp îndelungat. 

Rugăciunea neîncetată înlăuntrul inimii şi cele de dincolo de 
ea (mai presus de ea) nu se agonisesc în chip simplu şi la 
întâmplare şi prin osteneală puţină şi scurtă, chiar dacă se 
întâmplă unora, cu totul rar, şi aceasta, prin vreo iconomie 
negrăită. Ci are nevoie, pentru dobândire, de timp îndelungat, de 


cuvintelor Lui. 

241 Cuvânt ascetic..., 57, PG 65, 1167-1212 (Filoc. rom., 1, p. 429). 

242 „Cuv. 43”, p. 176. Cine se obişnuieşte să se cerceteze mereu ajunge 
în mod sigur la descoperiri de taine tot mai subţiri în cutele sufletului său 
şi, prin ele, la vederea luminii Duhului. Căci sufletul e văzut tot mai mult 
ca nestând de sine şi având tot ce se mişcă în el curat de la Dumnezeu. 
Cine priveşte numai la cele din afară se înalţă pe sine. El nu poate vedea 
pe Stăpânul tuturor. Se crede pe sine stăpân al lor. Cine priveşte în sine 
nu se mai înalţă şi de aceea vede pe Stăpânul tuturor. Nu se mai înalţă 
pentru că îşi dă seama cât de puţin se poate stăpâni şi cuprinde pe sine 
însuşi în mişcarea complexă a vieţii sale indefinite. 

osteneală şi nevoinţă trupească şi sufletească şi de fortare multă şi 
întinsă. Căci, potrivit părţii ce ni s-a dat din darul şi harul de care 
nădăjduim să ne împărtăşim, trebuie să contribuim pe măsura 
puterii noastre şi noi, cu nevoinţele noastre, la dobândirea ei şi să 
străbatem timpurile trebuitoare pentru aceasta. Iar scopul ei este, 
după Sfinţii învăţători, să scoatem pe vrăjmaş din întinderile 
inimii?® şi să sălăşluim în ea, în chip vădit, pe Hristos. Căci spune 
Sfântul Isaac: „Cel ce voieşte să vadă pe Domnul se sileşte să-şi 
curețe inima prin pomenirea neîncetată a lui Dumnezeu. Şi aşa, în 
lumina înţelegerii Lui, va vedea în tot ceasul pe Domnul”244. 

Iar Sfântul Varsanufie zice: „Dacă lucrarea dinlăuntru nu va 
ajuta, împreună cu Dumnezeu, omului, în zadar se osteneşte spre 


cele din afară. Căci lucrarea dinlăuntru, făcută cu osteneala inimii, 


aduce curăţie; iar curăţia, adevărata liniştire a inimii?%%; iar 


liniştirea, smerenia; iar smerenia face pe om locuinţa lui 
Dumnezeu; iar din locuinţa aceasta sunt alungaţi demonii odată cu 
patimile. Şi omul se face astfel biserica lui Dumnezeu, plină de 
sfinţenie, plină de curăţie şi de har. Fericit e deci acela care vede 


pe Domnul în cele dinlăuntru ale inimii şi-şi varsă cererea sa, 


însoţită de plâns, înaintea bunătăţii Lui”246. 


Iar Cuviosul loan Carpatiul spune şi el: „E nevoie de multă 
nevoinţă şi de timp îndelungat în rugăciuni, ca să aflăm, în starea 
netulburată a înţelegerii, alt cer al inimii, în care locuieşte Hristos, 


243 Acesta e scopul rostirii neîncetate a numelui lui lisus cu cugetarea 
îndreptată spre inimă: să scoatem pe vrăjmaşul care stăpâneşte peste 
întinderile ei şi să facem stăpân pe Hristos. Propriu-zis, după Sf. Marcu 
Ascetul şi Diadoh, Hristos Se află în inimă începând de la Botez, dar mai 
mult potenţial. Vrăjmaşul îşi întinde prin ispitele din afară influenţele lui. 
Prin pomenirea cât mai deasă a numelui lui lisus facem actuală în inimă 
prezenţa Lui virtuală. 

244 „Cuv. 43”, p. 177. Nu se poate despărţi între „lumina minţii” şi 
„lumina lui Hristos” văzută în ea. Căci „lumina minţii” nu e decât „lumina 
înţelegerii”, şi „înţelegerea” adevărată e proiectată spre Dumnezeu, Care 
e izvorul a tot ce poate fi înţeles. „Inţelegerea” are totdeauna un „obiect”. 
Şi „obiectul” suprem al înţelegerii, sau izvorul oricărui conţinut al 
înţelegerii, e Dumnezeu, Persoana de nesfârşită iubire şi gândire, mai 
presus de gândire. Acest izvor nu se face evident atât timp cât cugetarea 
e îndreptată spre obiecte finite. Până atunci nu s-a ivit în noi lumina 
adevărată a „înţelegerii”, în care se înţeleg toate. 

245 E de remarcat această derivare a liniştirii din curăţia inimii. Numai 
patimile frământă şi sfâşie inima omului. De aceea, numai unde e 
Dumnezeu e linişte. Numai din puterea Lui se eliberează omul de 
frământările pentru lucrurile trecătoare, din trecerea pasionată de la 
unul la altul, sau din grija pasionată de a avea pe unul sau pe altul. 

246 „Răsp. 213”, p. 113. 

cum zice Apostolul: «Oare nu ştiţi că lisus Hristos locuieşte întru 
voi? Afară doar dacă nu cumva sunteţi necercaţi» (2 Corinteni 13, 
3 lata 

Dar şi marele Gură de Aur zice: „Rămâi neîncetat cu numele 
Domnului lisus, ca să înghită inima pe Domnul, şi Domnul inima, şi 
să fie cele două una. Dar lucrul acesta nu este pentru o zi sau 
două, ci pentru un timp îndelungat. Căci e nevoie de multă luptă şi 
vreme ca să fie scos vrăjmaşul şi să Se sălăşluiască Hristos”248. 

Dar atât despre acestea, şi să ne întoarcem la cele ce ne stau 
înainte. 


53. Despre rugăciunea inimii care nu e curată; şi cum 
ajunge cineva la rugăciunea curată şi neîmprăştiată. 

Prin stăruirea în regula amintită a rugăciunii curate şi 
neîmprăştiate a inimii, chiar dacă, poate, ea nu e încă deplin 
curată şi neîmprăştiată din pricina piedicilor ce i le pun stările de 
mai înainte şi gândurile, cel ce se nevoieşte ajunge la deprinderea 
de a se ruga în chip nesilit, neîmprăştiat, curat şi adevărat. Adică, 
ajunge la deprinderea ca mintea lui să stăruie în inimă, şi să nu o 
introducă forţat, sau fără luare-aminte, prin respiraţie, şi iarăşi să 
sară de acolo. Ci să stăruie pururea în ea şi să se roage astfel 
neîncetat. Căci, zice Sfântul Isihie: „Cel ce nu are rugăciunea 
curată de gânduri nu are armă în război. lar rugăciune numesc pe 
aceea care se lucrează neîncetat în adâncurile inimii ca, prin 
chemarea lui lisus Hristos, vrăjmaşul ce ne războieşte în chip 
ascuns să fie biciuit şi ars”24%. Şi iarăşi: „Fericit este acela care s-a 
lipit cu cugetarea de rugăciunea lui lisus şi-L strigă pe El neîncetat 
în inimă, cum s-a unit aerul cu trupurile noastre, sau flacăra cu 
ceara”250. Şi iarăşi: „Străbătând soarele deasupra pământului, se 
face ziuă, iar numele sfânt şi preacinstit al Domnului lisus 


241 Neaflat. 

243 Epistola către monahi, PG 60, 755. 

2 Cuvânt despre trezvie şi virtute, 1, 21, PG 93, 1487 A (Filoc. rom., 
IV, p. 60). Chemarea cu dragoste fierbinte a lui lisus desparte sufletul de 
lucrarea vrăjmaşului şi-l arde pe acesta. 

25 Cuvânt despre trezvie şi virtute, Il, 94, PG 93, 1541 C (Filoc. rom., 
IV, p. 106). Cugetarea nu mai are alt conţinut decât Rugăciunea lui lisus. 
Dar aceasta nu înseamnă o îngustare a cugetării, ci o adâncire şi o lărgire 
a ei în oceanul nesfârşit de înţelesuri, de lumini ale lui Dumnezeu, 
pătruns în umanitatea lui Hristos şi, prin ea, în gândirea şi viaţa noastră. 
Pe calea acestei rugăciuni ajungem să înţelegem „care este lărgimea, şi 
lungimea, şi adâncimea, şi înălţimea... iubirii lui Hristos, cea mai presus 
de cunoştinţă, ca să ne umplem de toată bunătatea lui Dumnezeu” 
(Efeseni 3, 18-19). 

strălucind neîncetat în cugetare, va naşte nenumărate înţelesuri ce 
luminează asemenea soarelui”251. 


54. Despre rugăciunea neîmprăştiată şi curată a inimii şi 
despre căldura ce se naşte din ea. 

Rugăciunea curată şi neîmprăştiată a inimii este, precum s-a 
spus, aceea din care se naşte o oarecare căldură în inimă, potrivit 
cu ceea ce s-a scris: „Înfierbântatu-s-a inima mea înăuntrul meu, şi 
în cugetul meu se va aprinde foc” (Psalm 38, 4). E focul pe care 
lisus Hristos a venit să-l arunce pe pământurile inimii noastre, 
care mai înainte erau purtătoare de mărăcinii patimilor, iar acum 
sunt, prin har, purtătoare de Duh, cum a zis Domnul nostru lisus 
Hristos: „Foc am venit să arunc pe pământ, şi cât aş fi voit să se fi 
aprins!” (Luca 12, 49). Aceasta a făcut odinioară şi cu Cleopa şi cu 
însoţitorul lui, când i-a încălzit şi i-a înflăcărat să strige, ieşiţi din 
ei (în extaz), unul către altul: „Oare nu era inima noastră arzând în 
noi pe cale...?” (Luca 24, 32). 

Dar zice şi loan cel minunat din Damasc, într-un tropar din 
cele alcătuite de el către Preacurata născătoare de Dumnezeu: 
„Focul din inimă mă împinge spre cântarea dragostei feciorelnice”. 
lar Sfântul Isaac scrie: „Din lucrarea plină de putere se naşte 
căldura nemăsurată, care se aprinde în inimă din gândurile 
fierbinţi ce se mişcă în cugetare. Această lucrare şi pază subţiază 
mintea cu căldura lor şi-i dau vedere”2%?. Iar ceva mai departe 
zice: „Şi din căldura aceasta, răsărită în inimă din harul vederii, se 
naşte curgerea lacrimilor”255. Şi după puţin: „Şi din lacrimile 
neîncetate sufletul primeşte pacea gândurilor; iar din pacea 
gândurilor el se înalţă la curăţia minţii; iar prin curăţia minţii omul 


251 Cuvânt despre trezvie şi virtute, Il, 94, PG 93, 1541 C. Înţelesurile 
nenumărate ce umplu cugetarea fiind înţelesuri ce răsar din Hristos 
Dumnezeu-Omul, sunt luminoase ca şi El, reprezintă o lumină unitară 
adevărată, din lumina nesfârşită. 

252 „Cuv. 9”, p. 61. Lucrarea chemării neîncetate a lui lisus şi 
încordarea menţinerii ei au în ele o căldură, căci sunt întreţinute de 
dragostea faţă de El. Căldura acestei iubiri subţiază cugetarea, căci o ţine 
îndreptată spre Cel atotsubţire în comparaţie cu lucrările şi cu mişcările 
îngroşate ale lumii şi ale trupului. Subţirimea plină de dragoste fierbinte 
a minţii faţă de Cel atotsubţire o face pătrunzătoare, deci capabilă de 
vederi sau de intuiţii subţiri. Aceste vederi, la rândul lor, nasc căldură 
curată sau gânduri fierbinţi, zice în continuare Sf. Isaac Sirul. 

255 „Cuv. 9”, p. 69. Căldura aceasta, una cu simţirea fierbinte a 
dragostei curate, se face izvor de lacrimi. Trebuie să remarcăm poezia 
plină de înaltă calitate pe care o inspiră Sf. Părinţi acestor trăiri ale 
dragostei curate de Dumnezeu. 

vine la vederea tainelor lui Dumnezeu”254. Şi iarăşi: „După acestea 
ajunge mintea să vadă descoperiri şi semne, cum a văzut lezechiel 
prorocul”2%5. Şi iarăşi: „Lacrimile, şi lovirea capului în vremea 
rugăciunii, şi clătinarea lui din pricina căldurii trezesc căldura 
dulceţii lor înlăuntrul inimii. Şi după ieşirea din sine (după extaz) 
cea de laudă, inima zboară spre Dumnezeu şi strigă: «Însetat-a 
sufletul meu de Tine, Dumnezeule Cel tare. Cel viu. Când voi veni 
şi mă voi arăta feţei Tale, Doamne?» şi cele următoare (Psalm 41, 
2)”256. Iar Scărarul zice: „Focul, sălăşluind în inimă, a înviat 


rugăciunea. lar după ce aceasta s-a înălţat la cer, s-a făcut 


coborârea focului în foişorul de sus al sufletului”2%. Şi iarăşi: 


„Cine este, aşadar, monahul credincios şi înţelept care a păzit 
căldura sa nestinsă? Şi care nu a încetat, până la ieşirea sa, să 
adauge în fiecare zi foc la foc, căldură la căldură, dor la dor şi 
sârguinţă la sârguinţă?”258. Iar Sfântul Ilie Ecdicul zice: „Când 
sufletul, odihnindu-se de toate cele din afară, se va uni cu 
rugăciunea, aceasta, învăluind sufletul, îl face întreg arzător, după 
cum focul face fierul. Sufletul este acelaşi, dar nu mai poate fi 


254 „Cuv. 9”, p. 69. Unde sunt lacrimi, e pace dinspre partea gândurilor 
ce ne războiesc, căci nu mai e încruntare. Dar e şi pacea unor gânduri de 
iubire curată, subţire şi fierbinte, sau totală, faţă de Dumnezeu. Căci 
pacea e acolo unde e iubire şi, prin urmare, deplină încredere în Cel 
iubit. Dar tot acolo e şi înduioşarea ce se revarsă în lacrimi. lar unde 
există pace şi lacrimi, acolo e şi curăţia inimii. Căci niciun gând ascuns 
nu o întinează faţă de Cel iubit. Acolo există sinceritate şi transparenţă 
deplină. În această curăţie, transcendentă minţii închise în gândurile 
legate de lume, sau dincolo de acest plan, mintea vede tainele lui 
Dumnezeu, ale Celui atotsubţire. 

255 „Cuv. 9”, p. 69. 

256 „Cuv. 13”, p. 51. 

2537 Scara, XXVIII, PG 88, 1157 A. Numai focul Duhului a înviat trupul 
Domnului şi l-a înălţat la cer, ca apoi din acelaşi trup să pogoare peste 
Apostoli, dând naştere Bisericii, adunării în Hristos şi în Duhul Lui a celor 
ce cred în El. Numai focul Duhului învie rugăciunea sau învie sufletul prin 
rugăciune şi înalţă rugăciunea sau sufletul în stare de rugăciune la cer, 
sau la Dumnezeu, ca apoi să coboare iarăşi de şi mai sus în sufletul 
ridicat în foişorul de sus, făcându-l şi mai aprins la rugăciune şi 
comunicându-Se din rugăciunea unuia celorlalţi. Rugăciunea nu se 
produce fără Duhul Sfânt, şi Duhul Sfânt nu coboară la suflet şi nu înalţă 
sufletul decât prin rugăciune. Rugăciunea e forma de înviere şi de 
înălţare a sufletului prin Duhul. Ea e forma de lucrare a Duhului în suflet. 
Căci prin ea se uneşte sufletul cu Dumnezeu, şi aceasta vine din lucrarea 
Duhului Sfânt, Care Se face punte vie între suflet şi Dumnezeu, făcând pe 
om transparent. 

25 Scara, XXVII, PG 88, 1137 A. 

atins de atingerile din afară, cum nu poate fi nici fierul arzător 
Şi iarăşi: „Fericit este cel ce s-a învrednicit să se arate în viaţa 
aceasta astfel, şi statura sa, de lut fiind prin fire, şi-o vede 
arzătoare datorită harului”260. 


„259 


55. Dar şi căldura are pricini felurite, însă cea mai de 
căpetenie este cea care se naşte din rugăciunea curată. 

Cunoaşte că şi o asemenea căldură îşi are pricina şi existenţa 
în noi în multe şi felurite chipuri. Acest lucru e văzut din cuvintele 
spuse de sfinţi. Căci ne e greu să spunem că şi din cercarea 
noastră. lar cea mai de căpetenie este căldura care se naşte din 
rugăciunea curată a inimii. Aceasta înaintează şi creşte neîncetat 
împreună cu rugăciunea şi se odihneşte (sfârşeşte) într-o lumină 
ipostas, adică face, după Părinţi, pe un astfel de om luminat în 
înţelesul de ipostaziat în ea26!. 


235 Culegere din sentinţele înțelepţilor, II, 105, PG 127, 1148 A (Filoc. 
rom., IV, p. 339). Căldura dragostei lui Dumnezeu e aşa de mare, că 
niciun gând şi nicio senzaţie din afară nu-l mai ating, nu-l mai 
interesează. El devine „de neatins”, intangibil. 

260 „Capete despre rugăciune”, II, 106, Filoc. rom., IV, p. 339. Căldura 
celui ce se roagă neîncetat nu e numai o simţire subiectivă, ci o stare 
nouă a fiinţei, devenită arzătoare prin har. Ea se vede arzând prin harul 
din ea. Arde păcatele din ea, transmite căldura ei altora. Mâinile înălțate 
la rugăciune se văd, în vieţile sfinţilor, ca nişte flăcări. E un foc în toată 
fiinţa, care se face simţit şi într-un fel arătat. Dar e un foc al 
entuziasmului curat, nu al patimii ruşinoase. E un foc al Duhului care 
face transparent trupul. 

26 Lumina ipostaziată este lumina care are ca ipostas pe Hristos, în 
sensul că în ipostasul Lui îşi are temelia şi izvorul, deci în sensul că în ea 
se manifestă ipostasul sau persoana Lui, străbătându-l pe omul care a 
înaintat, prin pomenirea neîncetată şi curată de orice alt gând al numelui 
lui Iisus, până la unirea deplină cu Hristos. Prin aceasta omul s-a unit atât 
de mult cu Hristos, că lumina lui Hristos a devenit şi lumina omului 
respectiv, căci Însuşi Hristos ca ipostas S-a făcut cu lumina Lui ipostas 
fundamental al omului unit deplin cu El. Căldura sfârşeşte în lumină. 
Până nu ajunge acolo, sufletul înaintează. Acolo se odihneşte în lumina lui 
Hristos, ca în iubirea Lui deplin comunicată. Căci în ea are totul. Se 
odihneşte ca într-o sărbătoare. Despre căldură au mai scris şi alţi Părinţi 
duhovniceşti, dar niciunul n-a încadrat-o într-o dezvoltare a vieţii 
duhovniceşti ca autorii scrierii de faţă şi ale celor următoare. Se vede şi 
de aici că aceşti autori, deşi se bazează în această scriere numai pe citate 
străine, le organizează într-o viziune proprie, unitară. Mai e de remarcat 
că, deşi despre căldură a mai vorbit şi Sf. Grigorie Sinaitul (dar nu aşa de 
insistent), autorii scrierii de faţă nu-l menţionează nici în această 
chestiune ca nici în alta. Se vede că n-au fost ucenicii direcţi ai lui. Ei 
sunt după Palama. 

56. Care este efectul nemijlocit al căldurii inimii? 

Această căldură topeşte în chip nemijlocit tot ce împiedică 
rugăciunea cea dintâi să se facă rugăciune desăvârşit curată. 
Pentru că „foc este Dumnezeul nostru”, şi anume - „foc ce mistuie” 
(Evrei 12, 29) răutatea dracilor şi a patimilor noastre?62. Căci 
spune Sfântul Diadoh: „Când inima primeşte cu o oarecare durere 
fierbinte săgetăturile dracilor - încât celui războit îi pare că 
primeşte săgețile înseşi -, sufletul urăşte cu amar patimile, ca unul 
ce se află la începutul curăţirii. Căci, dacă nu s-ar îndurera mult de 
neruşinarea păcatului, n-ar putea să se bucure îmbelşugat de 
bunătatea dreptăţii. Deci cel ce voieşte să-şi curețe inima sa s-o 
înfierbânte continuu cu pomenirea lui lisus Hristos, având-o numai 
pe aceasta drept cugetare şi lucrare neîncetată?65. Căci cei ce 
voiesc să lepede putreziciunea lor nu se cade ca uneori să se 
roage, iar alteori nu, ci pururea să petreacă în rugăciune, cu 
păzirea minţii, chiar dacă s-ar afla undeva în afara locaşurilor de 
rugăciune?64. Căci, precum cel ce voieşte să curețe aurul dacă lasă 
să înceteze focul din cuptor chiar şi numai pentru scurtă vreme 
face iarăşi să se aşeze zgura pe aurul curăţat, tot aşa şi cel ce 
uneori pomeneşte pe Dumnezeu, alteori nu, ceea ce pare să fi 
câştigat prin rugăciune pierde prin întreruperea ei. E propriu 
bărbatului iubitor de virtute să topească, prin pomenirea lui 
Dumnezeu, coaja pământească de pe inimă, ca astfel, topindu-se 
pe încet răul prin focul pomenirii Celui Bun, să se întoarcă sufletul 
cu desăvârşire la fericirea lui firească, în şi mai multă slavă”265. Şi 


262 Focul dragostei de Dumnezeu, aprins în noi de Duhul, mistuie orice 
plăcere şi patimă trupească sau lumească, orice ispită trezită în noi de 
demoni faţă de lucrurile mărginite, care ne înstrăinează de Dumnezeu, 
făcându-le să pălească în micimea lor faţă de marea frumuseţe a lui 
Dumnezeu. 

263 Deci rostul principal al rugăciunii neîncetate este încălzirea inimii 
prin dragostea lui Hristos, până când această căldură sfârşeşte în lumină, 
adică în „vederea” sau simţirea prezenţei lui Hristos, Izvorul luminii, sau 
al sensului personalist atotcuprinzător şi viu al existenţei, care în acelaşi 
timp ne şi susţine în veci ca persoane. Când rugăciunea neîncetată nu-şi 
ajunge acest rost, ci devine un formalism monoton, nu şi-a îndeplinit în 
general rostul ei. Dar ca să-şi îndeplinească acest rost, ea trebuie să fie 
făcută cu tot mai multă luare-aminte şi cu dragoste de Hristos. 

264 Putreziciunea e o moleşeală care duce la descompunerea în care 
subiectul nu mai ţine în frână toate puterile şi tendinţele sale, 
îndreptându-le spre Hristos. Ea poate fi biruită numai prin „păzirea 
minţii”, ca să nu fie furată de orice fel de alte gânduri. Acesta e un mare 
eroism interior, o mare şi vie tensiune. 

2% Cuvânt ascetic, cap. 97, Filoc. rom., I, p. 463. Răul aşezat pe inimă, 

astfel mintea, stăruind neîmpiedicată în inimă, se roagă în chip 
curat şi fără rătăcire, după Sfântul care zice: „Rugăciunea este 
adevărată şi nerătăcitoare atunci când mintea păzeşte inima în 
vreme ce se roagă”2656. 

lar Sfântul Isihie scrie: „Monah adevărat este acela care 
păzeşte trezvia; şi cel ce veghează cu adevărat este monah în 


inimă”267, 


57. Despre dorul şi dragostea ce se nasc din căldură, 
luare-aminte şi rugăciune. 

Dintr-o astfel de căldură şi din rugăciunea făcută cu luare- 
aminte, sau din rugăciunea curată, se nasc în inimă dorul şi 
dragostea dumnezeiască şi iubirea faţă de numele pomenit al 
Domnului nostru lisus Hristos. Căci s-a scris: „Miresmele tale sunt 
balsam mirositor, mir vărsat este numele tău; de aceea fecioarele 
te iubesc” (Cântarea Cântărilor 1, 2), şi: „Rănită de dragoste sunt 
eu” (Cântarea Cântărilor 2, 5)*%. Dar spune şi Sfântul Maxim: 
„Toate virtuțile ajută minţii să câştige dragostea dumnezeiască, 
dar, mai mult decât toate, rugăciunea curată. Căci prin ea, 
zburând spre Dumnezeu, iese din toate”?®9, 


58. Despre lacrimile din inimă, şi, în continuare, despre 
dumnezeiescul dor şi despre dragoste. 
Dintr-o astfel de inimă curg foarte multe lacrimi, care curăţă 


sau pe adâncul viu, transparent şi orientat spre persoana infinită, al 
subiectului nostru e o coajă pământească, alipită vâscos de plăcerile 
produse trupului de suprafaţa văzută a lumii. Binele sau Cel bun, căci 
binele are un subiect inepuizabil în generozitatea Lui, redă subiectului 
nostru, sau inimii, libertatea şi avântul unei înaintări în aceeaşi iubire 
curată pe care i-o comunică Subiectul suprem. Iar starea aceasta liberă şi 
mobilă e starea firească a subiectului. Pomenirea Celui bun nu se poate 
face decât în căldura iubirii. 

2% Citatul e din Metoda sfințitei rugăciuni şi atenţiuni, dată în Filocalie 
sub numele Sfântului Simeon Noul Teolog (Filoc. gr., tom. V, 1963, p. 85; 
I. Hausherr, „La méthode d'oraison hesychaste”, în: Orientalia Christiana 
Periodica, 1927, IX, 2, p. 363 ş.u.). Dar autorii scrierii de faţă nu 
menţionează numele lui Simeon ca autor al metodei. Dacă ar fi fost a lui, 
autorii scrierii ar fi menţionat aceasta, dată fiind marea personalitate a 
lui. A se vedea despre tema aceasta: Pr. D. Stăniloae, Viaţa şi învățătura 
Sf. Grigorie Palama, Sibiu, 1938, p. 42 ş.u. 

2% Cuvânt despre trezvie şi virtute, Il, 57, PG 93, 1529 D (Filoc. rom., 
IV, p. 96). 

268 O spune aceasta sufletul (în greceşte e la feminin). Fecioarele sunt 
sufletele. 

2 Capete despre dragoste 1, 11, PG 90, 964 A (Filoc. rom., Il, p. 66). 

şi îngraşă pe cel ce s-a îmbogăţit cu ele, dar nu-l seacă şi nu-l 
usucă. Lucrul din urmă vine din frica de Dumnezeu, iar cel dintâi, 
din dragostea dumnezeiască, din dorul şi dragostea puternică şi 
nestăpânită faţă de lisus Hristos cel pomenit. Căci, fiind cuprinsă 
de entuziasm, inima strigă: „Fermecatu-m-ai cu dorul Tău, 
Hristoase, şi m-ai schimbat cu dragostea Ta dumnezeiască”. Şi: 
„Întreg eşti, Mântuitorule, dulceaţă şi întreg, dorirea mea; întreg, 
Cel de care nu mă satur; întreg eşti frumuseţe negrăită”. Dar 
strigă şi cu Pavel, vestitorul lui Hristos: „Dragostea lui Dumnezeu 
ne strânge pe noi” (2 Corinteni 5, 14). Şi: „Cine ne va despărţi pe 
noi de dragostea lui Hristos? Oare necazul, sau strâmtoarea, sau 
prigoana, sau golătatea, sau primejdia, sau sabia?” (Romani 8, 35). 
Şi iarăşi: „Sunt încredinţat că nici moartea, nici viaţa, nici îngerii, 
nici începătoriile, nici stăpâniile, nici puterile, nici cele de acum, 
nici cele viitoare, nici înălţimea, nici adâncimea, nici vreo altă 
zidire nu ne va putea despărţi pe noi de dragostea lui Dumnezeu 
cea întru Hristos lisus, Domnul nostru” (Romani 8, 38-39). 


59. Sfătuire de a nu căuta cele peste măsură; şi 
învăţătură mai departe despre pomenirea neîncetată în inimă a 
Domnului nostru lisus Hristos. 

Bine este să se învrednicească cineva de acestea şi de toate 
cele de după ele. Dar despre acestea nu e timpul potrivit să vorbim 
acum. Căci „nu căuta, zice, înainte de timp cele ce sunt ale unui 
anumit timp”; şi: „Binele nu e bine când nu se face bine”. Iar după 
Sfântul Marcu: „Nu e de folos să cunoaştem înainte de lucrarea 
celor dintâi cele de pe urmă”270. Căci „cunoştinţa îngâmfă”, pentru 
lipsa faptelor, „iar iubirea zideşte, pentru că toate le rabdă” (7 
Corinteni 8, 1). Dar ca să se învrednicească de ele, omul trebuie să 
se sârguiască şi să se nevoiască mereu, să ţină mereu, precum s-a 
spus, pomenirea Domnului lisus Hristos în adâncul inimii lui şi să 
nu o lase afară şi la suprafaţă. Căci despre aceasta spune şi 
Fericitul Marcu însuşi: „De nu se va deschide, prin nădejdea de 
obşte şi înţelegătoare, încăperea cea mai dinlăuntru, mai ascunsă 
şi mai sinceră a inimii noastre, nu vom putea cunoaşte sigur pe Cel 
ce locuieşte în ea şi nu putem şti de s-au primit jertfele noastre de 
gânduri sau nu”271. 


60. Despre râvna fierbinte şi despre arătarea 
270 Despre legea duhovnicească, I, 84, PG 65, 927 B (Filoc. rom., |, p. 


288). 
271 Despre Botez, PG 65, 985-1028 (Filoc. rom., I, p. 360). 

dumnezeiască în noi şi despre luminarea cea din ipostas a 


haruluP”2. 


Făcând cineva aşa, va scăpa uşor nu numai de faptele rele, ci 
şi de gândurile pătimaşe şi de nălucirile necuvenite, precum s-a 
scris: „Umblaţi cu Duhul, şi pofta trupului nu o veţi împlini” 
(Galateni 5, 16). Mai mult, acesta va ieşi din tot gândul şi din toată 
nălucirea (închipuirea), arzând şi alungând, prin râvna lui fierbinte 
pentru virtute, toată reaua făptuire ce se lucra mai înainte în sine 
prin simţurile şi prin mintea sa, împreună cu dracii care o 
susțineau şi întipăreau în el răutatea. Căci spune Sfântul Isaac: 
„Infricoşat este dracilor şi iubit de Dumnezeu şi de îngerii Lui cel 
ce dezrădăcinează cu râvnă fierbinte mărăcinii ce odrăslesc din 
lucrarea vrăjmaşului în el”2'5. El va ajunge la treapta înaintată de 
a avea în sine încredințarea (simţirea sigură şi deplină) iubirii lui 
Dumnezeu faţă de el şi a arătării şi sălăşluirii iluminării ipostaziate 
şi preadumnezeieşti a harului?”4. Iar dacă voieşti, poţi să spui că 
prin aceasta el revine în chip strălucitor la noblețea şi la învierea 
duhovnicească lucrată în noi de Sus, prin harul Botezului“"?. Dar 
zice iarăşi Sfântul Isaac: „Aceasta este Ierusalimul şi Împărăţia lui 
Dumnezeu, ascunsă în noi (Luca 17, 21), după cuvântul Domnului; 
acest loc este norul slavei lui Dumnezeu, în care nu vor intra decât 


272 E o iluminare ce vine inimii din însuşi ipostasul Duhului; nu e din 
ea, nu e subiectivă. Lumina aceasta implică o relaţie cu persoana 
Sfântului Duh. 

2733 „Cuv. 45”, p. 177. Căldura râvnei pentru bine, pentru ceea ce Îi 
place lui Dumnezeu, este aceea care arde mărăcinii patimilor ce înţeapă 
viaţa sufletească a omului cu regretele, cu remuşcările, cu nemulţumirile 
produse de ele. 

274 Se iveşte în el o iluminare ipostaziată prin har în persoana lui, dar 
care-şi are izvorul natural sau este ipostaziată originar în lisus Hristos, 
Cuvântul lui Dumnezeu cel întrupat. Autorii scrierii de faţă identifică 
această iluminare cu harul lui Hristos, devenit simţit şi intuit. Se resimte 
în aceasta influenţa Sf. Simeon Noul Teolog şi a Sf. Grigorie Palama. 
Dacă harul este iubirea lui Hristos faţă de cel ce-L pomeneşte continuu, 
se înţelege că această deschidere a lui Hristos, ca orice deschidere 
iubitoare a persoanei, se arată ca lumină, pentru că persoana este lumină 
sau iubire. 

275 Luminarea ce se produce în noi nu este numai a harului, ci şi a 
noastră. Lumina harului, sau a iubirii lui Hristos, întâlnind sau producând 
iubirea sau deschiderea luminoasă a noastră, ce se înfăptuieşte sub 
lucrarea lui, devine cu luminarea noastră o singură luminare (iluminare). 
Lumina harului s-a sălăşluit în noi de la Botez. Prin râvna fierbinte a 
pomenirii iubitoare neîncetate a lui Hristos din partea noastră, această 
lumină devine actuală. 


CELE O SUTĂ DE CAPETE 


singuri cei curaţi cu inima, ca să vadă faţa Stăpânului lor2”6 (Matei 
5, 8). Numai să nu caute acela, el însuşi, arătarea lui Dumnezeu, 
ca să nu primească pe cel ce este de fapt întuneric, dar se preface 
în lumină (2 Corinteni 11, 14)”277. 


61. Despre lucrarea dumnezeiască şi despre cea 
potrivnică. 

Iar când mintea lui, fără să caute, vede o lumină, să nu o 
primească, dar nici să nu o înlăture. Căci zice Sfântul Marcu: „Este 
o lucrare a harului necunoscută pruncului; şi este alta, a răutății, 
care se aseamănă adevărului. Dar bine este să nu primească 
acestea, de teama înşelăciunii; dar nici să le anatematizeze, 
gândindu-se cu teamă că ar putea fi adevărate; ci totdeauna să 
alerge la Dumnezeu cu nădejde, căci El cunoaşte folosul 
amândurora. Dar să fie întrebat cel ce are har şi puterea de la 
Dumnezeu să înveţe şi să deosebească”278. 


62. Despre învățătorul luminat şi neînşelător. 


276 Omul nu vede slava lui Dumnezeu în mod cu totul nemijlocit, ci 
totdeauna prin făptura devenită transparentă, ca un nor prin care se vede 
lumina soarelui. Chiar trupul lui Hristos este un astfel de nor, 
transparent în gradul cel mai înalt (Matei 17, 5). Altfel, omul n-ar putea 
suporta vederea slavei lui Dumnezeu. Prin aceasta devine şi făptura 
frumoasă, actualizându-şi bogatele ei culori, sau complexele virtualităţii, 
toate purtătoare de lumină fermecătoare. Căci Ierusalimul nu e 
monocromatic şi deci monoton şi lipsit de varietate (Apocalipsa cap. 21). 

277 Să nu forţeze omul arătarea lui Dumnezeu, căci în acest caz, 
pierzând simţirea prezenţei lui Hristos de la sine, îşi produce o nălucire a 
luminii lui Dumnezeu, care în realitate e întunericul demonilor. El să 
urmărească numai curățirea sa de orice patimă şi de orice gând şi să-şi 
sporească iubirea de Hristos, prin pomenirea Lui neîncetată. Iluminarea 
va veni de la sine, de la Hristos. E o orientare duhovnicească cu totul 
deosebită de cea a misticii feminine occidentale, care forţează o arătare a 
lui Hristos purtător de răni. Dar nu se poate spune că viaţa 
duhovnicească, aşa cum e descrisă de autorii scrierii noastre, e lipsită de 
iubirea lui Hristos, de comuniunea cu El, cum zice A. M. Ammann (Die 
Gotteschau..., p. 40). Nu socotim că o astfel de comuniune decurge numai 
din concepţia juridică a satisfacţiei aduse de Hristos lui Dumnezeu prin 
jertfa Lui pe cruce. Dimpotrivă, numai o învăţătură despre mântuire ca 
îndumnezeire a omului valorifică real comuniunea lui Hristos cu acesta. 
Căci mistica feminină occidentală nu trage nicio concluzie practică din 
comuniunea sentimentală cu Hristos, odată ce nu ne-a dat altceva prin 
jertfa Lui decât scăparea de o vină. Comuniunea rămâne o chestiune 
sentimentală de suprafaţă, fără niciun efect asupra omului. 

273 Sf. Marcu Ascetul, Despre cei ce-şi închipuie 28, PG 65, 956 A 
(Filoc. rom., I, p. 302). 

Iar dacă află pe cel ce-l poate învăţa nu precum a cunoscut 
numai din dumnezeiasca Scriptură, ci precum a pătimit în chip 
fericit dumnezeiasca iluminare?”%, să mulţumească lui Dumnezeu. 
Iar de nu, e mai bine să nu o primească, ci să alerge la Dumnezeu 
cu smerenie, socotindu-se pe sine, cu toată sinceritatea inimii, 
nevrednic şi declarându-se mai prejos de o astfel de vrednicie şi 
vedere. lar aceasta şi altele ca acestea câte s-au spus şi se vor mai 
spune le-am învăţat, cu harul lui Hristos, din gurile nemincinoase 
care au grăit mişcate de Duhul Sfânt, ca şi din de Dumnezeu 
insuflatele Scripturi şi dintr-o oarecare cercare. 


63. Despre luminarea adevărată şi despre cea mincinoasă, 
sau despre lumina dumnezeiască şi despre cea diavolească. 

De fapt, vestiţii noştri Părinţi ne arată în unele din scrierile 
lor semnele luminării neamăgitoare şi a celei mincinoase. Aşa a 
făcut şi de trei ori fericitul Pavel din Latro2%, spunând către 
ucenicul său care l-a întrebat despre aceasta: „Lumina puterii 
vrăjmaşe este în chipul focului şi scoate fum şi-i asemenea focului 
supus simţurilor; iar când o vede sufletul cumpătat şi curăţat, e 
dezgustat şi scârbit de ea. Iar lumina bună a Celui bun este foarte 
plăcută şi curată, şi când se arată sfinţeşte şi umple sufletul de 
bucurie şi de seninătate, şi-l face blând şi de oameni iubitor”. Iar 
alţii spun la fel. Dar, precum eu am auzit cele spuse înainte prin 
viu grai, aşa vei auzi şi tu despre acestea la vremea potrivită. Căci 
acum nu e vremea. 


64. Despre  închipuirea  necuviincioasă şi despre 
închipuirea cuviincioasă şi despre cum trebuie să ne purtăm faţă 
de ele. 

Deoarece puţin mai înainte am pomenit despre închipuire şi 
despre închipuirea necuviincioasă, socotim că e de cel mai mare 
folos să vorbim pe scurt şi despre ea, mai bine zis, pe cât e cu 
putinţă, despre toată închipuirea. Căci această mişcare blestemată 
se opune foarte mult rugăciunii curate a inimii şi lucrării unitare şi 


279 E lumina pe care o „vedeau” cei ce ajungeau la practica neîncetată 
a rugăciunii lui lisus în inimă. Ea e „pătimită” pentru că nu e produsă de 
om, ci primită de la Dumnezeu. Cunoştinţa lui Dumnezeu din Sf. 
Scriptură nu e respinsă, dar iluminarea dumnezeiască e deosebită de ea. 
Dar înainte de a se hotări să primească acea lumină ca adevărată sau să o 
respingă, e bine să întrebe pe unui care a pătimit-o şi el. Altfel, e mai bine 
să nu o primească, ca să nu fie înşelat de o falsă lumină. 

280 Vezi n. 10 la Metoda lui Nichifor din singurătate, în: Filoc. rom., VII, 
unde se vorbeşte de Pavel din Latro. Vezi şi „Viaţa lui Pavel cel Tânăr din 
Latro”, cap. 58, în: Analecta Bollandiana, vol. Il, 1892, p. 155. 

neînşelătoare a minţii. De aceea şi dumnezeieştii Părinţi vorbesc 
de multe ori despre ea şi împotriva ei. Sfinţii de mai înainte au 
socotit-o asemenea miticului Dedal, ca o închipuire cu multe 
chipuri şi cu multe capete asemănătoare hidrei, ca pe un pod al 
demonilor. Căci blestemaţii ucigaşi, străbătând şi trecând prin ea, 
intră în comunicare cu sufletul şi se amestecă cu el, făcându-l un 
fel de stup de viespi şi o peşteră de gânduri sterpe şi pătimaşe. O 
astfel de închipuire trebuie respinsă cu totul?8!. lar când nu 
voieşti, de dragul pocăinţei şi al plânsului împreunat cu zdrobirea 
inimii şi cu smerita cugetare, iar înainte de aceasta şi de dragul 
pătrunderii şi vederii făpturilor, ba şi din voinţa de a compara 
închipuirea necuviincioasă cu cea cuviincioasă şi de a o opune pe 
cea din urmă celei dintâi, să o apropii pe cea din urmă de cea 
dintâi, şi să o loveşti pe cea dintâi prin cea din urmă, şi astfel să o 
alungi cu putere pe cea necuviincioasă şi neruşinată ca pe o laşă, 
dobândind biruinţă asupra ei. Făcând astfel, nu numai că nu-ţi va fi 
pricină de pagubă, ci îţi va fi mai degrabă pricină de câştig, ca 
unul care ţi-ai condus cu judecată, cele ce te privesc, fără 
greşeală, ca unul care ai nimicit închipuirea necuviincioasă prin 
cea cuviincioasă şi ai rănit de moarte şi ucis pe vrăjmaşii tăi cu 
armele lor, ca odinioară dumnezeiescul David pe Goliat (7 Regi 17, 
51 j 


2831 În manuscrisele vechi româneşti cuvântul grec „phantasia” se 
traducea totdeauna cu „nălucire”. Noi azi deosebim între „nălucire” şi 
„închipuire”. Prima are mai mult sens de halucinație bolnavă. Dar 
deosebirea dintre aceste două înţelesuri nu e totdeauna deplină. În orice 
caz, prin „închipuirea” pe care o resping autorii noştri nu se înţelege o 
simplă idee sau intuiţie nouă, ci imaginarea unei situaţii concrete. Ele pot 
fi rele când au în ele ceva ispititor. Dar nu totdeauna sunt rele, căci nu 
totdeauna au ceva ispititor în ele. Dar, în general, cel ce vrea să se 
concentreze în rugăciune trebuie să se ferească cu totul de orice 
închipuiri. Căci ele atrag sufletul la suprafaţă şi-l fac să treacă de la o 
închipuire la alta. Ele sunt socotite de autorii noştri ca punți ale 
diavolului, prin care el însuşi intră în suflet şi-l face pe acesta să iasă din 
concentrarea în gândirea simplă a lui Dumnezeu Cel neîmpărţit şi 
nehotărnicit. Dacă gândirea presupune totdeauna un subiect care 
gândeşte, aşa şi gândirea al cărei subiect nu părem să fim noi înşine are 
ca subiect mai adânc în noi, sau în legătură cu noi, un duh rău, sau un 
demon. El vrea chiar prin închipuirile părute bune să ne rupă de la 
rugăciune. De aceea trebuie respinse şi ele în vremea rugăciunii. Dar 
autorii noştri fac în cele ce urmează o excepţie cu închipuirile bune, 
pentru motivele pe care le înşiră. 

282 E o remarcabilă dovedire a valorii închipuirilor bune pentru 
nimicirea celor rele, pentru cei ce nu au ajuns încă la treapta rugăciunii 
neîncetate, „de un singur gând”. De ele se folosesc însă şi cei desăvârşiţi 

65. Dar nu numai închipuirea necuviincioasă, ci şi cea 
cuviincioasă e respinsă de sfinţi în rugăciunea curată şi în lucrarea 
simplă şi unitară a minții. 

Dar aceasta este o luptă a celor ce sunt încă prunci, sau 
începători283. Căci cei ce au înaintat cu timpul resping şi alungă în 
întregime  închipuirea  necuviincioasă, împreună cu cea 
cuviincioasă, prefăcând-o şi topind-o în cenuşă, ca ceara ce se 
topeşte de faţa focului (Psalm 67, 2), prin rugăciunea curată şi prin 
golirea şi dezbrăcarea minţii de toate chipurile, datorită predării ei 
în stare simplă lui Dumnezeu, sau, dacă voieşti, datorită primirii 
Lui şi unirii simple şi fără chip cu El. Căci zice Sfântul Isihie: „Tot 
gândul este închipuirea în minte a unui lucru oarecare supus 
simţurilor?5?. Pentru că asirianul (diavolul), fiind el însuşi minte, 
nu ne poate înşela altfel decât folosindu-se de lucrurile sensibile şi 
obişnuite nouă”2?5. Iar Sfântul Diadoh zice: „Deoarece tot gândul 
intră în inimă prin închipuirea (imaginarea) vreunor lucruri supuse 
simţurilor, lumina fericită a Dumnezeirii îi va străluci atunci când 
se va odihni de toate şi va părăsi orice formă ce-i vine din acestea. 
Căci strălucirea aceleia se arată minţii curate când se va goli de 
toate gândurile”286. 

Dar şi Marele Vasile zice: „Precum Domnul nu locuieşte în 
temple făcute de mână (Fapte 7, 48), tot aşa nici în forme şi 
plăsmuiri gândite. Acestea au fost aşezate ca nişte ziduri în jurul 
sufletului întinat, care nu poate să privească în chip curat spre 


pentru a comunica experienţele lor fără chip celor nedesăvârşiţi. Ba chiar 
Prorocii se folosesc de ele pentru a împărtăşi revelaţiile lor altora. De 
aceea revelaţia se foloseşte şi de imagini, şi Sfânta Scriptură şi cultul 
sunt pline de imagini. 

2% E vorba de combaterea închipuirilor necuviincioase prin cele 
cuviincioase, descrise în cap. de mai înainte. 

284 Este cu neputinţă ca mintea să gândească la un lucru supus 
simţurilor, fără să aibă un oarecare chip al lui. Dar Dumnezeu e mai 
presus de orice chip, deci de facultatea care adună în sine chipurile 
lucrurilor, sau produce altele după asemănarea lor (facultate 
imaginativă). 

2% Cuvânt despre trezvie şi virtute, Il, 78, PG 93, 1537 C (Filoc. rom., 
IV, p. 102). „Asirianul”, sau vrăjmaşul care asediază sufletul nostru, deşi 
e minte, nu poate pătrunde în sufletul nostru decât prin chipurile 
lucrurilor sensibile, aţâţând simţurile noastre spre plăcerea alipirii de ele. 
Simbolul e luat de la împresurarea Ierusalimului de către asirieni în 
vremea regelui Ezechia. 

286 Nu Diadoh, ci tot Isihie, Cuvânt despre trezvie şi virtute, I, 87, PG 
93, 1508 A-B (Filoc. rom., IV, p. 76). Trebuie ca mintea să se golească de 
toate gândurile mărginite pentru ca să se unească cu Cel nemărginit. 

adevăr, ci este încă sub stăpânirea «oglinzii şi a ghiciturii» (1 
Corinteni 13, 12)”2%. lar dumnezeiescul Evagrie zice: „Dumnezeu 
se zice că locuieşte acolo unde e cunoscut. De aceea, mintea 
curată se numeşte şi tron al lui Dumnezeu. Drept aceea, 
Dumnezeu nu-Şi va arăta înţelesul în înțelesurile care se întipăresc 
în minte ca nişte chipuri, ci în înțelesurile care nu se întipăresc în 
ea ca nişte chipuri. De aceea, cel ce se roagă trebuie să se 
despartă cu totul de înțelesurile care se întipăresc în minte ca 
nişte chipuri. Şi altfel se va întipări mintea văzând (contemplând) o 
minte şi altfel, văzând raţiunea ei. De aici aflăm că cunoştinţa 
duhovnicească desface mintea de înțelesurile care se întipăresc în 
ea ca nişte chipuri. lar ea, deprinzându-se să fie liberă de chipuri 
(fără formă), se înfăţişează astfel lui Dumnezeu”285. 

La rândul său, Sfântul Maxim spune în „Scoliile” la marele 
Dionisie: „Altceva este închipuirea şi altceva înţelegerea, sau 
înţelesul. Căci din alte puteri se ivesc acestea şi se deosebesc prin 
calitatea mişcării. Înțelegerea este lucrare şi facere; închipuirea 
este pătimire şi imaginare ce vesteşte vreun lucru supus simţurilor 


2837 Sufletul întinat, ca suflet țintuit cu o oarecare plăcere de chipurile 
lucrurilor, n-a ajuns încă la transparenţa lui firească pentru Dumnezeu, 
Spiritul total nematerial. Între el şi Dumnezeu stau încă lucrurile ca 
oglinzi şi ghicituri, sau asemănări aproximative; nu s-a descoperit încă pe 
sine însuşi ca oglindă deplin străvezie şi deci deplin adecvată pentru 
Dumnezeu, adică nu şi-a descoperit încă deplin spiritualitatea lui curată. 
Nu şi-a descoperit încă indefinitul lui, în care se simte infinitul 
dumnezeirii. 

288 Din Nil Sinaitul, Despre gândurile rele, PG 79, col. 1228 (dar este 
probabil a lui Evagrie). Ea este tradusă în Filoc. rom., I, pp. 67-78, dar n- 
am aflat locul în forma exactă din text. Ideea este că mintea primeşte de 
la orice gând o formă mărginită, conform gândului respectiv. E o idee din 
filosofia greacă veche. Deci ca să aibă simţirea lui Dumnezeu cel 
nemărginit, mintea trebuie să se elibereze ea însăşi de mărginirea ce i-o 
dau chipurile lucrurilor mărginite. Numai aşa se poate înfăţişa lui 
Dumnezeu disponibilă pentru ca El să Se întipărească în ea. Sf. Grigorie 
de Nyssa a numit orice înţeles „idol”, întrucât prin caracterul lui mărginit 
nu dă lui Dumnezeu putinţa să Se întipărească în minte cu nemărginirea 
Lui. A vedea însă o „minte” înseamnă a vedea un subiect nehotărnicit, 
deosebit de orice „înţeles”, care e totdeauna mărginit. Altceva e mintea, 
„subiectul”, şi altceva o idee definită a minţii ca subiect. „Cunoştinţa 
duhovnicească” e cunoştinţa care intră în legătură cu Dumnezeu ca 
Persoană în mod direct prin Duhul Lui. Dumnezeu Se întipăreşte şi El în 
minte, dar nu prin înţelesuri mărginite, nu prin idei sau raţiuni, ci ca 
prezenţă infinită. El imprimă minţii simţirea adâncimii şi iubirii Lui 
nemărginite. 

sau ceva asemănător cu un lucru supus simţurilor?8%. Simţurile 
primesc lucrurile într-o formă amestecată. lar mintea percepe 
lucrurile în alt mod, şi nu ca simţurile. De latura trupească sau 
duhovnicească?2% tine, precum am spus înainte, mişcarea 
pătimitoare şi formatoare?*!. Iar de suflet şi de minte ţine lucrarea 
deosebitoare şi cea de percepere sau de înţelegere. Acestei lucrări 
de percepere îi este supusă şi imaginaţia (lucrarea închipuirii)2%2. 

La rândul ei, lucrarea imaginaţiei are trei subîmpărţiri: cea 
dintâi este cea care dă percepţiilor icoane corespunzătoare 
lucrurilor percepute prin simţuri; a doua e cea care dă celor ce 
rămân de pe urma percepţiilor chipuri ce nu se reazemă pe 
icoanele ce se bazează pe ceva real; aceasta e numită imaginaţie în 
înţeles propriu; a treia este cea prin care ia formă toată plăcerea 
faţă de ceea ce pare bun sau tristeţea faţă de ceea ce pare rău2%. 
Deci nicio închipuire nu se îndreaptă, precum s-a zis, spre 
Dumnezeu. Căci El este în mod simplu mai presus de orice 
înţeles”2%4. 

Şi iarăşi spune Marele Vasile: „Mintea care nu se împrăştie 
spre cele de afară, nici nu se revarsă prin simţuri spre lume se 
urcă iarăşi spre ea însăşi, iar prin ea însăşi urcă la înţelegerea lui 
Dumnezeu. lar înconjurată de lumina frumuseţii aceleia, uită şi de 


25 În lucrare mintea este liberă; în închipuire suportă ceva în mod 
neliber, prin simţuri. 

2% „Duhovnicească” înseamnă aici vital, derivând de la viaţă; deci nu 
se deosebeşte de trupul viu. 

291 E o mişcare în care nu e nimic activ, căci simţurile percep lumea de 
afară fără un efort. Lumea aceasta dând un conţinut simţurilor, le dă şi o 
formă. Dar şi simţurile dau lumii o formă, deocamdată nu prea definită. 

2% Imaginaţia sau lucrarea formatoare de chipuri a înţelegerii e altfel 
decât lucrarea simţurilor, pentru că prin ea fiecare lucru îşi întipăreşte în 
mod distinct chipul lui în minte, pe când în simţuri lucrurile se întipăresc 
încă în mod oarecum amestecat. 

2% Întâi are loc formarea în minte a chipurilor lucrurilor percepute în 
momentul respectiv; apoi imaginarea lor aproximativă sau asemănătoare 
ulterioară. Dar orice chip al lucrurilor prezente, sau trecute, sau 
imaginate produce o plăcere sau o întristare; deci nu are un caracter pur 
teoretic, ci unul afectiv, pentru că trezeşte o atracţie sau o repulsie faţă 
de lucrurile sesizate sau imaginate. Deci nu numai chipurile ca atare scot 
mintea din concentrarea ei în rugăciune, ci şi afecțiunile de plăcere sau 
de întristare provocate de ele. Prin aceste afecţiuni sufletul se alipeşte, 
sau se preocupă în orice caz într-un grad şi mai mare şi mai total de 
lucrurile create, angajându-şi puterile în ele şi nemaidându-le putinţa să 
se odihnească în Dumnezeu. 

294 „Scolii” la: Despre numirile dumnezeieşti, V, PG 4, 201 A-C. 

firea însăşi”29%. 


Acestea ştiindu-le deci şi tu, sârguieşte-te tot timpul să te 
rogi, cu ajutorul lui Dumnezeu, în întregime liber de închipuiri, 
liber de întipăriri, cu mintea întreagă curată şi cu sufletul curat. 
Căci spune şi Sfântul Maxim: 


66. Despre mintea, sufletul şi inima celor curaţi şi 
desăvârşiți. 
a) Despre mintea curată. „Minte curată este aceea care s-a 


despărţit de neştiinţă şi e luminată de lumina dumnezeiască”2%6. 


b) Despre sufletul curat. „Suflet curat este acela care s-a 
eliberat de patimi şi se bucură neîncetat de iubirea 
dumnezeiască”2%. 

c) Despre inima curată. „Inimă curată este aceea care şi-a 
înfăţişat amintirea sa lui Dumnezeu cu totul fără chip şi fără formă 
şi gata să se lase înscrisă numai de întipăririle Lui, prin care 
obişnuieşte să Se facă El arătat”2%8. 

Urmând acestora trebuie să se mai adauge următoarele: 

d) Despre mintea desăvârşită. „Minte desăvârşită este aceea 


2% Sf. Vasile, Ep. a II-a către Grigorie, 2, PG 32, 228 A. 

2% Sf. Maxim Mărturisitorul, Capete despre dragoste, 1, 33, PG 90, 968 
A (Filoc. rom., Il, p. 69). Ideea că neştiinţa este şi ea o necurăţie, de care 
mintea trebuie să se curețe, o întâlnim înainte de el la Dionisie 
Areopagitul, după care îngerii se curăţă în tot urcuşul lor de alte şi alte 
grade de neştiinţă, adică ajung la altă şi altă sesizare a nemărginirii lui 
Dumnezeu şi a dragostei de El, care e mai mică până ce intuiesc mai 
puţin deplin nehotărnicia lui Dumnezeu. La fel, la Dionisie, după fiecare 
treaptă de purificare de neştiinţă urmează, în urcuşul îngerilor, o altă 
treaptă de iluminare. Sensul de necurăţie a neştiinţei arată că ea eo 
nedeplină pătrundere a lor de către Dumnezeu, o nedeplină transparenţă 
pentru El, o nedeplină ridicare peste planurile mărginite ale creaţiunii. 

297 Sf. Maxim Mărturisitorul, Capete despre dragoste, 1, 34, PG 90, 
968 A (Filoc. rom., II, p. 69). Dacă mintea trebuie să se elibereze de 
neştiinţă şi să se umple de lumină, sufletul trebuie să se elibereze de 
patimi şi să se umple de pasiunea (pătimirea, dar şi îndrăgirea) iubirii 
dumnezeieşti. Mintea e organ al vederii, al cunoaşterii; sufletul e organ al 
ataşării vii, necurate (patimi), sau curate (iubire), de altceva. 

2% Sf. Maxim Mărturisitorul, Capete gnostice, Il, 82, PG 90, 1184 A 
(Filoc. rom., II, pp. 238-239). A se vedea tot acolo şi n. 153. Dacă mintea 
cunoaşte pe Dumnezeu prin transparenţa ei străbătută de lumina 
dumnezeiască, iar sufletul e aprins de focul dragostei de Dumnezeu, 
inima se ataşează lui Dumnezeu, umplându-şi amintirea numai de El prin 
pomenire neîncetată. Prin aceasta se înscriu în ea trăsăturile lui 
Dumnezeu: infinitatea, veşnicia, bunătatea. Prin ea Se arată numai 
Dumnezeu faţă de toţi. 

care prin credinţă adevărată a cunoscut pe Cel mai presus de 
cunoaştere şi a privit cele generale ale făpturilor şi a primit de la 
Dumnezeu cunoştinţa cuprinzătoare a Proniei şi a Judecăţii; se 
înţelege, atât cât poate un om”2%. 

e) Despre sufletul desăvârşit. „Suflet desăvârşit este acela a 
cărui putere pasională înclină în întregime spre Dumnezeu” 300. 

f) Despre inima desăvârşită. „Inimă desăvârşită se numeşte, 
poate, aceea care nu mai are nicio mişcare naturală, de niciun fel, 
spre nimic, şi în care, venind Dumnezeu, Îşi înscrie, pentru 
simplitatea ei desăvârşită, ca într-o tăbliță bine netezită, legile 
Luisa, 

g) Iarăşi despre mintea curată. „Numai Sfântul Duh poate 
curăța mintea”, după Sfântul Diadoh3%2. De asemenea, „numai 


2% Sf. Maxim Mărturisitorul, Capete despre dragoste, III, 99, PG 90, 
1048 A (Filoc. rom., II, p. 128). Nu e vorba de o cunoaştere teoretică a 
„universaliilor” în sensul raţional, scolastic, ci de o intuire a Providenţei 
lui Dumnezeu, care le susţine şi le conduce pe toate, şi a Judecăţii Lui, 
care le conduce pe toate, adeseori supunându-le unor pedepse, greutăţi, 
ca să fie biruite prin ele păcatele prin pocăință şi eforturi deosebite, şi, 
astfel, să le întărească în dragostea de Dumnezeu şi de bunătatea Lui. Un 
astfel de suflet cunoaşte căile lui Dumnezeu, care multora le par 
neînţelese. Pentru aceasta trebuie ca mintea să fi dobândit o înţelegere 
prin experienţă. 

3% Sf. Maxim Mărturisitorul, Capete despre dragoste, III, 98, PG 90, 
1048 A (Filoc. rom., II, p. 128). Sufletul e văzut iarăşi ca latura dinamică 
şi afectuoasă a fiinţei umane. Nu poate fi desăvârşit sufletul care nu simte 
întreg dragostea lui Dumnezeu şi nu se simte pătruns întreg de ea. 
Îndreptarea pasiunii lui în chip absolut spre obiecte neabsolute îi aduce 
dezamăgiri continue. 

30 Sf. Maxim Mărturisitorul, Capete gnostice, II, 81, PG 90, 1184 
(Filoc. rom., Il, p. 258). Mişcarea naturală e mişcarea spre făpturi, sau 
mişcarea născută din pornirea pur naturală a inimii, în inima desăvârşită 
s-a imprimat mişcarea Duhului Sfânt, sau mişcarea legilor lui Dumnezeu, 
ale legilor unirii cu El în iubire, înscrise de El, ca nişte forţe care duc 
inima spre El. Mişcarea aceasta nu e contrară mişcării naturale a inimii, 
ci e o restabilire şi întărire a ei. Inima netezită ca o tăbliță pentru 
înscrierea legilor lui Dumnezeu, în ea e inima curată, inima eliberată de 
învârtoşare şi de alipire la cele mărginite, e inima devenită moale, 
deschisă pentru Cel nehotărnicit şi pentru toate în El; e inima capabilă de 
zborul uşor spre înălțimile lui Dumnezeu. E inima care se deschide lui 
Dumnezeu cum se deschide o floare pentru a se fecunda în vederea 
rodului; e inima care se deschide dovezilor iubirii altuia şi, în ultima 
analiză, dovezilor Subiectului supremei iubiri. 

32 Sf. Diadoh, Cuvânt ascetic..., Filoc. rom., I, p. 414. Dacă curăţia 
inimii este transparenţa ei pentru Dumnezeu, trebuie ca Dumnezeu Însuşi 
să intre în relaţie cu inima pentru a se vedea pe ea. Apoi, numai Duhul e 

av 


Duhul Sfânt poate face mintea statornică”, după Sfântul Ioan 
Scărarul*%. Iar Sfântul Nil zice: „Dacă ar voi cineva să vadă starea 
minţii, să se golească pe sine de toate înțelesurile, şi atunci o va 
vedea asemănătoare safirului sau culorii cereşti”3%. Şi iarăşi: 
„Starea minţii este înălţime inteligibilă (gândită), asemănătoare 
culorii cereşti, peste care, în vremea rugăciunii, se arată lumina 
Sfintei Treimi”3%. Iar Sfântul Isaac Sirul zice: „Când mintea se 
dezbracă de omul cel vechi şi se îmbracă în cel nou, al harului 
(Coloseni 3, 9), va vedea curăţia sa asemănătoare culorii cereşti; 
ea a fost numită de bătrânii fiilor lui Israel loc al lui Dumnezeu, 
când El S-a arătat lor în munte” (Ieşirea 24, 10)5%6. 

Făcând deci precum s-a spus mai înainte, adică rugându-te 
curat şi fără închipuiri şi întipăriri, vei păşi pe urmele sfinţilor. Iar 
de nu, vei avea în locul liniştii nălucirile şi, în loc de struguri, vei 
culege mărăcini. Dar să nu-ţi fie ţie aceasta. 


67. Cum se făcea întipărirea prorocilor. 

Dacă unii socotesc că vederile, chipurile şi descoperirile 
prorocilor au luat naştere prin închipuire şi prin desfăşurare 
naturală, aceştia să ştie că sunt duşi departe de la ţinta dreaptă şi 
de la adevăr. Căci prorocii şi învățătorii de acum ai celor sfinte au 
văzut şi au prins cele ce le-au văzut şi le-au prins în chipuri nu 
după vreo rânduială şi desfăşurare naturală, ci mintea fiindu-le 
întipărită dumnezeieşte şi mai presus de fire printr-o putere 
negrăită şi prin harul Sfântului Duh. Căci zice Marele Vasile: „Cei 
ce au mintea neîmprăştiată şi curată primesc în ea întipăriri printr- 
o oarecare putere negrăită şi aud în ei răsunând oarecum cuvântul 
lui Dumnezeu”3%. Şi iarăşi: „Prorocii vedeau prin întipărirea ce se 


aşa de puternic prin relaţia personală în care ne pune cu Persoana 
supremă, ca mintea să nu mai fie atrasă de niciun obiect. 

303 Scara, XXVIII. Adică o poate face să nu treacă de la un gând la altul. 
Căci Duhul deschide oceanul vieţii lui Dumnezeu. 

3% Locul e din Evagrie, Capete gnostice; Evagrius Ponticus, ed. W. 
Frankenberg, p. 427. 

305 Mintea e vârful cel mai înalt al fiinţei omeneşti. Peste ea străluceşte 
în vremea rugăciunii lumina Sfintei Treimi, căci aceasta e o luminare a 
dragostei reciproce dintre Persoanele dumnezeieşti, comunicată şi celui 
ce se roagă, aprins şi el de iubirea Sfintei Treimi şi de lumina Ei, care 
descoperă tot sensul existenţei. 

3% După A. M. Ammann, la Isaac Sirul, „Cuv. 32” (dar nu l-am aflat). 
Curăţia e transparenţă, sinceritate şi deschidere deplină. Prin curăţie 
inima se face loc al lui Dumnezeu, căci niciun gând nu se interpune 
atunci între inimă şi Dumnezeu. 

307 „Comentariu la Isaia Prorocul”, cap. 6, vers 8, PG 30, 440. Chipurile 


CALIST ŞI IGNATIE XANTHOPOL 


săvârşea în mintea lor”. Iar Grigorie de Dumnezeu Cuvântătorul 
zice: „Acesta, adică Duhul Sfânt, lucra mai întâi în puterile 
îngereşti şi cereşti”. Şi puţin mai departe: „Apoi în Părinţi şi în 
Proroci, dintre care unii închipuiau pe Dumnezeu sau Îl cunoşteau, 
iar alţii cunoşteau de mai înainte viitorul, întipărindu-li-se de 
Duhul şi aflându-se cu cele viitoare ca şi cu cele de faţă”308. 


68. Iarăşi despre întipăriri şi despre felurite vederi. 

Dacă unii se îndoiesc de acestea, primind închipuirile şi 
multele şi feluritele vederi, ei ni se împotrivesc socotind că 
urmează sfinţilor. Astfel, susţin că Cuvântătorul de Dumnezeu zice 
că Dumnezeu Se face cunoscut minţii ca prin nişte umbre, nu din 
El Însuşi, ci din cele din jurul Lui, închipuirea adunând din fiecare 
o altă trăsătură şi alcătuind astfel un fel de unic chip al adevărului 
ş.a.m.d. lar despre dumnezeiescul Maxim susţin că socoteşte că 
mintea nu se poate face nepătimaşă numai prin făptuire, dacă nu 
trec prin ea multe şi felurite vederi*%. La fel susţin că şi alţi sfinţi 
spun lucruri asemănătoare. 

Să ştie unii ca aceştia că aceste cuvinte au fost spuse de acei 


văzute de proroci nu sunt cele ce cad sub simţuri, deci nici mărginite. 
Sunt asemenea unor stări, în care se prelungesc stările interlocutorului. 
Aşa cum stările unei interlocutor se „întipăresc” în cel ce-l ascultă cu 
încredere, sau în cel ce se află în relaţie iubitoare cu el, aşa se 
„întipăresc” stările puternice, de mare forţă comunicativă, ale lui 
Dumnezeu în cei ce se deschid Lui. 

3% Sf. Grigorie Teologul, „Cuv. XXVIII”, 6, PG 36, 32 C-33 A. 

309 Sf. Maxim Mărturisitorul, Capita alia, 142, PG 90, 1433 B-C. Sunt 
vizaţi cei ce nu recunosc o întâlnire nemijlocită a minţii cu Dumnezeu cel 
Unul prin părăsirea gândurilor multiple, ci numai o cunoaştere de la 
distanţă a lui Dumnezeu prin combinarea diferitelor idei despre însuşirile 
Lui deduse din creaţie. Aceştia nu acceptă învăţătura Părinților că pentru 
cunoaşterea aceasta nemijlocită a lui Dumnezeu e necesară etapa 
lucrătoare sau făptuitoare, sau curățirea sufletului prin împlinirea 
poruncilor, sau desăvârşirea sufletului prin această lucrare. Ei socotesc 
că, de fapt, cunoaşterea lui Dumnezeu e o chestiune de corectă folosire a 
raţiunii. E vizată aici scolastica, cu care s-a ciocnit Sf. Grigorie Palama în 
persoana lui Varlaam. Cunoaşterea lui Dumnezeu nu o dobândeşte o 
rațiune generală, abstractă, ci o persoană concretă, în măsura în care s-a 
curăţat de păcate, s-a smerit, s-a făcut iubitoare. De aceea ea nici nu se 
poate comunica deplin, ci trebuie dobândită de fiecare prin experienţa 
proprie. Totuşi autorii scrierii admit şi o cunoaştere a lui Dumnezeu prin 
iniţiativa umană, înainte de o astfel de curăţire, dar o consideră 
inferioară celei obişnuite prin harul lui Dumnezeu, deci prin iniţiativa lui 
Dumnezeu de a Se comunica celor curăţiţi la inimă în care Se 
sălăşluieşte. 

Părinţi nu despre lucrarea şi harul cunoaşterii şi vederii primite de 
la Dumnezeu, care unesc pe om cu Dumnezeu prin experienţa 
însăşi, ci despre lucrarea pornită de la om, adică din înţelepciunea 
lui, pricinuind o vedere culeasă din asemănarea şi armonia 
lucrurilor. Această vedere străbate în chip întunecos la o oarecare 
înţelegere despre Dumnezeu. Aceasta poate fi dobândită şi 
înţeleasă de mulţi, ba chiar de toţi, cum ştie limpede cel ce a 
cercetat cu pricepere acest fel de spuse ale sfinţilor. Căci s-a scris: 
„Din mărimea şi frumuseţea făpturilor se cunoaşte, prin 
asemănare, Făcătorul” (Intelepciunea lui Solomon 13, 5). Dar nici 
ea nu se naşte din mult meşteşugită şi deşarta învăţătură din afară 
a lumii. Căci aceasta, ca o slujnică necuviincioasă, umflată de 
înfumurarea sofistică şi demonstrativă, cu pretenţii de atotştiinţă 
ce nu voieşte să ţină seama de credinţa evanghelică, de smerenia 
şi de consimţirea cu adevărul, a fost alungată departe de pridvorul 
locaşului sfânt. 

Dar cuvântul nostru e închinat iluminării desăvârşite, pornite 
din ipostas  (enipostaziate)310. Căci prin aceasta fruntașii 
Apostolilor, care s-au suit pe muntele Taborului cu lisus, au 
pătimit, prefăcându-se în chip negrăit, prefacerea cea bună şi cu 
adevărat fericită (Psalm 76, 10), şi s-au învrednicit să privească 
Împărăţia şi dumnezeirea cea nevăzută, chiar şi cu ochii simţitori, 
ridicaţi la o stare mai dumnezeiască şi făcuţi duhovniceşti prin 
dreapta Preasfântului Duh (Matei 17, 1-2 şi 5)511. Căci, pe cât sunt 


310 Autorii noştri cunosc deci, pe lângă iluminarea venită nemijlocit de 
la Dumnezeu, şi pe cea câştigată prin cugetare deductivă din făpturi, 
adică, pe lângă cea tainic-apofatică, şi pe cea raţional-catafatică. In cea 
din urmă privirea chipurilor lucrurilor îşi are importanţa ei pozitivă, spre 
deosebire de cea dintâi, în care mintea trebuie să se ridice peste orice 
chipuri. Lumina aceea este numită „enipostaziată”, pentru că îşi are 
izvorul în ipostasul lui Hristos. E lumina ce vine din Persoana Lui, nu-i o 
închipuire subiectivă. 

311 Totul e luat de la Sf. Grigorie Palama, care afirma că, într-adevăr, 
chiar prin ochii sensibili fruntaşii Apostolilor au văzut lumina 
dumnezeiască cea nevăzută, căci prin lucrarea Duhului dumnezeiesc în ei 
ochii au putut vedea cele dumnezeieşti. De altfel, putinţa ca ochiul 
sensibil să vadă stări şi intenţii sufleteşti ale altui om e dată în mod 
natural ochiului sensibil. Aceasta pentru că în mod tainic însăşi mintea 
sau înţelegerea priveşte prin ochii sensibili. Sf. Grigorie Palama zice: 
„Răspundă (adversarii noştri): Dacă s-ar fi întâmplat să fie prezent pe 
munte vreun animal necuvântător, ar fi simţit acel animal lumina aceea 
mai strălucitoare ca soarele?... Dacă deci a fost văzută de ochii sensibili 
omeneşti, desigur că acei ochi au văzut-o prin ceea ce îi deosebeşte de 
privirile necuvântătoarelor. Or, ce poate fi aceasta decât că prin privirile 
omeneşti privea mintea?”(„Cuv. III. Triada III”, la: Pr. D. Stăniloae, Viaţa 

de departe răsăriturile de apusuri (Psalm 102, 12) şi cerul de 
pământ şi pe cât e mai presus sufletul de trup, pe atât sunt mai 
presus lucrarea cea primită şi harul de cea săvârşită prin fire3!?. 
Căci cea săvârşită prin fire, cum am spus, are putinţa să înainteze 
de la cele din afară şi de la mişcarea bine orânduită a celor ce 
există (de la făpturi), de la ordinea şi legătura lor, prin închipuirile 
născute din toate, spre un chip oarecare al adevărului şi aşa să se 
întindă spre Dumnezeu prin credinţă. lar cea primită se iveşte 
nemijlocit de la Dumnezeu Însuşi, sau din ipostasul Lui, ca o 
prezenţă reală înlăuntrul inimii, dar uneori şi din afară, şi 
transmite în chip văzut şi mai presus de înţelegere şi trupului din 
iluminarea şi din lumina atotdumnezeiască. Căci inima pătimeşte, 
după preaînţeleptul Maxim, în chip mai presus de fire, nu produce 
ea însăşi îndumnezeirea nefăcută315. 

Căci zice acest sfânt: „Numesc îndumnezeire nefăcută 
iluminarea dumnezeirii într-un mod enipostaziat (provenită din 
ipostas)314, iluminare care nu e făcută, ci se arată în mod neînțeles 


şi învăţătura Sf. Grigorie Palama, Sibiu, 1938, p. 38). „Prefacerea” de 
care se vorbeşte aici poate să însemne şi o „ieşire” a Apostolilor din ei, 
sau o „uitare” de ei înşişi, care e o depăşire spirituală a stării de creatură, 
dar fără să o anuleze, ci potenţând-o şi arătându-i adevărata ei împlinire. 

312 Dacă există o gradaţie în cele create şi totuşi cele superioare nu le 
anulează pe cele inferioare, ci le arată adevăratul rost şi le ajută să şi-l 
împlinească, cu atât mai mult există o superioritate a lucrării 
dumnezeieşti faţă de lucrarea spirituală a creaturii cele mai înalte, care 
ajută pe cea din urmă să-şi împlinească adevăratul ei rost. 

313 Indumnezeirea nu e produsă de inimă, pentru că dumnezeirea nu e 
făcută, în general, ci e din veci, deci nefăcută. Dar aceasta nu înseamnă 
că inima nu trebuie să se pregătească, prin curățirea ei de patimi, sau de 
îngustarea egoistă, sau că nu trebuie să se deschidă, şi prin efortul ei, 
îndumnezeirii, ca lucrare a lui Dumnezeu. Însăşi  „pătimirea” 
îndumnezeirii este un fel de participare, de deschidere, de lărgire, un fel 
de efort de înţelegere a stării şi calităţii ce i se dăruiesc, deşi e dăruită, 
nu produsă de om. 

314 Îndumnezeirea e o lumină, dar o lumină transformatoare, şi nu 
produsă de efortul omenesc, ci o iluminare a întregii fiinţe umane din 
ipostasul dumnezeiesc, care face şi ipostasul uman iluminat şi capabil să 
iradieze lumina ipostasului dumnezeiesc; sau e o comuniune în lumină a 
ambelor persoane, o lumină interpersonală şi, ca atare, o bucurie şi o 
lumină între ele, fără să se poată distinge frontiera între bucuria şi 
iubirea uneia şi a celeilalte. Dar ea îşi are originea în ipostasul 
dumnezeiesc, ca ultimul izvor plin de iniţiativă al ei, ca ultimul izvor 
personal al iubirii şi al existenţei, care iradiază ca lumină. 

în cei vrednici”315. Lucruri asemănătoare spune şi marele Dionisie: 
„Trebuie să ştim că mintea noastră are, pe de o parte, puterea de a 
înţelege, prin care vede cele gândite (inteligibile), pe de altă parte, 
are unirea care întrece firea minţii, prin care se uneşte cu cele de 
dincolo de ea”3!6. 

Iar Sfântul Isaac zice: „Am dobândit doi ochi sufleteşti, cum 
zic Părinţii; şi nu avem aceeaşi trebuinţă de fiecare. Căci cu un 
ochi vedem cele ascunse în făpturi, adică puterea lui Dumnezeu şi 
înţelepciunea Lui şi pronia Lui cu privire la noi, iar cu celălalt ochi 
privim slava firii Lui celei sfinte, când binevoieşte Dumnezeu să ne 
introducă în tainele cele duhovniceşti”. Dumnezeiescul Diadoh 
zice şi el: „Ale aceluiaşi Duh Sfânt sunt harismele înţelepciunii şi 
ale cunoştinţei, ca şi toate harismele (darurile) dumnezeieşti. Dar 
fiecare din ele are o lucrare deosebită. De aceea, unuia i s-a dat 
înţelepciunea, altuia cunoştinţa, prin acelaşi Duh, cum 
mărturiseşte Apostolul (2 Corinteni 12, 8). Căci cunoştinţa uneşte 
pe om prin experienţa însăşi cu Dumnezeu, nemişcând sufletul 
spre raţiunile lucrurilor. De aceea, unii dintre cei ce au ales 
filosofia (înţelepciunea) vieţii singuratice sunt luminaţi de ea întru 
simţire, dar la raţiunile dumnezeieşti nu ajung?t’. Iar 
înţelepciunea, dacă se dă cuiva împreună cu cea dintâi, întru frică, 
lucru care se întâmplă rar, face arătate înseşi lucrările cunoștinței, 
deoarece cunoştinţa obişnuieşte să lumineze prin lucrare; iar cea 
de a doua, prin cuvânt. Cunoştinţa o aduce rugăciunea şi multa 
linişte întru desăvârşita lipsă de griji, iar înţelepciunea o aduce 
cercetarea cuvintelor lui Dumnezeu, lipsită de slava deşartă, şi, în 


315 Răspunsuri către Talasie, 61, în: PG 90, 644 D (Filoc. rom., III, 
2009, p. 390). 

316 Neidentificat. Mintea cugetă şi înţelege, dar nu se cugetă şi nu se 
înţelege numai pe sine, ci şi celelalte realităţi. Ca atare, ea are tendinţa şi 
puterea de a le atinge pe acelea în oarecare fel, de a se uni cu ele, fără să 
se confunde cu ele. În special mintea, ca expresie cunoscătoare a 
subiectului, tinde spre alte subiecte şi se uneşte cu ele; în ultimă analiză 
tinde spre Dumnezeul cel personal, ca ultimul izvor al existenţei şi al 
iubirii; tinde a se uni cu El. Propriu-zis, spre El tinde în mod esenţial, şi 
spre celelalte tinde numai pentru că tinde spre El, găsind şi în ele 
oarecare iubire, spre al cărei grad absolut tinde de fapt. 

317 „Cuv. 72”, p. 281. 

318 Cunoştinţa aici are alt înţeles decât cel modern. Ea e cunoştinţa 
prin experienţă a lui Dumnezeu Însuşi, nu a raţiunilor sau a sensurilor 
lucrurilor. Oamenii duhovniceşti nu cunosc pe Dumnezeu în chip mijlocit, 
prin raţiunile lucrurilor, ci nemijlocit, prin unirea cu El sau prin 
experienţa Lui. De aceea nici nu se interesează de cea de a doua, care e 
raţională, sau generală şi de la distanţă, şi ca atare mult depăşită de ei. 


CALIST ŞI IGNATIE XANTHOPOL 


primul rând, harul Dăruitorului Dumnezeu”3!%. 

La acestea, Sfântul Maxim adaugă în „Scolii”: „Fântâna lui 
Iacob este Scriptura, apa este cunoştinţa din Scriptură, adâncul 
este înţelegerea greu de pătruns a tainelor Scripturii. Scoaterea 
apei cu găleata este aflarea cuvântului lui Dumnezeu prin 
învăţarea literelor. Această găleată nu o avea Domnul (Ioan 4, 6, 
11). Căci, fiind Însuşi Cuvântul, nu dădea credincioşilor cunoştinţa 
cea din învăţătură şi studiu, ci dăruia celor vrednici înţelepciunea 
cea veşnică şi neîncetată din harul cel veşnic. Căci găleata ridică 
învăţătura, luând o foarte mică parte şi lăsând întregul necuprins 
de niciun cuvânt. Iar cunoştinţa prin har are întreaga înţelepciune 
câtă e cu putinţă oamenilor, fără studiu, odrăslind în chip felurit 
după trebuinţele lor”320. 

Şi iarăşi spune Sfântul Diadoh: „Mintea noastră e de multe 
ori greu de ţinut în rugăciune din cauza marii îngustimi şi 
strâmtorări a lucrării rugăciunii. Dar cuvântării de Dumnezeu 
(teologiei) ea i se predă cu bucurie“?!, din pricina lărgimii şi 
libertăţii contemplărilor dumnezeieşti desprinse de experienţă. 
Deci, ca să nu-i dăm drumul să spună multe şi să nu-i îngăduim să 
zboare cu bucurie peste măsură, să o ocupăm cât se poate de mult 
cu rugăciunea, cu cântarea şi cu citirea Sfintelor Scripturi, 


31% Diadoh, Cuvânt ascetic..., cap. 9, Filoc. rom., I, pp. 406407. Dacă 
mai înainte s-a făcut deosebirea între cunoştinţa nemijlocită a lui 
Dumnezeu şi cea raţională prin raţiunile lucrurilor, acum se face 
deosebirea între cunoştinţa nemijlocită a lui Dumnezeu şi înţelepciunea 
care cercetează şi expune prin cuvinte lucrările ce se produc în cadrul 
cunoştinţei nemijlocite. Astfel cunoştinţa nemijlocită e o lucrare tainică a 
lui Dumnezeu în suflet, dar lucrarea aceasta e tâlcuită prin cuvinte de 
înţelepciune. De aceea, înţelepciunea e şi cercetarea cuvintelor 
Revelaţiei, care expun cunoştinţa nemijlocită a lui Dumnezeu. În 
continuare se spune despre Cuvântul lui Dumnezeu că avea înţelepciunea 
prin care Se tâlcuia pe Sine, de la Sine Însuşi, nu prin studiu. Numai cel 
ce nu se bucură el însuşi de întâlnirea cu Dumnezeu are nevoie de studiul 
cuvintelor celui ce se împărtăşeşte de această întâlnire, pentru a le tâlcui. 

320 Sf. Maxim Mărturisitorul, Cele cinci sute de capete II, 29, PG 90, 
1231 A-B. Pe când cunoştinţa prin studiu ia dintr-un întreg când o parte, 
când alta şi niciodată nu intuieşte taina specifică a întregului şi nici chiar 
părţile nu le cunoaşte în legătura lor vie, intuiţia, care e un dar al harului, 
surprinde întregul în taina lui specifică, pe care nu o pot reda niciodată 
cuvintele, oricât de multe s-ar folosi. 

321 De aceea, teologia raţional-scolastică preferă rugăciunii speculaţia. 
Teologia aceasta e varietate şi nestatornicie în gândire şi mişcare liberă 
şi arbitrară. Rugăciunea e stăruirea către faţa lui Dumnezeu. Şi numai cel 
ce are putere să se adâncească în experienţa infinităţii Lui se simte bine, 
neplictisit. 

netrecând cu vederea nici tâlcuirea bărbaţilor învăţaţi în ale 
cuvintelor. Făcând aceasta, nu o vom lăsa să amestece cuvintele ei 
în cuvintele harului, nici nu-i vom îngădui să fie furată de slava 
deşartă, ca una ce s-ar umple de bucurie de multă vorbărie, ci o 
vom păzi în vremea vederii (contemplării) în afară de orice 
închipuire şi-i vom face prin aceasta aproape toate cugetările 
însoţite de lacrimi*?2. Căci odihnindu-se în timpurile de liniştire şi 
îndulcindu-se mai ales de dulceaţa rugăciunii, nu numai că se va 
elibera de neajunsurile mai sus pomenite, ci se va înnoi tot mai 
mult ca să se predea cu agerime şi fără osteneală vederilor 
(contemplaţiilor) dumnezeieşti, înaintând totodată în cunoştinţa 
deosebirii (discernământului) cu multă smerenie. Dar trebuie să 
ştim că este şi o rugăciune mai presus de toată lărgimea. Aceasta e 
însă proprie numai acelora care s-au umplut întru toată simţirea şi 
încredințarea de sfântul har”325. 

Ai auzit? Există, zice, o rugăciune mai presus de orice 
lărgime, care e proprie numai acelora care s-au umplut întru toată 
simţirea şi încredințarea, adică înlăuntrul inimii, în chip mai 
presus de fire, de iluminarea atotdumnezeiască ce iradiază din 


322 Teologia raţionalist-scolastică e teoria omului care se consideră de 
sine; rugăciunea e trăirea micimii şi păcătoşeniei sale în faţa lui 
Dumnezeu. De aceea ea nu e teoretică, ci existenţială. Aşa e teologia de 
tip patristic, care se bazează pe experienţa lui Dumnezeu în rugăciune. 

323 Cuvânt ascetic..., cap. 68, Filoc. rom., I, pp. 437-438. Rugăciunea e 
mai presus de teologie, ca gândire şi vorbire despre Dumnezeu. Căci 
rugăciunea trebuie să se menţină în conştiinţa strânsă a prezenţei în faţa 
lui Dumnezeu, pe când gândirea despre Dumnezeu şi vorbirea despre El 
lunecă subiectiv din faţa lui Dumnezeu, din conştiinţa prezenţei în faţa 
Lui; ea se mişcă liber, scăpând din conştiinţa că stă în faţa lui Dumnezeu 
ca Subiect şi din convorbirea cu El şi socotindu-lL. ca obiect, faţă de care 
se comportă liber. Dar strâmtimea rugăciunii e mai presus de lărgimea 
gândirii teologice, e o mai accentuată trăire în densitatea nesfârşită a 
prezenţei lui Dumnezeu. Ea trăieşte pe Dumnezeu neasemănat mai intens 
şi mai adânc, pentru că Îl trăieşte ca Subiect revendicator, iubitor, veşnic 
nou în manifestările puterii şi iubirii Lui; nu-L reduce la nişte legi 
permanente ale unui obiect, care devine şi el absent pentru conştiinţa 
gândirii teologice. În rugăciune Dumnezeu e „simţit”, adică experiat, 
„atins” de întreaga fiinţă, ca printr-un simţ, în intensitatea prezenţei Lui, 
nu gândit ca realitate neexperiată. În rugăciune omul experiază iradierea 
harului sau a energiei lui Dumnezeu asupra sa. Dar autorii scrierii nu 
sunt împotriva contemplării teologice. Insă ea trebuie să vină după multă 
rugăciune. Numai atunci înțelesurile dumnezeieşti vor fi adânci şi vii şi se 
vor baza pe trăirea din rugăciune şi vor fi însoţite şi de discernământ, 
prin care omul va deosebi pe cele bazate pe realitatea unei experienţe, şi 
nu pe simpla construire speculativă, desfăcută de experienţa contactului 
cu Dumnezeu. 

ipostas%1. Pe aceasta o numeşte şi Sfântul Isaac amintire 
nepecetluită, sau fără formă, fără chip şi simplă5%5. 


69. Despre cele cinci puteri ale sufletului. De asemenea, 
despre închipuirile proprii sufletului şi minţii, şi despre trebuinţa 
de a ne feri cu totul de închipuire, de figuri, de întipăriri şi de 
forme în rugăciunea curată şi în lucrarea simplă şi unitară a minții. 

Dar, precum s-a arătat, închipuirile vin nu numai de la 
demoni, ci şi sufletul însuşi are de la sine în chip natural pornirea 


spre închipuire, prin cele cinci puteri cu care este înzestrat. 


Acestea sunt: mintea, înţelegerea35, părerea, imaginaţia şi 


simţirea, aşa precum şi trupul are cinci simţuri: vederea, mirosul, 
auzul, gustul şi pipăitul*27. Deci, una dintre puterile sufletului este, 
precum am spus, imaginaţia (închipuirea), prin care sufletul îşi 
face închipuiri. De aceea, cei ce voiesc să-şi cârmuiască şi să-şi 
lămurească bine cele ale sufletului trebuie să se sârguiască să 
înaripeze şi să înalțe în întregime spre Dumnezeu mai ales puterile 
care îl unesc pe el cu Dumnezeu în veacul de faţă; iar pe celelalte 
să le îngrijească, să le folosească şi să le lucreze3%28. 


324 E o lumină care iradiază din ipostasul sau din Persoana lui Hristos 
în ipostasul sau în persoana celui ce se roagă. Nu e o nălucire sau un 
produs subiectiv şi inconsistent al celui ce se roagă. E lumina Persoanei 
dumnezeieşti, primită de persoana umană în comunicarea iubitoare 
dintre ele; e lumina Persoanei supreme, a ipostasului sau a izvorului 
personal ultim al ei. 

325 Neaflat. Rugăciunea e amintire sau pomenire neîncetată a lui 
Dumnezeu. E simţirea neîntreruptă a prezenţei Lui, dar nu vederea unui 
chip al Lui, căci chipul are caracter mărginit. Şi acesta nu corespunde lui 
Dumnezeu. 

326 Mintea e puterea cunoaşterii intuitive a întregului, corespunzând cu 
vasul trupului, pe când înţelegerea e cunoaşterea legăturilor dintre 
aspectele lucrurilor privite pe rând, aşa cum mirosul distinge calităţile 
după miresmele lor. 

37 E de remarcat că simţirea sufletului e socotită o paralelă la simţul 
pipăitului, al trupului. Căci aşa cum prin pipăit trupul ia contact cu cele 
sensibile, tot aşa mintea vine în atingere cu Dumnezeu printr-o simţire a 
ei. E aşa-zisa „simţire înţelegătoare” sau „simţirea minţii”. 

328 Imaginaţia leagă în general sufletul de lumea sensibilă, construind 
chipurile după asemănarea lor. De aceea, de ea nu trebuie să facă uz 
sufletul când se gândeşte la Dumnezeu. Căci ea împiedică sufletul să se 
înalte la Dumnezeu, sau construieşte despre Dumnezeu năluciri 
necorespunzătoare. Simbolurile aplicate la Dumnezeu trebuie eliberate 
de ceea ce au material. Totuşi o anumită întipărire a lui Dumnezeu se 
produce în suflet, în acest sens e folosită şi capacitatea imaginativă a 
sufletului (natura lui imprimabilă). 

Trebuie să cercetăm deci ce ne spun Părinţii despre acestea 
şi să reținem ceea ce se cuvine. 

Deci spune Sfântul Maxim: „Deoarece sufletul este prin sine, 
adică prin fiinţa sa, raţional şi înţelegător, el este, desigur, şi de 
sine stătător*?%. Iar dacă e de sine stătător, va lucra prin fire 
pentru sine şi de sine şi împreună cu trupul, înțelegând şi 
raţionând prin sine şi neîncetând niciodată să lucreze cu puterile 
sale înţelegătoare, care îi aparţin în chip natural. Căci cele ce-i 
aparţin prin fire unei unităţi existente în oarecare fel nu-i pot fi 
luate atât timp cât ea există şi subzistă. Deci sufletul, existând şi 
subzistând pururea de când a fost făcut pentru Dumnezeu, Care l-a 
creat pe el astfel, înţelege, raţionează şi cunoaşte pururea, atât de 
sine, cât şi împreună cu trupul, pentru sine şi pentru firea sa. Deci 
nu se va afla vreo cauză care să poată despărţi sufletul de cele ce-i 
aparţin lui în chip natural, şi nu pentru trup, după desfacerea 
acestuia” 330, 

Deci, deoarece cunoaştem şi simţim, după cum am fost 
învăţaţi de sfinţi, că mintea şi înţelegerea se mişcă şi lucrează şi în 
veacul de acum, şi în cel viitor în jurul lui Dumnezeu“, iar pe 
celelalte puteri le cunoaştem ca proprii sufletului numai în veacul 
de faţă, trebuie ca sufletul, ca un cârmaci iscusit şi ca unul ce are 
în chip natural stăpânirea peste acestea, să vrea să le ţină pe 
acestea în lucrare nu numai în timpul de faţă, ci să se sârguiască 
să întindă şi în viitor, mai ales mintea şi înţelegerea, în întregime 
spre Dumnezeu şi, de aceea, cu El să le unească şi în vremea 
rugăciunii curate şi a lucrării înţelegătoare, unitare şi simple. Iar 
de închipuire şi de celelalte puteri să desfacă mintea cu totul*%2. 
Căci după Sfântul Nil: „Starea de rugăciune este o deprindere 
nepătimaşă, care răpeşte, prin dragostea cea mai înfocată, spre 
înălţimea gândită mintea iubitoare de înţelepciune şi 


duhovnicească”555. Lucrând astfel, sufletul îşi va păzi vrednicia 


32 Sufletul e „avvnóotatoç”, sau de sine stătător, adică nu e o putere 
sau o calitate a unei substanţe. De aceea el e baza „ipostasului” uman. El 
e baza tuturor puterilor şi calităţilor omului şi chiar baza trupului. 

330 Sf. Maxim Mărturisitorul, Epist. VIL PG 91, 432 D, 439 A. 

331 Se mişcă şi lucrează preocupată în ultimă analiză de Dumnezeu. 

332 Din faptul că sufletul va avea mintea şi înţelegerea active şi în viaţa 
viitoare, deoarece ele sunt îndreptate în esenţă spre Dumnezeu, ca spre 
ultima realitate pe care vrea s-o înţeleagă în scopul înţelegerii tuturor, 
autorii scrierii deduc că şi în rugăciunea din veacul de acum, care e 
îndreptată spre Dumnezeu, sufletul trebuie să ţină active mai ales mintea 
şi înţelegerea, iar de imaginaţie, care lucrează cu chipurile lumii văzute 
şi ţin sufletul legat de aceasta, mintea trebuie să se despartă. 

333 Evagrie Ponticul, Cuvânt despre rugăciune, 52, Filoc. rom., I, p. 104 

cuvenită lui şi cinstită. 


70. Tot despre minte. 

La fel trebuie şi mintea însăşi să se păstreze şi să se păzească 
pe sine nepărtaşă şi despărțită de închipuire, ca una ce e fiinţă 
neîmpărţită, simplă, de sine stătătoare, curată şi luminoasă5?. 
Căci ea are de la sine o putere naturală spre aceasta şi ca să se 
întoarcă, să se adune şi să se mişte spre sine, nereţinută de nimic 
altceva. Aceasta este starea minţii, care vine din harul 
dumnezeiesc355. Căci zice Scărarul: „A fixa mintea e propriu numai 
Sfântului Duh”335. Căci deşi, ca putere a sufletului, ea e mişcată şi 
stăpânită oarecum şi de acesta, ea este şi se numeşte şi ochiul 
sufletului şi are, precum am spus, o anumită putere naturală 
proprie, simplă şi neatârnatăS*”. De aceea, şi când se simte stând 
după fire în atârnare de suflet şi de puterile lui, este minte în 
potenţă. De aici vine şi numirea de om sufletesc (1 Corinteni 2, 
14)558. Dar când îşi reia vrednicia sa naturală, simplă şi esenţială, 
şi strălucirea neîmpărţită şi neatârnată, şi stăpânirea de sine, sau 
se eliberează de alipirile şi mişcările trupeşti şi sufleteşti naturale 


(Nil Sinaitul, De oratione, PG 79, 1177). 

334 Inchipuirile, sau produsele imaginaţiei şi în general orice fel de 
chipuri, împart mintea sau atenţia ei şi o fac să treacă dintr-o stare în 
alta; mai mult, aceste chipuri nu numai o împart şi o mărginesc, ci o şi 
coboară de la starea luminoasă nehotărnicită în care se află prin fire, 
umbrind-o sau întunecând-o după sentimentele ce i le inspiră chipurile. 

335 Mintea nu e reţinută de nimic în întoarcerea ei spre sine când în 
sine caută şi întâlneşte pe Dumnezeu, Care e deasupra tuturor, şi Care le 
cuprinde virtual pe toate. Dacă n-ar întâlni în sine nimic altceva decât pe 
sine, n-ar putea să se desfacă de toate, căci mintea e făcută prin fire să 
tindă spre ceva, să se depăşească pe sine, să fie într-o continuă ieşire din 
sine, fie spre cele din lume, fie spre Dumnezeu, Cel transcendent. Spre 
Dumnezeu o atrage ca un magnet harul Lui, sau e fluviul Lui de iubire. 
Deci mintea e ajutată de har chiar în întoarcerea ei spre sine. 

36 Numai Duhul poate opri mintea din rătăcirile ei. Căci El e 
Dumnezeu Cel ce vine în suflet cu o putere covârşitoare şi deschide minţii 
orizontul lui Dumnezeu Cel nesfârşit. 

337 Mintea e o putere a sufletului. Dar fiind ochiul sufletului, ea e pe de 
o parte mişcată de suflet, pe de alta, nu se poate să nu se mişte, adică să 
nu se afle în exerciţiul actului de vedere. 

338 Chiar când mintea e ataşată numai de simţurile legate de lume şi nu 
le umple pe acestea de dragostea de Dumnezeu, ea rămâne totuşi minte, 
dar, ca una ce e copleşită de simţurile psihice legate de trup, nu e 
actualizată ca minte. De aceea un astfel de om se numeşte „om 
sufletesc”. 

şi se învredniceşte ca din minte în potenţă să devină minte în 
lucrare, sau înaintează la starea de om mai presus de fire şi 
duhovnicesc, atunci se întoarce statornic la sine în chip neabătut 
şi, prin sine, urcă nereţinută de nicio legătură, în întregime şi 
desăvârşit, la înţelegerea lui Dumnezeu cea fără formă şi fără chip 
şi simplă55%%. 

Căci zice Marele Vasile: „Mintea neîmprăştiată spre cele de 
afară şi nerevărsată prin simţuri spre lume se întoarce la sine, iar 
prin sine urcă la înţelegerea lui Dumnezeu, şi, înconjurată şi 
inundată de frumuseţea luminii Aceluia, uită chiar şi de sine 
însăşi”310. Şi, astfel, mintea îşi redobândeşte şi-şi păstrează starea 
sa cea „după chipul” şi „după asemănarea”, ca una ce e minte şi 
prin sine se uneşte şi intră în convieţuire, în chip înţelegător, cu 
mintea dumnezeiască, deci cu Dumnezeu“f!. Iar aceasta e lucrarea 
sau mişcarea în cerc, adică suirea din nou a minţii la ea şi 
mişcarea de întoarcere spre ea şi spre unirea cu ea şi, prin ea, cu 
Dumnezeu, mişcare care singură este cu adevărat nerătăcitoare şi 
fără greşeală, ca una ce e liberă de orice relaţie. E o unire 
nemijlocită şi mai presus de înţelegere şi o vedere mai presus de 
vedere31?. 


339 Pe de o parte, această stare de minte în lucrare este starea naturală 
a ei, pe de alta, ea este o stare mai presus de fire. E o balansare pe care o 
aflăm mereu la Sfinţii Părinţi. Ea e o stare mai presus de fire, întrucât 
înfăptuirea ei se împlineşte numai prin intrarea în ambianța simplităţii 
nesfârşite a lui Dumnezeu, care redă şi minţii simplitatea ei, deschisă 
nesfârşirii dumnezeieşti, fiind umplută de aceasta. Întrucât fiinţa ei 
simplă se actualizează funcţional în întâlnirea cu Dumnezeu Cel mai 
presus de fire, starea aceasta a minţii e pe de o parte naturală, pe de alta, 
mai presus de fire. La fel, mişcările trupeşti şi sufleteşti când covârşesc 
mintea sunt funcţional naturale, dar, pe de altă parte, ele îşi regăsesc 
fiinţa lor adevărată, sau naturală, când sunt covârşite de minte şi, prin 
minte, de energiile dumnezeieşti. Căci de-abia atunci îşi descoperă rostul 
pentru care au fost făcute, de medii de iradiere a Duhului dumnezeiesc. 
Toată gândirea aceasta despre minte este tributară filosofiei greceşti, dar 
ea devine creştină când mintea unificată, simplă, e înţeleasă ca subiect 
indefinit şi unitar, deschis Subiectului dumnezeiesc unitar şi infinit. 

34 Lumina lui Dumnezeu care scaldă mintea şi o inundă este totodată 
frumuseţea Lui, sau frumuseţea Lui e lumină. Dar cine poate descrie 
taina frumuseţii ca lumină sau invers? Lumina descoperă adâncurile 
reale, şi adâncurile bogate, armonioase şi iubitoare sunt frumoase. 

341 Mintea redobândeşte „chipul” şi „asemănarea” Lui întrucât se 
uneşte cu modelul, întrucât devine înţelegere simplă şi nesfârşită a Celui 
ce e înţelegere şi realitatea nesfârşit inteligibilă şi simplă, originară. 

342 Mişcarea învârtitoare şi suitoare a minţii spre ea însăşi, şi prin ea 
spre Dumnezeu, şi prin aceasta unirea ei tot mai strânsă cu ea şi cu 


CALIST ŞI IGNATIE XANTHOPOL 


Căci spune Marele Dionisie: „Mişcarea sufletului este în cerc. 
Ea e intrarea în sine însăşi de la cele din afară şi înfăşurarea 
unitară a puterilor lui înţelegătoare, ca într-un cerc oarecare, 
dăruind sufletului nerătăcirea şi întorcându-l de la cele multe din 
afară şi adunându-l întâi în el însuşi, apoi, devenit unitar, unindu-l 
cu puterile lui unite în chip unitar. Şi, aşa, ea conduce sufletul spre 
Cel frumos şi bun şi mai presus de toate existent, spre Cel Unul şi 
Acelaşi fără început şi fără sfârşit. Sufletul se mişcă în chip de 
spirală, întrucât e luminat de cunoştinţele dumnezeieşti potrivit cu 
el însuşi, nu înţelegător şi unitar, ci raţional şi în chip desfăşurat şi 
ca prin nişte lucrări amestecate şi care trec de la unele la altele3%5. 
Dar are şi o mişcare în linie dreaptă, când nu intră în sine şi nu se 
mişcă într-o înţelegere unitară - căci aceasta e, cum am zis, 
mişcarea în cerc -, ci, îndreptându-se spre cele din jurul lui şi de la 
cele din afară, ca de la nişte simboluri felurite şi înmulţite, urcă 
spre vederi simple şi unificate”3*4, 


Dumnezeu are ca model învârtirea suitoare a treptelor îngereşti în jurul 
lui Dumnezeu, descrisă de Dionisie Areopagitul. Cel ce se întoarce spre 
sine se întoarce spre Dumnezeu şi viceversa. In nesfârşirea acestei 
mişcări circulare suitoare a minţii în jurul ei şi a lui Dumnezeu şi în 
unirea tot mai strânsă cu ea însăşi şi cu Dumnezeu se arată din nou că 
mintea e făcută „după chipul” lui Dumnezeu, având în unirea ei cu 
Dumnezeu o lucrare nesfârşită, pe care niciodată nu isprăveşte să o 
înţeleagă, întrucât niciodată nu termină să se unească şi mai mult cu sine 
însăşi şi cu Dumnezeu. Omul îşi rămâne etern un abis apofatic, pentru că 
se afundă şi se îmbogăţeşte fără sfârşit în abisul apofatic al lui 
Dumnezeu. Dar acesta e un abis magnetic, care atrage mintea la o 
înţelegere mereu mai sporită. Dar înțelegând şi văzând caracterul 
nesfârşit al acestui mister, înţelegerea ei este totodată mai presus de 
înţelegere, şi vederea ei mai presus de vedere. Apoi, nu trebuie uitat că 
mintea, adunându-se tot mai adânc în sine, se adună în mintea lui 
Hristos, care, deşi e omenească, e a ipostasului dumnezeiesc, Cel ce 
gândeşte tot mai mult infinitul Său dumnezeiesc prin ea. 

343 Mişcarea sufletului e în spirală, căci suie mereu în jurul său şi al lui 
Dumnezeu, neintuind dintr-odată toată esenţa sa şi a lui Dumnezeu, ci 
înaintând în chip raţional şi desfăşurat, dar şi prin experienţă tot mai 
sporită, în cunoştinţa de sine şi de Dumnezeu, prin îndreptarea spre 
realităţile create şi, prin urcarea de la înțelesurile lor mai de jos la cele 
mereu mai înalte şi prin întoarcerea de la acestea spre sine şi spre 
Dumnezeu, apropiindu-se tot mai mult de sine, ca cel ce le cunoaşte, şi 
spre Dumnezeu, ca Cel ce e Creatorul şi susținătorul lor. 

344 Despre numirile dumnezeieşti, cap. IV, 9, PG 5, 705 A-B. Mişcarea 
sufletului în linie dreaptă se combină cu cea în cerc, făcând parte din ea. 
Căci întâi cunoaşte pe cele din afară, ca de la ele sufletul să se întoarcă 
spre sine, cel ce le cunoaşte, şi spre Dumnezeu, Creatorul lor, descoperit 
prin sine însuşi, îmbogăţit prin cunoaşterea lucrurilor. Toată această 

lar Sfântul Maxim zice: „Mintea, dobândind unirea 
nemijlocită cu Dumnezeu, îşi odihneşte cu totul puterea naturală 
de a înţelege şi de a fi înţeleasă. Iar când desface această unire 
prin înţelegerea ce distinge cele de după Dumnezeu 3%, taie unirea 
cea mai presus de unire, prin care, până ce este unită cu 
Dumnezeu, aflându-se mai presus de fire şi ajunsă la Dumnezeu 
prin împărtăşire, mută legea firii sale ca pe un munte nemişcat” 346. 
Şi iarăşi: „Mintea curată, prin unirea în jurul cauzei, a dobândit o 
relaţie mai presus de fire, prin care, dând odihnă mişcării şi 
relaţiei ei naturale mult felurite faţă de cele de după cauză, odată 
ajunsă la sfârşitul negrăit, stăruie în chip necunoscut numai în 
tăcerea preafericită mai presus de înţelegere, pe care nu o poate 
arăta nicidecum cuvântul, sau înţelegerea, ci numai experienţa 
prin împărtăşire a celor ce s-au învrednicit de trăirea lor mai 
presus de înţelegere. Iar semnul bine cunoscut şi pentru toţi vădit 
al acesteia este ne-simţirea şi dezlipirea totală a dispoziţiei 
sufletului faţă de veacul acesta”37. 

Dar dacă mintea nu are conlucrarea sufletului spre aceasta, 
adică spre mişcarea ei neîncetată spre Dumnezeu, nu împlineşte şi 
nu lucrează nici de la sine lucrul său propriu, sau revenirea la sine 


cunoaştere, această unire poate fi şi discursivă, şi intuitivă în acelaşi 
timp. Dar de la un moment dat această cunoaştere devine pur intuitivă 
sau prin experienţă, cum spunea Sf. Maxim în continuare. 

545 Atunci mintea intră într-o lucrare discursivă, în luarea în 
considerare a unor idei parţiale în mod succesiv; ea iese din unirea cu 
Subiectul dumnezeiesc ca Unul şi nesfârşit. Atunci mintea se mută din 
mişcarea de la un lucru la altul, care e mişcarea ei oarecum exclusivă, 
spre o mişcare întipărită ei de Dumnezeu mai presus de fire. 

345 Sf. Maxim Mărturisitorul, Răspunsuri către Talasie, 33, „Scolia 3”, 
PG 90, 376 B (Filoc. rom., III, pp. 154-155). E o foarte interesantă 
explicare a cuvântului Mântuitorului: „De veţi avea credinţă cât un 
grăunte de muştar, veţi spune muntelui acestuia: Ridică-te şi te aruncă în 
mare, şi va fi vouă”. 

37 Neaflat. Această adunare a minţii în sine şi în Dumnezeu cel 
nesfârşit nu e o stare teoretică, ci o stare plină de afecţiune faţă de 
Dumnezeu şi o lipsă totală de interes şi de afecţiune faţă de cele ale lumii 
acesteia. Dumnezeu, ca izvorul iubirii nesfârşite faţă de om, provoacă în 
acesta o iubire faţă de El, care copleşeşte toate. E o stare de negrăit şi, 
de aceea, cel ce o experiază preferă să o trăiască în tăcere. lar când 
începe să o descrie, exultă în cuvinte ale poeziei liturgice, care ridică 
bunătăţile trăite peste orice mărginire. E o stare mai presus de cuvântul 
care exprimă trecerea de la un înţeles la altul, de la un lucru distinct la 
altul. E contemplarea întregului nesfârşit al subiectului, în special al 
Subiectului dumnezeiesc. 

însăşi şi urcuşul nereţinut de nimic spre înţelegerea lui 
Dumnezeu3%5. În acest caz, mintea neputându-şi da rodul prin 
împreună-lucrarea amândurora (minte şi suflet, n.n.), ci unindu-se 
cu închipuirea (cu imaginaţia), cade într-o lucrare multifelurită şi 
se depărtează de Dumnezeu3%. 


71. Iarăşi despre rugăciunea curată. 
De aceea, spune Sfântul Nil: „Luptă-te să ţii mintea ta în 


348 Înțelegerea” lui Dumnezeu trebuie socotită în acest cap ca 


„înţelegerea” lui Dumnezeu prin experiență, sau prin cercare. De altfel, 
mintea fiind prin sine înțelegere, iar Dumnezeu, de asemenea, realitatea 
în care totul e dat spre a fi tot mai mult înțeles, sau ca o rezervă 
nesfârşită de inteligibilitate, şi în care deci nimic nu e prin ființă 
ininteligibil, sau întuneric opus luminii (cum e de ex. patima), între 
experienţa şi înțelegerea Lui de către minte există o anumită coincidență. 
Pe lângă aceea, Dumnezeu nu este numai o realitate care se lasă 
înţeleasă, ci şi una care înțelege ea nesfârşit mai mult decât înţelege 
omul şi, ca atare, susţine înţelegerea acestuia. Dar subiectul înţelegător 
fiind la baza a ceea ce înţelege el şi a ceea ce lasă să fie înţeles, nu poate 
fi înţeles niciodată deplin. În mod special în cazul raportului între minte şi 
Dumnezeu, înţelegerea Lui de către minte nu e o înţelegere ca aceea pe 
care o are mintea de ia distanţă şi în care e multă închipuire subiectivă, 
întrucât e scăpată de sub presiunea realităţii imediate a ceea ce se 
cugetă. Dar dacă sufletul nu ajută mintea în această mişcare spre 
înţelegerea lui Dumnezeu, ci o trage în jos, spre a sluji mişcărilor lui spre 
lume şi poftelor trupului, mintea nu poate pune în lucrare tendinţa ei 
proprie de a cunoaşte prin înţelegere, sau prin experienţă curată, pe 
Dumnezeu. 

349 În filosofia din timpul mai nou, care constă într-o analiză a 
cuvintelor, imaginile sunt socotite ca reprezentând o neputinţă de a 
surprinde şi exprima realitatea, ca nişte generalizări simpliste, aflătoare 
mult sub realitate. Părinţii o ştiau de mult aceasta, când socoteau 
imaginile „năluciri”, sau când declarau că îngerii n-au imaginaţie, pentru 
că ei cunosc nemijlocit pe Dumnezeu, Care e cu mult mai bogat decât 
orice putere a imaginaţiei de a-L închipui. Filosoful român Lucian Blaga e 
oarecum în spiritul acestor filosofi când spune că toată creaţia spirituală 
umană inventează o falsă realitate, datorită cenzurii transcendente a 
Marelui Anonim, care se teme să fie cunoscut de oameni pentru a nu fi 
răsturnat de pe scaunul Lui de stăpân. Ideea că toată creaţia umană 
produce o realitate iluzorie e greşită, cum şi deducerea acestui caracter 
al ei dintr-o frică a Marelui Anonim de a fi cunoscut. Multe din creaţiile 
umane prind ceva din realitatea inferioară creată, sau închipuie o 
realitate creată, oarecum schimbată uneori în rău, dar totuşi folosesc 
creaţia dată de Dumnezeu. Omul nu poate crea nimic din nimic. Apoi, 
unele chipuri ale creaţiei pot deveni transparente pentru Dumnezeu şi 
pentru înțelesurile dumnezeieşti. Dar sesizarea Lui directă e superioară 

vremea rugăciunii surdă şi mută, şi aşa vei putea să te rogi”55%. Şi 
iarăşi: „Eu voi spune gândul meu, pe care l-am spus şi celor mai 
tineri: Fericită este mintea care în vremea rugăciunii a dobândit o 
desăvârşită lipsă de formă”35t, Iar Sfântul Filotei zice: „Rar se pot 
afla cei ce se liniştesc cu cugetarea. Aceasta e propriu numai 
acelora care reuşesc să aibă, prin aceasta, pururea în ei bucuria şi 
mângâierea dumnezeiască”352. 

Sfântul Vasile spune şi el: „Rugăciunea curată este aceea 
care face limpede înţelegerea lui Dumnezeu în suflet. Iar aceasta 
este sălăşluirea lui Dumnezeu, ceea ce înseamnă a avea, prin 
pomenire, pe Dumnezeu înrădăcinat în tine. Lucrul acesta se 
întâmplă când pomenirea neîncetată a Lui nu e întreruptă prin 
grijile pământeşti, şi mintea nu e tulburată de patimi neaşteptate, 
ci iubitorul de Dumnezeu, ferindu-se de toate, se refugiază în 
Dumnezeu şi rămâne adăpostit în E1”35%5. 


72. Altceva este nepătimirea minții, şi altceva rugăciunea 
adevărată, care e mai mare. 

Trebuie să ştim deci că, după Sfântul Maxim, „mintea nu 
poate să se facă nepătimaşă numai prin fapte, dacă nu se face 
părtaşă de multe şi felurite vederi (contemplaţii)”351. Dar, după 
dumnezeiescul Ni 1, se întâmplă şi aceea că, deşi ajunsă 
nepătimaşă, mintea poate să nu se roage cu adevărat, ci să 
petreacă în felurime de gânduri şi să se afle departe de Dumnezeu. 
Căci zice acest Părinte despre această stare: „Chiar dacă mintea 
se află deasupra vederii trupeşti, încă n-a văzut desăvârşit locul lui 


întregii creaţii, în care se foloseşte numai puterea naturală a înţelegerii 
umane. 

350 Evagrie Ponticul, Cuvânt despre rugăciune, II, Filoc. rom., I, p. 100 
(Nil Sinaitul, II, PG 79, 1169 C). E bine să fie ţinută surdă la sunetele 
creaturilor şi mută pentru exprimarea lui Dumnezeu prin chipurile luate 
de la creaturile mărginite, pentru a se simţi intens în faţa lui Dumnezeu şi 
a se ruga cu adevărat. 

351 Cuvânt despre rugăciune, 117, Filoc. rom., 1, p. 114, PG 79, 1193 B. 
Forma dă o mărginire minţii după ceea ce cunoaşte. Mintea care ia o 
formă dă şi lui Dumnezeu o formă, dar aceasta nu mai e Dumnezeu. 

3532 Capete despre trezvie, 31, Filoc. rom., IV, p. 118. Bucuria şi 
mângâierea dumnezeiască îi fac pe aceia să nu mai umble cu mintea de la 
un lucru la altul, care toate sunt inferioare. 

353 Părinţii filocalici unesc strâns rugăciunea curată cu simţirea, sau cu 
înţelegerea clară şi intensă a lui Dumnezeu, iar aceasta e legată de 
pomenirea neîncetată a Lui, de neslăbirea simţirii Lui neîncetate şi cu 
toată fiinţa, scăpate de îndreptarea gândirii şi văzului spre alte lucruri. 

354 Capita alia, 42, PG 90, 1412 C. 

Dumnezeu. Căci se poate afla în cunoştinţa înţelesurilor şi să se 
potrivească cu felurimea ei”35%. Şi iarăşi: „Nu tot cel ce a dobândit 
nepătimirea se şi roagă cu adevărat. Căci se poate afla în 
înţelesuri simple şi poate fi împrăştiat în istoriile lor şi să fie 
departe de Dumnezeu”355. Şi iarăşi: „Chiar când mintea zăboveşte 
în înțelesurile simple ale lucrurilor, încă n-a atins şi locul 
rugăciunii. Căci poate să se afle în vederea lucrurilor şi să se 
ocupe cu raţiunile lor. lar acestea, deşi sunt raţiuni simple, 
întrucât exprimă vederi ale lucrurilor, se întipăresc în minte şi o 
duc departe de Dumnezeu”5. 

Dar zice şi Scărarul: „Cei a căror minte a învăţat să se roage 
cu adevărat, aceştia se află în chip propriu înaintea Domnului şi 
grăiesc înaintea Lui, ca cei ce grăiesc la urechea împăratului” 558. 

Din acestea şi din cele asemenea poţi cunoaşte în chip exact 
deosebirea celor două stări şi neasemănarea ce rezultă din 


355 Evagrie Ponticul, Cuvânt despre rugăciune, 57, Filoc. rom., 1, p. 105 
(Nil Sinaitul, PG 79, 1180 A). Putem să petrecem chiar în cugetări despre 
Dumnezeu, şi să nu fim în rugăciune. Căci, în acest caz, Il facem pe 
Dumnezeu obiect al gândirii şi nu trăim intensitatea prezenţei Lui ca un 
Tu direct, Căruia ne adresăm cerându-l mila sau adresându-l mulţumire 
şi laudă. Prin aceasta nu vedem „locul” lui Dumnezeu, nu vedem „locul” 
ocupat de El, sau relaţia Lui nemijlocită cu noi. Oarecum Dumnezeu nu-l 
atunci pentru noi nicăieri. Nu „localizăm” în mod spiritual prezenţa Lui în 
faţa noastră. 

356 Evagrie Ponticul, Cuvânt despre rugăciune, 55, Filoc. rom., 1, p. 105 
(Nil Sinaitul, PG 79, 1177 B). 

35 Cuvânt despre rugăciune, 56, Filoc. rom., I, p. 105. Mintea poate fi 
ocupată şi cu diferite înţelesuri curate ale lucrurilor. Ea e ocupată atunci 
şi de numele lucrurilor. Dar şi această preocupare o duce departe de 
Dumnezeu, chiar dacă ajunge să despartă de raţiunile sau de cuvintele 
lucrurilor înțelesurile lor pătimaşe, adică le vede în chip simplu, sau 
nepătimaş (Sf. Maxim Mărturisitorul, Capete despre dragoste, III, 68, 
Filoc. rom., II, p. 121). Devenită astfel nepătimaşă, tot nu se află încă 
numaidecât în stare de rugăciune şi deci n-a ajuns în „locul“ lui 
Dumnezeu. Dar cine n-a observat că oamenii pătimaşi, perverşi, au legat 
în mod statornic în cele mai multe din cuvintele lor înţelesuri pătimaşe? 
Cuvintele au devenit pentru ei cu „două înţelesuri”, în sensul rău al 
cuvântului. Prin aceasta au şi limitat posibilităţile de descoperire a 
nesfârşitelor înţelesuri cuprinse în cuvinte. 

38 Scara, XXVII, PG 88, 1100. Rugăciunea e relaţia directă între cel ce 
se roagă şi Dumnezeu, ca între eu şi Tu. În ea e dată apropierea maximă 
între om şi Dumnezeu, ca între două persoane care se află în convorbire. 
Cel ce se roagă Îl simte pe Dumnezeu ascultându-i cererea ca să-i dea 
ceea ce îi cere. Dar Îl simte pe Dumnezeu şi cerându-i la rândul Lui 
anumite fapte, anumite atitudini, sau judecându-l pentru anumite fapte şi 
atitudini necuvenite. 

compararea lor, adică deosebirea dintre starea pe care o avem 
prin primire şi cea pe care o avem prin lucrarea noastră. Rodul 
celei dintâi sunt cercetările şi multele şi feluritele înţelegeri 
(explicări); lucrarea celei de a doua este rugăciunea adevărată. Pe 
lângă aceasta, vedem că altceva este nepătimirea minţii, şi altceva 
rugăciunea adevărată. Cel ce are rugăciune adevărată a dobândit, 
după sfinţi, numaidecât şi mintea nepătimaşă. Dar cel ce are 
mintea nepătimaşă nu a putut dobândi numaidecât şi rugăciunea 
adevărată. 

Acestea aşa sunt. Dar să întoarcem cuvântul la cele ce 
urmează. 

Întrucât nu numai cele spuse înainte, ci şi amintirea celor 
bune şi contrare obişnuieşte să se întipărească în minte împreună 
şi să o ducă la lucrarea închipuirii, trebuie să vorbim puţin şi 
despre aceasta. 


73. Iarăşi despre închipuirile şi întipăririle minții şi 
despre semnele amăgirii şi ale adevărului. Care sunt semnele 
amăgirii. 

Când te linişteşti şi voieşti să fii singur cu Dumnezeu singur, 
să nu primeşti niciodată orice ai vedea, fie că e sensibil, fie că e 
inteligibil (cunoscut cu mintea), fie dinăuntru, fie din afară, fie că 
s-ar da drept chip al lui Hristos, fie al unui înger, fie figură de 
sfânt, fie chip de lumină ce se năluceşte în minte, ci rămâi 
neîncrezător şi greoi în primirea acestei arătări, chiar dacă e bună, 
înainte de întrebarea celor cercaţi. Căci aceasta e de cel mai mare 
folos şi lucrul cel mai iubit şi mai primit de Dumnezeu. 

Ţine-ţi mintea pururea necolorată, neîntipărită, fără chip, fără 
formă, fără calitate, fără cantitate3*%. Fii cu luare-aminte numai la 
cuvintele rugăciunii, şi le cercetează, şi le cugetă înlăuntrul 
mişcării inimii, după Scărarul, care zice: „Inceputul rugăciunii 
constă în alungarea gândurilor de momeală încă de la începuturile 
lor printr-un singur gând; mijlocul ei, în a fi cugetarea numai în 
cele spuse; iar sfârşitul ei, răpirea minţii la Domnul”5%. Iar Sfântul 
Nil zice: „Rugăciunea cea mai înaltă a celor desăvârşiţi este o 


359 Lucrurile colorate proiectează culori în minte, cele cu o formă îşi 
proiectează forma, cele cu calităţi (dulci, moi) îşi proiectează calitatea, 
cele grele sau uşoare, greutatea sau uşurătatea lor. Toate definesc 
mintea în funcţie de ele, sau o mărginesc nemailăsându-i putinţa să 
sesizeze cu indefinitul ei infinitatea lui Dumnezeu. 

360 Scara, XVIII, PG 88, 1132 D. Prin singurul gând la lisus Hristos 
(uovoA6yLoToc), sau prin singurul cuvânt al numelui Lui, mintea se poate 
aprinde de dragostea lui Hristos, încât să fie răpită cu totul la El, uitând 
de sine. 

oarecare răpire a minţii şi un extaz (ieşire) deplin din simţire. În 
vremea aceasta «Duhul Se roagă cu suspine negrăite» (Romani 8, 
26) lui Dumnezeu, Care vede starea inimii, desfăşurată ca o carte 
scrisă ce-şi arată voia ei prin cuvinte fără sunet. Aşa a fost răpit 
Pavel până la al treilea cer, neştiind «de era în trup sau în afară de 
trup» (2 Corinteni 12, 2). Aşa urcând Petru la darul rugăciunii, a 
primit vederea pânzăturii (Fapte 10, 11-16). A doua rugăciune, 
după cea dintâi, constă în a spune cuvintele, mintea urmărindu-le 
cu străpungerea inimii şi ştiind cui înalţă cererea. lar dacă 
rugăciunea e întreruptă şi amestecată cu griji trupeşti, ea s-a 
depărtat de la starea celui ce se roagă”361. 

Rămâi deci în acestea, şi nu primi celelalte până ce ajungi la 
pacea din partea patimilor şi până ce poţi să întrebi, precum s-a 
spus, pe cei cercaţi362. 

Acestea şi cele asemenea acestora, pe care le-am spus până 
acum, sunt pe scurt semnele amâăgirii. 

Dar ia seama care sunt şi semnele adevărului. Semnele 
adevărului şi ale Bunului şi de viaţă făcătorului Duh sunt iubirea, 
bucuria, pacea,  îndelungă-răbdarea,  blândeţea, bunătatea, 
credinţa, înfrânarea şi cele următoare, cum zice dumnezeiescul 
Apostol, care le numeşte pe acestea roadele dumnezeiescului Duh 
(Galateni 5, 22). Dar el zice iarăşi: „Ca fiii luminii să umblaţi. Căci 
roada Duhului este întru toată bunătatea, şi dreptatea, şi adevărul” 
(Efeseni 5, 8, 9). 

Dimpotrivă, a înşelăciunii e tot ce e contrar. Dar zice şi 
oarecare dintre înţelepţiţii de Dumnezeu, întrebat de cineva: „În ce 
priveşte cărarea neînşelătoare a mântuirii, precum am spus, multe 
sunt, iubitule, căile ce duc la viaţă şi multe la moarte”; şi, 
continuând, zice: „Ai o cale ce duce la viaţă în păzirea poruncilor 
lui Hristos. În aceste porunci vei afla toată felurimea virtuţilor, dar 
cu deosebire acestea trei: smerenia, iubirea şi mila. Fără acestea 
«nimeni nu va vedea pe Domnul» (Evrei 12, 14)”. Şi, după puţin: 
„Armele de nebiruit împotriva diavolului, pe care Sfânta Treime ni 
le-a dăruit nouă, sunt acestea trei: adică smerenia, iubirea şi mila, 


361 Nil Sinaitul, Despre sărăcia de bunăvoie. Către Magnus, cap. 27-28, 
PG 79, 1004 C. Extazul din simţire este ieşirea din planul sensibil 
cunoscut cu simţurile. Dar e şi o ieşire din orice fel de înţelesuri. Aceasta 
e rugăciunea cea mai înaltă. Cea de mai jos de ea e însoţită de o gândire 
la înţelesul cuvintelor rugăciunii, desigur o gândire plină de emotie, 
existenţială. Dar e de un grad mai înalt rugăciunea în care sufletul nu se 
mai gândeşte la faptele şi la însuşirile lui Dumnezeu exprimate prin 
rugăciune, ci la El Însuşi. 

362 Adică nu primi chipuri până ce nu ajungi la nepătimire şi până ce nu 
întrebi pe cei încercaţi. 

la care nici nu poate măcar privi toată tabăra dracilor. Căci nu 
există la ei urmă de smerenie; pentru că din pricina mândriei au 
fost închişi în întuneric (s-au întunecat) (Iuda 1, 6) şi li s-a gătit lor 
focul cel veşnic (Matei 25, 41). Unde este apoi la aceştia umbra de 
dragoste sau de milă, odată ce au jurat neamului omenesc 
duşmănie neîmpăcată şi nu încetează să-l războiască pururea? Să 
ne îmbrăcăm deci în aceste haine. Căci cel ce le poartă pe acestea 
nu poate fi prins de vrăjmaşi” 565. 

Şi mai încolo zice: „Această frânghie întreită, pe care a țesut- 
o şi a împletit-o Sfânta Treime, vedem că e şi una, şi întreită36%. E 
întreită prin uniri, iar de voieşti, şi prin ipostasuri; dar e una prin 
putere şi lucrare şi prin apropierea de Dumnezeu, prin consimţirea 
cu El şi prin familiaritatea cu El”. Despre ele a spus Stăpânul: 
„Jugul Meu este blând şi sarcina Mea uşoară” (Matei 11, 30); iar 
ucenicul iubit a spus că „poruncile Lui nu sunt grele” (1 Ioan 5, 3). 
Şi iarăşi zice: „De aceea, sufletul unit cu Dumnezeu prin curăţia 
vieţii şi prin paza poruncilor şi acestor trei arme, care sunt Însuşi 
Dumnezeu, a îmbrăcat pe Dumnezeu Însuşi şi s-a făcut dumnezeu 


363 Toate cele trei virtuţi - smerenia, iubirea, mila - sunt în fond virtuţi 
de zidire a comuniunii între oameni şi de unire cu Dumnezeu, sau virtuţi 
unificatoare. Smerenia implică respect pentru alţii şi le lasă loc lor şi 
Celui ce vrea să-i ţină pe toţi în unitatea iubirii cu Sine şi între ei. Iubirea 
e pornire pozitivă de îmbrăţişare a Lui şi a celorlalţi. Iar mila ridică 
exterior şi interior pe cel căzut la nivelul celui milos. Demonii, prin 
mândria, ura şi neîndurarea lor, nu voiesc să ştie decât de ei. Ei nu 
recunosc măreaţa realitate de taină a lui Dumnezeu şi a celorlalţi. Iar 
prin aceasta sunt închişi în întuneric. Trăiesc în fantasmagoria că ei sunt, 
în sărăcia de realitate redusă la ei înşişi, singurii existenţi. lar cei 
posedaţi de ei ajung să considere toată realitatea ca iremediabil 
destrămată, absurdă, fantasmagorică. Căci cel ce nu vede taina altora nu 
o vede nici pe a sa. Totul se goleşte de adâncime, totul devine fără sens, 
absurd. 

364 Numai Sfânta Treime a putut împleti iubirea cu mila şi cu smerenia, 
pentru că numai în Ea e şi iubirea supremă, arătată atât în unitatea de 
fiinţă, cât şi în treimea de Persoane. 

prin lucrare sau prin smerenie, milă şi dragoste365. Căci, trecând 
peste doimea materială şi ridicându-se peste culmea legii (Romani 
13, 10), adică peste iubire, s-a unit cu Treimea de viaţă 
începătoare, întâlnind-O în chip nemijlocit şi primind prin lumină 
lumina şi bucurându-se de o bucurie neurmată de altceva şi 
veşnică”366, 

Dar ajunge despre acestea. S-a cuvenit să amintim în 
oarecare măsură despre semnele şi roadele amăgirii şi ale 
adevărului, ca şi din ele, sau din roadele lor, să cunoaştem pe cei 
lucrători, din ai căror duh sunt. Trebuie să vorbim acum şi despre 
cele două mângâieri, despre cea dumnezeiască şi adevărată a 
harului şi despre cea prefăcută şi contrară, folosindu-ne de 
cuvintele Părinților. Zice deci despre aceasta Sfântul Diadoh: 


74. Despre mângâierea dumnezeiască şi cea prefăcută. 

„Când mintea noastră începe să simtă mângâierea Sfântului 
Duh, atunci şi Satana mângâie sufletul printr-o simţire părută 
dulce, în timpul liniştirilor de noapte, când cineva e prins de 
picoteala unui somn cât de subţire. Dacă însă mintea se va afla 
ţinând în amintire cu mare căldură numele sfânt al Domnului lisus 
şi se va folosi de acest sfânt şi slăvit nume ca de o armă împotriva 
înşelăciunii, vicleanul amăgitor se retrage, dar se pregăteşte de un 
război întemeiat împotriva sufletului. Prin aceasta mintea, 
cunoscând întocmai înşelăciunea vicleanului, înaintează şi mai 
mult în experienţa deosebirii (a discernământului)”3%. Şi iarăşi: 
„Mângâierea cea bună se iveşte în starea de veghe a trupului sau 
şi când e pe cale să fie prins de somn, dacă cineva, prin pomenirea 
fierbinte a lui Dumnezeu, s-a lipit de El cu iubirea sa. Dar cea 
amăgitoare vine, cum am spus, când nevoitorul cade într-o 
picoteală subţire, aflându-se numai pe jumătate în pomenirea lui 


365 Cele trei virtuţi îşi au izvorul în Sfânta Treime, mai bine zis în 
smerenia, iubirea şi mila faţă de oameni, care din Sfânta Treime s-au 
vărsat în Hristos-Omul şi, prin El, în toţi cei ce se deschid Lui. In 
Dumnezeu Însuşi, ca iubire, e implicată virtualitatea coborârii, arătată în 
coborârea (chenoza) lui Hristos. Cine nu se poate cobori nu iubeşte; acela 
de fapt nu se înalţă. Un Dumnezeu care nu S-ar putea cobori n-ar mai fi 
Dumnezeu personal. Cele trei însuşiri sunt atât de minunate, că fac pe 
omul care le primeşte dumnezeu după lucrare. Generozitatea lor îşi are 
izvorul în puterea nesfârşită de viaţă şi de iubire a lui Dumnezeu şi sunt 
semnul unirii celui ce le are cu Dumnezeu, ca izvor al lor. 

3 [deea despre depăşirea dualității materiale e de la Sf. Maxim 
Mărturisitorul (Ambigua, PG 91). 

367 Cuvânt ascetic..., cap. 31, Filoc. rom., I, p. 416. 

Dumnezeu365. Cea dintâi, ca una ce e de la Dumnezeu, voieşte să 
atragă în chip vădit sufletele nevoitorilor, pentru evlavia lor, prin 
multa revărsare a sufletului spre iubire. A doua, care obişnuieşte 
să lovească sufletul cu vântul înşelăciunii, încearcă să fure, prin 
somnul trupului, experienţa simţirii minţii sănătoase, mai ales 
când se leneveşte în pomenirea lui Dumnezeu. Dacă deci mintea se 
va afla, cum am spus, în pomenirea statornică a Domnului lisus 
Hristos, alungă adierea aceea de dulceaţă părută a vrăjmaşului şi 
porneşte cu bucurie la războiul împotriva lui, având ca a doua 
armă destoinică, pe lângă har, cele de laudă ale experienţei”35%. 

Şi iarăşi: „Dacă sufletul se aprinde, printr-o mişcare 
neîndoielnică şi lipsită de năluciri, de dragostea lui Dumnezeu, 
atrăgând oarecum şi trupul în adâncul acelei iubiri negrăite, fie că 
acesta veghează, fie că e cuprins de somn, în vreme ce se află sub 
lucrarea sfântului har, sufletul necugetând atunci la nimic altceva 
decât numai la aceea spre care e mişcat, trebuie să ştie că 
lucrarea e a Sfântului Duh3”0. Căci, îndulcindu-se sufletul întreg de 
acea dulceaţă negrăită, nu mai poate cugeta la nimic, deoarece 
atunci se veseleşte de o bucurie neobosită?”t. Dar dacă mintea e 
atinsă de o îndoială oarecare sau de vreun gând întinat, în vremea 
cât se află sub această lucrare, chiar dacă se foloseşte de sfântul 
nume spre apărarea de rău, şi nu, mai curând, spre iubirea de 
Dumnezeu singur, trebuie să înţeleagă că acea mângâiere cu chip 
de bucurie este de la amăgitorul. lar acea bucurie este cu totul 
lipsită de linişte şi de rânduială, deoarece vrăjmaşul voieşte să 
facă sufletul să desfrâneze. Căci, când vede mintea că se 
mândreşte cu experienţa simţirii ei, atrage sufletul, cum am zis, cu 
unele mângâieri părute bune, pentru ca, învăluindu-l în moleşeala 
aceea şi într-o dulceaţă mustoasă, să-i rămână necunoscută 


368 E mai bine să adoarmă cineva greu cu pomenirea fierbinte a lui 
Dumnezeu, decât să picotească în pomenirea întreruptă a Lui. Starea 
aceasta de coşmar e o stare mai expusă falselor mângâieri ale Satanei. 
Căci în ea simţurile ies de sub controlul minţii şi nu şi-au oprit cu totul 
activitatea, ca în somnul adânc. 

3 Cuvânt ascetic..., cap. 31, cap. 32, Filoc. rom., 1, p. 417. 

370 Dacă trupul veghează deplin în timp ce sufletul pomeneşte 
neîncetat numele lui lisus, sau cade în somn adânc, în vreme ce sufletul 
pomeneşte acest nume, să se ştie că se află şi el sub lucrarea Duhului şi e 
atras şi el în adâncul iubirii lui Dumnezeu, nefiind tulburat de nicio ispită. 

371 Dulceaţa comuniunii cu Dumnezeu este aşa de mare, aşa de 
nesfârşită, că nu mai lasă sufletul să se gândească la nimic altceva. Totuşi 
aceasta nu înseamnă o dulceaţă lipsită de scufundarea într-un sens 
nesfârşit şi în bucuria de el, sau într-o lumină atotcuprinzătoare, în care 
toate sunt înţelese. 

amestecarea vicleană. Din aceasta vom cunoaşte „Duhul 
adevărului” şi „duhul înşelăciunii” (1 Ioan 4, 6). Desigur, e cu 
neputinţă să guste cineva cu simţirea bunătatea dumnezeiască sau 
să cunoască în chip simţit ispita şi amărăciunea dracilor dacă nu e 
încredinţat că harul s-a sălăşluit în adâncul minţii, iar duhurile cele 
viclene se ţin în jurul mădularelor inimii. Dar acest lucru dracii nu 
voiesc niciodată să fie crezut de oameni, ca nu cumva mintea, 
ştiind-o aceasta în chip sigur, să folosească împotriva lor arma 
pomenirii lui Dumnezeu” 372. 

Ai acum şi despre aceasta destule, şi ele îţi pot ajunge. „Căci 
dincolo de Cadix nu se poate trece”3%5. Şi: „Dacă ai aflat miere, 
mănâncă puţin, pentru ca nu cumva, săturându-te, să o verşi” 
(Pilde 25, 16). 


75, Despre bucuria dumnezeiască cea izvorâtoare din 
inimă. 

E însă mai potrivit şi mai potrivit să se spună: Cine va putea 
descrie dulceaţa mierii celor ce n-au gustat-o? Dar neasemănat 
mai mult se poate spune aceasta despre bucuria dumnezeiască şi 
despre bucuria mai presus de fire şi de viaţă izvorâtoare, care 
ţâşneşte ca o apă pururea săltătoare din rugăciunea curată şi 
adevărată a inimii. Căci zice Dumnezeu-Omul lisus: „Cel ce va bea 
din apa pe care Eu o voi da lui nu va înseta în veac. Căci apa pe 
care Eu o voi da lui se va face în el izvor de apă săltătoare spre 
viaţa veşnică” (Ioan 4, 14). Şi iarăşi: „De însetează cineva, să vină 
la Mine şi să bea. Cel ce crede în Mine, râuri de apă vie vor curge 
din inima lui”. „lar aceasta a spus-o - zice unicul iubit - despre 
Duhul pe Care Îl vor primi cei ce vor crede în El” (loan 7, 39). 
Marele Pavel zice şi el: „A trimis Dumnezeu pe Duhul Fiului Său în 
inimile noastre care strigă: Avva, Părinte” (Galateni 4, 6). 


76. Această bucurie duhovnicească are multe înţelesuri, şi 
totuşi este fără nume. 
Această bucurie duhovnicească şi de viaţă izvorâtoare a fost 
372 Cuvânt ascetic..., cap. 33, Filoc. rom., 1, pp. 417-418. Prima 
condiţie pentru experienţa harului şi a ispitelor demonice este credinţa. 
Cine nu crede are simţirea cu totul tocită faţă de aceste realităţi. Căci 
bucuria simţirii harului vine din chemarea numelui lui lisus, bazată pe 
credinţă; şi tot din credinţă îşi dă seama că stările de dezordine sunt în 
parte în fiinţa sa şi în parte din lucrările unor agenţi conştienţi, de 
dincolo de om. 
3733 Era un proverb la cei vechi; cf. Wilhelm Pappe, Wörterbuch der 
griechischen Eigennammen, Braunschweig, 1911, 1663-1670, p. 255: 
Gadeira. 

numită mai înainte şi iluminare enipostatică (pornită din ipostas), 
şi întuneric supraluminos, şi frumuseţe de nedescris, şi cel mai 
înalt bun dintre cele dorite, vedere şi arătare dumnezeiască, şi 
îndumnezeire; ea rămâne negrăită şi după ce a fost exprimată în 
oarecare fel, necunoscută şi după ce a fost cunoscută, şi 
neînţeleasă şi după ce a fost înţeleasă3”?. Căci zice marele 
Dionisie: „Noi ne rugăm să ajungem în acest întuneric 
supraluminos şi să vedem şi să cunoaştem prin nevedere şi 
necunoaştere pe Cel mai presus de vedere şi de cunoaştere, chiar 
prin a nu vedea şi a nu cunoaşte*”5. Căci aceasta este a vedea şi a 
cunoaşte cu adevărat şi a lăuda în chip mai presus de fiinţă pe Cel 
ce e mai presus de fiinţă, prin înlăturarea tuturor celor ce sunt” 376, 
Şi iarăşi: „Intunericul dumnezeiesc este lumina dumnezeiască, în 
care se spune că locuieşte Dumnezeu şi care este nevăzută din 
pricina strălucirii mai presus de toate şi neapropiate, pentru 
covârşitoarea revărsare de lumină mai presus de fiinţă. In aceasta 
ajunge tot cel ce s-a învrednicit să cunoască cu adevărat pe 
Dumnezeu chiar prin a nu-L. vedea, nici a-L cunoaşte, odată ridicat 
mai presus de vedere şi de cunoaştere, cunoscând tocmai aceasta, 
că este dincolo de toate cele cunoscute cu simţurile şi cu 
mintea”377. 

lar Marele Vasile zice: „Razele frumuseţii dumnezeieşti sunt 
cu desăvârşire negrăite şi nepovestite. Nu le poate înfăţişa vreun 


374 „Iluminare enipostatică”, pentru că îşi are izvorul în ipostasul lui 
Hristos, nu-i o apariţie inconsistentă; e lumina iubirii Lui, a deschiderii 
Lui faţă de om. „lIntuneric supraluminos”, pentru că din pricina 
intensității, lumina dumnezeiască nu poate fi văzută sau înţeleasă de 
ochii noştri sufleteşti, adică, din pricina nesfârşirii ei, iubirea lui 
Dumnezeu nu poate fi definită. Dar într-un fel insuficient e totuşi 
cunoscută, înţeleasă şi exprimabilă. De aceea e totuşi lumină. Şi e lumină 
pentru că ne simţim bine în ea şi umple de înţeles existenţa noastră şi a 
tuturor. 

373 Pe de o parte, prin cunoaştere, vederea şi exprimarea noastră, 
necunoscutul, nevăzutul, inexprimabilul se face transparent şi cunoscut şi 
exprimat; pe de alta, chiar prin necunoaştere, nevedere şi tăcere, ne dăm 
seama că noi cunoaştem şi vedem şi facem şi pe alţii să simtă şi să 
cunoască pe Cel necunoscut, nevăzut şi inexprimabil. E o vedere a 
nevăzutului prin nevedere, dar şi o transparenţă a Lui prin vedere. 

37 Despre teologia mistică, cap. Il, PG 3, 1025. 

377 Epistola V, PG 5, 1073. Chiar cel ce cunoaşte pe Dumnezeu e mai 
presus de orice cunoaştere şi vedere şi s-a ridicat la o treaptă mai presus 
de cunoaştere şi vedere, pentru că a intrat într-o relaţie cu Dumnezeu, 
Care este mai presus de cunoaştere şi vedere. Aceasta nu e numai o 
teologie intelectuală prin negația atributelor pozitive, ci o umplere de 
puterea lui Dumnezeu Cel mai presus de cunoaştere şi de vedere. 

cuvânt, nu le poate primi vreo ureche. Fie că ai vorbi de razele 
luceafărului, fie de strălucirea lunii, fie de lumina soarelui, toate 
sunt neputincioase să se asemene cu slava aceea şi sunt cu mult 
mai prejos faţă de lumina dumnezeiască decât noaptea adâncă şi 
fără lună faţă de amiaza cea mai curată. Această frumuseţe nu 
poate fi văzută de ochii trupeşti. Ea poate fi cugetată numai de 
suflet şi de minte. Şi dacă a luminat pe vreunii dintre sfinţi, boldul 
dorului a lăsat în ei o sete neîmplinită. Reţinuţi în această viaţă, ei 
ziceau: «Vai mie, că înstrăinarea mea s-a prelungit!» (Psalm 119, 
5); şi: «Insetat-a sufletul meu către Dumnezeu cel tare, Cel viu; 
când voi veni şi mă voi arăta feţei Dumnezeului meu?» (Psalm 41, 
2); şi: «E cu mult mai bine să mă desfac şi să fiu cu Hristos» 
(Filipeni 1, 23); şi: «Acum slobozeşte pe robul Tău, Stăpâne, după 
cuvântul Tău, în pace» (Luca 2, 29). Ei socoteau viaţa de aici o 
închisoare. Şi, pentru că nu se puteau sătura de vederea 
frumuseţii dumnezeieşti, doreau ca vederea strălucirii Domnului să 
li se întindă în toată viaţa veşnică”378. 

Iar Cuvântătorul de Dumnezeu zice: „Unde e frică, e paza 
poruncii; unde e paza poruncii, e curățirea trupului de norul aşezat 
peste suflet, care nu-l lasă să vadă curat raza dumnezeiască; unde 
e curățirea, e iluminarea; iar iluminarea e împlinirea dorului celor 
ce se doresc după cele mai mari, sau după Cel mai mare, sau mai 
presus de tot ce e mare”*”%. Dumnezeiescul Grigorie al Nyssei zice 
şi el: „De vei spăla, prin îngrijirea de viaţa ta, întinăciunea aşezată 
peste inima ta, îţi va răsări ţie frumuseţea dumnezeiască, aşa cum 
se întâmplă cu fierul. Căci, când se va curăța pe tocilă rugina de 
pe el, cel ce era puţin mai înainte negru va scânteia în soare plin 
de strălucire şi va răspândi raze. Aşa şi omul dinlăuntru, pe care 
Domnul îl numeşte inimă: când va fi curăţat de rugina întinăciunii 
şi chipul lui ros de cel viclean va înflori din nou, acesta va 
redobândi iarăşi asemănarea cu modelul şi se va face bun. Căci 
cine urmează Celui bun se face şi el bun asemenea Aceluia”380. 

lar Sfântul Nil zice: „Fericit cel ce a dobândit neştiinţa 
nedespărţită de rugăciune”38l. Scărarul zice şi el: „Adâncul 


38 Sf. Vasile cel Mare, „Răsp. la întrebarea a Il-a”, Regulae fusius 
tractatae (Regulile pe larg), PG 31, 909. 

379 Sf. Grigorie Teologul, „Cuv. XXXIX”, PG 36, 344 A. 

35 Neaflat. 

3831 Cf. I. Hausherr, „Ignorance infinie”, în: Orientalia Christiana 
Periodica, II (1936), pp. 315-362. „Neştiinţa” aceasta înseamnă uitarea 
de toate cele ce nu sunt Dumnezeu; sau cunoaşterea „fără chip” a lui 
Dumnezeu, mai presus de orice cunoştinţă. Ea nu se opune „iluminării”, 
pe care o laudă Sf. Vasile şi Sf. Grigorie Teologul. Căci iluminarea este 
prezenţa şi lucrarea „întunericului supraluminos”. 

(abisul) plânsului a văzut mângâierea; iar curăţia inimii a primit 
iluminarea. Iluminarea este o lucrare negrăită, văzută în chip 
nevăzut şi înţeleasă în chip necunoscut”3%2. De aceea, de trei ori 
fericiţi sunt cei ce, asemenea Mariei de odinioară (Luca 10, 42), şi- 
au ales partea şi vieţuirea cea bună, pe cea duhovnicească, ce nu 
se va lua de la ei, şi s-au învrednicit de buna moştenire a 
asemănării cu Dumnezeu, ca, cuprinşi de bucurie mare şi extatică, 
să iasă din ei împreună cu dumnezeiescul Pavel şi să strige plini de 
entuziasm: „Când bunătatea şi iubirea de oameni a Mântuitorului 
nostru Dumnezeu s-au arătat nouă, El nu din faptele cele întru 
dreptate, pe care le-am săvârşit noi, ci după mila Sa ne-a mântuit 
pe noi prin baia naşterii din nou şi prin înnoirea Duhului Sfânt, pe 
Care L-a vărsat peste noi cu îmbelşugare prin lisus Hristos, 
Mântuitorul nostru*%%. Îndreptăţiţi astfel, prin harul Lui, să ne 
facem moştenitori, prin nădejde, ai vieţii veşnice” (Tit 5, 4-7). Şi 
iarăşi: „Cel ce ne-a uns şi ne-a pecetluit pe noi şi a dat arvuna 
Duhului în inimile noastre” (2 Corinteni 1, 22); şi: „Avem această 
comoară în vase de lut, pentru ca puterea covârşitoare să fie a lui 
Dumnezeu, şi nu din noi” (2 Corinteni 4, 7). 

Aceia aşa au vieţuit, iar nouă să ne fie a ne bucura ca ei, 
măcar în parte, prin rugăciunile lor ascultate de Dumnezeu, de 
mila şi de harul Lui. 


77, Cel ce voieşte să se liniştească cum se cuvine mai 
trebuie să fie neapărat blând cu inima. 

E vremea acum, fiule, să afli şi aceasta înaintea altora şi după 
altele, că, precum cel ce voieşte să înveţe să tragă bine cu arcul nu 
întinde arcul fără semn, aşa cel ce voieşte să înveţe să se 
liniştească trebuie să aibă ca semn să fie pururea blând cu inima. 
Căci zice Sfântul Isidor: „Nu ajunge să te nevoieşti pentru virtute, 
ci trebuie să fii şi cu măsură în nevoinţă. Pentru că dacă, 
străduindu-ne în lupta pentru virtute, o purtăm cu o inimă 
tulburată, aceasta nu e nimic altceva decât a voi să dobândim 
mântuirea, dar a nu voi să facem cele ce ajută la mântuire”3%1. Dar 
încă înainte Prorocul David a spus: „Călăuzi-va pe cei blânzi întru 
judecată; învăţa-va pe cei blânzi căile Sale” (Psalm 24, 10); iar 
Sirah zice: „Celor blânzi li se descoperă tainele” (3, 19). În sfârşit, 


382 Scara, VII, PG 88, 813 B. „Abisul plânsului” e un plâns care nu e 
ţinut între margini, cu care nu se joacă cel ce plânge, din care acela 
crede că nu se va putea opri şi la a cărui margine crede că nu va putea 
ajunge. 

3833 Nu din fapte fără har ne îndreptăm, ci prin harul care însă trebuie 
să rodească în faptele noastre, cu conlucrarea noastră. 

384 Neaflat. 

Preadulcele Iisus zice: „Învăţaţi de la Mine, că sunt blând şi smerit 
cu inima, şi veţi afla odihnă sufletelor voastre” (Matei 11, 29); şi: 
„Spre cine voi căuta, dacă nu spre cel blând şi liniştit şi care 
tremură de cuvintele Mele?” (Isaia 66, 2); şi: „Fericiţi cei blânzi, că 
aceia vor moşteni pământul” (Matei 5, 5), adică inima, care face ca 
o sămânță să rodească din har în treizeci, şaizeci sau o sută 
(Marcu 4, 20), după cum este în ceata începătorilor, sau a celor 
din mijloc, sau a celor desăvârşiţi. Unul ca acesta nu tulbură sau 
nu se tulbură pentru nimic decât pentru cuvântul evlaviei. 


78. Cum dobândim blândeţea şi despre cele trei puteri ale 
sufletului: iuţimea (mânia), pofta şi cugetarea. 

Blândeţea o poţi dobândi uşor dacă îţi întorci sufletul de la 
toate şi îl mişti spre iubire şi taci cât mai mult, hrănindu-te cu 
măsură şi rugându-te pururea, cum s-a spus de către Sfinţii 
Părinţi: „Frânează iuţimea sufletului cu iubirea, veştejeşte pofta lui 
cu înfrânarea şi înaripează cugetarea lui cu rugăciunea; şi lumina 
minţii nu se va întuneca niciodată”385. Şi: „Frânarea iuţimii se face 
prin tăcerea la vremea cuvenită; frânarea poftei neraţionale, prin 
hrana cu măsură; frânarea gândurilor fără rânduială, prin 
rugăciunea într-un singur gând”586. Şi iarăşi: „Trei sunt virtuțile 
care aduc minţii lumină totdeauna: a nu vedea răutatea vreunui 
om, a răbda netulburat cele ce vin asupra noastră şi a face bine 
celor ce ne fac rău. Aceste trei virtuţi nasc alte trei, mai mari decât 
ele; astfel, a nu vedea răutatea vreunui om naşte iubirea; a răbda 
fără tulburare cele ce vin asupra noastră naşte blândeţea; iar a 
face bine celor ce ne fac rău ne agoniseşte pacea”. Şi iarăşi: „Trei 
sunt stările morale mai generale ale monahilor: cea dintâi constă 
în a nu păcătui cu lucrarea, a doua, în a nu lăsa să zăbovească în 
suflet gândurile pătimaşe, şi a treia, în a privi cu mintea fără 


patimă chipurile femeilor şi ale celor ce ne supără”5%. 


79, Trebuie să te pocăieşti repede de toate abaterile ce ţi 
se întâmplă şi astfel să te întăreşti în chip înţelept pentru viitor. 

Iar dacă ţi s-ar întâmpla să te tulburi sau să aluneci într-o 
cădere şi să te abaţi de la ceea ce se cuvine, trebuie să te împaci 
repede cu cel ce te-a supărat, sau şi cu cel supărat de tine, şi să te 
pocăieşti din suflet şi să plângi şi să verşi lacrimi şi să te mustri pe 


385 Sf. Maxim Mărturisitorul, Capete despre dragoste, IV, 44, PG 90, 
1057 B (Filoc. rom., II, p. 136). 

336 Neaflat. 

3837 Capete despre dragoste, II, 87, PG 90, 1033 A (Filoc. rom., Il, p. 
102). 

tine însuşi. Şi aşa, să agoniseşti luarea-aminte pentru viitor şi să te 
întăreşti cu înţelepciune precum învaţă Domnul lisus: „De aduci 
darul tău la altar şi acolo îţi aduci aminte că fratele tău are ceva 
împotriva ta, lasă acolo darul tău înaintea altarului, şi mergi şi te 
împacă mai întâi cu fratele tău, şi apoi, venind, adu darul tău” 
(Matei 5, 23-24). Dar şi Apostolul Pavel zice: „Toată amărăciunea 
şi iuţimea şi mânia şi strigarea, împreună cu toată răutatea, să 
înceteze între voi. Faceţi-vă unii altora buni, îndurători, dăruindu- 
vă unii altora, precum şi Dumnezeu în Hristos S-a dăruit nouă” 
(Efeseni 4, 31-32). Şi: „Mâniaţi-vă, şi nu păcătuiţi; soarele să nu 
apună peste mânia voastră” (Efeseni 4, 26); şi: „Nu vă faceţi voi 
înşivă dreptate, iubiţilor, ci lăsaţi loc mâniei lui Dumnezeu” 
(Romani 12, 19); şi: „Nu te lăsa biruit de rău, ci biruieşte răul cu 
binele” (Romani 12, 21). lar acestea s-au spus despre împăcarea 
unora cu alţii. 


80. Despre alunecare şi pocăință. 

Despre alunecare, Sfântul Isaac zice: „Să nu ne întristăm 
când alunecăm în greşeală, ci când stăruim în ea. Căci alunecarea 
se întâmplă uneori chiar şi celor desăvârşiţi. Dar stăruirea în ea 
este moarte deplină. lIntristarea cu care ne întristăm pentru 
alunecările noastre ni se socoteşte în locul unei lucrări curate din 
har. Dar cel ce alunecă a doua oară în nădejdea că se va pocăi se 
poartă cu Dumnezeu cu viclenie. Acestuia îi vine moartea pe 
neştiute şi nu apucă timpul în care îşi pune nădejdea să 
împlinească faptele virtuţii” 388. Şi iarăşi: „Trebuie să cunoaştem în 


388 „Cuv. 60”, pp. 243-244. Fiecare clipă trebuie luată în serios ca şi 
când ar putea fi ultima. Nu trebuie să păcătuim cu voia, în nădejdea că 
vom avea timp în viitor pentru pocăință. Nu noi dispunem de timpul 
viitor, ci Dumnezeu. De aceea, nu trebuie să căutăm să dispunem de 
timpul de faţă lucrând împotriva lui Dumnezeu, în nădejdea că ne va da 
alte clipe în care vom lucra pentru El şi-L vom îmbuna. Dacă ne-a dat 
clipa de faţă, înseamnă că ne-a dat condiţia pentru a ne declara pentru 
sau contra Lui. Kirkegaard a evidenţiat importanţa clipei prezente pentru 
a ne decide pentru mântuire, dar cu argumentul că cine se obişnuieşte să 
amâne decizia pentru bine o va tot amâna (Der Augenblick). Dar 
importanţa clipei de faţă e legată mai ales de faptul că e singura clipă 
dată nouă în mod sigur de Dumnezeu. Deci în fiecare clipă prezentă 
trebuie să facem binele, pentru că fiecare e singura clipă pe care o mai 
avem în mod sigur ca dar al lui Dumnezeu. Dacă Dumnezeu ne dă un şir 
îndelungat de clipe, ni-l dă în felul acesta, adică precum un şir de clipe 
din care fiecare pare ultima, sau poate să fie ultima, pentru că ne oferă 
întregul timp ca un prilej de declarare a noastră pentru Dumnezeu sau 
contra Lui, făcând din ea un prilej de a împlini sau nu voia Lui, de a veni 
sau nu în apropiere de El, de a creşte sau nu în asemănare cu El. Aceasta 


CALIST ŞI IGNATIE XANTHOPOL 


tot ceasul că în cele douăzeci şi patru de ore ale nopţii şi ale zilei 
avem nevoie de pocăință. Iar înţelesul numelui de pocăință, 
precum am cunoscut din adevăratul chip al lucrurilor, este acesta: 
ea e cerere întinsă în tot ceasul, rugăciune plină de zdrobire 
pentru iertarea celor trecute, care să ne apropie de Dumnezeu; şi 
întristare care să ne păzească în cele viitoare”5%. Şi iarăşi: 
„Pocăinţa s-a dat oamenilor ca har după har. Căci pocăinţa este a 
doua naştere din nou din Dumnezeu, şi după arvuna primită din 
credinţă primim darul (harisma) Lui prin pocăinţă*%. Pocăinţa e 
uşa milei, ce se deschide celor ce o caută pe ea. Prin uşa aceasta 
intrăm la mila dumnezeiască şi fără această intrare nu vom afla 
milă”3%1. „Pentru că toţi au păcătuit, după dumnezeiasca Scriptură, 
îndreptându-se în dar, prin harul Lui” (Romani 3, 23-24). Pocăinţa 
este harul al doilea, şi el se naşte în inimă din credinţă şi din frică. 
Iar frica este toiagul părintesc, care ne călăuzeşte pe noi până ce 
vom ajunge la raiul duhovnicesc. Şi când vom ajunge acolo, ne lasă 
şi se depărtează. Căci raiul este iubirea lui Dumnezeu, în care se 
află dulceaţa tuturor fericirilor”3%2. Şi iarăşi: „Precum nu e cu 
putinţă a trece marea cea mare fără o corabie sau o luntre, aşa nu 
poate străbate cineva spre iubire fără frică. Marea acoperită de 
aburi săraţi, aşezată între noi şi raiul gândit cu mintea, o putem 
trece cu corabia pocăinţei, care are ca vâslaşi frica. Dacă vâslaşii 
aceştia ai fricii nu cârmuiesc corabia pocăinţei, prin care străbate 
marea lumii acesteia spre Dumnezeu, ne scufundăm în marea 
acoperită cu aburi săraţi”39%. 


e ideea mai profundă a Sf. Isaac. 

389 „Cuv, 50”, p. 205. 

3% Într-o pocăință stăruitoare de fiecare clipă se arată rodul împlinit al 
harului primit la Botez, răspunsul nostru la acest dar. Ea e o adevărată 
harismă ce creşte din har prin conlucrarea noastră cu el. Pocăinţa e rodul 
perpetuat şi continuu adâncit al harului Botezului. Biserica ţine şi din 
acest motiv la Taina Pocăinţei ca la una ce ne dă harul creşterii continue 
în Hristos, ca un ajutor mereu nou în această creştere, sau ne conduce pe 
drumul desăvârşirii. Protestantismul, neştiind de această viaţă nouă în 
creştere în Hristos, e firesc să fi respins această Taină. 

31 De-abia prin pocăință ne însuşim activ şi adânc lucrarea harului, 
devenim conştienţi, într-o simţire dureroasă, de păcătoşenia noastră, pe 
care Dumnezeu ne-a iertat-o şi ne-o iartă continuu, simţim trebuinţa milei 
Lui faţă de noi şi venirea ei la noi. 

3% „Cuv. 72”, p. 282. Toiagul dumnezeiesc al fricii şi al pocăinţei ce 
odrăsleşte din ea ne conduce până la raiul iubirii sau al comuniunii 
depline cu Dumnezeu. Acolo nu mai e folosit. Căci am ajuns în braţele lui 
Dumnezeu, unde nu mai trăim decât iubirea Lui. 

3% „Cuv. 72”, p. 283. 

81. Iarăşi despre pocăință, frică, iubire, plâns, lacrimi şi 
mustrarea de sine. 

„Pocăinţa este corabia, frica e cârmaciul ei, iubirea e limanul 
dumnezeiesc. Frica ne aşază deci în corabia pocăinţei şi ne trece 
peste marea vieţii, acoperită cu aburi săraţi, spre limanul 
dumnezeiesc, care este iubirea, călăuzindu-ne spre Cel spre Care 
străbat toţi cei ce se ostenesc şi sunt împovăraţi (Matei 11, 28), 
prin pocăință. Căci, când ajungem la iubire, am ajuns la 
Dumnezeu, şi drumul nostru s-a sfârşit, şi am străbătut la ostrovul 
care e dincolo de lume, unde e Tatăl şi Fiul şi Sfântul Duh”3%4. 

lar despre plânsul cel după Dumnezeu zice Mântuitorul: 
„Fericiţi cei ce plâng, că aceia se vor mângâia” (Matei 5, 4). Şi 
despre lacrimi, acelaşi cuvios Isaac scrie: „Lacrimile ce însoțesc 
rugăciunea sunt semnul milei lui Dumnezeu, de care s-a 
învrednicit sufletul în pocăință??? şi ale faptului că a fost primit şi a 
început să intre prin lacrimi în câmpul curăţiei. Căci de nu se vor 
depărta gândurile de la cele trecătoare, şi nu vor arunca de la ele 
nădejdea în lume, şi nu se va mişca în ele dispreţuirea de sine, şi 
nu vor începe să pregătească merindea cea bună pentru ieşirea 
sufletului, şi nu vor începe să se mişte în suflet gândurile la cele ce 
sunt acolo, ochii nu vor putea să lăcrimeze. Căci lacrimile izvorăsc 
din cugetarea curată şi neîmprăştiată, din meditarea îndelungată, 
neîncetată şi neabătută şi din amintirea oricărui păcat subţire ce s- 
a ivit în minte şi întristează inima cu amintirea lui. Din acestea se 
înmulţesc lacrimile şi sporesc tot mai mult”5%6. 


3% Sf. Isaac Sirul, „Cuv. 72”, p. 283. Numai iubirea nesfârşită a lui 
Dumnezeu ne odihneşte. 

3% Lacrimile sunt semnul pocăinţei adânci a omului, dar şi al 
mângâierii ce o simte că Dumnezeu se milostiveşte de pocăinţa lui şi-l 
iartă. În general, omul nu poate plânge de la sine decât de ciuda 
nesocotirilor, a jignirilor, din cauza nenorocirilor sau a unor împrejurări 
nefavorabile, deci din motive de egoism. Dar plânsul mângâietor se naşte 
în el din mila sinceră a altuia pentru el; cu atât mai mult din mila lui 
Dumnezeu. 

3% „Cuv. 33”, p. 145. În starea de pocăință prelungită a sufletului se 
iveşte în minte amintirea celor mai subţiri păcate şi a gândurilor de 
păcate, la care altădată nu ne-am gândit. Pânza ce se aşază peste 
conştiinţa noastră sumară de fiecare zi şi peste trecutul nostru adunat în 
noi şi ţinut într-o stare de inconştienţă devine tot mai transparentă şi 
vedem tot mai clar în această cămară toate firele de murdărie ce s-au 
adunat. Pe lângă aceasta, chiar în vremea pocăinţei pot apărea în noi 
gânduri subţiri de păcat: de mândrie, de mulţumire că ne pocăim, de 
tinere la ceva din lume, de slăbire a gândului la Dumnezeu. Pocăinţa este 
astfel o luptă prin care surprindem cele mai mici amănunte impure din 
noi, puterea cea mai mare de introspecţie, pentru că e susţinută de 

Iar Scărarul zice: „Precum focul topeşte trestia, aşa lacrima 
curăţă toată pata văzută şi gândită”35%. Şi iarăşi: „Să ne străduim 
pentru lacrimile curate şi neviclene, gândind la desfacerea 
(moartea) noastră. Căci nu este în acestea înşelare sau părere de 
sine, ci mai degrabă curăţire şi înaintare în iubirea de Dumnezeu 
şi spălare de păcate şi nepătimire”3%. Şi iarăşi: „Nu crede 
izvoarelor tale înainte de curățirea desăvârşită. Căci nu are 
credinţă vinul trecut de curând din teascuri în butoaie”5%. Şi 
iarăşi: „Lacrimile din frica (de Dumnezeu) au în ele înseşi paza lor 
(de păcat). Dar cele ale iubirii, înainte de iubirea desăvârşită, 
poate sunt uşor de furat din unii dacă focul pomenirii neîncetate (a 
lui Dumnezeu) nu arde puternic în inimă în vremea lucrării lor. Şi 
e lucru de mirare cum lacrima cea mai smerită e cea mai sigură la 
vremea ei”1%. Şi iarăşi: „Lacrima pentru ieşire (moarte) naşte 
frica; iar când frica naşte lipsa de frică, se arată bucuria; iar când 
bucuria ajunge necuprinsă, răsare floarea cuvioasei iubiri”401. 

lar despre mustrarea (sau ocărârea) de sine, zice Marele 
Antonie: „Aceasta este marea lucrare a omului, să ţină greşeala sa 
deasupra sa înaintea lui Dumnezeu şi să aştepte ispita până la 
răsuflarea din urmă”4%2. Iar alt Sfânt Părinte, întrebat: „Ce ai aflat, 


emoția fricii de judecata lui Dumnezeu şi a iubirii de Dumnezeu. 

337 Scara, VII, PG 88, 808. 

3% Scara, VII, PG 88, 808. 

3 Scara, VII, PG 88, 808. În lacrimile celui nedeplin curăţat de patimi 
se amestecă şi motive impure: ciudă, prefăcătorie ş.a. Numai din sufletul 
curat curg lacrimi curate. 

40 Scara, VII, PG 88, 816. Lacrimile din frica de Dumnezeu nu sunt 
atât de vrednice de laudă, ca cele din iubirea faţă de El. Dar cele din 
urmă pot fi furate mai uşor decât cele dintâi, până când iubirea nu e 
desăvârşită. În acest sens, lacrimile mai puţin vrednice de laudă, din 
frică, sunt mai sigure decât cele mai vrednice de laudă, ale iubirii. Iubirea 
e un lucru înalt şi de aceea nu poate fi dobândită atât de repede în 
deplinătatea ei. Să nu ne socotim de aceea ajunşi la starea de iubire prea 
repede, ci să ne socotim mai degrabă cât mai mult în starea celor ce au 
motive de frică din pricina necurăţirii depline de păcate. 

101 Neaflat. Frica de Dumnezeu ţine până ajungem la iubirea Lui. 
Aceasta odată dobândită, scoate afară frica. Dar aici se spune concentrat 
că frica duce la bucuria unirii cu Dumnezeu, în care nu mai este frică; iar 
din bucuria unirii cu Dumnezeu se naşte iubirea. Căci orice unire 
produce, prin bucuria ei, iubirea. Desigur, se întâmplă şi inversul. Unirea 
şi iubirea nu se pot separa uşor. 

42 „Pentru Avva Antonie”, 4, în: Apophtegmata Patrum (Patericul), PG 
65, 77 A. A ţine greşeala pe umerii săi în faţa lui Dumnezeu este a o 
mărturisi continuu şi a nu înceta niciodată a se pocăi pentru ea. E contrar 
la ceea ce a făcut Adam căutând să se ascundă şi să dea vina pentru 

Părinte, mai de preţ pe calea ta?”, a răspuns zicând: „Să te 
ocărăşti pe tine însuţi în toate”. Acest lucru lăudându-l şi cel ce a 
întrebat, a zis: „Altă cale afară de aceasta nu este”1%. Jar Avva 
Pimen a zis: „Toate virtuțile au intrat în lumea aceasta cu suspin. 
Scoate o virtute, şi fără ea cu greu va sta omul”. Şi l-au întrebat pe 
el: „Care este aceasta?”. Şi zise: „Ca omul să se ocărască pururea 
pe sine însuşi”41%4. Şi zise iarăşi: „Cel ce se ocărăşte pe sine, orice i 
s-ar întâmpla, fie pagubă, fie necinstire, fie orice necaz, se 
socoteşte de mai înainte vrednic de ea şi niciodată nu se 
tulbură”4095. 


82. Despre luarea-aminte şi despre paza înțeleaptă. 

La fel, despre luarea-aminte şi despre paza de sine scrie 
dumnezeiescul Pavel: „Vedeţi cum să umblaţi cu grijă, nu ca nişte 
neînţelepţi, ci ca nişte înţelepţi, răscumpărând vremea, că zilele 
sunt rele” (Efeseni 5, 15-16). lar Sfântul Isaac scrie: „O, 
înţelepciune, cât de minunată eşti şi cum vezi de mai înainte toate, 
de departe! Fericit cel ce te-a aflat pe tine! Acela s-a eliberat de 
nepăsarea tinereţii. Dacă cineva cumpără cu un preţ, sau cu o grijă 
mică, doctoria de patimi mari, bine face. Căci aceasta este 
adevărata filosofie (iubire de înţelepciune), ca cineva, şi în cele 
prea mici şi mici ce se fac de către el, să vegheze pururea. Acela 
şi-adună sieşi odihne mari şi nu adoarme, ca să nu i se întâmple 
ceva potrivnic, ci taie pricinile dinainte de vreme. El suferă pentru 
lucrurile mici o durere mică, înlăturând prin ea pe cea mare şi 
luându-i-o înainte. De aceea zice înțeleptul: „Fă-te veghetor şi 
treaz pentru viaţa ta. Căci somnul cugetării este o rudenie şi un 


greşeala sa pe Eva. De greşeală nu scapă omul prin sine, ascunzându-şi- 
o, ci atrăgând mila lui Dumnezeu asupra sa prin mărturisirea păcatului. 
Ascunderea e un vicleşug, deci un adaos de păcat. Şi ea, de fapt, nu 
reuşeşte să ascundă păcatul, ci îl face şi mai transparent prin viclenie. 

1% Un avvă din Muntele Nitriei către Arhiepiscopul Teofil din 
Alexandria, în: Pavel Everghetinul, Adunare de cuvinte dumnezeieşti şi 
învățături ale Sfinţilor şi de Dumnezeu purtătorilor Părinţi (în greceşte), 
Constantinopol, 1861, p. 161. 

404 „Pentru Avva Pimen”, 134, Patericul, PG 65, 536 A. Când fiecare om 
se laudă în faţa altuia, greu mai pot sta unul lângă altul. „Nu mai încape 
lumea de ei”, adică nu mai încape niciunul lângă celălalt. Poate în 
contactul cu monahii s-a născut un umor al bagatelizării faptelor proprii, 
foarte agreat de poporul nostru. 

45 „Pentru Avva Pimen”, 95, PG 65, 345. Iată un mijloc de păstrare a 
liniştii proprii. 

chip al morţii adevărate”1%. Mai zice şi Vasile, Cuvântătorul de 
cele sfinte: „Celui ce e greoi în cele mici ale lui nu-i crede că va fi 
cum se cuvine în cele mari”4%. 


83. Cel ce se linişteşte trebuie să se sârguiască în toate 
cele spuse; dar înainte de toate să fie liniştit şi blând şi să se 
sârguiască în chip curat să cheme pe Domnul lisus Hristos 
înlăuntrul inimii. 

Pentru toate acestea, sârguieşte-te în toate cele spuse, dar 
înainte de toate, ca să chemi cu linişte şi cu blândeţe şi cu 
conştiinţă curată pe Domnul lisus Hristos întru adâncul inimii, aşa 
cum am spus. Prin aceasta vei avea, înaintând pe cale, harul 
dumnezeiesc odihnind în sufletul tău. Căci zice Scărarul: „Nimeni 
să nu cuteze să vadă vreodată urmă de linişte, până ce e tulburat 
de mânie, de părerea de sine, de prefăcătorie şi de ţinerea de 
minte a răului, dacă nu câştigă ieşirea din acestea. Iar dacă cineva 
e curat de acestea, acela va cunoaşte şi singur ceea ce este de 
folos. Ba socotesc că nici acesta”41%8, 

De fapt, în acest caz vei avea nu numai harul odihnindu-se în 
sufletul tău, ci şi sufletul odihnindu-se în chip desăvârşit din partea 
demonilor şi a patimilor ce le tulburau înainte. Căci chiar dacă îl 
tulbură iarăşi, nu mai lucrează în el, pentru că sufletul nu mai e 
alipit de ea, nici nu mai doreşte plăcere de la ei (sau de la ele). 


84. Despre dragostea cea bună şi care scoate pe om din 
sine (extatică) şi despre frumuseţea dumnezeiască. 

Căci tot dorul unuia ca acesta şi dragostea lui din inimă şi 
care-l scoate din sine şi toată simţirea lui caută spre frumuseţea 
covârşitoare şi preafericită, pe care Părinţii au numit-o şi vârful 
tuturor celor dorite. De fapt, spune Marele Vasile: „Când 
dragostea credinţei cuprinde sufletul, tot chipul războaielor îi 
apare vrednic de râs şi toţi cei ce îl hărţuiesc din pricina Celui 
dorit mai mult îl veselesc decât îl lovesc”. Şi iarăşi: „Ce e mai 
minunat decât frumuseţea dumnezeiască? Ce gând e mai plăcut 
decât cel despre măreţia lui Dumnezeu? Ce dor al sufletului e atât 
de puternic şi de greu de purtat ca cel ce vine de la Dumnezeu în 
sufletul care s-a curăţat de toată răutatea şi care spune întru o 
adevărată simţire: «Rănită de dragoste sunt eu» (Cântarea 


1% Tot textul din Sf. Isaac scoate în relief însuşirea înţelepciunii de a fi 
o asigurare a unui bun viitor şi de a avea în felul acesta un caracter 
profetic. Omul înţelept ştie viitorul semenului bun şi rău, cum nu ştie cel 
neînţelept, care se mişcă spre viitor ca un orb. 

47 Moralia, „Regula VIII”, 2, PG 31, 713 C. 

48 Scara, XXVI, PG 88, 1108. 

85. Despre ispită şi despre retragerea lui Dumnezeu 
pentru îndreptare şi despre părăsirea din partea Lui prin 
întoarcerea de la om. 

Ispita e fie din îngăduinţa sau din retragerea lui Dumnezeu, 
pentru îndreptarea noastră, fie din părăsirea din partea lui 
Dumnezeu, Care se întoarce de la cineva. Pentru ce? Ca mintea să 
nu se mândrească pentru binele ce l-a aflat, ci, războită şi certată, 
să sporească pururea în smerenie. Căci aceasta e singura prin care 
nu numai biruieşte pe cei ce o războiesc pe ea cu mândrie, ci se şi 
învredniceşte de daruri necontenit mai mari, înaintând pe cât e cu 
putinţă firii omeneşti, măcar că e legată cu lanţuri de nedesfăcut şi 
apăsată de povara trupului, spre desăvârşirea şi nepătimirea cea 
după Hristos. Căci zice Sfântul Diadoh: „Domnul Însuşi zice că 
Satana a căzut ca un fulger din ceruri (Luca 10, 18), ca să nu 
privească cel cu chip urât (desfigurat)! la locaşurile sfinţilor 
îngeri. Cum, deci, cel ce nu se învredniceşte de părtăşie cu 
slujitorii cei buni poate avea ca locaş comun cu Dumnezeu mintea 
omenească?*!! Ei vor zice că aceasta se întâmplă prin îngăduirea 
(retragerea) dumnezeiască. Şi mai mult nimic nu vor zice. Dar 
retragerea pentru îndreptare nu lipseşte nicidecum sufletul de 
lumina dumnezeiască, ci, de multe ori, cum am mai spus, harul 
numai îşi ascunde minţii prezenţa lui, ca să împingă sufletul, prin 
amărăciunea pricinuită de demoni, să ceară cu toată frica şi cu 
multă smerenie ajutorul de la Dumnezeu, cunoscând pe încetul 
răutatea duşmanului său“!?. E aşa cum o mamă depărtează puţin 


1%9 Sf. Vasile, Regulile pe larg, 2, PG 31, 909. 

10 O 6voab6nc = cel fără chip, cel desfigurat, cel cu chip urât. Nici 
Satana ca creatură nu poate lepăda chipul ce i s-a dat de Dumnezeu, dar 
acest chip e strâmbat, e desfigurat, e urâţit dinăuntru. Nimic nu e mai 
urât decât un chip desfigurat care poartă în el trăsăturile vicleniei sau ale 
multor altor feluri de păcate. Căci acest chip desfigurat arată în acelaşi 
timp cum trebuia să fie cel desfigurat şi ce a ajuns prin răutate. E ceva 
înspăimântător şi totodată demn de milă în el. Satana a rămas spirit 
înţelegător şi înzestrat cu rațiune. Dar ce perversă e inteligenţa lui şi ce 
sucită raţiunea lui! 

11 Aceasta era o învăţătură a mesalienilor. 

+2 În vreme ce unii nu ştiu decât de retragerea pur şi simplu a lui 
Dumnezeu, după ei prezenţa lui Dumnezeu trebuind să fie şi simțită, 
Diadoh cunoaşte o retragere a lui Dumnezeu care e numai o ascundere a 
Lui, care face prezenţa Lui doar ne-simţită, dar nu total ieşită din suflet. 
Dumnezeu continuă să lucreze în acest caz în suflet, dar fără să fie simţit 
direct, ci în fapte. Autorii scrierii de faţă îşi însuşesc această idee. Ea e 
proprie şi lui Marcu Ascetul, care spune că Hristos e prezent în chip ne- 

de la piept pruncul ei care nu respectă rânduielile alăptatului, 
pentru ca, speriat de feţele străine sau amenințătoare ale unor 
oameni sau animale din jur, să se întoarcă cu multă frică şi cu 
lacrimi la sânul mamei. Iar retragerea lui Dumnezeu din motiv de 
întoarcere de la om predă, oarecum, legat demonilor sufletul care 
nu voieşte să-L aibă pe Dumnezeu. Dar noi nu suntem «fiii 
respingerii» (Evrei 10, 39), să ne ferească Dumnezeu!, ci credem 
că suntem prunci adevăraţi ai harului lui Dumnezeu, alăptaţi prin 
mici retrageri şi dese mângâieri de la El“, pentru ca, prin 
bunătatea lui Dumnezeu, să ajungem la bărbatul desăvârşit, la 
măsura vârstei lui Hristos (Efeseni 4, 13)”414. 

Şi iarăşi: „Retragerea spre îndreptare aduce întristare multă 
şi smerenie, şi o deznădejde măsurată sufletului, ca partea lui 
iubitoare de slavă şi de dorinţa de a se impune altora să vină, după 
cuviinţă, la smerenie. Ea aduce deci, îndată, inimii frica lui 
Dumnezeu, şi lacrimi de mărturisire, şi dorinţă de multă tăcere 
prea bună“!5. lar retragerea pricinuită de întoarcerea lui 
Dumnezeu (de la suflet) îngăduie ca sufletul să se umple de 
deznădejde, de necredinţă, de mânie şi de îngâmfare. Trebuie să 


simţit în om începând de la Botez, dar devine simţit prin fapte. Dar şi 
după ei, ca şi după Diadoh, Marcu Ascetul, Sf. Simeon Noul Teolog, 
starea normală şi năzuită e aceea când prezenţa însăşi a lui Dumnezeu e 
simțită nemijlocit. Ascunderea sau intrarea într-o prezenţă ne-simţită de 
om e o stare excepţională, un fel de pedeapsă pedagogică pentru om. 
Teologii catolici, începând cu Hausherr, consideră că această prezenţă 
ne-simţită a lui Dumnezeu în suflet e cea naturală şi reproşează lui 
Diadoh, lui Marcu Ascetul şi mai ales lui Simeon Noul Teolog un fel de 
semi-mesalianism. Aici stă neînţelegerea teologiei catolice pentru 
spiritualitatea ortodoxă. 

+13 Harul în greceşte e de genul feminin, deci poate fi asemănat cu o 
mamă. 

14 Diadoh, Cuvânt ascetic..., cap. 86, Filoc. rom., I, p. 452. 

45 Acestea sunt roadele pozitive ale retragerii pedagogice, sau ale 
ascunderii prezenţei lui Dumnezeu, fără plecarea din suflet. Unde nu sunt 
aceste roade, Dumnezeu a părăsit sufletul pentru că acesta s-a întors de 
la El. Mântuirea nu e adusă de un Dumnezeu prezent, dar nelucrător; nu 
e adusă în chip magic, fără ca El să-Şi arate puterea transformatoare 
asupra omului în faptele şi simţirile lui de om nou. Astfel, retragerea 
pedagogică a lui Dumnezeu e numai într-un anumit sens retragere. În alt 
sens, Dumnezeu rămâne prezent şi chiar lucrător, dar lucrarea Lui se 
arată în alt fel de roade: în frica de osândă, în întristarea pentru păcate, 
în pocăință. Dumnezeu se vede prin ele ca un factor ascuns, dar eficient. 
Sufletul Îl simte pe de o parte prezent, pe de alta retras, din nemulţumire 
pentru păcatele lui şi conducându-l prin aceste alte stări şi simţiri spre 
mântuire. 

avem deci experienţa ambelor retrageri (ale lui Dumnezeu) şi să 
ne apropiem de Dumnezeu potrivit cu felul fiecăreia. În cazul celei 
dintâi suntem datori să aducem mulţumire lui Dumnezeu ca Celui 
ce a pedepsit mândria cunoştinţei noastre cu retragerea spre 
mângâiere, pentru ca să ne înveţe, ca un Părinte bun, deosebirea 
între virtute şi păcat. In cazul celei de a doua, trebuie să-l aducem 
mărturisirea neîncetată a păcatelor, şi lacrimi nelipsite, şi o 
retragere şi mai mare de la cele rele pentru ca, astfel, prin 
sporirea ostenelilor, să putem îndupleca pe Dumnezeu să caute ca 
mai înainte la inimile noastre. 

Dar trebuie ştiut că, atunci când începe lupta între suflet şi 
Satana într-o ciocnire esenţială, din îngăduinţa (lui Dumnezeu), 
spre îndreptare, harul se ascunde, cum am spus mai înainte, dar 
ajută în chip neştiut sufletul, ca să arate vrăjmaşilor lui că biruinţa 
e numai a sufletului” 416. 

Iar Sfântul Isaac Sirul zice: „Nu e cu putinţă omului să se 
înţelepţească fără ispitele din îngăduinţă (prin îngăduirea lor de 
către Dumnezeu) în războaiele duhovniceşti şi să cunoască pe 
Purtătorul lui de grijă, să simtă pe Dumnezeu şi să se întărească în 
credinţa în El în chip ascuns, decât prin puterea experienţei pe 
care a primit-o. Căci, când harul vede că a început în cugetarea lui 
puţin părerea de sine şi a început să gândească lucru mare despre 
sine, îndată îngăduie să se întărească ispitele împotriva lui, până 
ce va cunoaşte omul slăbiciunea sa şi va alerga la Dumnezeu şi se 
va prinde de El întru smerenie. Prin acestea ajunge omul la 


46 Diadoh, Cuvânt ascetic..., cap 87, Filoc. rom., I, pp. 452-453. E dat 
aici un nou motiv al ascunderii harului: îndată ce începe vrăjmaşul lupta 
împotriva sufletului, harul se ascunde, ca să arate aceluia că biruinţa 
asupra lui va fi numai a sufletului. Căci dacă această ascundere 
încurajează pe vrăjmaş să-şi înteţească atacurile, experienţa acestei 
retrageri face şi sufletul să-şi întărească rezistenţa şi să-şi sporească în 
acelaşi timp cererea de ajutor către Dumnezeu. Astfel, de fapt, biruinţa 
se obţine în mod mai accentuat de către suflet decât atunci când harul lui 
Dumnezeu lucrează în chip descoperit. Prin aceasta vrăjmaşul vede că nu 
e uşor de doborât un suflet şi capătă un respect faţă de el şi o teamă de a- 
l] mai ataca atât de uşor şi de încrezător în biruinţa sa. Sufletul însuşi are 
în felul acesta un prilej de a se întări, iar pe de altă parte, prilejul de a 
cunoaşte cât de ameninţat e fără ajutorul lui Dumnezeu. De aceea 
oamenii duhovniceşti primesc cu bucurie şi ispitele şi-l mulţumesc lui 
Dumnezeu pentru ele. Dumnezeu voieşte, pe de o parte, să aibă suflete 
eroice şi vrea să dovedească Satanei tăria sufletului omenesc, pe de alta, 
voieşte ca ele să se lege şi mai mult de Dumnezeu şi să-şi însuşească şi 
prin această simţire dramatică ajutorul ce li-l dă Dumnezeu. E aici o 
dialectică strânsă şi subţire, ca în toate stările spirituale omeneşti. 

măsura bărbatului desăvârşit (Efeseni 4, 13)", prin credinţă şi 
nădejde în Fiul lui Dumnezeu, şi se înalţă la iubire. Căci iubirea lui 
Dumnezeu faţă de om se face cunoscută ca minunată când se arată 
în mijlocul împrejurărilor care-i întrerup nădejdea“!8. Atunci Îşi 
arată Dumnezeu puterea Lui, în izbăvirea ce i-o dă omului de la El. 
Căci niciodată nu cunoaşte omul puterea lui Dumnezeu când se 
află în odihnă şi-i la largul său“!%. Şi niciodată nu Şi-a arătat 
Dumnezeu lucrarea Lui în chip simţit, decât în ţara liniştii şi în 
pustiu şi în locuri lipsite de întâlniri şi de tulburarea pricinuită de 
împreuna-vieţuire cu oamenii” 420. 


86. Despre nepătimire şi despre ce este nepătimirea 
omenească. 

Pe lângă acestea, trebuie să adăugăm aici şi un cuvânt 
deosebit despre nepătimire şi despre desăvârşire; şi apoi să 
punem, peste puţin, capăt acestei scrieri. 

Despre acestea zice Marele Vasile: „Cel ce s-a făcut iubitor al 
lui Dumnezeu şi doreşte să aibă, fie cât de puţin, nepătimirea Lui 
şi pofteşte să guste din sfinţenia Lui duhovnicească, din liniştea, 
din netulburarea şi blândeţea Lui şi din veselia şi bucuria ce se 


+7 Înaintarea la măsura vârstei duhovniceşti a lui Hristos nu se face pe 
un drum neted, într-o continuă seninătate şi bucurie, ci prin grele şi 
dramatice lupte şi peripeții. 

48 Atunci iubeşti cel mai mult pe cineva, când te-a scos dintr-o mare 
primejdie. 

49 Numai în situaţii în care omul nu mai are nădejde la nimic, în aşa- 
zisele „situaţii limită” (Grenzsituationen, cum le spune filosoful Karl 
Jaspers), dar totuşi nu renunţă cu totul la nădejdea într-o minune a lui 
Dumnezeu, dacă această minune se produce, Dumnezeu arată omului 
limpede puterea Lui. Altfel, omul o poate confunda cu vreo putere a 
naturii, a destoiniciei omeneşti. Când eşti sănătos nu simţi atât de uşor 
darul lui Dumnezeu ca atunci când, bolnav fiind, recapeţi sănătatea după 
ce aproape că nu mai nădăjduiai aceasta. 

420 „Cuv. 19”, p. 73. Marile minuni sau arătări ale puterii mai presus de 
fire a lui Dumnezeu se arată în locurile unde se liniştesc sihaştrii. Dar 
există şi o „ţară” interioară a liniştii, pe care o găsesc unii credincioşi mai 
ales în clipele „situaţiilor limită”, când îşi pun ultima nădejde în 
Dumnezeu. Atunci ei s-au despărţit spiritual de toţi şi de toate, căci i-au 
văzut şi le-au văzut fără putere. Atunci nu se mai ştiu decât faţă în faţă cu 
Dumnezeu, într-o stare care, deşi e de mare tensiune, e în acelaşi timp de 
mare „linişte”, căci nimic nu-i mai interesează, nimic nu-i mai tulbură. 
Atunci omul e întreg numai nădejde îndreptată spre Dumnezeu şi se lasă 
cu totul în voia Lui. Şi chiar dacă nu s-ar produce minunea pe care o cere, 
el se lasă totuşi în seama lui Dumnezeu. „Facă Dumnezeu ce va vrea! 
Orice va fi, simt că aceea va fi voia Lui”. 

nasc din acestea, să se străduiască să-şi depărteze gândurile de la 
toată patima materială care-i tulbură sufletul; să privească, cu 
ochii, curat, neumbrit, la cele dumnezeieşti şi să se facă locaş 
nesăturat al luminii de acolot?Î. Deprinzându-şi sufletul cu o astfel 
de stare, se face, pe măsura asemănării dobândite, familiar lui 
Dumnezeu, iubitor şi atotdoritor al Lui şi, ca unul ce a purtat o 
luptă mare şi grea şi a ieşit din amestecarea cu materia, poate 
vorbi cu Dumnezeu cu o cugetare curată şi despărțită de orice 
amestec cu patimile trupeşti”122. Atât despre nepătimire. 

Iar despre ce este nepătimirea omenească, Sfântul Isaac scrie 
aşa: „Nepătimirea nu înseamnă a nu mai simţi patimile, ci a nu le 
mai primi. Căci din multe şi felurite virtuţi pe care le-au dobândit 
unii, arătate şi ascunse, au slăbit patimile în ei, şi ele nu mai pot să 
se răscoale uşor împotriva sufletului“?5. Şi cugetarea nu mai are 
nevoie să ia totdeauna aminte la ele, pentru că tot timpul este 
plină de înțelesurile ei (dumnezeieşti) din cercetarea şi ocuparea 
cu cele mai bune moduri de purtare, care se mişcă în minte prin 
luarea-aminte la ele. Dar când patimile încep să se mişte şi să se 
tulbure, cugetarea e răpită deodată de vecinătatea lor, băgând de 
seamă ceva ce a apărut în minte. Deci patimile rămân în ea 
nelucrătoare. Aşa a spus Fericitul Marcu: „Mintea împlinind, prin 
harul lui Dumnezeu, faptele virtuţilor şi apropiindu-se de 
cunoştinţă, puţin mai simte din partea răului şi a pornirii 
neraţionale din suflet”?21. Căci cunoştinţa ei o răpeşte la înălţime 


421 Omul ca locaş al lui Dumnezeu e în acelaşi timp subiect dornic să 
cuprindă cât mai mult din Dumnezeu. Deci e un locaş nesăturat de 
Dumnezeu. 

422 Neaflat. Starea de nepătimire a omului, trăsătură proprie sfinţilor şi 
atât de lăudată în cântările bisericeşti închinate lor, s-ar putea numi, cu 
un nume mai înţeles azi şi mai potrivit oamenilor care nu pot ajunge la ea 
decât eliberându-se de patimi, mai degrabă despătimire. Ea nu e o stare 
neutră, ci o mare putere de curăţie şi de iubire, o mare libertate de toate 
pornirile inferioare şi egoiste. De aceea, de această stare ţine şi puterea 
„vederii” lui Dumnezeu, a simţirii intense a prezenţei Lui. 

423 Voința e factorul de acceptare a patimilor, factorul care le face 
personale. Până nu sunt acceptate de voinţă, ele se pot mişca în 
persoană, sau în jurul interiorului care înconjoară nucleul persoanei, dar 
nu au devenit ale persoanei. Dar nu e bine a le lăsa să zăbovească prea 
mult nici în persoană, la uşa voinţei. Căci uşa poate ceda când e forţată 
prea mult. Împotriva lor trebuie întărite virtuțile, ca nişte ostaşi care ies 
la respingerea patimilor. 

424 După A. M. Ammann, Die Gotteschau..., p. 143, n. 1, ar fi vorba nu 
de Marcu, ci de Evagrie. Ammann citează pe A. J. Wensik, Mystic 
Treatises by Isaak of Ninive, Amsterdam, 1923, p. 345. Se descrie în 
citatul din Isaac un proces foarte fin din minte. Cugetarea ca funcţie a 

şi o înstrăinează de toate cele din lume. Astfel, pentru limpezimea, 
subţirimea, sprinteneala înălţării şi ascuţimea minţii şi pentru 
nevoinţa lor, mintea acestora se curăţă şi mai mult şi se dovedeşte 
străvezie pentru lumină, pentru faptul că trupul lor s-a uscat prin 
ocuparea cu liniştea şi cu îndelungata petrecere în ea”. Pentru 
aceasta, vederea aflătoare în ei pune stăpânire uşor şi repede pe 
fiecare şi-i călăuzeşte spre lucrurile minunate legate de ea. Şi, prin 
aceasta, mult se vor îmbogăţi în vederile lor şi cugetarea lor 
niciodată nu va fi lipsită de conţinutul cunoaşterii; şi nu vor fi 
niciodată în afară de acelea pe care roada Duhului le sădeşte în ei. 
lar prin obişnuinţa de mulţi ani se vor şterge din inima lor 
amintirile care mişcă patimile în sufletul lor şi tăria stăpânirii 
diavolului. Căci atunci când sufletul nu se târguieşte cu patimile şi 
nu se însoţeşte cu gândurile ce pornesc din ele, pentru că este 
stăpânit neîncetat de altă preocupare, tăria unghiilor patimilor nu 
se poate prinde de simţirea lui în cei duhovniceşti”126. 

Iar Sfântul Diadoh zice: „Nepătimirea este nu a nu fi războiţi 
de demoni, căci pentru aceasta ar trebui, după Apostol, să ieşim 
din lume (1 Corinteni 5, 10), ci, fiind războiţi de ei, să rămânem 
nebiruiţi. Căci războinicii purtători de platoşe, deşi sunt ţinta 
săgeţilor vrăjmaşilor şi aud zgomotul săgeţilor primite, ba şi văd 
aproape toate săgețile trimise împotriva lor, nu sunt răniţi datorită 
tăriei veşmintelor ostăşeşti; căci, fiind apăraţi de platoşe, cu toate 
că sunt războiţi, rămân nebiruiţi. lar noi, prin toată armătura 
luminii şi prin coiful mântuirii, înarmaţi cu toate virtuțile, 
înfrângem cetele întunecate ale demonilor (Efeseni 6, 11, 17). Căci 


minţii nu cugetă la patimi până ce acestea nu se mişcă cu tulburare în 
suflet. Când acestea se tulbură în suflet, atenţia cugetării este atrasă de 
ele sau de chipul ispititor pe care ele l-au proiectat în minte. Atunci 
mintea, care se ocupa încă de mai înainte cu cugetări curate, se scufundă 
şi mai mult în acestea, şi patimile rămân fără putere de înrâurire asupra 
ei. Căci cugetările acelea sunt atât de înalte şi de frumoase, că o fac 
nesimţitoare faţă de toate ispitele ce i le oferă patimile. 

425 Există o strânsă legătură între transparenţa minţii pentru lumina de 
Sus şi transparenţa trupului, dobândită prin înfrânare, prin lepădarea 
grosimii şi grăsimii. Trupul uşurează transparenţa duhului nu numai spre 
cei din afară, ci şi spre cele dumnezeieşti. Printr-un trup subţire, sufletul 
iradiază uşor şi spre cei din afară, dar se face deschis şi înţelesurilor 
înalte, dumnezeieşti; sau prin transparenţa lui se simte mai uşor 
Dumnezeu. Căci grosimea stă grea şi opacă peste minte şi în relaţia ei cu 
cei de afară, şi cu Dumnezeu. Îngreunează înţelegerea şi comunicarea în 
amândouă direcţiile. De altfel, o minte care nu e străvezie pentru cele 
dumnezeieşti nu are de comunicat un conţinut duhovnicesc experiat nici 
celor de afară. 

426 Sf. Isaac Sirul, „Cuv. 81”, p. 210. 

curăţia vine nu numai din nesăvârşirea celor rele, ci şi din biruirea 
deplină a celor rele prin împlinirea celor bune”1?%. 

Iar Sfântul Maxim cunoaşte o împătrită nepătimire, zicând: 
„Prima nepătimire numesc mişcarea spre un păcat al trupului, 
neîmplinită cu lucrarea; a doua nepătimire numesc respingerea 
desăvârşită a gândurilor pătimaşe din suflet, prin care se 
veştejeşte mişcarea patimilor prin prima nepătimire; a treia 
nepătimire numesc desăvârşita nemişcare a poftei spre patimi, 
datorită căreia se produce şi a doua nepătimire, care constă din 
curăţia gândurilor; a patra nepătimire numesc desăvârşita 
lepădare a tuturor închipuirilor sensibile din cugetare, din care îşi 
ia naştere a treia, prin faptul că nu are închipuirile celor sensibile 
ca pricini care să producă în ea chipurile patimilor”%28. Şi iarăşi: 
„Nepătimirea este starea paşnică a sufletului, datorită căreia e 
greu de mişcat spre păcat”12%. 


87. Iarăşi despre nepătimire şi desăvârşire. 

lar Sfântul Efrem vorbeşte astfel despre nepătimire şi 
desăvârşire: „Cei nepătimitori (despătimiţi), întinzându-se peste ei 
fără să se sature, urmăresc desăvârşirea fără sfârşit. Pentru că 
bunătăţile veşnice nu au sfârşit”13%0. Şi iarăşi: „Ea este desăvârşită 


427 Cuvânt ascetic..., cap. 98, Filoc. rom., I, pp. 463-464. 

428 Sf. Maxim Mărturisitorul, Cele cinci sute de capete, III, 36, PG 90, 
968 A. Nepătimirea desăvârşită, sau a patra, este lipsa chipurilor 
sensibile din cugetare. Lipsind acestea, pofta de care se eliberează 
nepătimirea a treia nu are tendinţa să dea chipuri patimilor spre care s-ar 
putea mişca, Nemişcându-se pofta spre astfel de chipuri, lipsesc şi 
gândurile pătimaşe din a doua nepătimire. Iar lipsind aceste gânduri, nu 
se înfăptuieşte nici păcatul cu fapta, ceea ce constituie prima nepătimire. 
În definitiv, şi nepătimirea se reduce, în ultima esenţă a ei, la golirea 
minţii de chipurile sensibile, ca şi cunoaşterea cea mai înaltă, directă a 
lui Dumnezeu Cel lipsit de margini. Astfel, nepătimirea şi cunoaşterea 
nemijlocită a lui Dumnezeu coincid. Dar există şi o nepătimire care 
priveşte la lucruri, la oameni şi la chipurile lor fără poftă, fără patimi. Dar 
ea e mai fragilă, mai nesigură, ea e nepătimirea a treia, deci a doua după 
cea mai înaltă. De aici urmează şi contrariul: patimile încep de la simţuri, 
ca să urce prin chipuri până la minte, de unde coboară la fapte prin trup, 
ca patimi formate. 

129 Acelaşi, Capete despre dragoste, 1, 36, PG 90, 968 A (Filoc. rom., II, 
p. 70). 

430 Neaflat. Nepătimirea e definită aici în înţeles pozitiv, ca 
desăvârşire. Iar ca atare, e socotită ca neavând sfârşit, cum nu are nici 
desăvârşirea. Pentru că ea e îmbogățirea în toate bunătăţile, care nu au 
sfârşit. Ca atare, nepătimirea nu e indiferenţă faţă de alţii, ci o bunătate 
curată. Numai pătimaşul caută ale sale, sau suferă pentru că alţii nu-i 

cât priveşte măsura puterii omeneşti, dar e fără sfârşit 
(nedesăvârşită), ca una ce se ridică pururea peste sine însăşi prin 
adaosurile necontenite ce se înalţă neîncetat prin suişurile spre 
Dumnezeu” ®t, 

La fel spune Sfântul Nil despre desăvârşire: „Trebuie să 
înţelegem două desăvârşiri: una vremelnică şi una veşnică. Despre 
cea din urmă scrie Apostolul: «lar când va veni desăvârşitul, va 
înceta ceea ce e din parte» (1 Corinteni 13, 10). Cuvântul «Când 
va veni desăvârşitul» înseamnă că aici (pe pământ) nu putem 
cuprinde desăvârşirea  dumnezeiască”4%?. Şi iarăşi: „Două 
desăvârşiri cunoaşte Sfântul Pavel şi ştie pe acelaşi om desăvârşit 
şi nedesăvârşit. Pentru viaţa de faţă îl numeşte desăvârşit, iar faţă 
de cel cu adevărat desăvârşit, nedesăvârşit. De aceea, zice: «Nu 
pentru că am luat, m-am şi desăvârşit» (Filipeni 3, 12). Şi după 
puţin: «Câţi suntem deci desăvârşiţi, aceasta să o cugetăm» 
(Filipeni 3, 15)”4%5. 


88. Despre înclinarea spre patimă, plăcerea de patimă, 
primirea patimii şi nepătimirea. 

Dar spune şi Sfântul Ilie Ecdicul: „Înclinarea spre patimă e 
materia rea a trupului; plăcerea de patimă e materia rea a 
sufletului; primirea patimii este materia rea a minţii. Organul celei 
dintâi e pipăitul; organul celeilalte sunt celelalte simţuri; iar a 
celei din urmă, dispoziţia contrară”%4. Şi iarăşi: „Cel ce are 


oferă destule mijloace sau nu i se oferă ei înşişi ca mijloace suficiente 
pentru plăcerile sale. Despătimitul nu e nici el indiferent faţă de alţii, ci 
suferă în raport cu ei, dar nu pentru că nu-i oferă mijloace suficiente 
pentru plăceri, ci pentru că ei înşişi suferă. Pătimaşul are comun cu 
ceilalţi oameni că suferă în căutarea mereu nesatisfăcută a plăcerilor, ca 
şi aceia, dar într-o despărţire şi nepăsare de ei. Nepătimitorul suferă 
pentru suferinţa altora, nu pentru sine. El e în adevărată comuniune, în 
adevărată părtăşie la suferinţa lor. Cel eliberat de patimile de plăcere 
suferă de pătimirea curată, dureroasă, neegoistă, pentru alţii. În această 
privinţă, supremul model ne este Hristos. Dar întrucât suferinţa pentru 
alţii încetează când aceia nu mai suferă, însă iubirea din care izvorăşte ea 
nu are capăt, desăvârşirea legată cu despătimirea nu are nici ea capăt. 
Dumnezeu şi semenii pot fi iubiţi veşnic, tot mai mult. Iubirea din cei 
despătimiţi poate creşte veşnic pentru că se hrăneşte din iubirea lui 
Dumnezeu, care e nesecată şi fără margini. 

1351 Neaflat. 

432 Neaflat. 

433 Neaflat. 

134 Culegere din sentințele înțelepţilor, cap. 71, PG 127, 1142 (Filoc. 
rom., IV, p. 555). Trupul înclină spre patimă. Aceasta e un conţinut al 
mişcării lui. Înclinarea aceasta îl mână spre pipăitul celor dorite. Sufletul 

plăcerea de patimă este aproape de cel ce înclină spre patimă; iar 
cel ce primeşte patima e aproape de cel ce are plăcere de patimă. 
Dar e departe de amândoi cel nepătimitor (despătimit, 
nepătimaş)”435. 


89. Cine este cel ce înclină spre patimă, cel ce are plăcere 
de patimă, cel ce primeşte patima şi nepătimitorul (nepătimaşul, 
neîmpătimitul)? Despre tămăduirea primelor şi pricinuirea celei 
din urmă. 

„Împătimit este cel ce are pornirea spre păcat mai tare ca 
raţiunea, chiar dacă nu păcătuieşte deocamdată. Plăcerea de 
patimă o are cel ce are lucrarea păcatului mai slabă decât 
raţiunea, chiar dacă o suferă în afară45€. Primitor de patimă este 
cel care e mai mult liber decât rob mijloacelor (păcatului). Iar 
nepătimaş e cel ce nu primeşte nimic din felurimea acestora”4%7. 

~ La fel, despre tămăduirea celor dintâi zice acestea: 
„Inclinarea spre patimă se înlătură din suflet prin post şi 
rugăciune; plăcerea de patimă, prin priveghere şi tăcere; primirea 
patimii se înlătură prin liniştire şi luare-aminte. lar nepătimirea se 
naşte din pomenirea lui Dumnezeu” ®8, 


are plăcere de patimă. Aceasta e conţinutul mişcărilor lui până ce nu e 
liber de patimi. Pornirea spre patimă a luat prin suflet un caracter mai 
conştient. Sufletul tinde spre împlinirea plăcerii pătimaşe prin alte 
simţuri, mai conştiente (văz, auz etc.). Mintea e cea care se hotărăşte să 
accepte patima. Şi o face aceasta cu o anumită libertate. Organul prin 
care lucrează ea este o dispoziţie contrară binelui sau lui Dumnezeu. 
Sunt descrise aici trei faze în dezvoltarea patimilor. 

55 Ilie Ecdicul, Culegere..., cap. 72, PG 127, 1142 (Filoc. rom., IV, p. 
333). Această culegere e atribuită şi Sf. Maxim Mărturisitorul, Capita 
alia, PG 90, 1416 C. Vezi M. Th. Disdier, „Elie l'Ecdicos et les étepa 
Kepăa, atribu6s à St. Maxime le Confesseur et à Jean le Carpathos”, în: 
Echos d'Orient, 31, 1932, pp. 17-44. 

46 Textul grec al Filocaliei spune: în afară. Dar la margine se observă: 
poate înăuntru. 

137 Ilie Ecdicul, Culegere..., cap. 73, Filoc. rom., IV, p. 339. Nu 
cunoaşte deosebirea între aceste grade de împătimire, pentru că nu se 
află într-unul din ele, deosebit de celelalte. 

1% Culegere..., cap. 74, Filoc. rom., IV; Sf. Maxim Mărturisitorul, 
Capita alia, PG 90, 1416 C. Împătimirea trupului se vindecă prin virtuțile 
principale ale trupului, înfrânarea şi rugăciunea, ca act de voinţă 
exercitat asupra trupului şi ca act de chemare a lui Dumnezeu, care 
opreşte şi trupul de la fapte pătimaşe; plăcerea de patimi, prin 
priveghere şi tăcere, ca acte de voinţă exercitate asupra sufletului; 
primirea patimii, prin liniştire şi luare-aminte, ca acte de voinţă 
exercitate asupra cugetării. Neîmpătimirea se naşte din pomenirea lui 

90. Despre credinţă, nădejde şi dragoste. 

Dar începutul, mijlocul şi sfârşitul, iar, de voieşti să spui, şi 
dăruitoarele şi călăuzitoarele tuturor bunătăţilor (virtuţilor) sunt 
credinţa, nădejdea şi dragostea, această întreită frânghie ţesută de 
Dumnezeu; şi mai mult decât toate, dragostea, pentru că 
„Dumnezeu este iubire” (1 Ioan 4, 8). De aceea, nu e drept să nu 
împlinim lipsa lucrării de faţă şi prin aceasta. Mai bine zis, după 
Sfântul Isaac Sirul, „desăvârşirea multor roade ale Duhului o 
primeşte cineva atunci când se învredniceşte de iubirea 
desăvârşită”45%. De fapt, scrie Sfântul loan Scărarul: „După toate 
cele spuse înainte, rămân acestea trei: legătura care strânge şi 
tine toate: credinţa, nădejdea, dragostea. «lar mai mare decât 
toate este dragostea» (1 Corinteni 13, 13). Căci «Dumnezeu este 
iubire» (1 Joan 4, 8). De aceea, eu o văd pe prima ca rază, pe a 
doua ca lumină, iar pe a treia ca cerc. Dar toate sunt o unică 
lumină şi strălucire. Căci cea dintâi toate le poate face şi zidi; a 
doua îmbrăţişează mila lui Dumnezeu şi nu ne face de ruşine110. 
Iar cea de a treia niciodată nu cade, nici nu încetează de a vedea 
(de a contempla), nici nu iasă pe cel hrănit de ea să se liniştească 
de nebunia ei”41. 


Dumnezeu, care dă minţii un conţinut fără chip şi o ţine atârnată de 
frumuseţea Lui şi de înţelesul Lui nesfârşit. 

439 Sf. Isaac Sirul, „Cuv. 85”, p. 384. Desăvârşirea constă în iubire. Ea 
e cea mai înaltă dintre virtuţi. Şi întrucât la ea se ajunge de obicei 
trecând prin toate virtuțile, ea e şi o culme a fiecărei virtuţi, dar în 
armonie cu toate celelalte. Nu poate avea cineva iubire desăvârşită dacă 
e un lacom, un îngâmfat, un leneş, un om fără răbdare şi fără smerenie. 
Toate virtuțile duse la culme în sinteză înseamnă iubire, sau sunt 
însufleţite de iubire. 

40 Prin credinţă putem toate; ea e tărie în lucrare. Prin nădejde 
îmbrăţişăm cu vederea toată mila nesfârşită a lui Dumnezeu, cu toate 
puterile ei. Nădejdea niciodată nu ne face de ruşine în faţa altora, pentru 
că am avut-o căci, chiar dacă nu ni se împlineşte ceva ce am nădăjduit, ni 
se împlineşte altceva. Dacă nu ni s-a împlinit ceva azi, nădăjduim că ni se 
va împlini mâine, şi până la urmă ni se împlinesc toate în viaţa veşnică: 
atunci vom fi văzuţi sigur că n-am rămas de ruşine. 

41 Scara, XXX, PG 88, 1153-1156. Iubirea nu isprăveşte niciodată de a 
se adânci privind în taina indefinită a semenului pe care-l iubeşte, sau în 
taina infinită a lui Dumnezeu. Cel ce iubeşte pe cineva, uitând de toate şi 
trecând peste toate, pare „nebun” celorlalţi. Dar el a găsit în acela 
„comoara” de preţ nesfârşit, pe care ceilalţi n-o văd. Au fost şi sunt atâţia 
„nebuni pentru Hristos” în stare să jertfească toate pentru El, până şi 
viaţa pământească, din siguranţa că o vor dobândi pe planul veşniciei 
(Matei 10, 39). Cel iubit e mai de preţ decât însăşi sinea proprie. 

Şi iarăşi: „Cuvântul despre iubire este cunoscut îngerilor; şi 
lor, pe temeiul lucrării iluminării, Dumnezeu le este iubire” (1 Joan 
4, 8). Dar cel ce voieşte să definească acest cuvânt e ca un orb 
care numără nisipul mării. lubirea, după calitate, este asemănarea 
cu Dumnezeu, pe cât e cu putinţă muritorilor; după lucrare, este o 
beţie a sufletului“1?; iar după însuşire, este izvorul credinţei, 
adâncul fără fund (abisul) al îndelungii răbdări, marea smerenie. 
Iubirea este, în chip principal, lepădarea a toată gândirea 
potrivnică“15, dacă iubirea nu socoteşte răul (1 Corinteni 13, 5). 
Iubirea, nepătimirea şi înfierea se deosebesc numai după numiri. 
Precum lumina şi focul şi flacăra sunt adunate într-o singură 
lucrare, aşa gândeşte şi despre acestea”411. 

Iar Sfântul Diadoh spune: „Socoteşte, frate, că fiecărei vederi 
duhovniceşti îi premerg credinţa, nădejdea şi dragostea, dar mai 
mult dragostea. Căci cele dintâi învaţă să se dispreţuiască toate 
bunurile văzute. Dar iubirea uneşte sufletul însuşi cu virtuțile lui 
Dumnezeu, adulmecând printr-o simţire a minţii pe nevăzutul 
Dumnezeu”1%5, Şi iarăşi: „Alta este dragostea naturală a sufletului, 
şi alta cea care se adaugă ei de la Sfântul Duh. Cea dintâi se mişcă 
din voinţa noastră, pe măsură, când voim. De aceea e şi răpită uşor 
de duhurile cele rele când nu o ţinem cu tărie cu voinţa noastră. 
Cea de a doua aprinde atât de mult sufletul spre dragostea lui 
Dumnezeu, încât toate părţile sufletului nostru se lipesc de 
negrăita bunătate a dorului de Dumnezeu, într-o nesfârşită 
simplitate a simţirii“16. Mintea, ajunsă atunci ca una care a zămislit 

442 Precum iubirea poate fi socotită „nebunie”, aşa poate fi socotită şi 
„beţie”. Prin beţie se pune în relief mai mult entuziasmul ei. Ea vede pe 
cel iubit atât de frumos, că toate celelalte sunt nimic faţă de acela. E aşa 
cum vede cel beat realitatea altfel decât ceilalţi. Dar ea e „beţie trează” 
(Sf. Grigorie de Nyssa), pentru că cel ce iubeşte e singurul care vede pe 
cel iubit aşa cum este de fapt; şi îl poate face să fie aşa. 

443 Cel ce iubeşte nu gândeşte nimic potrivnic celui iubit. De aceea 
poate fi deplin sincer faţă de el, sau cu inima curată. 

14 Scara, XXX, PG 88, 1156. Vedem aici afirmată ideea că nepătimirea 
nu e o stare pasivă, ci o stare de înfocare a iubirii, contrară înfocării 
egoiste a pătimaşului. Nepătimaşul iubeşte pe Dumnezeu ca un fiu, ca 
unul care, fără să fie fiu prin natură, a fost înfiat prin dragoste, deci 
având un motiv cu atât mai mare să-L iubească pe Dumnezeu. 

45 Cuvânt ascetic..., cap 1, Filoc. rom., I, p. 404. 

46 Numai simplitatea este nesfârşită, pentru că ea cuprinde în sine 
totul în mod concentrat. „Simplitatea simţirii” e cea mai intensă simţire, 
pentru că nu se împarte în simţiri diferenţiate şi micşorate. Toate părţile 
sufletului sunt străbătute de o singură simţire, dar de tărie nesfârşită, a 
dorului după frumuseţea lui Dumnezeu. Simplitatea e concentrarea într-o 
unitate a tuturor puterilor şi simţurilor sufletului, care au, prin 

din lumina duhovnicească a harului, s-a făcut izvor de iubire şi de 
bucurie” t, 

Sfântul Isaac spune la rândul său: „Iubirea ce se iveşte din 
niscai lucruri e ca o candelă mică, hrănită de untdelemn, şi astfel e 
şi lumina ei; sau ca un pârâu care se hrăneşte din ploaie şi a cărui 
curgere se opreşte când conţinutul care-l susţine lipseşte. Dar 
iubirea care are drept pricină pe Dumnezeu este ca un izvor a 
cărui curgere niciodată nu se întrerupe. Căci Dumnezeu singur 
este izvorul ei şi conţinutul ei nesecat”15. Şi întrebat fiind: „«Când 
se ajunge la desăvârşirea multelor roade ale Duhului?», a răspuns: 
«Când se  învredniceşte cineva de desăvârşita iubire a lui 
Dumnezeu». Şi întrebat iarăşi: «De unde cunoaşte cineva că a 
ajuns la aceasta?», a spus: «Când se mişcă pomenirea lui 
Dumnezeu în cugetarea lui, îndată inima lui se mişcă în iubirea Lui 
şi din ochii lui pornesc lacrimi cu îmbelşugare. Căci iubirea are 
obiceiul să izvorască lacrimi când îşi aminteşte de cei iubiţi. Astfel 
fiind, niciodată nu încetează din lacrimi, pentru că nu-i lipseşte 
niciodată conţinutul care să-l aducă pe el la pomenirea lui 
Dumnezeu. Aşa încât şi în somnul lui se află în convorbire cu 
Dumnezeu. Căci este un obicei al iubirii să facă unele ca acestea. 
Şi aceasta este desăvârşirea oamenilor în această viaţă a lor»”419. 


Dumnezeu, o adâncime şi o bogăţie nesfârşite. 

47 Cuvânt ascetic..., cap. 34, Filoc. rom., I, p. 418. Capacitatea de 
unire intimă şi de colaborare dintre minte şi har, sau dintre subiectul 
nostru şi Subiectul dumnezeiesc, e atât de mare, că e comparată cu 
unirea în care Subiectul dumnezeiesc, semănând în subiectul nostru 
harul Său, îl pune pe acesta într-o stare de sarcină, aceasta dezvoltând cu 
puterile lui, puse în mişcare, sămânţa harului în roade de iubire şi de 
bucurie. Subiectul omenesc nu primeşte pasiv harul dumnezeiesc, ci-l 
dezvoltă, precum harul face roditor subiectul omenesc. 

48 „Cuv. 33”, p. 143. Iubirea noastră naturală se naşte din niscai fapte 
pe care ni le-a făcut cineva, sau din niscai legături naturale. Ea oboseşte 
mai curând sau mai târziu şi slăbeşte mai mult sau mai puţin. Iubirea lui 
Dumnezeu faţă de noi nu slăbeşte, pentru că El nu are niciun interes pe 
care I-l slujim. De aceea ţine veşnic tot atât de intens şi susţine şi iubirea 
noastră faţă de EI pururea neobosită şi nedezamăgită. 

49 Sf. Isaac Sirul, „Cuv. 85”, p. 348. Desăvârşirea omului constă astfel 
în iubirea faţă de Dumnezeu. Iubirea este a inimii, şi ea se arată în 
lacrimi, când este o simţire puternică, nu o convingere teoretică. Dar 
inima se aprinde de iubire şi se topeşte în lacrimi când în cugetare se 
mişcă pomenirea lui Dumnezeu. Deci inima nu lucrează fără cugetare. Se 
înţelege că numele lui Dumnezeu pomenit mereu în cugetare înduioşează 
inima la iubire până la lacrimi. Deci nici cugetarea la Dumnezeu nu-i o 
cugetare pur teoretică. Din toate rezultă că Dumnezeu cel pomenit 
neîncetat e pomenit astfel pentru că e iubit ca Persoană iubitoare, căci o 

Şi a spus iarăşi: „lubirea lui Dumnezeu este călăuză prin fire 
şi, când vine în cineva fără măsură, face acel suflet să iasă din sine 
(extatic). De aceea, inima celui ce o simte pe ea nu poate să o 
încapă şi să rămână cum este, ci, după măsura calităţii şi a iubirii 
venite în el, vede în el o schimbare neobişnuită. Şi semnele ei 
simţite sunt acestea: faţa celui ce o are se face ca focul şi-i plină 
de bucurie şi trupul lui se încălzeşte; frica şi sfiala se depărtează 
de la el şi se face ca un ieşit din sine (extatic); şi puterea care 


adună mintea lui în ea însăşi pleacă de la el şi se face ca un ieşit 


din minte, moartea cea mai înfricoşătoare o socoteşte ca o 


bucurie; şi niciodată vederea minţii lui nu pătimeşte vreo 
întrerupere din înţelegerea celor cereşti; şi celui absent îi vorbeşte 
ca fiind de faţă, nefiind văzut de cineva“5!. Cunoaşterea, vederea 
lui naturală a dispărut şi nu simte în chip sensibil mişcarea sa, 
care se mişcă între lucruri; chiar dacă face ceva, nu simte ceea ce 
face, ca unul ce are mintea ocupată cu vederea unor lucruri care 
nu sunt de faţă. Şi cugetarea lui se ocupă pururea cu Celălalt+%2. 


persoană trezeşte în alta iubirea prin iubirea sa. 

150 Tainica legătură dintre suflet şi trup se arată şi în căldura ce 
cuprinde trupul celui cucerit de o mare iubire. El este ca un ieşit din sine, 
ca unul ce a uitat de sine; toată atenţia lui e plecată la cel iubit. E ca un 
„ieşit din minţi”, dar nu în sens rău, ca să calce bunele rânduieli ale 
societăţii, ci în sensul bun, fiind în stare să renunţe la tot ce caută omul 
„cuminte” în sensul egoist al cuvântului. E în stare să-şi dea viaţa pentru 
Cel iubit. „Acum nu mai trăiesc eu, ci Hristos trăieşte în mine” (Galateni 
2, 20). El trăieşte pentru alt eu, nu pentru al său. Eul lui Hristos a devenit 
eul său. Dacă în omul „natural” eul ca subiect este identic cu obiectul 
grijii sale, în omul umplut de iubirea de Sus „eul” ca subiect rămâne, dar 
eul ca obiect al iubirii sale este altul, este cel iubit de eul lui Hristos. În 
acelaşi timp, se menţine ca eu iubitor; în el nu e o reduplicare egoistă, ci 
o doime reală: eu ca subiect şi tu ca cel pentru care sunt eu. Aceasta e 
„ieşirea” din sine, ieşirea din mintea pentru sine, ridicarea la mintea 
pentru altul. Cel ce iubeşte nu mai are frică să renunţe la sine şi nici 
ruşine să se comporte în felul acesta, socotit de alţii nebunie. Dar în 
faptul că eul ca subiect rămâne se arată că totuşi iubirea totală nu 
înseamnă confundare cu altul în impersonal, ci unitate bipersonală. Tu ai 
devenit dominant însă în mine prin voia propriului eu, instalându-te în 
interiorul propriului eu cu un rol major, dar mărind uriaş puterile eului 
meu, care te-a primit. 

451 Îi vorbeşte iubitului absent ca celui prezent, pentru că îl are în sine, 
şi iubitul absent îi vorbeşte ca unul ce e prezent. Spaţiul a dispărut 
pentru cei ce se iubesc, a devenit o simplă aparenţă. Ceilalţi văd spaţiul, 
el nu-l vede. În aceasta stă „nebunia” celui ce iubeşte. 

152 Cunoaşterea şi vederea celor din jur, mişcarea lui între ele se 
săvârşesc fără să fie conştient de ele, atenţia lui fiind aţintită cu totul la 
cel iubit, dar nevăzut pentru vederea naturală. Poetul Coşbuc vorbeşte 

De această beţie duhovnicească au fost plini odinioară Apostolii şi 
mucenicii: cei dintâi au străbătut (stăpâniţi de ea) toată lumea, 
ostenind şi fiind batjocoriţi (7 Timotei 4, 10); cei din urmă, 
suportând tăierea mădularelor, şi-au vărsat sângele lor ca apa; şi 
suferind chinurile cele mai cumplite, nu s-au descurajat, ci le-au 
răbdat cu bărbăţie. Şi, fiind înţelepţi, au fost socotiți ca nişte lipsiţi 
de minte (2 Corinteni 11, 19). Iar alţii au rătăcit prin pustie şi prin 
munţi, şi prin peşteri, şi prin văgăunile pământului (Evrei 11, 38), 
fără aşezare, ei, care erau cei mai aşezaţi”155. La această nebunie 
învredniceşte-ne şi pe noi, Doamne, să ajungem. 


91. Despre Sfânta Împărtăşanie şi despre mărimea 
bunătăţilor pe care ni le pricinuieşte împărtăşirea şi cuminecarea 
(cuminecătura) continuă, cu conştiinţa curată. 

Dar nimic nu ne ajută şi nu contribuie aşa de mult la 
curățirea sufletului şi la luminarea minţii şi la sfinţirea trupului şi 
la prefacerea amândurora spre o stare mai dumnezeiască şi la 
nemurire, ba şi la biruirea patimilor şi a demonilor, sau, mai 
potrivit spus, la unirea cu Dumnezeu cea mai presus de fire, ca 
împărtăşirea şi cuminecarea (cuminecătura) continuă, cu inimă şi 
simţire curată, pe cât e cu putinţă omului, cu preacuratele şi 
nemuritoarele şi de viaţă făcătoarele Taine, cu însuşi cinstitul Trup 
şi Sânge al Domnului şi Dumnezeului şi Mântuitorului nostru lisus. 
Pentru aceasta e cât se poate de trebuitor să vorbim şi despre 
acestea în chip deosebit, în această scriere, şi apoi să dăm sfârşit 
cuvântului. Iar acest lucru e vădit nu numai din cele ce au spus 
Sfinţii Părinţi, ci, cu mult mai mult, din cuvintele Vieţii Inseşi şi ale 
Însuşi Adevărului. Căci zice: „Eu sunt Pâinea vieţii” (Ioan 6, 48). 
„Şi aceasta este Pâinea care Se pogoară din cer, ca cel ce 
mănâncă din ea să nu moară. Eu sunt Pâinea cea vie, Care S-a 
pogorât din cer. De va mânca cineva din pâinea aceasta, viu va fi 
în veac. Şi pâinea pe care Eu voi da trupul Meu este, pe care Eu îl 
voi da pentru viaţa lumii” (Ioan 6, 50-52). Şi: „De nu veţi mânca 
trupul Fiului Omului şi nu veţi bea sângele Lui, nu veţi avea viaţă 
întru voi. Cel ce mănâncă trupul Meu şi bea sângele Meu are viaţă 
veşnică” (Ioan 6, 53-54). Şi iarăşi: „Căci trupul Meu este mâncare 
adevărată şi sângele Meu este băutură adevărată. Cel ce mănâncă 
trupul Meu şi bea sângele Meu rămâne întru Mine, şi Eu întru el. 
Precum M-a trimis pe Mine Tatăl Cel viu şi Eu sunt viu prin Tatăl; 
şi cel ce Mă mănâncă pe Mine, acela va fi viu prin Mine. Aceasta 


despre mama preocupată de fiul ei absent: „Scapi fusul jos, nimic nu 
zici... Şi fetele se miră”, „Adormi cu mine-n gând, ca să visezi de mine”. 
453 „Cuv. 24”, pp. 104-105. 

este Pâinea care S-a coborât din cer, şi cel ce mănâncă pâinea 
aceasta a Mea viu va fi în veac” (Ioan 6, 55-58). 

Iar purtătorul de Hristos Pavel zice acestea: „Fraţilor, eu am 
primit de la Domnul ceea ce v-am predat şi vouă, că Domnul lisus, 
în noaptea în care a fost vândut, a luat pâinea şi, binecuvântând-o, 
a frânt-o şi a zis: «Luaţi, mâncaţi, acesta este trupul Meu care 
pentru voi se frânge. Aceasta s-o faceţi întru pomenirea Mea». 
Asemenea şi paharul, după cină, zicând: «Acest pahar este 
legământul cel nou întru sângele Meu. Aceasta s-o faceţi, ori de 
câte ori veţi bea, întru pomenirea Mea. Căci de câte ori veţi mânca 
pâinea aceasta şi veţi bea paharul acesta, moartea Domnului 
vestiți până ce va veni. Deci, oricine va mânca pâinea aceasta şi va 
bea paharul Domnului cu nevrednicie, vinovat va fi trupului şi 
sângelui Domnului. Să se cerceteze, aşadar, omul pe sine însuşi, şi 
aşa să mănânce din pâinea aceasta şi să bea din paharul acesta. 
Căci cel ce mănâncă şi bea cu nevrednicie, judecată sieşi mănâncă 
şi bea, nedeosebind trupul Domnului. Pentru aceea, între voi mulţi 
sunt neputincioşi şi bolnavi şi mulţi mor. Căci dacă ne-am cerceta 
pe noi, nu am fi judecaţi. Iar fiind judecaţi de Domnul, suntem 
îndreptaţi, ca să nu fim osândiţi cu lumea», (1 Corinteni 11, 23- 
32). 


92. E de trebuinţă să cunoaştem minunea Sfintelor Taine 
şi ce este ea, pentru ce s-a dat, şi care este folosul ei. 

Căci scrie şi Gură de Aur că: „E de trebuinţă să învăţăm ce 
este minunea Tainelor, şi pentru ce s-a dat, şi care e folosul 
acesteia. Suntem un trup (Romani 12, 5), şi mădulare ale trupului 
Domnului nostru lisus Hristos, şi din oasele Lui (Efeseni 5, 30). Iar 
cei care au aflat aceasta să urmeze celor spuse. Deci pentru ca 
aceasta să nu se înfăptuiască numai prin iubire, ci şi cu lucrul 
însuşi, să ne unim prin mâncare cu acel trup pe care ni l-a dăruit, 
voind să ne arate dorul ce-l are către noi”. Pentru aceasta S-a 
unit pe Sine cu noi şi ne-a dat trupul Său nouă, ca să ne facem un 
trup unit cu Capul. Acest lucru este propriu celor ce se iubesc cu 
tărie. Acest lucru l-a dat de înţeles Iov, vorbind despre casnicii lui, 
care-l iubeau în chip covârşitor, încât ziceau, arătându-şi iubirea 
lor: «Cine ne va da putinţa să ne săturăm de carnea lui?» (lov 31, 
31). De aceea şi Hristos a făcut acest lucru, ridicându-ne la o 
prietenie şi mai mare şi arătându-ne dorul Lui către noi, căci nu Se 
dă pe Sine celor ce-L doresc numai ca să-L vadă, ci şi ca să-L 


454 Nu numai prin iubire ca simţire se susţine comuniunea în Biserică, 
oricât ar accentua unii aceasta, ci şi printr-o putere obiectivă, ontologică, 
dumnezeiască, ce ne vine prin Trupul lui Hristos. Prin aceasta ne prinde 
chiar şi trupurile în această unire. 

atingă, să-L. mănânce şi să se sădească în trupul Lui, şi să se 
unească cu El şi să-şi sature întreg dorul”455. 

Şi iarăşi: „Cei ce se împărtăşesc de preasfântul Trup şi de 
cinstitul Sânge stau între îngeri şi Arhangheli şi între Puterile de 
Sus şi sunt îmbrăcaţi în însuşi veşmântul împărătesc al lui Hristos, 
având armele duhovniceşti. Ba cu aceasta încă n-am spus nimic: 
căci L-au îmbrăcat pe Împăratul Însuşi. Dar pe cât este de mare şi 
de înfricoşătoare şi de minunată Taina, tot pe atât trebuie să te 
apropii cu curăţie dacă vrei să te apropii de mântuire. Căci dacă te 
apropii cu o conştiinţă rea, te apropii de osândă şi de pedeapsă. 
Căci «cel ce mănâncă şi bea cu nevrednicie Trupul şi Sângele 
Domnului, judecată sieşi mănâncă şi bea» (1 Corinteni 11, 27). Că 
dacă cei ce-şi pătează porfira împărătească sunt pedepsiţi la fel cu 
cei ce o rup, nu e deloc necuvenit ca şi cei ce primesc Trupul cu 
cuget necurat să sufere aceeaşi pedeapsă cu cei ce L-au rupt prin 
piroane. Priveşte ce înfricoşătoare pedeapsă a arătat Pavel zicând: 
«Cel ce călca Legea lui Moise murea pe temeiul a doi sau trei 
martori. Socotiţi cu cât se va învrednici de o pedeapsă mai mare 
cel ce a nesocotit pe Fiul lui Dumnezeu şi a socotit ca un lucru de 
rând Sângele Noului Legământ, prin care acesta a fost sfinţit!» 
(Evrei 10, 28-29)”. Sau: „Câţi deci ne împărtăşim de trupul 
acesta, câţi gustăm din sânge, se înţelege că gustăm din Acela ce 
şade Sus, Care e închinat de îngeri, de Cel apropiat de puterea 
fără margini. O, câte drumuri duc spre mântuirea noastră! Ne-a 
făcut pe noi trupul Său, ne-a dat nouă trupul Său, şi nimic din 
acestea nu ne depărtează de la rele. O, ce nepăsare, o, ce lipsă de 
simţire!”4%. Şi iarăşi: „Un preot minunat mi-a istorisit că a fost 
învrednicit să vadă şi să audă aceasta: că pe cei ce vor pleca de 
aici împărtăşiţi de Taine cu conştiinţa curată, când vor muri îngerii 
îi vor duce de aici în suită, pentru Cel cu Care s-au împărtăşit” 458. 

lar dumnezeiescul loan Damaschin zice: „Deoarece suntem 
îndoiţi şi compuşi, trebuie ca şi naşterea noastră să fie îndoită; la 
fel şi haina îndoită, naşterea ni s-a dat prin apă şi prin Duh, iar 
mâncarea este însăşi pâinea vieţii, Domnul nostru lisus Hristos, 
Cel ce S-a pogorât din cer”. „Precum la Botez, deoarece oamenii 
obişnuiesc să se spele cu apă şi să se ungă cu untdelemn, a unit cu 
untdelemnul şi cu apa harul Duhului şi l-a făcut pe el baia naşterii 
din nou, la fel, deoarece avem obiceiul să mâncăm pâine şi să bem 


455 Sf. Ioan Gură de Aur, Omilia XLVI la loan, 2, spre sfârşit, PG 59, 
260. 

46 Omilia XLVI la Ioan, 4, PG 59, 262. 

457 Omilia III, cap. |, PG 62, 27. 

15 Despre preoție, „Cartea a VI-a”, 4, PG 48, 681. 

apă şi vin, a unit cu ele dumnezeirea Sa şi le-a făcut pe ele Trupul 
şi Sângele Său, ca prin cele obişnuite şi după fire să ajungem în 
cele mai presus de fire”1%. „Trupul Lui este cu adevărat unit cu 
dumnezeirea, dar înţeleg trupul cel din Sfânta Fecioară, nu un 
trup coborât din ceruri, iar pâinea şi vinul se prefac în însuşi 
Trupul şi în însuşi Sângele lui Dumnezeu. Dar, de cauţi să afli 
modul cum se face aceasta, îţi ajunge să auzi că aceasta se face 
prin Duhul Sfânt, tot aşa cum Cuvântul a dat fiinţă trupului Său în 
Sine din Sfânta Născătoare de Dumnezeu prin Duhul Sfânt; mai 
mult nimic nu cunoaştem decât că Cuvântul lui Dumnezeu este 
adevărat şi lucrător şi atotputernic, iar modul, de nepătruns”. 
„Celor ce se împărtăşesc cu vrednicie, acesta se face deci spre 
iertarea păcatelor, şi spre viaţă veşnică, şi spre păzirea sufletului 
şi a trupului; iar celor ce se împărtăşesc cu nevrednicie, spre 
osândă şi pedeapsă, ca şi moartea Domnului”. „Şi pâinea, şi vinul 
nu sunt chip al Trupului şi al Sângelui lui Hristos, să nu fie!, ci 
însuşi Trupul lui Hristos Cel îndumnezeit şi însuşi Sângele Lui. 
Căci «Trupul Meu, zice, este adevărată mâncare şi Sângele Meu 
este adevărată băutură» (Ioan 6, 55)”. „Căci este Trupul şi Sângele 
lui Hristos, care intră în alcătuirea (în constituţia) sufletului şi 
trupului nostru, netopindu-se, nestricându-se, netrecând în ceea ce 
dăm afară, ci rămânând în fiinţa noastră ca pricină a păstrării 
noastre, ca mijloc de curăţire a toată întinăciunea“%. Chiar dacă 


459 Sf. loan Damaschin, De fide orthodoxa, „Liber IV”, 12, PG 94, 1117- 
1148. Celelalte citate, tot de acolo. 

*% Trupul lui Hristos, pe care-l. primim în Sf. Împărtăşanie nu e alt 
trup decât cel primit de Fiul lui Dumnezeu din Sfânta Fecioară, dar 
îndumnezeit prin înviere şi înălţare, ca să fie în noi aluat spre 
îndumnezeire şi spre înviere şi înălţare. De aceea e şi trup pnevmatizat, 
nevăzut, copleşit de Duhul Sfânt, deşi trup real, ca să fie şi în noi izvorul 
Duhului deplin şi să ne pnevmatizeze şi pe noi tot mai mult, pentru a birui 
treptat legile firii, atârnarea spre cele de jos, procesul de stricăciune şi 
de moarte definitivă. Căci trupul lui Hristos nu mai e supus procesului de 
descompunere, datorită Duhului Sfânt care Se află în el. De aceea în 
Sfinţi osemintele rămân nedescompuse şi de aceea vom învia şi noi, căci 
Hristos cel înviat rămâne cu Duhul Său în sufletul nostru, cu puterea Lui 
de nestricăciune care-i va da acestuia puterea să-şi învie trupul. 
Ortodoxia a păstrat înţelesul mântuirii ca efect întins şi asupra trupului şi 
cosmosului, afirmând că mântuirea deplină este eliberarea trupului de 
stricăciune şi de moarte prin înviere, datorită umplerii lui de Duhul Sfânt. 
Toată imnografia Bisericii vorbeşte de aceasta. Căci aşa cum sufletul 
nostru este în trupul nostru, aşa e, în oarecare fel, şi trupul nostru, prin 
rădăcinile raţionalităţii şi sensibilităţii lui, în sufletul nostru. Dar atunci, 
cu atât mai mult şi Hristos cel înviat, adică cu trupul nesfârşit subţiat şi 
înduhovnicit, e în oarecare fel în sufletul nostru chiar după moartea 

aurul s-a pătat, îl curăţă prin arderea judecății, ca să nu fim 
osândiţi în veacul viitor împreună cu lumea (1 Corinteni 11, 32)%51. 
Curăţându-ne prin aceasta, ne unim cu Trupul lui Hristos şi cu 
Duhul Lui şi ne facem Trupul lui Hristos. Aceasta este pâinea, care 
e pârga pâinii cereşti, a pâinii spre fiinţă (Matei 6, 11). Căci pâinea 
«spre fiinţă» arată fie pe cea viitoare, adică a veacului viitor, fie pe 
cea primită spre păstrarea fiinţei noastre“%?. Trupul Domnului este 
Duh de viaţă făcător, pentru că s-a zămislit din Duhul de viaţă 
făcător. «Căci ceea ce se naşte din Duh, duh este» (Joan 3, 6). lar 
aceasta o spun nu ca să desfiinţez firea trupului, ci voind să arăt că 
e de viaţă făcător şi dumnezeiesc153. Acestea se numesc chipuri 
(antitipuri) ale celor viitoare, nu ca unele ce nu sunt cu adevărat 
Trupul şi Sângele lui Hristos, ci că acum ne împărtăşim prin ele de 
dumnezeirea lui Hristos, iar atunci, numai înţelegător, prin 


noastră, dacă L-am primit des în noi în cursul vieţii pământeşti şi am trăit 
în El prin voinţa, prin gândirea şi prin faptele noastre, care au lucrat la 
înduhovnicirea trupului nostru. Prin mâncarea trupului lui Hristos, 
pnevmatizat şi subţiat, am hrănit chiar sufletul nostru, întărind prin 
înduhovnicire rădăcinile raţionale şi sensibile ale trupului nostru în El. 
Prin mâncare am asimilat în oarecare fel trupul lui Hristos Însuşi 
sufletului nostru, sau viceversa. Despărțirea între suflet şi trup nu e atât 
de totală cum ne închipuim. Cu atât mai mult e valabilă aceasta când 
sufletul şi trupul nostru sunt în Hristos, în care osmoza între suflet şi 
trup, şi deci şi între dumnezeire şi compusul uman, a atins treapta 
culminantă. 

461 Trupul pnevmatizat, înviat şi deci curat al Domnului, asimilat în 
sufletul şi în trupul nostru, le duce pe acestea spre curăţie, de multe ori 
prin pătimirea crucii, pe care ne-o întipăreşte şi nouă din Sine, 
actualizând-o în noi. De aceea trupul lui Hristos lucrează în noi şi printr-o 
judecată, adică prin încercări, pentru ca, suportându-le cu puterea cu 
care a suportat Hristos crucea Sa, să ne curăţăm şi să nu fim osândiţi la 
sfârşit împreună cu lumea, adică împreună cu cei ce nu vor fi găsiţi la 
judecata din urmă curăţiţi. Numai în măsura în care ne curăţăm astfel ne 
unim intim cu Hristos într-un trup, deveniți curaţi ca şi El. 

462 Trupul înviat al lui Hristos este pâinea care va hrăni cu puterea sa 
netrecătoare sufletul nostru şi, în el, rădăcinile raţionale şi sensibile ale 
trupului nostru, ducându-l spre înviere. Hristos este ipostasul, sau 
temelia ultimă şi vie a ipostasurilor noastre, care cred în El. 

463 Trupul lui Hristos e atât de pnevmatizat, atât de copleşit de Duhul, 
atât de subţiat prin Duhul şi de iradiant al Duhului prin toţi porii lui, că se 
poate numi şi de viaţă făcător. El este aceasta încă prin faptul cu totul 
deosebit că e zămislit din Duhul Sfânt, a Cărui putere s-a unit cu cea a 
Fecioarei Maria. Duhul Sfânt a întărit puterea de zămislire şi de alcătuire 
a unui nou om a Fecioarei Maici atât de mult, că n-a mai fost nevoie de 
sămânță bărbătească. Trupul lui Hristos poartă astfel în el, de la început, 
puterea constitutivă a Duhului Sfânt: de aceea e de viaţă făcător. 

vedere”464. 


lar dumnezeiescul Macarie zice: „Precum vinul se amestecă 
în toate mădularele celui ce bea şi se preface în el, şi el în vin, aşa 
cel ce bea Sângele lui Hristos se adapă cu Duhul dumnezeiesc, şi 
acesta se amestecă în suflet în chip desăvârşit, şi sufletul în el. Şi, 
astfel sfinţit, sufletul se face vrednic de Domnul. Căci «toţi, zice, 
ne-am adăpat din acelaşi Duh» (1 Corinteni 12, 13). lar prin 
Euharistia pâinii, cei ce se împărtăşesc cu vrednicie se 
învrednicesc să se facă părtaşi de Duhul Sfânt, şi aşa sufletele 
vrednice pot să vieţuiască în veci165. Şi precum viaţa trupului nu e 
de la trup, ci din afară de el, adică din pământ, aşa şi sufletul a fost 
învrednicit de Dumnezeu să aibă mâncare, băutură, veşmânt, care 
sunt viaţa adevărată a sufletului, nu din firea sa, ci din 
dumnezeirea Lui, adică din Duhul Său456. 


464 Atunci trupul nostru, nemaiavând nevoie să mănânce, nu va mai 
mânca nici trupul Domnului prin chipul pâinii, ca să ne împărtăşim de 
dumnezeirea lui Hristos. Atunci, în chip nesensibil, ne va inunda 
dumnezeirea prin trupul lui Hristos total transparent, total copleşit de ea. 
Aceasta va fi ca o împărtăşire prin absorbire, prin trăire intimă a Lui în 
noi, dar trăirea aceasta va fi o înţelegere, sau o vedere mai presus de 
înţelegere şi de vedere. E aşa cum cei ce se iubesc în lumea aceasta în 
mod superior comunică prin contemplare, prin înţelegere. Comunicarea e 
înţelegere tainică, înţelegerea tainică e comunicare. 

465 Ceea ce primim prin Sfânta Împărtăşanie în mod deosebit este 
Duhul dumnezeiesc, ca Dumnezeu Cel ce întăreşte sufletul omului în 
biruirea proceselor nelibere ale naturii şi unifică făptura cu Dumnezeu. li 
primim în primul rând în suflet şi din suflet trece în trup. Căci în suflet 
sunt rădăcinile raţionale şi sensibile ale trupului. Sufletul nostru devine 
pnevmatic, se întăreşte în ceea ce are superior naturii şi poate 
pnevmatiza şi trupul, sau rădăcinile lui aflate în suflet. Sufletul 
dobândeşte astfel o putere neasemănat mai mare de înduhovnicire, de 
subţiere a trupului. Unirea între suflet şi trup devine tot mai mare, mai 
adâncă în trupul lui Hristos, pe care Duhul dumnezeiesc l-a pnevmatizat, 
l-a subţiat, l-a îndumnezeit, l-a transfigurat deplin. Dacă, după Sf. Maxim 
Mărturisitorul, în Sfinţi dualitatea e depăşită (dualitatea funcţională, nu 
cea de substanţă, se înţelege), cu atât mai mult în Hristos. Şi prin 
împărtăşirea de El se începe depăşirea ei şi în cei ce se împărtăşesc des 
şi cu conştiinţa curată. Prin aceasta sufletul, adus în unirea cu 
Dumnezeu, va putea trăi în veci şi va da în parte şi trupului tărie să 
copleşească procesele naturale încă în lumea aceasta, iar prin întărirea 
rădăcinilor lui raţionale şi sensibile în suflet, se va putea ca sufletul să 
învie trupul la o viaţă nesupusă descompunerii, la sfârşitul lumii. 

466 Aceasta înseamnă că sufletul celui ce se împărtăşeşte cu trupul 
Domnului se împărtăşeşte prin trup, propriu-zis, cu dumnezeirea Lui. 
Dar, pe de altă parte, trupul lui Hristos e atât de intim străbătut de Duhul 
Sfânt, sau de dumnezeirea lui Hristos, că nu se poate spune că numai el 

Căci sufletul are firea dumnezeiască spre Pâinea vieţii, adică 
pe Cel ce a zis: «Eu sunt Pâinea vieţii» (Ioan 6, 48), şi apa vie spre 
vinul care veseleşte (Psalm 103, 16) şi ca «untdelemn al bucuriei» 
(Psalm 44, 9)”467. 

Sfântul Isidor zice şi el: „Împărtăşirea de Dumnezeu şi de 
Taine s-a numit cuminecare (communicatio = cuminecătură), 
pentru că ne dăruieşte unirea cu Hristos şi ne face să avem 
comună cu El Împărăţia Lui”16. Iar Sfântul Nil zice: „Este cu 
neputinţă să se mântuiască credinciosul şi să primească iertarea 
păcatelor şi să dobândească Împărăţia cerurilor dacă nu se 
împărtăşeşte cu frică, cu credinţă şi cu dragoste de tainicul şi 
neprihănitul Trup şi Sânge al lui Hristos”15%. La fel scrie şi Marele 
Vasile, în scrisoarea către Patricia Cezareea, limpede, că: „E bine 
şi de folos să se cuminece (să comunice) şi să se împărtăşească 
cineva în fiecare zi cu sfântul Trup şi sfântul Sânge al lui Hristos. 
Căci El Însuşi a zis: «Cel ce mănâncă trupul Meu şi bea sângele 
Meu rămâne întru Mine şi Eu întru el şi are viaţă veşnică» (Ioan 6, 
56). Şi cine se îndoieşte că a se împărtăşi cineva continuu de viaţă 
nu e nimic altceva decât a vieţui în chip înmulţit? Noi ne 
cuminecăm (comunicăm) de patru ori în fiecare săptămână: 
duminica, miercurea, vinerea şi sâmbăta, şi în celelalte zile, dacă 
are loc pomenirea vreunui Sfânt”170. În aceste zile socotesc că 


hrăneşte trupul omenesc. De altfel, Duhul Sfânt ca foc personal al iubirii 
treimice face din trupul Domnului un complex organic de energii prin 
care se manifestă această căldură a iubirii, încât prin aceasta el însuşi a 
devenit numai foc al iubirii. Apoi, în cazul că trupul Domnului ar rămâne 
numai în trupul omului, trupul nestricăcios al Domnului ar trebui să 
susţină în mod direct trupul omului în nestricăciune, ceea ce nu se 
întâmplă. Pe de altă parte, viaţa trupului nu se susţine numai din pământ, 
ci şi din suflet. Deci şi viaţa îndumnezeită a lui, într-un grad limitat pe 
pământ şi deplin în cer, se susţine şi prin sufletul îndumnezeit. Dar 
pentru ca sufletul să poată susţine trupul cu viaţa lui, trebuie să aibă într- 
un anumit fel rădăcinile trupului în sine, deci el primeşte într-un fel şi 
trupul Domnului, sau rădăcinile Lui îndumnezeite în sine. 

467 Neaflat în Sf. Macarie. 

468 Isidor Pelusiotul, Epistole, „Cartea I”, 228, PG 78, 325 A. 

49 Sf. Nil, Epistole, „Cartea a III-a”, 280, PG 79, 521 D. 

470 Sf. Vasile, Epistolarum classis, Il, 95, PG 52, 484. Ideea că prin 
împărtăşirea deasă omul poate înmulţi viaţa sa în Dumnezeu e prețioasă. 
De fiecare dată omul trăieşte cu sufletul într-un efort de întărire a 
legăturii sale cu Hristos, din altă latură, într-un efort de a sfinţi prin 
aceasta o altă latură a legăturii sale cu trupul, a legăturii sale cu semenii, 
într-un efort de a înfăptui prin fapte deosebite, cerute de alte şi alte 
împrejurări, o altă şi altă virtute. Dacă aceasta e preocuparea generală a 
vieţii lui, „comunicarea” cu trupul Domnului şi cu puterea Lui îl va 

Sfântul şi liturghisea. Căci nu putea în fiecare zi, stingherit fiind de 
atâtea griji. De aceea, zice şi Sfântul Apollo că: „Monahul trebuie 
să se cuminece, de e cu putinţă, în fiecare zi cu Tainele lui Hristos. 
Căci cel ce se depărtează pe sine de acestea se depărtează de 
Dumnezeu. lar cel ce-o face aceasta continuu, continuu se îmbracă 
cu trupul Domnului“”1. Căci însuşi glasul mântuitor zice: «Cel ce 
mănâncă trupul Meu şi bea sângele Meu rămâne întru Mine şi Eu 
întru el» (Ioan 6, 56). Deci aceasta le este de folos monahilor, care 
fac neîncetat pomenirea patimii mântuitoare“”2?. Drept aceea, se 
cade ca el să fie gata în fiecare zi să se pregătească pe sine în aşa 
fel, ca să fie vrednic în fiecare zi, totdeauna, pentru primirea 
Sfintelor Taine. Căci aşa ne împărtăşim şi de iertarea 
păcatelor”473. 


susţine de fiecare dată în acest alt efort. 

+71 A se îmbrăca cu Hristos înseamnă a se îmbrăca cu putere. Imaginea 
e luată de la îmbrăcarea cu niscai arme; căci Hristos e ca o armă, sau ca 
o armătură. Dar se înţelege că pe Hristos Il îmbrăcăm când Il primim în 
noi; căci nu ţi se comunică puterea cuiva dacă nu ţi se face oarecum 
interioară. Dar acelaşi lucru înseamnă a te împărtăşi cu trupul lui 
Hristos: înseamnă a te îmbrăca cu puterea Lui. Ideea e că trupul lui 
Hristos cu care ne împărtăşim, sau cu care ne îmbrăcăm, nu e ceva care 
rămâne în noi, sau lipit de noi, ca un lucru pasiv, ci ca un izvor de putere 
de care ne folosim întrucât noi înşine ne însuşim activ această putere. 
Dar ca să fim mereu ţinuţi în stare de putere, trebuie să fim în 
comunicare continuă cu Hristos; să stăm mereu în comunicare cu Soarele 
puterii duhovniceşti. 

+72 Se remarcă legătura firească între pomenirea neîncetată a lui 
Hristos, deci şi a patimii Lui, prin rugăciune, şi împărtăşirea continuă cu 
trupul Lui răstignit şi biruitor al morţii prin cruce. Comunicarea continuă 
cu trupul Domnului întreţine pomenirea continuă a Lui, căci ea e o 
pomenire cu lucrul, cu fapta, nu numai cu cuvântul. La rândul ei, 
pomenirea neîncetată a Domnului cu cuvântul, ca şi comunicare a Lui cu 
mintea, cu duhul, cu inima noastră, se cere după o comunicare deplină cu 
Hristos prin împărtăşirea de trupul Lui. 

+5 Historia Lausiaca Palladii, cap. 72; Vita Abbatis Apollo, PG 73, 
1161. Împărtăşirea deasă cu trupul Domnului, ca o comunicare a puterii 
Lui către noi, ca o comunicare a Duhului Lui în sufletul şi voinţa noastră, 
nu trebuie să fie deci o primire magică a Lui, ca lucrând prin El Însuşi 
fără noi. Factorul activ uman comunică cu factorul activ care e Hristos, 
pentru a deveni şi mai activ. De aceea, trebuie o pregătire în acest sens 
din partea omului. „Cine se împărtăşeşte cu nevrednicie, judecată sieşi 
mănâncă, nedeosebind trupul Domnului” (7 Corinteni 11, 29) şi de aceea 
neconlucrând cu El. De aceea, mai bună e o împărtăşire mai rară, dar 
bine pregătită, primită cu mare concentrare de putere şi cu hotărâre de a 
conlucra cu puterea din trupul Domnului, decât o împărtăşire într-o stare 
laxă, nepăsătoare a puterilor proprii. 

Dar zice şi Sfântul Ioan Scărarul: „Dacă un trup atingându-se 
de un alt trup se schimbă în puterea lui de lucrare, cum nu se va 
schimba cel ce se-atinge de trupul Domnului cu mâini nevinovate? 
Căci s-a scris şi în Gherontic (Pateric): loan de Bostra, bărbat sfânt 
şi având putere asupra duhurilor necurate, a întrebat pe draci, 
care locuiau în nişte fetiţe furioase şi chinuite de ei cu răutate, 
zicând: «De care lucruri vă temeţi la creştini?». Aceştia au 
răspuns: «Aveţi cu adevărat trei lucruri mari: unul, pe care-l puteţi 
atârna de grumazul vostru; unul, cu care vă spălaţi în Biserică; şi 
unul, pe care-l mâncaţi în adunare». Întrebându-i iarăşi: «Din 
acestea trei, de care vă temeţi mai mult?», au răspuns: «Dacă aţi 
păzi bine aceea cu care vă împărtăşiţi, n-ar putea nimeni din noi să 
facă rău vreunui creştin». Deci lucrurile de care se tem 
răufăcătorii mai mult decât de toate sunt crucea, Botezul şi 
Cuminecătura”174. 

93. Sfârşitul tuturor temelor înfăţişate pe larg şi îndemn 
către cel ce a întrebat despre ele. 

Iată, preaiubite fiule, că am ajuns cu Dumnezeu la sfârşitul 
cererilor tale. Dacă răspunsul e după voinţa şi scopul tău, nu ştim 
sigur. Dar e după puterea noastră. Şi ceea ce e după putere e 
plăcut şi lui Dumnezeu. Grijeşte numai ca iubirea ta de învăţătură 
şi osteneala ta să nu se oprească la aceasta, ci să te arăţi iubitor 
de învăţătură şi sârguitor şi cu fapta. Căci zice şi fratele Domnului 
cel vestit: „Fraţii mei iubiţi, faceţi-vă împlinitori ai cuvântului, şi 
nu numai auzitori, înşelându-vă pe voi, că de este cineva auzitor al 
legii, şi nu împlinitor, s-a asemănat bărbatului care priveşte faţa 
făpturii sale în oglindă. Că s-a privit pe sine şi a plecat, şi a uitat 
cum era. Dar cel ce priveşte în legea desăvârşită a libertăţii şi 
stăruie în ea, acela nu s-a făcut numai auzitor care uită, ci 
împlinitor cu fapta; acela va fi fericit în lucrarea lui” (Iacov 1, 22- 
26). 


94. Cum trebuie ascultate si înțelese cuvintele 
duhovniceşti ale Părinților. 

Dar, înainte de toate, să înţelegi şi să auzi în chip credincios 
şi cu cuvenita evlavie rânduielile dumnezeieşti şi duhovniceşti ale 
Părinților. Că zice Sfântul Macarie: „Neatinse rămân cele 
duhovniceşti de cei necercaţi. Dar sufletul sfânt şi credincios se 
împărtăşeşte cu înţelegere de Duhul Sfânt. Şi comorile cereşti ale 
Duhului i se fac arătate numai celui ce le primeşte cu cercare. 
Celui ce nu le-a cercat nu-i este cu putinţă nici măcar să le 


474 Apophtegmata..., ed. W. Bousset, Tubingen, 1925, p. 16. 

înţeleagă”15. Deci ascultă cu evlavie despre ele până ce ţi se va da 
şi ţie, celui ce crezi, să te învredniceşti de dobândirea lor. Atunci 
vei cunoaşte prin însăşi experienţa ochilor sufletului de ce mari 
bunătăţi şi taine se pot împărtăşi sufletele creştinilor încă de aici. 
Făcând astfel, vei culege repede şi roada, şi folosul celor scrise şi 
auzite; şi de la aflarea şi împlinirea lor cu fapta vei înainta la 
putinţa să îndemni şi să călăuzeşti prin cercarea însăşi şi pe alţi 
mulţi spre cele dumnezeieşti şi necunoscute. Fie ca aceasta să ţi se 
hărăzească şi ţie, celui sprijinit şi îndemnat de mâna prea 
puternică a Domnului lisus Hristos. 

Iar fiindcă săturarea de cuvânt e neplăcută auzului, ca şi prea 
multa hrană dată trupurilor, şi cel mai bun lucru e măsura, se cade 
ca şi noi, ferindu-ne de săturare şi alegând măsura, ca cea mai 
bună, să mai zăbovim puţin în cuvântul nostru şi, înfăţişând un fel 
de rezumat al scrierii de faţă, să aruncăm apoi ancora acestui 
cuvânt. 


95. Recapitulare a felului în care trebuie să ne rugăm şi a 
învățăturii despre luminarea adevărată şi despre puterea 
dumnezeiască. 

Spun Părinţii: „Cei ce voiesc să fie treji cu cugetarea să se 
sârguiască să se roage pururea, în chip curat şi neîmprăştiat, 
înlăuntrul inimii, prin tragerea aerului pe nas, luând aminte şi 
cugetând numai la cuvintele rugăciunii, adică la: «Doamne, Iisuse 
Hristoase, Fiul lui Dumnezeu, miluieşte-mă»; aceasta, până la 
vremea luminării minţii în inimă. Căci zice Sfântul Diadoh: «Câţi 
cugetă neîncetat la preaslăvitul şi mult doritul nume al Domnului 
lisus în adâncul inimii pot să vadă odată şi lumina minţii»17%6. 
Întâmplându-se aceasta cu bunăvoința lui Dumnezeu, de atunci, 
celălalt drum al vieţuirii noastre după Dumnezeu îl săvârşim în 
chip neînşelător şi neîmpiedicat, umblând în lumină, mai bine zis 
fiind fii ai luminii, cum zice Dătătorul de lumină lisus: «Până aveţi 
Lumina, credeţi în Lumină, ca să vă faceţi fiii Luminii» (Ioan 12, 
36); şi: «Eu sunt Lumina lumii, cel ce urmează Mie nu va umbla în 
întuneric, ci va avea lumina vieţii» (Ioan 8, 12). lar David strigă 
către Domnul acestea: «Întru lumina Ta vom vedea lumină» (Psalm 
35, 9). Dar şi Sfântul Pavel zice: «Dumnezeu, Care a zis să 
lumineze lumină din întuneric, pe care a luminat-o în inimile 
noastre» (2 Corinteni 4, 6)”. 


+5 Bunătăţile Duhului Sfânt nu se pot cunoaşte decât prin experienţă. 
Numai cel ce are experienţa lor are şi înţelegerea lor. Căci experienţa lor 
e mai presus de orice cugetare teoretică. 

+7 Cuvânt ascetic..., cap. 59, Filoc. rom., I, p. 430. 

De fapt, prin aceasta, ca printr-un sfeşnic nestins şi 
autotluminos, cei cu adevărat credincioşi sunt călăuziţi şi privesc 
spre cele de dincolo de simţuri şi li se deschide, ca unora ce sunt 
curaţi cu inima (Matei 5, 8), poarta cerească a toată vieţuirea şi 
starea înaltă, deopotrivă cu a îngerilor. Şi aşa le răsare acestora 
iarăşi, ca dintr-un disc al soarelui, putinţa să judece, să 
deosebească, să străvadă, să vadă înainte şi cele asemenea 
acestora. Şi, simplu grăind, prin aceasta le răsare acestora toată 
arătarea şi descoperirea tainelor nearătate, şi se umplu de puterea 
dumnezeiască şi mai presus de fire în Duh. Iar prin această putere 
mai presus de fire şi lutul lor se uşurează sau, mai bine zis, povara 
trupului li se subţiază şi pluteşte, înălțându-se. 

Prin această putere luminătoare în Sfântul Duh, şi unii dintre 
Sfinţii Părinţi, încă fiind în trup, au trecut ca nişte fiinţe 
nemateriale şi netrupeşti, cu picioarele neudate, râuri neumblate 
şi mări străbătute de corăbii, au făcut drumuri lungi, de zile multe, 
într-o clipă şi au săvârşit şi alte lucruri minunate în cer, pe 
pământ, în soare, în mare, în pustiuri, în cetăţi, în tot locul şi ţara, 
în fiare sălbatice şi în târâtoare şi, simplu, în toată zidirea şi în 
toate stihiile, şi prin toate s-au slăvit. Şi, stând la rugăciune, 
trupurile lor curate şi cinstite se ridicau de pe pământ ca 
înaripate, dezbrăcate de grosimea şi greutatea trupească, topite 
de focul dumnezeiesc şi nematerial al harului”. Sub lucrarea 
acestuia ei se înalţă cu uşurinţă, o, minune!, preschimbaţi şi 
replăsmuiţi într-o stare mai dumnezeiască, prin mâna 
îndumnezeitoare a puterii şi a harului sălăşluite în ei. Şi, după 
sfârşitul lor, trupurile preacinstite ale unora din ei rămân 
nedesfăcute, adeverind în chip vădit harul şi puterea sălăşluite în 
ei şi în toţi cei tari în credinţă. lar după învierea obştească şi a 
toată lumea, crescându-le oarecum aripi din însăşi puterea 
Duhului aflătoare în ei, se vor răpi în nori întru întâmpinarea 
Domnului în văzduh, cum zice cunoscătorul celor negrăite, 
dumnezeiescul Pavel; şi aşa, totdeauna cu Domnul vor fi (1 
Tesaloniceni 4, 17). Pe lângă acestea, şi grăitorul în Duh David 
cântă: „Doamne, întru lumina Ta vor purcede şi întru numele Tău 
se vor veseli toată ziua, adică veşnic, şi întru dreptatea Ta se vor 
înălța, că lauda puterii lor Tu eşti. Şi întru bunăvoirea Ta se va 
înălța cornul lor” (Psalm 88, 16-18). Şi iarăşi: „Cei tari ai lui 
Dumnezeu s-au ridicat foarte de pe pământ” (Psalm 46, 9). Iar 
mult grăitorul de cele mari Isaia zice: „Celor ce aşteaptă pe 


177 Peste tot trebuie să se înţeleagă că e vorba de focul iubirii şi de 
legătura tainică sau de influenţa pe care simţirile sufletului o au asupra 
trupului. Trupul devine uşor când sufletul e curat şi transparent, prin 
lipsa de patimi şi prin iubirea care nu are ce să ascundă. 

Domnul le vor creşte aripi; schimbase-va puterea lor” (Isaia 40, 
31). 

Dar şi Sfântul Macarie zice: „Tot sufletul care s-a învrednicit 
să îmbrace în chip desăvârşit pe Hristos, în putere şi încredințare, 
încă de aici, prin credinţă şi prin străduinţa în toate virtuțile, şi 
care s-a unit cu lumina cerească a chipului nestricăciost”6 se 
învredniceşte să primească totdeauna cunoştinţa tainelor cereşti în 
ipostast”%. Iar în ziua învierii, ajuns în însuşi chipul ceresc al 
slavei, trupul împreună slăvit cu sufletul şi răpit de Duhul întru 
întâmpinarea Domnului în văzduh (1 Tesaloniceni 4, 17), şi 
învrednicit să se facă de un chip cu trupul slavei Lui, va împărăţi în 
veci împreună cu sufletul şi cu trupul Domnului”480. 

96. Altă recapitulare. 

Obârşia şi maica acestor însuşiri noi şi mai presus de cuvânt 
este mai înainte pomenita linişte, însoţită de luarea-aminte şi de 
rugăciune întru toată negrija. Acestea au, ca o vatră de temelie şi 
ca o pavăză de nebiruit, împlinirea după putere a tuturor 
poruncilor îndumnezeitoare. Iar din negrijă, din linişte, din luare- 


+ În lumina ce iradiază din Hristos e implicată nestricăciunea trupului 
Lui; sau invers, în nestricăciunea Lui e implicată lumina ce iradiază din 
El. Trupul omenesc în Hristos, mai ales după înviere, e revenit prin Duhul 
Sfânt la o stare de energie sau de complex organic de energii incoruptibil 
şi, de aceea, luminos. În trupul astfel pnevmatizat, sufletul se află şi el la 
nivelul suprem pe verticala conştiinţei, a simţirii curate şi iubitoare, care 
e o energie ce nu poate slăbi, deci nu se poate corupe. Iar iubirea lui 
iradiază ca lumină netrecătoare. 

+9 Primeşte lumina nu ca plutind suspendată sau ca produs imaginar 
al subiectului propriu, ci ca izvorând din ipostasul sau din Persoana lui 
Hristos, care, ca fundament creator şi susţinător a toată fiinţa, a toată 
energia şi a toată iubirea, iradiază lumina. De aceea, lumina pe care o 
primeşte omul în legătura neîncetată de rugăciune cu Hristos e o lumină 
de supremă consistenţă spirituală, e lumina ce izvorăşte din fundamentul 
ei ultim, din Persoana supremă sau din Treimea de Persoane supreme şi 
creatoare, Care nu poate fi decât izvor de lumină, pentru că e izvor de 
iubire. îi 

48 Neaflat în Macarie. În ziua învierii, nu numai sufletul se va umple 
de lumina slavei modelului Său, a sufletului lui Hristos, ci şi trupul se va 
face împreună slăvit cu sufletul, adică umplut de toată slava sufletului 
îndumnezeit al lui Hristos şi al său propriu. Căci a ajuns şi trupul celui 
credincios în însuşi modelul său slăvit, adică în trupul lui Hristos, şi 
împreună cu el scăldat în sufletul îndumnezeit al lui Hristos. El va fi 
împreună-chip cu trupul lui Hristos devenit împreună cu sufletul chip 
desăvârşit al ipostasului dumnezeiesc al lui Hristos. Ca atare, va împărăţi 
împreună cu Hristos, trup şi suflet, în unitate cu Hristos ca trup şi suflet, 
în unitatea lor, desăvârşită de puterea îndumnezeitoare a Duhului. 

aminte şi din rugăciune se naşte în inimă mişcarea plină de 
căldură care arde patimile şi pe demoni şi curăţă inima ca într-un 
cuptor. Şi din aceasta, dorul şi dragostea nesăturată de Domnul 
lisus Hristos. lar din acestea, dulcea curgere a lacrimilor din 
inimă, ca dintr-un izvor, care ca un isop curăţă sufletul şi trupul, 
prin pocăință, prin iubire, mulţumire şi mărturisire, umplându-le 
de ele. Din acestea se naşte seninătatea, pacea gândurilor, care n- 
are margine, ca una ce întrece toată mintea (Filipeni 4, 7), iar din 


acestea, lumina strălucitoare ca zăpada. Şi, la sfârşit, nepătimirea 


şi învierea sufletului înainte de cea a trupuluit&!. Şi alcătuirea 


nouă a chipului, şi reîntoarcerea omului la chipul şi asemănarea 
sa, prin făptuire şi vedere, potrivit acestora, prin credinţă, nădejde 
şi dragoste; şi, odată cu aceasta, întinderea întreagă a lui spre 
Dumnezeu, unirea nemijlocită cu El, ieşirea din sine, oprirea şi 
odihna, în timpul de faţă, ca în oglindă şi în ghicitură (1 Corinteni 
13, 12) şi în arvună, iar în cel viitor, împărtăşirea în chip 
desăvârşit şi bucuria în veci de vederea lui Dumnezeu faţă către 
faţă (1 Corinteni 13, 12)482. 


481 Din înşirarea acestor stări ce se nasc una din alta, începând de la 
linişte, luare-aminte şi rugăciune, se vede că liniştea nu e o nemişcare a 
sufletului, ci o deosebită putere de concentrare şi de creare a unui şir 
întreg de mari tensiuni duhovniceşti: de pocăință, de curăţire de patimi, 
de iubire. Nepătimirea, sau despătimirea însăşi, care e la vârful lor e 
unită cu învierea sufletului, care e o umplere a lui de viaţa cu totul nouă, 
din plinătatea Duhului Sfânt. Numai din această forţă a unei vieţi total 
noi în suflet va rezulta şi învierea trupului, întrucât în acest suflet înviat 
au fost scoase din dezordine, refăcute şi înviate înseşi rădăcinile raţionale 
şi sensibile ale trupului. Efortul de despătimire, împreunat cu rugăciunea 
lui lisus, arată că această rugăciune nu are nevoie numai de o metodă 
formală, cum se interpretează adeseori în Apus („Methode de la prière du 
coeur”), unde s-a pierdut înţelegerea pentru rostul despătimirii. Pe de 
altă parte, introducerea minţii în inimă prin pomenirea neîncetată a lui 
lisus are rostul de a reunifica rădăcinile raţionale ale trupului, aflătoare 
în minte, cu cele sensibile, aflătoare în inimă, adică a scoate raţiunile 
fiinţei umane din sfâşierea lor în raționalitatea abstractă şi în sensibilitate 
dezordonată şi, prin aceasta, a le face să se reunifice cu modelele lor din 
Logosul dumnezeiesc, să devină cu adevărat luminoase şi iubitoare, cum 
au devenit cele ale sufletului şi trupului lui Hristos în ipostasul 
Cuvântului. 

482 Deşi până la urmă această mişcare suitoare spre Dumnezeu, care 
creşte pe măsură ce omul devine tot mai mult după modelul său 
dumnezeiesc, sfârşesc în ieşirea totală din sine la Dumnezeu şi la odihna 
de toate cele trecătoare ale lumii, ea nu e totuşi o încremenire, ci o 
nesfârşit de intensă şi plenară bucurie a comunicării faţă către faţă cu 
Dumnezeu, Persoana sau comuniunea de Persoane infinite. E odihna 
iubirii sau odihna în iubirea fără lipsuri, fără goluri, fără scăderi, fără 

97. Aceasta este  vieţuirea după Dumnezeu cea 
neînşelătoare şi adevărată, predată de Părinţi: liniştirea din 
ascultare, care a fost numită, cu dreptate, de sfinţi şi viața cea 
ascunsă în Hristos (Coloseni 5, 5). 

Aceasta e calea şi vieţuirea înţelegătoare, cea după 
Dumnezeu, şi sfinţita lucrare a celor cu adevărat creştini; aceasta 
e viaţa adevărată, neînşelătoare şi nepătată şi în chip vădit 
ascunsă în Hristos (Coloseni 5, 3). Pe aceasta a deschis-o şi a 
învăţat-o Dumnezeu-Omul şi Preadulcele lisus, au străbătut-o 
dumnezeieştii Apostoli, au urmat-o cei de după ei, urmându-le cum 
se cuvine acelora, vestiţii călăuzitori ai noştri, cei care au luminat 
ca luminători în lume (Filipeni 2, 15) de la însuşi începutul celei 
dintâi veniri a lui Hristos pe pământ şi până azi, prin razele 
cuvintelor răspânditoare de viaţă şi prin faptele lor minunate; cei 
ce au predat şi celor din vremea noastră şi unii altora această 
bună sămânță (Matei 13, 24), sfinţitul aluat (Matei 13, 33), pârga 
cea sfântă (Romani 11, 16), vistieria cea nejefuită (1 Timotei 6, 
20), harul, puterea cea de Sus (Luca 24, 49), mărgăritarul cel de 
mult preţ (Matei 13, 46), moştenirea părintească cea 
dumnezeiască, comoara de mult preţ ascunsă în țarină (Matei 13, 
44), arvuna Duhului (2 Corinteni 1, 22), semnul împărătesc, apa 
cea vie şi săltătoare (Joan 4, 14), focul dumnezeiesc, sarea cea de 
cinste, harisma, pecetea, lumina şi cele asemenea acestora. 
Această moştenire va fi predată şi în viitor în chip tainic din neam 
în neam, până la a doua venire a lui Hristos pe pământ“%. Căci 
nemincinos este Cel ce a făgăduit: „Şi iată, Eu cu voi sunt în toate 
zilele, până la sfârşitul veacului. Amin” (Matei 28, 20). 


98. Chiar dacă sunt şi alte căi mântuitoare, dar aceasta 
este cea de căpetenie şi împărătească, aceea care duce la viaţă. 


oboseli şi plictiseli, odihnă care e totodată sorbire nesfârşită de bucurie şi 
de fericire. Aceasta e ultima perspectivă a mântuirii în sens creştin. 
Mişcarea spre ea începe de aici, prin linişte şi rugăciune, ca forme ale 
tensiunii spre Dumnezeu, Partenerul şi Izvorul iubirii nesfârşite. Precum 
se vede, acest cap. e o frumoasă recapitulare originală a întregului drum 
al urcuşului duhovnicesc al celor ce se liniştesc, întocmită pe temeiul 
capetelor anterioare, compuse în mare parte din texte de ale Părinților. 
483 Pe lângă predania învăţăturii, a rânduielilor de viaţă creştină 
obştească şi a Tainelor Bisericii, se continuă şi predania vieţuirii mai 
înalte şi a meşteşugului rugăciunii neîncetate. Dar aceasta nu se face în 
mod public, ci în chip tainic şi practic, de la Părinte duhovnicesc la ucenic 
duhovnicesc. Chiar dacă descrierea acestei vieţi se face în scrieri pe care 
le pot citi mulţi, deprinderea ei se face în mod viu, practic şi în multe 
privinţe necunoscut celor mulţi, de la Părinţii duhovniceşti la ucenicii lor. 

Sunt şi alte căi şi vieţuiri, ba de voieşti, şi lucrări bune care 
conduc spre mântuire şi odihnesc pe cel ce le străbate. Sunt şi 
acelea care îndeamnă şi conduc la slujire sau la neprimirea plăţii. 


Potrivit cu ele, Mântuitorul a spus că sunt şi multe locaşuri la Tatăl 


Său (Ioan 14, 2)*8*. Dar aceasta este cea împărătească1% şi de 


căpetenie, ca una ce înnoieşte spre înfiere pe cel din pământ şi 
cenuşă (Facerea 18, 27) şi preschimbă în chip minunat1856 în 
dumnezeu pe omul ce o urmează, precum se cuvine. Căci spune 
Marele Vasile: „Duhul Sfânt, venind în sufletul omului, i-a dat 
viaţă, i-a dat nemurire, a ridicat pe cel ce zăcea”. Iar cel mişcat 


484 Autorii amintesc deci între alte căi posibile ale mântuirii şi slujirea 
dezinteresată a semenilor, în societate, în afară de cea a străduinţei de 
curăţire de patimi şi de rugăciune neîncetată. 

485 Cf. J. Pascher, H BaordKxý o66c. „Der Königsweg zur Wiedergeburt 
und Vergottung bei Philo von Alexandria”, în: Studien zur Geschichte und 
Kultur des Altertums, XVIII, Heft 3-4, Paderborn, 1931. 

486 „In chip minunat”, aşa traduceau bătrânii grecescul „în chip 
paradoxal”. Omul e făcut în chip paradoxal dumnezeu în Duh, pentru că, 
deşi a devenit dumnezeu, el rămâne totuşi după fiinţă om. Paradoxul e 
unirea a două lucruri, sau stări, sau aspecte contrare. Duhul face pe om 
dumnezeu, fără să-i anuleze umanitatea. E o umanitate cu lucrări 
dumnezeieşti. Omul este şi se simte dumnezeu, sau e simțit dumnezeu, 
dar este şi se simte într-un mod care nu-l rupe de legătura cu oamenii; 
sau e simțit dumnezeu de către ceilalţi, dar pentru că n-a ieşit din 
legătura cu ei. Paradoxul trăit practic e o temă care ar merita o descriere 
mai dezvoltată. Dar omul e făcut dumnezeu prin şi în Duhul dumnezeiesc, 
fără a înceta să fie om, prin sufletul conştient. Totuşi Duhul nu intră în 
constituţia omului cum intră sufletul în constituţia lui. Duhul e 
transcendent omului, şi totuşi întreg omul e ridicat în planul Duhului, 
ridicat din planul vieţii naturale. Dar omul e, chiar în planul natural, o 
fiinţă prin excelenţă paradoxală sau minunată. Gura omului vorbeşte 
cuvinte pline de sens, cum nu vorbeşte gura animalului, dar fiziologic 
gura lui rămâne gură animalică, care înghite mâncare şi scoate sunete. 
Dacă omul e prin excelenţă o fiinţă paradoxală, de ce nu s-ar realiza în el 
până la capăt paradoxul după care aspiră? De ce n-ar deveni om sau 
fiinţă cuvântătoare îndumnezeită? Omul îndumnezeit dovedeşte funcţii 
noi pentru toate mădularele sale, care nu rezultă din natura omului. Şi 
totuşi subiectul acestor funcţii rămâne omul şi le simte întrucâtva în 
calitatea lui de om şi, ca atare, rămâne într-o legătură de fiinţă cu ceilalţi 
oameni, cum a rămas chiar şi Hristos Însuşi. 

487 Neaflat. 

într-o mişcare veşnică de Duhul Sfânt1858 s-a făcut o vietate 


sfântă18%. „Omul are, odată ce Duhul S-a sălăşluit în el, vrednicie 
de proroc, de apostol, de înger, deşi e pământ şi cenuşă” 1%. 
99. Această vieţuire are multe înțelesuri din pricina 


înălțimii ei. 

De aceea, dumnezeieştii Părinţi laudă şi slăvesc această 
vieţuire cu multe şi felurite numiri. Au numit-o cunoştinţă, făptuire 
de laudă şi vedere bună a țintei, rugăciune deasupra oricărei 
lărgimi“”!, trezvia minţii, lucrare înţelegătoare, lucrul veacului 
viitor, petrecere  îngerească,  vieţuire cerească, purtare 
dumnezeiască, ţara celor vii, vedere tainică, ospăț duhovnicesc, rai 
îndumnezeit, cer, Împărăţia cerească, Împărăţia lui Dumnezeu, 
întuneric supraluminos, viaţă ascunsă în Hristos (Coloseni 3, 3), 
vedere a lui Dumnezeu şi îndumnezeire, ceea ce e cu totul mai 
presus de fire şi cele asemenea acestora. 

Acestor dumnezeieşti Părinţi urmând şi noi, cei ce convieţuim 
cu tina şi cu lutul, cu gândurile, cu cuvintele şi cu faptele rele şi 
necurate, ne-am străduit să împlinim, iubite, cererea ta cu 
sârguinţă. Ba, precum ai cerut, nu ne-am îngreunat să spunem 
chiar şi cele peste măsura noastră, datorită, precum am spus şi în 
introducere, dragostei tale şi poruncii Părinților. Dar povâăţuitorul 


488 Viaţa veşnică e, pe de o parte, o odihnă veşnică, pentru că eo 
rămânere în acelaşi Dumnezeu nesfârşit, şi nu o trecere de la un nivel 
mărginit la altul; pe de alta, e o mişcare veşnică, pentru că niciodată nu 
se ajunge la marginea lui Dumnezeu, la săturarea de iubirea Lui 
nesfârşită. Sunt respinse aici platonismul şi origenismul, cu teoria 
căderilor succesive din pliroma de sus, din cauza plictiselii. 

389 „Zuwov &yiov eyéveto”. Traducerea exactă ar fi: a devenit „animal 
sfânt”. Dar prin aceasta s-ar confunda omul cu „animalele sfinte” de la 
templele păgâne (de ex. „vaca sfântă” a hinduşilor). În afară de aceea, nu 
animalul simplu a devenit în creştinism „sfânt” şi „îndumnezeit”, ci 
„animalul cuvântător”, conştient, raţional, liber, deci omul. Numai omul 
îşi poate însuşi conştient sfinţenia, îndumnezeirea. Numai prin om se 
poate manifesta Dumnezeu vorbind, gândind. De aceea s-ar putea zice cel 
mult „animal cuvântător sfânt sau îndumnezeit”. De aceea şi Fiul lui 
Dumnezeu a luat firea omenească, sau firea animală cuvântătoare, nu 
firea animală simplă. De aceea traducem aici expresia greacă „animal 
sfânt” cu expresia „vietate sfântă”. 

1% Neaflat la Sf. Vasile cel Mare. Paradoxul e descris mai departe. Prin 
Duhul sălăşluit în sine, omul poate dobândi calitatea de Proroc înainte- 
văzător, de înger vestitor al voilor dumnezeieşti, deşi e pământ şi cenuşă. 

491 S-ar putea înţelege: rugăciune care cuprinde totul; dar şi rugăciune 
care părăseşte împrăştierea şi se îngustează la singurul nume al lui Iisus, 
căci acest nume cuprinde totul. 

acestei vieţuiri întocmai cu a îngerilor este Cuvântul şi Fiul lui 
Dumnezeu, prin iconomia şi întruparea Sa, ca şi bunăvoirea 
Tatălui Celui fără de început şi împreună-lucrarea Sfântului Duh. 


100.  Învățătură morală. 

Cu ajutorul şi cu harul lui Dumnezeu, trebuie să ne străduim 
şi să ne nevoim şi noi, după putere, ca să ne învrednicim de pe 
acum, ca de o arvună, de aceste daruri prea mari şi mai presus de 
fire, pentru ca nu cumva, din pricina trândăviei, să ne lipsim, vai, 
de ele; ceea ce dorim să nu fie. 

Stându-ne, aşadar, iubiţilor, atâtea şi astfel de bunătăţi 
înainte, nu numai ca nădejdi şi ca făgăduinţe, ci în adevăr şi în 
fiinţă, încă de aici, să ne sârguim, să ne grăbim, să alergăm până 
ce avem timp să ne nevoim, ca şi noi să ne învrednicim de ele, 
printr-o mică şi vremelnică stăruinţă, dar cel mai mult prin darul şi 
harul lui Dumnezeu. „Căci ne sunt vrednice pătimirile vremii de 
acum de slava ce ni se va descoperi nouă” (Romani 8, 18), cum 
spune Pavel, propovăduitorul lui Dumnezeu. Mai bine zis, dacă ne 
sârguim, le vom afla, după el, încă de acum, ca o pârgă şi ca o 
arvună (Romani 8, 23). Căci dacă cei chemaţi dintr-o stare de jos 
la înrudiri şi părtăşii împărăteşti fac toate prin fapte, cuvinte şi 
gânduri ca să le dobândească, şi nu numai că nu mai pun adeseori 
niciun preţ nici chiar pe viaţa lor pentru astfel de slavă şi cinste, 
măcar că e curgătoare şi vremelnică, ba uneori îi duce şi la o 
totală pieire, şi nu la vreun folos, cum nu s-ar cuveni ca noi să 
lucrăm şi să ne străduim pentru părtăşia, şi nunta, şi unirea la care 
suntem chemaţi cu Dumnezeu, Împăratul şi Făcătorul tuturor 
împăraţilor, Care, singur, e nestricăcios şi rămâne pururea şi 
dăruieşte cinste şi slavă strălucită şi statornică celor ce sunt ai 
Lui? Şi nu numai atât, ci am primit şi puterea să ne facem fii ai lui 
Dumnezeu: „Că tuturor, zice, câţi L-au primit pe El, le-a dat putere 
să se facă fii ai lui Dumnezeu, celor ce cred în numele Lui” (Ioan 1, 
12). 

Le dă puterea. Nu ne atrage silnic şi nu ne sileşte împotriva 
voii noastre. Căci puterea înarmează pe cei ţinuţi în tiranie de cel 
ce-i tiranizează, ca să vindece răul cu rău. Dar pe noi ne cinsteşte 
cu vechea vrednicie a stăpânirii de sine, ca să fie binele săvârşit 
întru totul cu bunăvoirea şi harul Său, dar să ni se socotească 
drept ispravă a străduinţei şi sârguinţei noastre. 

Şi Acela, măcar că e Dumnezeu şi Stăpân, a făcut totul din 
partea Lui, căci pe toţi ne-a făcut la fel şi, de asemenea, pentru toţi 
a murit, ca pe toţi să-i mântuiască deopotrivă. Dar ne-a rămas 
nouă să ne apropiem, să credem, să ne însuşim ceea ce ne-a dat, 
să slujim cu frică, cu sârguinţă şi cu iubire lubitorului de oameni şi 

purtătorului de grijă Stăpân, Care ne-a iubit pe noi aşa de mult, 
încât şi moarte a voit să sufere de bunăvoie pentru noi, şi încă 
moarte de ocară. lar aceasta, ca să ne izbăvească pe noi de tirania 
diavolului şi vrăjmaşului atotrău, şi să ne împace cu Tatăl şi 
Dumnezeu, şi să ne facă moştenitori ai lui Dumnezeu şi împreună- 
moştenitori ai Lui, lucrul cel mai minunat şi mai fericit. 

Drept aceea, să nu ne înstrăinăm pe noi, printr-o mică şi 
scurtă trândăvie şi negrijă şi prin vreo mincinoasă plăcere de orice 
fel, de atât de mari şi de multe bunătăţi, răsplătiri şi bucurii. Ci să 
facem şi să înfăptuim toate şi, de trebuie, să nu cruţăm nici însăşi 
viaţa pentru El, cum a făcut El pentru noi, deşi e Dumnezeu, ca 
astfel să ne învrednicim şi de darurile de aici, şi de toate darurile 
şi cununile. Pe care fie să le dobândim noi toţi, prin bunăvoirea şi 
harul Lui, al Preabunului, Milostivului şi Domnului şi Dumnezeului 
şi Mântuitorului nostru lisus Hristos, Care atât S-a smerit pe Sine 
pentru noi şi răsplăteşte celor ce se smeresc, de pe acum, în chip 
lucrător şi bogat cu harul Lui mai presus de fire şi îndumnezeitor. 
Că Lui I se cuvine toată slava, cinstea şi închinăciunea, împreună 
cu Cel fără de început al Său Părinte şi cu împreună-veşnicul şi 
Preasfântul şi de viaţă făcătorul Său Duh, acum şi pururea şi în 
veacurile nesfârşite ale veacurilor. Amin. 

Capete despre rugăciune 


1. De voieşti să afli adevărul, urmează pilda cântărețului 
la chitară. Căci acela şi-apleacă în jos capul şi, aţintindu-şi auzul la 
cântare, mişcă pana cu mâna. Şi îndată, coardele lovindu-se între 
ele, chitara scoate cântarea, iar cântărețul saltă de dulceaţa 
cântării. 

2. Să-ţi fie, iubitorule de osteneală şi lucrătorule al viei, 
limpede pilda şi să nu te îndoieşti. Căci luând aminte, ca un 
cântăreţ la chitară, la adâncul inimii, vei vedea cu uşurinţă ceea ce 
cauţi, pentru că sufletul răpit de iubire la culme nu se mai poate 
întoarce la cele dinapoi. „Că s-a lipit, zice prorocul David, sufletul 
meu de urma Ta” (Psalm 62, 8). 

3. Înţelege, iubitule, prin chitară inima; prin coarde 
simţirile!, prin pană mintea, care mişcă cu pricepere desăvârşită 
simţirea prin pomenirea lui Dumnezeu. Din această mişcare se 
iveşte în suflet o plăcere negrăită, iar mintea curată face să se 
arate razele dumnezeieşti?. 

4. De nu vom închide simţurile trupului, nu va izvori în 
noi apa săltătoare pe care a făgăduit-o Domnul samarinencei. Că, 
cerând aceea apa simțită, a aflat înlăuntrul ei apa săltătoare a 
vieţii (Ioan 4, 14). Pentru că, precum pământul are prin fire apa şi 
în acelaşi timp aceasta curge din el, la fel şi pământul inimii are 
prin fire această apă săltătoare şi izvorâtoare. Ea e ca lumina 


1 Simţirile inimii, nu cele trupeşti. E de remarcat această asemănare a 
rugăciunii lui lisus cu o cântare. Rugăciunea e o cântare şi de aceea 
produce o bucurie, căci ea nu e numai repetarea numelui lui lisus, ci o 
scufundare în toată lumea nesfârşită de înţelesuri, de iubire şi de 
dulceaţă, cuprinsă în El. Ea e o mişcare în această lume de armonii şi de 
aceea e mereu nouă. Inima vibrează de această armonie şi mintea gustă 
nuanțele ei. 

2 Mintea însăşi se luminează de plăcerea ce se iveşte în inimă, căci 
plăcerea e plină de un sens. Aşa se întâmplă şi cu cântăreţul la chitară. 
Bucuria cântării se reflectă în ochii lui ca o lumină: „Asta e ceea ce am 
căutat!”. Lumina minţii şi simţirea s-au unificat, cum s-au reunificat 
mintea şi inima. Nu există lumină adevărată fără bucurie, precum nu 
există plăcere superioară fără lumină. Plăcerea oarbă e o plăcere 
inferioară, nedeplină. 

părintească pe care Adam a pierdut-o prin neascultares. 

5. Precum izvorăşte apa dintr-un izvor nesecat, aşa 
izvorăşte şi apa vie şi săltătoare din suflet. Aceasta fiind sălăşluită 
şi în sufletul lui Ignatie, l-a făcut să zică: „Nu este în mine foc 
iubitor de materie, ci apă lucrătoare şi grăitoare”. 

6. Asemănatu-s-a trezvia fericită şi de trei ori lăudată, 
mai bine zis înţelegătoare, a sufletului cu apa ce saltă şi izvorăşte 
din adâncul fără fund al inimii”. Şi, pe de o parte, apa ce ţâşneşte 
din izvor umple izvorul însuşi; pe de alta, apa ce saltă de acolo, din 
inimă, şi care, aşa zicând, mişcându-se, e pururea mişcată prin 
Duhul, umple întreg omul dinlăuntru de rouă dumnezeiască şi de 
Duh, iar pe cel din afară îl face arzătorf. 


3 Aici bucuria lăuntrică, unită cu lumina, e simbolizată ca o apă 
săltătoare, deci vie, nestătută, mereu nouă. Ea e atât de unită cu lumina, 
că e numită ea însăşi lumină. Căci viaţa aceasta lăuntrică e deschidere 
spre sensul suprem al existenţei. În ea însăşi e sensul suprem al 
existenţei. Ea ţâşneşte din inimă nu numai pentru că e unită cu mintea, 
sau cu înţelegerea, ci şi pentru că inima curată deschisă spre sens e 
deschisă spre sensul şi spre viaţa dumnezeiască nesfârşită. Inima a 
devenit prin curăţia ei străvezie; aşa cum e deschisă cu sinceritate spre 
oameni, e deschisă şi spre Dumnezeu, suprema Persoană iubitoare. 
Pentru aceasta e însă de trebuinţă ca omul să nu fie prea alipit prin 
simţuri de lucrurile dinafară, prea captat de plăcerile şi interesele 
trupeşti, pe care doreşte să le satisfacă prin ele. Ochiul închis spre cele 
dinafară se deschide spre cele nesfârşite, care vin în valuri în raza 
înţelegerii. 

* Apă grăitoare se numeşte aşa fie pentru că făcea pe Sf. Ignatie 
Teoforul să vorbească, fie pentru că era Însuşi Duhul Sfânt care grăia. Ea 
saltă cum saltă înţelegerea de la alte şi alte cuvinte, dovedind viaţa 
neîntreruptă şi totuşi mereu nouă. 

5 Însăşi trezvia sau veghea la cele dinlăuntru este o apă izvorâtoare din 
adâncul inimii, scufundat în abisul nesfârşit al lui Dumnezeu. Căci veghea 
aceasta e activă, este un scafandru în oceanul tot mai adânc. Fiind ea 
însăşi vie, e ea însăşi mereu nouă, hrănitoare, cu alte şi alte înţelegeri pe 
care le primeşte din Dumnezeu. E greu să desparţi această veghe de 
conţinutul ei mereu nou. Într-un fel, e ea însăşi întreţinută de adâncul 
inimii, susţinută de el. 

€ Apa aceasta a vieţii şi a luminii, sau a bucuriei şi a înţelegerii, pe de o 
parte e mişcată de Duhul Sfânt, deci de dincolo de om; pe de alta, se 
mişcă ea însăşi, fiind mişcată de Duhul, adică omul simte că se mişcă el 
însuşi în planul înţelegerii şi al bucuriei. Libertatea Duhului nu 
stânjeneşte libertatea omului, ci o sporeşte. Subiectul dumnezeiesc se 
întâlneşte cu subiectul omenesc şi-l face ca el însuşi să primească 
mişcarea şi să şi-o însuşească. Apa aceasta îi umple inima ca pe un izvor 
din care sau prin care izvorăşte; dar umple şi toate facultăţile şi simţirile 
lăuntrice ale omului, iar pe omul dinafară îl umple de căldură în toate 

7. Mintea care s-a curățat de cele din afară şi şi-a supus 
simţirile în întregime, prin virtutea cu fapta, rămâne nemişcată ca 
şi osia cerului, privind spre adâncul inimii ca spre centru”; şi 
stăpânindu-şi capul priveşte acolo, având ca nişte sonde razele 
înțelegerii, care scot de acolo înțelesurile dumnezeieşti şi supun 
toate simţirile trupului. 

8. Nimeni din cei neintroduşi, sau care au nevoie de 
lapte (1 Corinteni 5, 2), să nu se atingă de astfel de lucruri oprite, 
până n-a venit timpul. Pe unii ca aceştia, care au căutat înainte de 
vreme cele proprii unui anumit timp şi s-au sârguit să intre într-un 
părut liman al nepătimirii cum nu se cuvine, Sfinţii Părinţi i-au 
socotit că fac un lucru nebunesc şi nimic mai mult. Căci e cu 
neputinţă să citească o scrisoare cel ce nu cunoaşte încă literele. 

9. Ceea ce se mişcă, de pe urma nevoinţei, de către 
Duhul dumnezeiesc în suflet face inima senină şi strigă: „Avva, 
Părinte!” (Galateni 4, 6)5. Aceasta e fără chip şi fără formă, dar 


comunicările lui. E înfăţişată în aceste capete o viziune abisală şi liberă a 
inimii, sau a omului. Omul e subiect de posibilităţi nesfârşite, pentru că 
îşi are rădăcinile în Dumnezeu, pentru că e deschis Subiectului nesfârşit 
dumnezeiesc. Dumnezeu, nesfârşit în viaţa şi în înțelesurile Lui, poate 
comunica omului mereu ceva nou din ele, iar omul şi le poate însuşi, 
experiindu-se pe sine ca subiect nesfârşit în aceste posibilităţi ce-i vin din 
legătura cu Dumnezeu, dar şi le însuşeşte el însuşi, în mod liber. Omul se 
poate ruga neîncetat, pentru că în rugăciunea sa e deschis vederii lui 
Dumnezeu cel nesfârşit. Termeni ca mvpiwoc (arzător cu trupul), 
aeiBivroc (pururea ţâşnitor, pururea ţâşneşte), accentul pus pe Duhul 
etc., arată că autorul acestor capete, ca şi al scrierii mai largi Despre 
rugăciune care urmează, dacă nu e identic cu unul din cei doi Xanthopoli 
care au scris Cele o sută de capete, în care sunt la fel prezenţi aceşti 
termeni şi viziunea despre rolul preponderent al Duhului şi al 
caracterului abisal al inimii, a cunoscut scrierea aceea sau, invers, aceia 
au cunoscut-o pe aceasta. 

7 Mintea care s-a curăţat de impresiile dinafară şi şi-a făcut simţirile 
supuse, obişnuindu-le să slujească numai virtuţilor deprinse prin fapte 
statornice (înfrânare, răbdare, hărnicie pentru slujirea iubitoare a altora, 
smerenie etc.), şi-a deschis privirea spre adâncul inimii, care se 
adânceşte în adâncul nesfârşit al lui Dumnezeu şi izvorăşte mereu 
înţelesuri însoţite de bucurie din nesfârşitul dumnezeiesc, străveziu prin 
el. De aceea, nu se mai mişcă din această privire, ci rămâne nemişcată în 
mişcările sale ca axa cerului între aştri, sau ca un spaţiu interplanetar 
rămas acelaşi între planete. Dar mintea rămâne nemişcată numai pentru 
că priveşte în acelaşi adânc. Dar în alt fel se afundă tot mai mult în 
privirea lui. 

8 Starea de linişte, sau de simţire a lui Dumnezeu, vine după nevoinţe 
îndelungate ale omului, dar din Duhul Sfânt. Nici nevoinţele singure, nici 
Duhul Sfânt singur nu o produc. Că e o simţire adevărată a lui Dumnezeu 

nouă ne dă un chip prin strălucirea luminii dumnezeieşti şi o formă 
cuvenită, odată cu aprinderea Duhului dumnezeiesc”. 

10. Mintea care s-a curăţat prin trezvie uşor se întunecă, 
dacă nu se desface cu totul de ocuparea cu cele din afară prin 
pomenirea continuă a lui lisus!0. Iar cel ce a unit făptuirea cu 
contemplarea!! (cu gândirea la Dumnezeu), prin păzirea minţii, nu 
e abătut de zgomote, nu se clatină (de tulburări, având sau 
neavând vreun înţeles). Căci sufletul rănit de dragostea lui Hristos 
urmează Acestuia ca unui frăţior!?. 

11. Se poate întâmpla că cei ce petrec în lume pot opri 
patimile şi săriturile de la una la alta sau se pot opri din gândirea 
la ele, după cuvântul: „Opriţi-vă şi cunoaşteţi” (Psalm 45, 10). Dar 
e cu neputinţă să le şteargă sau să le desființeze. Viaţa 
pustnicească le poate însă dezrădăcina cu totul. 

12. Dintre apele săltătoare, una are o mişcare mai iute, 
alta, liniştită şi mai zăbavnică. Cea dintâi nu poate fi tulburată cu 
uşurinţă pentru repeziciunea mişcării. Dacă e tulburată pentru 
puţin timp, uşor se curăţă iarăşi, având o astfel de mişcare. Dar 
curgerea încetinindu-se, apa se face foarte mică şi nu numai că se 
şi tulbură uşor, dar aproape că rămâne nemişcată. Ea are nevoie 
atunci de o curăţire din nou, ca să zicem aşa, de o nouă punere în 
mişcare15. 


şi că e de la Duhul se arată în faptul că omul simte trebuinţa să strige: 
„Avva, Părinte!”. 

? Lucrarea ce se mişcă în suflet de la Duhul Sfânt e fără formă, căci tot 
ce e dumnezeiesc e mai presus de formă. Dar dă fiinţei noastre o formă, 
adică o face bună, liniştită, bucuroasă, o umple de iubire filială etc. Când 
lucrarea dumnezeiască atinge o făptură, îi dă acesteia o formă, desigur o 
formă spirituală, dacă are în ea spirit sau suflet. 

10 Trezvia curăţă mintea de toate chipurile celor dinafară, pentru că ea 
constă propriu-zis în atenţia exclusivă la lisus, sau la Dumnezeu. Dar 
deplin se curăţă numai dacă încetează cu totul de a se mai ocupa cu 
plăcere cu chipurile celor din afară, ocupându-se continuu cu pomenirea 
lui Iisus. 

11 Mintea nu poate fi ţinută în pomenirea lui lisus numai prin efort 
intelectual, ci trebuie pus în acord cu acesta efortul practic de a nu mai 
căuta păcatele prin plăceri, ci de a păstra curăţia minţii prin fapte bune, 
curate. 

12 Sufletul e mireasa din Cântarea Cântărilor. „Frăţiorul” e mirele de 
acolo ce bate la uşă (Cântarea Cântărilor 5, 2). 

13 Apa săltătoare din inimă, sau din Duhul Sfânt prin inimă, e viaţa de 
bucurie şi de înţelegere mereu nouă din oceanul nesfârşit al vieţii 
dumnezeieşti. Aceasta, deşi implică o statornicire a privirii minţii în inimă 
şi prin transparenţa ei în Dumnezeu, e totuşi mişcătoare prin înaintarea 
la noi şi noi înţelesuri şi bucurii în oceanul dumnezeiesc şi în comuniunea 

13, De cei începători, sau aflători pe treapta morală, sau 
făptuitoare, demonul se apropie prin zgomote nearticulate sau şi 
articulate. Celor de pe treapta vederii (contemplării) le înfiripă 
formele unor năluciri, încât li se pare că se colorează aerul ca 
lumină; alteori li le înfăţişează pe acestea şi ca foc, ca printr-o 
făgăduinţă potrivnică să amăgească pe ostaşul lui Hristos. 

14. De voieşti să afli cum trebuie să te rogi, priveşte la 
sfârşitul luării-aminte şi al rugăciunii, şi nu vei rătăci. Căci acest 
sfârşit este, iubitule, străpungerea continuă, zdrobirea inimii, 
iubirea faţă de aproapele. Iar contrariul este, în chip vădit, gândul 
poftei, şoapta bârfelii, ura faţă de aproapele şi toate cele asemenea 
acestoral?. 


cu Persoana purtătoare a Lui. Când mişcarea aceasta e plină de atenţie 
vie, când valuri noi de înţelesuri se revarsă în minte, ea nu poate fi 
tulburată de chipurile venite dinafară şi din ispitele care o cheamă spre 
plăcerile ce-i pot fi oferite de ele. Dar, când această mişcare a minţii în 
noile înţelesuri şi bucurii ce-i vin prin inimă lâncezeşte, ea poate fi 
tulburată uşor de chipurile din afară şi oprită cu totul. 

14 Oricât s-ar părea că omul duhovnicesc e cel ce se adânceşte în inima 
sa şi în vederea lui Dumnezeu prin ea, cu ocolirea celor dinafară, semnul 
adevăratei vieţi duhovniceşti se vede, pe de o parte, în zdrobirea inimii 
pentru poftele egoiste satisfăcute şi pentru relele făcute, iar, pe de altă 
parte, în iubirea faţă de aproapele. Propriu-zis, nu ieşirea din legătura cu 
cele dinafară e cerută, ci curăţia, bunătatea pusă în legăturile cu oamenii. 

Capete care au lipsit!5 


15. Raiul de care se vorbeşte este chipul omului. 

Precum cele arătate sunt chipuri ale celor nearătate ale 
omului, aşa şi raiul preafrumos, sădit de Dumnezeu cu 
înțelepciune la răsărit în Eden (Facerea 2, 8), este chip al omului 
dinlăuntru. Acesta are ca pământ inima sa, ca pomi, pe care are 
să-i sădească cu voia, mintea lui zidită după chipul lui Dumnezeu, 
vederile şi înțelesurile dumnezeieşti cu privire la Dumnezeu şi 
lucrările vrednice de Dumnezeu, care sunt multe şi felurite şi au şi 
o înfăţişare felurită, şi o mireasmă duhovnicească, ba voi adăuga 
că dau şi o hrană, o desfătare şi o plăcere. Astfel, inima hrăneşte 
„Edenul” acesta în chip firesc şi are în sine spre plăcere şi bucurie 
vădită cele dumnezeieşti. Edenul văzut e sădit la răsăritul soarelui 
văzut, pentru că soarele văzut e chipul soarelui cugetat. Deci inima 
e sădită spre luminile cunoştinţei soarelui cugetat. Căci inima, 
după Părinţi, lipsită de lumina cunoştinţei nu poate produce 
înţelesuri şi gânduri dumnezeieşti, şi lucrări vrednice de 
Dumnezeu, şi nu se poate umple deplin de vederi dumnezeieşti mai 
simple şi mai desăvârşite, ca să fie un rai nou şi mai presus de 
lume!$. Dar nici fără ape nu e rai şi nu poate produce pomi frumos 


15 Sunt capetele despre rugăciune care lipsesc în ed. I a Filocaliei de la 
Veneţia, cum se spune pe coperta vol. IV, ed. a I-a. Dar ele sunt ale 
aceluiaşi Calist Patriarhul ca şi cele anterioare, fiind numerotate în 
continuare. Textul din Filocalia greacă, după care am făcut traducerea, e 
destul de alterat din punct de vedere gramatical şi sintactic în multe 
pasaje. 

16 Inima omului, ca Eden lăuntric, e sădită spre răsăritul soarelui, sau 
al minţii, care o luminează şi-i dă putere să rodească. Dar acest soare 
spiritual omenesc îşi primeşte lumina de la cel dumnezeiesc. Acesta e 
izvorul a toată lumina. De acolo răsare lumina minţii omeneşti. Soarele 
dumnezeiesc e văzut întâi de mintea omului, sau se reflectă în ea, şi din 
ea se răsfrânge asupra inimii omului. Numai de aceea se poate numi şi 
mintea omului soarele spiritual din om, ca chip şi oglindă a Soarelui 
dumnezeiesc. Dar mintea în starea ei naturală nu e despărțită de inimă; 
de aceea, nici de Soarele dumnezeiesc. Acesta, precum prin minte îşi 
comunică lumina, prin inimă îşi comunică căldura iubirii. Şi precum 
mintea comunică inimii lumina primită de la Soarele dumnezeiesc, aşa 
inima comunică minţii iubirea primită de la acelaşi Soare. De aceea, 
numai amândouă, ca doi ochi îmbinaţi, prind viaţa dumnezeiască, dat 
fiind că lumina adevărată e şi iubire, şi iubirea adevărată e şi lumină. E 
aşa cum în lumea aceasta soarele văzut şi pământul numai împreună 
ajung la rodire. Propriu-zis, rodul iese din pământ, dar numai sub lumina 

împodobiţi şi roditori, precum se cuvine. 

De aceea, în raiul din Eden se vede ţâşnind din mijlocul lui un 
izvor care se împarte, precum se scrie, în patru începuturi (de 
râuri) şi adapă faţa pământului (Facerea 2, 6), iar în om, ca izvor 
de apă vie, se află mişcarea de viaţă făcătoare a Sfântului Duh, 
despre care Domnul a zis: „Apa pe care Eu voi da-o lui se va face 
lui izvor de apă” (Joan 4, 14) vie în inimă, ţâşnind în chip minunat 
ca dintr-un Eden şi împărțindu-se în înţelepciune, cumpătare, 
dreptate şi bărbăţie, ca cele patru începuturi din care se naşte 
toată virtutea în chip dumnezeiesc!”. De aceea s-a şi spus în 
continuare că prin acest râu se adapă toată faţa pământului, sau a 
inimii, cu lucrarea spre creşterea, spre odrăslirea şi spre 
producerea roadelor alese ale virtuţilor dumnezeieşti. 

Minunat, dulce şi fericit lucru este a înţelege şi cele ce sunt 
cuprinse în izvorul care închipuie mişcarea şi lucrarea Duhului viu, 
care ţâşnea, precum s-a spus, în chip mai presus de fire din 
mijlocul inimii. Izvorul nu este din firea pomilor sau a pământului. 
Pentru că, în acest caz, el nu ar fi ajuns să adape toţi pomii atât de 
numeroşi şi să-i îngroaşe şi să-i crească nu puţin; căci el era unul, 
iar pomii erau mulţi şi atât de deosebiți între ei, că unii dintre ei 


soarelui, iar soarele, dacă nu luminează un pământ, nu-şi împlineşte 
rostul de a pricinui rodirea acestuia. Inima neluminată rodeşte numai 
porniri de proastă calitate, iar lumina minţii, dacă nu întâlneşte o inimă 
iubitoare, rămâne aridă, abstractă, fără efect bun în viaţa omenească. Tot 
acest cap este închinat de altfel puterii de viaţă făcătoare a Duhului 
Sfânt, care înviorează ca o apă pământul inimii. 

17 Aici se spune mai direct că, aşa cum mintea îşi primeşte lumina de la 
Soarele dumnezeiesc (de la Logos), aşa inima îşi primeşte puterea de 
rodire a celor bune, sau apa, de la Duhul Sfânt. Râul apei care face inima 
roditoare se spune că ţâşneşte din însăşi inima omului (din pământul 
Edenului), dar tot aşa de clar se spune că el e râul Duhului Sfânt. El e în 
fond râul iubirii, căci virtutea care o produce prin cele patru braţe ale 
apei culminează în iubire. Iubirea aceasta în mers spre actualizare 
lucrează prin cuminţenie, cumpătare, dreptate şi bărbăţie. Se afirmă 
limpede aici că virtuțile sunt roadele Duhului Sfânt, sau ale conlucrării 
Duhului Sfânt cu străduinţele noastre. Şi nu se poate o mai accentuată 
afirmare a  împreunei-lucrări dintre firea omenească şi puterea 
dumnezeiască în general. Firea noastră nu e deplină fără alimentarea ei 
din partea lui Dumnezeu cu lumină şi cu iubire, prin minte şi prin inimă. 
Dar mintea şi inima au şi ele rolul lor în activarea luminii şi iubirii de la 
Dumnezeu. Lumina şi iubirea devin ale omului prin primirea lor de către 
minte şi inimă; ele se fac omeneşti prin faptul că se comunică omului, 
prin mintea şi inima lui. Omul e, într-adevăr, o fiinţă creat-necreată, 
teandrică, paradoxală, minunată. Edenul e ţinut în frumuseţea şi rodnicia 
lui de Soarele dumnezeiesc şi de ploaia cerească. 

aveau însuşiri potrivnice, unii fiind mai uscați, alţii mai umezi, unii 
mai fierbinţi, alţii mai răcoroşi. Spre toţi aceştia, atât de deosebiți 
între ei, se mişcă, precum am spus, acel izvor unic şi de un singur 
fel, lucrând cât se poate de mult împreună cu toţi. lar împărţindu- 
se în patru începuturi, pricinuieşte în fiecare om cele ce ţin de el. 

Nu este propriu firii noastre, fie că s-ar gândi cineva la virtuţi, 
fie la cunoştinţă şi la înţelegerea (vederea) ce ţine de ea, nici inimii 
noastre, iluminarea dumnezeiască mai presus de fire şi mişcarea şi 
lucrarea Celui de viaţă făcător. Ci aceasta s-a dăruit după har 
credincioşilor, dar ţâşneşte continuu dinlăuntrul inimii, fiind în 
mod minunat un singur izvor, dar împărţit în chip vădit în patru 
începuturi, sau virtuţi egale, cum am spus mai înainte; şi acestora, 
şi tuturor celor ce urmează din ele le ajută cât mai mult apa cea 
una. 

Căci, întrucât e Duh, conlucrează cu înţelepciunea; întrucât e 
cunoştinţă, ajută celui ce se împărtăşeşte de dreptate; se numeşte 
iarăşi cumpătare şi putere, ca Unul ce este acestea şi Se arată de 
departe astfel şi Se face împreună-lucrător spre cumpătare şi 
bărbăţie. Iar Sfântul Pavel şi prorocul Isaia sunt martori foarte tari 
despre Duhul ca împreună-lucrător spre iubire şi înţelepciune. Cel 
dintâi spune de-a dreptul că iubirea lui Dumnezeu s-a vărsat în 
inimile noastre prin Duhul Sfânt dat nouă (Romani 5, 5). lar Isaia 
numără, între cele şapte lucrări ale Duhului, duhul înţelepciunii 
(Isaia 11, 2). 

Dar Duhul e nu numai împreună-lucrător cu iubirea, ci se face 
şi duh al râvnei, ce pare într-un mod oarecare opus iubirii. Căci 
iubirea acoperă, cum s-a spus, mulţime de păcate (1 Petru 4, 8). 
Dar râvna ajunge şi la mustrări, şi uneori şi la ucideri. lar aceasta 
ar putea-o spune şi marele proroc Ilie, prieten al lui Dumnezeu, 
care a trecut prin sabie pe atâţia preoţi ai ruşinii (3 Regi 18, 40); şi 
mai înainte, Finees, care a spintecat pe Madianita împreună cu 
israelitul (Numerii 25, 8); iar înainte de aceştia, însuşi Marele 
Moise, dătător al Legii vechi, care adeseori din râvnă a predat 
morţii pe mulţi, ba chiar pe unii dintre bărbaţii din neamul său. 

Între cele ce sunt de făptuit, lucrul cel mai însemnat este 
cunoştinţa, iar în cele de contemplat, neştiinţa cea mai presus de 
minte!8. Iar acestea, fără Duhul adevărului şi fără Duhul 


18 Nu poţi face nicio faptă cum trebuie fără cunoştinţă. Dar nu cunoşti 
nimic cum trebuie, fără să-ţi dai seama de taina care persistă în tot ce 
cunoşti. Nu poţi cunoaşte o persoană în ceea ce are ea propriu, fără să 
intuieşti în ea ceea ce nu se poate defini. Nu poţi să-ţi dai seama de ceea 
ce este Dumnezeu, dacă nu simţi taina Lui mai presus de toate definițiile 
în care te sileşti să-L prinzi. Neştiinţa aceasta e mai presus de tot ce 
cunoşti, e mai presus de minte. Deci nu există făptuire oarbă şi nici 

cunoştinţei în suflet, nu se pot săvârşi şi dobândi cum se cuvine!?. 

Atât bucuria inimii, cât şi întristarea opusă bucuriei sunt în 
mod vădit roade ale Duhului?0. Căci auzi Scriptura zicând că 
„roada Duhului este bucuria” (Galateni 5, 22), dar şi că Dumnezeu 
dă unora duh de căinţă plină de străpungere (Romani 11, 8). Şi, ca 
să spun pe scurt, după Sfinţii Părinţi, atâta putere are Sfântul şi de 
viaţă Făcătorul Duh, că El conlucrează şi la cele ale virtuţii, dar şi 
la dispoziţiile văzute opuse între ele, cum am zis, că Scriptura Il 
numeşte pe El şi foc, şi apă, care sunt cu totul opuse între ele. 

Il numeşte astfel pentru ajutorul dat de Duhul la toate 
bunătăţile şi frumuseţile din suflet şi pentru lucrarea Lui de viaţă 
făcătoare şi întăritoare în toate acestea. Pentru aceasta şi numeşte 
Scriptura acest izvor când la singular, când la plural. Mântuitorul 
I-a zis şi El atât izvor, cât şi râuri. De aceea se şi împarte începutul 
(de râuri) şi înaintează în toate virtuţile?!. Şi întregul se face ca un 
suflet de fire nouă al sufletului, care se împărtăşeşte de El. Căci îi 
dă acestuia o viaţă mai presus de fire, şi îl mişcă spre toate cele ce 
trebuie făcute şi spre cele ce se petrec, şi îl desăvârşeşte precum 
se cuvine. Eu presupun că şi piatra, care a fost lovită de toiagul 
legiuitorului Moise şi a izvorât mai presus de fire râuri de apă 
(Ieşirea 17, 6), este inima împietrită din pricina învârtoşării. Din 
aceasta, când Dumnezeu o loveşte, rănind-o şi străpungând-o, în 


cunoştinţă adevărată lipsită de taină, de neştiinţă mai presus de 
cunoaştere. Astfel, nu se poate face o despărţire clară între făptuire şi 
cunoştinţă, dar nici între cunoştinţă şi necunoştinţă. Chiar prin 
necunoştinţă se cunoaşte ceva. Cunoştinţa împreunată cu recunoaşterea 
tainei, îmbogăţită prin sesizarea tainei, însoţită de respectul tainei, e la 
baza oricărei făptuiri drepte. 

19? Nu poţi avea cunoştinţa îmbinată cu neştiinţa superioară, adică 
intuirea adevărată a realităţii, fără Duhul adevărului, care e în acelaşi 
timp Duhul cunoştinţei şi al tainei, sau al neştiinţei mai presus de 
cunoştinţă şi prezentă în cunoştinţă. Numai Duhul te ajută să cunoşti 
ceea ce poţi deveni şi deci să şi făptuieşti în acest scop; dar tot numai El 
face să ţi se deschidă sufletul pentru ceea ce e mai presus de cunoştinţa 
ce se poate exprima. Şi mai ales în intuirea a ceea ce nu putem defini ne 
dăm seama că cunoştinţa adevărului întreg nu e de la noi, nu e din efortul 
nostru. 

29 În sentinţa anterioară şi în aceasta, ca şi în unele următoare, autorul 
se foloseşte de paradox, sau de trăsături opuse, în caracterizarea 
Duhului. De fapt, realităţile spirituale omeneşti, însă mai ales cele 
produse de Duhul, sau viaţa dumnezeiască însăşi, nu se pot cuprinde în 
formule unilaterale. Ele sunt atât de bogate şi de complexe, că trebuie să 
ne folosim de termeni contradictorii pentru a le reda în oarecare grad. 

21 Cele patru virtuţi înaintează sau cresc şi în acelaşi timp se ramifică 
în alte virtuţi, în toate virtuțile. 

loc de toiag cu cuvinte puterea Duhului scoate, mişcând-o în chip 
fericit, pâraie de viaţă făcătoare, ajutând-o astfel spre toate faptele 
mari şi potrivite, făcând vii, am putea zice o singură apă după fire, 
pe cei mulţi şi nesfârşiţi care se împărtăşesc de ea. Minunată cu 
adevărat este această piatră care, fiind purtată de o singură 
căruţă??, a răspândit, izvorând din ea, apă cât au putut să poarte 
milioanele şi nenumăratele căruţe. De unde are ea această putere 
atât de mare şi în ce pământ umed se aşază, ca să o poarte??? 

Şi cu mult mai minunat lucru este, pentru cei ce gândesc, 
cum vasul inimii, atât de mic, purtat într-un trup şi el atât de mic, 
răspândeşte, ţâşnind neîncetat, atâta nesfârşit de apă milioanelor 
de duhuri şi nesfârşitelor trupuri, ca să vieţuiască? De unde-i este 
inimii această apă, şi încă aşa de multă, că întrece orice număr? 
Duhul, cu adevărat, cum a spus Însuşi Adevărul, unde voieşte 
acolo suflă, şi glasul Lui îl auzi, dar nu ştii de unde vine şi unde 
merge (Joan 3, 8). De fapt. El suflă pururea??. 

Dacă, deci, ne-am învrednicit de atâta cinste de la Dumnezeu, 
ca să avem putinţa să sădim în noi, imitând pe Dumnezeu, raiul 
dumnezeiesc, necunoscut cu simţurile din afară, dar cunoscut cu 
mintea, rai mai presus cu mult decât cel dinainte, potrivit celor 
spuse, şi care ne dă o mare fericire şi e mai presus de orice 
înţelegere a celui ce n-a pătimit această sfinţită vrednicie, să ne 
dăruim cu evlavie şi cu dreaptă credinţă de la început liniştirii, 
prin porunci, şi prin aceasta lui Hristos, Dumnezeu Cel în Treime. 
lar rămânând astfel, cu vederea care adună cugetările şi 
înțelesurile mai înainte spuse, ba şi învăţăturile despre Dumnezeu, 


22 Sfântul Duh Se revarsă în suflet şi îl face, din învârtoşat, viu. 

233 E numită aşa inima purtată de un singur trup, de trupul lui Hristos, 
dar şi de trupurile atâtor oameni care au răspândit din inima lor apa 
Duhului Sfânt, sau apa credinţei. Aceasta e Tradiţia vie: inimile 
purtătoare şi răspânditoare ale apei Sfântului Duh. Nu prin cărţi s-a ţinut 
Tradiţia vie, ci prin inimi. Cărţile au fost mărturie acestei lucrări de 
transmitere vie. Aceasta e contribuţia factorului uman la păstrarea şi 
transmiterea Tradiţiei vii. Inima e înviorată prin apa Duhului, dar ca să 
poată fi înviorată trebuie să aibă şi ea o capacitate pentru aceasta. 
Trebuie să fie capabilă de simtire, de dăruire în iubire către Dumnezeu şi 
către semeni. 

24 Aceasta asigură dăinuirea Bisericii până la sfârşitul lumii: faptul că 
Duhul suflă pururea. El nu poate să nu sufle. Însuşi începutul suflării Lui 
de la începutul lumii, şi în mod reînnoit şi deplin din Hristos, e o suflare 
pentru de-a pururi. El are în Sine forţa suflării neîncetate. Acestei suflări 
neîncetate şi de-a pururi îi corespunde succesiunea neîncetată de inimi 
care se cer după această suflare şi apă a Duhului, ca să-şi întărească 
năzuinţele naturale de iubire de semeni, şi după izvorul iubirii care e 
Dumnezeu. 

şi le sădeşte pe acestea în inimă ca în Dumnezeu, să-L înduplecăm 
prin rugăciunea cuvenită să lase Duhul Lui, cu tot ce este în El, în 
noi şi să izvorască în noi înţelesuri dumnezeieşti şi mai presus de 
lume, cărora le poţi spune şi râuri. Căci „cel ce crede în Mine, zice, 
precum a spus Scriptura, râuri de apă vie vor curge din inima lui. 
lar aceasta a spus-o, zice ucenicul iubit, despre Duhul, pe Care 
aveau să-L primească cei ce vor crede în El” (Joan 7, 38-39). A Lui 
fie slava în vecii vecilor, Dătătorului celor mai presus de minte! 


16. Despre darul Duhului Sfânt. 

Priveşte darurile lui Dumnezeu, Care nu se căieşte de ele, şi 
harurile Celui necuprins, şi te bucură de minunea cea făcută cu cel 
ce s-a împotrivit lui Dumnezeu. Socoteşte cele pe care le face 
Dumnezeu în Adam, cel întâi zidit, şi cele mai înalte, pe care le 
face pe urmă în noi. Suflă în Adam, ca suflare de viaţă, harul 
Duhului de viaţă făcător, şi aşa s-a făcut Adam om desăvârşit; căci 
s-a făcut „spre suflet viu” (Facerea 2, 7), şi nu spre suflet simplu. 
Căci nu e suflet al omului Duhul lui Dumnezeu, ci spre sufletul 
care viază duhovniceşte. Pentru că Duhul Sfânt al lui Dumnezeu Se 
face cu adevărat suflet sufletului care vieţuieşte cum trebuie să 
vieţuiască sufletul cuvântător (raţional) şi de chip dumnezeiesc. 

Dar nerămânând Duhul lui Dumnezeu împreună cu sufletul, 
sau din nefericire  depărtându-Se, s-a pierdut şi chipul 
dumnezeiesc al vieţii, demn de sufletul raţional, şi s-a introdus din 
nenorocire cel al dobitocului sau al fiarei. Căci fără Dumnezeu nu 
putem face nimic din cele cuvenite, deci fără a fi în Duh şi în 
Hristos, cum a spus Hristos (Joan 15, 5). De aceea s-a făcut Adam 
om fără lipsuri, adică întreg, întrucât nu s-a făcut simplu „spre (cu) 
suflet”, ci „spre suflet viu”, când a suflat Dumnezeu în el „suflare”, 
ca să fie „viaţă” în sufletele cuvântătoare?. 


25 Duhul Sfânt nu se face însuşi sufletul omului. În acest caz, omul ar fi 
una cu Dumnezeu în înţeles panteist, şi păcatele săvârşite de om ar fi ale 
lui Dumnezeu Însuşi, sau nu s-ar mai putea face o deosebire între bine şi 
rău. Dar fără o prezenţă şi o lucrare a Duhului dumnezeiesc în sufletul 
omenesc, acesta n-ar putea duce o viaţă conformă cu raţiunea lui. Căci 
omul are în sufletul lui o rațiune şi o libertate, dar ele nu pot funcţiona în 
modul deplin cerut de ele decât în unire cu Dumnezeu, decât adăpându- 
se din apa vie a Duhului dumnezeiesc. E ceva analog cu faptul că omul 
are plămâni, sau ochi, dar fără aerul pe care plămânii trebuie să-l respire, 
fără lumina pe care ochii trebuie să o vadă, nici plămânii, nici ochii n-ar 
putea pune în lucrare cum trebuie capacitatea lor. Omul e făcut pentru o 
viaţă de comuniune nu numai cu semenul său, ci şi cu Dumnezeu. Ele o 
floare, dar floarea are nevoie de soare şi de ploaie ca să crească şi să-şi 
pună în valoare toată frumuseţea şi rodnicia virtuală a ei. Omul e o fiinţă 
cuvântătoare virtual, dar trebuie să aibă cu cine vorbi ca să pună în 

Drept aceea, această suflare a lui Dumnezeu, suflată, cum s-a 
zis, în Adam, până ce a fost în el, nu puţină slavă şi strălucire de 
chip dumnezeiesc pricinuia celui părtaş de ea. Ca urmare, el se 
purta faţă de lucruri cu putere străvăzătoare şi prorocească şi era 
împreună-creator cu Dumnezeu?5, sau un al doilea dumnezeu după 
har. Iar prin aceasta Îi făcea plăcere şi lui Dumnezeu, Făcătorului 
mai presus de înţelepciune al tuturor, cu vederile şi prorociile prea 
strălucite ale lui?”. 

Dar, pentru că şi-a plecat genunchiul şi a căzut, prin greşeală, 
sub neascultarea cea atotrea, Sfântul Duh Cel de viaţă făcător 
depărtându-Se, iar el nemaiînţelegând să păzească mărimea unei 
vrednicii aşa de mari, s-a apropiat cu adevărat de dobitoacele 
neînţelegătoare şi s-a făcut asemenea lor (Psalm 48, 12). Astfel s-a 
depărtat în chip inconştient şi jalnic de scopul dumnezeiesc, 
consimţind cu întunericul prea înfricoşător şi nemaiavând, din 
pricina golirii vădite, nimic din darul mai presus de fire al acelei 
suflări insuflate lui de Dumnezeu. 

Dar, când a venit vremea îndurărilor lui Dumnezeu, Acesta a 
trimis pe Cuvântul Său, ca să ne tămăduiască pe noi de 


valoare această capacitate. Şi vorbirea lui cea mai serioasă e cea pe care 
o are cu Dumnezeu, deci şi gândirea, sau raţiunea sa, în funcţia ei cea 
mai serioasă. De aceea, sufletul raţional sau cuvântător al omului devine 
cu adevărat „viu”, sau se pune în lucrare numai prin suflarea Duhului în 
el. De aceea s-a suflat în om lucrarea Duhului, în vederea „sufletului viu”. 
Numai astfel omul a putut realiza cu adevărat toate potenţele lui 
minunate. 

26 Până ce Adam a păstrat în el suflarea Duhului, suflare de viaţă 
dătătoare tuturor potenţelor lui, el se mişca între lucruri cu o mare 
putere de pătrundere, văzând, dincolo de suprafaţa lor organizatorică, 
raţiunile lor în Dumnezeu şi pe Dumnezeu Însuşi. De asemenea, el avea 
puterea de a prevedea cum se vor desfăşura lucrurile, pentru că ştia că 
se vor desfăşura conform cu marea lui forţă de a le transfigura, de a le 
face străvezii în frumuseţea relevatoare a adâncimii lor nesfârşite, tainice 
şi mult grăitoare, în Dumnezeu. De asemenea, ştia cum se vor dezvolta 
relaţiile între oameni: pline de bunăvoință, de delicateţe, de iubire, de 
comunicativitate mereu nouă. Avea putere prorocească, pentru că era 
împreună-creator cu Dumnezeu al formelor lucrurilor, ascunse în 
adâncurile lor. 

2 Lui Dumnezeu Îi place să fie cunoscut de altă minte, fie ea chiar 
creată, în înţelepciunea şi puterea Lui arătată în creaturi, dar deschisă 
prin creaturi în adâncimile ei nesfârşite şi în revelări mereu noi. li place 
ca cineva să prevadă împreună cu El bunătăţile ce le va descoperi 
neîncetat, aşa cum unui tată îi place ca fiul lui să ştie că el îi va face în 
viitor mereu alte şi alte daruri şi, prin aceasta, să-şi împrospăteze şi 
sporească mereu iubirea faţă de el. 

stricăciunile noastre (Psalm 106, 20). Iar Cuvântul poartă pe Duhul 
unit prin fire cu El, Care luminează şi face vădită dumnezeirea 
Cuvântului?8, sau, dacă doreşte cineva să spună altfel, puterea Lui, 
despre care s-a spus prin prorocul David, în mărturisirea lui către 
Dumnezeu, că e pentru toată omenirea: „Irimis-ai lumina Ta şi 
adevărul Tău, acestea mă vor călăuzi pe mine la muntele cel sfânt 
al Tău, la cunoştinţa unitară şi preaînaltă a Ta şi la sălaşurile 
(Psalm 42, 3) şi vederile slavei Tale”. La acestea fiind călăuzită 
mintea purtătoare de Dumnezeu şi urcând şi sălăşluindu-se în 
acestea, ajunge mai presus de cele văzute, apropiindu-se în 
oarecare fel de Dumnezeu Cel preaînalt. Odată ce a venit deci 
Cuvântul adevărat al lui Dumnezeu, purtând în El prin fire, în 
calitate de Cuvânt Sfânt al lui Dumnezeu, pe Duhul Sfânt, le este 
dat, ca urmare, tuturor care au primit prin credinţă Sfântul Cuvânt 
al lui Dumnezeu să primească îndată şi pe Sfântul Duh, Care Se 
află în chip neîndoielnic de-a pururea împreună cu Cuvântul; le 
este dat nu numai prin suflare în faţă, cum L-a primit mai înainte 
Adam de la Dumnezeu Tatăl şi mai pe urmă ucenicii lui Hristos 
prin suflarea lui Hristos (Joan 20, 22), ci deodată, în chip nevăzut, 
ca o suflare (Fapte 2, 2) a Duhului ce suflă în chip vădit harul 
Duhului. Ca atare, cei ce se împărtăşesc de El văd, în chip 
înţelegător, Duhul ţâşnind din ei pururea, asemenea unui izvor, şi 


25 Duhul luminează şi face vădită dumnezeirea Cuvântului în mod 
continuu, până la sfârşitul lumii, pe măsura creşterii înţelegerii omeneşti 
şi a apariţiei a noi şi noi împrejurări, care îşi cer explicarea, în 
dezvoltarea istorică a omenirii. Astfel, pe de o parte, Revelația s-a 
încheiat în Hristos, căci tot nesfârşitul dumnezeiesc ne e dat în El, în 
forma umană. Pe de altă parte, acest nesfârşit e scos la iveală de Duhul 
Sfânt în mod continuu şi succesiv. Duhul nu ne face cunoscut ceva ce nu 
e dat în Hristos, nu ne duce la o Revelaţie care nu e dată în Hristos. 
Domnul a spus: „El dintr-al Meu va lua şi va vesti vouă” (Ioan 16, 14). 
Revelația s-a încheiat în Hristos, dar conţinutul ei se scoate la iveală, se 
explicitează, se însuşeşte neîncetat de către oameni, dar nu numai prin 
oameni, ci şi prin lucrarea dumnezeiască a Duhului Sfânt. Această 
călăuzire prin Duhul conduce, pe de altă parte, omenirea spre statura 
bărbatului desăvârşit, care este Hristos, nu dincolo de El. Hristos e 
„muntele” spre care călăuzeşte Duhul Sfânt pe oameni. E o călăuzire spre 
deplina sălăşluire a lor înlăuntrul lui Hristos, în comorile de cunoştinţă, 
de bunătate, în cămările nesfârşit de bogate ale Împărăției Sale, pline de 
El. Acesta e dinamismul Revelaţiei. Şi aşa trebuie înţeleasă şi Tradiţia. 
Nimic din ceea ce e dat în Scriptură şi în definițiile Bisericii, rămase 
fidele Apostolilor, nu se schimbă, dar se adânceşte, se scoate la iveală, se 
asimilează tot mai mult din bogăţia ei nesfârşită cuprinsă în Scriptură şi 
chiar în acele definiţii. Pe de altă parte, toată puterea Duhului e din 
Hristos pentru toate generaţiile de oameni. 

luminându-i. Prin aceasta le dă să vadă cu mintea, în chip minunat, 
cele date lor prin naşterea din nou şi li se fac cu putinţă de 
cunoscut şi de însuşit cele ale slavei dumnezeieşti?*. Şi prin 
împărtăşirea mai presus de fire de Duhul, prin har, mintea se face 
în întregime văzătoare, în chip tainic, a unor mari bunătăţi. Şi, 
înaintând prin statornicul ajutor al harului, ajunge la străvederi şi 
mai înainte cunoaşteri prin luminarea Duhului şi urcă astfel în 
planul lui Dumnezeu, văzând unirea ipostatică mai presus de minte 
a firii dumnezeieşti înfăptuită cu firea omului şi revărsarea Duhului 
peste toate3%. E o unire şi o revărsare pe care nu a văzut-o astfel 
Adam, căci încă nu ajunsese părtaş firii dumnezeieşti şi cu 
adevărat dumnezeu prin lucrare. 


17-18. Despre lucrarea dumnezeiască şi cea omenească şi 
despre pace. 

Să privim, după puterea noastră, deosebirea între lucrarea 
Duhului Sfânt şi cele ce ţin de ea şi lucrarea naturală a noastră şi 
cele ce îi aparţin ei. Vom vedea îndată că nu e cu putinţă ca noi să 
fim în pace numai prin lucrarea noastră naturală. Căci pacea este 
roada adevărată a Duhului, ca şi iubirea şi bucuria adevărată; este 
roada adevărată a Lui, pentru ca cei părtaşi de El să se poarte cu 
îndelungă-răbdare şi cu blândeţe şi să fie în întregime plini de 
bunătate şi să facă parte şi celor apropiaţi din bogăţia Lui. 

Nicio lucrare naturală a noastră nu e despărțită, de la sine, de 
vreo pornire sufletească, fiind mişcarea vreunei părţi a iuţimii. Dar 


2? Duhul li se dă celor ce cred în Hristos odată cu harul Botezului. Dar 
după ce Se sălăşluieşte în ei prin har obiectiv, cu toată bogăţia Lui de 
slavă şi de bunătăţi, Duhul îi face să vadă acestea treptat şi să şi le 
însuşească subiectiv. Intrăm prin Duhul într-un dialog de fapte şi 
înţelesuri cu Hristos, cum Se află Duhul într-un dialog din veci cu Fiul, 
sau Fiul prin Duhul, într-un dialog veşnic cu Tatăl. 

3% Credem că nu e vorba de unirea ipostasului firii dumnezeieşti cu 
firea omenească, înfăptuită în Hristos, ci de unirea firii dumnezeieşti, 
ipostaziată în Persoanele dumnezeieşti, cu firea omenească, ipostaziată în 
persoanele omeneşti, adică de unirea ipostasurilor sau Persoanelor 
dumnezeieşti cu ipostasurile sau persoanele omeneşti. În această unire 
persistă în existenţă şi ipostasul sau ipostasurile omeneşti, cum nu se 
întâmplă în Hristos, unde locul ipostasului omenesc îl ia ipostasul 
Cuvântului. E o unire între Persoana dumnezeiască, sau între Persoanele 
dumnezeieşti, şi cele omeneşti, ajunse şi ele la o unire între ele aproape 
asemenea unirii între Persoanele treimice. E o unire maximă, dar în care 
nu se pierde nicio persoană omenească. Această unire se înfăptuieşte 
prin deplina revărsare a Duhului peste toate. Căci până nu se uneşte 
omul cu toate prin Duhul, nu se poate uni nici cu Dumnezeu deplin, 
rămânând în el şi un sentimental despărțirii. 

nici fără voinţă nu se mişcă vreo lucrare a noastră. Iar voinţa în cel 
făptuitor atârnă de poftă, precum în cel văzător (contemplativ), de 
dorinţă. De aceea, în nicio lucrare naturală a noastră nu pot fi 
stinse pofta şi mânia, dacă vrea să se împlinească precum se 
cuvine. 

Lucrarea mai presus de fire a Sfântului Duh în inimă nu-şi are 
însă naşterea nicăieri în fire, ci este o arătare neînţeleasă în cei 
miluiţi de El. De aceea, ea se mişcă, sau, ca să spun altfel, se 
aprinde, în chip vădit, fără să vrem. Pentru aceasta nu are nevoie 
de nimic din ale noastre, câte sunt de trebuinţă pentru lucrare, fie 
că ai numi-o luminare, fie arătare a Duhului. Ea are nevoie numai 
ca cel părtaş de ea să o privească fără tulburare în inima sa şi să 
se desfete mai presus de fire. 

De aceea, lucrarea dumnezeiască, neavând nevoie deloc nici 
de voinţă, nici de vreo pornire naturală spre a se pune în mişcare, 
e vădit că pofta şi mânia rămân nelucrătoare şi nemişcate în ea. Şi, 
ca să spunem pe scurt, partea pasională a sufletului (mânia şi 
pofta) zace aruncată şi nelucrătoare, lucrând din inimă în chip mai 
presus de fire numai suflarea Duhului de viaţă făcător. lar mintea 
se bucură şi e vie. De aceea, priveşte spre Dumnezeu în pace şi 
seninătate şi cu toată nepătimirea şi cu tot sufletul, aşa cum se 
cuvineS!. În această stare sufletul se află într-o legătură iubitoare 
cu Dumnezeu, având ca izvor al luminării şi al întinderii spre El pe 
Duhul, de Care se împărtăşeşte în chip fericit din Dumnezeu. Şi 
astfel, priveşte spre Dumnezeu, deoarece a ajuns la cunoştinţa 
negrăitei şi mai presus de lumină frumuseți dumnezeieşti şi 
iubeşte pe Dumnezeu, Cel mai presus de frumuseţe, şi se bucură 
cât nu se poate spune, căci cunoaşte pe Tatăl şi moştenirea 


31 E o analiză şi o concluzie demnă de remarcat a cauzelor şi efectelor 
lucrării omeneşti şi ale celei dumnezeieşti. Când se mişcă în noi o lucrare 
bună fără o poftă inferioară şi fără mânie, e semn că e de la Dumnezeu, 
sau de la Duhul Sfânt. Şi atunci avem o bucurie curată de ea. Prin 
această bucurie ne-o însuşim, dar constatăm totuşi că nu e de la noi. Iar 
bucuria e a minţii. Ea simte şi viaţa cea nouă arătată în suflet. Partea 
pasională a sufletului, sau iuţimea (mânia) şi pofta, se află într-o stare de 
nelucrare. De aici, pacea cu care mintea contemplă pe Dumnezeu şi se 
bucură de lucrarea Duhului din suflet, care a dus la nelucrare, sau la 
nepătimire, partea lui pasională. Nepătimirea este astfel o stare de pace, 
nepasională, care dă putinţa minţii să contemple netulburată pe 
Dumnezeu, sau chiar şi taina semenilor săi şi a lucrurilor, taină ascunsă 
tot în Dumnezeu. Dacă în scrierile duhovniceşti anterioare se afirma 
simplu necesitatea curăţirii de patimi şi a dobândirii nepătimirii pentru 
ca mintea să poată contempla pe Dumnezeu, aici se explică trebuinţa ca 
înseşi puterile pasionale ale sufletului să devină nelucrătoare în acest 
scop, şi modul cum se poate ajunge la aceasta. 

Domnului, Cel atât de nesfârşit, de nehotărnicit şi de necuprins, 
iar acum, şi pe Domnul Însuşi pentru negrăita milă dumnezeiască. 
Ca urmare, încearcă o pace minunată, văzându-se pe sine, datorită 
harului, nelipsit în niciun fel de binele cel mai înalt şi mai presus 
de minte. lar iuţimea (mânia), potrivit celor spuse, nelucrând, 
datorită lucrării Mângâietorului ce se mişcă de Sine, îndelunga- 
răbdare, blândeţea, împreună cu cea mai mare bunătate sunt în 
stările ce călăuzesc, potrivit cu ele, purtarea sufletului, dat fiind că 
ele sunt roadele Sfântului Duh (Galateni 5, 22), care se 
împărtăşesc celor miluiţi*?. Dimpotrivă, duhul rătăcirii şi al 
minciunii, deşi pare să se mişte în suflet fără voinţa şi pornirea 
celui părtaş la el, nu face nici partea pasională să se liniştească, ci 
o mişcă şi mai mult, şi nu pune în lucrare nici iubirea faţă de 
Dumnezeu, sau bucuria, sau pacea. Căci minciuna e fără rânduială 
şi schimbăcioasă şi cu totul străină de pacea şi de seninătatea cea 
după Dumnezeu. 

Minunat eşti, Doamne, lumină lină a păcii minunate, 
supraodihnitoare, iubită, minunată prin fire, care bucuri pe cei 
mulţi, strălucitoare la culme! Mă minunez, Atotputernice, Stăpâne 
Sfinte, că cel de care te-ai atins prin atingeri negrăite, pentru 
nesfârşita Ta bunătate, mai trăieşti sieşi, şi nu Ție (2 Corinteni 5, 
15), Celui mai presus de fiinţă, Vieţii de viaţă făcătoare şi Izvorului 
tuturor bunătăţilor şi frumuseţilor. Căci dacă femeia aceea, numai 
pentru că s-a atins de Tine, ba nici de Tine, ci numai de veşmântul 
Tău, Mântuitorule, mai bine zis nici măcar de veşmântul Tău, ci 
numai de ciucurele lui, şi încă pe ascuns, totuşi s-a slobozit îndată 
de o viaţă atât de bolnavă (Matei 9, 21-22) şi a primit în chip 
minunat o viaţă sănătoasă, ce poate să se întâmple, Impărate, 
aceluia, şi ce viaţă poate primi acela de care Tu, Mântuitorule, Te 
atingi, din bunătate şi în chip vădit, prin atingeri dumnezeieşti 
negrăite, ca să împlineşti în chip minunat mila Ta cu el? Ştim că, 
atingându-Te cu mâna de soacra lui Petru, s-a stins fierbinţeala ei 
şi, dobândind sănătate deplină, îndată s-a sculat şi slujea ie plină 
de uimire (Marcu 1, 30-31) şi bucurie. Dar atingerea aceea s-a 
întâmplat femeii o singură dată şi de din afară, căci s-a făcut cu 
mâna. Dacă deci aceea, pentru ceea ce s-a spus, a dobândit o 
sănătate atât de deplină, ce ar trebui să se petreacă cu cei de care 
Te-ai atins nu o dată, ci mereu, noaptea şi ziua, şi aceasta nu din 
afară, ci în cămara inimii cea mai dinăuntru, cu cea mai mare 
iubire de suflet şi întărindu-i pe ei în chip vădit în cele ce li se 


32 Blândeţea, bunătatea, pacea se sălăşluiesc în suflet datorită faptului 
că iuţimea lui e pusă în nelucrare. Ele sunt deci în mod precumpănitor 
roadele Duhului Sfânt. 

întâmplă şi mângâindu-i în cele ce au nevoie şi făcându-le zeci de 
mii de bunătăţi? Cum deci, Preaînalte, unii ca aceştia vor trăi 
loruşi, şi nu mai degrabă în întregime Ţie, aşa cum se cuvine? Mai 
bine zis, cum, chiar vieţuind numai ie, nu s-ar socoti pe ei 
nenorociţi şi nu şi-ar pleca ei capetele smeriţi în faţa celor ce i-ar 
vedea că încetează măcar pentru scurt timp să-şi arate 
recunoştinţa pentru un astfel de minunat ajutor dat lor prin harul 
Tău? Slavă ie, cu adevărat Preaslăvite, Cel ce slăveşti pe cei 
smeriţi cu cugetul şi-i faci atât de slăviţi, pentru că, îndatorându-i 
cu multe şi nesfârşite bunătăţi prin darurile cele negrăite, i-ai 
făcut şi mai smeriţi cu cugetul. Pentru că, dându-le harul, Te afli 
înrădăcinat în chip minunat în inima lor, ca a unora ce au fost 
slăviţi. Că Tu Însuţi ai spus limpede, Înţelepciunea lui Dumnezeu: 
„Am prins rădăcini în popor slăvit, mai mult decât tot ce se poate 
închipui. Pentru aceea, m-am înălţat ca un cedru din Liban” (Isus 
Sirah 24, 14) în inimă, „ridicându-mă peste cele de jos”, adică 
pământeşti, „la înălţime, sau pe muntele dumnezeiesc”, ajungând 
la înălţimea înţelesurilor dumnezeieşti. Şi mai zice: „Ca un terebint 
am întins ramurile mele”, se înţelege în cei ce „am prins rădăcini” 
prin harul Duhului“. „Şi ramurile mele sunt ramuri ale slavei şi ale 
harului” (sus Sirah 24, 19). Spus-am tot adevărul, Insuţi 
Adevărule, adevărurile de la Sine-Ţi, Doamne. Pentru aceasta 
sufletul curat şi ales Ţie, ca o mireasă“, a dorit foarte să şadă cu 
curăţie sub umbra Ta. Şi îndată a şi ajuns sub umbră. Arată-ţi 
rodul Tău, care o îndulceşte cu bogăţie, nu în chip simplu, ci în 
gâtlejul ei. 

Căci nu ajung toţi în chip simplu şi deodată la dulceaţa lui 
Dumnezeu cu simţirea lor. Departe de aşa ceva. Că atunci când 


33 Precum se poate spune că Dumnezeu a prins rădăcină în cei ce-L 
iubesc, aşa se poate spune că şi ei au prins rădăcini în Dumnezeu. Ba se 
poate spune aceasta chiar mai mult. Căci Dumnezeu îi hrăneşte pe ei cu 
viaţă adevărată. Prinzând rădăcini în infinitatea lui Dumnezeu, sau tot 
mai adânc în infinitatea Lui, cresc ei înşişi la infinit în înţelegerea, în 
viaţa lor, în roadele ce le aduc. Dar şi Dumnezeu, prinzând rădăcini în ei, 
Îşi arată în ei tot mai mult din infinitatea vieţii Lui şi din rodirea Lui în ei. 
Chiar înrădăcinarea lui Dumnezeu cel nesfârşit în om, creând o 
comunicare intimă între El şi om, face ca în concret omul să nu mai 
trăiască înlăuntrul unor margini, ci în nesfârşirea dumnezeiască, 
participând la ea. În ambele formulări se arată valoarea nesfârşită ce o 
acordă Dumnezeu omului, perspectiva veşnicei creşteri a acestuia în 
Dumnezeu, fără a înceta să rămână totuşi om prin natura lui şi prin 
culoarea ce o dă conţinutului primit din Dumnezeu. IÎnrădăcinarea 
aceasta reciprocă şi-a atins suprema adâncime şi s-a făcut pentru veci în 
lisus Hristos. 

34 Reamintim că sufletul e în limba greacă de genul feminin (yoyń). 

zice „mandragora a împrăştiat mireasmă de aromate şi ca o smirnă 
aleasă a răspândit bunul miros” (Cântarea Cântărilor 7, 13), nu o 
face aceasta pentru toţi. Şi aceasta o va arăta Sfântul Pavel zicând 
că „unora Unul şi Acelaşi S-a făcut mireasmă a vieţii spre viaţă, iar 
altora, miros de moarte spre moarte” (2 Corinteni 2, 16). La fel şi 
dulceaţa dumnezeiască, iar de vrei să zici, şi slava lui Dumnezeu, 
văzută odată cu aceasta, nu se lasă prinsă de toţi, ci numai de unii 
pentru simţirile lor înţelegătoareS5. 

Aceştia sunt cei ce se nevoiesc cu liniştea şi care, prin 
împărtăşirea vădită de bunăvoința dumnezeiască, au dobândit 
Duhul de viaţă făcător şi luminător*€. Şi, îndeobşte, ea se face 
simțită, pe cât e cu putinţă, celor curaţi cu inima“. 

De multă cinste s-ar învrednici viaţa zgomotoasă, necurată şi 
în chip vădit nepărtaşă de Duhul, dacă ar primi şi ea slava lui 
Dumnezeu şi mireasma, şi dulceaţa Lui întru simţirea sufletului. 
Dar nu se întâmplă aceasta, nu se întâmplă! De aceea se cere fuga 
de lume, însingurarea ce-i urmează, liniştirea, viaţa în retragere, 
purtarea virtuoasă, trezvia, rugăciunea cu luare-aminte şi toate 
câte aparţin celor ce se pocăiesc în chip desăvârşit. Acestea se cer 
pentru ca să dea loc în suflet bunătăţii nemărginite a dragostei 
dumnezeieşti şi ca aceasta să se aplece, potrivit înseşi dorinţei ei, 
cu iubire de oameni, şi Dumnezeu să Se sălăşluiască în sufletul ce- 


55 Am mai spus aceasta: termenul de „simtire înţelegătoare” sau de 
„simţire a minţii”, atât de mult folosit de Sf. Părinţi, înseamnă înţelegere 
şi experienţă în acelaşi timp, sau trăire în ambianța unei prezenţe 
spirituale şi aflarea unui sens al ei. Înţelegi o persoană când trăieşti în 
ambianța ei, când îţi devine interioară şi-i devii interior. E ca o „pipăire” 
spirituală a vieţii spirituale a celuilalt, a stărilor, a intenţiilor, a 
specificului lui sufletesc, concomitentă cu o „înţelegere” a lui. Unii au 
această „simţire înţelegătoare” mai mult, alţii mai puţin, alţii aproape 
deloc. Cei din urmă fac impresia unor orbi spirituali, asemenea unora 
care sunt lipsiţi de simţul gustului, al mirosului, al auzului. Ei fac 
impresia unor spirite tocite, tâmpite. De obicei, cei ce au „simţirea 
înţelegătoare” ascuţită pentru semeni o au şi pentru prezenţa tainică a lui 
Dumnezeu. 

36 Chiar această „simţire înţelegătoare” a prezenţei tainice şi spirituale 
a lui Dumnezeu şi a semenilor are caracterul unei iluminări. E o 
iluminare produsă de Duhul Sfânt, când e vorba de „simţirea 
înţelegătoare” a lui Dumnezeu. 

3 „Curăţia inimii” e o sensibilitate deosebit de delicată şi de fină a 
omului eliberat de pornirile egoiste inferioare. Ea e proprie celor care nu 
au mintea umplută de tot felul de chipuri ale obiectelor şi de afecțiunea 
faţă de ele, sau de interese trupeşti şi lumeşti pentru ele, sau chiar 
pentru persoanele altora, privite ca instrumente de satisfacere a 
plăcerilor şi intereselor lor egoiste. 

L caută cu osteneală şi să Se facă, din mila Sa minunată, un duh cu 
sufletul, înrădăcinându-Se în adâncul inimii şi de acolo să lumineze 
în chip minunat; şi să crească ca un arbore şi să se ridice la 
înălţime şi să se lărgească în ramuri ale minţii şi să dea roade 
duhovniceşti ca: iubirea, bucuria, pacea, îndelungă-răbdarea, 
bunătatea, blândeţea (Galateni 5, 22) şi alte zeci de mii de 
bunătăţi, hrănind cu acestea pe cel părtaş de El. Dacă judeci cum 
trebuie cele ce se petrec, îţi vei închipui câtă simţire a slavei, a 
bunei miresme şi a dulceţii va intra în suflet din roade încă 
necunoscute ale Duhului de viaţă făcător şi luminător. Pentru 
aceasta, cu adevărat fericiţi sunt cei curaţi cu inima din 
cunoaşterea virtuţilor, că aceia vor vedea pe Dumnezeu (Matei 5, 
8), în viaţa viitoare mai deplin şi mai vădit, iar acum ca într-o 
arvună (Efeseni 1, 14), după Scripturi, după care nu numai văd şi 
vor vedea, ci vor şi trăi, în chip potrivit, cele mai presus de fire, şi 
le pătimesc din parte, şi se bucură încă de acum de ele în Hristos. 


19. Despre viaţa contemplativă (văzătoare); şi care sunt 
cele de care are nevoie numaidecât văzătorul; şi despre aceea că 
rugăciunea este a părții văzătoare; şi că vederea (contemplarea) 
este socotită de Părinţi în loc de rugăciune. 

Viaţa contemplativă (văzătoare) este împreună-vieţuitoare şi 
prietenă neîncetată a sfinţitei rugăciuni. lar amândouă sunt 
odraslele cele mai pline de har şi îndumnezeitoare ale sufletului. 
Pentru aceea, sunt fapte cu totul nedespărţite ale sufletului purtat 
de Dumnezeu şi lucrat de Dumnezeu după rânduială. Din pricina 
celor spuse, vederea şi rugăciunea sunt atât de unite între ele, 
încât Părinţii spun în chip unitar despre amândouă că sunt faptă şi 
contemplare (vedere) a minţii. Căci spune Sfântul Isaac: „Fapta 
minţii, în lucrarea ei subţire, stă în ocupaţia cu Dumnezeu, şi în 
stăruința în rugăciune, şi în cele ce-i urmează. Ea se săvârşeşte în 
partea  poftitoare (a sufletului) şi se numeşte vedere 
(contemplare)”38. 

Avem aici un semn al unităţii, mai mult decât al unirii 
amândurora, adică al rugăciunii şi al vederii (contemplaţiei)*?. 


38 Neaflat. Vederea spirituală (contemplarea) o înfăptuieşte mintea tot 
prin partea poftitoare a sufletului, ca şi vederea sensibilă, pentru că în 
vedere e un dor de a vedea, de a cunoaşte. Desigur însă că, în vederea 
spirituală, pofta sufletului e ridicată la un nivel spiritual, încât se poate 
spune, pe de altă parte, că pofta, înţeleasă ca poftă inferioară, a încetat. 
Pofta se extinde pe toate nivelele fiinţei umane, de la nivelul trupesc la 
cel spiritual. 

32 Intre rugăciune şi vedere (contemplare) nu e numai o unire ca între 
două lucrări, ci o unitate, prin faptul că au devenit o singură lucrare. 

Pentru aceea şi adaugă acelaşi că „vederea (contemplaţia) curăţă 
lucrarea iubirii sufletului, care este o dorire firească ce limpezeşte 
partea înţelegătoare a sufletului”. E vorba de o lucrare a părții 
contemplative (văzătoare) a sufletului, adică de rugăciune şi de 
vedere (contemplare). De aceea spune şi Sfântul Maxim: „Mintea 
nu poate fi curățată fără convorbirea cu Dumnezeu şi fără vederea 
(contemplarea) Lui”. Şi iarăşi: „Retragerea şi vederea 
(contemplarea) şi rugăciunea micşorează pofta şi pricinuiesc chiar 
încetarea eif?; şi partea cugetătoare a sufletului e pusă iarăşi în 
mişcare binecuvântată, îndreptându-se spre Dumnezeu prin vedere 
duhovnicească şi prin rugăciune”%. Şi iarăşi: „Întraripează-ţi 
cugetarea prin citire, prin vedere (contemplare) şi prin rugăciune”. 

Astfel, vederea (contemplarea) e în toate o însoţitoare de 
mare trebuinţă a rugăciunii. Şi amândouă sunt o lucrare ce ţine de 
partea înţelegătoare sau, mai bine zis, cugetătoare (a sufletului) şi 
sunt de nedespărţit când mintea e condusă în chip sănătos. Ele se 
ajută una pe alta când cugetarea e sănătoasă şi stăruie în linişte, 
cu pricepere cunoscătoare“t. De aceea Părinţii au numit mintea 


Sufletul, când se roagă intens lui Dumnezeu, Îl „vede” (contemplă), şi, 
invers, când Îl „vede” (contemplă), se roagă neîmprăştiat. Nu poate face 
una fără alta. 

9 Iubirea adevărată curăţă mintea, ca să poată cunoaşte cu adevărat 
pe Dumnezeu. Unde nu e iubire, e egoism. Şi egoismul nu permite 
cunoaşterea şi înţelegerea adevărată a celuilalt şi, deci, nici pe a lui 
Dumnezeu. Dar, la rândul ei, vederea (contemplarea) lui Dumnezeu 
curăţă dorinţa naturii omeneşti de a-L iubi. Avem deci ordinea aceasta: a) 
contemplarea unită cu rugăciunea, întreţinută de poftă; b) iubirea 
curăţită prin contemplare şi rugăciune şi c) capacitatea minţii de a-L 
cunoaşte pe Dumnezeu, curăţită de iubire. Dar contemplarea unită cu 
rugăciunea, deşi sunt întreţinute de poftă, ţin totuşi de partea 
contemplativă (văzătoare, cunoscătoare) a sufletului. 

11 Neidentificat. Contemplarea este totodată convorbire, întrucât este 
şi rugăciune. În convorbire nu vorbeşte numai omul, ci mai întâi vorbeşte 
Dumnezeu. Omul aude şi se simte obligat să răspundă; mai întâi se simte 
obligat să înceapă a răspunde, trecând la rugăciune. În această auzire se 
contemplă prezenţa lui Dumnezeu şi voia Lui. Aceasta curăţă mintea de 
pornirea păcătoasă de a se închide în ea însăşi. 

+2 E vorba de altă poftă, de cea trupească. 

+3 Contemplarea şi rugăciunea pun mintea în mişcarea cuvenită ei, prin 
care poate cunoaşte pe Dumnezeu, dezlegând-o de pofta inferioară, care 
o împiedică de la această mişcare firească a ei. 

44 Vederea” (contemplarea) sau conştiinţa prezenţei lui Dumnezeu şi a 
legăturii cu El prin rugăciune e „concrescută” cu mintea sau cu 
cugetarea sănătoasă, sau viguroasă, ce stăruie în linişte şi o apără cu 
pricepere. Numai când e tulburată de tot felul de griji şi ispite lumeşti 

care se roagă fără lucrarea vederii (contemplării) pasăre 
neînaripată, ca una ce nu e în stare să se înalțe spre Dumnezeu cu 
simţirile minţii puse în mişcare, şi să se despartă cu totul de cele 
pământeşti, şi să se apropie de cele cereşti cu toată vigoarea 
sufletului”. După Sfântul Maxim, vederea (contemplarea) curăţă 
mintea, iar starea de rugăciune o înfăţişează goală (golită) lui 
Dumnezeu, E vădit însă că aceasta o face rugăciunea prin vedere 
(contemplarea) minţii”, pe care nu ar avea-o însă mintea dacă nu 
s-ar întinde spre vederea lui Dumnezeu pe cât este cu putinţă“&. 

Curăţia minţii se arată, zice, în descoperirea tainelor”. Apoi, 
curăţia minții este desăvârşirea petrecerii în vederea (în 
contemplarea) cerească, care se mişcă în afara simţurilor prin 


mintea, slăbind şi uitând de la sine în sensul rău al cuvântului, nu mai are 
limpede conştiinţa prezenţei lui Dumnezeu şi nici puterea să stăruie în 
legătura cu El prin rugăciune. De aceea efortul spre rugăciune şi spre 
limpezimea conştiinţei prezenţei lui Dumnezeu e şi metoda cea mai bună 
de însănătoşire a minţii, de refacere a capacităţii de a cunoaşte pe 
Dumnezeu ca realitate esenţială, prin stăruirea liniştită în contemplarea 
Lui. 

+5 Firea minţii e să fie nu în mişcare continuă pur şi simplu, ci în 
mişcare de înălţare, asemenea unei păsări înaripate, nu unei vieţuitoare 
ce se târăşte pe pământ. Numai atunci e fericită şi intră în orizonturile 
largi, după care se doreşte. 

4 Acelaşi lucru îl spune Sf. Maxim, după înţeles, în Capete despre 
dragoste, III, 97, unde zice că mintea ia chipurile lucrurilor, dar ajungând 
în Dumnezeu devine fără formă, adică îşi regăseşte starea ei 
dezmărginită (Filoc. rom., II, p. 128). Iar în Capete gnostice, 1, 83, spune 
că mintea nu se poate apropia de Dumnezeu decât „golită” de toate 
chipurile referitoare la El (Filoc. rom., II, p. 193). Despre vigoarea ce o dă 
minţii rugăciunea vorbeşte Sf. Maxim în Capete despre dragoste, Il, 52 
(Filoc. rom., II, p. 94). Iar despre zborul minţii spre Dumnezeu, înaripată 
de dragostea faţă de El, care o eliberează de toate legăturile cu lucrurile, 
vorbeşte în Capete despre dragoste, 1, 10 (Filoc. rom., Il, p. 66). În multe 
capete arată că prin curățirea minţii înţelege curăţia ei de legăturile 
pătimaşe cu lucrurile (de ex. Capete despre dragoste, 1, 14, în: Filoc. 
rom., II, p. 67). 

+ Numai pentru că în rugăciune se trăieşte „vederea” lui Dumnezeu 
rugăciunea poate goli mintea de toate chipurile lucrurilor. 

48 În rugăciune e vedere. Dar numai dacă mintea, la rândul ei, se 
întinde spre vederea lui Dumnezeu, rugăciunea poate avea această 
vedere. 

^ Taina tainelor, taina care cuprinde toate tainele, e Dumnezeu. 
Mintea curăţită, golită de chipurile care o mărginesc, recăpătându-şi 
dezmărginirea, trăieşte în Dumnezeu Cel nemărginit şi înaintează în El 
fără sfârşit. 

puterea duhovnicească a lumii de Sus, a minunilor fără număr“. 
De aceea, văzătorul se roagă într-un chip înalt, având înţelegerea 
curăţită prin ştiinţa contemplaţiei”!. Căci datorită acestei curăţii el 
vede pe Dumnezeu, pe cât e cu putinţă, şi ajunge cu adevărat 
fericit, rugându-se. 


20. Despre: „Duh este Dumnezeu, şi cei ce se închină Lui 
se cade să se închine în duh şi adevăr” (loan 4, 24). 

„Duh este Dumnezeu, zice, şi cei ce se închină Lui se cade să 
se închine în duh şi adevăr” (Joan 4, 24). A vorbit de închinători la 
plural, şi nu de închinător la singular. lar aceasta e cât se poate de 
potrivit, odată ce voieşte „ca toţi să se mântuiască şi la cunoştinţa 
adevărului să vină” (1 Timotei 2, 4). Şi de fapt aceasta o voieşte 
Mântuitorul, Care a pregătit diferite locaşuri (Joan 14, 2) spre 
bucuria celor ce se vor îndreptăţi. Aceasta o voieşte Îngerul 
marelui sfat, Cel ce din prisosinţa iubirii Sale de oameni întinde 
mâinile susținătoare înţelepţilor, neînţelepţilor, celor slăbuţi la 
grai şi tociţi la înţelegere; Cel ce le dă tuturor oamenilor ajutorul 
mântuitor, care lucrează în chip împărţit şi în multe feluri, după 
însuşirea şi voinţa fiecăruia, ba, aş adăuga, după puterea şi după 
învăţătura celui ce se lasă călăuzit spre Dumnezeu şi s-a hotărât, 
potrivit celor spuse, să se închine lui Dumnezeu. Căci se întâmplă 
uneori că cineva, chiar dacă are o fire bună, fiind lipsit de un 
învăţător, nu izbuteşte să ajungă la ţinta desăvârşită voită de 
Dumnezeu, iar alţii, dimpotrivă, deşi au un învăţător încercat în 
cele dumnezeieşti şi duhovniceşti, sunt împiedicaţi de slăbiciunea 
firii lor să urce spre desăvârşire. Dar şi unii, şi alţii, şi toţi la un loc 
pot, dacă voiesc, să se închine în duh şi adevăr lui Dumnezeu, 
fiecare după ceata în care e rânduit, sau după puterea, sau după 
darul ce-l are de la Dumnezeul tuturor. De pildă, cel neînzestrat, 
dacă umblă potrivit poruncilor şi credinţei, urmând cu smerenie 
celor încercaţi, e vădit că se închină cu adevărat lui Dumnezeu în 
duh şi adevăr. Pentru că Duhul este în credinţa care vorbeşte cu 
limpezime despre lucrurile dumnezeieşti şi nevăzute. Căci zice: 
„Cuvintele pe care Eu le spun vouă sunt duh şi viaţă” (Ioan 6, 
63)%2. Şi nu cred că e cineva atât de tocit la înţelegere, încât să 


5 Puterea lumii de Sus e puterea Duhului Sfânt. De aceea, numai prin 
puterea Duhului, primită de Sus, se mişcă mintea, în contemplarea ei, în 
lumea acestei puteri, săvârşindu-se cu ea minuni fără număr, a căror 
experienţă o trăieşte. 

5 Ştiinţa contemplaţiei este o ştiinţă practică, dobândită prin 
deprindere şi experienţă. În ea văzătorul şi-a curăţat înţelegerea, şi de 
aceea rugăciunea lui este înaltă. 

2 Duhul e în credinţa grăitoare despre Dumnezeu. Căci credinţa e de 

vrea să deosebească poruncile minunate şi îndumnezeitoare ale 
Adevărului prin Sine, în oarecare fel, de adevăr%. 

Astfel, cel ce urmează, precum s-a spus, credinţei se închină 
în adevăr şi în duh lui Dumnezeu, Care îl învaţă pe el cele ale 
credinţei. Şi de aceea el poate fi numit făptuitor şi văzător”*. Iar 
cel ce se ocupă cu cunoştinţa făpturilor şi a Sfintei Scripturi şi de 
la acestea e ridicat, după cuviinţă, ca de la ceea ce e văzut şi grăit, 
la Dumnezeu, cum e ridicat cineva de la trup la cele ale înţelegerii, 
e vădit că e urcat la duh şi, prin aceasta, nemijlocit, la ceea ce e 
mai presus de minte, adică la Dumnezeu, Adevărul mai presus de 
orice adevăr, şi se închină în chipul cel mai limpede în duh şi 
adevăr lui Dumnezeu. La fel, cei ce cântă şi cei ce se roagă, dacă 
pricep înţelesul cuvintelor cântate şi stăruie în el, pe cât e cu 
putinţă, se închină lui Dumnezeu în duh şi adevăr. Căci sfinţitele 
cuvinte ale psalmilor şi ale rugăciunilor sunt în chip vădit duh şi 
adevăr*6. Dar şi cel ce s-a adunat în sine, prin împărtăşirea vădită 
de Duhul”” şi prin înrâurirea Lui, şi cugetă pe Dumnezeu în lumina 
cunoştinţei în chip unitar şi fără vedere, se închină, de asemenea, 
lui Dumnezeu în duh şi adevăr într-un mod mai înalt*&. Şi iarăşi, pe 


la Duhul, şi Duhul grăieşte prin ea omului. 

55 Adevărul nu e deosebit de Cel ce e Adevărul prin Sine, de Subiectul 
suprem al adevărului. Un adevăr care ar sta de sine, negândit de un 
Subiect personal, din care iradiază tot adevărul, nu poate fi cugetat. Nici 
cel mai simplu om nu poate să-şi închipuie aşa ceva. Iar văzând în adevăr 
pe Subiectul adevărului, el se închină lui Dumnezeu în adevăr, sau ca 
Celui ce este izvorul adevărului. 

+ Sunt cele două etape principale ale urcuşului duhovnicesc. 

55 Cine urcă de la cunoaşterea naturală la cea mai presus de fire urcă 
la planul Duhului. Dar acolo e şi Adevărul deplin. 

56 Înţelesul cuvintelor psalmilor şi rugăciunilor e duh şi adevăr, dar 
devine astfel în cel ce le rosteşte când le asimilează fiinţei sale, când şi le 
face în mod intim ale sale. Atunci el e în adevăr şi în Duh, căci prin ele nu 
numai că spune adevărul, ci face cunoscută şi puterea de viaţă care l-a 
umplut pe el (pe Duhul). Între adevăr şi Duh nu e despărţire, pentru că 
adevărul e viu, ca unul ce iradiază din Dumnezeu cel viu. Orice persoană 
e adevăr, dar e adevăr pentru că e vie. Aceasta e valabil infinit mai mult 
şi prin excelenţă pentru Persoana dumnezeiască, sau pentru Persoanele 
Sfintei Treimi unite după fiinţă. 

5 Numai prin Duhul se poate aduna cineva în sine. Oarecum omul 
însuşi îşi este transcendent sieşi, sau mai presus de natură, cunoscându- 
se numai în relaţie cu Dumnezeu, transcendenţa supremă. 

5 În privinţa făpturilor, în citirea Scripturilor, în cugetarea 
înţelesurilor cuvintelor rugăciunilor, mintea se desfăşoară şi se ridică la 
Dumnezeu, trecând pe rând de la una sau alta din puterile şi darurile Lui. 
Dar când mintea se adună din toate acestea („se înfăşoară”), cugetă la 

lângă acestea, cel ce oglindeşte în sine lumina slavei iconomiei lui 
Hristos, pe cât e cu putinţă, şi revărsarea următoare a Duhului 
lucrător şi mângâietor la cei credincioşi, pornită de la Tatăl prin 
Fiul, se închină şi el cu adevărat în adevăr şi în duh lui Dumnezeu, 
în Hristos lisus. 


21. Despre rugăciune. 

„Cel ce învaţă pe om cunoştinţa Dumnezeu este” (Psalm 93, 
10), precum s-a scris. Dar cum îl învaţă? Dându-i rugăciune într-o 
adiere sfântă a Duhului ce suflă pururea în cel ce se roagă“. Cu 
adevărat, această sfinţită rugăciune, fiind un dar mare al harului 
suprabun, se face învăţătoare celui ce a agonisit-o, slujind în chip 
limpede, ca un fel de oglindă, feţei sufletului“. În această oglindă 
mintea îşi vede limpede abaterile, rătăcirile, robirile, trândăviile şi 
înşelările; dar nu numai acestea, ci şi văzduhul curăţiei, lumina 
întinsă a vederii (contemplaţiei), duhul înălţării dumnezeieşti şi 
îndumnezeitoare spre Dumnezeu şi flacăra de foc întreţinută de 
iubirea de Dumnezeu, simplitatea şi libertatea de chipuri a 
înţelegerii, tăcerea cu privire la toate cele ce urmează de aici şi 
uimirea plină de multă bucurie. Vorbind în general, mintea îşi 
cunoaşte în rugăciune, fără greşeală, simţirile şi năzuinţele ei 
sufleteşti aşa cum sunt, şi descoperă în chip limpede cele dintâi 
pricini ale începuturilor mişcărilor lor; şi pe unele le tămăduieşte, 
de altele se alipeşte, atât cât poate, după cum sunt vrednice de 


Dumnezeu ca la unitatea nesfârşită. Toate conținuturile vieţii Lui sunt 
contemplate deodată în unitatea lor. Mintea se simte atunci scufundată în 
mod superior în adevărul Treimii personale, şi în Duhul sau în Puterea Ei 
ce se comunică omului. 

5 Cunoştinţa este pricinuită de rugăciune, căci rugăciunea însăşi este 
o adiere suflată de Duhul Sfânt în suflet. Deci cunoştinţa este contactul 
nemijlocit cu Dumnezeu, Care Se face prezent în fiinţa omului prin 
suflare. În rugăciune Se face cunoscut Dumnezeu, întrucât produce în 
suflet, prin prezenţa Lui, nevoia să I se adreseze. Dumnezeu Se face 
prezent în suflet ca partener de dialog. 

5 Rugăciunea dă cunoştinţă sufletului despre el însuşi, prin faptul că 
se face oglindă în care el însuşi se priveşte. Dar rugăciunea se face 
oglindă sufletului prin faptul că i-o ţine în faţă Dumnezeu, sau harul 
Duhului. Sufletul singur nu şi-o poate ţine. Rugăciunea, ca şi oglinda, are 
un suport obiectiv. De aceea sufletul, văzându-se pe sine în rugăciune, 
are totodată conştiinţa că e ţinut în legătură cu Dumnezeu. Sufletul se 
cunoaşte însă în rugăciune cu toate stările şi pornirile lui bune şi rele. 
Dar vede în acelaşi timp şi simplitatea lui fără chip, dacă s-a ridicat la 
curăţia de toate legăturile cu lucrurile. Absorbirea în vederea acestei 
taine negrăite a sa produce în el o tăcere despre toate, o tăcere despre el 
însuşi şi o copleşitoare uimire. 

îngrijire sau de tămăduire. 

Astfel ajunge la vieţuirea pricepută a monahilor, întrucât nu 
învaţă numai din nevoia de a se folosi cum trebuie de minte şi de 
rațiune, de înţelegere şi de simţire, ci şi ca să dea mâniei şi poftei 
cele cuvenite. Şi în general va şti să înfăptuiască bine şi frumos 
armonia îngrijită şi bine întocmită a puterilor sufleteşti cu o 
pricepere nedobândită, învățând să le facă să răsune în chip vădit 
ca o cântare duhovnicească mai dulce ca oricare alta în făptuire şi 
în lucrarea vederii (contemplaţiei)6!. Pentru aceea, pacea iubită a 
lui Dumnezeu se sălăşluieşte, împreună cu bucuria plină de har şi 
cu o sfântă iubire, în cel ce s-a deprins tainic în adevărata 
rugăciune şi s-a împodobit întreg cu roadele Duhului. Drept 
urmare, cel ce a judecat că trebuie să se roage neîncetat (1 
Tesaloniceni 5, 17), cu toată sârguinţa şi în tot chipul, cum zice 
Apostolul, şi se străduieşte cât se poate de mult cu această lucrare 
va fi pus în rândul ucenicilor lui Hristos. Căci, urmând 
învățăturilor lor despre sfinţita rugăciune, s-a făcut fiu al harului în 
Hristos. 


22. Câte lucrări are rugăciunea şi de câtă cinste e 
vrednică. 

Dacă  sfinţita rugăciune duhovnicească ar fi numai 
învăţătoarea şi arătătoarea datoriilor ce ţin de virtute, şi de câte 
laude n-ar fi vrednică! Dar acum, că nu e numai învăţătoarea şi 
arătătoarea, ci şi mângâierea îndemnătoare spre tot ce e bun, nu e 
ea mai presus de toate sfintele laude? Dar fiindcă atât învăţătura, 
cât şi mângâierea îndemnătoare rămân fără rodul cuvenit din 
pricina slăbiciunii celui învăţat şi îndemnat, de aceea e nevoie de o 
putere pe măsura lor; căutând, vei afla deodată că rugăciunea dă 
sufletului şi puterea Duhului spre lucrare. Aşa e de mare puterea 
rugăciunii celor virtuoşi. Şi pe drept cuvânt, căci rugăciunea 
insuflată şi, ca să zic aşa, vie şi mişcată în chip vădit printr-o 
neîncetată izvorâre din inimă, având această însuşire prin 


$1 E o pricepere sau o înţelegere care îi vine omului duhovnicesc ca un 
dar de Sus, de a nu lăsa o putere a sufletului să treacă măsura în lucrarea 
ei, ci de a le ţine pe toate într-un echilibru armonios. Armonia aceasta se 
simte ca o melodie mai dulce ca oricare alta, atât în fapte, cât şi în 
gândire. Omul nu va scoate tonuri stridente în comportarea lui şi nici în 
viaţa lui spirituală, accentuând prea mult raţiunea faţă de simţire, sau un 
sentimentalism lipsit de măsură şi de gândire. De dulceaţa aceasta se 
vorbeşte şi în cap. 74 din Centuria lui Calist şi Ignatie, cum se vorbeşte şi 
de bucuria, şi de iubirea care o însoțesc. Aceasta ne face din nou să 
socotim că acelaşi Calist, care e autorul scrierii de faţă, e şi unul din 
autorii Centuriei. 

împărtăşirea şi lucrarea Duhului de viaţă făcător, are, drept 
urmare, ca foarte necesare aceste trei lucrări: învăţătura celor 
cuvenite celor credincioşi, îndemnul mângâietor spre nevoinţele 
pentru cele ce trebuie împlinite şi, înainte de ele, puterea spre 
uşurarea celor greu de împlinit. De aceea, Domnul nostru şi 
Dătătorul Duhului a spus: „Veţi lua putere când va veni Sfântul 
Duh peste voi” (Fapte 1, 8). lar această putere o numeşte iarăşi 
limpede „Mângâietor şi Învățător”, zicând: „Mângâietorul, Duhul 
cel Sfânt, pe Care-L. va trimite Tatăl întru numele Meu, Acela vă va 
învăţa pe voi toate şi vă va aduce aminte cele ce v-am spus vouă” 
(loan 14, 26). lar că prin rugăciune se dă fiecăruia arătarea 
Duhului spre folos, o arată limpede învăţătura Sfântului Pavel, 
care adaugă că unuia i se dă duhul înţelepciunii, altuia, al 
cunoştinţei, şi, iarăşi, altuia, al vindecărilor (7 Corinteni 12, 8-9), şi 
celorlalţi celelalte, de care Apostolul a amintit. lar acestea le 
lucrează Unul şi acelaşi Duh, împărțind fiecăruia îndeosebi, 
precum voieşte (1 Corinteni 12, 11). 

Iar că cel ce s-a făcut părtaş în orice fel de darul Duhului 
primeşte pe urmă în chip necesar cele trei lucrări, adică puterea 
mai presus de fire, învăţătura mai presus de lume şi mângâierea 
dumnezeiască, s-a arătat din sfintele cuvinte ale Domnului pe care 
le-am amintit. De altfel, şi când zice Domnul: „Fără de Mine nu 
puteţi face nimic” (Joan 15, 5), arată neîndoielnic că pentru tot ce 
trebuie săvârşit e numaidecât de trebuinţă puterea dumnezeiască. 
Dar şi când zice: „Să nu numiţi pe nimeni învăţător pe pământ, 
căci Unul este Învățătorul şi Călăuzitorul vostru, Hristos” (Matei 
23, 10), arată limpede că omul are nevoie de învăţătura 
dumnezeiască spre cele ce trebuie şi spre cele ce se fac după voia 
lui Dumnezeu. Şi când întăreşte zicând: „Eu voi ruga pe Tatăl, şi 
alt Mângâietor vă va trimite vouă, Duhul Adevărului, ca să rămână 
cu voi în veac” (Ioan 14, 16), gândeşte-te la mângâierea cea 
atottrebuincioasă şi nedespărţită de har. 

Deci s-a arătat împărţirea darurilor, care deosebeşte în 
oarecare fel pe unul de altul. Căci altceva este înţelepciunea, şi 
altceva cunoştinţa, după felul lor. Şi prorocia nu e acelaşi lucru cu 
cele spuse înainte. Şi altceva sunt darurile vindecării. Şi, spunând 
pe scurt, fiecare dar al Duhului se deosebeşte de fiecare dintre 
cele pe care le-a înşirat Apostolul (1 Corinteni 12, 8-9). 

Dar fiecare har e împodobit cu cele trei lucrări ale Duhului de 
viaţă făcător. Căci cum ar fi mintea, cea creată şi legată de trup, 
părtaşă la bunurile ei şi la virtute dacă n-ar avea o putere de 
împărtăşire mai presus de ceruri?, când nici îngerii nu pot aceasta 


52 Natura nu e închisă în ea însăşi. Cu atât mai puţin mintea, ca partea 

de la ei? Şi cum va fi în stare de împărtăşirea de cele mai presus 
de ceruri fără călăuzirea tainică a Duhului? E vădit că va ameti 
până să ajungă la o aşa de mare înălţime a dărniciei dumnezeieşti 
şi a tăriei neobosite a virtuţii, dacă n-ar primi sfinţita mângâiere 
îndemnătoare a Celui bun. 

Deci ce trebuie să cugetăm despre rugăciunea săvârşită cu 
înrâurirea Duhului, care e pricinuitoarea a tot darul duhovnicesc 
dat sufletului, aducând cu ea puterea învăţăturii şi mângâierea 
Sfântului Duh? De ce laude nu e mai mult decât vrednică o astfel 
de rugăciune şi cât de mult nu trebuie cinstită de cei ce au 
dobândit-o prin har şi căutată de cei lipsiţi încă de ea, odată ce ea 
leagă cu legături sfinţite mintea cu Dumnezeu, în Hristos lisus, 
Fiul lui Dumnezeu cu adevărat?65 

23. Despre rugăciune. 

După ce mintea a dobândit cu ajutorul harului o înţelegere 
vădită a lui Dumnezeu, prin cugetarea la cele din jurul lui 
Dumnezeu şi prin insuflarea Duhului de viaţă făcător, să se 
cerceteze pe sine şi neputinţa sa şi să vadă cât e de departe de 
ceea ce trebuie să fie, prin negrija şi uitarea datoriilor şi prin 
neştiinţa celor cuvenite. Şi aşa, împlinind lucrarea cea dreaptă şi 
adevărată a ocărârii de sine şi a cugetului smerit, să se apropie de 
Dumnezeu prin rugăciune, smerită cugetare, dar şi cu încrederea 
şi cu nădejdea în iubirea mai presus de înţelegere a lui Dumnezeu 
faţă de om, din bunătate negrăită. Căci sfinţitul Pavel ne învaţă să 
ne apropiem de tronul harului cu îndrăzneală, încrezându-ne în 
această iubire covârşitoare (Evrei 4, 16). Căci nu obişnuieşte să 
facă Dumnezeu ca noi cele ale noastre, ci după mila Lui cea 
nemărginită. Drept aceea, să nu privim la noi în vremea rugăciunii, 
ci spre puterea neamintitoare de rău şi atotmilostivă a Preabunului 
nostru Dumnezeu şi Tată, ca astfel să avem şi noi cu uşurinţă 
dragostea Lui cu adevărat mântuitoare$?. 


cea mai înaltă a sufletului omenesc. Ea nu-şi dezvoltă bunurile ei decât 
împărtăşindu-se de lucrarea Duhului. Dar aceasta înseamnă că are în ea 
însăşi puterea de a se împărtăşi de lucrarea aceea. 

63 „epaic oxtoeotr”. Legăturile cu care rugăciunea leagă mintea de 
Hristos sunt relaţii afectuoase, pline de simţire. Ele nu sunt trimise 
numai de Sus, ca nişte ancore în solul sufletului, ci apar şi de jos, din 
suflet, ca nişte actualizări ale potenţelor sale, dar totdeauna cu ajutorul 
trimis de Sus, ca nişte răspunsuri la chemările de Sus. 

5 Dragostea de Dumnezeu se sălăşluieşte în noi când privim la 
dragostea Lui cea pentru noi, sau o simţim pe aceasta lucrând în noi. 
Privirea cu încredere la însuşirea cuiva îţi deschide sufletul pentru 
primirea acelei însuşiri din el. 

24. Tâlcuire la cuvântul lui Dumnezeu către Avraam: „leşi 
din pământul tău”. Şi despre vedere (contemplare). 

Zis-a Dumnezeu lui Avraam, adică omului străbătătorS5: „leşi 
din pământul tău şi din rudenia ta, şi din casa tatălui tău, şi vino în 
pământul pe care ţi-l voi arăta, pământ din care curge lapte şi 
miere” (Facerea 12, 1). Dar zice şi acum, într-un înţeles mai înalt, 
minţii care s-a făcut trecătoare şi a străbătut de la cele ce se 
cunosc cu simţurile la cele ce se gândesc cu mintea: „leşi din 
simţirea ta şi deci şi din cele supuse simţurilor şi, simplu vorbind, 
din toată lumea văzută şi vino în pământul pe care ţi-l voi arăta”. 
Aceasta se aseamănă cu ceea ce s-a spus de Domnul: „Vinde-ţi 
averile tale şi le dă săracilor şi ia crucea ta, adică răstigneşte-te 
faţă de simţire şi faţă de cele supuse simţurilor şi faţă de toată 
lumea, şi venind, urmează-Mi Mie” (Marca 10, 21), Care Mă voi sui 
la Tatăl; desigur, nu fără Duhul povăţuitor. 

Acolo se spune: „A zis Dumnezeu către Avraam”, adică a zis 
Tatăl prin Cuvântul, sau prin Fiul. Şi continuând, a zis: „Şi vino în 
pământul pe care ţi-l voi arăta”. Dar arătarea se face prin deget. 
Iar degetul lui Dumnezeu s-a spus că e Duhul lui Dumnezeu, după 
cuvântul: „lar dacă Eu, cu degetul lui Dumnezeu, scot dracii...” 
(Luca 11, 20), iar aceasta o tâlcuieşte altădată, spunând: „Prin 
Duhul lui Dumnezeu” (Matei 12, 28). Aşa au spus şi înţelepţii 
egiptenilor: „Acesta este degetul lui Dumnezeu” (Ieşirea 8, 19), 
numind aşa lucrarea DuhuluiS€. „În pământul pe care ţi-l voi 
arăta”; e ca şi când ar zice: „În pământul în care te voi călăuzi prin 
Cuvântul şi prin Duhul”. „În pământul în care curge lapte şi 
miere”, adică la înţelegerea lui Dumnezeu Însuşi şi la cunoaşterea 
a ceea ce este El%. La această cunoaştere la care trebuie să 
ajungă, mintea nu poate ajunge altfel decât călăuzită şi luminată 
prin iluminarea Duhului de viaţă făcător, Care vine la arătare prin 
Fiul. Ilubitorul de oameni Dumnezeu atrage mintea obişnuită, ca să 
străbată mai sus de înrâurirea fiinţelor gândite create (îngerii), ca 
pe un alt Avraam, de la cele supuse simţurilor la cele cugetate şi 
dincolo de ele, unde este privirea şi contemplarea unitară a 


55 Omul e o fiinţă străbătătoare (nep&rnc), pentru că nu poate rămâne 
la cele văzute, ci străbate cu gândirea la o lume cugetată, şi de acolo 
până la Dumnezeu. 

5 Degetul e simbolul lucrării arătătoare. Prin Duhul Sfânt ne arată 
Dumnezeu calea pe care trebuie să mergem. Duhul este inspiratorul 
nostru dumnezeiesc. El a arătat Prorocilor viitorul. 

7 Dumnezeu este şi „pământul” pe care-l vor moşteni cei blânzi. 
Pământul e dat aici ca simbol a ceea ce e ultima temelie a tuturor celor 
ce se clădesc şi cresc pe el, al ultimului izvor al tuturor bunătăţilor. 
Acesta e Dumnezeu, ca „ipostasul” sau suportul ultim a tot ce există. 

Dumnezeirii în trei ipostasuri. De aceea, foarte potrivit s-a arătat 
că face aceasta prin întreita putere şi lucrare a unicului izvor 
dumnezeiesc68. 

Căci Însuşi Dumnezeu şi Tatăl este, în înţelesul principal, 
pământul făgăduinţei, pe care avem făgăduinţa că-l vor moşteni 
cei blânzi (Matei 5, 5) şi cei drepţi la inimă, care se vor sili prin 
Duhul să se facă moştenitori ai Lui. El este pământul din care curg 
lapte şi miere, luminile de dimineaţă, razele gemene, viaţa şi 
desfătarea şi curăţia a toată lumea. Miere poate fi numit Cel 
născut din Tatăl, Cel ce este Fiul Lui nedespărţit, prin întruparea 
Lui ca într-un fagure de miere, din care se îndulceşte şi se 
veseleşte, cum ar zice cineva, tot ce este omenesc, cu învăţăturile 
şi cu harurile mai presus de fire şi cu alte zeci de mii de bunătăţi şi 
frumuseți’. Lapte e Duhul Sfânt, Cel unitar, Care nu e născut, ci 
purces şi alb ca lumina, Cel ce cu hrana Lui creşte spre Dumnezeu 
fiinţele cuvântătoare, ajunse asemenea pruncilor, care vor intra în 
Împărăţia cerurilor, cum a zis Domnul. 

Aşadar, pământul şi laptele şi mierea ce curg din el trebuie 
văzute după înţelesul cuvenit al lor, ca Tatăl şi Fiul şi Duhul 
Sfânt”0. În acest pământ e mutată cu totul mintea, ajunsă, potrivit 
celor spuse, străbătătoare, prin călăuzirea şi puterea şi lucrarea 
Dumnezeirii celei în trei ipostasuri. 

Căci precum, după Pavel, nimeni nu poate zice „Domnul lisus 
decât în Duhul Sfânt (1 Corinteni 12, 3), aşa nimeni nu ar putea 
aduna puterea de înţelegere şi de vedere a sufletului său spre 
slava şi măreţia unitară a unităţii treimice decât prin puterea, 


63 Deoarece mintea e atrasă nu numai la contemplarea unui Dumnezeu 
în general, ci a unui Dumnezeu întreit în ipostasuri, ea e atrasă de 
împreună-lucrarea tuturor celor trei ipostasuri. Mintea sesizează pe acea 
culme, dar şi pe tot drumul spre ea, un Dumnezeu al iubirii, deci un 
Dumnezeu tripersonal. Căci n-ar putea fi o iubire eternă dacă n-ar exista 
decât o Persoană dumnezeiască, sau, cu atât mai puţin, dacă n-ar exista 
decât o esenţă impersonală. 

© Fiul lui Dumnezeu a făcut dulce ca mierea umanitatea în care S-a 
întrupat, voind să îndulcească pe toţi oamenii în relaţiile lor cu ea şi între 
ei înşişi. La această dulceaţă au ajuns Sfinţii. Duhul Sfânt e şi El dulce ca 
mierea, cum arată dulceaţa pe care o câştigă cei ce viețuiesc în El, şi alb, 
pentru nevinovăția Lui, pe care o împărtăşeşte şi celor ce cred în Hristos 
din toată inima. Aceştia s-au făcut ca pruncii prin nevinovăția lor. Şi 
numai făcându-se astfel vor putea intra în Împărăţia cerurilor. Acolo nu 
putem intra decât cu simţire de prunci, dacă suntem fii ai Celui vechi de 
zile. 

7 Spun la nota 67 că pământul este Dumnezeu, ca suportul şi izvorul 
întregii existenţe. Dar în înţeles mai deosebitei este Tatăl, ipostasul din 
care provin celelalte două ipostasuri. 

lucrarea şi harul Treimii, odată cu lepădarea celor simţite prin 
simţuri şi a celor gândite (văzute cu gândirea sau contemplate) în 
Scripturi şi în cele supuse simţurilor”!, şi prin retragerea din toate 
cele ce se pot măsura. 

Căci „în lumina Ta”, a lui Dumnezeu, adică în iluminarea 
unitară a Ta, „vom vedea lumina” (Psalm 35, 9), sau pe Tine, pe 
Cel ce luminezi inimile noastre şi mintea noastră. Şi numai privind 
ale Tale am putea cunoaşte ale Tale, ca să nu se poată lăuda cu 
sine niciun trup (7 Corinteni 1, 29). Pentru aceasta, aşa cum 
Avram, care înseamnă străbătător pentru că a ieşit cel dintâi când 
a auzit, şi a lăsat toate, precum i s-a poruncit, şi s-a mutat în 
pământul în care curg miere şi lapte, a primit numele schimbat de 
Avraam sau de tată al multor neamuri, tot aşa şi mintea, care, 
după chipul lui, prin puterea şi lucrarea dumnezeirii întreit 
ipostatice, iese din cele supuse simţurilor şi din simţirea lumii şi se 
mută la lumina, adică la contemplarea şi privirea unitară a Treimii 
dumnezeieşti, e vrednică să fie numită străbătătoare şi se face 
născătoare şi purcezătoare a unor mari şi multe înţelegeri negrăite 
şi tainice, ca a unor popoare, dat fiind că i se descoperă şi se nasc 
din ea lucruri minunate, de care se bucură şi se veseleşte ca un 
tată de copii şi petrece în pacea cea întru Hristos. 


25. Despre smerenie şi vederea sufletească 
(contemplare). 

„Minunate sunt lucrurile Tale, Doamne, şi s-a uimit sufletul 
meu cunoscându-le foarte”. Pricina înălţării cu mintea se face 
prilej puternic de smerenie, şi ceea ce înalţă sufletul la nesfârşit, 
aceea îl smereşte în chip covârşitor. Smerenia e început al vederii, 
şi vederea, desăvârşirea smereniei. De-ar cunoaşte cineva 
înţelepciunea lumii întregi, fără smerenie e cu neputinţă să 
dobândească vederea care înalţă. O numesc vederea care înalţă, 
căci vederea (contemplarea) pe care o aveau elinii nu înalţă. Dar 
nici fără vederea care înalţă nu se poate omul smeri şi nu va 
încovoia grumazul ca pe un cerc (Isaia 58, 5). O, înţelepciune 
negrăită a Celui ce ne-a zidit pe noi astfel! Cine ar fi cunoscut 
vreodată aceasta, înainte de a vedea cea mai înaltă înălţare din 


71 Se vorbeşte aici de teologia negativă. Nu numai cele sensibile, ci şi 
cele gândite pe baza Scripturii şi a celor sensibile trebuie părăsite pentru 
a ne ridica la înţelegerea unitară a lui Dumnezeu în Treime. Dar autorul 
nu înţelege că teologia negativă ar putea ridica mintea la Dumnezeu ca 
simplă operaţie intelectuală, de negare a celor cunoscute, ci socoteşte că 
ea, numai unită cu puterea şi cu harul lui Dumnezeu, poate ridica mintea 
la Dumnezeu. Deci uneşte cu teologia negativă o experienţă tainică 
pozitivă a lui Dumnezeu. 

smerenie, după covârşitoarea smerenie din cele preaînalte? 

Dar ar putea zice cineva şi despre mintea îndumnezeită că 
„cel ce s-a coborât, acela este şi cel ce s-a înălţat”; şi la aceasta s- 
ar putea adăuga că cel ce s-a înălţat, acela este şi cel ce s-a 
coborât (Efeseni 4, 10). Căci când mintea ajunge să se veselească 
prin har întru smerenie de cele preaînalte şi să se bucure de cele 
mai presus de cuvânt ca de ale sale, atunci se coboară mai jos 
decât toţi întru smerenie”?. David spune: „Doamne, nu s-ar fi 
înălţat inima mea, nici nu s-ar fi ridicat ochii mei, nici n-aş fi 
umblat întru cele mari, nici în cele minunate mai presus de mine, 
dacă nu m-aş fi smerit cu cugetul” (Psalm 130, 1-2). 

Dar mintea ar putea spune pe lângă aceasta, nu fără 
dreptate, şi dimpotrivă: „Doamne, nu m-aş fi smerit, nici nu m-aş fi 
deplâns, nici nu m-aş fi numit pământ şi cenuşă dacă nu s-ar fi 
înălţat inima mea şi nu s-ar fi ridicat ochii mei şi n-aş fi umblat 
întru cele mari şi minunate, mai presus de mine”. O, minunate 
Făcătorule şi Împărate! Uimire pui în inima mea când cunosc 
lucrul înţelepciunii Tale, mintea, care a fost zidită înţeleaptă de 
către pronia Ta!”5 


26. Despre aceleaşi. 

La început, mintea care se întoarce prin har la Dumnezeu e 
stăpânită de o stare de descurajare. De aceea, omul în care se află 
această minte se tânguieşte jelind şi plânge cu durere, zdrobindu- 


72 Avem aici un mare paradox: smerenia e înălţare, şi înălţarea, 
smerenie. În smerenie omul se bucură de înălţime, şi înălţimea adevărată 
nu e cunoscută decât în smerenie. Deosebirile între acestea două se 
anulează când sunt adevărate. Trăieşti în smerenia fără sfârşit înălţarea 
fără sfârşit şi invers. Cine se scufundă în smerenie se scufundă în 
experienţa celei mai esenţiale realităţi, deci a celei mai înalte. Înălţarea 
lipsită de smerenie e o umflare lipsită de conţinutul realităţii; e un balon 
de săpun. Tot ce atinge cel ce coboară de la înălţime din iubire umple de 
înălţimea sa. Fiul lui Dumnezeu făcându-Se om a făcut pe om dumnezeu. 
Sau în smerenie se vede realitatea în toată măreţia şi densitatea ei. 
Diavolul nu e smerit, pentru că nu vede măreţia atotstrălucitoare a lui 
Dumnezeu, măreţia realităţii adevărate. Lipsa de smerenie e pricinuită de 
o jalnică superficialitate, sau aduce cu ea superficialitatea. De aceea 
aduce şi o plictisitoare monotonie. 

73 Cel mai minunat lucru făcut de Dumnezeu este mintea omenească. 
Minunată este lumea cu raționalitatea ei obiectivă şi cu legătura ce le 
uneşte pe toate în mod obiectiv. Dar neasemănat mai minunată este 
mintea care e singură capabilă să devină conştientă de această 
raționalitate şi să le adune pe toate în cugetarea sa; ba să treacă mai sus 
şi de lume, la o Minte asemănătoare cu ea, dar neasemănat mai înaltă şi 
mai puternică. 


CALIST PATRIARHUL 

şi pe cât poate inima şi curăţind zi de zi împătimirea ei şi 
smerindu-se, după cuviinţă, cu toată întristarea. Dobândind astfel 
prin harul lui Hristos curăţia cuvenită, prin liniştire, şi străbătând 
cu înţelegere la cele ale înţelegerii şi ajungând la Dumnezeu şi 
înălțându-se la slava Lui şi privind-o cu încordare, e cuprinsă de a 
doua descurajare a înţelegerii, după cea dintâi, cu mult mai mare, 
mai fără ieşire şi mai neîncetată. Prin aceasta dobândeşte o 
smerenie atât de întărită şi de vădită, încât, dacă ar putea, ar ferici 
pe toţi oamenii, iar pe sine se vede mai rău decât pe oricare; se 
vede cu o simţire a sufletului într-adevăr mai rău decât ceea ce nu 
există nicidecum. Căci ceea ce nu e nu poate păcătui, iar pe sine se 
vede păcătuind pururea. 

Dar, văzându-se astfel şi smerindu-se potrivit cu această 
simţire, totuşi se bucură mult şi se veseleşte, dar nu de sine - căci 
cum ar face aceasta odată ce se socoteşte păcătuind neîncetat -, ci 
de Dumnezeu Cel îndurător, Care e mai aproape de el decât 
răsuflarea sa, sau, ca să vorbesc mai lămurit, care scoate din inima 
lui râuri de lumină cerească şi pâraie nesecate de minuni ale 
Duhului, pe care le revarsă în el şi-i umplu mintea de lumină, şi-i 
spune simplu: „Sunt cu tine” (Ieremia 1, 8)”*. 

Drept aceea, Dumnezeu îi descoperă acestuia, ca unui 
prieten, taine, în chip lămurit, şi-l umple de bucurie. Iar acestuia îi 
vine să zică cuvintele lui David: „Nu după fărădelegile noastre ne-a 
făcut nouă, nici după păcatele noastre ne-a răsplătit nouă” şi cele 
următoare (Psalm 102, 10); şi după Pavel: „In har sunteţi mântuiţi” 
(Efeseni 2, 8), măcar că împlineşte toate poruncile dumnezeieşti, 
pe cât este cu putinţă, şi urăşte toată calea nedreaptă şi se sileşte 
pe cât poate să nu lase nimic din cele ce ajută la mântuire. Dar cel 
ce se cunoaşte văzând în sine această bună simţire şi pătimind-o 
încă nu a ajuns la o vedere adevărată, încă nu varsă lacrimi 
neîncetate, încă nu a văzut unitatea credinţei şi nu a dobândit 
cunoştinţa adevărului (1 Timotei 2, 4)”. Nu vede cu adevărat slava 


74 Când e experiată măreţia şi marea milă a lui Dumnezeu, nu se poate 
ca sufletul să nu-şi simtă smerenia. Sau smerenia nu se poate naşte în el 
decât din experienţa măreției şi marii bunătăţi a lui Dumnezeu. De aceea, 
smerenia proprie şi măreţia lui Dumnezeu sunt trăite împreună şi, drept 
urmare, şi descurajarea de propria micime, şi fericirea de apropierea şi 
de mila lui Dumnezeu. Cu cât e simţit Dumnezeu mai aproape, cu atât 
smerenia e mai mare. În adâncimile nemăsurate ale smereniei Dumnezeu 
e simţit mai aproape ca răsuflarea proprie. El Însuşi e simţit ca respirând 
prin om în adieri de lumină şi de viaţă. 

75 Vederea sufletească (contemplaţia) nu e deci o simplă vedere, ci 
trăirea prezenţei şi lucrării dumnezeieşti în propria fiinţă, ca izvor de 
bucurie, de lumină, de înţelegere a tainelor înalte, ca pricinuitoare de 

dumnezeiască, nici marginea lucrurilor omeneşti. Şi, ca să spun pe 
scurt, nu a ajuns la ştiinţa raţiunilor dumnezeieşti şi omeneşti în 
lucruri”6. 


27. Despre vedere (contemplare). 

Zidirea mărturiseşte prin înțelesurile ei, şi Scriptura prin cele 
duhovniceşti ale ei, slava, Împărăţia, înţelepciunea, puterea şi, 
vorbind îndeobşte, măreţia lui Dumnezeu. Dar cât şi ce 
mărturiseşte din fiecare din acestea? Foarte puţin, ca o picătură 
dintr-un ocean. Că nu privindu-Se pe Sine în puterea Sa absolută 
(dezlegat de toate) şi, ca să spun aşa, mişcând toată puterea, sau 
înţelepciunea, sau slava şi măreţia Sa, a făcut Dumnezeu toate 
câte le-a făcut, măcar că nouă ni se arată acestea mari şi slăvite şi 
pline de înţelepciune şi de putere”. Departe de aşa ceva. Fiindcă 
n-a făcut lumea din vreo trebuinţă a Sa, ci din prisosinţa bunătăţii 
Sale, potrivit cu folosul celor pentru care avea să o facă. Ela 
cunoscut ce e omului de folos şi, cunoscând aceasta, a purces cu 
multă grijă şi cu măsură, făcând ceea ce îi dădea omului putinţa să 
locuiască, să trăiască şi să vieţuiască, deci privind la nevoile lui şi 
la o bucurie pe măsura lui”’. Şi El a plăsmuit pe Adam, privind la 


lacrimi de înduioşare. 

76 În înţelegerea lucrurilor, în fapte nu sunt numai raţiuni 
dumnezeieşti, ci şi omeneşti. Desigur, la baza lor sunt raţiuni 
dumnezeieşti. Omul lucrează cu materialul lui Dumnezeu. Dar pune şi 
raţiunile (judecăţile, cunoştinţele) sale în înţelegerea lucrurilor şi în 
folosirea lor. Omul răspunde raţiunilor lui Dumnezeu cu raţiunile sale, 
crescute de acelea, conformându-se cu ele uneori mai mult, alteori mai 
puţin, alteori deloc. Dar şi în cazul din urmă, el are în faţa sa datele lui 
Dumnezeu. Cel ajuns la vederea sufletească adevărată vede însă în chip 
conştient raţiunile dumnezeieşti ale lucrurilor şi pune în lucrare raţiunile 
drepte, naturale ale raţiunii sale, ca răspunsuri corespunzătoare, 
simetrice, la raţiunile dumnezeieşti. El nu suceşte raţiunile sale şi nu le 
acoperă pe cele dumnezeieşti. 

77 Nu numai că noi nu suntem în stare să cunoaştem toată puterea şi 
înţelepciunea lui Dumnezeu, aflată obiectiv în lume, dar nici Dumnezeu n- 
a pus în puterea şi ordinea ei toată puterea şi înţelepciunea Sa. Lumea nu 
e desfăşurată văzută, accesibilă, a tot ce se află în Dumnezeu în mod 
nevăzut, inaccesibil, cum spun atâtea filosofii mai mult sau mai puţin 
panteiste, inclusiv Serghei Bulgakov. Dumnezeu ar fi putut crea şi alte 
lumi, nesfârşite la număr, dacă ar fi voit, cum a spus şi Sf. loan 
Damaschin. 

78 Dumnezeu a făcut o lume pe măsura omului. Omul a fost criteriul 
adoptat de Dumnezeu pentru lumea pe care a creat-o. Dar omul este o 
astfel de fiinţă, că, pornind de la vieţuirea în această lume acomodată lui, 
poate creşte la nesfârşit în comuniunea cu Dumnezeu, în îndumnezeirea 

cei mulţi””. Astfel, se poate vedea că nici pământul nu le lipseşte, 
nici oamenilor ce-l locuiesc nu le lipseşte ceva. Pământul a fost 
făcut pe măsura celor de jos, iar cerul, şi soarele, şi aerul, şi marea 
s-au făcut pe măsura pământului. Dar şi fiecare din acestea îşi are 
măsura sa după măsura celorlalte, de la Dumnezeu, Care le 
cunoaşte pe toate înainte de toate şi le-a adus la fiinţă pe toate, 
după o rânduială şi putere măsurată, spre o armonie între ele. 

Căci dacă Făcătorul n-ar fi început creaţia celor ce sunt 
potrivit cu trebuinţa lor, ci numai spre arătarea puterii, 
înţelepciunii, slavei şi măreției Lui, poate ai fi văzut mai degrabă 
zeci de mii de lumi în loc de una singură. Mai bine zis n-ai fi văzut 
nici lumi, ca cea văzută acum, ci unele străine, mai presus de fire 
şi de înţelegere, a căror felurime de înţelepciuni şi frumuseți, a 
căror slavă şi strălucire n-ar fi putut-o suporta sufletul uşor, ci ar fi 
ieşit din trup de spaimă. 

Dumnezeu a voit un singur lucru: să facă pe om împărat al 
celor pământeşti şi ca un alt dumnezeu al celor ale lui Dumnezeu. 
Şi, potrivit cu aceasta, a adus la fiinţă lumea aceasta spre folosul 
uşor şi nemijlocit al acestuia. Căci spune şi oarecare dintre 
proroci: „Cel ce a făcut pământul ca pe nimic şi l-a întărit pe 
nimic” (Isaia 40, 23; Iov 26, 7); sau altul: „Cel ce întinde cerul ca 
pe o piele peste cele mai de sus” (Psalm 103, 3). Apoi, dacă numai 
privind la pământ acesta e cuprins de cutremur, cât de mare 
trebuie să fie bogăţia puterii Lui? De aceea, le-a adus la fiinţă pe 
toate cele văzute numai cu cuvântul. lar cele mai slăvite şi mai 
bune sunt păstrate pentru veci. Ca să le poată privi sufletul pe 
acelea, se topeşte trupul prin moarte în mormânt ca într-un cuptor 
şi se face om nou’ pentru noi bunătăţi, desfătări şi vederi noi. 


după har. Dumnezeu a ales o măsură: măsura omului. Dar pe om l-a făcut 
pe măsura Sa, capabil să-şi însuşească la nesfârşit conţinutul dumnezeirii 
Sale. Ar fi fost posibil ca Dumnezeu să aleagă şi alte măsuri, toate infinit 
inferioare infinităţii Lui. Dar, pe de altă parte, toate fiinţele ce le-ar fi 
putut alege potrivit altor măsuri ar fi trebuit să aibă capacitatea să 
înainteze în aceeaşi infinitate a Sa, căci altundeva nu puteau să înainteze. 

7 Dumnezeu n-a făcut lumea pentru un singur om, ci pentru mulţi, 
pentru comuniunea între mulţi. A câţi? Numai El ştie deocamdată. La 
sfârşit vom şti şi noi. 

50 În textul grec se spune simplu că „sufletul, ca să poată privi cele 
viitoare, se topeşte prin moarte în mormânt ca într-un cuptor şi se face 
om nou”. În mod direct se topeşte trupul. Dar întrucât din convieţuirea cu 
trupul au existat şi s-au dezvoltat în suflet nişte simţiri, ba întreg sufletul 
a fost influenţat prin ele, acestea, topindu-se şi ele, implică o moarte şi o 
suferinţă şi pentru suflet, sau un fel de „retopire” sau de refacere şi a 
sufletului. Propriu-zis, aceste simţiri nu dispar fără urmă, şi deci nici 
sufletul nu devine ca unul care n-a trăit în trup. Căci peceţile, sau 

Cele văzute acum sunt ca o umbră oarecare şi, cum ar spune 
cineva, ca un vis lung. Dacă ar vrea cineva să se încredinţeze de 
aceasta, să privească, dacă are putere, la lumea îngerilor, 
cunoscută cu mintea, şi va vedea acolo frumuseţe, slavă, 
înţelepciune şi putere nu numai negrăite, ci şi neînţelese de noi, 
măcar că şi lumea aceea, cu toată felurimea şi cu toate minunile 
ei, a luat fiinţă numai printr-un singur gând al lui Dumnezeu. 

Dacă unele ca acestea sunt lucrul unui singur gând, ce nu s- 
ar fi făcut dacă s-ar fi pus în mişcare toată voinţa, înţelepciunea şi 
puterea lui Dumnezeu, aşa cum sunt? Dar cum am putea să ne 
apropiem cu mintea, ca să înţelegem ceea ce e nemărginit? Căci 
nemărginitul nu are nicio margine, şi unde nu e margine nu e nici 
mişcare, ci o revărsare, ca să zicem aşa, şi aceasta în parte, a 
lucrării şi puterii ce porneşte din fiinţă&!. De aceea, şi ceea ce 
înfăţişează zidirea şi Scriptura din cele ale lui Dumnezeu, dacă se 
compară cu puterea lui Dumnezeu, este ceva întunecos şi o 
picătură mică faţă de oceanul nemărginit şi fără fund. Dar fie să ne 
învrednicim măcar de cunoaşterea acestei picături, ca, întinzându- 
ne mintea de la frumuseţea, slava şi desfătarea, contemplate ca o 
picătură, la ceea ce e nemărginit, şi preamărind după puterea 
noastră pe Cel de nesfârşite ori în chip nesfârşit, mai presus de 
nesfârşiret?, să ne unim, atât cât ne e cu putinţă, cu El în chip 
unitar, într-o stare mai presus de lume, ajunşi minţi simple, 
nesfârşite şi nehotărnicite83, asemenea îngerilor, în fericire 


întipăririle puse de simţirile trăite de suflet datorită convieţuirii cu 
trupul, rămân în suflet. Dar ele se transfigurează prin suferinţa, prin 
„crucea” prin care trece şi sufletul odată cu desfacerea trupului. De 
aceea, când sufletul va primi din nou trupul în care se vor prelungi 
simţirile „co-trupeşti” ce s-au imprimat în el, aceste simţiri transfigurate 
vor transfigura şi trupul primit. Desfacerea trupului a fost pentru suflet o 
experienţă care l-a învăţat să nu dea simţirilor „co-trupeşti” o importanţă 
şi un conţinut pur trupesc. Aceasta explică în parte de ce fără moarte nu 
e înviere. 

51 Ideea este luată de la Sf. Maxim Mărturisitorul, Răspunsuri către 
Talasie, 65: „Unde este o graniţă după fire, este şi o mişcare. Dar ajunsă 
în Dumnezeu, (lumea) va avea, datorită monadei naturale a Celui în Care 
a ajuns, o stabilitate pururea în mişcare şi o identică mişcare stabilă, 
săvârşită etern în jurul Aceluiaşi” (Filoc. rom., III, p. 489). Dar autorul 
scrierii de faţă adaugă la aceasta şi ideea energiilor necreate. În Cel 
nemărginit nu va mai fi o mişcare între o margine şi alta, ci o revărsare 
continuă de energie, în care va fi prins şi sufletul în viaţa viitoare. 

82 Sf. Maxim Mărturisitorul, Capete gnostice, 1I, 49, Filoc. rom., Il, pp. 
172-173. 

53 Minţi nehotărnicite suntem prin fire, căci niciodată mintea noastră 
nu se opreşte la un gând, ci mereu trece peste el la altele, făcând o 

negrăită şi în bucuria şi veselia inimii, prin lucrarea şi harul 
Duhului. Amin. 


28. Despre cel lucrător  (făptuitor) şi cel văzător 
(contemplativ)*+. 

Făptuitorul nu poate dobândi blândeţea şi trezvia cuvenită 
făptuitorilor dacă nu cântă. Dar văzătorul (contemplativul) nu 
poate cânta sau nu voieşte. Nu poate, deoarece se află sub 
lucrarea harului şi se bucură în tăcere, de cele mai multe ori, de o 
desfătare duhovnicească, veselindu-se cu o inimă netulburată şi 
liniştită86. Şi nu voieşte, deoarece priveşte spre un singur lucru şi- 
şi mişcă înţelegerea sufletului, într-o linişte adâncă, spre 
înțelesurile neschimbate şi paşnice8”. De aceea, e nevoie să se 
adâncească în lucrul vederii lui Dumnezeu cu o tăcere văzătoare 
(contemplativă). Dacă se arată uneori şi citind o vreme, nu e de 
mirare pentru cei ce cunosc nestatornicia minţii şi felul 
schimbăcios şi compus al firii noastre. Dar trebuie să ştim şi aceea 
că, după deschiderea vederii din har, citirea rămâne mai prejos de 
lucrarea vederii. Cea din urmă e pentru sine, iar cea dintâi, pentru 
deschiderea căii înţelegătoare (văzătoare), căci în nicio citire 
mintea nu izbuteşte să se păstreze neîmpărţită. Dar în libertatea 
minţii, care se experiază tainic în tăcere, vede de cele mai multe 
ori, în chip unitar, ceea ce se deosebeşte mult de ceea ce e 
împărţitsă. 


continuitate între ele. Dar nu are conştiinţa clară a indefinitului sau 
nehotărniciei ei. Aceasta o câştigă în Dumnezeu. Dar în Dumnezeu 
mintea noastră câştigă şi o infinitate, desigur prin har, întrucât respiră în 
infinitatea lui Dumnezeu. Toată viziunea aceasta e proprie şi scrierii lui 
Calist Catafygiotul. 

5 E vechea deosebire făcută de Părinţi între cel aflat încă pe treapta 
curăţirii de patimi şi a dobândirii virtuţilor prin fapte şi cel ajuns la 
treapta vederii, sau a contemplării lui Dumnezeu din făpturi sau în mod 
nemijlocit. 

35 Cântarea potoleşte sau linişteşte, dar ţine şi treaz pe cel obosit de 
nevoinţe. 

3 În citire mintea, trecând de la un înţeles la altul, are o lucrare 
împărţită. În contemplare însă vede totul deodată, într-un act unitar. 
Aceasta îi dă o mai adevărată experienţă a ceea ce e Dumnezeu, ca 
plinătate nedeşirată, aşa cum contemplarea vie a unei persoane o 
sesizează pe aceasta mai adecvat decât citirea multor lucruri despre ea. 

37 „Înţelesurile neschimbate şi paşnice” sunt cele ce au în ele un adânc 
nesfârşit, încât nu trebuie să se treacă de la unele la altele cu o anumită 
grijă şi agitaţie. 

5 Mintea ajunge simplă şi neîmpărţită când ajunge la contemplarea 
Celui nemărginit. Dar atunci e şi liberă de tot ce o îngustează şi de toată 

Dar, oare, nu şi în cele supuse simţurilor a vedea ceva e mai 
presus de auzirea despre aceea? Căci ochii, cum se zice şi se 
mărturiseşte de toţi, sunt mai de încredere decât urechile. Deci, 
precum în cele supuse simţurilor, aşa şi în cele cunoscute cu 
mintea, a vedea, sau a contempla ceva din cele ce se cunosc cu 
mintea e cu mult mai mult decât a auzi despre aceea, fapt care li 
se întâmplă celor ce citesc. Căci, precum femeia samarineancă, 
vorbind cu Cuvântul adevărat, a vestit celor din cetatea ei 
dumnezeirea Lui, dar Cuvântul, pentru bogăţia bunătăţii Lui 
nemărginite, ducându-Se în cetate şi învrednicindu-i pe cei de 
acolo de vorbirea Lui, aceia ziceau că nu mai au nevoie de 
mărturia femeii pentru a cunoaşte prin descrierea ei dumnezeirea 
Cuvântului (loan 4, 42), tot aşa înţelegerea mărturisind 
dumnezeirea Cuvântului dinlăuntrul sufletului şi puterilor lui, prin 
vorbirea Cuvântului despre cele privitoare la E1%, sufletul nu mai 
are timp şi nevoie de mărturia din afară, odată ridicat prin har la 
vederea (contemplarea) dumnezeirii Cuvântului. Fiindcă tot cel ce 
aude trebuie să vadă cele auzite. Dar cel ce vede nu are nevoie de 
cineva care să-l înveţe despre ceea ce vede, ce este aceea, dacă cel 
ce vede e dintre cei ce văd şi au ochi cu adevărat. Aceasta se poate 
vedea şi din cazul lui Toma care, deşi a auzit, dar, fiindcă n-a 
văzut, a zis: „De nu voi vedea, nu voi crede” (Joan 20, 25), iar când 
a văzut, a strigat îndată: „Domnul meu şi Dumnezeul meu!”. Deci 
cel ce nu credea înainte de a vedea a mărturisit el însuşi de la sine 
adevărul; şi ceea ce nu avea auzind, a dobândit îndată ce a văzut, 
credinţă adică. Deci şi de aici se vede că între contemplare 
(vedere) şi făptuire este atâta deosebire câtă este între minte şi 
simţire”. 


29. Despre aceleaşi. 

Atât cel prunc cu vârsta, cât şi cel în floarea vieţii au nevoie 
de lapte. Dar cel dintâi ca să se hrănească, iar cel de al doilea, ca 
să se îndulcească. Se îndeletniceşte deci făptuitorul cu citirea 
psalmilor, dar aceasta se arată făcând-o şi contemplativul 
(văzătorul). Dar cel dintâi spre întărirea şi asigurarea sufletului, 
iar văzătorul, spre înveselire şi mai ales ca să odihnească mişcarea 


nevoia de a trece de la un lucru mărginit la altul. 

3 Prin „vorbirea Cuvântului înlăuntrul sufletului” se trăieşte prezenţa 
şi presiunea Lui spirituală înlăuntru, căci se trăieşte trebuinţa de a-l 
răspunde cu faptele cerute de El. Aceasta e o adevărată „vedere” a 
Cuvântului înlăuntrul nostru. 

% În tot cap. acesta autorul a voit să arate superioritatea văzătorului 
de Dumnezeu faţă de cel aflat în etapa curăţirii de patimi şi a făptuirii, 
prin care se dobândesc virtuțile. 

învăpăiată şi întinsă şi izvorâtoare de lacrimi spre Dumnezeu. Căci 
deşi duhul din el saltă peste măsură şi râvneşte să se veselească 
mai bine de razele dumnezeieşti şi să se preschimbe şi să crească 
din slavă în slavă (2 Corinteni 3, 18), dar firea compusă a trupului 
şi firea de lut a inimii slăbesc. Astfel, făptuitorul zăboveşte în 
cuvintele dumnezeieşti pentru cunoştinţă şi pentru învăţătura şi 
ştiinţa din ele; cunoştinţa acestora o primeşte şi contemplativul 
(văzătorul), dar în tăcere, căci cele ce le învaţă în chip negrăit şi 
ceea ce puterea lui contemplativă priveşte cuvântul nu poate 
grăi”. „Urechea liniştii va auzi, zice, lucruri minunate”. A spus 
„minunate”, dar, ce fel de lucruri „minunate”, n-a putut să spună. 
De aceea, a renunţat să grăiască negrăitul celor mai presus de 
cuvânt. Pentru aceasta, şi cuvântul dumnezeiesc îmi cere să 
fericesc pe cei care au crezut înainte de a vedea (Joan 20, 29), 
adică pe făptuitori, dar pe contemplativi îi socotesc mai presus de 
cei fericiţi. Căci dacă făptuitorul, deşi n-a văzut, are fericirea 
numai din credinţă, ce ar trebui să cugetăm despre văzător? Căci 
acesta, împreună cu umblarea prin credinţă, care s-a ridicat peste 
cele ce trebuie făcute, vede cele mari şi minunate şi pătimeşte 
suişuri în inimă“? şi e îndumnezeit zi de zi, precum se cuvine. 


30. Omului alcătuit dintr-o  amestecătură îndoită, 
Tocmitorul şi Făcătorul tuturor i-a dăruit pe potriva lui şi o îndoită 
bună pătimire, şi o bucurie pe care o voi numi totuşi şi o unică 
viaţă. 

Părţii văzute a omului i-a dăruit toată lumea văzută; iar celei 
gândite, care este sufletul, cele înţelese în zidirea văzută. Dar, 
precum cu partea simțită a omului e unită cea gândită, aşa prin 
toată zidirea văzută se vede frumuseţea gândită, împreună 
existând în toate cele aflătoare în fiecare lucru. Şi nu este în 
niciunul din lucruri, oricât ar fi de mic, ceva care să fie lipsit de un 
înţeles. Şi aceasta este o rânduială foarte potrivită. Căci nimic din 
toate cele făcute prin Cuvântul dumnezeiesc al Atotţiitorului 
pentru om nu trebuia să se arate făcut fără rațiune, cum ar fi fost 


9% Deci contemplativul nu se dispensează totdeauna de înțelesurile 
cunoscute din natură şi din Scriptură. Dar chiar atunci, el vede atât de 
adânc în ele, încât nu poate exprima ceea ce vede şi înţelege. 

% Suişurile sau treptele se pătimesc în inima contemplativului, căci nu 
se mai fac prin nevoinţa omului, ci prin lucrarea Duhului Sfânt. Credinţa 
nu e părăsită însă nici de el, căci deasupra oricărei trepte atinse, 
deasupra oricărei experienţe, crede că sunt altele neatinse încă, 
necercate. Dar credinţa aceasta a depăşit-o pe cea care se arată în 
nevoinţele faptelor. 

dacă n-ar fi fost unită cu partea văzută a zidirii partea gândită”. 

În acest caz, trupul bucurându-se de împreună-lucrarea cu 
cele văzute, sufletul (creştin) ar fi rămas gol, şi trupul ar fi fost mai 
mult decât sufletul. Iar acest lucru ar fi fost lipsit de înţeles". Sau, 
de unde de altundeva ar avea sufletul, în primul rând, o viaţă a sa? 
De la Dumnezeu? Dar şi aceasta ar fi în afară de rânduiala Celui ce 
a zidit toate cu Cuvântul”. Căci atunci sufletul ar fi mai prejos 
decât fiinţele despărțite de cele compuse. Căci, aşa cum acelea se 
mişcă din ele înseşi spre Dumnezeu, ne-am mişca şi noi nemijlocit. 
Dar atunci, de ce n-ar trebui să ne mişcăm şi noi de la cele simplu 
inteligibile (gândite), ca să  dobândim bucuria vederii 
(contemplării)? Aceasta ne-ar da, pe de o parte, o treaptă 
deopotrivă cu a îngerilor, dar, pe de alta, ar fi împotriva firii ca 
nişte minţi întrupate să tindă spre Cel Bun deopotrivă cu fiinţele 
cele nemateriale. Căci aceia (îngerii) nu au din afară de ei viața lor 
şi întinderea spre Primul Bine, ci se bucură, începând de la ei, în 
chip unitar, de razele dumnezeieşti. Noi însă, fiind mai jos de ei 
după fire, şi pe planul al doilea după îngeri, ne ridicăm, după 
rânduiala noastră, spre Dumnezeu şi spre frumuseţea Lui de la 
trepte mai de jos şi, ca să zic aşa, aflătoare după cele ale îngerilor, 
neluând ca început spre aceasta fiinţele despărțite de materie sau, 
simplu, inteligibile (gândite). Căci este propriu îngerilor să-şi 
înceapă întinderea spre Dumnezeu de la ei înşişi. Dar noi ne 
mişcăm întâi prin rațiune de la cele compuse la făpturile simple 
(îngeri) şi apoi străbatem prin rațiune la cele necreate, potrivit cu 
firea, cum am zis. Şi aşa ne ridicăm în chip unitar spre noi şi spre 
Dumnezeu”. 


% Se afirmă aici raționalitatea întregii creaţii. Nimic nu e în ea fără o 
rațiune, fără un sens. În acest caz, ea n-ar fi fost dată spre creşterea 
spirituală a omului, care nu poate avea loc fără rațiune, fără înţelegere. 
Ea ar fi fost fără rost. Am tradus sensibilul şi inteligibilul cu „parte 
simțită şi parte gândită”. În realitate, nu sunt două părţi, ci, cum exprimă 
mai adecvat textul grec, e o singură realitate, în acelaşi timp sensibilă şi 
inteligibilă, sau o raționalitate sensibilizată, fără să se epuizeze în 
sensibilitate. 

” Lumea e raţională, pentru ca sufletul să se îmbogăţească din toate 
ale ei şi prin toate să urce la Dumnezeu. 

% Dacă sufletul şi-ar dobândi conţinutul nemijlocit din Dumnezeu, de 
ce ar fi fost legat de trup şi prin acesta de lume? 

% E o bună argumentare a însemnătăţii trupului pentru suflet. Trupul 
are o raționalitate legată de raționalitatea lumii văzute. Dacă sufletul 
nostru raţional n-ar fi în trupul raţional constituit, legat de lumea raţional 
organizată, sufletul nu s-ar putea ridica prin gândire la Dumnezeu. Căci 
el nu e făcut să se ridice la Dumnezeu în mod nemijlocit, ca îngerii. Dar 
faptul că sufletul se ridică la Dumnezeu prin raționalitatea trupului, de 

De aceea, ca să ne bucurăm cu mintea, şi să vieţuim potrivit 
cu noi înşine, şi să ne ridicăm spre Dumnezeu, trebuie să 
contemplăm întâi, în toate cele supuse simţurilor, înțelesurile 
împrăştiate în ele, existând împreună cu cele ce se văd. 

Dar făptuitorul nu poate face aceasta sau nu voieşte. Nu 
poate pentru că nu are povăţuitor sau scriere care să i le arate. 
Sau nu voieşte, pentru că, chiar dacă le are pe acelea, nu se 
încrede în aproapele din pricina mândriei şi a vicleniei, şi rămâne 
lipsit de gustarea acelor înţelesuri, socotind că cele arătate ale 
Scripturii îi sunt de ajuns spre călăuzire, şi folosindu-se de creaţie 
în chip sec, spre slujirea trupului, şi socotind că aceasta ajunge 
spre buna credincioşie, nemaicăutând nimic altceva”. Iar 
contemplativul, culegând din zidirea văzută cele nevăzute şi 
aflându-le în conglăsuire cu duhul Scripturii, păşeşte cu pas fericit 
spre fiinţele despărțite (de materie) şi, privind măreţia strălucirii 
lor, trece prin har cu bucurie dincolo de acestea şi se mută la 
înțelesurile necreate ale lui Dumnezeu. Şi, desfătându-se de 
nesfârşirea şi vederea acestora, pe cât e cu putinţă, înaintează în 
chip negrăit, unitar şi mai presus de fire spre raza frumuseţii 
dumnezeieşti. Şi, bucurându-se după cuviinţă, în uimire şi într-un 
chip mai presus de lume, de frumuseţea negrăită şi de strălucirea 


care e legată raționalitatea lumii, nu-l face inferior îngerilor, căci şi el se 
ridică pe această cale până la Dumnezeu, ca şi îngerii. Dacă n-ar fi în 
trup, nu s-ar putea ridica la Dumnezeu şi ar fi inferior îngerilor. Căci i s- 
ar cere să se ridice la Dumnezeu ca şi îngerii, dar ar fi lipsit de o altă cale 
de ridicare la Dumnezeu. Deci nu se confirmă aici părerea unor teologi 
ortodocşi că sufletul omenesc se poate pune prin minte într-un contact 
nemijlocit cu Dumnezeu, spre deosebire de învăţătura teologiei scolastice 
(Marie Lot-Borodine, „Anthropologie theocentrique”, în: /renikon, ian.- 
febr. 1939). Deosebirea de teologia scolastică stă în altceva: după 
concepţia patristică sufletul se ridică până la Dumnezeu, la experienţa 
Lui, nu rămâne mereu separat de El prin zidul creaţiei. În concepţia 
Părinților, sufletul intră în comuniune cu Dumnezeu, îmbogăţit însă de tot 
conţinutul virtuţilor şi judecăților câştigate în lume, deşi aduse la o 
unitate de mare complexitate. Întrucât creşterea are şi caracter moral, 
raționalitatea trupului legată de a lumii trebuie înţeleasă şi ca mijloc de 
formare morală. Când nu are loc o astfel de formare, înseamnă că 
raționalitatea nu e corect observată şi aplicată. 

9” Sunt oameni seci, uscați, care nu găsesc în lume altceva decât un 
obiect de satisfacere a trebuinţelor pământeşti ale trupului. Nu-şi dau 
seama că sufletul e conectat la lume pentru trebuinţele trupului său, cu 
un scop şi mai înalt: pentru îmbogățirea şi creşterea sa spirituală şi deci 
pentru ridicarea la Dumnezeu. Altfel, cum s-ar ridica sufletul la 
Dumnezeu? În acest caz, sufletul ar fi în trup numai spre folosul trupului. 
Sau aceasta ar duce la negarea sufletului. 

aceea atotluminoasă, într-o stare unificată şi unitară, nu mai ştie 
cine este de bucurie şi de mirare şi primeşte revărsarea nesfârşitei 
bucurii dumnezeieşti şi descrie, dintr-o simţire îmbelşugată, prin 
cuvinte şi slove, şi făptuitorului drumul ce călăuzeşte spre adevăr. 


31. Despre împărtăşirea Sfântului Duh. 

Dar ştii ce este ceea ce se revarsă în inimile credincioşilor şi 
care este semnul revărsării? Este Duhul Sfânt, Care Se revarsă de 
la Tatăl prin Fiul şi umple lumea întreagă; Care este şi Se revarsă 
în fiecare dintre credincioşi; Care se împarte fără pătimire şi Se 
împărtăşeşte fără să poată fi luat în stăpânire”8. 

Iar semn al acestei împărtăşiri, sau al revărsării în noi, este 
dorirea Lui întru smerenia sărăciei, lacrima fără durere, pururea 
curgătoare, iubirea întreagă şi nemincinoasă faţă de Dumnezeu şi 
de aproapele, bucuria din inimă şi veselia de Dumnezeu, 
îndelunga-răbdare în cele ce suntem datori să le răbdăm, 
blândeţea faţă de toţi şi, simplu grăind, bunătatea, unirea minţii”, 
vederea şi lumina, puterea fierbinte pururea mişcătoare a 
rugăciunii şi, ca să spun totul, negrija de cele trecătoare, prin 
ţinerea în minte a celor veşnice. „Cât de minunate sunt lucrurile 
Tale, Doamne!” (Psalm 103, 25). „Cu adevărat lucruri preaslăvite 
s-au grăit despre Tine, cetatea lui Dumnezeu” (Psalm 86, 2), adică 
inimă credincioasă! 


32. Sfatul cel mare al Dumnezeului nostru şi bunătatea 
iubirii de oameni cea mai presus de fire şi neînțeleasă a Tatălui - 
sfat de care ai auzit vorbindu-se şi pe care a venit să-l aducă lisus, 
făcându-Se îngerul lui (Isaia 9, 6), pentru bunătatea şi iubirea 
covârşitoare, mai presus de înţelesul sfinţeniei, faţă de neamul 
nostru - e sfatul prin care se adună raţiunile celor văzute într-o 
singură Raţiune concentrată (într-un singur Cuvânt), pe care a 


9% „Se revarsă fără pătimire (ana0wc)” pentru că nu se produce în el 
nicio tăiere şi pentru că nu e silit de nimic din afară de El la această 
împărţire. „Şi se împărtăşeşte fără să poată fi subjugat (aoxETwc)” pentru 
că nu e silit să intre sau să Se afle în vreo relaţie cu altceva, cum sunt 
creaturile între ele. Aerul şi apa se împărtăşesc omului pentru că sunt 
silite de legile intrinsece lor să se afle peste tot, deci şi în om. „Duhul 
suflă însă unde voieşte” (Ioan 5, 8). Aceasta arată caracterul Lui 
personal. 

2 Foarte des se accentuează în scrierea de faţă unitatea la care 
trebuie să ajungă mintea ca să vadă pe Dumnezeu sau la care ajunge 
când vede pe Dumnezeu. Când atenţia minţii e furată de multe, înseamnă 
că nu e ţinută de Dumnezeu. 

făgăduit să ne-o dea (să ni-L dea) nouă!1%; el nu va sfârşi niciodată 
să te uimească, umplându-te de bucurie şi de pătimirea păcii. 


33. Dacă ai cunoaşte ținta măreției dumnezeieşti pentru 
noi şi cele săvârşite de ea între noi şi Dumnezeu, ai înţelege ce 
voieşte Dumnezeu cu privire la noi şi unde sunt cele ale noastre şi 
cât sunt de departe de cele cuvenite. Iar aceasta ţi-ar fi pricină de 
întristare de Dumnezeu iubitoare, plină de adevărată smerită 
cugetare. 


34. Despre vedere (contemplare). 

Cel ce cugetă la toate lucrurile lui Dumnezeu, cunoscându-le 
prin vederi ale înţelegerii, va afla, fără îndoială, răsărind în sufletul 
lui acele trei virtuţi pe care toate sfinţitele scrieri şi cărţi ne 
îndeamnă să le spunem, ca oamenii să caute cu toată sârguinţa să 
le dobândească: credinţa, nădejdea, dragostea (1 Corinteni 13, 
13), sfârşitul, sau, mai bine zis, temelia tuturor virtuţilor 
făptuitoare şi văzătoare!“l. Aceasta este cu adevărat sfânta treime 
cea din noi, prin care ne unim cu Sfânta Treime (cu Dumnezeu cel 
întreit), apropiindu-ne de Ea ca nişte alţi îngeri. 


35. Despre altă vedere (contemplație). 

Trei ordini treimice de taine vede, îndeobşte, mintea 
sănătoasă în jurul lui Dumnezeu: personală, naturală şi cea care 
urmează celei naturale. Treimea cea dintâi îşi dăruieşte minţii 
descoperirea ei mai ales din Sfintele Scripturi. Cea naturală se 
contemplă şi din înţelegerea făpturilor. Iar cea care urmează celei 
naturale e cunoscută şi din adevărul raţional. Intrând mintea în 


1% Iisus S-a făcut îngerul sau Vestitorul marelui sfat al lui Dumnezeu 
pentru noi. Pentru că El, ca Rațiunea tuturor raţiunilor celor create, sau 
Cuvântul cuvântător al tuturor cuvintelor ce ni le spune prin raţiunile 
celor create, trebuie să aducă şi modul, şi puterea prin care raţiunile sau 
cuvintele celor create să se adune în El, ca Raţiune şi Cuvânt al lor. Căci 
în împlinirea acestei unificări a constat „sfatul cel veşnic al lui 
Dumnezeu” cu privire la creaţie (Efeseni 1, 9-10). Această reunificare îşi 
produce efectul în fiecare dintre cei ce-L. primesc pe Hristos, întrucât 
unitatea tuturor ce o reprezintă El şi puterea Lui de reunificare se aşază 
în noi ca o putere de a ne uni cu El şi cu toate. Fiecare ne facem 
purtătorul acestei Raţiuni unitare a tuturor. 

101 În iubire se întâlnesc toate virtuțile făptuitoare şi contemplative. 
Căci cine iubeşte pătrunde în celălalt şi îl cunoaşte. Dar nu iubeşte cu 
adevărat cel ce mai are o ştirbire în starea morală a sufletului său. Ca să 
iubeşti, trebuie să crezi, să rabzi, să te înfrânezi, să te smereşti, să 
combaţi prin toate egoismul tău, să nădăjduieşti în câştigarea iubirii 
celuilalt. 

cea dintâi ordine treimică, sau, mai propriu vorbind, aţintindu-se 
spre ea, se întâlneşte cu Cel neapropiat, dar nu în chip simplu. 
Aţintindu-se spre a doua, află cu uimire o bucurie unită cu 
înţelepciunea. Iar intrând în a treia treime, pătrunde cu adevărat 
în întunericul unde este Dumnezeu, ajungând cu totul simplă, 
nesfârşită şi nehotărnicită în starea fără chip şi fără formă!%?. Iar 
când priveşte la toate aceste trei treimi, le vede ca pe un fel de a 
zecea ordine, în care, cum zic vestitorii adevărului, locuieşte toată 
plinătatea dumnezeirii (Coloseni 2, 9)1%. Atunci priveşte cu 
adevărat pacea, care întrece toată mintea în desăvârşirea supremă 
a harului văzător!0f. 


36. Despre altă vedere (contemplaţie). 

Şi iarăşi, împărțind mai departe, mintea vede (contemplă) în 
taină, în darul izvorâtor de pace al lui Hristos, trei stări ale simţirii 
harului Duhului: una mai presus de lume, alta în jurul lumii şi alta 
în sine însăşi!05. Când mintea se află în această unitate treimică, 
sau în această decadă, sau în desăvârşirea vederii, vede cum cele 


102 'Treimea se cunoaşte nu numai prin citirea despre cele trei Persoane 
în Sfânta Scriptură, ci şi prin contemplarea firii ei celei una în creaţie şi 
în energiile ei ce vin în noi. Căci şi în firea, şi în energiile ei necreate sunt 
prezente Cele trei Persoane. Dar cel care trăieşte în sine energiile 
necreate ale lui Dumnezeu se află mai presus de cunoaşterea lui 
Dumnezeu dobândită din citirea Scripturii şi prin deducerea Lui raţională 
din natură. Acela e ridicat la experienţa negrăită (apofatică) a lui 
Dumnezeu, care poate fi numită de aceea întuneric. În acest caz, mintea, 
cunoscând pe Dumnezeu nu din înţelesuri multe şi mărginite ale 
Scripturii şi naturii, ci într-un mod mai presus de ele, nu mai are nici ea o 
stare întipărită de chipuri, ci s-a ridicat la starea fără chipuri, la starea 
nehotărnicită corespunzătoare Celui nehotărnicit şi nesfârşit, pe Care-L 
experiază. Tema e insistent înfăţişată şi în scrierea lui Calist Catafygiotul 
ce urmează după aceasta. 

1% În Hristos cel întrupat sunt prezente toate cele trei ordini treimice, 
ca într-un fel de a zecea ordine, în care locuieşte toată plinătatea 
dumnezeirii, venită la noi trupeşte. Căci în Hristos e întreaga Treime a 
Persoanelor, e firea Lor şi energiile dumnezeieşti necreate. 

104 În Hristos, în Care a coborât la noi şi s-a unit cu firea noastră 
plinătatea dumnezeirii, e înfăptuită şi încorporată pe veci pacea între 
Dumnezeu şi făptură, pacea între toate, pacea care întrece toată mintea. 
De aceea în El avem harul desăvârşit. 

1% Mintea simte harul păcii izvorâtor din Hristos ca un har mai presus 
de lume, ce împacă pe Dumnezeu cu lumea, ca un har ce înconjoară 
lumea, ca un har ce se aşază între toate legându-le, făcând pace între ele, 
şi ca un har care face pace în omul însuşi. E o ultimă unitate treimică 
arătată în legătura dintre aceste trei păci. 

trei centre ale iubirii dumnezeieşti săvârşesc, prin harul cel bun 
din suflet, şi tainele cele din ea, şi e umplută de lumină cu privire 
la ele, şi se bucură, şi se umple de strălucire. Drept urmare, 
întoarce şi ea în duh, în chip desăvârşit, puterea iubitoare a 
sufletului spre Dumnezeu şi o mişcă pe aceasta, pe cât poate, spre 
dragostea dumnezeiască şi începe de acum să iubească pe 
Dumnezeu, precum se cuvine. Şi urcă şi înaintează în iubire şi se 
alipeşte de ea şi se sileşte, pe cât poate, spre împlinirea 
poruncilor. Şi se sârguieşte, cu ajutorul harului, să afle chipul în 
care ar putea să se lărgească şi să desăvârşească dragostea de 
Dumnezeu în sine. Atunci, Dumnezeu şi mintea se fac în chip 
minunat un duh. Căci Dumnezeu este, prin primire, în chip 
duhovnicesc în minte, şi mintea, prin intrare, în Dumnezeu 1%. Şi 
vede limpede ceea ce a spus Pavel: „lar cel ce se lipeşte de 
Domnul se face un duh cu El” (7 Corinteni 6, 17). Atunci 
Dumnezeu Se face minţii iluminare, lumină şi dragoste; şi mintea 
se veseleşte în Dumnezeu, bucurându-se de iluminarea unică a 
unei întreite lumini, umplându-se de pace şi odihnindu-se cu 
uimire în Hristos, precum se cuvine. 


37. Despre altă vedere (contemplaţie). 

Fie că le grăieşte cineva care voieşte să le grăiască, fie că le 
gândeşte, fie că le vede mintea contemplativă, cinci sunt raţiunile 
(înțelesurile) privitoare la lisus cel întrupat: a slavei, a iubirii, a 
harului, a păcii şi a odihnei. 

Rațiunea (înţelesul) slavei se cunoaşte din aducerea la fiinţă a 
celor văzute şi gândite; pentru că „toate printr-Insul s-au făcut şi 
fără de Dânsul nimic nu s-a făcut din ce s-a făcut” (Joan 1, 3), fie 
veacuri şi cele din veacuri!%”, adică toată podoaba cea mai presus 
de ceruri, şi cu atât mai mult cele vremelnice. Iar mai mare decât 
aceasta este slava pe care o are ca Cel ce e de o fire şi şade pe 
acelaşi tron cu Dumnezeu Tatăl şi cu Duhul, fiind „chipul 
Dumnezeului nevăzut” (Coloseni 1, 15) şi „strălucirea slavei Lui” 
(Evrei 1, 3), având prin fire „toate câte le are Tatăl” (Joan 16, 15); 
pentru aceasta este „întru Tatăl şi Tatăl întru El” (Joan 14, 10). 

Rațiunea (înţelesul) iubirii se vede în aceea că „Cuvântul trup 
S-a făcut şi S-a sălăşluit întru noi” (Ioan 1, 14). Iar a harului se 


1% Unirea între Dumnezeu şi suflet se înfăptuieşte printr-un act de 
primire a lui Dumnezeu, ca să Se sălăşluiască în minte prin Duhul, sau 
duhovniceşte, şi printr-un act de intrare a minţii în Dumnezeu; Dumnezeu 
coboară, iar sufletul se urcă; Dumnezeu binevoieşte, iar sufletul se roagă, 
primeşte şi se sileşte. 

107 „Cele din veşnicie (ev awv16TNT1)” înseamnă starea netemporală a 
îngerilor, dar nu eternitatea fără de început a lui Dumnezeu. 

vede din vărsarea şi darul Duhului de viaţă făcător în noi; căci „din 
plinătatea Lui noi toţi am luat, şi har peste har” (Ioan 1, 16). A 
păcii, pentru că S-a făcut binevestitor al păcii „celor de aproape şi 
de departe” (Efeseni 2, 17), „făcând pace” (Efeseni 2, 15) şi 
„îimpăcând cele din ceruri cu cele de pe pământ” (Coloseni 1, 20); 
„pentru aceea, şi Tatăl ne-a ridicat şi ne-a aşezat împreună cu El 
întru cele cereşti” (Efeseni 2, 6) în Hristos. 

În sfârşit, a odihnei, pentru că prin El ne-am făcut în chip 
neîndoielnic moştenitori ai lui Dumnezeu, vrednicie decât care nu 
e alta mai mare, nici la fel de covârşitor mai presus de infinitate 108. 
Astfel, povăţuită prin cele cinci raţiuni amintite, mintea vede 
(contemplă) în duh şi adevăr, în Treimea cea Una, trei raţiuni unite 
ca sfârşitul minunat al unui unic scop’. Aşa înaintează spre 
arătări vădite ale lui Dumnezeu şi spre înţelegeri dumnezeieşti în 
vieţuirea potrivită cu Dumnezeu singur, pe cât e cu putinţă, prin 
iubire, înfrânare, priveghere, citire şi rugăciune, cu cuget smerit şi 
supus şi cu dreptate negrăită, neslăbind nicidecum din luarea- 
aminte şi din frica unită cu ea. Şi aşa se împărtăşeşte în chip 
negrăit de multe şi foarte strălucite daruri ale Duhului, în iubire 
sfântă, în bucuria inimii, în pacea mai presus de fire şi în 
bunătăţile ce le însoțesc cu adevărat şi slujeşte ca locaş sfânt şi ca 
moştenitor nou al lui Dumnezeu şi, totodată, ca dumnezeu prin 
voia lui Dumnezeu şi prin har. 


38. Tâlcuire la cuvintele: „A zis Dumnezeu lui Avraam: 
înmulţind voi înmulţi sămânţa ta” şi celelalte (Facerea 22, 17). 

De aceea, când privesc cu ochiul paşnic al sufletului spre 
Dumnezeu-Omul, adică pe Domnul, prin puterea de viaţă făcătoare 
a Duhului şi îmi aduc aminte în chip vădit de cele cinci raţiuni 
privitoare la El, despre care am vorbit înainte, văd împlinită în 
chip minunat făgăduinţa făcută odinioară lui Avraam de către 
Cuvântul ce S-a întrupat, Care a zis: „Inmulţind voi înmulţi 


108 Sfinții Grigorie Teologul şi Maxim Mărturisitorul socotesc pe 


Dumnezeu ca Persoană mai presus de însuşirile Sale, care sunt infinite. 
Ajunşi în acea infinitate, ne odihnim, nemaiavând unde înainta, spre ce 
năzui. Dar numai dobândind pacea cu Dumnezeu în viaţa de aici, adică 
liniştea din partea păcatelor, ajungem la odihna în infinitatea vieţii şi a 
iubirii lui Dumnezeu în viaţa viitoare. 

1% "Tinta sau sfârşitul urcuşului tuturor celor ce voiesc, în Dumnezeu, 
este odihna în iubirea Sfintei Treimi. Căci ea e leagănul supremei iubiri. 
În ea ajung toate la aceeaşi unitate neconfundată a lor, cum una în 
neconfundare sunt şi Persoanele Sfintei Treimi. Aceasta e propriu iubirii: 
să le unească pe cele ce se iubesc în mod desăvârşit, dar fără să le 
confunde. 

sămânţa ta ca stelele cerului şi ca nisipul de pe ţărmul mării” 
(Facerea 22, 17). Căci, amintind de cuvântul: „În sămânţa ta se vor 
binecuvânta toate neamurile”, Sfântul Pavel adaugă că prin 
sămânță se înţelege lisus (Galateni 5, 18). Şi, de fapt, e cât se 
poate de cuvenit să înţelegem prin sămânţa înmulțită a lui Avraam 
pe Domnul lisus. Căci El singur e supra-plin datorită unirii 
dumnezeirii şi a lucrării; şi e nesfârşit pentru mărimea Sa, şi de 
nepătruns pentru mulţimea Sa, şi înmulţit în adevăr, în calitate de 
Dumnezeu al harurilor, ca stelele cerului şi ca nisipul de pe ţărmul 
mării; El este totodată din neamul lui Avraam, ca Cel ce Se 
pogoară din acela. Şi nu s-a spus acelaşi lucru de Dumnezeu 
despre Ismael, căci acesta nu era fiul celei libere (Facerea 16, 1 
ş.u.), ci „în Isaac, zice, se va chema ţie fiu” (Evrei 11, 18). Dar nu 
s-a spus aceasta nici despre Israel. Căci acesta n-a ajuns la o 
mulţime atât de mare, precum nici toţi oamenii de pe pământ, ca 
Domnul Hristos, Care a fost luat (după omenitate) de către 
Dumnezeu-Cuvântul din sămânţa lui Avraam şi S-a făcut o singură 
persoană Om şi Dumnezeu!!%. Nici pacea nu are hotar în El (Isaia 
9, 6); iar judecăţile Lui sunt un adânc fără fund (Psalm 35, 6); şi 
nestrăbătute sunt căile Lui (Romani 11, 33); şi puterea, şi 
înţelepciunea, şi toate cele dumnezeieşti în jurul Lui sunt de 
nesfârşite ori în chip nesfârşit nesfârşite!!!. Întru El neamuri 
nevăzute au dobândit, în chip minunat, binecuvântarea şi o 
mulţime aşa de mare şi-a găsit, în chip strălucit, sfârşitul 
desăvârşirii ce le sta în faţă!1?. 

Dar nu era nici potrivit cu Dumnezeu şi nici necesar să 
făgăduiască Patriarhului că-i va dărui harul înmulţirii poporului 
din sămânță (trupească). Căci bucuria de asemenea lucruri e 


10 Umanitatea lui Hristos are în ea o plinătate cum nu o vor avea nici 
toţi oamenii de pe pământ. In Hristos s-a înmulţit cel mai mult sămânţa 
omenească a lui Avraam. lar din umanitatea lui Hristos se va putea 
îmbogăţi la nesfârşit şi în vecii vecilor umanitatea tuturor oamenilor. 

11 Sf. Maxim Mărturisitorul, Capete gnostice, 1, 49, Filoc. rom., Il, pp. 
172-173. Persoana este de infinite ori în chip infinit mai presus de 
infinitatea însuşirilor ei. Toate infiniturile panteiste impersonale sunt 
nimic faţă de taina persoanei, chiar a celei omeneşti. Căci aceasta le 
poate cuprinde cu mintea, pe când persoana, chiar cea omenească, nu 
poate fi cuprinsă cu mintea. Cu atât mai mult nu poate fi cuprinsă 
Persoana lui Dumnezeu. Dar fiind ale Persoanei lui Dumnezeu, însuşirile 
şi puterile Lui au şi ele o infinitate mai presus de infinitate. Umanitatea 
lui Hristos, fiind purtată de Persoana Cuvântului, participă şi ea, în 
Persoana Lui, la nehotărnicirea Persoanei Lui. 

112 Popoarele îşi găsesc desăvârşirea lor şi puterea străduinţelor 
pentru înfăptuirea lor în umanitatea lui Hristos. Puterea aceasta se 
exercită din ea şi ca o atracţie, şi ca o întărire a noastră. 

păgânească şi grosolană. 

Iar unui bărbat care cugetă cele prea bune, cum era Avraam 
cel atât de iubitor de oameni, cum era Patriarhul acela, îi era 
propriu să iubească din tot sufletul pe Dumnezeu şi să se bucure 
de cunoştinţa şi de vederea mult dorită a Lui şi, prin aceasta, să 
primească prisosinţa de înţelesuri şi de vederi şi de iluminări şi să 
se înmulțească pe măsura lor în chip vrednic de Dumnezeu. Aşa se 
face Moise rugător vrednic de luat în seamă, ca să vadă pe 
Dumnezeu arătându-i-Se întru cunoştinţă (Ieşirea 33, 13 ş.u.). Şi 
pe cât vedea, după cât era socotit vrednic să vadă, pe atât se 
înmulţea (atât se făcea de mult) şi-i venea o aşa de mare mulţime 
de cunoştinţă, cât nu putea să spună. Iar lui Solomon i s-a dat de la 
Dumnezeu revărsare şi mulţime de înţelepciune şi de cunoaştere a 
făpturilor, „ca nisipul de pe țărmurile mării” (3 Regi 2, 35), încât 
era mai înmulţit decât toţi cei de atunci. 

Dacă va cugeta cineva, va şti foarte uşor în ce fel înmulţeşte 
Dumnezeu pe om, sau sămânţa omului care a fost dăruit cu har de 
Dumnezeu. Căci Dumnezeu Se bucură prea puţin de simpla 
înmulţire a poporului. El Se bucură de înţelepciunea şi de puterea 
de cunoaştere duhovnicească a sufletului şi de celelalte virtuţi 
dumnezeieşti, multe la număr. Pe toate acestea le-a avut cu 
prisosinţă Domnul lisus, sămânţa lui Avraam, în Care a locuit toată 
plinătatea dumnezeirii trupeşte (Coloseni 2, 9), care întrece 
cuprinsul oricărei mulţimi în măsură nesfârşită, şi din care e tot ce 
este şi toată mulţimea. În această plinătate se află şi „vistieriile 
cunoştinţei şi ale înţelepciunii ascunse în Hristos” (Coloseni 2, 3). 
Această mulţime e cu adevărat un dar vrednic de Dumnezeu şi cu 
totul deosebit, făgăduit de Dumnezeu, după cuviinţă, prietenului 
deosebit al Său. 

Priveşte deci în Hristos lisus mulţimea adevărată şi 
nemărginită din cele cinci raţiuni, de care am vorbit înainte. Mai 
întâi, din slava din jurul Lui se străvăd măririle firii dumnezeieşti, 
proprii Lui ca Dumnezeu adevărat; ele sunt socotite de Părinţi 
nemărginite pentru mărimea lor şi nepătrunse pentru mulţimea 
lor. Apoi, cele ale relaţiei Lui ca Fiu cu Tatăl şi cele care arată 
adevărata Lui deofiinţime cu Tatăl; cele ale unirii cu Duhul şi 
revărsarea darurilor de care se împărtăşesc milioane de oameni, 
ba poate toată lumea, fără să se micşoreze. Apoi, cele ale 
iconomiei în trup şi câte au fost până atunci şi după aceea, 
negrăite şi mai presus de număr, care toate, ca să spun pe scurt, 
pornesc din slava Lui. Apoi, pe cele ale iubirii şi harului, ale păcii 
şi odihnei noastre. De le va privi cineva pe toate, pe cât e de dorit, 
va afla că lisus Hristos, sămânţa lui Avraam, e înmulţit întru 
ascuns mai mult decât mulţimea stelelor cerului şi decât nisipul 

țărmurilor mării. Şi va lăuda, precum se cuvine, preamărind 
această atât de mare făgăduinţă, mai presus de toate, minunată şi 
tainică a lui Dumnezeu, vrednică de Dumnezeu singur, Izvorul 
harurilor, dată prietenului atotcredincios, ales dintre toţi, şi 
împlinită spre fericirea obştească covârşitoare a neamului 
omenesc şi mai ales a credincioşilor. Slavă Celui ce a binevoit să 
se facă astfel această înmulţire! Amin. 


39. Tâlcuire la: „Laudă, suflete al meu, pe Domnul” 
(Psalm 145, 1). 

„Laudă, suflete al meu, pe Domnul” din cerul cerurilor, care 
are ca fiinţă lumina. Laudă-L pe El întru cele înalte, întru toţi 
îngerii Lui şi întru toate puterile lor. Lăudată este foarte puterea şi 
înţelepciunea Lui, şi binecuvântat este numele cel sfânt al Lui. 
Laudă pe Domnul pentru cele de deasupra tăriei apelor şi pentru 
lumina de deasupra lor; pentru tăria cerului, pentru rânduiala şi 
pentru întinderea lui minunată; pentru aerul care învăluie totul; 
pentru soare, lună şi stele; pentru slava, frumuseţea, deosebirea 
lor, pentru aşezarea şi mişcarea lor, pentru fiinţa lor de foc şi fără 
materie, lucrul cel mai înfricoşător; pentru lumina zilei, pentru 
schimbarea ei neîncetată, prin care chiverniseşte cu înţelepciune 
cele din lume. Laudă, suflete, pe Domnul pentru împletirea 
potrivnică a celor patru mari stihii neîmpăcate ale universului, din 
care răsare pacea minunată şi buna statornicie, adică a apei, a 
focului, a aerului şi a pământului. Laudă-L pentru zborul atât de 
repede şi pentru deosebirea păsărilor, pentru grija de ele, pentru 
viaţa şi purtarea lor; pentru mare şi pentru stăpânirea puterii ei, 
ţinută în frâu de nisipul mărunt aşezat pe ţărmuri. Laudă-L pentru 
toate cele ce se târăsc în ea, nesfârşite la număr, în mii de 
deosebiri ale chipurilor, mărimilor, însuşirilor, purtărilor şi 
năravurilor, sau ale obişnuinţelor, puterilor şi lucrărilor lor. Laudă- 
L iarăşi cu pace şi cu uimire pe Domnul pentru repeziciunea cu 
care aduce marea cele trebuincioase vieţii omului. Laudă cu 
bucurie pe Domnul pentru pământ şi pentru dobitoacele ce se 
mişcă şi se târăsc pe el, multe şi nenumărate după felurile lor; dar 
şi pentru pomii ce cresc în el, roditori şi neroditori, neînchipuit de 
deosebiți, chiar când sunt de acelaşi soi; pentru plante, cereale, 
pentru legume, pentru cele spre bună mireasmă, pentru cele care 
ajută la încălzire, la răcorire, la umezeală, la uscăciune, deosebite 
după foarte felurite raţiuni, într-un chip care covârşeşte toată 
raţiunea, pentru apele care se despart în chip felurit, pentru ploi, 
pentru ninsori, pentru grindină, pentru tunete şi fulgere. 

Pentru acestea deci şi pentru cele ca acestea, laudă, suflete al 
meu, şi binecuvântează pe Domnul, pentru puterea Lui 

neînţeleasă, pentru înţelepciunea negrăită, pentru slava Lui de 
nepovestit. Căci toate cele văzute s-au făcut pentru tine de către 
un astfel de Făcător, din iubirea negrăită pe care o are pentru tine, 
ca să vieţuieşti între aceste lucruri strălucitoare şi minunate în 
chip cuvenit şi raţional şi să oglindeşti slava, înţelepciunea şi 
puterea Făcătorului tău Celui atât de iubit, Care a dat şi pe Unul- 
Născut Fiu al Său pentru noi (Joan 3, 16), Care S-a făcut om într- 
un chip nou, minunat şi mai presus de minte. 


40. Despre altă vedere (contemplare). 

La ce s-a gândit (căci trebuie să zicem şi aşa) puterea mai 
presus de putere a stăpânirii Tale, Stăpâne mai presus de fiinţă? Şi 
ce Te-ai hotărât (dacă trebuie să o spunem şi aceasta), Impărate 
preaînţelepte? Şi ce ai voit prin bunăvoirea neînţeleasă, 
Dumnezeule preabun? Şi ce ai făcut, din iubirea Ta nesfârşită, 
Doamne Atotţiitorule, în grija negrăită a bunătăţii Tale faţă de noi, 
Preaslăvite? Slavă bunătăţii Tale nemărginite, pe care ai arătat-o 
din purtarea Ta de grijă pentru noi, cu înţelepciune şi putere 
necuprinsă şi nehotărnicită, Cel întru toate nepătruns! Voi spune şi 
eu împreună cu cuviosul David: „Cât s-au mărit lucrurile Tale, 
Doamne; foarte s-au adâncit gândurile Tale” (Psalm 91, 5). Căci 
privesc în chip înţelegător în duh şi adevăr şi, iată, „plină de slavă 
e casa Domnului” (Isaia 6, 1). Şi privind aşa cum se cuvine, mă văd 
pe mine casa slavei Domnului, plin de slavă şi de har, în odihnă 
negrăită şi în pace nespusă şi veşnică. Şi, pe drept cuvânt, mă 
uimeşti cu totul, şi sunt străpuns şi rănit de boldurile iubirii 
dumnezeieşti, şi ard de dogoarea dragostei, în bucurie 
duhovnicească, fericire şi veselie mai presus de lume. 

Mă văd umplut de sfânta lumină din inimă prin darul lui 
Dumnezeu, ca un sfeşnic nestins al Duhului, dacă se poate spune 
aşa!135. Şi aşa sunt introdus în raţiunile făpturilor şi văd toate 
raţiunile tuturor unite într-o singură Raţiune tainică, şi toate ale 
Scripturii le văd sfârşind în acea Raţiune!!. Şi multe taine mi se 

13  „Vederea” de care se vorbeşte în aceste capete este 
„înţelegătoare”, dar nu e simplă „înţelegere” teoretică, ci experienţă 
înţelegătoare a unei stări reale, a unei pătrunderi a întregii fiinţe umane 
de prezenţa iubitoare dumnezeiască. Lumina care apare întâi în inimă, 
datorită rugăciunii neîncetate, se răspândeşte în toată fiinţa văzătorului, 
plină de căldura inimii faţă de Dumnezeu. Intreaga fiinţă a văzătorului 
devine un sfeşnic al Duhului. 

114 Arată cum se face trecerea de la contemplarea raţiunilor lucrurilor 
şi a înţelesurilor Scripturii la raţiunea cea una, plină de taină. Ea se face 
practic, nu teoretic, prin iubirea ce vine ca lumină a Duhului prin inimă. 
Toate raţiunile lucrurilor şi ale Scripturii sunt văzute ca un singur gând, 

descoperă adunate în acea unică Raţiune şi arătate prin Ea celor 
ce văd în adevăr în Duh. Rațiunea aceea e sfatul cel mare al lui 
Dumnezeu!” (Isaia 46, 10), la care privind David, a cântat: „Sfatul 
Domnului rămâne în veac, gândurile inimii Lui, din neam şi în 
neam” (Psalm 32, 11). Căci sfatul Domnului nimeni nu-l va strica 
(Isaia 14, 26-27). Nu din învăţătură e cunoscut şi a dat mai departe 
sfatul acesta, ci din harul duhovnicesc izvorâtor din ipostas!16, har 
ce luminează mintea întru adevăr şi o face în stare să vadă cele 
mai presus de lume. 

„Cine cunoaşte puterea mâniei Tale, Doamne; şi iuţimea Ta se 
va putea număra din frica Ta?”, a spus dumnezeiasca Scriptură 
(Psalm 89, 13). Dar înţelepciunea duhovnicească grăieşte în mine: 
„Cine cunoaşte puterea iubirii Tale; şi dragostea se va putea 
număra din lucrurile Tale?”. „Minunate sunt lucrurile iubirii Tale, 
Doamne; sufletul meu cunoaşte foarte. Minunată s-a făcut 
cunoştinţa” (Psalm 138, 6) dragostei Tale. Cine va putea privi spre 
ea în întregime? Ea nu covârşeşte numai prin însuşirea ei întinsă 
de nesfârşite ori la nesfârşit!!”, ci este negrăită şi prin felurimea 
ei!18. Căci porneşte de aici şi de acolo cu o înţelepciune 
nehotărnicită şi cu o deopotrivă putere, o, Preabunule Doamne, 
Care eşti unitate după fire, putere şi lucrare, dar Treime prin 
ipostasuri şi prin însuşirile personale. 


de mare complexitate, ca un singur cuvânt iubitor al Cuvântului 
cuprinzător de numeroase cuvinte, ca raze ale aceleiaşi iubiri grăitoare şi 
comunicatoare de gânduri iubitoare. Toate se umplu de lumina acelui 
unic gând atotcuprinzător şi iubitor al Cuvântului-Persoană, care umple şi 
pe văzător. Între gândurile manifestate de Cuvânt prin natură şi 
Scriptură nu e nicio despărţire. Toate se adună în acelaşi unic gând şi în 
aceeaşi unică iubire a Cuvântului-Persoană. Rațiunea cea unică, deşi se 
numeşte rațiune, e tainică, pentru că e personală, pentru că revelează un 
Subiect suprem, izvorâtor de alte şi alte raţiuni, la nesfârşit, şi nu numai 
de raţiuni, ci şi de semne şi acte ale iubirii. 

115 Rațiunea cea unică e „sfat” al lui Dumnezeu, deci e gând şi expresie 
a Persoanei supreme; nu e o rațiune impersonală de sine, lucru imposibil 
de cugetat. 

116 „ex Xápıtoç EvvnooTăTov”. Expresia se întâlneşte adeseori şi în 
scrierea anterioară a lui Calist şi Ignatie. Ea arată că harul care îşi are 
izvorul în ipostasul, sau în ipostasurile dumnezeieşti, nu e o putere 
impersonală, de sine stătătoare, sau o stare subiectivă a omului. El e 
harul Persoanei dumnezeieşti. 

117 Iubirea dumnezeiască e covârşitoare, chiar şi prin calitatea ei de 
nedescris, sau de infinite ori infinită, adică prin dulceaţa, prin căldura, 
prin puterea ei întăritoare. 

18 Iubirea lui Dumnezeu ţâşneşte de pretutindeni, din toate lucrurile şi 
împrejurările, arătându-se în toate felurile. 

Binecuvântat eşti, Cel ce ne-ai binecuvântat pe noi întru toată 
binecuvântarea duhovnicească (Efeseni 1, 3), întru persoana lui 
lisus Hristos al nostru!1%, întru care ne-ai ridicat şi ne-ai aşezat 
împreună cu El întru cele cereşti (Efeseni 2, 6), mai presus de 
toată Începătoria, Stăpânia, Puterea, Domnia şi de tot numele ce 
se numeşte fie în veacul acesta, fie în cel viitor (Efeseni 1, 21), 
făcându-ne împreună-moştenitori cu El şi în întregime moştenitori 
ai Tăi, Treime a unui singur Dumnezeu, dându-ne în chip minunat 
toate sub stăpânire, cele din cer şi cele de pe pământ, întru 
Hristos Iisus, prin Care ne-am şi îndreptat din Cuvântul cel de o 
fiinţă, cu harul Lui, noi, pământenii. O, covârşitoare iubire şi 
minunată dragoste! Ne facem părtaşi de darul Tău, Dumnezeule în 
Treime şi Cuvinte al lui Dumnezeu. Slăvit eşti cu adevărat, 
Doamne, Care ne-ai făcut părtaşi de slava firii Tale mai presus de 
înţelegere! Cu adevărat negrăit eşti Tu, şi necuprinse sunt 
lucrurile ce le faci, şi în chip covârşitor nepovestită este dragostea 
Ta cea pentru noi. 


41. Fericit bărbatul a cărui simţire înţelegătoare!?20 a 
înflorit din liniştea străbătută de rațiune şi care, aşa zicând, s-a 
reîntors la sine şi trăieşte din insuflarea şi înrâurirea Duhului!?1. 
Ea e rodul cugetării sănătoase prin har, cugetare care îndreaptă 
simţirile sufletului, ridică mintea şi preschimbă cu uşurinţă inima, 
când străbate, zburând, spre cele dumnezeieşti!22. Dar întoarcerea 


119 „Ev TO) npoownw Nuowv Xpiorov Inoov”. S-ar putea înţelege şi „în 
faţa lui Hristos lisus, faţa noastră”. Binecuvântând faţa omenească a lui 
Hristos, a binecuvântat în ea toate feţele omeneşti. A spus aceasta Sf. 
Chiril din Alexandria: Hristos făcând în Sine iubită faţa omenească 
Tatălui, Tatăl iubeşte din nou în ea toate feţele omeneşti. 

120 Aceasta e şi înţelegere, şi simţire, pentru că intră în atingere cu o 
realitate plină de sens, pe care o înţelege nu teoretic, nu de la distanţă, ci 
prin contact, prin experienţă. 

121 „Simţirea înţelegătoare” s-a reîntors la ea însăşi, căutând să se 
înţeleagă şi în acelaşi timp să se experieze pe sine. Adică subiectul care 
înţelege şi înțelegând experiază realităţile se reîntoarce spre sine însuşi, 
căutând să se înţeleagă şi să se experieze pe sine. Dar întrucât el nu mai 
e obiect ca lucrurile dinafară, ci subiect izvorâtor de nesfârşite înţelegeri 
şi experienţe, se sesizează pe sine ca indefinit. Prin aceasta a ieşit din 
îngustările ce i le-au imprimat chipurile şi înțelesurile obiectelor. Dar el 
nu poate persista în experienţa caracterului său indefinit decât dacă e 
tinut în această experienţă de o putere mai presus de a sa, de adierea 
Duhului, subiect şi El, dar infinit mai accentuat decât el. În adâncurile 
indefinite ale sinei sale subiectul sesizează adierea de Sus a Duhului, care 
îl întăreşte pe el ca subiect şi-l face şi mai vădit ca subiect. 

122 Îndată ce cugetarea a străbătut prin cele create la Dumnezeu, 

simţirii înţelegătoare la sine, fără liniştea dobândită cu ştiinţă şi 
fără curăţia inimii prin har, e mai cu neputinţă decât plutirea 
omului prin văzduh. A avea cu ea pe Dumnezeu în inimă şi a vedea 
prin ea pe Dumnezeu e şi uşor, şi folositor. Dar lipsa ei e ca o 
uitare a lui Dumnezeu, sau fără ea gândirea la Dumnezeu e mai 
degrabă o necunoaştere şi o nevedere a lui Dumnezeu decât o 
vedere sau cunoaştere a Luit’, Cel ce a aflat din har această 
simţire dumnezeiască L-a aflat, s-ar putea spune, pe Dumnezeu. El 
nu mai are nevoie de cuvinte, stând lângă Dumnezeu şi alegând 
mai bine să liturghisească Lui. El îmbrăţişează tăcerea, mai bine 
zis tace chiar fără să vrea. Duhul lui Dumnezeu locuieşte în el. Din 
el răsare iubire, pace şi bucurie duhovnicească. El trăieşte o viaţă 
schimbată faţă de cea obişnuită şi comună!?1. Se veseleşte de 
Dumnezeu şi ochii lui înţelegători văd lumina înţelegătoare. Inima 
lui poartă în ea foc. Împreună cu el sunt simplitatea şi 
neschimbarea, nesfârşirea şi nehotărnicia, neînceputul şi veşnicia 
dumnezeiască, însoţite de uimire!?5. Lacrimi necontenite izvorăsc 
din ochii lui şi, nu mai puţin, din inima lui curge izvor de apă vie 
duhovnicească!?6. Se uneşte în chip unitar şi în întregime cu cele 
cunoscute de această simţire înţelegătoare, şi e înconjurat de 


îndată ce a zburat în celălalt plan, al misterului personal suprem, s-a ivit 
simţirea sau experienţa înţelegătoare a lui Dumnezeu. Dar experienţa 
misterului dumnezeiesc are loc odată cu scufundarea, prin această 
experienţă înţelegătoare, în sinea proprie indefinită, dar de caracter 
personal. Pe aceasta o află plină de infinitul personal dumnezeiesc. 

123 Fără simţirea sau experienţa înţelegătoare a lui Dumnezeu, 
gândirea despre Dumnezeu e mai degrabă o necunoaştere a Lui. Căci eo 
speculație de la distanţă, care nu cunoaşte prin experienţă puterea Lui, ci 
rămâne o simplă noţiune goală de conţinut, sau cu un conţinut creat, 
construit de noi, infinit străin de realitatea lui Dumnezeu. 

124 Parcă am auzit pe Heidegger, care cere ieşirea omului din „Mann”, 
din vieţuirea ştearsă, generală, impersonală. Dar iubirea de care vorbeşte 
această scriere arată că ieşirea din comun nu înseamnă ieşirea din 
comuniune, pe care Heidegger nici n-o cunoaşte. Căci relaţiile de 
comuniune cu alţii sunt profund personaliste. 

125 Acesta trăieşte nu simpla veşnicie sau lipsa de sfârşit a îngerilor, ci 
şi eternitatea, sau şi lipsa de început a dumnezeirii. Căci nu mai ştie de 
când există. E dincolo de timp. Aflându-se în infinitatea lui Dumnezeu, nu 
mai trebuie să se schimbe trecând la altceva şi altceva. Totuşi în aceasta 
nu-i o monotonie, ci o uimire continuă. Pentru că infinitatea e atât de 
bogată, că apare în acelaşi timp mereu nouă. 

126 Vederea luminii în inimă de către isihaşti nu producea o stare de 
simplă concentrare, ci o simţire adâncă ce se revărsa în lacrimi, un mare 
şi liniştit entuziasm şi o nesfârşită bucurie. Nesfârşirea dumnezeiască nu 
produce o pierdere de sine a conştiinţei, ci o bucurie de nedescris a ei. 

lumina sfeşnicului unic, şi se desfată de o desfătare mai presus de 
lume, şi e plin de entuziasm şi de bucurie, minunându-se şi 
ieşindu-şi din sine în privirea plină de teamă spre Dumnezeu. Cel 
ce a gustat va înţelege şi va lăuda, cu cea mai mare dreptate, pe 
Dumnezeu cel mai presus de fiinţă, preaînalt, fără chip, fără 
calitate, fără câtime, simplu, fără formă, nesfârşit, nehotărnicit, 
necuprins, neatins, nevăzut, negrăit, netâlcuit, neînceput, veşnic, 
necreat, nestricat, neînțeles, nepătruns, mai presus de putere, mai 
presus de bunătate, mai presus de frumuseţe. Lui I se cuvin slava 
şi lauda în veci. 


42. Despre Iluminarea dumnezeiască. 

Tu, Doamne, Care eşti înţelepciunea celor săraci de 
înţelegerea cea dreaptă, ai spus: „Veniţi, mâncaţi pâinea Mea şi 
beţi vinul pe care l-am pregătit vouă” (Pilde 9, 4-5). Drept aceea, 
crezând iubirii Tale negrăite de oameni, vin, Doamne, eu, cel ce 
sunt cu adevărat sărac cu înţelegerea, ca unul ce greşesc în cele 
ce le săvârşesc, şi mă rog Ţie: Dă-mi darul Tău, Preaîndurate, ca 
hrană duhovnicească, şi Duhul Tău ca băutură. Căci acesta este, 
fără îndoială, Duh şi lumină. De aceea şi zic ai Tăi că cei ce poartă 
Duhul poartă lumina!?”. Astfel, când lumina se va arăta mai presus 
de fire în chip negrăit în mine, voi şti cu adevărat că Tu eşti cu 
mine, ca veşmânt al meu, spre viaţa cea sfântă şi fericită. Căci cei 
ce poartă lumina, cum zic, iarăşi, Hristoase, ai Tăi, Te-au îmbrăcat 
pe Tine (Galateni 3, 27), strălucirea slavei Tatălui (Evrei 1, 3), 
viaţa cea adevărată şi neîntinată. lar aceştia, după Sfinţii Tăi, au 
îmbrăcat şi pe Tatăl. Şi astfel s-au făcut în chip vădit case şi 
lăcaşuri şi biserici ale dumnezeirii Celei în trei străluciri şi mai 
presus de laudă. Căci ieşind din cele văzute şi odihnindu-se în cele 
gândite, se odihnesc în chip duhovnicesc întru Tine, dumnezeire 
mai presus de dumnezeire!?5. 


43. De unde vine în suflet dragostea dumnezeiască? 


127 Lumina văzută în inimă nu-i o apariţie impersonală, ci lumina ce 
iradiază din persoana Duhului, sau Duhul Sfânt iradiind plin de lumină 
din persoana lui Hristos. 

128 Dumnezeire mai presus de ceea ce cunoaştem, gândim şi înţelegem 
noi ca dumnezeire. Expresia vine de la Dionisie Areopagitul. Ne aflăm în 
plină teologie apofatică. Acolo e o odihnă şi o vedere lipsită de orice efort 
de a înţelege, de a formula, de a se ridica la o stare de fericire mai înaltă. 
Sufletul se află în adevărata infinitate. Entuziasmul legăturii iubitoare, în 
care sufletul intră pe această treaptă cu Dumnezeu ca Subiect 
nehotărnicit, nu se mai lasă exprimat în expuneri teoretice, ci se exprimă 
în laude adresate lui Dumnezeu la persoana a doua. 

Dragostea dumnezeiască se naşte în suflet şi arde fierbinte 
prin împlinirea poruncilor şi prin meditarea asupra dogmelor 
dumnezeieşti şi din reaprinderea duhovnicească a Duhului de viaţă 
făcător în suflet. Ea este ca un suflet al rugăciunii curate, veşnice 
şi pururea izvorâtoare. Este o mişcare şi o lucrare, o unire şi o 
privire cuprinzătoare, o răpire, o vedere şi o bucurie cu adevărat 
sfântă, din iluminare. Este o cale nerătăcitoare a unirii desăvârşite 
şi mai presus de fire cu Dumnezeu. Este un început neîndoielnic al 
luminii înţelegătoare şi mai presus de fire, izvorâtoare din ipostas, 
al darului dumnezeirii, al arvunii moştenirii viitoare a sfinţilor, al 
chezăşiei slavei lui Hristos, al veşmântului mai presus de ceruri, al 
veseliei mai presus de lume, al peceţii sfintei înfieri. Dacă trebuie 
să spunem pe scurt, ea este şi se poate numi începutul minunat al 
strălucirii, care face de acelaşi chip cu Hristos (Romani 8, 29) pe 
cei ce se împărtăşesc şi se fac împreună-părtaşi ai negrăitei Lui 
îndumnezeiri, sau şi fraţi ai Lui şi moştenitori ai lui Dumnezeu, şi 
împreună-moştenitori cu El. Pentru aceasta, fericit este cel ce a 
dobândit, prin sârguinţa cuvenită în cele amintite, dragostea 
negrăită a lui Dumnezeu şi, prin stăruința în sfânta rugăciune şi în 
petrecerea liniştită cu El, va fi lipit cu adevărat de Dumnezeu şi se 
va schimba cu schimbarea îndumnezeitoare şi mai presus de 
schimbare!?%, socotind pătimirile pentru Hristos bucurie (Coloseni 
1, 24) şi „voind foarte întru poruncile Lui” (Psalm 111, 1). A Lui fie 
slava în veci! Amin. 


44. Tot despre dragostea dumnezeiască. 

Dumnezeu este, prin fire, în chip nesfârşit de nesfârşite ori 
mai presus de orice vedere, fie chiar a Heruvimilor. Fără îndoială, 
dragostea Lui se poate vedea (trăi) în oarecare fel, datorită 
nesfârşitei Lui bunătăţi. Căci întrucât a ieşit din Sine, e vădit că a 
ieşit şi se cunoaşte prin dragoste. Pentru că cele create şi arătate 
au fost făcute pentru înțelesurile lor. De aceea, în primul rând, 
dragostea dumnezeiască se arată revărsată în cele gândite, adică 
în îngeri şi în suflete, ca mai apropiate şi mai proprii lui 
Dumnezeu. Căci firile înţelegătoare sunt mai apropiate de 
Dumnezeu. Pentru ele face Dumnezeu în chip vădit şi pe celelalte 
cu iubire şi, cum s-ar spune, cu dărnicia cuvenită, sau, mai propriu 
spus, cu mărinimie. De aceea, cei ce văd pot să privească în chip 
strălucitor iubirea Celui ce în Sine este nevăzut; prin cele arătate 
pot să vadă ca prin nişte daruri de logodnă pe Cel cunoscut cu 


129 E o schimbare care nu seamănă cu schimbările pătimaşe ale vieţii 
pământeşti. E o schimbare care face pe omul duhovnicesc să nu se mai 
schimbe. Şi totuşi, sunt în ea o iubire fierbinte şi o uimire continuă. 
Pătimirile nu-l tulbură. El păstrează şi în ele bucuria sa. 

înţelegerea şi mai presus de lume. 

Căci între Dumnezeu cel iubitor şi omul iubit se ivesc multe 
lucruri care vestesc cu înfocare şi din toate părţile iubirea 
dumnezeiască!3, cum se cuvine, şi mai ales când mintea îşi 
găseşte statornicia şi vederea în inima luminată, aflându-se sub 
lucrarea duhovnicească şi, drept urmare, aprinzându-se. Căci 
atunci sufletul primeşte prin har în inimă arvuna vieţii 
duhovniceşti, într-o lucrare înţelegătoare bine simțită. Atunci 
începe să le vadă fără greşeală şi foarte sigur, luminate în chip 
dumnezeiesc şi mai presus de fire, ca nişte daruri de logodnă ale 
Celui iubitor, şi să se gândească la El de pe acum. Prin aceasta 
este atras şi el şi doreşte deopotrivă să le întoarcă pe acestea 
Aceluia!35l. De aceea, caută să-şi închipuie cu fericire faţa Celui 
iubitor şi se umple de uimire covârşitoare. Dar, obosit oarecum de 
dragostea faţă de Dumnezeu şi faţă de orice, îşi sloboade gândirea 
şi simţirea din încordare şi nu mai ştie ce să facă de covârşirea 
vederii. Şi, astfel călăuzit, sufletul se veseleşte, saltă şi se bucură 
şi încetează a-şi mai simţi greutatea, şi începe să se înalțe şi să 
iubească şi el pe Dumnezeu în chip desăvârşit, şi ajunge la o 
ardere fericită de dragostea Lui, umplându-se de tainele lui 
Dumnezeu şi simțindu-se sub lucrarea focului din inimă al 
Preasfântului şi de viaţă Făcătorului Duh. Acestea se săvârşesc în 
chip minunat, ca un cerc sfinţit al iubirii, deosebit de dulce. El îşi 
ia naşterea din arătarea dragostei dumnezeieşti în făpturi şi în 
toate cele ce se săvârşesc, prin care se arată în chip limpede 
iubitorul nostru Dumnezeu, ca să ne urce şi pe noi la iubirea Lui. 
Prin el Se face Dumnezeu iubit de noi. Deci cercul începe de la 
Dumnezeu şi sfârşeşte la Dumnezeu. Atunci ajungem, ca chipuri 
ale Lui, la dumnezeiasca asemănare, prin îndulcirea şi bucuria de 
primirea dragostei dumnezeieşti, făcându-ne buni cu înţelepciune, 
sau făptuitori cu vedere!*?, iubiţi de Dumnezeu şi iubind pe 


130 „Vestesc cu înfocare”. Lucrurile şi împrejurările în care suntem 
mereu puşi nu vestesc rece pe Dumnezeu. Căci ele vestesc dragostea Lui 
faţă de noi, iar dragostea Lui care se vesteşte prin ele e caldă, e plină de 
interes, urmăreşte continuu binele nostru. Această dragoste ne întâmpină 
fie într-un fel, fie în altul, din toate lucrurile şi împrejurările. Prin toate 
vrea Dumnezeu să ne ajute, să ne conducă spre El. 

131 Cel ce primeşte daruri ca semne ale iubirii cuiva se simte îndemnat 
să răspundă şi el cu darurile sale. Dar omul, neavând ce să întoarcă lui 
Dumnezeu de la sine, li întoarce cele ce le-a primit de la El. 

132 Ajunşi de la chip la asemănare, sau la desăvârşire, sau pe treapta 
vederii şi iubirii de Dumnezeu, n-am părăsit virtuțile câştigate pe treapta 
făptuitoare. Deşi am ajuns la înţelepciune, n-am părăsit bunătatea; deşi 
ajunşi la vedere, n-am părăsit faptele. 

Dumnezeu; şi pătimim tainele unirii dumnezeieşti şi de viaţă 
făcătoare, şi ale ieşirii din noi (ale extazului), şi cele ale luminii 
atotstrălucitoare ale cunoştinţei sau, ca să spun pe scurt, fericitele 
pătimiri în Hristos, Domnul nostru!55. 


45. Despre frica din dragoste. 

Cei ce v-aţi ridicat la iubirea lui Dumnezeu şi la odihna 
duhovnicească a dragostei tainice şi v-aţi îndulcit şi veselit cu bună 
simţire şi în chip negrăit de paharul dumnezeiesc, întrucât aţi 
privit adâncurile tainelor mai presus de lume!54, şi v-aţi desfătat în 
chip nespus de ele, şi v-aţi odihnit în pacea adâncă, vă temeti 
încă!55. Şi luând aminte la Dumnezeu, vă rugaţi, smerindu-vă în tot 
felul. Voi auziţi pe prorocul David strigând cu tărie către 
Dumnezeu: „Tu eşti veselia mea, izbăveşte-mă de cei ce mă 
înconjoară” (Psalm 31, 8); şi învățând în chip înalt, mai bine zis 
duhovniceşte: „Slujiţi Domnului cu frică şi vă veseliţi de El întru 
cutremur” (Psalm 2, 11). Îl vedeţi şi pe Pavel, „vasul alegerii” 
(Fapte 9, 15), răpit în al treilea cer şi pătrunzând în sfinţitul rai şi 
auzind lucruri negrăite, care nu sunt îngăduite omului a le grăi (2 
Corinteni 12, 2-4), dar, după aceste lucruri mari, temându-se ca nu 
cumva, altora vestind, el însuşi să fie necercat (1 Corinteni 9, 27). 

Deci când dumnezeiescul David, învățătorul lumii, zice: „Cei 
ce iubiţi pe Domnul, urâţi cele rele” (Psalm 96, 11), aceasta 
înseamnă: „Cei ce iubiţi pe Dumnezeu, temeţi-vă de Domnul”. 
Fiindcă el îi vede că, şi după ce au început să iubească pe 
Dumnezeu, răutatea încearcă să-i atragă şi să li se strecoare în 
suflet. De aceea, pe bună dreptate şi foarte potrivit, le porunceşte 
celor ce iubesc pe Domnul şi au ajuns la această stare să fie încă 
cu luare-aminte şi să urască răutatea. lar dacă nu v-aţi învăţat să o 
urâţi, trebuie să vă temeţi încă. Pentru că, dacă n-ar fi aceasta de 


133 Deşi această unire cu Dumnezeu pare a reprezenta o mistică 
valabilă în orice religie, totuşi autorul scrierii precizează că toate aceste 
taine sunt identice cu pătimirea lui Hristos. Hristos a pătimit cel dintâi în 
firea Sa omenească depăşirea durerilor în bucuria de Dumnezeu şi 
învierea ca ridicare la o stare în care omenescul e cu totul umplut şi 
copleşit de Duhul dumnezeiesc. Dacă nu s-ar fi petrecut aceste urcuşuri 
în umanitatea lui Hristos, nu am avea un ajutor ca să se petreacă şi în 
noi. 

134 „Tov Oeiov KpaTriipoc” poate însemna şi paharul dumnezeiesc, dar şi 
vasul sau craterul fără fund (sfârşit) al dumnezeirii. Cei ce au băut din el 
au privit adâncurile dumnezeieşti şi s-au îmbătat de ele. 

135 Cel ce priveşte în adâncurile de taină ale lui Dumnezeu, pe de o 
parte se odihneşte într-o pace adâncă, fiind absorbit total în privirea lor, 
pe de alta se teme încă de ispitele ce-l pot desprinde de acolo. 

temut, n-ar fi spus prorocul David celor ce iubesc pe Hristos să o 
urască. 

Căci, deşi bucuria şi veselia de Dumnezeu este o stare înaltă 
şi dumnezeiască şi cu adevărat plină de har, cel ce o are putând 
privi în ea taine mai presus de fire, sufletul nostru este 
schimbăcios prin fire şi nu e despărţit de lutul pământesc şi de 
trupul ce creşte din el, ca să nu se teamă totdeauna în lupta lui de 
consimţirea cu el, ci e înjugat, în chip neînțeles, cu el, şi respiră 
oarecum împreună cu el vrând-nevrând, şi pătimeşte împreună cu 
el, şi se schimbă în unele privinţe împreună cu el, prin fire, încât ar 
putea spune cineva că nu are stăpânire asupra lui. Şi trupul îi este 
un potrivnic neobosit, căutând pretutindeni cârlige de care ar 
putea să-l apuce pentru a-l răsturna 156. De aceea e nevoie de luptă 
şi de rugăciune, din pricina fricii. De câtă frică şi de câtă 
tremurare are nevoie sufletul ce tinde spre Dumnezeu şi de câtă 
luare-aminte şi rugăciune, las celor cu mai multă simţire dintre 
ascultători să cerceteze şi să deosebească. Dar acestea le poate 
cunoaşte numai sufletul care a ajuns la treapta vederii prin harul 
luminător al Duhului şi pătimeşte cele proprii iubirii dumnezeieşti. 

Dacă Adam ar fi avut cuvenita frică în atâta covârşire a 
darului prorociei şi asemănării cu Dumnezeu de care se bucura, n- 
ar fi fost biruit cu atâta necinste, şi nici Samson, cel născut din 
făgăduinţă (Judecători 13, 3), şi purtătorul de Dumnezeu David şi 
mulţi alţii, între care şi minunatul Solomon. Deci, dacă aceştia atât 
de mari au avut nevoie de temere şi de luptă şi de luare-aminte 
însoţită de rugăciune, socoteşte cât de mult au nevoie de acestea 
cei ce n-au dobândit darul şi lucrarea mai presus de fire a Duhului! 
Căci ei nu s-au ridicat la dragostea extatică dumnezeiască şi la 
beţia nebună!“ a vederii frumuseţii lui Dumnezeu. De câtă frică şi 
cutremur, luare-aminte şi rugăciune în Hristos lisus, însoţită de 
cuget smerit şi neîncetat, nu au deci nevoie aceştia! 


155 Ideea despre cârligele (belciugele), adică despre patimile sau 
slăbiciunile de care poate fi prins cineva ca să fie răsturnat, a dezvoltat-o 
Ludwig Binswanger în: Grundformen und Erkenntnis Menschlichen 
Daseins, Zurich, 1942. 

137 E „iubirea nebună” a lui Hristos, despre care Paul Evdokimov a 
scris o carte: L'amour fou, pe baza textelor Părinților. E o iubire socotită 
de lume „nebună”, căci cei stăpâniţi de ea au lăsat de dragul lui Hristos 
tot ce oferă lumea, alegând o realitate văzută numai prin credinţă. Dar 
această „iubire sau beţie nebună” nu poate fi trăită decât de cei ce văd şi 
experiază frumuseţea dumnezeiască, după curățirea de patimi. Ea deci 
nu are nimic pătimaş în ea. E o „beţie trează”, cum spuneau Părinţii, o 
beţie a înfrânării, o beţie a spiritului, a trăirii intense a dragostei 
înțelepte a lui Dumnezeu. 

46. Chipul întreit al dragostei. 

Experienţa cunoaşte un întreit început al iubirii şi, potrivit cu 
aceasta, trei sunt şi iubirile dintâi. Iar raţiunile (înțelesurile) ei 
sunt de asemenea întreite. Este o iubire sensibilă, adică a 
simţurilor faţă de unele dintre cele supuse simţurilor: pofta 
împătimită de ceva plăcut, cu care iubesc adeseori şi animalele 
necuvântătoare ceva. Există apoi o altă iubire: o dorinţă raţională 
a sufletului după ceva socotit bun, pentru a se ferici prin acel bun. 
A treia este iubirea înţelegătoare, care se naşte din Duhul de viaţă 
făcător. In acest caz, o frumuseţe mai presus de fire se revarsă în 
inimă fără voie, aprinzând-o şi lucrând prin vederea frumuseţii 
supreme, adică a lui Dumnezeu. Căci precum Dumnezeu e văzut ca 
frumos nu prin voia sufletului, ci prin fire, fiind frumos şi mai 
frumos decât toate, aşa şi dragostea dumnezeiască a Lui nu arde 
pentru că voieşte sufletul, căci e lucrare naturală a Duhului de 
viaţă făcător pururea în mişcare, lucrând înlăuntrul inimii. Ea e 
atât de departe de o mişcare prin voinţă, că se poate spune, 
dimpotrivă, mai degrabă că ea mişcă voinţa!3%8. De aceea, iubirea 
lui Dumnezeu este şi se numeşte, cu dreptate, şi mângâiere 
dumnezeiască, fiind o lucrare a lui Dumnezeu în suflet prin 
suflarea şi sălăşluirea Duhului de viaţă făcător, dar şi o atârnare a 
sufletului de Dumnezeu!5%. Ea e unire şi împreună-pătimire 


155 Dumnezeu nu e văzut prin voia sufletului ca frumos, ci frumuseţea 
Lui se impune acestuia ca ţinând de firea Lui. La fel, Dumnezeu nu 
iubeşte fiindcă vrea să iubească, ci iubeşte prin firea Lui. De aceea, nici 
nu e iubit pentru că vrea să fie iubit, sau pentru că vrea sufletul să 
iubească. Iubirea lui Dumnezeu se mişcă în mod natural în suflet, şi 
sufletul Îl iubeşte pe Dumnezeu în mod natural, când e sănătos. Dar fiind 
vrednic de iubit prin fire şi lucrând ca atare în suflet, Dumnezeu mişcă 
totuşi voinţa acestuia spre iubirea Lui, făcând astfel voia omului să se 
pună de acord cu voia lui Dumnezeu. În Dumnezeu voia e în acord 
permanent cu firea. În om se poate întâmpla însă şi dimpotrivă. 

139 Dumnezeu nu e prin iubire legat de suflet fără voie (oyéorc); iubirea 
Lui faţă de om e o lucrare, o acţiune, nu o stare pasivă, suferită. Iubirea 
omului e relaţie pătimită; nu omul produce iubirea faţă de Dumnezeu, ci 
ea e produsă în sufletul lui; omul o pătimeşte, o acceptă sau nu. Darnue 
mai puţin o necesitate pentru om. Şi aceasta dovedeşte că ţine şi de om 
în mod natural. E natural ca omul să o aibă, dar această trebuinţă 
naturală se actualizează prin Duhul. Omul nu o poate actualiza decât în 
relaţia cu Dumnezeu, deci cu ajutorul Lui, sau în relaţia cu semenul său. 
Ea nu e o calitate monopersonală, ci interpersonală. Tema discutată în 
teologia catolică, care e mai tare: harul sau voinţa omului, în întâlnirea 
lor, se rezolvă în alt mod: harul pune voinţa în mişcare, adică o întăreşte. 
Într-un sens, harul e mai tare, dar nu pentru a subjuga voinţa, ci pentru a 

(compătimire) minunată, atrăgând mintea întreagă, cu toate 
puterile sufletului şi cu întreaga vigoare a lui, spre unirea cu 
fermecătoarea frumusețe dumnezeiască, printr-o  dorire 
înțelegătoare a frumuseţii (a binelui) 1°. 

De aceea, niciuna dintre iubirile de mai înainte nu se numeşte 
propriu-zis mângâiere: nici poftirea a ceva plăcut din cele supuse 
simţurilor, nici dorirea binelui. Numai dorirea frumuseţii (binelui) 
cunoscute cu înţelegerea, din lucrarea Sfântului Duh, ca dorire ce 
se mişcă cu simtire curată în inimă, este iubirea ce se numeşte 
mângâiere!1!. De aceea, Duhul Sfânt, Care o lucrează pe aceasta, 
se numeşte Mângâietor. Ea e cu adevărat iubire, celelalte fiind 
numai chipuri ale ei. Mai bine zis, iubirea sufletului care caută prin 
raţionament binele pentru bine este, cu dreptate, un chip al celei 
dumnezeieşti. lar cea a simţirii e numai în urma celei sufleteşti. De 
aceea, cu drept cuvânt, greu cunoaşte cineva dulceaţa şi 
mângâierea iubirii şi curăţia deplină a ei, înainte de a fi lucrată 
inima lui, într-o izvorâre continuă şi în chip vădit, de puterea de 
viaţă făcătoare a Sfântului Duh. Căci nici raţionamentul nu poate 
mişca puterile sufleteşti, adică inima, dinlăuntru, ci numai din 
afară; cu atât mai puţin o face aceasta simţirea. De aceea, iubirile 
acestea sunt numai o foarte mică parte şi numai nişte chipuri şi 
nişte umbre ale iubirii adevărate. 

Dar puterea şi lucrarea Sfântului şi de viaţă făcătorului Duh 
pun stăpânire pe întreg locaşul sufletului dinlăuntru şi din adânc şi 
mişcă deci, cum s-a spus, în întregime, în chip fermecător, puterile 
sufletului printr-o vedere înţelegătoare a frumuseţii supreme (a 
Binelui suprem), care răpeşte sufletul cu totul spre frumuseţea 
dumnezeiască prin iubirea propriu-zisă şi printr-un farmec mai 


o întări. Libertatea dumnezeiască întăreşte libertatea omenească. Pe 
treptele mai de jos (ale făptuirii), voinţa e mai puţin întărită de har, de 
aceea e şi mai slabă. 

140 „Dorirea înţelegătoare” e deosebită de „dorinţa sensibilă” a 
dragostei trupeşti şi de „dorirea raţională”, pur naturală. E o dorire 
lucrătoare nu în raţiunea care face judecăţi despre un bine oarecare, cât 
în inima care e cucerită deodată de lucrarea dragostei dumnezeieşti. În 
inimă lucrează şi înţelegerea, şi toate puterile sufletului. Deci toate sunt 
cucerite. Cuvântul grec kaA6v, folosit pentru Dumnezeu, are şi sensul de 
frumos, cuceritor, dar şi de bun. În planul superior, şi mai ales la 
Dumnezeu, ele se unifică. 

141 „Poftirea sensibilă” e mai mult o mişcare în trup; cea „raţională” e 
rezultatul unei judecăţi a raţiunii. Numai „iubirea înţelegătoare”, născută 
din lucrarea Sfântului Duh, se mişcă în inimă ca o simţire curată şi numai 
ea aduce o mângâiere adevărată. 

presus de lume!1?. Numai cel în care se petrece aceasta, fiind 
singur purtător de Dumnezeu şi fiind mişcat în chip dumnezeiesc 
spre cele ce-i stau înainte, a înţeles fără greşeală, în taina 
sufletului, ce este propriu-zis iubirea şi care e bucuria ei şi cum 
niciun om nu poate iubi propriu-zis nimic, nici măcar pe 
Dumnezeu, înainte de împărtăşirea de Duhul de viaţă făcător. 
Chiar dacă poate iubi oarecum, el nu ştie ce este iubirea cu 
adevărat şi plăcerea negrăită a ei în Hristos lisus, Domnul nostru, 
Căruia se cuvine toată slava. 


47. În ce fel se apropie omul de vederea (contemplarea) 
lui Dumnezeu. 

Precum mişcarea trupului are nevoie de altceva, ce nu ţine de 
rânduiala ei, adică de ochi, şi de altceva mai presus de firea ei, 
adică de lumină, aşa mişcarea minţii are nevoie de ochi, care sunt 
deosebiți de rânduiala ei, şi de lumina ce e mai presus de firea ei. 
De aceea, nu toată mişcarea minţii e după cum se cuvine, ci numai 
cea care se mişcă, precum s-a zis, prin ochi şi prin lumina harului. 
Iar ochii minţii sunt deschizătura inimii prin credinţă. Şi lumina e 
Dumnezeu Însuşi, lucrând prin Duhul în inimă. Şi precum lumina 
simţurilor nu mişcă drept pe cei fără ochi, ci numai pe cel ce vede, 
aşa şi lumina înţelegătoare, sau Dumnezeu, nu mişcă mintea celui 
ce nu are deschizătura inimii, ci numai pe cel ce o are. Dar, aşa 
cum nici ochii n-ar putea lucra ale lor fără lumină, tot aşa nici 
deschizătura inimii, fără Dumnezeu; mai bine zis, inima nici nu se 
deschide fără Dumnezeu, Care lucrează şi e văzut prin ea!®. 


142 Ideea vrăjirii bune a sufletului prin pilda concretă şi prin iubirea 
altui subiect au dezvoltat-o B. Vişeslavţev (Etica erosului transfigurator, 
în rusă, Ymca-Press, 1951) şi L. Binswanger (Grundformen und 
Erkenntnis Menschlichen Daseins). 

183 Trebuie reținută ideea aceasta despre „deschizătura inimii” prin 
credință, asemănată cu ochii trupului. Aşa cum trupul are deschideri prin 
simțuri şi n-ar putea trăi fără ele, aşa are şi inima o deschidere nu numai 
spre oameni, ci şi spre Dumnezeu. De altfel, prin simțurile înseşi se 
deschide nu numai trupul, ci şi sufletul spre lume, şi prin lume, spre 
Dumnezeu. Aceasta înseamnă că şi inima are o deschizătură. Dar ea nu 
se poate mulţumi numai cu ceea ce îi dau ceilalţi oameni, cum se poate 
satisface trupul, luat în sine, cu ceea ce îi dau simţurile. Inima e deschisă 
spre infinitatea lui Dumnezeu, spre infinitatea iubirii Lui. Prin aceasta se 
hrăneşte duhovniceşte din acea infinitate şi trăieşte în ea, fără să se 
confunde cu ea, cum trăieşte trupul în viaţa lumii prin simţuri, fără să se 
confunde cu ea. Dumnezeu e şi Cel ce face inima să se deschidă pentru a- 
L vedea şi a-L primi, dar şi Cel ce e văzut prin ea. De aceea, pe deo 
parte, Se face „obiect” al vederii”, pe de alta, împreună-subiect cu inima 
al acestei vederi. El Se vede pe Sine însuşi, dar prin inimă. Inima simte, 

48. Despre vedere ca lucrare împărtăşită“. 

După unirea înţelegătoare a inimii prin hart, mintea vede în 
lumina duhovnicească şi se întinde în Cel dorit, Care este 
Dumnezeu, ieşind cu totul afară din simţire, făcându-se adică fără 
culoare, fără calitate, fără închipuiri, scăpată de nălucirile celor 
sensibile. Căci mintea noastră este un vas ce primeşte, pe cât îi stă 
în putere, lumina neapropiată a frumuseţii dumnezeieşti. Şi e un 
vas minunat, căci se lărgeşte pe măsura Duhului dumnezeiesc ce 
se revarsă în el. Dacă revărsarea este mai mare, se face şi vasul 
mai mare; iar dacă e mai mică, se face şi el mai mic. Şi iarăşi, prin 
revărsarea mai mare se face şi el mai tare, iar prin cea mai mică se 
face mai fără putere!16. Şi iarăşi, dacă se varsă în el mult, devine 
mai una cu ceea ce se varsă în el şi păstrează mai nevărsat ceea ce 
a primit; iar dacă se varsă în el puţin, îndată el se face slab şi mai 
fără putere şi nu poate păstra ceea ce s-a vărsat în el!“”. Şi iarăşi: 
primind mai mult, se uşurează; dar se îngreunează şi atârnă în jos 
când e gol de ceea ce i se potriveşte. Şi iarăşi: fiind mai uşor, ţine 
mai mult decât mai puţin. 

I se întâmplă şi în alte privinţe cu totul dimpotrivă cu ceea ce 
se întâmplă vaselor sensibile, care ţin mai uşor pe cele mai mici 


pe de o parte, că ea vede, pe de alta, că Dumnezeu Se vede prin ea, aşa 
cum cel ce grăieşte ale lui Dumnezeu aici spune că el trăieşte, aici că 
Duhul grăieşte prin el. Omul dă calificare omenească la ceea ce vede din 
Dumnezeu, şi Dumnezeu dă calificare dumnezeiască acestei vederi a 
omului. Vederea lui Dumnezeu de către om e în acelaşi timp omenească 
şi dumnezeiască, e teandrică. 

144 E ceea ce am spus la nota anterioară: vederea omului e o Împreună- 
vedere a lui cu Dumnezeu, sau a lui Dumnezeu cu omul, sau creşterea 
duhovnicească a omului împreună cu creşterea harului primit. 

145 E vorba de unirea inimii cu Dumnezeu prin deschizătura ei. Dar ea 
nu e o unire pur sentimentală, sau prin simţuri, ci o unire care e şi 
înţelegere, o unire care produce şi înţelegere, nu numai iubire. De aceea, 
toţi Părinţii cer aducerea minţii în inimă. Din inimă sau împreună cu 
inima vede mintea pe Dumnezeu, iubindu-L. şi înţelegându-L. în acelaşi 
timp, sau unindu-se cu El şi înțelegând ce se întâmplă în această unire. 

145 Mintea e ca un vas elastic, elastic la nesfârşit. Se poate lărgi la 
nesfârşit şi se poate micşora până a nu mai primi nimic. Poate aceasta va 
fi existenţa atrofiată a celui din iad. In acelaşi timp, cu cât primeşte mai 
multă revărsare de lumină, cu atât devine mai tare pentru a o putea 
susţine. 

147 Prin acestea se lămureşte sensul duhovnicesc al sinergiei, al 
împreunei-lucrări a omului cu Dumnezeu: cu cât mai mult har, cu atât 
mai multă putere în fiinţa celui ce-l primeşte şi mai mare unitate între ea 
şi el. 

decât pe cele mai mari. De aceea, socotesc că şi fiul tunetului a 
spus chiar de la începutul Evangheliei pe care a scris-o: „La 
început era Cuvântul şi Cuvântul era la Dumnezeu şi Dumnezeu 
era Cuvântul” (Ioan 1, 1). A spus aceasta ca să întindă mintea 
auzitoare după mărimea cuvântului şi ca prin toată lumina mai 
mare a lucrului să-i dea minţii o lărgime mai mare şi să o facă mai 
tare şi mai în stare să se întoarcă spre ea însăşi, dar şi să se 
întindă, după mărimea glasului, spre cuprinderea vederii lui 
Dumnezeu şi a cât mai marii Lui înţelepciuni. Şi când Iisus îi spune 
lui Anania despre Pavel: „Vas al alegerii Imi este” (Fapte 9, 15), 
aceasta trebuie înţeles despre marea putere înţelegătoare a 
omului dinlăuntru, prin care a şi fost răpit până la al treilea cer, 
unde, cum se poate auzi de la el însuşi, „a primit cuvinte negrăite, 
pe care nu este cu putinţă omului a le spune” (2 Corinteni 12, 4). 


49. Despre vedere. 

Mintea noastră este ca un fel de loc care primeşte lumina 
arătării dumnezeieşti. lar însuşirea ei, de care se va vorbi, este 
minunată, căci se arată pătimind cele contrare unui loc trupesc. 
Pentru că acest loc, cu cât e mai întins, cu atât primeşte un 
conţinut mai mare. Dar mintea, dimpotrivă, cu cât se strânge şi se 
adună pe sine, cu atât se face mai încăpătoare. lar când şi-a oprit 
toată mişcarea raţională şi înţelegătoare, sau de orice fel, vede pe 
Dumnezeu mai presus de toată mărimea. Îl vede pe El pe cât Îi 
dăruieşte harul Preasfântului Duh şi pe cât îngăduie firea lui 
întrupată şi creată să-L. vadă pe Cel din afară de acestea. Il vede 
nu închipuindu-şi-L. în deşert, nici trimițând în sus, ca în vis, 
socotinţele sale, ci prin puterea negrăită a Duhului dumnezeiesc. 
Căci Acesta lucrează în lumină în inima ce pătimeşte o prefacere 
mai presus de fire. Această prefacere primind-o inima prin har, 
deşi mintea doarme şi se odihneşte, ea veghează (Cântarea 
Cântărilor 5, 2)1%8. Şi mai degrabă ştie acela că lucrarea aceea e 
dumnezeiască şi duhovnicească, decât că el este om. Căci are în 


acea vreme o mişcare duhovnicească neîncetată a inimii!49, 


148 Mintea adunată în inimă întâlneşte, prin deschizătura ei, pe Duhul 
Sfânt. Atunci ea îşi încetează lucrările ei, căci acestea sunt îndreptate 
spre creaturile mărginite. Ea se scufundă în infinitatea iubirii lui 
Dumnezeu, nemaiavând nicio grijă să ajungă la altceva. Iubirea 
desăvârşită te odihneşte, nu mai voieşti altceva. Lucrează acum Duhul 
Sfânt cu iubirea Lui în minte, adică Se revarsă tot mai mult în ea. Mintea 
se lărgeşte doar pentru a primi tot mai mult din El. 

14 Mintea şi-a oprit orice lucrare, dar inima se află într-o mişcare 
neîncetată. Căci prin ea se face lucrătoare iubirea Sfântului Duh. Fiindcă 
inima este organul simţirii, deci şi al iubirii. Iar iubirea este o mişcare 

izvorâtoare de viaţă şi, ca urmare, de cele mai multe ori, lacrima 
cea lină. Lucrarea Duhului face inima să aibă pace nu numai cu 
sine, ci şi cu toţi oamenii. Căci din ea răsar curăţie, bucurie, 
glasuri rugătoare tăcute, deschiderea inimii, veselie şi desfătare 
negrăită. Cel ce se împărtăşeşte din ea ocoleşte cu adevărat, şi nu 
în chip prefăcut, chiar şi cu auzul toată plăcerea trupului, toată 
bucuria, sau bogăţia sau slava celor din afară şi trecătoare. 


50. Căci acela a primit toate acestea în chip dumnezeiesc 
şi duhovnicesc, cu inima şi cu mintea, nu numai cu raţionamentul 
simplu, şi nu se bucură nici numai de lumina aceasta a simţurilor. 
Căci prin împrăştierea simţurilor se întunecă lumina dumnezeiască 
şi cunoscută cu mintea şi cu adevărat dulce. De aceea, se foloseşte 
prea puţin de aceasta, doar atâta cât să mângâie puţin pe omul din 
afară. Dar toate le suferă, toate le rabdă (1 Corinteni 13, 7), în 
toate s-a făcut neclintit pentru simţirea plăcută dinlăuntru, 
născută din iubirea de vederea dumnezeiască. Şi nu este necaz 
care să-l întristeze, afară doar de păcat. 

Pentru locul acela, adică pentru mintea în stare de iubire, 
mult s-a ostenit marele David, arătând dorinţa şi osteneala lui, sau 
cum n-a dat somn ochilor, nici aţipire genelor, nici odihnă 
tâmplelor, „până ce, zice, n-am aflat loc Domnului” (Psalm 131, 5). 
Iar înțeleptul Solomon întăreşte aceasta zicând: „De se va sui 
duhul celui ce stăpâneşte la inima ta, să nu-ți laşi locul tău” 
(Ecclesiastul 10, 4). Dar şi Mântuitorul porunceşte ucenicilor Săi: 
„Sculaţi-vă, să plecăm de aici” (Marcu 14, 42). Şi, săvârşind 
Paştele preînchipuirii în foişor, a dat să se înţeleagă acest loc. 
Pentru aceasta socotesc că fericeşte pe cei săraci cu duhul (Matei 
5, 3), însemnând sărăcia duhului, sau retragerea minţii de la toate 
şi, aşa zicând, golirea şi adunarea ei în ea însăşi. Căci atunci 
mintea nu numai că vede Împărăţia lui Dumnezeu, ci o şi 
pătimeşte, dobândind o desfătare nemuritoare, în pace. 


51. Despre făptuitor şi văzător (contemplativ). 

Văzătorul îşi rodeşte plăcerea vederii adevărate, ca partea 
cea bună, deprinzând tăcerea şi privind pe lisus. Plăcerea aceasta 
făptuitorul nu o cunoaşte, ca unul ce n-a gustat-o, întrucât de 
multe se îngrijeşte şi se tulbură (Luca 10, 41), cântând şi citind şi 
ostenindu-şi trupul. Ba şi dispreţuieşte uneori, ca obositoare şi 
nefolositoare, silinţele care înaripează înţelegerea spre lucrurile 
înţelegerii minţii şi nevăzute cu simţurile, care aduc prin 


continuă şi în acelaşi timp statornică. Ea nu trece de la un obiect la altul, 
cum trece mintea. 

îndeletnicirea cu ele o plăcere negrăită, iar prin odihnirea în ele, o 
bucurie de nedescris. El nu înţelege că buna noastră pătimire se 
odihneşte lângă Cuvântul adevărat şi de oameni iubitor şi fără 
nicio lipsă al lui Dumnezeu şi se naşte din vederea Lui. Căci El este 
atotdesăvârşit şi nu are nevoie de slujirea noastră. De aceea, El 
laudă şi primeşte pe Maria care şade la picioarele Lui şi se 
hrăneşte cu contemplarea cuvintelor Lui şi trezeşte pe omul ei 
dinlăuntru spre înţelegerea lor (Luca 10, 41). Ea nu face la fel ca 
Marta, căci aceasta se îngrijeşte şi se tulbură de multe, cum zice 
Cuvântul Însuşi. El zice aceasta nu numai îndemnându-le pe acelea 
spre ceea ce e mai înalt, ci învățând pe toţi cei de după ele ca nu 
numai să nu mustre ca leneşi pe cei ce voiesc să se ocupe cu 
vederea şi zăbovesc în aceasta, ci să-i şi laude şi să se silească să 
le urmeze pilda pe cât pot. 


52. Cum văd contemplativii (văzătorii). 

Contemplativii văd în cele de acum şi în cele ce se fac, ca într- 
o oglindă şi ca într-o ghicitură (1 Corinteni 13, 12), starea celor 
viitoare. lar oglinda, pe de o parte, nu poartă nicio grosime a 
lucrului arătat în sine, dar, pe de alta, ceea ce arată nu e cu totul 
nimic. Căci tot cel ce iubeşte adevărul va mărturisi că ceea ce se 
vede în oglindă e un chip foarte clar al unui lucru. Tot aşa şi cele 
ce sunt şi se fac nu arată vreo altă grosime sau vreun alt ipostas 
decât al lor propriu, dar arată totuşi chipurile neîndoielnice ale 
lucrurilor adevărate celor ce au primit puterea să vadă şi 
înaintează fără greşeală spre Adevărul Însuşi!50. Când deci auzi pe 
Pavel zicând că „prin credinţă umblăm, nu prin vedere” (2 
Corinteni 5, 7), să nu socoteşti că vorbeşte de credinţa care se 
naşte numai din auz, prin cuvântul simplu. Căci altfel, cum ar zice 
acelaşi: „Acum cunosc în parte, dar atunci voi cunoaşte precum am 
fost cunoscut” (1 Corinteni 13, 12)?; sau: „Când va veni ceea ce e 
desăvârşit, va înceta ceea ce e în parte” (1 Corinteni 13, 10)? Vezi 
că aceeaşi cunoştinţă de acum ne va ajuta să vedem şi în viitor? 
Deosebirea celei din viitor faţă de cea de acum e numai atâta câtă 
e între ceea ce e desăvârşit şi ceea ce e nedesăvârşit. Şi, iarăşi, cel 
ce spune că acum umblăm prin credinţă, şi nu prin vedere, în alt 
loc spune: „Aşa alerg, dar nu ca unul ce nu văd; lovesc cu pumnul, 
dar nu ca unul ce bat văzduhul” (1 Corinteni 9, 26). Le spune 
aceasta nu făcându-se pe sine însuşi potrivnic celor spuse înainte, 


150 Realitatea care stă la baza chipurilor este Adevărul Însuşi sau 
Dumnezeu. Lucrurile nu au în ele vreun alt ipostas, adică vreo altă 
realitate, ci numai pe a lor proprie. Dar realitatea lor are caracter de 
oglindă, de chip. În mod necesar ele arată, prin ele, temelia lor sau 
Adevărul Însuşi. 

ci arătând câtă cunoştinţă adevărată şi sigură avea despre cele 
viitoare. El cugetă aşa pentru înţelesul îndoit al credinţei şi al 
vederii. 

Căci este o credinţă care ia fiinţă prin cuvântul simplu şi deci 
are nevoie de dovedire. Şi este o credinţă care nu are deloc nevoie 
de dovedire, sădind o încredințare îndestulătoare în credincios din 
unele lucruri vădite. Ea se numeşte şi credinţa întemeiată într-un 
ipostas151. Vei înţelege mai limpede ceea ce spunem dintr-o pildă. 
Presupune că-ţi spun că am văzut un om oarecare, mare meşter la 
țesut, putând întipări, prin bătaia țesutului în pânză, animale, 
păsări şi chipuri de lei şi de vulturi, de cai, de care, de războaie şi 
altele de felul acesta. Dacă nu le-ai văzut pe acestea tu însuţi, ai 
nevoie de credinţă ca să consimţi la ceea ce ţi s-a spus numai prin 
cuvânt. lar dacă ţi s-ar întâmpla să vezi nu pe ţesător, ci pânza, ai 
cunoaşte îndată, chiar fără cineva care să-ţi explice, că acesta e 
lucrul unui om. Căci nu s-a putut produce prin ea însăşi, nici nu a 
putut fi ţesută de vreo altă vieţuitoare. În acest caz deci, sufletul 
va fi cuprins de altă credinţă, cu mult deosebită de cea dintâi. 

Tot aşa, şi ceea ce se înfăţişează ca chip general pricinuieşte 
credinţa. Căci ai văzut un om, să zicem cu păr bălai sau negricios, 
înalt la trup, încolo, potrivit la toate, la ochi, la culoarea obrajilor, 
la nas, la buze şi în altele, prin care se arată chipul persoanei. 
Acest chip este al unei persoane (ipostaziat - évvnóotatov). Dacă 
te-ar întreba însă cineva cum este faţa acelui ţesător, pe care nu l- 
ai văzut, ai spune că din vederea pânzei ai aflat sigur că cel ce a 
făcut-o e om cu chipul general al omului, dar că nu cunoşti chipul 
lui personal (ipostaziat) deoarece nu l-ai văzut tu însuţi. N-ai 
tăgădui că ţesătorul acestei lucrări bogate este om şi că ştii că este 
om şi că are chip omenesc. Deci cunoşti un chip nepersonal 
(neipostatic - G&VvIIOOTATOV), pe care, măcar că nu l-ai văzut, 
totuşi îl admiţi în general fără şovăire, ca şi când l-ai fi văzut. 

Există deci, ca să repetăm cele spuse, o credinţă prin auz, 
primită pe temeiul unui cuvânt simplu, şi există o credinţă 
întemeiată în ipostas şi primită printr-o încredințare vădită, aşa 
cum este un chip văzut în cineva, ca într-un subiect, şi în acest caz 
se numeşte ipostaziat, şi un chip care nu e în cineva, ci se 
contemplă în raţiunea lui generală, genul nefiind precizat prin 


151 „évvnóotatoçc”, credinţă enipostaziată, ce creşte din realitatea lui 


Dumnezeu, experiată de suflet. Ea îşi are dovada în ea însăşi. Tot cap. 
vrea să fie o dovedire că cele dumnezeieşti nu se cunosc în viaţa aceasta 
numai deductiv şi de la distanţă, ci are loc şi o anumită experienţă a lor. 
Aceasta e, de altfel, toată concepţia filocalică şi în general patristică. 

multe trăsături deosebitoare 152. 

Toţi contemplativii sunt stăpâniţi de o credinţă întemeiată în 
ipostas în acest sens1%, dar chipul îl văd în general, nu în ipostas. 
Dar dacă Dumnezeu n-ar fi un chip inteligibil (înţeles cu mintea), 
cum s-ar numi El frumuseţe?!51 Deci, precum există o frumuseţe 
inteligibilă a lui Dumnezeu, dar nu e văzută în ipostas1%, înţelege 
că există şi un chip inteligibil al Lui, măreț, atotsfânt, preaslăvit, 
pricinuind uimire sufletului, umplând şi luminând cu totul mintea, 


152 „Kon £oriw ei6ocG 0VK ev TM, aAAG peviko» Aóyw Bewpebuevov, oú 
KATÓ MOAAWD vEvel Ötrapepóvtwv KaTrnyopovuevov”. Ne aflăm în plină 
logică aristotelică. Patriarhul Calist, sau oricare ar fi autorul scrierii, e nu 
numai ascet, ci şi filosof. El ţinea seama de renaşterea filosofiei antice în 
sec. al XIV-lea bizantin. Dacă Sf. Vasile cel Mare întrebuinţează 
deosebirea ce o făcea Aristotel între specia generală umană şi individ 
pentru a o aplica la deosebirea între fiinţă şi ipostas în Sfânta Treime, 
Patriarhul Calist o aplică la deosebirea dintre credinţa care nu experiază 
realitatea crezută şi cea care o experiază. 

153 Toată expunerea dinainte a fost o foarte originală caracterizare a 
credinţei prin vedere, cu deosebirea ei de credinţa nebazată pe vedere. 
Credinţa din vedere este numită „ipostatică”, pentru că ea vine din însăşi 
realitatea crezută şi, ca atare, experiată. Ea vine din puterea acelei 
realităţi ipostatice trăite, mai precis din prezenţa Persoanei dumnezeieşti 
experiate. Totuşi această credinţă nu vede Persoana aceea (ipostasul) 
însăşi. Sunt propriu-zis trei situaţii: credinţa din auz, care nu experiază o 
lucrare ce vine din Dumnezeu, credinţa din experienţa lucrării ce vine din 
ipostasul Lui şi vederea lui Dumnezeu „faţă către faţă”, în însuşi ipostasul 
Lui, când credinţa încetează. Aceasta va fi în viaţa viitoare. Deci propriu- 
zis sunt două credinţe în viaţa de aici şi o vedere faţă către faţă în viaţa 
viitoare. Credinţa a doua e şi ea nu numai credinţă, ci şi vedere, dar 
vedere în parte. Ea e credinţa întemeiată pe ceva ce vine din ipostas, dar 
nu pe vederea ipostasului însuşi. Ea ştie de chipul general al lui 
Dumnezeu, dar nu-L. vede pe El concret, ci crede în El. 

154 Cei ce „văd” ştiu că Dumnezeu are un chip ipostaziat, dar nu-l văd 
ca atare; ei văd numai un chip general al Lui, dar nu văd chipul Lui 
ipostatic. Credinţa lor este ipostatică, în sensul că se bazează pe ceva ce 
vine din ipostasul dumnezeiesc, dar, nevăzându-L pe El Însuşi, ea rămâne 
totuşi credinţă, nu a ajuns încă vedere. Cei ce au această credinţă nu mai 
cred numai din auz, ci printr-o experienţă a lui Dumnezeu. Totuşi nu văd 
chipul ipostaziat al frumuseţii Lui. Dar văd o frumuseţe şi ştiu că ea lui 
Dumnezeu. Căci Dumnezeu n-ar fi frumuseţe dacă n-ar fi o realitate 
concretizată, ci numai generală. Dar, prin frumuseţea şi puterea lui 
Dumnezeu văzută de ei, văd totuşi indirect chipul Lui concret ipostatic. 

155 Aceasta ar putea fi înţeleasă aşa: frumuseţea lui Dumnezeu e „în 
ipostas”, dar văzătorii nu-l văd chipul ipostatic. Avem aici deosebirea 
între fiinţă şi lucrare sau energie necreată. Prin cele spuse ceva mai 
înainte despre Pavel care, pe de o parte, vedea chipul, pe de alta nu, şi 

covârşind-o cu marea şi mult felurita Lui strălucire şi aducând în 
ea înţelegerea lui Dumnezeu!155. De acesta întipărindu-se şi Manoe, 
a strigat: „Suntem pierduţi, femeie! Am văzut pe Dumnezeu” 
(Judecători 13, 22). Căci tot cel ce se întipăreşte de chipul acela 
mărturiseşte că aceasta este o dovadă a întipăririi lui Dumnezeu. 

Dar şi marele Moise a văzut pe Dumnezeu în acest chip, 
precum s-a scris: „S-a arătat Dumnezeu lui Moise în chip, şi nu 
prin ghicituri” (Numerii 12, 8). Căci, dacă ar fi lipsit cu totul de un 
chip vrednic de Dumnezeu, Dumnezeu ar fi cu totul de nevăzut (de 
necunoscut, de ne-simţit). Frumuseţea este o armonie, şi chipul un 
fel de întocmire statornică!%. Iar dacă s-ar spune că Dumnezeu e 
lipsit de un chip vrednic de El, ar trebui să se spună că e lipsit şi 
de frumuseţe, şi cu atât mai mult de faţă, în care sunt şi chipul, şi 
frumuseţea. 

Dar careva dintre proroci zice: „L-am văzut pe El şi nu avea 
nici chip, nici frumuseţe, ci chipul Lui lipsea” (Isaia 53, 2-3). 
Aceasta o spune despre dumnezeirea Cuvântului, întrucât atârna 
pe cruce ca un răufăcător, neavând niciun semn al firii 
dumnezeieşti. Căci, cât priveşte omenescul, deşi nu mai era în El 
frumuseţe din pricina morţii, totuşi e vădit că avea chipul unui 
forte să, 

Dar David Îl preamăreşte pe El iarăşi ca „împodobit cu 
frumuseţe” (Psalm 44, 3) - şi nu după omenitate -, căci adaugă: 
„Har s-a vărsat în buzele Tale”, ceea ce e propriu dumnezeirii, ca 
şi frumuseţea. Iar de faţa lui Dumnezeu, David pomeneşte în multe 
locuri. Aici zice: „Întors-ai faţa Ta şi m-am tulburat” (Psalm 29, 7), 
aici se roagă: „Să nu întorci faţa Ta de la mine” (Psalm 26, 14), 
sau: „Întoarce faţa Ta de la păcatele mele” (Psalm 50, 10) ş.a. 


deci mai avea nevoie de o credinţă, se afirmă că aici, pe pământ, încă nu 
vedem chipul ipostaziat sau personal al lui Dumnezeu, ci numai pe cel 
general. În viaţa viitoare vom vedea acelaşi chip, dar aşa de clar, că nu va 
mai fi nevoie de credinţă. 

156 Aceasta e credinţa ipostatică: cea care aduce în suflet convingerea 
despre chipul ipostaziat, pe baza iradierii din El, a ceea ce are El: 
măreție, lumină etc. 

157 Chipul este ca un fel de „structură”. Bunătatea, atotputernicia, 
înţelepciunea sunt un fel de structură statornică a lui Dumnezeu, izvorul 
tuturor structurilor. El poate fi şi trăit într-un anumit fel ca atare. 

158 Poate de aici s-a inspirat un sculptor german, când a confecţionat o 
mare statuie din lemn a lui lisus, având în loc de faţă o simplă tablă 
netedă (în biserica din Schifferstadt, o localitate de lângă Speyer). Dar 
aceasta ar însemna că s-a pierdut în suferinţă şi faţa omenească a lui 
Hristos. Şi atunci, cum se mai văd suferinţa Lui şi dragostea Lui în stare 
să primească această suferinţă? 

Deci, dacă nu e oprit de a se vorbi la Dumnezeu de faţă şi de 
frumuseţe potrivită cu Dumnezeu, care nu stă în figură şi nu e în 
ipostas propriu!%%, e cuvenit să se vorbească şi de un chip, care e 
el însuşi şi faţă, şi frumuseţe. Pe acesta avându-l întipărit în sine şi 
Pavel a spus: „Aşa alerg, nu fără să văd nimic; aşa lovesc cu 
pumnii, nu ca bătând aerul” (1 Corinteni 9, 26). 

Căci Dumnezeu, fără să fie văzut în Sine, nici împărtăşit, 
totuşi în alt înţeles se vede, şi Cel necuprins se cuprinde. De aceea 
şi David ne cere să căutăm pururea faţa Lui (Psalm 104, 4), ca, 
având în noi întipărirea dumnezeirii, să ne împărtăşim de mult şi 
negrăit har şi de bucurie şi plăcere dumnezeiască. Aşa zice David 
către Dumnezeu despre sine însuşi: „Sătura-mă-voi când voi vedea 
slava Ta” (Psalm 16, 15). Căci celor ce văd pe Dumnezeu în adevăr 
şi în duh începe să li se arate multa şi nesfârşita slavă a luminii 
feţei dumnezeieşti. Şi desfătarea, dar şi bucuria izvorâtoare din ea 
le este celor ce o pătimesc nesecată şi, aşa zicând, de nesuportat 
din pricina covârşirii ei, iar celor ce n-au văzut-o şi n-au gustat-o, 
de nepovestit şi de neînțeles. Căci dacă niciun cuvânt n-ar putea 
descrie dulceaţa mierii celor ce n-au gustat-o, ce meşteşug ar 
putea să lămurească cele mai presus de minte celor ce nu le-au 
văzut şi nu s-au împărtăşit de bucuria şi de desfătarea 
dumnezeiască din ele? Dar despre acestea, până aici. 

Deci Sfântul Pavel, având credinţa în Dumnezeu întemeiată în 
ipostas (évvnóotatov) şi chipul măreț şi mai presus de 
frumuseţe, dar neipostatic (ávvnóotatov), al lui Dumnezeu!®’, a 
spus că umblăm prin credinţă (2 Corinteni 5, 7), adică prin cea 
întemeiată într-un ipostas (TAC EDVNIOOTETOV), dar nu printr-un 
chip văzut în ipostas; adică prin credinţa care nu pricinuieşte 
îndumnezeirea nenăscută. Căci zice Sfântul Maxim: „Numesc 
îndumnezeire nenăscută iluminarea dumnezeirii prin chipul aflător 
în ipostas, care nu e făcută, ci se arată în mod neînțeles în cei 
vrednici. Totuşi prin chip se vede frumuseţea” 16t, Despre această 
frumuseţe zice Marele Vasile: „Ce e mai vrednic de iubit decât 
frumuseţea dumnezeiască?”, şi iarăşi: „Frumuseţea adevărată şi 
preaiubită şi văzută numai cu mintea curăţită e cea din jurul firii 


159 Frumuseţea lui Dumnezeu „nu e un ipostas propriu” în sensul că nu 
alcătuieşte un ipostas de sine ca celelalte trei Persoane dumnezeieşti, dar 
nu în sensul că n-ar fi întemeiată într-un ipostas sau în cele trei ipostasuri 
ale Sfintei Treimi. 

160 Sf. Pavel avea încredințarea despre chipul ipostatic, sau personal al 
lui Dumnezeu, prin trăirea unei iradieri din El, dar nu vedea însuşi acel 
chip ipostatic. 

161 Sf. Pavel nu vedea chipul ipostaziat, dar vedea frumuseţea ce iradia 
din El. 

dumnezeieşti şi fericite”. 

De aceea şi Pavel s-a mărturisit pe sine „simplu în cuvânt, dar 
nu în cunoştinţă” (2 Corinteni 11, 6). Căci era mare în cunoştinţă, 
prin care cunoştea în parte pe Dumnezeu, Cel mai presus de 
înţelegere, în chipul inteligibil vrednic de Dumnezeu. 

Această cunoştinţă în parte o avea şi Moise, văzătorul de 
Dumnezeu, care vedea chipul dumnezeiesc cel nevăzut în ipostas 
şi frumuseţea Lui. De aceea, zice: „Dacă am cunoscut că am aflat 
har la Tine, arată-mi-Te ca să Te cunosc şi să Te văd” (Ieşirea 33, 
13). Deoarece primise odinioară arătarea dumnezeiască şi slava 
frumuseţii, dar nu în ipostas, cere şi aceasta, ca unul ce s-a făcut 
mai desăvârşit!%2. Dar Dumnezeu nu a consimţit, deoarece aceasta 
nu e cu putinţă niciunui suflet înţelegător şi niciunei vederi, nici 
chiar celei îngereşti, ca una ce întrece hotarele a toată cunoştinţa. 
Moise era văzător de Dumnezeu şi vedea pe Dumnezeu în 
întuneric, dar nu în ipostas, ci în chip şi frumuseţe inteligibilă, fără 
suportul ipostatic (personal)!6. Aşa se poate vedea Dumnezeu, 
cum au spus şi Moise, şi Ilie şi, simplu grăind, toată ceata 
atotdumnezeiască a prorocilor. 

Deci umblăm prin credinţa întemeiată în ipostas (tá niorewc 
EVVINIOOTETOV), care se naşte din cele contemplate în jurul lui 
Dumnezeu şi îşi ia întărire din slava ce străluceşte din frumuseţea 
feţei Lui, şi mărturia, din chipul întipărit al luminii Lui mai presus 
de strălucire, şi nu prin credinţa ce se naşte în auz din cuvântul 
simplu!6. Iar dacă aici umblăm prin credinţa întemeiată în ipostas, 


15 Moise vedea şi el chipul lui Dumnezeu în frumuseţea ce iradia din 
El şi era încredinţat deci despre chipul Lui ipostatic, dar nu-L vedea în 
ipostas. 

163 Se poate deci rezuma cuprinsul acestei dezvoltări astfel: se vede 
frumuseţea lui Dumnezeu şi, în acest sens, şi chipul Lui, dar nu în 
ipostas; dar văzătorul ştie de acesta prin ceea ce vede, prin ceea ce 
iradiază din ipostas. 

164 Se precizează din nou înţelesul credinţei întemeiate ipostatic, atât 
faţă de credinţa întemeiată pe auz, cât şi faţă de vederea ipostasului, sau 
ipostasurilor dumnezeieşti. Credinţa întemeiată ipostatic e credinţa ce se 
naşte din lumina ce iradiază din Dumnezeu, din slava Lui care, în acest 
sens, se poate numi şi chipul Lui, dar care nu e un chip văzut ca ipostas. 
Acesta din urmă întrece puterea oricărei creaturi de a-L. vedea, chiar şi a 
îngerilor. Dar credinţa ce se naşte din vederea slavei şi luminii 
dumnezeieşti, din cele văzute „în jurul lui Dumnezeu”, adică din energiile 
Lui necreate, e deosebită totuşi de credinţa din auz, pe baza cuvântului 
simplu. Ea e o experienţă a prezenţei lui Dumnezeu prin lucrare, dar nu o 
vedere a fiinţei Lui. Dacă am reveni la cele trei categorii de cunoaştere a 
ţesătorului: cunoaşterea lui din auz, din vederea pânzei ţesute de el şi din 
vederea lui în persoană, credinţa ipostatică e identică cu cunoaşterea 

şi nu prin chipul văzut în suportul său ipostatic, sau personal (2 
Corinteni 5, 7), în veacul viitor nu mai e nevoie prin credinţă. De 
aceea, aici avem credinţa întemeiată în ipostas; şi deoarece atunci 
se va vedea mai limpede chipul preamărit al slavei, aici acest chip 
se vede mai umbrit. „Aici, cum zice Grigorie Cuvântătorul de 
Dumnezeu, se adună o întipărire din altceva într-o icoană a 
adevărului, care înseamnă un chip umbrit”. Atunci va fi vederea 
„faţă către faţă” (1 Corinteni 13, 12) şi „încetarea a ceea ce e în 
parte, prin arătarea a ceea ce e desăvârşit” (1 Corinteni 13, 10). 
„Acum, cum zice Fericitul Augustin, vederea în parte a lui 
Dumnezeu constă în răpirea întregului suflet raţional de iubirea 
slavei Lui”165. Căci în această dragoste sufletul se face unitar şi 
priveşte în mod unitar ascunsul cel unic şi mai presus de toate al 
lui Dumnezeu. Din chipul, din frumuseţea şi din faţa aceasta se 
umple de strălucire, se înfrumuseţează şi se luminează toată 
mintea, umplându-se de strălucire şi luminându-se duhovniceşte şi 
mai presus de lume. Prin acestea se simplifică, se înalţă şi se 
umple de uimire puterea ei văzătoare. Dar tot prin acestea se 
luminează sufletul în mod tainic şi se umple de desfătare 
dumnezeiască şi de veselie. Şi, ca să spun pe scurt, prin acestea se 
slăvesc şi se îndumnezeiesc cei ce iubesc vederea şi auzirea 
dumnezeirii şi se fac prieteni, următori şi văzători ai lui Dumnezeu, 
încă fiind legaţi cu trupul. De aceea, străvăd şi oglindesc în parte, 
printr-o simtire înţelegătoare, fericirea bunătăţilor viitoare şi 
starea veacului acela, „pe care nici ochiul nu le-a văzut, nici 
urechea nu le-a auzit, nici inima omului nu le-a încăput” (7 
Corinteni 2, 9). 


53. Tâlcuire la cuvintele: „Ierusalimul ce se zideşte ca o 
cetate, ai cărei părtaşi se adună la un loc. Căci acolo s-au suit 
seminţiile, seminţii ale Domnului, spre mărturie lui Israel” (Psalm 
121, 2-4). 

Ierusalimul se tâlcuieşte ca loc al păcii şi este chip al locului 


ţesătorului din vederea pânzei lui, dar nu din vederea chipului lui 
personal, pe când cea din auz e identică cu cunoaşterea ţesătorului din 
simplul auz; al treilea caz nu este posibil la Dumnezeu. Deosebirea între 
credinţa ipostatică şi cea a cunoaşterii ţesătorului din vederea pânzei 
tesute de el e că în pânză nu se vede lucrarea prezentă a ţesătorului, pe 
când în această credinţă se vede însăşi lucrarea prezentă a lui 
Dumnezeu, slava şi lumina ce iradiază din El. E ca şi cum am vedea 
mâinile ţesătorului lucrând, dar nu i-am vedea faţa. 

16 Acum începe să fie cunoscut în Răsărit Fericitul Augustin, cum se 
vede şi din învăţătura Sf. Grigorie Palama despre purcederea Sfântului 
Duh. 

lui Dumnezeu, adică al sufletului ce are în sine pacea cea întru 
Hristos. Căci nu orice suflet are în sine pacea cea întru Hristos şi 
poate primi numele păcii, ci cel care se zideşte ca o cetate şi are 
piatra cea din capul unghiului, pe care „a aşezat-o Domnul în Sion 
potrivit făgăduinţei, piatra cea de mult preţ” (Isaia 28, 16). Iar 
Sionul este vârful văzător al Ierusalimului, care e chipul minţii 
văzătoare a sufletului, plină de pace. Căci dacă ai căuta în altă 
parte, n-ai putea afla mintea observatoare şi privitoare a 
înălțimilor adevărului. Ea nu e decât în inima care a primit pacea 
cea întru Hristos şi s-a ridicat întreagă la o stare izvorâtoare de 
pacet, Ierusalimul e deci sufletul care petrece în pacea 
dumnezeiască, având piatra cea din capul unghiului şi pietrele 
preţioase rotunde din Sfintele Scripturi, de care se sfărâmă fiarele 
ce se grăbesc să urce în muntele lui Dumnezeu; care are şi 
asfaltul, adică smerenia pe care o produce Duhul Sfânt, şi care 
topeşte şi netezeşte învârtoşarea împietrită a inimii cu focul 
dumnezeiesc, prefăcând-o în duh zdrobit (Psalm 50, 18) şi umilit; 
şi ape din ploi, date Mântuitorului, care curg din râurile inimii; ba 
încă şi lemnele neputrezite în vederea unirii, ca nişte gânduri ale 
făptuirii adevărate; apoi cuie şi sfredelul care pricinuieşte frica şi 
sileşte spre împlinirea poruncilor dumnezeieşti; dar şi pe Cuvântul 
dumnezeiesc ca ziditor, şi pe cei de după El, adică pe cei ce 
cârmuiesc, cu ştiinţa primită de la El, puterile sufleteşti; şi, simplu 
grăind, uneltele de zidire, postul, privegherea, cântarea, citirea şi 
celelalte, ca să spun pe scurt, câte le-am primit de la Cuvântul 
întrupat (prin unealta raţiunii), spre înfăptuirea modului virtuţii 1%”; 
şi frânghia de finic, adică sfinţitele legi ale lui Dumnezeu din 


166 Se afirmă trei lucruri: a) mintea vede pe Dumnezeu, b) dar numai 
adusă în inimă, căci inima are o deschizătură spre infinitatea lui 
Dumnezeu; c) dar numai o inimă care a scăpat de tulburarea oricăror 
griji şi gânduri poate face loc în ea minţii văzătoare, căci numai ea se 
deschide spre Dumnezeu. S-ar putea spune că există o colaborare între 
minte şi inimă şi pe un plan inferior al vieţii lor: mintea e, în acest caz, 
ocupată de chipurile lucrurilor, iar inima, de grijile pentru ele sau de 
afecțiunile faţă de ele. Pentru ca mintea să poată vedea pe Dumnezeu în 
inimă, trebuie ca mintea să fie curăţită de chipurile lucrurilor, iar inima, 
de grijile legate de ele. 

167 „Opyaviku A6yw EIC apeTric rponov”. Expresia poate fi înţeleasă în 
ambele sensuri date în traducere. Dar ambele sensuri pot fi îmbinate. 
Logosul întrupat a dezvoltat raţiunea umană, pe care a asumat-o, în 
modul virtuţii, şi, drept urmare, noi înşine putem actualiza în mod 
sănătos raţiunea firii noastre în modurile virtuţilor. E vorba aici nu de 
raţiunea care raţionează, ci de raţiunea constitutivă a firii umane. De 
altfel, între acestea două aflătoare în om există o legătură. Ideea e de la 
Sf. Maxim Mărturisitorul. 

Scripturi; şi lumina cunoscută cu mintea, şi soarele mai presus de 
toată strălucirea, şi toate câte răsfrâng lumina în suflet. Ca să 
spunem totul deodată, toate câte se folosesc în chip văzut spre 
zidirea unei cetăţi le are, în chip dumnezeiesc şi duhovnicesc, 
sufletul. Căci el este Ierusalimul înţeles cu mintea şi el se zideşte 
ca o cetate spre locuinţă lui Dumnezeu Celui peste toate, Treimii 
Celei fără de început şi de viaţă făcătoare. Căci a spus: „Eu şi Tatăl 
vom veni, desigur duhovniceşte, şi locaş la el Fie vom face” (Joan 
14, 23), ca şi când ar zice: „Il vom face cetate; şi cetate cu 
adevărat minunată, întinsă la nesfârşit” 168. 

De aceea spune: „lerusalimul ce se zideşte”, nu zidit. Căci 
dacă Cel ce locuieşte în suflet e necuprins, cu dreptate e să se 
întindă şi sufletul la nesfârşit. Tot de aceea zice: „Ce se zideşte ca 
cetate”, nu „cetate ce se zideşte”. Căci, întrucât sufletul se zideşte 
şi întrucât din îmbinarea multor lucruri felurite se alcătuieşte o 
unică zidire întinsă în înălţime şi în lungime şi în lăţime spre 
locuinţa Împăratului fără de început, foarte potrivit i se spune 
„cetate”. Dar întrucât zidirea lui nu primeşte o margine datorită 
sălăşluirii în el a Celui nesfârşit, ceea ce nu e propriu unei cetăţi 
ce se zideşte, sufletul s-a numit pe drept cuvânt, în Sfintele 
Scripturi, nu cetate zidită, ci „ca cetate ce se zideşte”. Iar semnul 
vădit că e Ierusalim, dar că e ca o cetate ce se zideşte, este că cei 
părtaşi de el, adică puterile lui, se adună la un loc şi nu se împart, 
nici nu rătăcesc împrăştiaţi, ci petrec netulburat în pacea cea întru 
Hristos, fiind adunaţi la un loc şi având o unitate între ei. Apoi, 
pentru a desăvârşi adunarea la un loc a părtaşilor cetăţii, mai dă şi 
un alt semn, şi anume că „acolo s-au suit seminţii, seminţiile 
Domnului, ca mărturie lui Israel”. Pe cei ce mai înainte i-a numit 
părtaşi, acum îi numeşte „seminţii”. Căci puterile sufletului nu 
sunt de un neam străin. lar cele ce sunt simplu seminţii ale 
sufletului se fac seminţii ale Domnului, fiind făcute trepte 
dumnezeieşti şi mai presus de lume în sufletul plin de pace!6%. 

lar prin aceasta se fac mărturie şi întărire lui Israel, sau 
minţii care vede pe Dumnezeu, şi împlinesc toate un singur lucru 


1% Sufletul se poate deci întinde la nesfârşit. Are în sine această 
virtualitate. Dar ea se actualizează dacă are pe Dumnezeu drept cuprins. 
Altfel, se îngustează după lucrurile mărginite, sau rămâne mereu în 
planul mărginit. 

16 Puterile sufletului, devenind în suflet trepte spre Dumnezeu, sunt 
atât de întipărite de puterea dumnezeiască, atât de preschimbate, încât 
se pot socoti şi ca ale lui Dumnezeu. Căci prin ele nu numai sufletul urcă 
spre şi în Dumnezeu, ci şi Dumnezeu coboară ia el. În ele se întâlneşte 
Dumnezeu cu omul. 

al lui Dumnezeu: cunoaşterea Luit’. Şi toate aceste puteri 
înţelegătoare ajută la zidirea cetăţii lui Dumnezeu Atotţiitorul, 
paşnică şi sfântă. Căci cu adevărat în ea s-au înălţat puterile 
sufleteşti ca nişte trepte, făcând mintea, purtătoare de Dumnezeu 
şi pătrunsă de Dumnezeu, văzătoare de Dumnezeu. Căci precum 
este cu neputinţă seminţiilor sau puterilor sufletului împrăştiate şi 
stăpânite şi împărţite de lucruri străine să se facă trepte şi să 
zidească sufletul, întrucât, nefiind adunate la un loc, nu-l pot face 
loc al păcii, nici Ierusalim ce se zideşte, ca să vadă cineva în el 
lucrarea înţelegătoare, aşa, adunându-se acestea la un loc, este cu 
neputinţă să nu se înalțe în el ca trepte înţelegătoare şi departe 
conducătoare în Domnul, conglăsuind cu mintea care vede pe 
Dumnezeu şi apărând-o. Căci, atunci când sufletul se zideşte 
duhovniceşte ca cetate, într-o aşezare paşnică şi liniştită, şi 
părtaşii sau puterile lui sunt adunate la un loc, puterile 
înţelegătoare se înalţă ca nişte trepte ale Domnului şi se 
orânduiesc unitar, alcătuind în chip conştient o oaste unită, aliată 
cu mintea care priveşte pe Dumnezeu. Atunci cântă şi tu încetişor: 
„lerusalimul ce se zideşte ca cetate, ai cărei părtaşi s-au adunat la 
un loc; acolo s-au suit seminţiile, seminţii ale Domnului, spre 
mărturie lui Israel” în Hristos Iisus, Domnul nostru. 


54. Despre aceleaşi. 

Dar poate n-ar fi cu totul nepotrivit să adăugăm la cele spuse 
şi aceasta: Dacă voieşti să cunoşti că a început să umbrească din 
pace lumina dumnezeiască sufletul tău; dacă voieşti să ştii că 
sufletul tău e un lerusalim ce se zideşte ca o cetate; dacă bagi de 
seamă că părtaşii lui sunt adunaţi la un loc, adică toate gândurile 
şi puterile lui s-au adunat împreună şi voiesc să fie într-o unitate, 
ca să nu fie o cetate dezbinată, ci să-l zidească în chip unit ca pe o 
cetate; dacă se suie în acest Ierusalim, ce se zideşte ca o cetate, 
seminţiile Domnului, sau puterile cele mai generale ale sufletului, 
ajunse dumnezeieşti şi înălțându-se duhovniceşte şi făcându-se ca 
nişte trepte; dacă vezi săvârşindu-se acestea în tine, să nu încetezi 
să zideşti astfel mai departe. Adu-ţi aminte de turnul dezbinării, şi 
de zidirea lui, şi de despărţirea limbilor (Facerea 11, 1-9), şi 
cunoaşte că nu toată zidirea e bună, chiar dacă pare din afară 
astfel. 

Vorbind îndeobşte, cei ce au ochi văd două feluri de zidiri şi 
de trepte. Una, ce se face spre bine şi spre locaş al lui Dumnezeu. 
Iar semnul ei este că părtaşii ei sunt adunaţi la un loc şi seminţiile 


170 Toate puterile sufletului, deci şi simţirea şi năzuinţele lui, contribuie 
la cunoaşterea lui Dumnezeu. 

ei sunt seminţii ale Domnului ce se înalţă în ea, vestind sufletului 
lucruri mari, minunate şi pricinuitoare de pace, de iubire şi de 
sfinţenie, şi zidindu-l. lar alta, ce se face spre răul şi spre 
pierderea sufletului. Semnul ei nemincinos este împărţirea limbilor 
spirituale şi o cumplită tulburare. Iar sfârşitul e că se face sălaş 
patimilor, cum s-a făcut turnul dezbinării sălaş şerpilor. 

Învață deci deosebirea celor două zidiri, şi nu vei mai greşi 
când voieşti să alegi dintre amândouă pe cea mai bună. Dacă nu 
sunt stăpânite din vreme în vreme şi de multe ori adâncurile inimii 
tale de pacea şi de unirea gândurilor şi de lumina înţelegătoare - 
dacă nu se urcă din vederea lui Dumnezeu o plăcere negrăită în 
inima ta; dacă nu pornesc din cea mai din mijloc încăpere a inimii 
tale o reaprindere şi o lucrare duhovnicească cu temeiul într-un 
ipostas!”!, încât să ţi se pară adeseori că ai biruit mădularele 
trupului printr-o bucurie şi o lumină înţelegătoare şi printr-o 
vedere adâncă şi tainică ce vine de Sus în inimă; dacă nu gustă 
sufletul tău în chip duhovnicesc taine negrăite; dacă nu se produc 
în tine în chip unitar şi dintr-odată o bucurie negrăită şi o uimire 
neînţeleasă; dacă nu primeşti sfinţenia lui Hristos răsărind 
înlăuntrul tău cunoaşte că sufletul tău nu este Ierusalim, nici nu se 
zideşte ca o cetate şi nici părtaşii sau gândurile lui nu sunt 
adunate la un loc, nici seminţiile sau puterile generale nu s-au 
făcut seminţii ale lui lisus, nici nu se suie în suflet lucruri minunate 
bine orânduite, dezvăluind minţii şi arătându-i „cele ce ochiul nu 
le-a văzut şi urechea nu le-a auzit şi la inima omului, nepărtaş de 
Duhul dumnezeiesc, nu s-au suit” (1 Corinteni 2, 9). Şi ia seama să 
nu zideşti turn spiritual de dezbinare, al cărui sfârşit e distrugerea 
şi împărţirea limbilor spirituale, şi tulburare, şi pieire totală, cum 
s-a spus înainte. 

Am voit să spun care este pricina pentru care unii au sufletul 
lor ca o cetate a Ierusalimului ce se zideşte şi care e pricina zidirii 
şi pieirii turnului dezbinării; şi pentru ce părtaşii celui dintâi sunt 
adunaţi, iar în turnul dezbinării se întâmplă împărţirea de multe 
feluri a limbilor. Dar am renunţat la aceasta, cruţând auzul 
ascultătorilor printr-o vorbire mai scurtă. 


55. Tâlcuire la: „Aceia erau de neam bun de la răsăriturile 
soarelui” (lov 1, 3). 

Cei de neam bun de la răsăriturile soarelui sunt cei de la 
răsăriturile iluminărilor şi arătărilor soarelui înţelegător al 
dreptăţii, înnobilaţi şi îmbunătăţiţi prin privirea şi vederea 

11 „EVvIIGOTATOC EvEpyeta” e o lucrare nesubiectivă şi nu de sine, ci 
pornind din fiinţa sau din ipostasurile dumnezeieşti. 

înţelegerii îndreptate spre Dumnezeu, cei ce „s-au născut nu din 
sânge, nici din voia bărbatului, nici din voia trupului, ci de la 
Dumnezeu” (Ioan 1, 13). Sunt cei ale căror inimă şi minte petrec în 
palatul dumnezeiesc din ceruri şi care s-au învrednicit de 
convorbirea cu Dumnezeu şi s-au împărtăşit de taine dumnezeieşti 
şi negrăite ale Împărăției. Sunt cei ce s-au făcut trupul lui Hristos, 
Fiul lui Dumnezeu, şi mădulare în parte (1 Corinteni 12, 27) şi co- 
trupeşti cu El şi împreună-moştenitori şi împreună-părtaşi cu El 
(Efeseni 5, 6), avându-l. ca moştenire pe El Însuşi şi pe Tatăl, 
Dumnezeu dintru cele preaînalte, ajunşi părtaşi ai dumnezeieştei 
firi (2 Petru 1, 4), mai presus de cuvânt. Sunt cei ce au fost 
pecetluiţi cu Sfântul şi de viaţă făcătorul Duh (Efeseni 1, 13), de 
Care se fac părtaşi şi întru Care viețuiesc şi văd. Sunt cei ce s-au 
îmbrăcat în veşmintele albe (Apocalipsa 4, 4) şi proprii ale Duhului 
şi în tunici cusute în aur, în pietre scumpe şi mărgăritare. Sunt cei 
ce poartă coif şi cunună, şi pietre de rubin, şi diamante, şi tot felul 
de pietre preţioase. Sunt cei ce mănâncă şi beau la masa 
împărătească o mâncare de care nu se satură şi un nectar de care 
nu se plictisesc, căci toate sunt Duh, şi ei se împărtăşesc de cele 
duhovniceşti. Multe sunt minunile ce se săvârşesc în acele curţi 
împărăteşti. Se află acolo un foc ce răcoreşte şi se reaprinde, se 
mişcă împunsături ale iubirii, există o apă vie, grăitoare şi 
producătoare de râuri de viaţă veşnică; se află acolo un aer bine 
mirositor la respirat şi Duhul dătător de viaţă şi lumina razei 
unitare în trei străluciri, dar în acelaşi timp simplă şi mai presus 
de fiinţă. 

De aceea, aceştia, ca nişte văzători şi părtaşi de mari 
desfătări, s-au despărţit de cele de jos şi s-au unit cu cele de Sus. 
Au părăsit vederea celor văzute şi s-au dăruit întregi celor gândite. 
Au trecut peste cele trecătoare şi s-au statornicit în cele 
statornice. Stau jos pe rogojină şi umblă printre cele de Sus. 
Trupul îi leagă şi îi trage în jos, dar Duhul se apleacă şi dezleagă 
legăturile arse. Îndată ce au fost dezlegaţi, zboară mai presus de 
ceruri cu uimire şi repeziciune. S-au unificat prin privirea unitară 
spre Dumnezeu. S-au însingurat dinspre toate în privirea 
singuratică spre Dumnezeu. Sunt mutaţi de la o slavă la altă slavă 
(2 Corinteni 5, 18), mai mare, a Duhului, şi trec de la o bogăţie la o 
bogăţie mai mare, şi se desfată de cele negrăite. Şi-au zis: „Bună 
este această bogăţie a slavei şi a desfătării” şi, în timp ce priveau 
la ea, au fost uimiţi de una mai mare ca cele dinainte şi se arătau 
lor înşişi goi de toate şi săraci. Au rămas înmărmuriţi sau, mai bine 
şi mai propriu zis, au rămas cu gura deschisă de extaz şi o altă 
bucurie a cuprins inima lor. Urmează Împăratului puterilor, şi 
petrec în convorbire cu El, şi dănţuiesc împreună cu îngerii, 


CALIST PATRIARHUL 


copleşiţi de revărsările unui aşa de mare har, mai mult decât 
bucuraţi de acea negrăită moştenire şi nespusă iubire de oameni. 
Aceştia sunt, pe cât socotesc eu, cei de neam bun de la răsăriturile 
soarelui în Hristos lisus, Domnul nostru, a Căruia fie slava şi 
stăpânirea în veci. Amin. 

Când mintea vede în Hristos adevărul în chip unitar, e 
vremea de a tăcea (FEcclesiastul 3, 7). Căci e vremea în care se bea 
nectarul dumnezeiesc al bucuriei şi al veseliei duhovniceşti; e 
vremea vederilor de taină şi al împărtăşirii de lucrurile mai presus 
de fire. De fapt, atunci mintea vede limpede potirul din mâna 
Domnului, plin de vinul amestecării neamestecate!”2?, contemplă 
cât se poate de vădit turnarea din acesta în acesta (Psalm 74, 8) şi 
cunoaşte lămurit că drojdia lui nu s-a deşertat (Psalm 74, 8)". 
Căci străfundul revărsării bunătăţii dumnezeieşti şi, aşa zicând, 
adâncul bogăției şi capătul harului nu se descoperă nimănui din 
noi deşertat în viaţa de acum, chiar dacă s-ar învrednici de cel mai 
înalt urcuş spre Dumnezeu şi de cea mai mare îndumnezeire. Căci 
capătul şi desăvârşirea se păstrează tuturor spre împărtăşire în 
veacul viitor. „Încă nu s-a arătat ce vom fi”, după ucenicul ce I se 
rezema pe piept (1 Ioan 3, 2), iar după Sfântul Pavel, „acum 
cunoaştem în parte” (1 Corinteni 13, 9-10), „dar atunci 
desăvârşitul”. Căci atunci păcătoşii vor bea cu drepţii din potirul 
dumnezeiesc de taină şi din ceea ce e desăvârşit, ajunşi, după ce 
oglinzile se vor desface şi adevărul se va descoperi în chip vădit, la 
simţirea tainei care acum e acoperită în chip tainic. 

Drepţii, ca să se poată bucura mai desăvârşit de răsplătirea 
nădejdii în Dumnezeu, primind roada faptelor virtuoase, căci 
despre ei s-a scris: „Imbăta-se-vor din grăsimea casei Tale şi din 


172 Probabil pentru că sângele Domnului este unit fără amestecare cu 
dumnezeirea, ca întreaga fire omenească. Sângele Domnului e plin de 
dumnezeire, şi totuşi nu încetează de a fi sânge după fire. Potirul ni-l dă 
prin preot Hristos Însuşi, cum se vede în unele icoane româneşti pe 
sticlă, în care Hristos stoarce în potir vinul viței ce creşte din coasta Lui. 
Dar avem nevoie de preot pentru a şti că nu noi ni-l dăm. Iar cel ce ni-l dă 
trebuie să fie preot, sau mijlocitor, pentru că şi Hristos e Preot, sau 
Arhiereul, sau Mijlocitorul suprem. Ca atare, trebuie să fie părtaş la 
preoţia lui Hristos. Nu ni-l putem da noi înşine. 

173 Turnarea dintr-un potir în altul indică poate practica de la 
Proscomidie, când se toarnă vin dintr-o sticlă în potir, sau poate că se 
menţionează practica de a se turna vinul prefăcut în sânge dintr-un potir 
în altul pentru împărtăşirea unui număr mare de credincioşi. Iar acest act 
poate însemna că din trupul lui Hristos sângele Lui trece în potir, sau în 
trupul celor ce se împărtăşesc, împreună cu duhul Lui de jertfă. Dar 
drojdia nu se goleşte deplin, arătându-se că duhul de jertfă şi de iubire al 
lui Hristos rămâne neepuizat. 

izvorul desfătării Tale îi vei adăpa pe ei” (Psalm 35, 8) - despre ei a 
spus şi Domnul că-i va chema în Împărăţia Tatălui şi le va sluji lor 
(Luca 12, 37) -, după ce le-a făgăduit că vor bea şi paharul nou în 
Împărăţia lui Dumnezeu (Matei 26, 29) şi se vor veseli. lar 
păcătoşii vor bea spre a se umple de amărăciunea mâniei şi de 
întristarea veşnică; şi vor gusta atât cât să ştie de ce nectar 
preadulce se vor lipsi în chip nefericit din nesocotinţa lor. La 
gustarea acestuia în vremea de faţă ne îndeamnă, spre mângâiere, 
dumnezeiescul David, zicând: „Gustaţi şi vedeţi că e bun Domnul” 
(Psalm 33, 8), dar păcătoşii nu se întorc spre El. Însă cei ce se 
întorc ascultând, precum se cuvine, de poruncă şi văd potirul şi 
turnarea din acesta în acesta simt din amândouă părţile, şi de aici 
şi de acolo, chemările pline de har binevoitor!”î; şi beau, şi se 
bucură, şi-şi îndulcesc deplin simţurile sufletului, şi cântă, cum se 
cuvine, cântări pline de mulţumire (euharistice) lui Dumnezeu, 
strigând: „Şi paharul Tău este îmbătându-ne pe noi ca un 
preaputernic” (Psalm 22, 6); sau: „Şi mila Ta cea necuprinsă, dată 
încă de acum, ca dintr-un sân adânc, ca un vin, ne va urma pe noi 
în toate zilele vieţii noastre” (Psalm 22, 7) adevărate, adică celei 
viitoare, statornice şi nemuritoare. Căci pururea vom avea 
bunătăţile dumnezeieşti viitoare şi vom fi în ele, de vom gusta din 
amândouă părţile vinul potirului de viaţă făcător şi nou, aflat în 
mâna Domnului, şi vom bea din el în toate zilele. Deci din ceea ce 
e arătat cunosc, în chip cuvenit, ceea ce e ascuns; şi din ceea ce se 
varsă au dovada a ceea ce e la temelie; şi în parte, ca dintr-o 
arvună, îşi dau cu socoteala de ceea ce vor avea în viitor. 

De aceea, vădit fiind că drepţii se vor împărtăşi acolo mai 
bogat şi în chip mai obştesc!75 de cele ce se împărtăşesc în parte 
încă de acum, cât sunt pironiţi în trup şi în grosime şi în 
întunericul de jos, David, pe drept cuvânt, n-a zis cu totul lămurit 
că vor bea atunci drepţii şi păcătoşii, ci, spunând ceea ce e 
îndoielnic: că poate vor bea păcătoşii, a întrelăsat (omis) să spună 
ceea ce e recunoscut şi vădit: că drepţii vor bea. Căci dacă vor 
bea, poate, păcătoşii, ar fi de mirare să nu bea drepţii. Lucrul 
acesta e vădit, odată ce ei se împărtăşesc încă de acum de atâta 
băutură, încât se şi veselesc şi strigă: „Veselitu-m-ai pe mine, 


174 Turnarea dintr-un potir în altul e pentru cei ce se împărtăşesc o 
chemare ce vine şi din Hristos, de unde curge sângele, şi din potir, unde 
curge şi de unde se împărtăşesc nu numai când se împărtăşesc de Hristos 
propriu-zis, ci permanent, fără ca jertfa lui Hristos, de care se 
împărtăşesc, să se epuizeze. 

15 Împărtăşirea euharistică a mai multora cu Hristos în timpul vieţii 
pământeşti e un chip al faptului că în viaţa viitoare se vor împărtăşi de 
Hristos toţi drepţii, într-o comuniune universală. 

Doamne, întru făpturile Tale şi întru lucrul mâinilor Tale mă voi 
bucura” (Psalm 91, 4). Căci prin „lucrurile mâinilor” Lui arată că 
ţine şi întinde potirul plin de vinul amestecării neamestecate şi că 
îl toarnă pe el cu foarte multă iubire de oameni din acesta în 
acesta (Psalm 74, 8) şi păstrează drojdia din el pentru viitor. Dar 
acum strigă iarăşi, îmbătaţi, către Dumnezeu: „Paharul Tău este 
îmbătându-mă pe mine ca un preaputernic” (Psalm 22, 6), în 
Hristos Iisus şi celelalte!”6. 

Cânta-voi Ţie, Celui ce m-ai făcut pe mine, şi Te voi lăuda pe 
Tine, Preaînalte, Cel ce ai vărsat peste mine milele Tale prin har. 
Degetul Tău cel sfânt mă îmboldeşte, Preaiubitorule de suflet şi 
Preabunule Impărate, în cel mai din mijloc lăuntru al inimii mele 
(Psalm 71, 19-20), ca să cunosc că Tu singur eşti Cel ce faci lucruri 
minunate şi neobişnuite, şi mişti, cum se cuvine, literele sfintei 
Tale mâini în cartea vieţii prin atotdumnezeiescul Tău Duh, şi mă 
pregăteşti să văd cu simţire şi să mă întipăresc prin mâna Ta în 
simţurile înţelegătoare, în chip propriu, de frumuseţea Ta mai 
presus de uimire. Toate sunt pline de veselie şi de bucurie tainică 
în Hristos lisus, Domnul nostru. 

Există o pace mai mult părută decât adevărată. E cea a 
trupului care se desfată, care pricinuieşte multă grijă sufletului, 
chiar dacă pentru o vreme ia înfăţişarea prefăcută a liniştii. Şi 
există o pace a simţurilor, produsă de închiderea şi de fuga lor de 
toate, care este urmată de linişte. Dar şi aceasta, măcar că e 
neasemănat mai bună decât cea dintâi, e de scurtă durată. Căci, 
când sufletul e tulburat de gânduri, pătimeşte întreg omul, ca şi 
atunci când e tulburat trupul. Dar există pacea a treia, mai presus 
de a simţurilor şi a trupului. Ea constă în liniştea puterilor 
sufletului şi a omului dinlăuntru. Ea vine din purtarea şi sârguinţa 
cea bună, din rugăciunea mai curată, din plânsul mai dulce, din 
rostirea cu plăcere a cuvintelor dumnezeieşti. 

Dar aceasta încă nu înseamnă desăvârşirea păcii. Căci 
precum trâmbiţaşul sau cântăreţul la chitară nu poate rămâne 
neîncetat la lucrul său, deoarece, suferind în chip necesar uneori 
de osteneala mâinilor şi alteori din pricina vreunei neputinţe sau a 
unei împrejurări de boală, trâmbiţaşul nu poate trâmbiţa, şi 
cântăreţul la chitară nu poate mişca totdeauna cu putere coardele, 
aşa şi sufletul care-şi cârmuieşte în chip armonios puterile 
sufletului nu rămâne totdeauna neschimbat în starea aceasta, ci 
uneori e stingherit de vreo mânie, stârnită cu voie sau fără voie de 


175 Euharistia îmbată de „beţia trează” a entuziasmului născut din 
întâlnirea în dragoste cu Hristos. Aceasta este, pe drept cuvânt, încă un 
motiv pentru care în Euharistie se foloseşte vinul ca element care se 
preface în sângele Domnului. 

ceva, sau de vreo dorinţă de schimbare şi de trândăvie, fiind una 
dintre făpturi şi aflându-se legat cu grăsimea şi cu greutatea 
trupului. Dar când primeşte prin har prezenţa Celui nefăcut, Care 
a făcut toate, şi se împărtăşeşte de Duhul neschimbat şi de viaţă 
făcător, se umple de o viaţă preschimbată şi minunată, pricinuită 
de Duhul de viaţă făcător, şi se bucură de o viaţă mai presus de 
fire şi cu totul neschimbăcioasă. Şi precum viază datorită puterii 
de viaţă făcătoare, aşa şi vede, căci Duhul de viaţă făcător e şi 
lumină. Şi se bucură văzând cele mai presus de fire ale Celui mai 
presus de fire şi se bucură de pacea care întrece toată mintea 
(Filipeni 4, 7), datorită lucrării de înviorare şi luminii mai presus 
de minte a Celui mai presus de minte şi bucuriei tainice de cele 
văzute. 

În această pace sufletul nu se schimbă câtuşi de puţin, nici nu 
suferă de oboseală, nici nu e tulburat de cursele şi de uneltirile 
vrăjmaşului, ci priveşte într-o mişcare neîncetată pe Dumnezeu şi 
cele din jurul Lui, prin puterea şi mişcarea, ba s-ar putea spune, şi 
prin voia lui Dumnezeu şi a Duhului neobosit care lucrează în 
inimă din temelia ei ipostatică (personală), nu cum îşi închipuie 
unul sau altul, ci cum singur Duhul ştie, Care „cercetează şi 
cunoaşte adâncurile lui Dumnezeu” (1 Corinteni 2, 10) şi învaţă pe 
cei părtaşi de El, printr-o simţire a sufletului. Deci, până ce ne 
sârguim să aprindem în noi, printr-o vieţuire liniştită, harul 
Duhului şi nu-L. stingem, şi până ce suntem plini de sfinţenia şi de 
pacea negrăită şi mai presus de fire a lui Dumnezeu în Treime, 
purtăm cu adevărat, precum s-a spus, în smerenie, iubire şi 
rugăciune, pacea trupului şi a duhului şi a sufletului în chip 
neobosit!77. Căci pacea cu osteneală nu e încă pacea desăvârşită, 
ci pricinuitoare a celei desăvârşite. Cea desăvârşită, potrivit celor 
spuse, se trăieşte cu totul fără osteneală, în odihna sabatismului 
desăvârşit şi a odihnei în Hristos178. 

Aflând tu cum, nefiind, ai fost făcut, şi cunoscând cu bună 
ştiinţă pe Cel ce te-a făcut şi te-a plăsmuit, şi înțelegând pricina 
trecerii tale la existenţă fără o mişcare a ta dinainte, de cugeţi 
bine, alipeşte-te cu iubire pe tine întreg, cu toate simţurile tale, de 


177 Ultimele două alineate sunt foarte alterate în textul din Filocalia 
greacă. 

18 Sabatismul e un alt nume pentru odihnă, de la sâmbăta (ziua a 
şaptea), în care Dumnezeu S-a odihnit de crearea lumii (Evrei 4, 10; Sf. 
Maxim Mărturisitorul, Capete gnostice, Il, 64, Filoc. rom., Il, p. 228). 
Aici, vorbind şi de „sabatism” şi de „odihna” în Hristos, autorul înţelege 
poate odihna lui Dumnezeu şi a noastră de lucrurile create, dar şi odihna 
în Hristos, ce urmează aceleia, cea dintâi fiind reprezentată de sâmbătă, 
iar a doua, de duminică. 

preadulcele lisus şi Dumnezeu, Făcătorul şi Ziditorul tău, pentru 
buna făptuire şi pentru vederea feţei Luit’. Căci vieţuind astfel, 
întru făptuire şi vedere, vei dobândi multe daruri ale lui Dumnezeu 
şi te vei face dumnezeu şi duhovnicesc şi asemenea, întreg, tu, 
făptură, cu Ziditorul, veselindu-te veşnic împreună cu Domnul tău 
şi cu Tatăl în iubirea lui Dumnezeu şi în odihna cea întru 
Dumnezeu, prin lisus Hristos, în vecii vecilor, ieşind din toate cele 
văzute. Amin. 


56. Când am văzut şi am cunoscut, prin vedere 
înţelegătoare, de unde am venit aici în chip atât de minunat şi 
unde voi ajunge la sfârşit, şi când îmi închipui, în al treilea rând, 
pe Cel ce m-a adus la fiinţă şi mă poartă şi mă va duce la sfârşitul 
meu, înţeleg pe Tatăl negrăit şi nu-mi mai este necunoscută 
iubirea Lui. Drept urmare, privesc oarecum ca în oglindă taina 
scopului Lui cu mine. Pentru aceea mă şi veselesc de acestea trei 
cum n-ar putea să spună cineva. Dar veselia aceasta aşa de mare e 
urmată adeseori de o tristeţe tot aşa de mare, cunoscându-mă pe 
mine, în chip neîndoielnic, petrecând în mod nevrednic de 
chemarea mea. Pe urmă, văzând cum îmi arăţi slava Ta cea 
neapropiată prin zidire şi înțelegând cum îmi arăţi iubirea Ta 
negrăită faţă de mine, prin întruparea Unuia-Născut Fiului Tău şi 
cunoscând unirea Ta cea negrăită şi mai presus de fire cu mine, 
aşa cum mi-o înfăţişezi într-o împărtăşire negrăită pururea 
izvorâtoare, mă minunez foarte de slava Ta şi mă uimesc de mila 
Ta neobişnuită faţă de mine. Căci în felul acesta mă scoţi din toate 
cele văzute şi mă odihneşti de toate cele gândite, Treime Sfântă 
mai presus de fiinţă. 

Dumnezeu, voind să facă în chip preaînţelept pe om, ca pe un 
înger pe pământ, ca pe un animal ceresc, după chipul şi 
asemănarea dumnezeiască, a aşezat în el, potrivit cu aceasta, 
suflet înţelegător, în stare de cunoştinţa lui Dumnezeu. Şi de aceea 
zice: „Eu am zis: dumnezei sunteţi şi toţi fii ai Celui Preaînalt” 
(Psalm 81, 6) prin har, ca nişte îngeri de a doua treaptă, care 
contemplă în tăcere pe Dumnezeu şi sunt înălţaţi spre El prin 
dragoste, în lumina duhovnicească. Dar omul pământesc nu se 
poate înălța la starea îngerească dacă nu s-a făcut în chip vădit 
duh ca îngerii!%0. Iar că cel credincios se face duh prin credinţă, 


179 Am fost făcuţi pentru urcuşul spre unirea cu Hristos prin cele două 
etape: prin făptuire şi vedere (contemplare). 

180 Numai duhul se poate înălța la starea îngerească, pentru că şi 
îngerul e duh. Dar aceasta nu înseamnă lepădarea trupului, ci covârşirea 
lui de Duhul dumnezeiesc. Trupul părăseşte prin aceasta trebuinţele 
materiale. El se hrăneşte cu pâinea îngerească, adică, cu lumina 

adică din nesfârşita putere şi nesfârşitul dar al lui Dumnezeu, 
preschimbându-se oarecum într-o plăsmuire dumnezeiască şi 
tainică, o arată Mântuitorul zicând că „ceea ce e născut din Duh, 
duh este” (Ioan 5, 6). lar că cei cu conţinut sufletesc se nasc 
duhovniceşte, o mărturiseşte credinciosul Ioan zicând: „Le-a dat 
lor putere să se facă copii ai lui Dumnezeu, celor ce cred în numele 
Lui, care nu din sângele bărbatului, nici din voia trupului s-au 
născut, ci din Dumnezeu” (Ioan 1, 13), spre a fi omul lăuntric, 
adică cel după chipul lui Dumnezeu care l-a făcut pe el!8t. Dar 
deoarece naşterea nu e după fire, ci după har, ea se dă celor ce se 
nasc duhovniceşte, prin primirea de către ei, şi nu e sub 
stăpânirea lor!%2. De aceea mintea părtaşă de ea e, precum se 
cuvine, şi tron al Sfântului Duh!85. Căci precum fierul aprins se 
face şi el foc, dar nu se preface în foc prin fire, ci prin transmitere 
şi împărtăşire până ce se află împreună cu focul, şi e scaun al 
focului întrucât focul se aşază şi se odihneşte în fier, aşa şi mintea 
se face duh şi tron al Duhului prin naştere din Duhul, sau prin 
unire cu El şi prin împărtăşire de El, Dumnezeu învăluind în chip 
vădit mintea şi unindu-Se cu ea şi odihnindu-Se în ea ca într-un 
scaun. 

Iar aceasta este începutul minunat al înaintării sufletului nu 


dumnezeiască. El a devenit transparent şi uşor. E ca şi când omul n-ar 
mai avea trup. Trupul îl face doar capabil să vadă înțelesurile 
dumnezeieşti în cele materiale. 

181 Naşterea din Duh e o mare taină. Ea nu e ca naşterea din trup, 
care-l face pe om tot trup. Nu e nici o creaţie din nimic, ci e o ieşire din 
Duh, o alcătuire din Duh, dar şi o ridicare a omului la starea de om 
duhovnicesc, la starea de duh care a existat de mai înainte ca om trupesc 
înzestrat cu suflet. Duhul preschimbă pe om prin energiile Sale. Duhul îl 
face subiect al energiilor sale. Omul e asemenea Duhului când a ajuns la 
această stare, dar se deosebeşte de Duhul prin faptul că nu s-a ridicat şi 
nu se menţine prin el însuşi în această stare, ci prin Duhul. Omul se naşte 
întâi din trup; Dumnezeu îl uneşte după aceea în Hristos din Sine, 
făcându-l asemenea Lui. Dar o oarecare naştere din Sine după crearea 
din nimic (după prima naştere din pământ) a efectuat-o Dumnezeu cu 
omul încă de la început. 

182 Naşterea din Duh nefiind o naştere după fire, ci după har, nu se 
produce decât cu voia celor doi, a omului şi a Duhului. Ca atare, nu 
rămâne în stăpânirea omului, fără voia lui şi a Duhului. Viaţa cea nouă se 
naşte prin libertatea amândurora şi se menţine în planul libertăţii. Omul 
se nu află într-o relaţie naturală, necesară cu Duhul. 

183 Nefiind născut după fire din Duhul, nu e numai fiu după har al 
Duhului, ci şi tron sau loc al Lui, adică deosebit după fire, subordonat Lui. 
Tronul sau locul e mai puţin decât Împăratul care şade în el, dar se 
împărtăşeşte de slava Lui. 

spre treapta îngerului, a celei mai smerite dintre puterile cereşti, 
ci spre treapta lui Dumnezeu Celui Preaînalt, ca apoi să coboare la 
cea a scaunului, apoi a heruvimului, apoi a serafimului şi de aici 
până dobândeşte în întregime însuşirea îngerului, a treptei celei 
mai smerite, vestind celor apropiaţi în Duh minunile şi tainele lui 
Dumnezeu. Căci dacă împărtăşirea, după înţelepţii în cele 
dumnezeieşti, trebuie să premeargă transmiterii, e limpede că 
mintea trebuie să se împărtăşească mai întâi de Duhul, adică să se 
facă scaun (tron) al Lui, şi apoi să transmită cele duhovniceşti184, 
apoi să se facă heruvim în Duh, care înseamnă revărsarea şi 
mulţimea înţelepciunii dumnezeieşti; după aceea să voiască să 
înţelepţească pe ceilalţi, slujind asemenea serafimului, ca una ce, 
prin cunoaşterea înţelepciunii şi prin paharul şi băutura ei, a ajuns 
la iubirea aprinsă şi pururea mişcătoare a lui Dumnezeu - căci aşa 
se tălmăceşte numele de serafim -, ca astfel să încălzească şi să 
aprindă pe alţii spre iubirea lui Dumnezeu; şi apoi să continue 
drumul, venind până la treapta de a învăţa pe aproapele, care este 
cea a îngerului. De aceea, cei ce nu au ajuns dumnezei în duh şi 
scaune ale lui Dumnezeu, şi heruvimi, şi serafimi, şi celelalte 
trepte duhovniceşti de mai jos, n-ar putea fi nici îngeri siguri, şi n- 
ar putea nici sluji lui Dumnezeu, nici învăţa cele cuvenite în duh şi 
adevăr. Drept aceea, adevărata înaintare a sufletului îşi ia 


184 Sufletul ajunge întâi, prin îndumnezeire, la Dumnezeu şi apoi 
coboară pe rând la treptele îngereşti. Căci întâi e împărtăşirea directă de 
Dumnezeu, şi apoi transmiterea celor primite de la Dumnezeu tuturor 
cetelor îngereşti. Viziunea lui Dionisie Areopagitul despre îngeri ca 
mijlocitori ai luminii dumnezeieşti către oameni e completată aici sau 
explicată printr-o viziune alternativă. Desigur, rămâne întrebarea: oare 
cu treptele mai de jos ale îngerilor nu se petrece acelaşi lucru? Şi atunci, 
oare nu se împărtăşesc ei mai înainte de noi de Dumnezeu, ca să nu mai 
aibă nevoie să-L. cunoască prin omul îndumnezeit? Sau nu comunică şi ei 
din împărtăşirea lor directă de lumina dumnezeiască cetelor îngereşti de 
pe treptele superioare? Poate că răspunsul, în ceea ce-l priveşte pe om, 
stă în faptul că omul, ca fiinţă unită cu trupul, poate cunoaşte într-un mod 
deosebit pe Dumnezeu, şi îngerii îşi pot înmulţi şi ei cunoştinţa de 
Dumnezeu prin omul îndumnezeit. Omul poate cunoaşte sau înţelege pe 
Dumnezeu în Fiul lui Dumnezeu Cel întrupat, cum nu-L pot cunoaşte sau 
înţelege îngerii. Căci înţelepciunea lui Dumnezeu e de multe feluri. Un fel 
al ei, poate cel mai minunat, s-a arătat în Hristos. Şi pe aceasta o cunosc 
oamenii în Biserică. Iar îngerii o cunosc pe aceasta mai ales prin oameni 
(Efeseni 3, 10). Cel înălţat coboară până la îngeri, ca să vestească 
îngerilor ca un om cele ale lui Dumnezeu. Dar coboară şi mai jos, până la 
oameni, ca să vestească acestora ca un înger cele ale lui Dumnezeu. Cel 
înălţat la împărtăşirea de Dumnezeu primeşte un rol misionar. Pildă 
culminantă în această privinţă ne este Hristos. 

începutul de la împărtăşirea de Dumnezeu Cel preaînalt, şi, 
precum s-a spus, aşa înaintează în Hristos lisus, Domnul nostru 185. 

Mărturisi-voi Ţie, Negrăite Doamne în Treime, nu cele proprii 
Ţie, ci cele proprii mie, după putinţă. Căci Tu, Negrăite, împreună 
cu ale Tale, Te-ai preaînălţat, aflându-Te de nesfârşite ori mai 
presus de orice cuvânt şi minte ce voieşti să Te înţeleagă sau să 
vorbească despre Tine. Căci Tu m-ai zidit prin hotărârea Ta, mai 
presus de orice măreție, altfel decât pe orice altceva; m-ai 
plăsmuit cu mâna Ta; după chipul şi asemănarea Ta m-ai zidit. lar 
eu, deşert făcându-mă în toate acestea aşa de mari şi de cinstite şi 
slăvite daruri, m-am arătat peste măsură de nerecunoscător, 
nesocotind poruncile Tale, care sunt şi ele sfinte şi pricinuitoare de 
pace, de bucurie adevărată şi de putere îndumnezeitoare. Şi ceea 
ce e şi mai minunat este că, înainte de a mă fi adus pe mine la 
existenţă, ai zidit, pentru mine şi pentru viaţa mea, şi pentru 
vederea şi cunoaşterea Ta, şi pentru desfătarea duhovnicească 
copleşitoare de cele din jurul Tău, lumea de o atât de mare 
frumuseţe şi slavă, împodobită în chip bogat şi felurit cu putere şi 
cu înţelepciune creatoare, fără de care n-ar putea să existe niciun 
ceas. Şi prin ea viețuiesc şi propăşesc trupeşte, întrucât mă 
hrănesc cu ea şi mă bucur de ea; dar şi sufleteşte, căci prin ea 
cunosc, contemplând plin de uimire, noianul preaînţelept şi 
atotputernic al purtării de grijă şi al iubirii Tale. 

Acestea le-ai făcut Tu, Negrăitule. Iar eu, lipsitul de minte, 
mi-am risipit viaţa împotrivindu-mă poruncilor Tale, cu adevărat 
dulci şi vrednice de iubit pentru cei ce au minte. Vai, suflete 
nesimţitor! Vai, ce învârtoşare! Nu te gândeşti, nefericitule, că 
numai ca să trăiască trupeşte o viaţă muritoare sluga săracă se 
supune stăpânului şi împlineşte cu prisosinţă poruncile lui, chiar 
dacă unele din ele sunt grele, şi aceasta nu în folosul lui, ci al celui 
ce le-a dat? Iar tu, lipsitule de minte, nesocotind în chip nevrednic 
poruncile unui astfel de Ziditor, Binefăcător şi Hrănitor, deşi sunt 
date pentru tine şi pentru slava ta nemuritoare, le întorci pe dos. 
Mă înspăimânt de neruşinarea şi de veşnica ta osândă! 

Zis-am, Doamne, sufletului meu sărman şi cu adevărat 
păcătos, făpturii Tale, Preaiubitorule de suflet, când m-ai întors pe 
mine spre Tine, Preabunule, bucuria mea cea negrăită: Ai multe 
bunătăţi duhovniceşti, suflete! Mănâncă, bea, veseleşte-te (cf. 


185 Sufletul întâi se înalţă la treapta la care S-a înălţat Hristos, apoi 
săvârşeşte şi el un drum al chenozei, al coborârii cu Hristos, Care nu 
rămâne numai acolo Sus, spre a primi închinare, ci coboară în chip 
nevăzut şi lucrează la înălţarea altor şi altor suflete care cred în El, prin 
învăţătura şi prin Tainele Sale. În Hristos e nu numai înălţarea omului la 
Dumnezeu, ci şi chenoza sau coborârea Lui spre slujire. 

Luca 12, 19). lar când s-a răzvrătit, păcătosul, împotriva Ta, am 
fost chinuit şi umilit foarte (Psalm 37, 8). Dar, o, bogăţia bunătăţii 
Tale, Preabunule! Când m-am abătut în chip greşit de la calea Ta 
cea dreaptă şi de la bine. Tu, venind în chip minunat, prin daruri 
necuprinse, iarăşi m-ai întors. Şi mâncând cu adevărat şi bând şi, 
prin acestea, veselindu-mă duhovniceşte, precum se cuvine, m-am 
depărtat iarăşi de multe ori de la mila Ta, rostogolindu-mă, nu ştiu, 
prin uneltirea cumplită a diavolului, sau prin neatenţia mea, sau 
prin amândouă, sau poate şi prin vreo judecată mai adâncă a Ta, 
din care vin îngăduirile, părăsirile şi certările povăţuitoare în chip 
felurit186. 

Şi iarăşi, şi de multe ori, m-am înfundat în mocirlă adâncă, 
unde nu era o temelie tare (Psalm 68, 2)1%7. Astfel m-am ticăloşit şi 
m-am încovoiat, înfigându-se în mine spinul, sau acul aducător de 
moarte al păcatului, şi, scurt vorbind, multele rele câte le-a uneltit 
vrăjmaşul cu viclenie împotriva sufletului meu pentru grozava mea 
nepăsare şi pentru cumplita mea nebunie. 

Dar Tu niciodată nu m-ai trecut cu vederea până la sfârşit, ci 
cu glas duhovnicesc ai strigat în adâncul de taină al inimii mele 188 
şi ai zis sufletului meu descurajat: „Mântuirea ta sunt Eu” (Psalm 
34, 3), nu te teme, ci întoarce-te la odihna ta, nu rătăci. Şi aşa m-ai 
mângâiat pe mine, Iisuse, Care nu ţii minte răul, ci Te-ai făcut mie, 
în chip vădit, sprijin de mântuire. Şi ca o dreaptă a Tatălui m-ai 
prins cu putere, şi certarea Ta povăţuitoare m-a îndreptat iarăşi 
(Psalm 17, 39), ca de atâtea ori, la bucuria cea mare de atâtea 
taine negrăite. Vino deci, Cuvinte al lui Dumnezeu, în inima mea, 
ca o pecete tare, pentru ca să văd lumina negrăită mai presus de 
fire! Vino înăuntrul braţelor mele, ca să lucrez faptele sfintelor şi 
de viaţă făcătoarelor Tale porunci! Vino, lisuse Hristoase, 
Împărate mai presus de ceruri, vino ca să viețuiesc în Tine 
duhovniceşte! Apropie-Te, printr-o plăcută simţire, de mine, cel ce 
mă întorc la Tine din tot sufletul, veselia mai presus de lume a 
celor în care locuieşti. Fă să strălucească în mine ca un fulger 


186 Despre aceasta vorbeşte Diadoh al Foticeei, Cuvânt ascetic..., cap. 
94, Filoc. rom., I, p. 463. 

187 „VI60TA01G” = un suport, care să nu mă lase să mă înfund mai jos. 
Răutatea nu are limită. Singur Dumnezeu, mai bine zis Hristos, S-a făcut 
„ipostasul” sau suportul umanităţii tuturor celor ce cred în El. 

188 Expresia: „Dumnezeu strigă în conştiinţa omului” nu e numai o 
metaforă. De fapt, El strigă în adâncul omului şi când acesta s-a 
rostogolit în păcate. Omul aude acest glas şi trebuie să dea un răspuns. 
Chiar dacă răspunsul lui e negativ, el e tot un răspuns. Dar prin 
răspunsul negativ nu scapă de strigătul lui Dumnezeu; nu-l poate înăbuşi 
pe acesta. 

strălucirea Ta! Vino, Tu, Cel nesfârşit în înţelepciune, ca să se 
adune sufletul meu la sine şi, prin aceasta, şi la Tine!1%% Şi să se 
risipească şi să se îndepărteze cei ce duşmănesc sufletul meu în 
deşert” (Psalm 3, 7) şi mă prigonesc degeaba şi mă chinuiesc fără 
cruţare. „Păzeşte-mă, Doamne, rogu-le, pururea, ca pe lumina 
ochilor” (Psalm 16, 8), ca să Te privesc veşnic pe Tine, împreună 
cu Tine!%, Preaslăvite şi Negrăite Doamne. 


57. Ce sunt eu, Doamne, Cel ce eşti nezidit, decât pământ 
şi cenuşă (Facerea 18, 27)? Şi ce este timpul meu, al celui ce trece 
ca o umbră şi ca un vis scurt, înaintea Ta, Cel fără de început, în 
ochii Căruia o mie de ani sunt ca ziua de ieri care a trecut şi ca o 
strajă în noapte (Psalm 89, 4)? Şi ce este înţelepciunea mea la 
Tine, Cel ce ai făcut cerurile întru înţelepciune, şi pământul, şi 
toate ale lui deodată şi în aceeaşi clipă, ca să stau înaintea Ta, 
Preaiubitorule de suflet, întreg, spre a-Ţi răspunde? Nu, Stăpâne, 
te rog, nu! Părinţii nu iau răsplată de la pruncii nou-născuţi pentru 
cele făcute lor, nici nu cer vreo faptă, ci se îngrijesc cu simplitate, 
cu iubire şi cu sârguinţă, în chip vrednic de laudă, de datoriile lor, 
hrănindu-i pe cât pot şi îmbrăcându-i. Pentru aceea şi Tu, Sfinte 
Părinte veşnic şi Preaiubitor al nostru, ca Cel ce eşti Făcătorul 
nostru al tuturor din nimic, rogu-Te, nu Te supăra pentru greşelile 
şi fărădelegile mele, nici nu cere, lubitorule de oameni, de la mine 
fapte pe măsura harului Tău. Nu, Bunule, nu! Ci precum se cuvine 
să fie iertaţi pruncii, tot aşa, şi cu mult mai mult şi nesfârşit mai 
mult, iartă cele ale mele şi înmulţeşte darul Tău neprihănit întru 
mine, care am nevoie de ajutorul Tău, ca cel ce sunt slab cu 
înţelegerea. Căci Tu eşti Cel ce m-ai făcut şi m-ai zidit şi m-ai 
plăsmuit din nou, Atotlăudate, cu un scop preabun, ca, odată ce m- 
ai făcut bun şi m-ai împodobit foarte cu frumuseţile cele 
îndumnezeitoare, ca pe un chip adevărat al Tău, să mă slăveşti în 
chip strălucit şi preaînalt. Căci n-ai venit să judeci, ci să mântuieşti 


189 Ca de atâtea ori în scrierile duhovniceşti, se spune şi aici că 
adunarea sufletului în sine înseamnă totodată adunarea lui în Dumnezeu. 
Căci adunarea în sine înseamnă venirea omului la conştiinţa de sine, prin 
întrebarea despre ultimul său temei şi rost. Şi atunci, nu poate să nu dea 
de Dumnezeu ca acest ultim temei şi rost. Atunci aude glasul lui 
Dumnezeu, pe care împrăştierea în tot felul de ocupaţii exterioare 
neesenţiale îl înăbuşise. _ 

1% Numai dacă Duhul Însuşi priveşte în noi pe Domnul, Îl putem privi 
şi noi în Duhul. Căci lucrarea Lui de privire a lui Dumnezeu ne devine 
privirea noastră. Numai dacă cel ce ştie să se vadă pe sine e cu noi şi ne 
transmite în chip iubitor puterea lui de vedere îl vedem şi noi pe el 
împreună cu el. Aceasta se întâmplă chiar şi în relaţiile dintre oameni. 


CALIST PATRIARHUL 
lumea (Joan 3, 17). Amin. 


58. Osândit fiind de însuşi cugetul meu, precum Tu Însuţi 
cunoşti, Doamne, cele dinlăuntru ale mele, vezi că nu am nevoie, 
Preaînţelepte, de niciun judecător. Judecata Ta se face cu dreptate 
în lucrurile îndoielnice. Dar când cel ce se împotriveşte s-a osândit 
cu adevărat el însuşi şi se vede şi se mărturiseşte nu numai simplu 
păcătos, ci ca păcătuind zi de zi şi ceas de ceas, cruţă-l, Doamne, 
Iubitorule de oameni, de judecată. Milă caut şi har cer, Izvorule al 
milei şi al harului! Tu eşti Cel ce ai binevoit să Te faci om pentru 
mine. Tu eşti Cel ce, din prisosinţa bunătăţii Tale, nu ne faci nouă 
după fărădelegile noastre, şi, din covârşitoarea iubire faţă de noi, 
nu ne răsplăteşti după păcatele noastre (Psalm 102, 12), ci Te laşi 
mai degrabă biruit de iubirea proprie Ție, şi depărtezi de la noi 
fărădelegile noastre, pe cât sunt de departe răsăriturile de 
apusuri. Drept aceea, pe Tine Te rog, Doamne, lisuse Hristoase, 
Care nu ţii minte răul, Preamilostive Stăpâne, şi de la Tine cer, 
deşi cu nevrednicie, Cel ce ierţi toată fărădelegea şi tot păcatul 
meu, pune în inima mea pecetea desăvârşită şi darul cu adevărat 
sfânt al Preasfântului Tău Duh, prin puterea şi înţelepciunea Ta, ca 
prin acestea făcând, pe cât e cu putinţă, prin puterea harului Tău, 
cu înţelepciune şi cuminţenie duhovnicească, ceea ce este plăcut 
înaintea Ta, să curgă iarăşi din inima mea râurile cele duhovniceşti 
ale înţelepciunii Tale neprihănite şi să mă aflu întru înţelegerea 
adevărului şi într-o lumină pe potriva ei. Fă să fiu de aici înainte în 
părtăşie cu Tine şi cu ale Tale, luminat în vecii vecilor, dar încă de 
acum, de lumina Ta mai presus de slavă, prin mila Ta neînchipuită 
şi prin harul Tău negrăit. Amin. 


59. Nu a cunoscut cineva mai limpede uneltirea, sau, dacă 
trebuie spus altfel, atacul diavolesc personal, decât cel ce a scăpat 
de draci şi s-a izbăvit pentru o vreme de atacurile lor. Şi nimeni nu 
scapă şi nu se izbăveşte de ele, cum am spus mai înainte, dacă n-a 
dobândit în inimă  înrâurirea şi suflarea dumnezeiască 
personală!*!. Iar aceasta o naşte credinţa, însoţită de smerenie şi 
de iubirea lucrătoare de Dumnezeu şi de oameni, prin petrecerea 
în linişte, împreună cu privegherea, prin citirea aici lucrătoare, 
aici văzătoare şi deci de Dumnezeu cugetătoare, şi prin rugăciune. 
Iar iubirea lucrătoare poate fi numită, cu adevărat, împlinirea, pe 
cât e cu putinţă, a sfintelor porunci ale lui Dumnezeu. Din acestea 


191 Am tradus aici prin „atac personal” şi „suflarea personală” 


expresiile npoofoinv evvndoraroc şi ponńv epvn6oraTov, primul pornind 
din ipostasul diavolului, a doua din al lui Dumnezeu. 

se naşte deci nu numai o înţelegere mai curată şi mai străvezie a 
lui Dumnezeu, ci vine în suflet şi cunoştinţa amănunţită şi 
deosebirea limpede a diavoleştilor uneltiri de rele urzitoare. Căci, 
cu cât sunt mai mari nevoinţele, cu atât e mai mare şi războiul 
dracilor pizmaşi, porniţi cu furie în chip covârşitor şi fără răsuflare 
spre tot felul de chinuiri viclene ale sufletului purtător de 
Dumnezeu. Aşa că, dacă n-ar sta aproape cu iubire de oameni 
Hristos, Mântuitorul poporului Său, şi nu s-ar lupta pentru 
credincioşi, cu adevărat nu s-ar mântui niciun om, chiar dacă ar fi 
sfânt. 


60. Am cunoscut cât se poate de limpede şi-Ţi 
mărturisesc, Doamne, că din neluare-aminte, din nerecunoştinţă, şi 
din lucrare nesocotită m-am făcut, în chip înspăimântător, mai rău 
ca dobitoacele necuvântătoare, eu, cel necuvântător. Căci acelea 
îşi păstrează firea lor şi viețuiesc potrivit cu ea, dar eu n-am 
cunoscut nici măcar un ceas care este cu adevărat lucrarea curată 
a firii mele, din pricina urâciunii patimilor spurcate şi din 
împătimirea şi tulburarea pricinuite de cele trecătoare. De aceea, 
prostit la minte, nu cunosc firea mea aşa cum este, sau cum 
trebuie să fie cu adevărat. Şi m-am lăsat prins în însoţirea 
drăcească pentru săvârşirea răului. Şi sunt cu adevărat mai rău şi 
decât aceia în hotărârile mele. Căci, dacă aş fi fost ca aceia, 
nesupus bolii şi nemuritor şi neavând trebuinţă de ceva spre a trăi, 
aş fi fost fără îndoială cu mult mai rău, nenorocitul de mine, şi mai 
nestăpânit în pornirile nebuneşti. Dar, iată, deşi nu sunt 
nemuritor, ba sunt supus bolilor dese şi lungi, totuşi păcătuiesc şi 
mă bucur de păcatele mele şi le uneltesc. Şi ceea ce e şi mai rău e 
că nu tind numai spre unul dintre rele, iar de celelalte mă feresc, 
ca fiecare din aceia. Căci unul din aceia e pricinuitor al iubirii de 
argint, altul al slavei deşarte, altul al iubirii de plăcere şi altul al 
altei patimi, sau, mai bine zis, fiecare e prieten şi împreună- 
lucrător spre una din ele, al celor ce se lasă înduplecaţi de el. Eu 
însă singur sunt îndrăgit de toate patimile şi le săvârşesc pe toate. 
Şi aceasta în chip atât de pătimaş, că, chiar dacă nu mă mişcă 
dracii şi nu mă momesc din afară, mă mişc eu însumi spre patimi, 
sau mai vârtos cad în ele, în chip jalnic. Din această pricină, chiar 
dacă n-am săvârşit unele dintre ele, aceasta s-a întâmplat nu 
pentru că m-aş fi ferit de bunăvoie de ele, sau nu le-aş fi voit 
anume, ci nu le-am săvârşit pentru că n-am putut. lată că sunt 
deci, cu drept cuvânt, cu mult mai rău ca aceia. Căci aceia, măcar 
că sunt nemuritori şi liberi de boli şi n-au nevoie de nimic pentru a 
trăi, totuşi nu înclină niciunul dintre ei decât spre un singur fel de 
păcat. Iar eu, ale cărui zile sunt nu numai puţine, ci şi împovărate 

de boală, de neputinţă şi de greutăţi, tind spre tot păcatul şi sunt 
gata să-l săvârşesc cu toată sârguinţa. Cu adevărat sunt cu mult 
mai rău decât dracii. 

Ci, Doamne, Doamne, Cel nemăsurat în milă şi Care voieşti 
prin fire mântuirea în aşa fel că n-ai ţine minte nici răul dracilor, 
dacă ar vrea să se pocăiască, întăreşte-mă cu înţelepciune şi cu tot 
ce se cuvine, ca să mă pocăiesc cum trebuie pentru păcatele 
săvârşite şi întoarce-Ţi cu îndurare Preasfânta Ta faţă, Stăpâne, 
Cela ce eşti viaţă fericită şi mai presus de fire şi bucuria statornică 
mai presus de lume a drepţilor, dragostea fără măsură şi iubirea 
de oameni şi milostivirea negrăită. Fă cu sufletul meu, care strigă: 
„Miluieşte-mă, Cel ce eşti uşor de împăcat”, marea şi minunata Ta 
milă, ca să arate celor ce o cunosc că şi pe draci, dacă s-ar 
întoarce şi ar zice „Miluieşte-mă” către bunătatea Ta cea fără 
margini, aşa cum sunt, nu i-ai alunga de la mila Ta şi nu i-ai 
depărta, Tu, Care eşti izvorul harurilor. Căci dacă pe mine, care 
sunt mai rău ca aceia şi mai nesocotit decât dobitoacele 
necuvântătoare, eşti în stare să mă miluieşti, cu adevărat nu ar fi 
nici om, nici demon, care, căzând la Tine şi strigând „Miluieşte- 
mă”, nu ar afla îndată, în prisosinţa bunătăţii Tale nemărginite, 
milă bogată şi minunată şi mai presus de toate nădejdile. 
Miluieşte-mă, Iisuse, Care eşti şi Tatăl nostru şi izvorul milei. 


61. Multe îmi vin în minte, Doamne, să le gândesc. Dar 
nimic nu este ceea ce aş putea înţelege în chip sigur până la capăt. 
Nu este în toate un singur lucru, în a cărui cunoştinţă să nu am 
vreo lipsă. Prin aceasta mă dovedesc neputincios a cunoaşte ceva 
aşa cum se cuvine, în chip vădit, simplu şi deplin. Văd cerul acesta 
şi pământul cu adevărat. Dar ce sunt acestea, sau de cine au fost 
făcute, şi cum se susţin, şi celelalte multe despre ele, şi firea lor e 
vădit că nu cunosc. Pot arăta cu uşurinţă aerul, apa şi focul celor 
ce voiesc. Dar care este firea fiecăreia din acestea, cine ar putea-o 
spune? Şi cum una tinde în jos, alta în sus, iar aerul, în toate 
părţile, nu şi-ar putea deschide nimeni gura şi n-ar putea mormăi 
un cuvânt. Dar trec peste acestea, neştiind ce să spun. Firul de 
păr, care pare cel mai neînsemnat, ca unul ce nu poate fi prins cu 
simţurile noastre, din ce iese şi cum? Cum se ivesc toate firele de 
păr în timp şi după o anumită rânduială? Şi ce cunoaştem despre 
firele de păr, ce sunt ele? 

Pentru aceea, Te rog, Doamne, izbăveşte-mă de gândurile 
închipuirii, care învinovăţesc pe aproapele şi judecă toate şi 
osândesc pe toţi. Acoperă-mă cu braţul Tău cel tare, că sunt slab la 
minte şi foarte tocit, ca să cuget despre acestea. Cine cunoaşte 
măsurile cerului şi ale pământului, mărimea şi greutatea lor? Cine 

cunoaşte cursul atât de repede şi de neobosit, pe lângă aceea şi 
atât de măiestrit şi de regulat al soarelui? Cine va înţelege puterea 
care le poartă pe acestea atât de înţelept? Cum ar cunoaşte 
acestea cel ce nu poate avea nici măcar cunoştinţa ţânţarului? 
Fiind atât de lipsit de înţelegere şi de puterea înţelepciunii, nu mă 
bizui decât pe harul de la Tine, când vorbesc de îndumnezeire şi 
de unirea mai presus de fire cu Dumnezeu, prin lucrarea 
dumnezeiască proprie Lui şi prin înţelegerea dată de El, pe câte 
cu putinţă. 


62. Numai cei ce au primit simţirea duhovnicească, prin 
pătrunderea cea din har, înţeleg pe cei ce n-au dobândit simţirea 
duhovnicească, şi sunt conduşi sufleteşte prin sunete limpezi şi 
lămurite spre cele ce se întâmplă. Căci unul ca acesta poate să le 
deosebească pe toate, după Sfântul Pavel, deşi el nu e judecat de 
nimeni altul (1 Corinteni 2, 15). Fiindcă cei ce sunt altfel nu numai 
că nu văd lipsa Duhului dumnezeiesc, ci şi fericesc uneori, din 
neînțelegere, pe cei vrednici mai mult de compătimire, întrucât nu 
au primit simţirea Duhului prin har, ci sunt purtaţi mai degrabă de 
duhul lumii şi sunt „sufleteşti”, cum îi numeşte cuvântul 
dumnezeiesc (1 Corinteni 2, 14). lar cei duhovniceşti la simţire şi 
aprinşi de focul dumnezeiesc nu judecă nicidecum lucrurile cu 
grabă sau după latura văzută, ca cei mulţi, ci după adevărul 
neschimbat şi veşnic din ei, fiind învăţaţi în chip sigur de Duhul de 
viaţă făcător şi luminător, Care dăruieşte celor în care Se 
sălăşluieşte o altă viaţă decât cea obişnuită, o viaţă mai presus de 
fire şi o lumină şi o cunoştinţă deosebită de a ochilor celor mulţi. 

Aşa a fost Iacov Patriarhul care, schimbând de multe ori 
locul, a rămas apoi într-un unic loc, dar a văzut acolo multe cu 
ochiul pătrunderii şi a spus lucruri minunate despre fiii săi 
(Facerea 49, 1 şi 5). Aşa a fost Isaia, cel mai puternic în cuvânt 
dintre proroci. Căci, văzând pe lisus dus ca o oaie spre junghiere 
(Isaia 53, 7), nu s-a lăsat înşelat nici de pătimirea, nici de smerenia 
Lui şi de purtările proprii ei, ci a văzut tainic în acestea, cu ochiul 
pătrunderii, slava Lui, aşa cum se cuvine; măcar că L-a văzut pe 
lisus lipsit de chip şi de frumuseţe (Isaia 53, 2) şi supus celorlalte 
pătimiri, a mărturisit totuşi dumnezeirea Lui. Aşa a fost, ca să 
spunem pe scurt, fiecare dintre sfinţii proroci, care credeau cu 
înţelegere cele duhovniceşti, prin iluminarea Duhului. 

Cel ce voieşte să cunoască cu uşurinţă pe cei ce au în ei duhul 
lumii, sau, mai potrivit zis, pe cei purtaţi de duhul lumii, să-şi 
aducă aminte de ceata cărturarilor şi fariseilor din Evanghelie, 
cum se îndeletniceau cu cele părute bune şi ţineau cu împătimire 
la cele arătoase şi pofteau cu toată puterea sufletului şi prin 

păşirea şi schima cuvioasă să fie numiţi „învăţători” şi nu 
urmăreau altceva decât să-şi potrivească un chip la arătare şi să 
laude cu făţărnicie viaţa virtuoasă (cf. Matei 23, 3, 4). De aceea, 
vai ce orbie! Pe lisus Hristos, Fiul Cel prea adevărat al lui 
Dumnezeu Cel peste toate, L-au osândit cu înverşunare, din pizma 
pe care o năştea în ei duhul lumesc, la moarte; au osândit la 
moarte viaţa dumnezeiască şi adevărată. 

Căci dacă Duhul Sfânt nu vorbeşte în noi, precum s-a spus, 
din pizmă (Iacov 4, 5), e vădit că duhul lumii grăieşte din pizmă şi 
de aceea judecă cu nedreptate şi întru întunecare. De aceea se vor 
tăia (Apocalipsa 1, 7), precum s-a scris, în vremea judecății de 
obşte a lui Dumnezeu şi se vor plânge pe ei înşişi, nu fără dreptate, 
de starea lor. Căci vor vedea pe Cel pe Care L-au străpuns (Joan 
19, 37) şi se vor întreba cu nedumerire, zicând: „Nu este Acesta 
Cel pe Care L-am socotit ca nimic şi nu socoteam viaţa Lui 
nebunie? Cum deci a fost rânduit Acesta între fiii lui Dumnezeu?” 
(Înţelepciunea lui Solomon 5, 4-5). Căci făcându-se de batjocură 
întunericului părerii de sine prin duhul lumesc, poticnindu-se 
cumplit, pe drept cuvânt nu au putut să cunoască Adevărul şi să 
umble pe urmele Lui, ca cei ce au mintea dreaptă şi pe Duhul cel 
luminător. 

Iar despre cei duhovniceşti, Pavel zice: „Oare nu ştiţi că vom 
judeca pe îngeri? Cu atât mai mult cele trebuincioase vieţii!” (1 
Corinteni 6, 3). Astfel, cel ce are Duhul pe toate le poate judeca (1 
Corinteni 2, 15), dar pe acesta, cum zice Domnul, nu-l poate primi 
lumea, nici vedea (Joan 14, 17). Deci toţi câţi n-au îmbrăcat, prin 
simţirea adevărată a sufletului, Duhul cel Sfânt mai presus de 
ceruri, nici nu-L au pe Acesta lucrând în ei cele negrăite, în taină, 
şi, grăind cele de nepovestit, sunt vădiţi ca având duhul lumii. „lar 
voi, zice Pavel, nu sunteţi în trup, ci în Duh, dacă Duhul lui 
Dumnezeu locuieşte în voi. lar dacă cineva nu are Duhul lui 
Hristos, acela nu este al Lui” (Romani 8, 9). 

Vezi că cei ce au Duhul în ei nu sunt trupeşti? Şi că cei ce 
sunt lipsiţi de Acesta nu numai că nu pot să judece drept în cele 
dumnezeieşti, dar nici nu pot să fie ai lui Hristos? „lar noi nu am 
luat duhul lumii, ci Duhul cel de la Dumnezeu, ca să vedem cele 
dăruite nouă de Dumnezeu” (1 Corinteni 2, 12). Înţelegi că cele 
dumnezeieşti şi adevărul nu le pot cunoaşte decât cei ce au primit 
Duhul lui Dumnezeu? Căci aşa a spus şi Domnul: „Când va veni 
Acela, Duhul Adevărului, vă va conduce pe voi la tot adevărul” 
(Ioan 16, 13). Vezi de unde răsare în mine adevărul întreg, deci şi 
judecata sigură şi liberă de păcat? 

De aceea, Duhul Sfânt se numeşte Duhul sfatului, Duhul 
ştiinţei, al înţelegerii, al înţelepciunii (Isaia 11, 2), Duh stăpânitor 

(Psalm 50, 13), Duh drept (Psalm 50, 11), Duhul adevărului (Ioan 
14, 17), iar la Isaia, „Duhul judecății” (Isaia 4, 4). Aceasta pentru 
că în El sufletul e dus de-a dreptul spre cele ce trebuie spuse şi 
fiindcă, lucrând El în suflet, acestea toate sunt judecate cum 
trebuie, dat fiind că sufletul e părtaş de El. Dar fără Duhul toate 
sunt pline de întuneric şi pustii de adevăr. Iar cel pustiu de adevăr 
va greşi ca urmare şi în cele spuse. Acela, încercând să judece, va 
alege cele mincinoase şi nu va nimeri adevărul. „Căci nimeni, zice, 
nu cunoaşte cele ale celuilalt decât Duhul care locuieşte în el” (1 
Corinteni 2, 11), „Căci Duhul toate le cercetează” (1 Corinteni 2, 
12). Dacă s-ar putea afla adevărul fără El, Duhul Sfânt nu s-ar mai 
numi Duhul adevărului, Duhul judecății şi celelalte spuse înainte. 
Deci, de va grăi cel ce judecă fără Duhul adevărului, va fi 
susținătorul minciunii, născocind ceea ce nu este şi, scurt vorbind, 
va cădea din adevăr şi se va scoate cu voia de la Dumnezeu şi de la 
slava lui Dumnezeu; şi va fi tăiat cu dreptate, ca unul ce judecă şi 
se rosteşte cu grabă în chip potrivnic adevărului, vânzând 
dreptatea cu nepricepere, ca un alt Iuda. Căci şi acela, de trei ori 
ticălosul, a fost osândit din pricina aceasta, că a vândut dreptatea 
şi adevărul, cum nu se cuvenea, adică pe Domnul nostru lisus 
Hristos, pe Cel trimis de la Tatăl ca dreptate şi Care S-a numit El 
Însuşi pe Sine adevărul (Joan 14, 6). 

Fariseu nenorocit şi orb, gol de Duhul care luminează ochii 
înţelegători ai sufletului! Tu te grăbeşti cu mândrie să judeci greşit 
din cele arătate cele dinlăuntru ale omului, ca şi aceia care, 
văzând învieri minunate de morţi şi mii de semne dumnezeieşti, pe 
care lisus, ca Dumnezeu adevărat, le lucra numai cu o 
încuviinţare, în loc să-L. laude şi să-L. preamărească şi să creadă în 
El, s-au supărat şi s-au mâniat pentru foarte înţeleaptă şi de 
oameni iubitoarea dezlegare a sabatului şi pentru că nu posteau 
ucenicii Mirelui (Matei 9, 14), nici nu se spălau cu grijă (Matei 15, 
2). Fariseule nebun şi prea lipsit de minte şi plin de întuneric, 
voieşti să îndrepţi izvorul înţelepciunii şi al harurilor minunate şi 
negrăite şi, trecând cu vederea faptele unei aşa de mari puteri, 
vezi pe cele mai neînsemnate şi făcute după o judecată încă 
neînţeleasă de tine! Cât de stângaci, de neştiutor şi de nesimţitor 
eşti! Te poticneşti cum nu trebuie de cele ce nu sunt nimic, cum ar 
zice cineva, neminunându-te, după cuviinţă, de faptele cele prea 
mari care s-au săvârşit şi neslăvind şi nelăudând, pe cât se poate, 
pe Cel ce le-a lucrat pe acelea. Apropie-te cu smerenie de Acesta şi 
cere cu sinceritate să ţi se dea motivul dezlegării acelora despre 
care tu socoteşti că au fost trecute cu vederea, contrar obiceiului. 

Deci, lucrul cel mai rău dintre toate este, pe cât se vede, 
părerea de sine, dar şi viclenia ce urmează după ea. Unul ca 

acesta este atât de întunecat, pe cât se socoteşte că ştie, şi pe atât 
de lipsit de minte, pe cât nu-şi cunoaşte neştiinţa. 

Şi, iarăşi, vai ţie, fariseu orb, care nu cercetezi lăuntrul 
paharului, de este curat, ci îţi închipui că e de trebuinţă să 
înfăptuieşti şi să vezi curăţenia din afară şi cea văzută (Matei 23, 
26)! Nu auzi ce porunceşte Hristos, adevărata Înţelepciune, despre 
judecată? Căci El zice: „Nu judecaţi după vedere, ci judecaţi cu 
judecata cea dreaptă” (Ioan 7, 24). Nu înţelegi că nu se poate 
judeca drept, nici rosti judecăţi drepte după ceea ce s-arată? Căci 
aceasta înseamnă „după vedere”. Cum deci tu, nesimţitorule, 
netemându-te de porunca Tatălui şi neînţelegând că nu ceea ce se 
vede este omul adevărat şi nu din ceea ce se vede trebuie el 
judecat, te porţi fără ruşine, în loc să te ascunzi? Dar e firesc să 
faci aşa. Căci lipsit de viaţa adevărată a luminii, a înţelepciunii, a 
Adevărului şi a cunoştinţei din El şi a celorlalte bunătăţi ce ne vin 
şi ni se împărtăşesc din Duhul, nu numai că nu poţi judeca cele ale 
altora fără greşeală, dar nici pe tine nu te poţi vedea în ce rău zaci. 
Scoate, dacă mă asculţi, bârna din ochiul tău, adică părerea de 
sine din mintea ta, şi atunci vei putea străvedea cum se cuvine, 
căci vei putea trece prin paiul, sau prin păcatul care s-a lipit, dintr- 
o răpire şi uitare, de ochiul aproapelui (Matei 7, 5). Dar până ce 
ochiul tău dinlăuntru nu vede lumina cunoscută cu mintea, e vădit 
că întunericul e pricinuit de bârna aflată în el. 

De aceea, nu afirma cele ce sunt proprii numai celor luminaţi, 
înainte de a te cerceta pe tine cu toată priceperea şi înainte de a 
alunga răul departe de tine. Căci făcând aşa, te faci batjocura 
dracilor şi a patimilor nebuniei. De aceea, fapta aceasta e foarte 
greşită şi pornirea spre ea e primejdioasă. Să grăiască şi să judece 
deci cei izbăviţi de Domnul, cum sfătuieşte fericitul David: „Cei pe 
care i-a izbăvit Domnul din mâna vrăjmaşilor” (Psalm 106, 2) celor 
cunoscuţi cu mintea, „şi i-a adunat din ţări”, adică din deprinderile 
pătimaşe şi neîmpăcate şi mult felurite, unindu-i între ei şi cu slava 
Lui. Să grăiască şi să judece aceştia, căci au fost adunaţi şi uniţi şi 
luminaţi, ca unii ce au fost izbăviţi şi mântuiţi!*2. 

Tu însă, până ce nu eşti, precum s-a spus, plin de lumina 
duhovnicească, asigură-te cu tăcere şi să nu-ţi fie frică să 
mărturiseşti că voieşti mai bine să înveţi şi că nu ştii, ceea cee 
pricină de mântuire, nu de pierzanie. Căci cum nu te va ruşina pe 
tine Hristos, Care zice: „Eu nu judec pe nimeni” (Ioan 8, 15)? Iar 
tu ce spui? „Eu îi judec pe toţi”. O, ce neştiinţă, ca să nu spun lipsă 


1% Cei uniţi prin iubire nu se mai judecă unii pe alţii. De aceea, să nu 
judece cineva pe alţii înainte de a fi câştigat iubirea faţă de ei. Se înţelege 
că atunci nu-i va mai judeca. 

de simţire! „Tatăl toată judecata a dat-o Fiului” (Joan 5, 22). Fiul a 
luat de la Tatăl lucrarea judecății. Iar tu de unde o ai, dacă nu ţi-e 
dată? Oare locuieşte Treimea şi umblă vădit în tine, potrivit 
făgăduinţei (2 Corinteni 6, 16)? Oare te vezi pe tine în Dumnezeu 
Cuvântul şi pe Dumnezeu Cuvântul în tine? Oare curg în tine 
râurile Sfântului Duh, sau izvorăsc ele din lumina neapropiată 
înlăuntrul inimii tale, sau celelalte câte le lucrează Dumnezeu în 
sfinţii Lui în chip arătat? Nu mai ai mult până acolo? 

Opreşte deci limba ta de la rău şi buzele tale, ca să nu 
vorbească viclenie (Psalm 33, 12). Caută, întreabă pe alţii şi învaţă 
cu grijă de la ei, şi nu învăţa pe alţii; şi, judecat de alţii, nu te rosti, 
nu judeca nicidecum tu însuţi. Trebuie să fie cineva foarte prost ca 
să-şi închipuie că, orb fiind, poate cerceta cele scrise în cărţi. Dar 
e cu mult mai prost cel ce-şi închipuie că poate cunoaşte, fără 
Duhul cel viu, cele ale altuia. Unul ca acesta nu poate cunoaşte 
întocmai nici ale sale cum sunt. 

Dar acestea sunt uneltiri şi ispite ale diavolului viclean şi 
pizmaş şi urător al binelui, pornite în chip vădit împotriva noastră, 
pentru că noi înşine ne-am umplut de viclenie din părerea de sine 
şi ne-am lăsat înduplecaţi, cum nu se cuvine, să purcedem a 
judeca. Prin aceasta el voieşte ca, poticnindu-ne cu nepricepere, să 
greşim în chip nefericit împotriva adevărului şi, în loc să ne 
apropiem de el şi să-l cunoaştem, să rămânem nefolosiţi şi să ne 
facem pricini de sminteală şi de vătămare nu numai nouă înşine, ci 
şi celor apropiaţi, şi, odată cu aceasta, supuşi înfricoşatei judecăţi 
a lui Dumnezeu. Cunoscând deci uneltirea diavolului şi ascultând 
de porunca marelui Pavel, să nu judecăm înainte de vreme (1 
Corinteni 4, 5), până ce nu va veni în noi Domnul în Duh, ca să ne 
lumineze şi să ne descopere cele adânci, învăţându-ne fără 
greşeală cunoştinţele şi descoperirile vederilor dumnezeieşti şi ale 
lucrurilor tainice. Arătându-ne astfel, în chip neamăgitor, 
duhovniceşti şi purtători de Dumnezeu, mai bine zis dumnezei, ne 
va călăuzi spre slavă şi ne va restabili în harul străvăzător. Atunci 
vom cunoaşte, în chip curat, la ce rău ne duce voinţa de a judeca, 
goliţi de harul lui Hristos. Dar tot atunci vom judeca fără greşeală 
întru dreptate. 


63. Dumnezeu l-a învrednicit pe Israel de la început de 
ajutor şi de multă şi minunată ocrotire şi l-a avut dintre toţi 
oamenii ca parte a moştenirii Sale. Dar lucrurile mari de ajutorare 
şi ocrotire, pe care le face Dumnezeu celor ce cred în Hristos, 
întrec aşa de mult pe cele din Israel, cât întrece sufletul trupul; şi 
atât le acoperă pe cele de acolo, cât acoperă soarele stelele. Mai 
bine zis, atât întrec cele ale noastre pe cele ale israeliților, cât 

întrece trupul umbra sa. Căci cu adevărat acelea sunt umbra celor 
ale noastre, dacă vrea cineva să înţeleagă. Acolo vezi pe Faraon, 
despotul amarnic şi nemilos, şi pe ipistaţii (supraveghetorii) aspri, 
purtând chipul Satanei şi al oştii lui, care nu aduc asupriri trupeşti 
necruțătoare, ci necăjesc cu sârguinţă şi în chip neobosit sufletul. 
Moise conduce acolo poporul lui Dumnezeu (Ieşirea 3, 10). La noi, 
ce covârşire! Însuşi Fiul şi Cuvântul adevărat al lui Dumnezeu Cel 
ipostatic întrece mult şi nesfârşit litera legii. Acolo e toiagul 
(leşirea 7, 9, 20; 8, 2 şi 1), aici crucea (Matei 27, 32). Acolo 
lemnul, prefăcut în chip minunat în şarpe, înghiţea şerpii (Ieşirea 
7, 12); aici crucea, unealta răutăţii, folosită de o atât de mare 
bunătate, se arată, printr-o prefacere oarecare, pierzătoarea 
demonilor. Acolo Egiptul e furat de aur, de argint şi de podoaba 
altor veşminte (Ieşirea 12, 35, 36). Dar facem şi noi aceasta pe 
ascuns în minte, aducând iarăşi lui Dumnezeu frumuseţea noastră 
eliberată de păcat. Acolo stâlpul de foc şi norul conducând pe 
Israel de-a dreptul la mare (Ieşirea 13, 21), aici, vederea lui 
Dumnezeu şi dragostea fierbinte a Lui, care conduce mintea 
credincioasă şi văzătoare la lacrimi neîncetate, în care se pierde 
toată vrăjmăşia şi se omoară, după ce mintea a ieşit din robia 
patimilor, precum s-au pierdut atunci în chip minunat slugile lui 
Faraon şi Faraon însuşi în mare, după trecerea mării de către iudei 
(Ieşirea 14, 28). Şi, spunând pe scurt, dacă ar vrea cineva să 
privească şi să vadă toate cele de atunci ale iudeilor, le va afla pe 
acelea umbre şi chip ale celor ce se săvârşesc acum cu credincioşii 
adevăraţi. 

lar cel ce voieşte să cunoască deosebirea dintre cele ale 
noastre şi ale iudeilor, mai pe scurt şi mai limpede, să se 
gândească la propovăduirea legii vechi şi a celei noi, şi nu va greşi. 
Cea dintâi vorbeşte despre făpturi, şi anume despre acestea 
văzute, că au fost făcute la început de Dumnezeu. Căci se spune: 
„A făcut Dumnezeu cerul şi pământul”, şi celelalte. Propovăduirea 
legii noi nu vorbeşte numai despre cele supuse simţurilor, ci şi 
despre cele cunoscute cu mintea dintre făpturi, mai bine zis şi 
despre cele necreate cunoscute cu mintea, de pildă: „La început 
era Cuvântul şi Cuvântul era la Dumnezeu şi Dumnezeu era 
Cuvântul” (Ioan 1, 1). Legea iudeilor spune: „A zis Dumnezeu: Să 
facem pe om după chipul şi asemănarea noastră” (Facerea 1, 26), 
iar a noastră spune: „Şi Cuvântul trup S-a făcut şi S-a sălăşluit 
întru noi” (Ioan 1, 14). Aceea spune: „Să stăpânească peste peştii 
mării şi peste păsările cerului şi peste dobitoace, şi peste tot 
pământul” (Facerea 1, 26), aceasta însă zice: „Şi din plinătatea Lui 
noi toţi am luat” (Joan 1, 16). În aceea se spune: „A zis Dumnezeu: 
«Să se facă lumină»” (Facerea 1, 3); în aceasta: „Dumnezeu, Care 

a zis: Să lumineze lumina din întuneric, a luminat în inimile 
noastre” (2 Corinteni 4, 6). 

Deci cel ce ia aminte la toate cele spuse, şi anume la 
amândouă propovăduirile, va înţelege limpede cât de mult întrec şi 
covârşesc bunătăţile noastre pe cele ale Legii vechi şi va spune că 
acelea sunt umbră şi chip faţă de adevărul nostru, sau al lui 
Hristos. Şi va lăuda şi preamări harul şi purtarea de grijă a lui 
Dumnezeu, Care de la umbră şi chip urcă firea noastră la mila mai 
presus de fiinţă a bunătăţii supralumeşti în Hristos lisus, Domnul 
nostru. 


64. Dumnezeu Se lasă, pentru iubirea Lui de oameni, 
prins de orice simț înţelegător. i 

O, Preasfinte Cuvinte ipostatic şi Ințelepciune şi Putere a lui 
Dumnezeu (1 Corinteni 1, 24)! Cum Te voi lăuda, Doamne, a Cărui 
fiinţă şi slavă e neapropiată? Cum voi preamări bunătatea Ta cea 
nemărginită eu, care sunt om şi port o minte mărginită? 1% Dar voi 
lăuda, voi preamări cele la care pot ajunge. Astfel voi veni din 
orice parte la simţirea slavei şi bunătăţii Tale, şi sufletul meu se va 
lipi cu toată puterea de Tine (Psalm 62, 8). Şi aşa, auzindu-le pe 
Tine, mă voi teme cu adevărat şi voi ieşi din toate întru Tine, după 
Prorocul care a zis: „Auzit-am, Doamne, auzul Tău!" şi m-am 
înspăimântat; înţeles-am lucrurile Tale şi am ieşit din mine” 
(Avacum 3, 1-2)19%. 

1% Mai înainte a spus că mintea este nehotărnicită, indefinită. 
Contrazicerea se împacă în sensul că mintea omenească se poate întinde 
la nesfârşit, adică nu sfârşeşte niciodată de a se întinde, pentru a 
cuprinde tot mai mult din Dumnezeu, Care niciodată nu sfârşeşte a i Se 
dărui şi mai mult. Dar tocmai de aceea niciodată mintea nu va ajunge să 
fie nesfârşită în act ca Dumnezeu, căci atunci n-ar mai avea ce să 
primească de la Dumnezeu. 

194 „Auzul” lui Dumnezeu e atât de atent, încât se face, aşa zicând, 
auzit şi înspăimântă sufletul. De multe ori se aude şi liniştea. Sau se aude 
mai mult în tăcerea cuiva auzul lui sau atenţia lui. „Auzim” adeseori 
liniştea, sau atenţia încordată cu care ne aude sau ne urmăreşte cineva; 
auzim „auzul” lui, şi aceasta ne face deosebit de atenţi în cuvintele, în 
purtările noastre. Atenţia lui e sesizată însă de încordarea mea, de 
„auzirea” mea, sau o provoacă pe aceasta. 

Sufletul, ieşind din toate, intră în Dumnezeu sau în lumea demonilor. 
În neant nu poate ajunge. Din fiinţa pe care a dat-o Dumnezeu, din fiinţa 
generală creată în care este (Das Sein), nu mai poate ieşi. Dar adevărata 
ieşire (extaz) este transcenderea din ordinea creată în Dumnezeu, de la 
viaţă la mai multă viaţă. 

195 Înțelegerea deplină a lucrurilor Domnului înseamnă trecerea în 
Dumnezeu, adâncul ultim şi transcendent din care se explică, în care se 

Tu, Cuvinte Preaînalte, Neînţelese, bătând la uşă (Apocalipsa 
3, 20), e vădit că ai bătut la auzul miresei din Cântarea Cântărilor, 
a cărei inimă s-a uimit din pricina Ta1%, ieşindu-şi din ea. De aceea 
a căutat că Te vadă cu multă simţire şi a strigat: „Arată-mi faţa Ta, 
şi mă fă să aud glasul Tău. Că faţa Ta este frumoasă şi glasul Tău, 
dulce” (Cântarea Cântărilor 2, 14). lubit-am să spun şi cele ce le-a 
spus lov: „cu urechea mea Te-am auzit mai întâi, iar acum Te-a 
văzut ochiul meu” (Iov 42, 5)'%. Căci precum eşti Cuvântul şi 
Înţelepciunea, aşa eşti şi „Lumina adevărată, Care luminează pe 
tot omul care vine în lume” (Ioan 1, 9); întâi ca lumina văzută de la 
început, apoi, ca Lumina luminând, ca Cel ce eşti Soarele dreptăţii, 
pe cel ce vede, ca să vadă mai presus de minte în chip fericit, 
înălţat prin virtuţi, cele dumnezeieşti şi mai presus de fire, cele 
negrăite, proprii lui Dumnezeu singur şi iubirii mai presus de 
lume!%. De aceea, şi Ioan vesteşte lămurit: „Am văzut slava Lui, 
slavă ca a Unuia-Născut din Tatăl, plin de har şi de adevăr” (Ioan 
1, 14). Căci, întrucât eşti Dumnezeu adevărat, eşti cu adevărat şi 
lumină, precum mărturiseşte iarăşi loan. De aceea, şi cei ce au 
luat din plinătatea Ta dar negrăit, strigă deschis, Negrăite, că Tu 
eşti Dumnezeu, „Cel ce a zis să lumineze din întuneric lumina care 
a luminat în inimile noastre” (2 Corinteni 4, 6). Şi Tu luminezi şi 
faci să strălucească în chip vădit cele negrăite, ca astfel să ne 
pregăteşti să vedem cele mai presus de fire, mai presus de lume 
ale harului şi adevărului, mai presus de ceruri, şi să ne veselim. 

De aceea, Te faci cunoscut, cu iubire de oameni, nu numai 
prin auz şi vedere, ci şi prin pipăit, după cum spune ucenicul ce Ţi 
se odihnea pe piept despre: „Cele ce le-am auzit, cele ce le-am 
privit, cele ce le-am văzut şi mâinile noastre le-au pipăit despre 
Cuvântul vieţii” (1 Ioan 1, 1). Fiindcă dacă Te faci şi haină celor 
credincioşi, odihnindu-i pe ai ăi, e vădit că cobori, Bunule, şi la 
pipăitul lor înţelegător şi îndumnezeitor!*. Căci, câţi s-au botezat 


luminează ele. 

1% Auzirea lui Hristos de către om la uşa lui se aude ca o bătaie la uşa 
acestuia. Cu această auzire bate la auzul miresei din Cântarea Cântărilor. 

19 Auzirea lui Dumnezeu, sau auzul „auzului” Său, premerge vederii 
Lui, prin care El intră şi mai mult în planul accesibil nouă. Dumnezeu nu 
mai e simţit ca unul ce e nevăzut, ci se vede slava Lui, lumina Lui. 
__1% Fiul lui Dumnezeu luminează întâi din creaţie, ca Logos şi 
Înţelepciune ce a lucrat şi lucrează prin ea; apoi luminează pe cel înălţat 
prin virtuţi, ca să vadă cele dumnezeieşti, necreate ale Lui, care sunt mai 
presus de creaţie. 

1% Tot cap. acesta se resimte de influenţa Sf. Simeon Noul Teolog (de 
ex. Traités théologiques et éthiques, Il, în: Sources chrétiennes, nr. 129, 
IV, p. 38). „Pipăitul înţelegător” e deosebit de cel prin simţuri. Ca şi 

în chip fericit întru Tine şi în credinţa în Tine Te-au şi îmbrăcat, în 
chip şi mai fericit, pe Tine (Galateni 3, 27), Dăruitorule mare, după 
Apostolul Pavel, vestitorul sfânt al adevărului. De aceea, s-a 
bucurat cu sufletul de Dumnezeu Tatăl şi de Domnul, Isaia, 
trâmbiţa prorocească cu mare suflet, când a fost îmbrăcat de El, în 
chip minunat, cu Tine, Doamne, căci veşmântul mântuirii şi haina 
veseliei cu care l-a îmbrăcat Tatăl, în chip mai presus de minte, ai 
fost Tu (Isaia 61, 10)2%. Căci, în lumina cea nepătrunsă şi mai 
presus de fire din jurul lui, cel preaînvăluit de Dumnezeu Te vedea 
revărsat pe Tine, pricina desăvârşită a unei atât de mari bucurii. Şi 
mai ales când a înţeles că acest veşmânt e mântuitor; căci Te 
vedea pe Tine ca mântuire. 

Tot aşa, din nesfârşita bogăţie a iubirii, Te faci mirosit în chip 
înţelegător de către cei ce au credinţă sănătoasă şi odihneşti şi 
prin aceasta în chip minunat pe ai Tăi, iar ei Te slăvesc şi Te laudă, 
că „mir vărsat e numele Tău” (Cântarea Cântărilor 1, 3); şi Te 
vestesc celor apropiaţi zicând: „Măr frumos la vedere şi bun la 
miros şi dulce la gust este frăţiorul meu, şi nardul meu a răspândit 
mirosul mirurilor Tale” (Cântarea Cântărilor 1, 11-12)201. De aceea 
şi Apostolul Pavel, purtându-Te pe Tine, a zis că „suntem buna 
mireasmă a lui Hristos” (2 Corinteni 2, 15). 

Dar şi gustare Te faci credincioşilor, şi cină, mâncare şi 
băutură a sufletului, dând viaţă şi hrănind în chip minunat şi 
crescând şi îndulcind tainic, cum se cuvine, pe cel ce se 
împărtăşeşte. Aceasta simțind şi David, prin gustarea Ta, ca proroc 
purtător de Dumnezeu a spus semenilor săi: „Gustaţi şi vedeţi că 
bun este Domnul” (Psalm 33, 8). Căci dacă eşti văzut şi ca măr, Te 
vor mânca cei flămânzi ca pe o hrană tare bună şi se vor sătura cei 
săraci cu duhul (Matei 5, 3), adică cei smeriţi cu cugetul; şi Te vor 
lăuda pe Tine, Doamne, pentru belşugul bunătăţii gustării (Psalm 
21, 30) cei ce Te caută pe Tine pururea, ca să Te afle şi să Te 


simţirea înţelegătoare, el este o întâlnire duhovnicească nemijlocită cu 
Hristos, care e totodată şi înţeleasă. 

2% Adeseori Prorocii închipuie, în ceea ce li se întâmplă, pe Domnul 
Hristos ca om. Tatăl îl îmbracă pe Isaia, ca să arate că prin el îmbracă 
umanitatea, primită de Fiul Său, cu slava dumnezeiască. Dar cuvântul 
prorocului e interpretat de autorul scrierii, în fraza următoare, şi în 
sensul că lumina ce o vedea prorocul în jurul lui ca veşmânt de slavă era 
văzută de el ca Hristos Însuşi. 

201 Nardul răspândit de suflet e mireasma mirurilor lui Hristos, a 
mirurilor revărsate în umanitatea lui Hristos şi, din ea, în ceilalţi. 
Dumnezeu nu e o abstracţiune gândită, ci oceanul vieţii care, prin 
atingerea de viaţa omenească, ia calitatea corespunzătoare conţinuturilor 
tuturor simţurilor. 

mănânce. 

Căci din belşugul puterii dătătoare de viaţă se întinde sfânta 
hrană şi băutură. Şi vor vieţui inimile celor ce Te mănâncă pe Tine 
în veacul veacului (Psalm 21, 30). Căci, fiind veşnic şi nestricăcios, 
îi faci pe cei ce Te mănâncă nestricăcioşi şi-i călăuzeşti spre 
veşnicie, prin lucrarea covârşitoare proprie Ţie. Pentru aceea, din 
bunătatea Ta nemărginită, care înfrumuseţează şi face bine, chemi 
şi îndemni pe cei cuvântători, zicând: „Veniţi, mâncaţi pâinea Mea 
şi beţi vinul pe care vi l-am pregătit vouă” (Pilde 9, 5), numindu-Te 
pe Tine Însuţi astfel. Căci ai zis cu alte prilejuri: „Eu sunt pâinea 
vieţii” (loan 6, 35); şi: „M-au părăsit pe Mine, izvorul vieţii” 
(Ieremia 2, 13). Şi, de fapt, ţi îmbii trupul şi sângele Tău, cele atât 
de sfinte, spre mâncare şi băutură (Matei 26, 26-28). 

Astfel, prin toate simţurile înţelegătoare hrăneşti pe ai Tăi, 
veselindu-i, Preaiubitorule de suflet, Doamne, făcându-Te lor 
lumină, viaţă şi desfătarea mai presus de toate bunătăţile cele mai 
presus de fire. Binecuvântat eşti, lisuse, mana duhovnicească, 
cerească, nesfârşit hrănitoare! Slavă iubirii Tale negrăite faţă de 
noi, milostivirii Tale negrăite şi îndelungii Tale răbdări, Stăpâne! 
Amin. 


65. Duhul lui Dumnezeu locuieşte în cei credincioşi. 

E un lucru foarte minunat pentru simţirea sau suflarea 
înţelegătoare?2%? revărsarea Duhului de viaţă făcător în inimile de 
carne, care au primit credinţa sănătoasă în iconomia întrupării 
Cuvântului. Căci e un lucru minunat, precum s-a spus, să se verse 
din dumnezeirea necreată şi mai presus de fire darul, puterea şi 
lucrarea. Dar să se şi unească cu inima şi să o mişte neîncetat este 
un lucru cu totul mai presus de fire şi nespus de uimitor. 


66. E un lucru foarte minunat că, după ce Tatăl a zidit în 
Duhul, prin Cuvântul dumnezeiesc, toate cele supuse simţurilor şi 
cunoscute cu mintea (Coloseni 1, 16), Treimea Insăşi locuieşte şi 
umblă (1 Corinteni 3, 16) şi petrece în chip vădit în cugetul 
omenesc. Căci e mare minune că fiecărui credincios evlavios i se 
trimite un înger de către dumnezeirea întreit ipostatică. Dar să 
binevoiască să vină şi Însăşi Treimea, nesfârşită în putere şi de 


202 Simţirea plină de înţelegere a lui Dumnezeu este pentru omul 
înduhovnicit neîncetată şi necesară ca o respiraţie. Inima lui respiră în 
Dumnezeu. Duhul Sfânt Se revarsă prin minte sau prin înţelegere ca 
aerul în plămâni. E o aluzie la concomitenţa răsuflării şi a pomenirii 
numelui lui lisus. Duhul intră în inima spirituală a omului concomitent cu 
intrarea aerului în inima lui de carne. Căci inima de carne este expresia 
organică a inimii spirituale. 

viaţă făcătoare, în om şi să-l întărească şi să lucreze în chip 
dumnezeiesc şi duhovnicesc în el e cu totul mai presus de orice 
minune2%5. 


67. E cu adevărat un lucru minunat că inima credincioasă 
poartă în ea sfânta rază a Dumnezeului Celui Preaînalt, Care este 
peste toate. Căci este un lucru dulce, folositor şi minunat şi de 
oameni iubitor că Dumnezeu face mintea să se lumineze din afară, 
prin Sfintele Scripturi. Dar să Se şi dea pe Sine Însuşi, în adevăr şi 
în fapt, ca lumină credinciosului, şi aceasta înlăuntrul inimii, nu în 
afară, şi pururea, nu în chip trecător, întrece în chip vădit chiar 
minunea cea mai presus de toată înţelegerea. 


68. E un lucru foarte minunat că Acela pe Care-L poartă 
cu mândrie şi uimire Serafimii şi toate Puterile cerurilor e purtat 
de inima credinciosului. Dar faptul de a nu-L purta numai, ci dea 
se şi uni cu El şi de a se întipări de El e mai presus de orice 
minune. 


69. Cu adevărat e o minune fără măsură că sufletul este 
scaun, şi pat, şi căruţă, prin har, al Dumnezeului nesfârşit în 
înţelepciune şi nemărginit în putere, Care are cerul ca scaun. Dar 
cine va putea să se minuneze cât se cuvine de faptul că sufletul e 
şi iubit de El într-atât, că e făcut să şi respire împreună cu EIl, şi să 
fie părtaş de bunătăţile mai presus de ceruri, şi i se încredinţează 
aşa de mari taine204. 


2% Sfânta Treime nu locuieşte static în cugetarea omului, ci o mişcă pe 
aceasta spre alte şi alte ţinte, spre scopul ultim al fiinţei umane: 
îndumnezeirea. Dar „umblarea” Treimii în suflet are şi alt înţeles: între 
Persoanele Sfintei Treimi se săvârşeşte o comunicare de iubire, de care 
se resimte şi fiinţa noastră. Aceasta înseamnă că noi iubim pe Tatăl în 
Fiul şi cu iubirea Fiului şi strigăm către Tatăl prin Duhul: „Avva, Părinte!” 
Toate Persoanele treimice se imprimă în mişcarea sufletului, făcând pe 
om să simtă în sine dragostea de fiu a Fiului (înfiat) şi, chiar prin aceasta, 
dragostea Tatălui asupra sa; dar şi pe Duhul ridicându-l, peste alipirea 
neliberă la cele de jos, la entuziasmul liber al iubirii faţă de Tatăl suprem. 
Omul simte astfel lumina Treimii ca lucrare de îndumnezeire, de înfiere, 
de înduhovnicire. Dar inima omului n-ar simţi lucrarea Treimii în ea şi nu 
s-ar simţi şi pe sine prinsă în această lucrare, sau întipărită dinamic de 
ea, dacă n-ar fi capabilă să trăiască în infinitatea dumnezeiască. 

204 Sufletul e făcut de Dumnezeu „scaun” al Său, pentru că Dumnezeu 
împărăţeşte din el, făcându-l şi pe el părtaş al împărăţirii peste patimi; e 
făcut „pat”, pentru că Dumnezeu Se odihneşte în el, întipărind şi în el 
odihna Lui; e făcut „căruţă”, pentru că sufletul nu e static, ci duce pe 
Dumnezeu la faptele sale bune, pentru că el însuşi se înalţă cu Dumnezeu 

70. Cu adevărat minunat şi uimitor lucru este că 
Dumnezeu, Cel ce nu are loc unde să Se odihnească (Isaia 66, 1), 
Se odihneşte în chip vrednic de Dumnezeu în inimă?%. Dacă un 
împărat, chiar pământesc şi mărginit în putere, atunci când 
îmbrăţişează pe cineva cu iubire şi dă mâna unui nobil îi 
pricinuieşte, celui îmbrăţişat sau celui căruia i-a dat mâna, multă 
slavă şi cinste şi adaugă, pe drept cuvânt, aceluia mare bucurie, ce 
se va întâmpla când de cel miluit se atinge, în chip vădit, nu un 
împărat pământesc, ci Dumnezeu Cel fără de început şi necreat şi 
Făcătorul şi Domnul tuturor, Căruia îi stau de faţă cu frică zeci de 
mii de zeci de mii de îngeri şi-l slujesc mii de mii? Şi se atinge nu 
simplu, ci înlăuntrul inimii, ba, mai vârtos, şi locuieşte în el, nu 
vremelnic, ci veşnic, în aşa fel că se şi uneşte cu el şi-l slăveşte şi-l 
îndumnezeieşte la culme şi-i dăruieşte, celui ce-L primeşte şi e cu 
har dăruit, zeci de mii de negrăite bunătăţi? Cât de mare şi de 
negrăită slavă şi cinste şi bucurie se va întipări în el, iar aceasta 
pentru veşnicie! Cu adevărat minunate şi mai presus de minte sunt 
acestea. Miluieşte-mă, Doamne, Treime Sfântă! 


71, E minunat lucru că Dumnezeu, Cel ce a zidit toate şi, 
ca urmare, le şi susţine pe toate, e cuprins şi ţinut în chip 
necuprins, dar vădit şi neîncetat, de către inima credincioasă. 
Dacă un împărat muritor şi cu stăpânire mărginită ar veni şi ar 
bate la casa cuiva, şi ar intra în ea, şi ar mânca şi bea cu acela, 
făcându-se comesean cu el, aceasta s-ar face pe drept cuvânt, celui 
ce a primit astfel pe împăratul acela, slavă, cinste şi bucurie, 
plăcere şi mângâiere foarte mare. Dar dacă Însuşi Împăratul 
veşnic şi Domnul tuturor şi Făcătorul celor văzute şi cugetate intră 
fără zgomot nu în casa, ci în inima unui miluit oarecare, nu ca să 
Se îndulcească cu acela de bunătăţile din inima lui, ci de cele 


tot mai sus, la ceruri. Dar mai mult decât acestea, Dumnezeu Se 
introduce în „respiraţia” sufletului, sau în orice clipă de trecere a lui de la 
o stare la alta, făcând sufletul ca orice astfel de trecere să o facă cu 
Dumnezeu, să fie ca o apă săltătoare, mereu vie. 

2% Orice fiinţă conştientă se odihneşte numai în iubirea sigură şi totală 
a altei fiinţe conştiente. De aceea şi Dumnezeu află cea mai plăcută 
odihnă în inima omului care-L iubeşte în mod sigur şi total. Omul poate 
iubi sigur şi total pe Dumnezeu prin inimă. Inima este organul şi locul 
iubirii. Iar inima poate iubi la nesfârşit, pentru că se poate umple de 
iubirea nesfârşită a lui Dumnezeu, întorcându-l-o ca iubirea sa: „Ale Tale 
dintru ale Tale”. În relaţia de iubire a sufletului cu Dumnezeu se 
împlineşte aspiraţia omului de a iubi la nesfârşit şi de a fi iubit la 
nesfârşit. 


CAPETE CARE AU LIPSIT 


împărtăşite de El din izvorul ceresc şi de mângâierea mai presus 
de ceruri, adusă de El, ce socoteşti că va face cel ce L-a primit? 
Cât se va bucura? Şi ce veselie şi desfătare nu va avea acesta? Va 
fi întreg numai fericire, şi încă foarte mare şi minunată. Căci e cu 
adevărat o minune de neînchipuit că Cel ce umple toate şi Se află 
mai presus de toate îşi face o inimă omenească oarecare casa şi 
biserica Sa veşnică. 


T2; „Dumnezeu, Cel ce a spus să lumineze din întuneric 
lumină” (2 Corinteni 4, 6), luminează în inimile credincioşilor cu 
strălucire. Iubirea lui Dumnezeu s-a vărsat în inimile lor prin 
Sfântul Duh dat lor (Romani 5, 5)2%5. Dumnezeu trimite pe Duhul 
Fiului Său în inimile lor, şi acesta strigă: „Avva, Părinte” (Galateni 
4, 6). Credincioşii lipiţi astfel de Domnul (o, minunată unire!) sunt 
un Duh cu Dumnezeu (1 Corinteni 6, 17). Dar oare cine vine la 
simţirea nemijlocită a bunătăţilor arătate ale harului? 


73. Credincioşii sunt în chip vădit moştenitori ai lui 
Dumnezeu şi împreună-moştenitori cu Hristos (Romani 8, 17), ca 
un fel de hristoşi de-al doilea, părtaşi ai firii dumnezeieşti (2 Petru 
1, 4), fapt ce întrece toată mintea şi scapă întregii înţelegeri. Iar 
prin aceasta se fac fii ai lui Dumnezeu şi dumnezei prin lucrare şi 
har. Ca atare, ei văd şi pătimesc în chip mai presus de fire cele mai 
presus de lume, sau, ca să spunem mai potrivit, se împărtăşesc de 
„cele ce ochiul nu le-a văzut şi urechea nu le-a auzit şi la inima 
omului nu s-au suit” (1 Corinteni 2, 9) în chip natural. Slavă iubirii 
neînţelese a lui Dumnezeu Tatăl, a Treimii, a Celui ce ne-a iubit pe 
noi din bunătatea negrăită şi mai presus de ceruri! 


74. Tot credinciosul e cinstit în chip covârşitor de 
Dumnezeu. 

„Cel născut din Duh, duh este” (Ioan 3, 6), după cuvântul lui 
Hristos. O, mărime nemăsurată a harului! O, dar negrăit! 
Dumnezeu zideşte pe om cu astfel de mari şi minunate daruri. Deci 
cel creat e prin fire făptură. Dar, din belşugul covârşitor al 
dărniciei Sale, Domnul atotîndurat, Treimea cea mai presus de 
fiinţă şi a toate lucrătoare, umplând făptura de har, ridică pe om 
până la ultima înălţime a Duhului necreat, unindu-l cu Sine Însuşi, 
cum nu-şi poate închipui cineva, îndumnezeindu-l şi făcându-l fiu şi 
duh. Căci spune: „Eu am zis: dumnezei sunteţi şi toţi fii ai Celui 
Preaînalt” (Psalm 81, 6). Şi s-a scris despre Dumnezeu: „Poruncă a 


2% Lumina este una şi aceeaşi cu iubirea, precum întunericul este una 
cu ura. Dumnezeu este lumină, este deschidere, pentru că este iubire. 

pus şi nu va trece” (Psalm 148, 5); şi: „Sfatul Domnului rămâne în 
veac, gândurile inimii Lui, din neam în neam” (Psalm 32, 11), 
având fire neschimbată. Dar şi cuvântul, şi porunca, şi voia, şi 
sfatul Lui ni le-a adus nouă Cuvântul ipostatic al Lui, făcându-Se 
Înger al acestui mare şi minunat sfat mai presus de fire (Isaia 9, 6). 
El insuflă ucenicilor Săi Duhul (Ioan 20, 22) şi astfel, născându-i 
din nou duhovniceşte, îi arată în chip tainic Duh, şi aşa îi face fii ai 
lui Dumnezeu. „Căci toţi cei purtaţi de Duhul sunt fii ai lui 
Dumnezeu” (Romani 8, 14). lar dacă sunt fii, e vădit că sunt şi 
dumnezei, căci cel născut are numaidecât firea celui ce l-a născut. 
De aceea îi învaţă Mântuitorul pe ucenici să numească pe 
Dumnezeu Tată (Matei 6, 9), având părtăşie la Duhul. Astfel, 
Sfânta Treime îi face pe cei credincioşi dumnezei şi fii şi duhuri, 
descoperindu-le în chip covârşitor tot darul minunat ce se poate 
cugeta. 


T: Tâlcuire la: „Întinzându-şi aripile Sale i-a luat pe ei şi 
i-a ridicat pe umerii Săi“ (Deuteronomul 52, 11). 

Înţelege, primeşte în simţirea înţelegătoare cele ce ţi le spun 
acum. Ştiu foarte bine că, minunându-te, te vei umple de bucurie 
duhovnicească sau de plăcere dumnezeiască. Căci zice Duhul Sfânt 
prin prorocul David: „Cel ce şezi pe Heruvimi, arată-le!” 
(Deuteronomul 32, 11). Şi iarăşi: „Cel ce vede adâncuri fără fund 
şade pe Heruvimi” (Psalm 98, 1). Şi iarăşi: „S-a suit pe Heruvimi” 
(Psalm 17, 12). Dar ce face cu credincioşii? Un lucru foarte 
minunat, în chip covârşitor mai presus de ceea ce s-a spus mai 
înainte. Căci Dumnezeu nu Se aşază numai pe noi, dându-ne viaţa, 
încălzindu-ne, păzindu-ne şi veselindu-ne în chip minunat, cum 
face pasărea cu puii ei, ci, o, minune a dragostei dumnezeieşti!, ne 
aşază pe Sine Însuşi şi Se face pe Sine ca o căruţă nouă a noastră, 
mai presus de înţelegere, prin prisosinţa nesfârşită a dragostei 
Sale, păzindu-ne în siguranţă, şi purtându-ne în chip nespus la 
bunătăţile negrăite şi supralumeşti ale vieţii mai presus de ceruri, 
şi pregătindu-ne astfel să ne desfătăm de cele mai presus de fire, şi 
să ne umplem de pace, şi să ne odihnim în cele de netălmăcit, şi să 
ne bucurăm şi să gustăm în chip dumnezeiesc şi duhovnicesc şi să 
ne îndulcim, precum se cuvine, de ele. Căci zice şi marele Moise în 
Duh: „Întinzând aripile Sale, se înţelege Dumnezeu, i-a primit pe ei 
şi i-a ridicat pe umerii Săi” (Deuteronom 32, 11). O, iubire 
negrăită! Chiar şi numai a-Şi întinde aripile Lui şi a-i primi pe 
credincioşi şi a Se face, astfel, în chip vădit, purtătorul lor e pentru 
ei o vrednicie cu adevărat mai presus de a heruvimilor şi pricină 
de mare şi negrăită bucurie. Dar a-i şi lua şi ridica pe umerii Lui, 
umbrindu-i acolo (cu aripile) cum zice prorocul David, nici mintea 

heruvimilor n-ar putea să înţeleagă şi să laude după cuviinţă ceea 
ce se petrece. „Că precum este mărirea Ta, aşa este de neînchipuit 
şi mila Ta” (Isus Sirah 2, 20), Treime Sfântă, slavă Ţie! 


76. Schima monahilor şi făgăduinţele ce ţin de viaţa 
călugărească cer o minte însingurată?%. Dar aceasta numai 
Dumnezeu o lucrează şi o înfăptuieşte printr-o sârguinţă cu toată 
puterea şi după rânduială. O lucrează împărtăşindu-i harul Său de 
viaţă făcător. Şi o înfăptuieşte făcându-Se văzut în chipul unitar şi 
unic al Împărăției şi al slavei Lui atotţiitoare. Căci singur El este 
Preaînalt, necompus cu cele multe, şi neasemănat datorită ridicării 
Lui neasemănate peste toate, singur puternic în înţeles propriu, 
toate fiind puternice prin împărtăşire de El, singur cu adevărat 
înţelept, toată înţelepciunea înţelepţilor fiind prin darul Lui, singur 
fiind cu adevărat şi în chip veşnic şi, de aceea, Făcătorul şi 
Ziditorul tuturor celor ce sunt. Pentru aceea, cu drept cuvânt şi 
foarte bine s-a zis: „Din El şi pentru El şi spre El sunt toate, Căruia 
se cuvine slava în vecii vecilor” (Romani 11, 36). 

Dacă deci acestea sunt în acest fel şi toate împreună sunt 
bune şi frumoase, ca unele ce au existenţă din Dumnezeu, şi prin 
El se păstrează şi se susţin, şi spre El caută, şi în El îşi au capătul; 
şi dacă pe cei ce se folosesc cum se cuvine de toate cele spuse îi 
uneşte cu Dumnezeu, ca Cel ce e Tatăl acestora, al bunătăţii, al 
iubirii, al cumpătării, al înţelepciunii, al cunoştinţei, al vederii, al 
făptuirii cuvenite, al îndumnezeirii, al desfătării dumnezeieşti şi al 
bucuriei ce ţine de ea, al păcii mai presus de ceruri, al temerii 
evlaviei, al tăriei şi al sfatului, al căii dreptei credinţe, al ştiinţei şi 
al tuturor câte ţin de firea cuvântătoare şi o îndulcesc, o umplu de 
slavă şi o veselesc şi o fac asemenea cu Dumnezeu şi o 
îndumnezeiesc; dacă deci, precum s-a spus, tot ce e bine şi frumos 
e de la Dumnezeu singur, cu adevărat deşert este cel ce, după ce s- 
a făcut iubitorul acestor bunătăţi şi frumuseți, se desparte şi se 
rupe de Dumnezeu, izvorul şi rădăcina tuturor bunătăţilor şi 
frumuseţilor. Căci acesta nu va avea nimic nici din cele prin fire 
frumoase şi bune, odată ce s-a întors cu nerecunoştinţă de la 
Făcătorul şi susținătorul lor, de la Cel în Care-şi au temelia toate 
cele bune şi frumoase, ci, chiar de va socoti că se află în cele bune 
şi frumoase, nu va fi cu adevărat în bine şi frumos, ci într-o 
rătăcire şi batjocură cumplită. De aceea, trebuie să stăruim cu 
toată fiinţa noastră în Dumnezeu singur, şi numai la legea Lui 
trebuie să gândim, şi numai de ea să ne alipim. Numai aşa ne vom 
face părtaşi de slava curată, de desfătarea nemincinoasă şi de 


207 O minte însingurată de toate. 

bogăţia nesfârşită şi neclătinată şi vom avea împreună toate 
bunătăţile şi frumuseţile de care am vorbit, ba şi pe Dumnezeu 
locuind şi umblând, o, minune!, în noi (2 Corinteni 6, 16). Numai 
aşa ne vom bucura de bunătăţile cu adevărat nevăzute şi neauzite 
cu simţurile din afară. Numai aşa vom vieţui în chip unitar şi unic 
în Hristos lisus, Domnul nostru. 


77. Când petrecem liniştit în smerita cugetare şi avem 
inima purtătoare de Duh, lucrată de har, mintea, armonizându-se 
în chip fericit cu adevărul, se face văzătoarea multor vederi 
dumnezeieşti şi e călăuzită în taine negrăite mai presus de lume şi 
se socoteşte cu adevărat ca o nou-venită şi ca o trecătoare între 
lucrurile lumii. Şi se desfată şi se bucură în chip vădit în Duh de 
lucrurile ce sunt mai presus de minte şi cu totul dincolo de 
înţelegere. Scurt vorbind, adeseori e întipărită şi de Dumnezeu în 
chip minunat şi pătimeşte ieşiri pline de uimire la Dumnezeu şi 
urcă spre îndumnezeire, ca spre o pătimire fericită, în tăcere şi în 
vedere şi în dragoste mai presus de fire, cu înrâurirea şi puterea 
Duhului luminător şi de viaţă făcător, în Hristos lisus, Domnul 
nostru. 


78. Cel ce, potrivit proniei, cugetă numai la Dumnezeu şi 
petrece în E1?0% şi vede în chip limpede pe Dumnezeu în Duh, 
umblând şi petrecând în sine, împlineşte în chip vădit porunca 
dumnezeiască a Domnului lisus, Care zice: „Rămâneţi întru Mine 
şi Eu întru voi” (loan 15, 4). Şi s-a unit, de aceea, în chip străin cu 
Dumnezeu şi s-a făcut mort în chip minunat şi foarte fericit 
împreună cu El?0%. Şi astfel, s-a făcut lucrător nerătăcit al 
poruncilor lui Dumnezeu?10. Căci a zis Mântuitorul: „Cel ce rămâne 
întru Mine şi Eu întru el, acela multă roadă aduce”, adică multe 


2% E o voinţă a proniei lui Dumnezeu, sau a planului Lui cu lumea, să 
cugetăm numai la El, să-L iubim numai pe El şi numai în El să iubim pe 
toate celelalte şi să ne unim cu ele; pentru că numai El le cuprinde pe 
toate. 

20 Un alt înţeles al răstignirii lui Hristos. El S-a răstignit pentru a 
arăta că a murit lumii pentru Dumnezeu şi pentru a pune în umanitatea 
Lui această putere pentru a ne-o comunica şi nouă. De aceea Botezul 
înseamnă moarte cu Hristos şi naştere la viaţa nouă din viaţa lui 
Dumnezeu primită de El prin înviere. 

210 Dumnezeu conduce lumea spre scopul Lui într-un chip mai rodnic 
prin poruncile Lui, când ele sunt împlinite de noi. Deci pronia lui 
Dumnezeu se înfăptuieşte şi prin noi, desigur când împlinim poruncile lui 
Hristos şi tindem să ne facem asemenea Lui şi să ne unim cu El prin 
această împlinire. 

virtuţi (Ioan 15, 5)211. Drept aceea, să se silească tot cel ce voieşte 
să dobândească virtutile, prin vedere şi rugăciune, să rămână şi să 
stăruie cu toată puterea în Dumnezeu, ca, văzând Dumnezeu 
nevoinţa sfântă a sufletului, să plece cerurile şi să Se facă foarte 
vădit, în chip minunat, umblând şi petrecând înlăuntrul sufletului. 
Prin aceasta va hărăzi celui părtaş de El bucuria de toate 
bunătăţile şi frumuseţile şi buna plăcere pentru toate sfintele 
porunci. Căci El Însuşi a zis: „Fără de Mine nu puteţi face nimic” 
(Ioan 15, 5), chiar dacă vi se pare că faceţi. 


79. Dacă dragostea cere să nu se ascundă comoara, nici 
înţelepciunea cea de folos obştesc, e vădit că nici lucrarea 
înţelegerii şi vederea lui Dumnezeu şi năzuinţa spre ea nu trebuie 
să se ţină în minte nescrise, ci trebuie să se pună şi să se însemne 
în scris, din dragostea pentru folosul obştesc. Căci omul fiind un 
animal cugetător, înzestrat cu minte şi cu pricepere şi, de aceea, 
cugetând despre Dumnezeu cele ale credinţei din cele ce s-au 
făcut pentru el, se naşte în el înţelegerea dumnezeiască şi cuvenită 
şi intră cu ştiinţă în ţara poruncilor. Dar pentru aceasta are nevoie 
de ajutorul lui Dumnezeu Cel sprijinitor. Şi, de aceea, se roagă des 
cu lacrimi, cerând lui Dumnezeu să-i uşureze împlinirea 
poruncilor. „lar când va binevoi să se îndure, tatăl se va îndura de 
fiu” (Psalm 102, 13). Dumnezeu Se va îndura adică de cel ce se 
roagă Lui şi va vărsa îndată (0, minune!) din Duhul Său peste el 
sau în inima lui se va mişca şi aprinde simţirea iubitoare faţă de 
Dumnezeu, pe Care Il primeşte. Şi-i va hărăzi, cum nu se poate 
spune, îndrăznire, ca unui fiu faţă de tatăl. I-o hărăzeşte ca pe o 
arvună, prin acea vărsare şi lucrare a Duhului peste cel ce se 
împărtăşeşte, şi-l îndulceşte pe acesta în chip covârşitor, îl 
îmbunează, îl smereşte, şi-l înalţă într-un chip nou în slavă şi 
cinste, prin unirea cu el. Şi-l conduce la iubiri înflăcărate şi aşa de 
mari, că tot ce vede în jurul lui Dumnezeu socoteşte ca al său 
propriu; şi curţile Tatălui, bogăţia, slava, tăria, frumuseţea, 
înţelepciunea, stăpânirea şi toate cele frumoase şi toate cele bune, 
mărirea şi lauda, toate sunt desfătarea şi lauda şi bucuria sa, ca 
ale unui fiu. Când deci sufletul ajunge la vederile acestea, prin 
împărtăşirea de Duhul, ca la nişte vederi fireşti, adică atunci când 
le vede în Dumnezeu Cel în Treime, atunci vede pe Dumnezeu cu 
adevărat ca pe un Tată foarte iubit, în chipul în care am spus, şi se 
umple de bucurie, având întipărit numai pe Dumnezeu, de Care se 


211 Virtuţile reprezintă deci împlinirea proniei lui Dumnezeu sau roada 
ei în noi. Căci prindeam ajuns asemenea lui Dumnezeu şi ne-am unit cu 
El. 

desfată şi se veseleşte mai presus de fire, în Hristos lisus, Domnul 
nostru. 


80. Care e plăcerea propriu-zisă? 

Socotesc că oricine s-a apropiat de aceste lucruri cu judecată 
va spune că plăcerea propriu-zisă e ceea ce nu poate fi pus pe 
seama firii, şi nu poate fi grăit prin cuvânt, şi ceea ce dăinuie ca o 
stare îndelungată şi umple inima de bucurie şi după trăirea ei; 
ceea ce e departe de plăcerea după trup, care este idolească 
(legată de un chip), şi nu e o plăcere propriu-zisă. Drept aceea, tot 
cel ce doreşte plăcerea să caute plăcerea  înţelegătoare 
(spirituală), duhovnicească, curată şi care nu se împrăştie, şi nu va 
greşi, ci mai degrabă se va muta cu uşurinţă de la cele de pe 
pământ la cele cereşti, cu gândirea lui şi apoi cu tot sufletul. Căci 
aceasta este plăcerea adevărată şi propriu-zisă: plăcerea inimii 
neurmată de părerea de rău, adevărata plăcere a sufletului 
raţional şi nemuritor, care rămâne veşnic luminoasă, pururea 
izvorâtoare, neosândită, şi mai degrabă vrednică de dorit, fericită 
şi însoţitoare nezgomotoasă a sfinţilor din veac, paşnică, blândă, 
dătătoare de îndrăzneală, strălucitoare, cu bun chip, evlavioasă, 
luminoasă, plină de bucurie şi lucrătoare şi după aceea. Iar dacă 
te-ai îndulcit înţelegător (spiritual)12 şi duhovniceşte cu ea prin 
cercare, cu siguranţă vei consimţi cu cele scrise. Iar dacă nu, ţine 
deocamdată cele spuse, prin credinţă. 


81. Despre plăcerea trupească. 

Iar plăcerea care nu e înţelegătoare (spirituală) şi a Duhului, 
ci a trupului, e greşit să se numească plăcere. Căci, aceasta 
aducând, odată împlinită, o amară părere de rău, în chip mincinos 
se numeşte plăcere. E o plăcere falsă şi străină de sufletul raţional, 
e neraţională, josnică, greoaie, iubitoare de întuneric, zgomotoasă, 
stingheritoare, trecătoare, supusă repede  veştejirii. Căci, 
îmbătrânind trupul, se retrage cu ruşine fără să vrea; e osândită, 
ticăloşeşte viaţa, o face nefolositoare, roabă, apăsată de osândă, 
lacomă de mâncare, moleşită, fără chip, fără nădejde, nesocotită, 
aducând tristeţe întunecată celui ce o lucrează, după săvârşire. 
Dacă ai pătimit acestea, fără îndoială cunoşti adevărul celor spuse. 
lar dacă te-ai păzit, prin mâna lui Dumnezeu, ascultând de 
cuvintele mele, ca de cuvintele adevărului, să ştii că vei secera 


212 „Plăcerea înţelegătoare” sau gustată „Înţelegător” e opusă celei 
gustate cu simţurile. Dar ea nu e numai o plăcere intelectuală (amor 
intellectualis), ci e o bucurie curată a întregii fiinţe, o stare de euforie. E 
experienţa realităţilor gândite, a comuniunii cu Dumnezeu Cel iubitor, 
dar şi o înţelegere a acestor realităţi trăite în iubirea Lui. 

rodul strălucitor al vieţii?15. 


82. Am primit lumina duhovnicească pururea 
strălucitoare şi viaţa mai presus de lume şi dumnezeiască şi, prin 
ele, hrana şi desfătarea, năzuinţele şi doririle, unirile şi bucuriile 
neasemănate ale dumnezeirii întreit ipostatice şi simţirile iubitoare 
negrăite împreună cu Hristos lisus, Domnul tuturor. Dar, vai de 
ticăloşia şi de nebunia mea! Vai de răutatea necuminţeniei mele! 
Mintea mea, care a ajuns prin har mai presus de ceruri, furată 
uneori, se apleacă spre gunoaiele mincinoase, pământeşti şi pline 
de tot mirosul urât. Vai, cine nu se va mira şi nu va plânge de cele 
ce le fac şi nu va ruga, din milă, pe Dumnezeu ca să-mi dăruiască, 
cu iubire de oameni, o mai mare putere prin Duhul luminător şi de 
viaţă făcător, ca să alung mai uşor pe diavolul ce unelteşte şi pe 
vrăjmaşul ce vicleneşte împotriva sfintei şi minunatei mele vieţi?211 

215 E descrisă toată dezordinea, stricăciunea adusă de plăcerile 
inferioare. Părinţii socotesc în general că viaţa ordonată, care duce la 
îndumnezeire, e o viaţă călăuzită de rațiune, în unire cu harul, sau în 
comuniune cu Dumnezeu cel personal, pe când patimile care 
desfigurează fiinţa umană au un caracter neraţional, adică egoist. 
Ordinea în fiinţa proprie şi în societate e ţinută prin rațiune, care ia în 
considerare armonia dintre toate; dezordinea, descompunerea 
individuală şi socială sunt efectul patimilor iraționale. E implicată aici 
învățătura despre persoane şi lucruri ca încorporări ale rațiunilor 
Cuvântului dumnezeiesc, între care există în mod firesc o armonie. 
Raţiunile gândite ale lucrurilor, corespunzând rațiunilor gândite ale 
Logosului, sunt încredințate raţiunii gânditoare, rațiunii-subiect a 
persoanelor, ca chipuri ale Raţiunii-Subiect, suprem reprezentată de 
Cuvântul ipostatic, pentru ca aceste persoane să aibă un conținut comun 
al dialogului între ele şi cu Logosul. In toate luminează Cuvântul 
dumnezeiesc, sau Rațiunea supremă. Dar lucrurile şi rațiunea finită a 
persoanelor sunt sinteze armonioase ale raţiunilor în starea lor 
încorporată. Când rațiunea umană gânditoare face un uz rău de aceste 
sinteze, stricând armonia în ființa umană şi între persoane şi lucruri, se 
produce o dezordine şi o stricăciune generală. Menţinerea în armonie a 
raţiunilor lucrurilor, a relaţiilor dintre persoanele înseşi şi între persoane 
şi lucruri nu se poate face decât ascultând de învăţătura dată de 
Subiectul veşnic al raţiunilor făpturilor şi urmând pilda acestui Subiect 
întrupat. Acest lucru se accentuează în mod special în cap. următor. 

214 Orice viaţă omenească e sfântă şi minunată prin valoarea ei veşnică, 
prin misterul ei nehotărnicit; chiar şi prin înfăţişarea ei desfigurată de 
rău, de păcat, se străvede chipul dumnezeiesc, taina şi valoarea ei. De 
aceea, chiar în iad persoana umană rămâne indestructibilă. Are în ea 
posibilităţi veşnice de a experia chinurile răutăţii, neconformitatea ei cu 
ele. Dar demonii uneltesc în chip special când văd o viaţă care s-a făcut 
sfântă şi minunată în chip actual, prin silinţele ei. 


CALIST PATRIARHUL 
Voi toţi, Preasfinţilor îngeri, şi voi, toate sufletele drepţilor, rugati- 
vă lui Dumnezeu pentru mine, cel nesimţitor şi coborât la cuget. 


83. Dumnezeul meu, Dumnezeul meu, de cât Care nimic 
nu e mai mare, ca Cel ce eşti necuprins, ca Cel ce eşti totul, ca 
Făcător al totului şi de nesfârşite ori nesfârşit mai presus de toate, 
ca Cel mai presus de fiinţă; Doamne al meu, Doamne, sfântă unire 
negrăită şi netălmăcită, împreună-suflare a creştinilor, slavă Ţie! 
Cum, Stăpâne, văzându-Te pe Tine strălucind în inima mea 
noaptea şi ziua, nu ies pururea afară din mine (nu sunt pururea în 
extaz) prin harul covârşitor, ci rămân nepăsător şi nesimţitor faţă 
de un astfel de dar, Preaputernice? Vai, cât de păcătos sunt! 

Dacă ai cunoaşte cine este cel ce m-a legat pe mine şi de cine 
m-a legat şi prin cine, te-ai fi apucat repede de lucru, plin de 
uimire, şi ai lăuda pe Dumnezeu Cel mai presus de fiinţă, 
mulţumindu-l cât se poate de mult pentru toate câte le face în chip 
minunat, din bunătatea Lui. 

Dacă ai înţelege deci cât de departe sunt de taina lui Hristos, 
venind la o uimire mai mare decât o poate spune cuvântul, ai 
osândit trândăvia, nepăsarea şi negrija mea, ca să nu spun ne- 
simţirea şi neînţelegerea vădită. 

În vremea aceea, răspunzând lisus, a spus: „Mărturisescu-Mă 
Ţie, Părinte, Doamne al cerului şi al pământului, că ai ascuns 
acestea de înţelepţi şi pricepuţi şi le-ai descoperit pruncilor. Da, 
Părinte, că aşa a fost bunăvoirea înaintea Ta” (Matei 11, 25, 26). 
Cere pururea, roagă-te, ca să nu pătimeşti fără înţelepciune în cele 
de întristare ale vieţii în chip nevrednic şi de Dumnezeu, şi de 
amândoi, şi iartă-mă! 


CAPETE CARE AU LIPSIT 


CALIST ANGELICUDE 


INTRODUCERE 
INTRODUCERE 


După unele ştiri despre Calist Angelicude, date de A. 
Erhard!, reluate de H. G. Beck?, cu acest autor s-a ocupat în 
timpul mai nou Stelian Papadopol“, care i-a publicat şi opera 
Împotriva lui Toma d' Aquino“. Autorul acesta, căruia în Filocalia 
greacă şi în Patrologia Greacă (PG) 147, 817-826 i s-a publicat o 
mică scriere, HovyaoTkf) Ttpıßń, tradusă în acest volum sub titlul 
Meşteşugul liniştirii, e numit în Filocalia greacă şi în PG, Calist 
Tilicude. Stelian Papadopol a confirmat ştirea dată de Erhard şi 
Beck, că numele lui adevărat este Calist Angelicude şi a adus noi 
ştiri despre el. Acest autor a fost activ în a doua jumătate a 
secolului al XIV-lea lângă localitatea Melenic din Macedonia, 
trăind până spre sfârşitul secolului. El vieţuia într-o „aşezare” 
monahală de lângă acea localitate, într-un fel de sihăstrie, în care 
a clădit şi o biserică, fiind ajutat şi de ţarul sârb din acea vreme. În 
jurul acestei biserici vieţuiau mai mulţi asceţi, tunşi în monahism 
de Calist. Intr-un document al Patriarhiei din Constantinopol el 
este numit „om duhovnicesc, virtuos şi isihast”. Numirea de 
„isihast” se dădea, după disputele isihaste de la mijlocul secolului 
al XIV-lea, unui monah care se ocupa cu rugăciunea minţii şi care 
a ajuns prin nevoinţa lui cu liniştirea până la vederea luminii 
dumnezeieşti. 

După localitatea unde  vieţuia, se mai numeşte şi 
Melenichiotis. In Codex Vatopedi gr. 736 şi Arundel 520 din British 
Museum se păstrează o operă ascetică a lui, alcătuită din 30 de 
„Cuvinte”. Stelian Papadopol a dat titlul acestor „Cuvinte” în 
introducerea lui din ediţia scrierii lui Calist contra lui Toma d' 
Aquino. „Cuvântul al XXIII-lea”, care poartă titlul „HovyaotıKń 
Tp1B1”, pare să fie, după titlul lui şi după cuvintele cu care începe, 
identic cu scrierea din Filocalia greacă şi cu traducerile ei 
româneşti mai vechi, date sub numele lui Calist Tilicude şi 
cuprinse sub titlul /scusirea (sau /scusul) liniştii în mai multe 
manuscrise (de exemplu în manuscrisele care se află în Biblioteca 
Academiei Române, cu nr. 1841, f. 102 v-119 v, scris la 1818, şi în 
cel cu nr. 2435, f. 208 v-218 v, apoi în manuscrisul cu nr. 40, f. 44- 


1 Albert Ehrhard, „Theologie”, în: Karl Krumbacher, Geschichte der 
byzantinischen Litteratur von Justinian bis zum Ende des ostromischen 
Reiches (527-1453), Leipzig, 1897, pp. 158 şi 160. 

> Kirche und theologische Litteratur..., p. 784. 

3 Xnă. Ilana6onoiviov, EAinvikai ueTAppĂOoEIc AwopLOTIKWv Epywv. 
prăodwpiorai Kat avTiOwpoTrai ev Bolavriw, Atena, 1967, pp. 156-172. 

4 Emmà. IlanaGonoAviov, Kadiiorov Ayyeinkov6n, Katá Owa 
Akwărov, Atena, 1970. 

55 v, din Biblioteca Patriarhiei Române, care datează din secolul al 
XIX-lea). 

Iată câteva din titlurile pe care le găsim în „Cuvintele” scrierii 
sale ascetice: „Cuvântul al III-lea”: Rai duhovnicesc sau luminile 
dumnezeieşti ce au ca poartă vederea prin Duhul; „Cuvântul al IV- 
lea”: Despre intrarea prin Domnul în raiul duhovnicesc şi despre 
poarta şi cheia lui; şi explicarea cuvintelor: „De va intra cineva 
prin Mine se va mântui”; „Cuvântul al XIII-lea”: Despre plăcerea şi 
bucuria duhovnicească şi prilejurile lor; „Cuvântul al XIV-lea”: 
Cum trebuie să ne folosim cu ştiinţă de contemplarea lui 
Dumnezeu; „Cuvântul al XXI-lea”: Despre viața ascunsă în Hristos; 
„Cuvântul al XXIV-lea”: Despre făptuitor şi contemplativ; 
„Cuvântul al XXV-lea”: Despre contemplare. 

Preocuparea  stăruitoare cu „raiul duhovnicesc” şi cu 
contemplarea, preocupare pe care o întâlnim şi în Cele o sută de 
capete ale lui Calist şi Ignatie şi în Capete despre rugăciune şi în 
continuarea lor sau în Raiul patriarhului Calist, preocupare care 
merge până la identitatea titlului multor „Capete”, face loc 
presupunerii că cele din urmă sunt influențate de scrierea lui 
Calist Angelicude sau scrierea lui, de acelea. Problema va putea fi 
soluţionată definitiv numai după un studiu paralel al scrierii lui 
Calist Angelicude şi a celor trei scrieri amintite. Beck spune: „Se 
pare că (Calist şi Ignatie) au urmat îndeaproape opera lui Calist 
Angelicude, pe care au umplut-o cu citate”5. Vom vedea în 
introducerea la scrierea lui Calist Catafygiotul, publicată tot în 
acest volum, că şi ea respiră acelaşi duh şi e plină de aceleaşi 
preocupări. 

Mai trebuie menţionat că şi cealaltă scriere mare a lui Calist 
Angelicude, Împotriva lui Toma d'Aquino, acordă acelaşi rol 
Sfântului Duh şi curăţirii inimii în cunoaşterea lui Dumnezeu, în 
care vede autorul deosebirea între dreapta credinţă moştenită de 
la Sfinţii Părinţi şi raționalismul scolastic. 


> Kirche und theologische Litteratur..., p. 784. 

Nu se poate pocăi cineva fără liniştire; nici nu poate atinge în 
vreun fel oarecare curăţia fără retragere; şi nu se poate învrednici 
de convorbirea cu Dumnezeu şi de vederea Lui până ce se află în 
convorbire cu oamenii şi îi vede pe ei. De aceea, cei ce şi-au făcut 
o grijă din a se pocăi de greşelile lor, a se curăța de patimi şi a se 
bucura de convorbirea cu Dumnezeu şi de vederea Lui - care este 
capătul de drum şi ţinta celor ce petrec după Dumnezeu, şi arvuna, 
ca să zic aşa, a moştenirii veşnice a lui Dumnezeu - urmăresc cu 
toată sârguinţa liniştirea şi socotesc drept lucrul cel mai folositor 
să se retragă şi să ocolească pe oameni, cu toată simţirea 
sufletului. Începutul lor în viaţa de liniştire este plânsul, ocărârea 
şi dispreţuirea de sine, pentru care, spre a le face în chip cât mai 
curat, iau asupra lor privegherile, starea în picioare, înfrânarea şi 
osteneala trupească, al căror sfârşit îndeobşte este râul de lacrimi 
ce porneşte din ochii celor ce cugetă cele smerite întru frângerea 
inimii. Căci, precum în cei ce tind spre curăţie şi o dobândesc prin 
fapte sfârşitul este pacea din partea gândurilor, aşa în aceia 
sfârşitul este, cum am spus, curgerea lacrimilor”. 

Iar de aici începe mintea, în chip firesc, să pătrundă în firile 
lucrurilor şi să vadă măiestria lui Dumnezeu. Lucrul ei este, de 
acum, să prindă şi să contemple înţelesul dumnezeiesc al puterii, 
al înţelepciunii, al slavei, al bunătăţii şi al celorlalte câte sunt în 
Duhul lui Dumnezeu. Ea pătrunde totodată în tainele Scripturii, 
gustă bunătăţile mai presus de fire, se bucură de frumuseţile mai 
presus de lume şi se face încăpere a iubirii lui Dumnezeu. Şi aşa e 
cuprinsă de dor, se bucură şi se veseleşte, alergând spre capătul 
din urmă al virtuţilor, spre dragostea Făcătorului a toate. Nu mai 
pătimeşte şi nu se mai teme de nicio rătăcire prin cele de aici, deşi 


€ PG 147, 817-825. 

7 Se face şi aici deosebirea între cei lucrători şi cei contemplativi, sau 
văzători, sau rugători. Cei dintâi ajung la pacea din partea gândurilor, iar 
cei de al doilea, la şiroaiele de lacrimi. Lacrimile vin dintr-o conştiinţă 
foarte apăsătoare a păcatelor, care produce în cel ce o adânceşte o 
simţire atât de adâncă de părere de rău, de durere, de chin, de 
„străpungere” a inimii, încât încep să-i curgă lacrimile, care nu curg până 
mai este în om o anumită învârtoşare. 

8 Cei ajunşi la starea contemplativă pătrund întâi înțelesurile tainice 
ale lucrurilor şi ale Sf. Scripturi şi, prin ele, contemplă măiestria lui 
Dumnezeu din creaţie şi pe Dumnezeu Însuşi. În ei îşi face loc iubirea lui 
Dumnezeu, care îi sileşte spre tot mai multă iubire a Lui. Aceasta e 
capătul tuturor virtuţilor, cu a căror agonisire s-au ocupat încă în faza 
făptuitoare. 

are de suferit unele lunecări şi porniri păcătoase şi mişcări 
necuviincioase din multe pricini, ca una ce e schimbăcioasă”. Dar 
din acestea trebuie să se reculeagă, depărtând de la ea orice 
descurajare. Mintea acestora, înaripându-se cu nădejdea iubirii de 
oameni a lui Dumnezeu, zboară spre cele dumnezeieşti, 
îndeletnicindu-se cu lacrimile, cu rugăciunea şi cu celelalte 
nevoinţe pomenite, şi se desfată cu raiul dumnezeiesc al dragostei, 
atât cât îi este cu putinţă. Nu mai vede nimic altceva, nici chip, 
nici grosime, nici înfăţişare, nici altceva peste tot, ca să grăim pe 
scurt, afară de lacrimi, de pacea dintre gânduri şi de dragostea lui 
Dumnezeu. Căci prin acestea se păstrează şi neîmprăştierea minţii 
şi se dăruieşte şi mântuirea sufletului. Căci stă de veghe 
cumpătarea şi se roagă în Hristos lisus, Domnul nostru. 

Şezând în chilia ta, mintea ta să aibă îndrăznire către 
Dumnezeu întru smerenie: smerenia pricinuită de nevrednicia şi 
de nimicnicia ta; îndrăznirea, pentru dragostea nemicşorată a lui 
Dumnezeu şi pentru neţinerea minte a răului de către El. Şi 
sufletul e ridicat la cinste înaintea lui Dumnezeu, când, măcar că 
se recunoaşte păcătos, totuşi îndrăzneşte în iubirea de oameni a 
lui Dumnezeu şi se socoteşte atârnat de El!0. De aceea porunceşte 
şi Sfântul Pavel, zicând: „Să ne apropiem cu îndrăznire de tronul 
harului” (Evrei 4, 16). Căci îndrăznirea către Dumnezeu este un fel 
de ochi al rugăciunii, sau o aripă, sau o atârnare minunată!!. Nu 
are îndrăznire cineva când socoteşte că ar fi bun - să nu fie!, fugi 


? Avem în acestea totuşi unele asemănări cu Raiul patriarhului Calist. 
De acest Rai chiar se pomeneşte în cele următoare. Cel ajuns la această 
stare nu mai e ispitit de lucrurile din afară, dar are încă în sine firea sa 
schimbăcioasă şi, în resturile unor obişnuinţe rămase în sine, putinţa 
unor alunecări şi porniri necuvenite. 

În Vieţile sfinţilor se vorbeşte mult de „îndrăznirea” ce o au ei la 
Dumnezeu. Dar aici „îndrăznirea” e văzută ca unită cu smerenia. Sfântul 
are „îndrăznire” la Dumnezeu nu pentru bunătatea sa, ci pentru 
încrederea în mila lui Dumnezeu, care nu ţine minte răul săvârşit. De 
aceea, ea se împacă cu smerenia. Căci chiar în această îndrăznire sufletul 
e conştient că în tot ce are şi primeşte atârnă de iubirea de oameni a lui 
Dumnezeu. Dacă s-ar socoti bun, n-ar mai fi bun în realitate şi n-ar mai 
cere de la Dumnezeu ceva. Ar socoti că Dumnezeu e obligat să-i dea. 

1 „Îndrăznirea”, fiind unită cu rugăciunea, arată din nou că nu e o 
încumetare a omului în sine. A îndrăzni în rugăciune înseamnă a socoti că 
ai nevoie de Dumnezeu, dar în acelaşi timp că ai încredere în mila Lui. 
Rugăciunea e „ochi” spre Dumnezeu, pentru că în ea vezi mai mult 
mărimea, puterea şi bunătatea Lui; e „aripă” spre Dumnezeu, pentru că 
fără ea nu îndrăzneşti şi nu poţi să te apropii de El; e „atârnare” 
afectuoasă şi neînţeleasă de Dumnezeu, pentru că simţi că nu poţi nimic 
fără El. 

de acest gând -, ci când zboară spre nădejdea dumnezeiască, 
înaripat de gândul negrăitei iubiri a lui Dumnezeu şi al uitării 
răului de către El. Roagă-te deci cu îndrăzneală în cuget smerit, 
hrănit de nădejdi bune în Dumnezeu, întru Hristos lisus, Domnul 
nostru, precum s-a zis. Trebuie să cauţi pururea cu grijă cele ce 
potolesc trupul şi izbăvesc mintea de tulburare. Iar acestea sunt: 
mâncarea măsurată, băutura uşoară, somnul scurt, starea în 
picioare după putere, plecarea genunchilor, pe cât se poate, într-o 
înfăţişare de smerenie, haină neluată în seamă, cuvânt puţin, cât e 
de trebuinţă, culcarea pe jos şi toate celelalte câte îmblânzesc în 
parte trupul. Iar deodată cu acestea trebuie să te îndeletniceşti cu 
toate câte trezesc mintea şi ajută la alipirea ei de Dumnezeu. Iar 
acestea sunt: citirea Sfintei Scripturi şi a sfinţilor ei tâlcuitori, dar 
şi aceasta cu măsură; psalmodierea cu pătrunderea înţelesului; 
cugetarea la cele spuse în Scripturi şi la minunile văzute în zidire; 
rugăciunea cu gura până ce sfântul har al Duhului o va mişca în 
chip simţit din inimă; căci atunci e altă sărbătoare şi timpul altei 
prăznuiri, negrăită din gură, ci lucrată în inimă prin Duhul!?. 

Iar până atunci, îndeletniceşte-te cu cele spuse aşa: pleacă-ţi 
genunchiul de câte ori poţi şi roagă-te, şezând aşa; îngreunându-te 
de rugăciune, treci la citire, precum s-a zis; pe urmă iarăşi vino la 
rugăciune. Şi, îngreunându-te iarăşi de ea, ridică-te la puţină 
cântare; şi apoi revino din nou la rugăciune. Şi iarăşi îngreunându- 
te, întoarce-te la îndeletnicirea mai înainte pomenită, cu măsură; şi 
apoi iarăşi dăruieşte-te rugăciunii. Foloseşte-te puţin şi de un lucru 
de mână, pentru alungarea plictiselii, cum ai auzit de la Sfinţii 
Părinţi. Dar pururea, în toată lucrarea ta cea după Dumnezeu, de 
dimineaţă până dimineaţă, să stea la locul de frunte rugăciunea. 
Toate celelalte îndeletniciri să fie folosite, cum s-a zis, din pricina 
îngreunării la rugăciune. lar când vine mila în suflet, şi harul 
Duhului face să ţâşnească din inimă rugăciunea ca dintr-un izvor, 
atunci mintea să se îndeletnicească numai cu rugăciunea şi cu 
vederea, desfăcându-se pe sine de toate şi desfătându-se numai cu 
rugăciunea şi cu vederea în raiul dragostei dumnezeieşti15. 


2 Rugăciunea e slujbă adusă lui Dumnezeu şi deci sărbătoare. Sunt 
trei noţiuni legate între ele. E sărbătoare, pentru că e oprire de la 
lucrurile lumii şi ocupare cu cele dumnezeieşti, care e, propriu-zis, o 
odihnă în ele şi bucurie şi lumină. Dar cea mai deplină sărbătoare e 
rugăciunea care se face în inimă şi e lucrată acolo de Duhul Sfânt. Căci 
atunci nu mai e nici grija rostirii cuvintelor rânduite, iar experienţa lui 
Dumnezeu e mai puternică. 

13 Ca şi patriarhul Calist, aşa şi autorul acestei scrieri uneşte strâns 
rugăciunea cu vederea sufletească a lui Dumnezeu. Nu te poţi absorbi 
total în rugăciune fără simţirea prezenţei lui Dumnezeu. 

Rugăciunea are stăpânire asupra tuturor faptelor bune; ea 
naşte lacrima pocăinţei; ajută cu putere la pacea din partea 
gândurilor, îndemnând ca singur Dumnezeu să fie socotit pacea 
desăvârşită; ea e maica dragostei de Dumnezeu; singură ea curăţă 
puterea cugetătoare a sufletului, întipărind în ea pe Dumnezeu, 
Cel ce pricinuieşte şi curăţia îngerilor; îndreaptă puterea 
poftitoare a sufletului spre Dumnezeu întru curăţie, căci alipindu- 
se de Dumnezeu şi stând de vorbă cu El, Care e prin fire Binele şi 
Frumosul nesfârşit şi mai presus de fire!1, leagă toată pofta de El; 
iar mânia într-atât o îmblânzeşte, încât omul cade şi se roagă lui 
Dumnezeu, iar sufletul se smereşte prin căderea la EL; căci nimeni 
rugându-se nu poartă un cuget nesmerit şi mânios. De aceea, scurt 
vorbind, cuvioasa rugăciune curăţă şi îndreaptă toate puterile 
sufletului şi toate lucrările făptuitoare şi înţelegătoare; şi mai ales 
îşi alipeşte vederea de Dumnezeu şi, ca urmare, de dragostea 
dumnezeiască, într-o petrecere şi vieţuire liniştită, potrivit cu cele 
spuse mai înainte. Iar gândul tău, întorcându-se înlăuntrul tău, să 
cugete şi să privească la locul acela al inimii de unde curge 
lacrima, rugându-se netulburat de răsuflarea pe nas. Şi să rămână 
cât mai mult acolo. Căci e un lucru foarte folositor, care aduce 
lacrimi multe şi necontenite, desfiinţează robia minţii, pricinuieşte 
pacea înţelegătoare a sufletului, prilejuieşte rugăciunea şi lucrează 
împreună cu Dumnezeu la aflarea rugăciunii inimii prin harul 
Duhului de viaţă făcător, în Hristos lisus, Domnul nostru!5. 


14 Dumnezeu e prin fire Binele mai presus de fire. Nu e un bine supus 
unor legi ale naturii, ci e desăvârşit liber de acestea şi deci neîngustat de 
nicio lege. E bun propriu-zis, adică e bun pentru că vrea, dar în acelaşi 
timp aceasta ţine de firea Lui. Libertatea şi firea sunt la El unul şi acelaşi 
lucru; libertatea aceasta nu poate fi şi rea, pentru că n-ar mai fi o 
libertate deplină. Răul exercită totdeauna o silă asupra celui rău. Tot ce e 
creat e supus unor legi, în ultimă analiză măcar legii dumnezeieşti. 
Pentru că nimic din cele create nu-şi este propria lege a existenţei sale. 
Numai în comuniune cu Dumnezeu făptura raţională e complet liberă. 
Pofta acestei făpturi e îndreptată spre bine, iar Binele adevărat şi deplin 
e Dumnezeu. 

15 Autorul acestei scrieri asociază cu rugăciunea săvârşită în inimă mai 
mult lacrimile. Luminarea dumnezeiască rămâne rezervată numai treptei 
duhovniceşti celei mai înalte. Dar şi celor ajunşi la ea li se recomandă o 
anumită rezervă în acceptarea ei. Am avea deci mai întâi un apofatism ca 
simţire a lui Dumnezeu, Care nu e văzut, şi apoi, sus de tot, ar fi 
luminarea. Aceasta înseamnă că rugăciunea în inimă e o rugăciune 
pătrunsă de o mare simţire. Frica de pedeapsa lui Dumnezeu pentru 
păcate parcă îi strânge, celui ce se roagă, inima şi stoarce din ea lacrimi. 
Gândul adunat în inimă intensifică această simţire de durere a inimii; căci 
prin el subiectul lui e chinuit intens de păcatele sale. Netulburat de nimic 

Trebuie să ştii, văzătorule, care vezi lucrurile de taină şi te 
desfeţi de ele, că, precum Dumnezeu şi omul sunt doi, tot aşa sunt 
două, fie ca gen, fie ca specie, plânsul şi lacrimile. Căci una se 
deosebeşte mult de cealaltă, măcar că amândouă sunt bune şi 
dăruite de Dumnezeu şi ne câştigă bunăvoința lui Dumnezeu şi 
moştenirea hărăzită de ea. Plânsul are ca izvor frica de Dumnezeu 
şi întristarea, iar lacrimile, dragostea dumnezeiască şi pe 
Dumnezeu. Cel dintâi nu veseleşte firea prea mult, cele de al 
doilea veselesc mult şi mai presus de fire. Cel dintâi este al 
începătorilor, cele de al doilea, ale celor ajunşi la desăvârşire prin 
har!*, 

Cinci sunt lucrările liniştii: rugăciunea, sau pomenirea 
neîncetată a lui lisus, introdusă prin respiraţie în inimă, fără niciun 
fel de gând!”, ceea ce se izbăveşte prin înfrânarea de obşte a 
pântecelui, a somnului şi a celorlalte simţuri, înăuntrul chiliei, cu 
ajutorul smereniei. Apoi puţină cântare şi citire din dumnezeieştile 
Evanghelii şi din Sfinţii Părinţi şi din Capetele despre rugăciune, 
mai ales ale Noului Teolog!'5, ale lui Isihie şi Nichifor; cugetarea la 
judecata lui Dumnezeu, la moarte şi la cele asemenea, în sfârşit, 
puţin lucru de mână. Şi iarăşi trebuie să se facă întoarcerea la 
rugăciune, chiar dacă lucrul acesta cere o oarecare silire, până ce 
mintea se va obişnui să lepede împrăştierea de la sine prin gândul 
la Domnul şi prin neîncetata consimţire cu osteneala inimii. 
Aceasta e lucrarea monahilor începători care voiesc să se 
liniştească. Deci unul ca acesta trebuie să nu iasă des din chilie, să 
se ferească de orice convorbire şi privire, afară de cazul unei mari 


altceva, acela cugetă cu toată simţirea numai la păcatele sale. Dar 
cugetarea la păcatele sale trebuie să fie asociată şi cu dragostea de 
Dumnezeu Cel milostiv, cu înduioşarea provocată de mila Lui. Aceasta 
contribuie din nou la intensificarea simţirii inimii, a înmuierii ei, la 
prefacerea ei în izvor de lacrimi. 

16 Se face aici deosebirea între plâns, sau tânguire, care e produs mai 
mult de gândul la păcate, şi lacrimi, ca produse mai mult de dragostea de 
Dumnezeu. Dar acestea două nu sunt totuşi total separate. În lacrimile 
produse de dragostea de Dumnezeu nu se uită de păcatele pe care 
Dumnezeu le-a iertat cu milostivire, iar în plânsul pentru păcate nu 
lipseşte total încrederea în mila iertătoare a lui Dumnezeu. 

17 Înainte s-a vorbit totuşi de introducerea unui gând în inimă. Dar 
acela a fost gândul la păcate sau la mila lui Dumnezeu. Gândurile care nu 
trebuie introduse în inimă sunt gândurile la lucrurile din afară, 
trebuincioase hranei, plăcerilor, gânduri de slavă, gândurile grijilor. 
Acestea ţin mintea în afară. Gândul la păcate şi la Dumnezeu o ajută să 
intre şi să rămână înlăuntru, în inimă, şi lângă Dumnezeu. 

18 Credem că aici se face aluzie la metoda întreitei rugăciuni a Sf. 
Simeon Noul Teolog. 

trebuinţe. Dar şi atunci, să o facă cu luare-aminte, cu pază şi cât 
mai rar. Pentru că nu numai începătorilor, ci şi celor ce-au înaintat 
unele ca acestea le pricinuiesc împrăştiere. 

Rugăciunea aceasta făcută cu luare-aminte, fără gândul la 
ceva, prin cuvintele: „Doamne, lisuse Hristoase, Fiul lui 
Dumnezeu”, înalţă mintea în chip nematerial şi cu totul negrăit 
spre Însuşi Domnul cel pomenit, iar prin: „miluieşte-mă pe mine”, 
o face să se întoarcă la ea însăşi, nesuferind să nu se roage pentru 
sine. Dar cel ce a înaintat în dragoste se îndreaptă prin experienţă 
numai spre Domnul, pentru că a luat încredințare despre lucrul al 
doilea (despre iertare). De aceea, Părinţii nu ne predau totdeauna 
rugăciunea întreagă, ci unul întreagă, cum e Gură de Aur’, altul 
pe „Domnul lisus”, ca Pavel, care a adăugat: „în Duhul Sfânt” (1 
Corinteni 12, 3), vorbind de rugăciunea din timpul când inima 
primeşte lucrarea Duhului Sfânt, prin care se şi roagă; aceasta e 
rugăciunea celor ce au înaintat, deşi încă nu până la desăvârşire, 
care este iluminarea. lar Sfântul loan Scărarul zice: „Loveşte pe 
vrăjmaş cu numele lui lisus” şi: „Pomenirea lui lisus să se lipească 
de răsuflarea ta”20, şi nu mai adaugă nimic. Dar e îngăduit şi 
începătorilor să se roage uneori cu toate cuvintele rugăciunii, 
alteori să se roage în minte cu o parte a ei. Să nu schimbe însă des 
felul rugăciunii, ca să nu pătimească o împrăştiere prin aceasta. 

Stăruind în metoda amintită a rugăciunii curate, chiar dacă 
nu în chip curat, din pricina închipuirilor cu care este obişnuit şi a 
gândurilor ce i se fac piedică, cel ce se nevoieşte ajunge la 
obişnuinţa de a se ruga nesilit, de a stărui cu mintea în inimă şi de 
a nu o introduce în chip silit prin inspirarea aerului, ca pe urmă să 
sară îndată de acolo, ci să stăruiască acolo şi să se roage de la 
sine. Aceasta este şi se numeşte rugăciunea inimii?!. Ei îi 
premerge o anumită căldură în inimă, care izgoneşte gândurile ce 
împiedică rugăciunea curată amintită să se împlinească în chip 
desăvârşit. Şi, aşa stăruind, mintea se roagă neîmpiedicat în inimă. 
Iar într-o astfel de căldură şi rugăciune, dragostea faţă de Domnul 
lisus cel pomenit se naşte în inimă în aşa fel, încât încep să curgă 
din ea din belşug şi lacrimile dulci din dorul lui Iisus cel pomenit. 

Deci, pentru a se învrednici cineva de acestea, şi de toate cele 


1% PG 60, 751-756. 

20 Scara, XXVII, PG 88, 1112 C. 

"1 Rugăciunea inimii se numeşte abia aceea care nu se face în chip 
silit, prin introducerea forţată a minţii în inimă. Căci, în acest caz, mintea 
nu poate sta mult în inimă, neavând obişnuinţa statorniciei în gândul 
interiorizat la Dumnezeu. Rugăciunea inimii, ca stăruire de la sine a 
minţii în inimă şi în gândul la Dumnezeu, din interiorul ei, cere de aceea, 
pentru agonisirea ei, multă deprindere. 

de după ele, pe care nu e vremea să le spunem acum, trebuie să se 
sârguiască, cum s-a zis, să aibă frica lui Dumnezeu înaintea 
ochilor, împreună cu pomenirea lui lisus înlăuntrul inimii, şi nu 
simplu în afară. In felul acesta se depărtează uşor nu numai de la 
faptele cele rele, ci şi de la gândurile patimilor şi sporeşte până 
acolo încât se umple de încredințarea dragostei lui Dumnezeu faţă 
de sine. Dar să nu caute el însuşi să vadă arătarea Lui, ca să nu 
primească pe cel ce, fiind întuneric, se preface a fi lumină. lar 
când, fără să caute, mintea vede o lumină, să nu o primească, dar 
nici să nu o lepede, ci să întrebe pe cel ce are putere să înveţe şi 
să afle astfel adevărul. Şi dacă află pe cineva care să-l înveţe, nu 
numai după cum a cunoscut din dumnezeiasca Scriptură, ci fiindcă 
a pătimit în chip fericit şi el însuşi iluminarea, să dea mulţumire lui 
Dumnezeu. 

Dacă nu, e mai bine să nu o primească, ci să alerge cu 
smerenie la Dumnezeu, socotindu-se pe sine nevrednic de o astfel 
de vedere, precum am învăţat şi în privinţa aceasta cu fapta de la 
Părinţi, chiar dacă în unele scrieri ale lor se arată semnele luminii 
amăgitoare şi neamăgitoare. 

Dar, precum toate cele spuse înainte le-ai auzit prin glas viu, 
aşa şi despre aceasta vei auzi la vreme potrivită. Căci acum nu e 
vremea potrivită. Acum trebuie să afli mai degrabă, împreună cu 
altele şi înainte de altele, aceasta: precum cel ce voieşte să înveţe 
a săgeta nu întinde arcul fără un semn, aşa cel ce vrea să înveţe a 
se linişti să aibă ca semn blândeţea necontenită a inimii, 
netulburând şi netulburându-se niciodată pentru nimic, afară de 
cazul când e vorba de dreapta credinţă. lar aceasta o poate 
dobândi uşor depărtându-se de la toate şi tăcând cât mai mult. Şi 
dacă i se întâmplă vreodată să nu facă aşa, să se căiască îndată şi 
să se ocărască pe sine, iar pentru viitor să ia aminte, ca să cheme 
în linişte şi în conştiinţă curată pe lisus, punându-L. ca început, 
cum am zis înainte. lar înaintând pe cale, să aibă harul 
dumnezeiesc odihnindu-se în suflet, şi nu numai aşa, ci şi 
odihnindu-i sufletul în chip desăvârşit de dracii şi de patimile care- 
l] supărau înainte şi veselindu-i-l cu o veselie negrăită. Căci, chiar 
dacă îl supără iarăşi, nu-l mai înrâuresc, fiindcă nu mai e în 
tovărăşia lor şi nu mai doreşte plăcerea de la ei. Fiindcă toată 
dorinţa unuia ca acesta s-a îndreptat spre Domnul, Cel ce i-a dat 
harul Său. Mai este el războit prin îngăduinţă, dar nu prin 
părăsire. Pentru ce? Ca să nu se înalțe mintea lui pentru binele ce 
l-a aflat, ci ca, războit, să ţină în el necontenit smerenia, singura 
prin care nu numai că învinge pe vrăjmaşii făloşi, ci se şi 
învredniceşte de daruri mereu mai mari. 

Fie ca să ne învrednicim şi noi de acestea din partea lui 

Hristos, Care S-a smerit pe Sine pentru noi şi Care dăruieşte celor 
smeriţi harul Său cu îmbelşugare, acum şi pururea şi în vecii 
vecilor. Amin. 

Despre rugăciune şi luare-aminte?? 

Cel ce se nevoieşte pe calea virtuţilor trebuie să-şi dea toată 
sârguinţa pentru a nu fi coborâtă înălţimea sufletului său prin 
răscoala patimilor. Căci, cum ar putea sufletul, pironit jos de 
plăcerea trupului, să privească spre lumina minţii, înrudită cu el, 
cu un ochi liber? De aceea el trebuie, înainte de toate, să se 
nevoiască întru înfrânare, care e străjerul sigur al neprihănirii, şi 
să se silească a nu lăsa mintea conducătoare să petreacă în 
gânduri necurate. E nevoie deci de toată sârguinţa omului 
dinlăuntru ca mintea să nu se împrăştie, ci să se pironească de 
ţinta slavei lui Dumnezeu. Aceasta, ca să scăpăm de judecata 
Domnului, Care zice: „Vai vouă, că sunteţi asemenea mormintelor 
văruite, care pe din afară se arată frumoase, dar pe dinăuntru sunt 
pline de oasele morţilor şi de toată necurăţia. Aşa şi voi, pe din 
afară vă arătaţi oamenilor drepţi, iar pe dinăuntru sunteţi plini de 
făţărnicie şi de fărădelege” (Matei 23, 27-28). De aceea e nevoie 
de luptă grea, şi aceasta după lege, cu inima, cu cuvântul şi cu 
fapta, ca să nu primim în deşert harul lui Dumnezeu, ci, precum 
ceara ia forma lucrului întipărit în ea, aşa şi noi să dăm omului 
dinăuntru un chip după învăţătura Domnului nostru lisus Hristos, 
împlinind cu fapta cuvântul spus de Pavel. Căci zice acesta: „V-aţi 
dezbrăcat de omul cel vechi, împreună cu faptele lui, şi v-aţi 
îmbrăcat cu cel nou, care se înnoieşte cu cunoştinţă după chipul 
Celui ce l-a zidit pe el” (Coloseni 3, 9-10). Om vechi numeşte toate 
păcatele şi toate întinăciunile deosebite la un loc. „Să dăm chip, 
zice, omului nou întru înnoirea vieţii” (Romani 6, 4) până la 
moarte, ca să ne facem vrednici să zicem cu adevărat: „Nu mai 
trăiesc eu, ci Hristos trăieşte în mine” (Galateni 2, 20). E nevoie 
deci de multă sârguinţă şi grijă neadormită, ca nu cumva, 
neîmplinind ceva din cele poruncite, nu numai să cădem de la o 
aşa de mare răsplată, ci să ne şi supunem unor aşa de înfricoşate 
ameninţări. Dar, când diavolul încearcă să uneltească şi cu multă 
stăruinţă îşi suflă gândurile sale, ca pe nişte săgeți aprinse, în 
sufletul ce petrece în linişte şi singurătate şi îl aprinde dintr-odată 
şi preface amintirile celor odată aruncate de el în statornice şi 
greu de împrăştiat, trebuie să scăpăm de aceste uneltiri prin 
trezvie şi luare-aminte mai încordată, precum un atlet răstoarnă 
planurile vrăjmaşilor prin paza cea mai atentă şi prin agerimea 


22 PG 147, 827, în nota de sus se spune: Ejusdem ut videtur, Calisti 
Tilicude. 

trupului. 

De asemenea, trebuie să dăm toată grija rugăciunii şi 
chemării ajutorului de Sus pentru surparea vrăjmaşului şi pentru 
abaterea săgeţilor lui. Aşa ne-a învăţat Sfântul Pavel, zicând: 
„Peste toate luând pavăza credinţei” şi celelalte (Efeseni 6, 16). 
Căci când sufletul, moleşindu-şi stăruința şi încordarea cugetării, 
dă drumul amintirilor întâmplătoare ale unor lucruri la nimereală, 
atunci cugetul, purtat în chip nestrunit şi nepriceput spre aceste 
amintiri şi îndeletnicindu-se tot mai mult cu ele, schimbă unele 
închipuiri înşelătoare cu alte închipuiri înşelătoare şi adeseori 
sfârşeşte în stricăciunea unor cugetări neruşinate şi nesocotite. 

Dar această nepăsare şi împrăştiere a sufletului trebuie 
îndreptată şi vindecată printr-o mai strânsă şi mai încordată luare- 
aminte a cugetului, şi acesta trebuie făcut să se îndeletnicească 
pururea cu cele bune. Căci înțeleptul adevărat, având trupul locaş 
sigur şi cămară de cugetare pentru suflet, fie că se află în târg, fie 
în adunare, fie la munte, fie la câmp, fie în mijlocul unei mari 
mulţimi, rămâne statornic în mănăstirea sa naturală, adunându-şi 
mintea înlăuntru şi cugetând la cele cuvenite lui. Fiindcă 
trândavul, chiar şezând acasă, poate rătăci în toate părţile prin 
gândurile de afară, iar cel ce se află în târg, dar veghează, e ca în 
pustie, întors numai spre sine şi spre Dumnezeu şi neprimind prin 
simţuri tulburările ce vin sufletului de la lucrurile văzute. 

Drept aceea, cel ce se apropie de Trupul şi Sângele lui 
Hristos, în amintirea Celui ce a murit şi a înviat pentru noi (2 
Corinteni 5, 15), trebuie nu numai să se curețe de toată 
întinăciunea trupului şi a duhului (1 Corinteni 6, 11), ca să nu 
mănânce şi să nu bea spre judecată (1 Corinteni 11, 20), ci să-şi 
vădească în sine limpede voinţa Celui ce a murit şi a înviat pentru 
noi, prin aceea că nu se curăţă numai de tot păcatul, ci şi moare 
păcatului şi lumii şi vieţuieşte lui Dumnezeu (Romani 6, 11)”. 
Dintre gândurile rele, unele nu intră deloc în sufletul nostru dacă 
ne îngrădim cu multă sârguinţă; altele se nasc înlăuntru şi 
odrăslesc din pricina lenevirii noastre. Dar dacă punem mâna pe 
ele din vreme, le înăbuşim degrabă şi le îngropăm. Altele însă se 
nasc şi cresc, şi trec în faptele rele, şi strică toată sănătatea 
sufletului nostru când am ajuns la multă trândăvie. Dacă nu facem 
primul lucru, e bine să facem al doilea lucru, şi anume ca 
gândurile ce au pătruns o dată să le alungăm degrabă şi să nu le 
îngăduim să zăbovească mai mult, ca să nu ne facă lăuntrul rău. 


23 Conţinutul scrierii acesteia seamănă cu cea de mai înainte a lui 
Calist Tilicude. Dar se pare că e alcătuită din extrase din una mai mare, 
nu totdeauna bine legate între ele. 

Iar dacă ajungem cu trândăvia până aici, există, prin iubirea de 
oameni a lui Dumnezeu, o tămăduire şi pentru această trândăvie, 
şi multe leacuri a pregătit Bunătatea cea negrăită şi împotriva 
unor astfel de răni. 

Te îndemn deci, câtă vreme eşti în trup, să nu dai drumul 
inimii. Căci, precum plugarul nu se poate încrede în vreun rod 
crescut în ogorul lui fiindcă nu se ştie ce se va alege de el înainte 
de a-l închide în hambarele lui, aşa nici omul nu poate da 
slobozenie inimii lui atâta vreme cât are suflare de viaţă. Şi, 
precum omul nu ştie ce patimă îi va ieşi în cale până la ultima lui 
răsuflare, aşa nu-i este îngăduit monahului să dea drumul inimii 
până mai are răsuflare; ci trebuie să strige pururea către 
Dumnezeu, cerând Împărăţia şi mila Lui. Căci, ştiind vicleanul 
sigur că cel ce se roagă fără împrăştiere lui Dumnezeu va putea 
izbândi multe, se sileşte să împrăştie mintea, folosind pricini 
întemeiate sau neîntemeiate. Dar noi, ştiind aceasta, să ne oştim 
împotriva dușmanului nostru; şi, când stăm la rugăciune şi plecăm 
genunchii, să nu îngăduim nicidecum niciun gând să intre, nici alb, 
nici negru, nici din dreapta, nici din stânga, nici scris, nici nescris, 
afară de cererea către Dumnezeu şi de iluminarea şi de raza de 
lumină ce-i vine părţii conducătoare a sufletului din cer??. 

Dar de multă luptă şi de multă vreme e nevoie în rugăciuni ca 
să aflăm starea netulburată a cugetului, care e ca un alt cer în 
inimă, unde locuieşte Hristos?5, precum zice Apostolul: „Nu ştiţi că 
Hristos locuieşte în noi?” (2 Corinteni 13, 5). De vrea cineva să 
vadă starea minţii sale, să se păzească pe sine de toate gândurile, 
şi atunci mintea sa se va vedea pe sine asemenea culorii cereşti a 
safirului?%. Nu va vedea însă mintea locul lui Dumnezeu în sine 
până nu se va ridica mai sus decât toate înțelesurile din lucruri, 
până nu se va dezbrăca de patimi, care o leagă prin înţelesuri de 
lucrurile sensibile?”. Şi patimile le va alunga prin virtuţi, iar 


24 Să nu lăsăm în vremea rugăciunii să intre în suflet nici gând alb, nici 
negru, nici scris, nici nescris, adică nici gând bun, nici rău, nici din vreo 
carte, nici auzit de la cineva. Să avem în minte numai cererea ce o 
adresăm lui Dumnezeu. 

25 Cugetarea la Hristos în inimă e ca un cer boltit peste inimă, spre 
care priveşte inima, căci o vede ocupată cu Hristos. Dar cugetarea 
tulburată de tot felul de gânduri e ca un cer noros, în care nu se vede 
Hristos, sau apare pentru scurte momente şi dispare iarăşi. Propriu-zis ea 
nu mai e atunci un cer; căci nu mai are o transparenţă spre Hristos. 

26 Evagrie, Capete despre rugăciune, 18, Filoc. rom., 1, p. 100. 

27 Mintea îşi câştigă transparenţa pentru Dumnezeu când se eliberează 
de toate gândurile lucrurilor, care o îngustează şi-i acoperă fiinţa. Mintea 
eliberată de gânduri îşi descoperă nehotărnicia ei, adâncul ei fără hotar 

gândurile simple, prin vederile duhovniceşti. Şi aceasta, iarăşi, 
prin arătarea luminii însăşi?8. 


în Dumnezeu ca Cel nesfârşit, Care nu Se poate arăta decât în acest 
adânc potrivit Lui Însuşi. Dumnezeu nu poate lua loc într-o minte 
îngustată, căci, în acest caz, e îngustat şi El. lar un Dumnezeu îngustat 
într-o noţiune scolastică nu mai e Dumnezeu. De aceea mintea, văzându- 
se pe sine aşa cum este, vede în ea totodată pe Dumnezeu. 

28 E folosită aici deosebirea pe care o face Sf. Maxim între gândurile 
simple ale lucrurilor şi gândurile asociate cu o patimă, sau cu dorinţa de 
a avea acele lucruri, de a se îndulci de ele (Capete despre dragoste, III, 
42-44, Filoc. rom., II, p. 115). Patimile, ca forme ale egoismului, sunt 
alungate prin virtuțile ca forme ale renunţării la sine, iar gândurile 
simple ale lucrurilor, prin „contemplaţii” în Duh, care văd prin lucruri 
raţiunile dumnezeieşii ale lor, ce depăşesc chipurile lucrurilor. Dar mai 
sus decât ele este vederea luminii lui Dumnezeu Însuşi. Mai amintim că, 
pe câtă vreme patimile îngustează sufletul prin caracterul lor egoist, 
virtuțile îl lărgesc prin tendinţa lor de iubire a lui Dumnezeu şi a 
semenilor. 

Autorul şi conţinutul scrierii 


Scrierea aceasta, tradusă în româneşte, se află în multe 
manuscrise. Ea pare să fi fost citită mult, deşi e de un înalt nivel 
teologic. 

Ea se află şi în Biblioteca Academiei Române, în manuscrisul 
1602, cuprinzând 122 ff., în manuscrisul 2022, cuprinzând 113 ff., 
în manuscrisul 2027, cuprinzând 143 ff., în manuscrisul 2568, f. 33 
r-270 v, în manuscrisul 3001, f. 92 r-207 r, de la sfârşitul secolului 
al XVIII-lea şi începutul secolului al XIX-lea!. 

Erhard? şi Beck?, respingând opinia că acest Calist este 
identic cu patriarhul Calist al II-lea, spun că el „pare” să fi trăit pe 
la sfârşitul secolului al XIV-lea şi începutul secolului următor. 
Nicodim Aghioritul spune şi el, în prefața la lucrarea lui din 
Filocalia greacă, că nu se ştie când şi unde a trăit acest autor. 

Dar conţinutul şi forma scrierii ne îndeamnă să nu socotim 
improbabilă identificarea lui cu patriarhul Calist. Poate că această 
scriere e tot a patriarhului Calist, dar dintr-o vreme când petrecea 
într-o retragere (xaTapvyi), în timpul îndelungatei sale vieţi 
călugăreşti. Desigur, Calist Catafygiotul concentrează scrierea sa 
în jurul unei teme oarecum noi, care se găseşte mai puţin în cele 
două scrieri ale patriarhului Calist şi în Cele 100 de capete ale lui 
Calist şi Ignatie. Este tema „Unului”, cu Care se uneşte mintea 
noastră dacă se sileşte să iasă din împărţirea în diferite gânduri, 
devenind şi ea una. Tema „Unului” e de origine neoplatonică. Dar 
la Calist Catafygiotul prin „Unul” se înţelege Subiectul 
dumnezeiesc, care se străvede prin toate operele şi lucrările Lui. 
Idealul persoanei umane este să se pună în legătură prin toate 
aceste opere şi manifestări cu Subiectul ce Se face simţit şi 
„Văzut” prin ele. Căci „Unul” acesta e viu, e plin de iubire. De 
aceea, El e în acelaşi timp, întreit. Acest Unul e în acelaşi timp 
simplu, căci, dacă ar fi felurit, ar fi compus din părţi, care toate ar 
fi mărginite şi n-ar putea realiza prin unirea lor pe Unul. Dar 
simplitatea Lui e nesfârşit de bogată. De aceea, mintea unită cu El 
nu mai are nevoie să treacă la altceva, ci îşi găseşte în El odihna 
eternă. Această odihnă însă, tocmai pentru că acest „Unul” e 
nesfârşit de bogat, nu-i o încremenire şi nici o plictiseală, ci o 


1 În ms. 2568, f. 2 r. începe: „Toată jivina din ceea ce are fire cu 
lucrarea sa ceea ce este bună se împărtăşeşte şi din odihna, şi din 
dulceaţa pe potrivă”. La fel în ms. 1602. 

2 „Theologie”, p. 160. 

3 Kirche und theologische litteratur..., p. 784. 

„mişcare stabilă”, o adâncire neîncetată în iubire. Se poate spune 
că această scriere este o sinteză între gândirea abstractă a lui 
Dionisie Areopagitul şi simţirea plină de entuziasm a Sfântului 
Simeon Noul Teolog. Autorul ei a anticipat, prin descrierea simţirii 
înflăcărate a sufletului în unirea cu Persoana sau cu Persoanele 
dumnezeieşti, caracterul plin de simţire al creaţiilor misticii 
feminine ale Occidentului, dar a menţinut totodată ca temei al 
acestei simţiri o profundă consistenţă teologică. 

„Unul” e transcendent creaţiei, nu e imanent ca la Plotin, 
pentru că numai aşa e cu adevărat Unul şi izvor a toată unitatea. 
Dar El nu rămâne închis în unitatea Sa, ci iese prin toate lucrările 
şi operele Sale spre noi, ca să ne ridice la unirea cu El. 

Mintea se uneşte cu El şi-şi regăseşte unitatea şi simplitatea, 
sau se găseşte pe sine însăşi şi odihna din mişcarea de la o idee la 
alta, de la un lucru la altul, de la o alipire pătimaşă la unul sau 
altul dintre lucrurile create, întrucât se depăşeşte pe sine. Numai 
dincolo de sine mintea s-a regăsit pe sine. Aceasta înseamnă că 
numai uitând de sine în dragostea faţă de celălalt subiect, 
subiectul nostru se regăseşte pe sine în unitatea sa deplin 
concentrată. Căci el e făcut să se înalțe peste sine, printr-o iubire 
totală şi înflăcărată, în care se concentrează întreg, cum e făcută 
pasărea să zboare. 

În insistența cu care autorul vorbeşte de abisul „Unului”, am 
putea vedea o asemănare cu gândirea lui Meister Eckhart sau 
Jacob Böhme. Dar la Calist Catafygiotul acest abis e un abis al 
iubirii, deci al Persoanei din veci existente, nu al unei esențe 
abstracte; ascunzimea Lui e ascunzimea Subiectului indefinit, Care 
licăreşte în acelaşi timp prin toate. 

Socotim că scrierea aceasta e poate cea mai frumoasă din 
toate scrierile filocalice, prin profunzimea teologică şi prin 
simţirea înflăcărată a ei. 

Dar tocmai prin aceasta e foarte aproape de scrierea Raiul (în 
80 sau 83 de capete) a patriarhului Calist, care se caracterizează 
prin descrierea aproape la fel de înflăcărată a simţirii sufletului, 
trăită în unirea cu Dumnezeu în iubire. 

Avem în această scriere o ameţitoare descriere a întâlnirii 
minţii cu „Unul” dumnezeiesc. E o scriere de înălţimea teologică a 
scrierilor areopagitice, de influenţa cărora se resimte, dar şi o 
încreştinare a filosofiei neoplatonice a „Unului” (vezi de ex. cap. 
43), printr-o mai insistentă accentuare a caracterului Lui personal 
şi prin marea importanţă ce o dă simţirii de iubire în relaţia cu El. 

Avem în ea aceeaşi subliniere a rolului absolut necesar al 
Duhului Sfânt în unirea sufletului cu Dumnezeu şi în simţirea 
înfocată a iubirii faţă de Dumnezeu în această unire. Puntea între 

sufletul creat şi Dumnezeu cel transcendent o face Duhul Sfânt, şi 
numai El. El ne ridică din natură, din speculaţiile noastre de la 
distanţă asupra lui Dumnezeu, la El Însuşi, şi, prin aceasta, la 
adevărata noastră natură (vezi cap. 74, 75, 81, 82, 84). Avem în ea 
afirmarea aceleiaşi trebuinţe de a face mintea fără chip (avei6eov 
- cap. 58, 33), simplă (cap. 20, 30, 51, 91). Lumina dumnezeiască, 
văzută de isihaşti, e aprofundată în suişuri nesfârşite (idee luată de 
la Sfântul Grigorie de Nyssa şi de la Sfântul Maxim 
Mărturisitorul). Prin depăşirea a tot ce e înţeles, ea e în acelaşi 
timp un întuneric supraluminos, termen luat de la Dionisie 
Areopagitul. Termenul aeifAvra (pururea izvorâtoare) din cele 
două scrieri ale patriarhului Calist (cap. 53, 86) îl găsim şi aici, 
atât în forma aceasta (cap. 72), cât şi în forma aneip6BAvroc (cap. 
49). 

Ba mai mult, chiar Metoda în o sută de capete a lui Calist şi 
Ignatie foloseşte nu numai aceiaşi termeni caracteristici, ci afirmă 
ca ideal suprem de atins pentru omul duhovnicesc unirea sufletului 
cu „Unul” (cap. 38). Tot aşa, e comună lui Calist Catafygiotul şi 
Metodei lui Calist şi Ignatie ideea că rugăciunea ajunsă la culmile 
ei a ieşit din mişcare, nemaiputând cădea din această stare 
(Metoda, cap. 38). Atmosfera duhovnicească, elanul iubirii, al 
scufundării şi odihnei eterne în abisul dragostei fără sfârşit a lui 
Dumnezeu sunt aceleaşi în scrierea Raiul a lui Calist patriarhul, în 
scrierea lui despre rugăciune şi în scrierea lui Calist Catafygiotul. 
Deosebirea ar fi doar atât, că această atmosferă şi aceste teme 
ating în scrierea lui Calist Catafygiotul un grad şi mai înalt, sau 
ultimul grad de simtire entuziastă şi învăpăiată. 

Scrierea aceasta, de la sfârşitul Filocaliei greceşti şi de la 
sfârşitul spiritualităţii bizantine, reprezintă nu numai o sinteză 
magnifică a întregului scris duhovnicesc de mai înainte, ci şi o 
culme a subtilităţii de gândire şi a simţirii de intensă spiritualitate 
a Bizanțului. 


DIN CAPETELE CE S-AU PĂSTRAT 


ALE LUI CALIST CATAFYGIOTUL 


Cele ce s-au păstrat din capetele preaînalte şi de dreaptă 
judecată (silogistice) despre unirea dumnezeiască şi viaţa 
contemplativă 


di, Orice fiinţă găseşte, în chip firesc, odihnă şi plăcere 
mai cu seamă în lucrarea mai înaltă a firii sale. Pentru aceea, de ea 
se bucură şi de ea se alipeşte cel mai mult. Deci şi omul, ca unul ce 
are minte şi ca unul de a cărui viaţă ţine în chip firesc a cugeta, se 
îndulceşte şi se împărtăşeşte de odihnă mai ales când cugetă la 
cele înalte şi la cele despre sine, fie că le zice cineva acestora 
bune, fie frumoase. lar aceasta se întâmplă cu adevărat când are 
pe Dumnezeu în minte şi cugetă la însuşirile Lui, pentru că El este 
fiinţa cea mai înaltă, cugetată cu mintea şi mai presus de minte şi 
care iubeşte în chipul cel mai înalt şi mai presus de minte pe om şi- 
l cinsteşte cu cinstirile cele mai înalte şi cu bunătăţile mai presus 
de minte ale Sale; şi aceasta, pentru veşnicie. 


PA Orice naştere face pe cel născut să fie asemenea celui 
ce l-a născut. Căci a zis Domnul că „ce este născut din trup, trup 
este; şi ce e născut din Duh, duh este” (Joan 3, 6). Prin urmare, 
dacă cel născut din Duh este duh, e vădit că va fi şi dumnezeu, 
după Duhul ce l-a născut, odată ce şi Duhul din Care s-a născut cel 
părtaş de Duhul e Dumnezeu adevărat. lar dacă unul ca acesta e 
dumnezeu, fără îndoială va fi şi văzător. 

Căci Dumnezeu Îşi are numele (9£6c) de la a vedea (ewpetv). 
Prin urmare, cel ce nu vede (nu contemplă), sau nu s-a învrednicit 
încă de naşterea şi  împărtăşirea duhovnicească, sau, 
învrednicindu-se de ea, îşi închide din nepricepere puterea 
văzătoare şi se întoarce prosteşte de la dumnezeieştile raze 
cugetate cu mintea în jurul Soarelui Dreptăţii, cugetat cu mintea, 
deci după ce s-a făcut părtaş de puterea văzătoare, se lipseşte în 
chip nefericit de lucrarea ei, măcar că tinde spre sfinţenie. 


3. Toate cele ce sunt şi-au primit mişcarea de la Cel ce 
le-a făcut, potrivit cu rațiunea şi cu firea lor, deci şi mintea. Dar 
mişcarea minţii ţine pururea, ceea ce înseamnă că e fără sfârşit şi 
fără hotar. Deci e împotriva vredniciei şi a firii ei să se mişte în 
chip mărginit şi hotărnicit. lar aceasta se întâmplă când se mişcă 
între cele mărginite şi hotărnicite. Căci nu se poate ca obiectul să 

fie mărginit şi hotărnicit, iar mişcarea minţii privitoare la el să 
înainteze la nesfârşit. Deci mişcarea neîncetată a minţii are nevoie 
de un obiect nesfârşit şi nehotărnicit, spre care să se mişte potrivit 
cu raţiunea şi cu firea ei. Dar nesfârşit şi nehotărnicit cu adevărat 
nu este nimic afară de Dumnezeu, Care este Unul prin fire şi în 
înţelesul propriu. Deci mintea trebuie să se întindă spre Unul cel 
nesfârşit şi propriu-zis, adică spre Dumnezeu, şi spre El trebuie să 
caute şi să se mişte. Căci aceasta ţine de firea eit. 


4. Nesfârşite şi nehotărnicite sunt şi cele contemplate în jurul 
lui Dumnezeu. Dar nici în acestea nu-şi găseşte mintea desăvârşit 
bucuria ei, căci caută pe „Cel din Care...”. Fiindcă oricine se 
bucură în chip firesc de cel asemenea lui. Deci mintea fiind una 
după fire, măcar că e multe după actele înţelegerii, întinzându-se 
şi mişcându-se spre Dumnezeu, Cel Unul după fire, dar multe după 
lucrare, nu se poate bucura deplin înainte de a pătrunde prin 
Duhul în Cel Unul, nemărginit prin fire, trecând de la cele multe”. 


4 Mintea, fiind pururea în mişcare, are nevoie propriu-zis de un obiect 
cu care să se ocupe fără sfârşit. Acest obiect trebuie să fie el însuşi 
nesfârşit, nehotărnicit. Ca atare, el trebuie să fie acel Unul, Care are în El 
totul. Căci dacă ar fi unul din multe, n-ar putea fi nemărginit. În acest 
caz, mintea ar trebui să treacă veşnic de la unul la altul şi niciodată nu şi- 
ar găsi un obiect pe măsura mişcării ei nehotărnicite. Deci niciodată nu s- 
ar putea odihni cu mişcarea ei nesfârşită în Cel nesfârşit. Desigur, între 
odihnă şi mişcarea nesfârşită pare o contradicţie. Dar acestea se împacă 
atunci când mintea pătrunde în Cel nesfârşit. Atunci ea a ajuns şi în 
mişcarea ei nehotărnicită, şi în odihna ei. Nesfârşirea mişcării şi-a găsit 
nesfârşitul de la care nu mai trebuie să treacă la altceva; în El şi-a găsit 
odihna. A ajuns în acea „mişcare stabilă”, sau „stabilitate mobilă”, de 
care a vorbit Sf. Grigorie de Nyssa. Acest „obiect” nu mai e obiect 
propriu-zis. Căci obiectul e posedat de înţelegere, deci e limitat. 
„Obiectul” infinit al minţii e subiect: e Subiectul suprem dumnezeiesc. În 
general un subiect e înţeles cu adevărat de un alt subiect; numai între ele 
se realizează o înţelegere. Pentru că numai prin subiectul celălalt se 
înţelege un subiect pe sine însuşi, fiind ajutat de acela să se înţeleagă. 
Obiectul nu poate fi înţeles prin el însuşi. Apoi mă lasă în întuneric. Nu 
mă ajută să mă înţeleg. Dar în înţelegerea altui subiect înaintez totodată 
la nesfârşit, cu deosebire în înţelegerea Subiectului dumnezeiesc. În El 
mă odihnesc, pentru că nu trebuie să trec la altceva şi altceva; şi totuşi 
înaintez în înţelegere. Căci niciodată nu-L epuizez în înţelegere şi nu mă 
epuizez în înţelegerea mea. Iar înţelegându-L. pe El, înţeleg şi obiectele. 

5 Încă Sf. Grigorie Teologul şi Sf. Maxim Mărturisitorul au spus că 
Dumnezeu este de nesfârşite ori mai presus de infinitatea Sa şi de toate 
însuşirile Sale infinite (Sf. Maxim, Capete gnostice, 1, 49-50; Filoc. rom., 
II, pp. 172-175). Dar autorul scrierii de faţă precizează că faptul că 
Dumnezeu e mai presus de însuşirile Lui se explică prin aceea că Ele Cel 

Numai în Dumnezeu cel Unul, aşadar, se poate bucura mintea 
deplin. Căci fiecare din existenţe se bucură de ceea ce-i este 
propriu în chip firesc. Dar propriu minţii în chip firesc este să se 
mişte, să se întindă, să ajungă şi să se bucure deplin în Dumnezeu, 
Cel singur Unul în chip simplu şi nehotărnicit€. 

5, Toată mişcarea celor create, deci şi a minţii, 
grăbeşte spre oprire şi liniştire şi caută să ajungă la stabilitate şi 
la odihna în ea. Căci tot ce e creat îşi cere un sfârşit şi o odihnă. 
Dar mintea este singura dintre cele create care, mişcându-se între 
ele, nu poate să se împărtăşească de oprire şi de liniştire. Căci 
ceea ce e creat ajungând la sfârşitul potrivit lui, odată ce a şi 
început, mişcarea fără sfârşit a minţii rămâne, pe drept cuvânt, ca 
atare, şi cere ceva spre care să se mişte fără sfârşit. Ea nu se va 
linişti şi nu-şi va putea ajunge ţinta, sau nu va avea în sine o 
mişcare fără sfârşit, cum s-a zis înainte, dacă se închide între cele 
hotărnicite şi mărginite. Dar aceasta e departe de firea minţii, 
care, în chip vădit, este pururea mişcătoare. Deci nu este propriu 
să-şi afle liniştirea sau stabilitatea în cele create. Dar unde ar 
putea mintea să se folosească de ceea ce îi este propriu, adică să 
rămână stabilă în mişcare şi să se liniştească în acest înţeles şi să 
fie în pace şi să primească o adevărată simţire de odihnă, dacă nu 
ajunge în Cel necreat şi necircumscris”. lar acesta este Dumnezeu, 
Care este Unul în înţeles propriu şi mai presus de lume. Deci 
mintea trebuie să ajungă prin mişcare în acest Unul şi 
necircumscris (nemărginit), ca să-şi afle liniştea sa firească şi să-şi 
dobândească odihna înţelegeriiă, după cum se cuvine. Căci nicio 
minte ajunsă în acel Unul nu va mai fi lipsită nicidecum de 
stabilitatea prin Duhul, de odihna minunată, de nesfârşitul care e 
sfârşitul tuturor şi de mişcare. Fiindcă a ajuns la Cel nehotărnicit, 


„din Care” sunt acestea. El e subiectul lor. 

ê Dacă Dumnezeu ar fi nehotărnicit, dar compus, mintea iarăşi ar trece 
de la o parte a Lui la alta, la infinit. Nu s-ar odihni în adâncirea în Cel 
nehotărnicit şi cu adevărat Unul. 

7 Mintea nu se poate folosi de ceea ce-i este propriu, adică de mişcarea 
ei fără sfârşit, care trebuie să fie în acelaşi timp o odihnă, decât în Cel 
nehotărnicit, de la Care nu trebuie să treacă mai departe, deci în care se 
odihneşte, sau s-a stabilizat, dar în acelaşi timp se şi mişcă spre tot mai 
multă înţelegere. Numai în El „e stabilă prin mişcare” sau „se mişcă în 
stabilitate”. 

8 „Odihna înţelegătoare” are fie înţelesul de odihnă opusă celei 
trupeşti, fie înţelesul de odihna înţelegerii. Căci în Dumnezeu e 
satisfăcută setea minţii după înţelegerea tuturor, deşi înaintează în 
acelaşi timp în această înţelegere. În unirea cu Cel iubit Îl înţeleg deplin, 
şi totuşi înaintez mereu în înţelegerea Lui. 

nemărginit, necircumscris, fără chip, fără înfăţişare şi cu totul 
simplu. lar acesta este Unul de Care s-a spus, adică Dumnezeu. 


6. Dacă Dumnezeu face, cum zice David (Psalm 103, 5), pe 
îngerii Săi duhuri şi dacă pe oamenii pe care-i naşte Duhul tot El îi 
face duhuri, cum a zis Domnul (Joan 3, 6), atunci şi omul este înger 
născut din Duh prin împărtăşirea vădită de EI”. Dar lucrul 
îngerului este să privească necontenit faţa Tatălui nostru Cel din 
ceruri, precum a zis iarăşi Domnul (Matei 18, 10). Deci cel ce se 
împărtăşeşte în chip vădit de Duhul trebuie să privească, pe drept 
cuvânt, şi el faţa lui Dumnezeu, dar şi să tindă spre ea!%. De aceea, 
învaţă şi prorocul David zicând: „Căutaţi pe Domnul şi vă întăriţi; 
căutaţi faţa Lui pururea” (Psalm 104, 4). Drept aceea, nu-şi 
păzeşte ceea ce este propriu cel ce, făcându-se părtaş Sfântului, de 
viaţă Făcătorului şi de dragoste dătătorului Duh, şi ajungând la 
experienţa naşterii negrăite din Duhul, şi ridicându-se la vrednicia 
îngerului, pe urmă, pentru părută prisosinţă a evlaviei sale, îşi 
închide simţirea înţelegătoare pentru Dumnezeu şi nu vrea să se 
întindă spre El şi spre cele dumnezeieşti. Iar aceasta o face, cu 
toate că Mântuitorul porunceşte să rămânem în El, fiindcă şi El 
rămâne în noi, precum zice şi David: „Veniţi la El şi vă luminaţi” 
(Psalm 33, 5). Şi cu adevărat, de vom face cele cuvenite nouă!! şi 


” Dacă până aici odihna minţii în Dumnezeu a fost explicată numai din 
firea mişcării ei nesfârşite şi din nesfârşirea lui Dumnezeu cel Unul, acum 
e explicată din lucrarea Duhului în minte. Numai Duhul eliberează pe om 
de legea gravitaţiei spre cele materiale, impusă omului de trupul lui. 
Numai Duhul îl ajută să copleşească pornirile spre cele de jos. Duhul e 
„porumbelul” şi face şi pe om „porumbel” zburător şi asemenea îngerului 
netrupesc. Toată învăţătura aceasta despre Dumnezeu ca Unul se 
deosebeşte de învăţătura neoplatonică despre Unul, prin faptul că Unul 
acesta nu e fundamentul imanent al tuturor, ci e transcendent, „mai 
presus de lume şi de fire”, şi ridicarea la El se face prin Duhul Sfânt, nu 
pe cale naturală. Dar preocuparea de Unul arată, în cultura bizantină de 
atunci, interesul pentru neoplatonism, şi aceasta explică întemeierea 
şcolii neoplatonice la Florenţa, de către Gemistos Plethon, după 1453. 

1 Faţa lui Dumnezeu, expresia subiectului Lui, trebuie privită, sau 
contemplată, dar în acelaşi timp cel ce contemplă trebuie să se întindă tot 
mai mult în înţelegerea Lui. E aceeaşi stabilitate şi mişcare în El. 

11 Întinderea spre Dumnezeu e proprie nouă, e cuvenită nouă, deşi se 
înfăptuieşte prin Duhul. Căci e propriu minţii să fie în Dumnezeu Cel 
nehotărnicit. Dar nu poate să se salte în Unul cel transcendent prin 
puterile ei, cum se poate întâmpla aceasta în neoplatonism, unde Unul 
este imanent lumii. Pe drept cuvânt Lossky vede asigurată prin 
transcendenţa Unului, caracterul Lui personal, spre deosebire de 
neoplatonism, unde Unul este o esenţă impersonală (Essai sur la 

cele ce urmează din ele, vom vedea în lumina lui Dumnezeu Tatăl, 
adică în Duhul Sfânt, lumina din preajma lui Dumnezeu, adică 
adevărul dumnezeiesc, de nu vom alege mai bucuros să ne 
întoarcem cu nepricepere de la razele dumnezeieşti. 


7. În trei moduri ajunge mintea la vederea lui Dumnezeu: 
mişcându-se de la sine, mişcată de altul şi pe cale mijlocie. 
Mişcarea de la sine se săvârşeşte numai de către firea minţii, 
folosindu-se de voinţa sa prin imaginaţie (închipuire). Sfârşitul 
acestui mod este contemplarea celor din jurul lui Dumnezeu, pe 
care şi le-au imaginat şi învățații elinilor în oarecare fel. Al doilea 
mod este mai presus de fire şi se înfăptuieşte numai prin voinţa şi 
iluminarea lui Dumnezeu. De aceea, mintea se află, în acest caz, cu 
totul sub puterea lui Dumnezeu şi e răpită spre descoperiri 
dumnezeieşti şi gustă din tainele negrăite ale lui Dumnezeu şi 
vede cum se vor împlini cele viitoare. Iar modul aflător la mijlocul 
acestora e o împreunare în oarecare măsură a amândurora. 
Întrucât se înfăptuieşte prin voia şi imaginaţia proprie minţii, e la 
fel cu modul mişcării de la sine. Dar se împărtăşeşte de cel al 
mişcării prin altul, întrucât mintea se uneşte, prin iluminarea 
dumnezeiască, cu sine însăşi şi vede, dincolo de unitatea sa, în 
chip negrăit, pe Dumnezeu. Căci, atunci, iese afară din toate cele 
ce se văd şi se zic în jurul lui Dumnezeu, nemaivăzând nici izvorul 
binelui sau îndumnezeirea, nici înţelepciunea sau stăpânirea de 
putere făcătoare, sau pronia, sau altceva dintre cele dumnezeieşti, 
ci umplându-se de lumina duhovnicească şi de bucuria adusă de 
focul dumnezeiesc amestecat cu iubirea’. 


8. Mintea, folosindu-se de imaginaţia sa pentru contemplarea 
celor nevăzute, e povăţuită de credinţă. lar luminată de har, 


Théologie Mystique de l'Eglise d'Orient, Ed. Aubier, Paris, 1944, cap. 
„Lenebrele divine”). 

12 Primul mod al vederii lui Dumnezeu e cel natural. Acesta e propriu- 
zis o contemplare a însuşirilor lui Dumnezeu prin cugetare, care se 
foloseşte oarecum şi de închipuiri. Al doilea e modul mai presus de fire, 
pricinuit în minte exclusiv de luminarea dumnezeiască. Aceasta răpeşte 
mintea la vederea şi gustarea tainelor dumnezeieşti şi la cunoaşterea 
celor viitoare. Al treilea mod e un amestec din cele două anterioare. 
Catafaticul (afirmativul) se îmbină cu apofaticul (cu negrăitul). Cugetă şi 
mintea, dar e ajutată şi de Duhul Sfânt să vadă în cele cunoscute cu 
mintea cele ce depăşesc înţelegerea. Acest mod de vedere a lui 
Dumnezeu depăşeşte cunoaşterea intelectuală a însuşirilor lui Dumnezeu, 
întrucât înţelegerea omului pătrunde la experienţa luminii plină de 
înţelesuri, dar şi mai presus de înţelegere, care iradiază din Dumnezeu, şi 
se umple de bucuria pricinuită de focul dragostei lui Dumnezeu. 

primeşte întărirea  nădejdii. În sfârşit, răpită de lumina 
dumnezeiască, se face vistierie de dragoste faţă de oameni şi, cu 
atât mai mult, faţă de Dumnezeu. Astfel, slujba, mişcarea întreită a 
minţii se face desăvârşită, îndumnezeitoare, sigură şi neclintită 
prin credinţă, nădejde şi dragoste. Şi, ajungând la acest loc larg 
din vârful cetăţii, cum ar zice cineva, s-a pus în siguranţă în 
cetăţuia dragostei. Căci, cum a zis Pavel, „dragostea toate le 
suferă, toate le rabdă”, pentru bunul credinţei şi al nădejdii. 

„Dragostea, zice, niciodată nu cade”, pentru unirea ei 
înfocată şi pentru legătura negrăită cu Dumnezeu”. 

9. Nimic din ceea ce e creat nu e unul în chip desăvârşiti?. 
Căci nu e greu de văzut că fiecare se deosebeşte de fiecare, printr- 
o oarecare însuşire proprie. Dar, întrucât sunt create, niciuna nu 
se deosebeşte de niciuna, fiecare având început şi sfârşit, aflându- 
se sub fire şi nefiind propriu-zis una în chip simplu. „Unul” este cu 
adevărat numai Cel Necreat, întrucât e simplu, fără de început, 
fără de sfârşit, nehotărnicit şi, de aceea, nemărginit. lar Acesta e 
Dumnezeu. 

Numai privind spre Acesta, prin împărtăşire de Duhul de 
viaţă făcător, mintea îşi primeşte şi ea, zi de zi, creşterea cuvenită 
ei, întărindu-se în unitatea, simplitatea şi în starea ei de 
îndumnezeire!5. Căci se ştie sigur că în afară de Unul şi de privirea 
în Duh spre El nu se poate avea o minte tot mai bună. Aceasta, 
pentru că mintea s-a împrăştiat, slăbită de lumea mult împărţită şi 
de patimi, şi are nevoie de o putere mai presus de lume şi de 
privirea spre „Unul” mai presus de fire pentru ca, răpită fiind din 
cele împărţite, să iasă afară din patimi şi din dezbinare şi să 


'3 În starea credinţei, sufletul e departe de Dumnezeu, cugetând la 
însuşirile Lui. Prin nădejde e pe drum, având ceva din Dumnezeu, Care i- 
a venit în întâmpinare. Prin dragoste e cu totul în braţele lui Dumnezeu. 

14 Ar putea spune cineva că sufletul, deşi creat, e totuşi unul. Dar el 
are nevoie de a se compune cu trupul. În afară de aceea, e într-o 
dependenţă de Dumnezeu. Deci „se compune” prin fire cu Dumnezeu, 
fără ca şi Dumnezeu să Se compună prin fire cu sufletul. În acelaşi fel „se 
compune” şi îngerul cu Dumnezeu. Deci calitatea lui de creatură nu-i 
permite nici lui să fie unul în mod eminent. 

15 Unitatea, simplitatea minţii se menţine şi se întăreşte şi ea numai 
prin Dumnezeu, prin privirea la Dumnezeu. Căci Dumnezeu fiind Unul şi 
nehotărnicit, mintea privindu-L nu se împarte între diferite obiecte, nu se 
sfâşie în lucrarea ei. În acest înţeles, Dumnezeu este izvorul şi 
susținătorul unităţii sufletului. Dar prin aceasta sufletul în acelaşi timp 
creşte, căci în unitatea lui se adună nu numai toate puterile şi lucrările 
lui, ci şi puterea lui Dumnezeu i se comunică tot mai mult, în comuniunea 
ce o are sufletul cu El. 

dobândească chipul dumnezeiesc16. De aceea, şi Domnul roagă pe 
Tatăl ca să fim şi noi, credincioşii, una în Tatăl şi Fiul Însuşi prin 
Duh. Una, cum şi Ei sunt una (nu în înţelesul credinţei greşite, 
cum spunea Sabelie că sunt una), ca să fim făcuţi desăvârşiţi, cum 
trebuie, atât prin harul Duhului unificator, cât şi prin privirea 
unitară, în Dumnezeu cel Unul. 

Aceasta ne este în chip limpede adevărata îmbunătăţire şi 
aceasta este sfârşitul şi adevărata şi singura noastră odihnă. De 
aceea, pizmaşa şi de oameni urâtoarea ceată drăcească, împărțind 
în chip necuvenit credinţa, prin născocirea multor dumnezei, a 
risipit în chip amăgitor unitatea minţii şi nu a lăsat-o să aibă 
imaginea Celui Unul mai presus de lume”. Aceasta pentru ca, prin 
sădirea închinării la mulţi dumnezei şi prin privirea şi slujirea lor, 
să înduplece mintea să se mişte împotriva firii ei şi să o facă să 
poftească tot felul de patimi şi minciuna în loc de adevăr şi 
virtute!8. De aceea îndeamnă Duhul Sfânt prin Prorocul, zicând: 
„Veniţi la El, adică la Unul, şi vă luminaţi” (Psalm 33, 5); iar în alt 
loc: „Eu sunt Dumnezeu cel dintâi, şi Eu după aceea, şi afară de 
Mine nu este alt dumnezeu” (Isaia 41, 4; 44, 6); şi iarăşi: „Ascultă, 
Israele, Domnul Dumnezeul tău Domn Unul este” (Deuteronomul 
6, 4). Treimea ipostasurilor dumnezeirii celei una nu împarte 
Domnia cea una. Persoanele sunt cu adevărat trei, dar cu toate 
acestea Dumnezeu este Unul, în fiinţă, putere, voinţă, lucrare şi în 
toate celelalte însuşiri fiinţiale. Aşadar, a sluji unităţii lui 
Dumnezeu, a privi şi a te aduna cu toată puterea spre ea, ieşind 
din cele multe, este voie a lui Dumnezeu şi îmbunătăţire a minţii, 
precum şi cale de aflare a adevărului şi rod al dragostei 


16 Privind spre Unul Cel mai presus de fire, adică de creaţia compusă, 
mintea e răpită de la privirea celor compuse şi multiple, sau iese din ele 
şi ia „chipul” Unuia Cel nehotărnicit, devenind ea însăşi una şi 
nehotărnicită, sau actualizând această calitate a ei. 

” „Imaginea Celui Unul mai presus de lume”. Propriu-zis Unul nu are o 
imagine, ci se întipăreşte ca unitate în minte, aducând-o şi pe aceasta la 
unitatea ei firească. Unul ca necompus nu poate fi decât mai presus de 
lume, căci toate cele din lume sunt compuse; compuse măcar prin 
dependenţa de Unul mai presus de lume. Mintea ridicată la această stare 
de unitate e ridicată şi ea la o stare mai presus de lume, într-o 
transcendenţă. În trăirea acestei unităţi eminente trăieşte totodată pe 
Dumnezeu ca întipărit în ea. Dar Dumnezeu cel Unul e în acelaşi timp 
întreit în Persoane, nu e una în sensul lui Sabelie, care nu recunoştea 
decât o singură Persoană. 

18 Virtutea ţine de unitatea minţii şi o promovează, pentru că 
reprezintă depăşirea patimilor ca forme ale egoismelor ce se luptă între 
ele. Adevărul nu poate fi nici el decât în unitate, căci dezbinarea slăbeşte 
realitatea şi o face neînţeleasă. 

dumnezeieşti şi al îndumnezeirii. 


10. Dacă multa împărţire este minciună, iar Unul este 
adevărul, mintea care se înalţă în Duh spre Unul, spre Cel mai 
presus de lume, spre Cel ridicat peste toate, spre Cel din Care sunt 
cele multe, se înalţă spre Adevărul Însuşi. Şi dacă mintea nu poate 
ajunge liberă de patimi de nu o eliberează adevărul (Joan 8, 32), e 
vădit că mintea se face liberă de patimi când se îndreaptă şi se 
înalţă într-un chip unic spre Unul Cel mai presus de lume. Deci 
mintea e ajutată în dobândirea nepătimirii, a stării îndumnezeite şi 
a înfierii dumnezeieşti cel mai mult de libertate, şi nicidecum de 
robie!%. De aceea „robul, zice, nu ştie ce face stăpânul său” (Ioan 
15, 15). Dar, dacă neştiinţa e proprie robului, e vădit că cel ce s-a 
împărtăşit de libertate cunoaşte tainele Tatălui şi i se îngăduie să 
urce bine şi frumos spre vrednicia înfierii. Căci, precum a nu şti 
înseamnă în chip vădit opusul lui a şti, aşa şi legea robului e opusă 
în chip hotărât celei a fiului. Şi dacă cel ce nu ştie e rob, cel ce ştie 
nu este nicidecum rob, ci slobod sau, mai bine zis, fiu. La fel, dacă 
Duhul adevărului eliberează, prin însuşi acest fapt face fii ai lui 
Dumnezeu pe cei în care Duhul Se află. „Câţi sunt purtaţi de Duhul 
lui Dumnezeu, zice, sunt fii ai lui Dumnezeu” (Romani 8, 14)”. 
Deci, dacă a căuta spre „Unul” cel mai presus de lume înseamnă a 
căuta adevărul, iar adevărul dăruieşte libertatea, şi libertatea este 
semnul vădit al înfierii dumnezeieşti, şi dacă nimic nu este mai 
mare ca acest har al înfierii şi nimic altceva nu e socotit mai 
potrivit firii raţionale, atunci e foarte raţional şi cât se poate de 
necesar ca mintea să tindă să caute şi să se adune, purtată de 
Duhul, cu toată puterea, spre Unul Cel mai presus de lume, adică 


19 Patimile arată robia sufletului. Nepătimirea e semnul libertăţii lui. 
Nepătimirea deschide sufletul pentru Dumnezeu, iar în Dumnezeu e 
libertate. Dumnezeu e lărgimea nehotărnicită, care dă sufletului putere 
să se lărgească la nesfârşit, să nu rămână lipit de un lucru mărginit, să nu 
se lipească pe rând şi fără voie de ele. Aflându-se în Dumnezeu, sufletul e 
deschis totului, e deschis adâncului fără fund, sau înălţimii nemărginite 
de nimic. Nimic nu opreşte mintea să se întindă, să crească în conţinutul 
ei, să îmbrăţişeze totul. 

Duhul eliberează de legea trupului, a naturii, întărind duhul nostru, 
care e prin fire liber. Dar libertatea celui născut din Duhul nu eo 
libertate a unui individ care nu ţine la nimic, ci libertatea fiului. Fiul e 
liber, dar e liber în iubirea faţă de Tatăl, liber să înainteze în iubirea 
neţărmurită a Tatălui, crescând el însuşi în iubirea sa; e liber să 
stăpânească peste toate, căci toate sunt ale Tatălui său suprem. 

spre Dumnezeu?l. 


11, Căci zice Duhul Sfânt: „Domnul Dumnezeul tău Domn 
Unul este” (Deuteronomul 6, 4). Prin aceasta, dumnezeirea 
Duhului are grijă să ridice mintea spre Unul Cel mai presus de 
lume. Căci nu e îngăduit a propovădui pe Unul, iar întoarcerea şi 
privirea minţii spre El a nu o înfăptui. Ceea ce zice Duhul Sfânt 
vrea să fie şi înţeles. Iar a înţelege ceva presupune întoarcerea 
minţii spre acel ceva??. Căci, dacă lipseşte întoarcerea minţii spre 
ceea ce e de înţeles, lipseşte şi ceea ce ar avea mintea să 
înţeleagă. In cazul acesta, propovăduirea Celui Unul ar fi absurdă 
(fără rost), precum absurdă ar fi şi credinţa în El. Iar dacă acestea 
ar fi absurde, atunci a nu cugeta pe Unul prin întoarcerea şi 
înălţarea minţii spre El ar fi şi mai absurd. 


12. Dacă cele cauzate şi raționale tind prin fire spre cauză 
şi o caută întorcându-se spre ea, şi dacă toate au drept cauză pe 
Dumnezeu, de la Care e şi mintea, iar Dumnezeu este vârful şi 
Unul în chip simplu, urmează că mintea prin fire tinde şi caută 
spre Cel ce e vârful şi Unul în chip simplu, întorcându-se spre El ca 
spre cauza ei. 


13. Dacă „din El, prin El şi spre El sunt toate” (Romani 
11, 36), iar între toate se află şi mintea, atunci şi ea este din El şi 
prin El. Ba, ea este în chip mai deosebit din El şi prin El din pricina 
asemănării ei cu Dumnezeu. Prin urmare, ea trebuie să şi caute 
spre El mai mult ca toate. Iar cuvintele „spre El” arată că mintea 
trebuie să caute prin întoarcere spre arătarea Celui Unul mai 
presus de lume. Aşadar, mintea trebuie să caute spre „Unul”. 


"1 Nu e o necesitate care se împlineşte de la sine, adică nu eo 
necesitate a naturii, ci o necesitate cerută de duh, pentru creşterea, 
pentru împlinirea lui. La fel, nu e o raționalitate a naturii, care se impune 
de la sine, ci o raționalitate cerută de raţiunea împlinirii spirituale, de 
înfăptuirea sensului existenţei. _ 

2? E ceea ce am spus mai înainte. Învățătura despre Dumnezeu Unul ar 
rămâne o teorie goală fără ajutorul dat de Duhul Sfânt de a ne înălța spre 
El, de a ajunge la experienţa Lui şi de a avea viaţa în El. Iar aceasta o 
face Duhul Sfânt întrucât înduhovniceşte mintea, adică o eliberează de 
patimi, sau de alipirea pătimaşă la lucrurile mărginite. La adevăr se 
ajunge prin despătimire, prin înduhovnicire. Căci împătimirea s-a produs 
ca o cădere în păcat, în patimi. lar aceasta e şi o cădere din adevăr. 
Adevărul e unitatea, iar ridicarea în unitate e chestiune de efort 
duhovnicesc şi moral. Deci această înălţare a minţii spre Unul cere şi 
voinţa minţii de a se întoarce spre El. 

14. Cele multe vin din Unul, dar nu şi Unul din cele multe. 
Creaţia înfăţişează pe cele multe. Aşadar, creaţia este în chip vădit 
din Unul. lar Unul este mai presus de creaţie, ca Făcător şi Ziditor. 
Deci cel ce contemplă cum trebuie creaţia numaidecât va 
conchide, din contemplarea ei, la Unul cel mai presus de lume. 
Fiindcă în cele cauzate sunt foarte multe ecouri din care se 
cunoaşte Cel ce a adus la fiinţă, prin măiestrie, înţelepciune, 
putere şi bunătate şi cu purtare de grijă, toate, precum a voit. De 
aceea şi Isaia zice în Duhul: „Ridicaţi ochii voştri şi vedeţi: cine v-a 
arătat toate acestea?” (Isaia 48, 14). Prin „toate acestea” a numit 
cele multe cauzate, iar prin „Cine” a voit să ridice mintea spre Cel 
din Care sunt acestea, Care este, după fire, în chip simplu Unul. 


15. Creaţia încă e adunată într-o unitate, însă compusă şi 
cu multe părţi şi nu fără de început, odată ce e creată. Dar Unul 
care creează nu e Unul numai ca cel ce rezultă din multe şi felurite 
lucruri, ca un întreg simfonic cu un singur scop, ci şi întrucât, fiind 
necreat, este cauza începătoare şi mai înainte de început a tuturor. 
Mintea, ridicându-se spre cele dinapoi, ajunge în chip necesar la 
ceva care este Unul începător şi orânduitor al ordinii văzute, al 
facerii, al armoniei şi al convieţuirii tuturor celor ce există într-o 
unitate. Căci altfel, ar merge înapoi la nesfârşit, ceea ce este 
absurd. Căci tot ce se mişcă şi devine a fost o vreme când n-a 
existat; şi dacă n-a existat, a început. Iar dacă a început, a fost pus 
în mişcare. Dar atunci, trebuie căutat cine a pus în mişcare totul şi 
cine l-a adus la existenţă. Acesta trebuie să fie şi nemişcat?5. Căci, 
dacă nu, cine e cel ce mişcă pe cel ce nu e sub o altă putere, odată 
ce e necreat? lar dacă e nemişcat, e şi neschimbăcios. Şi dacă e 
aşa, desigur este simplu, ca nu cumva, fiind compus, să Se 
schimbe Cel ce am văzut că e neschimbăcios. Căci compunerea e 
începutul stabilităţii?!. Iar desfacerea e punctul din urmă al 


25 E formula lui Aristotel: „Mişcătorul nemişcat”. 

24 Odată ce s-a compus ceva, a început stabilitatea lui, la care l-a dus 
mişcarea; adică a început să aibă o formă a lui. Dumnezeu, nefiind 
compus, n-a trebuit să premeargă o mişcare pentru a Se compune. Dar 
autorul scrierii îmbină în mod original logica speculativă cu experienţa lui 
Dumnezeu. El dovedeşte logic că Dumnezeu este Unul mai presus de 
lume şi că mintea tinde spre El ca spre Unul. Dar la acest Unul nu se 
poate ridica mintea decât prin curățirea de patimi, şi această ridicare 
constă într-o întipărire a Lui în ea, prin privirea ei la El şi prin Duhul 
Sfânt. El îmbină într-un mod original logica şi mistica. Una se sprijină pe 
alta. Răsăritul ortodox nu le-a despărţit pe acestea ca Occidentul creştin, 
reţinând exclusiv speculaţia sau catafaticul, sau cum face de exemplu un 

mişcării. Deci la Acela nu e compunere, ca să nu rezulte o 
stabilitate mai pe urmă. Şi nu e o astfel de stabilitate, ca să nu fie 
nici desfacere?5. Şi nu e desfacere, ca să nu fie schimbare şi 
mişcare la Cel neschimbat şi nemişcat. El mişcă, dar nu e mişcat, 
şi aduce la existenţă, dar nu e adus la existenţă şi nu devine. Deci, 
dacă e neschimbat şi nemişcat, numaidecât e şi necompus şi, de 
aceea, atotsimplu şi absolut Unul mai presus de lume. Iar mintea 
care se întinde spre El iese din toate în tot chipul din pricina 
privirii spre Cel mai presus de bunătate şi a dorinţei după Cel mai 
presus de toate, mai bine zis, după Cel din Care sunt toate şi spre 
Care tind toate în chip firesc?6. Iar aceasta întâmplându-se cum se 
cuvine, mintea iese afară şi din patimi. Căci mintea care s-a înălţat 
mai presus şi decât cele mai presus de bunătate?” greu mai poate 
rămâne în ruşinea patimilor. De aceea zice Legea: „numai Lui să-l 
slujiţi” (Deuteronomul 6, 13), adică Celui ce e Unul. Deci trebuie 
să tindem spre Unul din vârf dacă vrem să împlinim şi legea lui 
Dumnezeu, şi să ne aflăm şi deasupra patimilor. 


16. „Domnul singur, zice, îi conducea pe ei şi nu era cu ei 
dumnezeu străin” (Deuteronomul 32, 12). Vezi puterea Celui Unul 
şi singur? Nu era cu ei dumnezeu străin, pentru că Domnul singur 
îi conducea pe ei. Dar Domnul nu călăuzeşte pe cei ce se întorc de 
la El. Când cineva îi urmează cuiva, înseamnă că s-a întors spre 
acela. Nevoind deci să avem cu noi alt dumnezeu, pe dracul sau 
vreo patimă, trebuie să urmăm Celui ce e Unul şi singur, printr-o 
întoarcere cu mintea spre El, ca să se spună şi despre noi cu 
dreptate şi să se creadă că „Domnul singur îi călăuzeşte pe ei şi nu 
este cu ei dumnezeu străin”. 


Vladimir Lossky, reţinând exclusiv mistica sau apofaticul (Essai sur la 
Théologie Mystique...). În Occident, numai la Nicolae Cusanus observăm 
această îmbinare datorită influenţei Răsăritului asupra lui. 

*5 La Dumnezeu nu e o stabilitate ca rezultat al mişcării, pentru că în 
acest caz, începând iarăşi mişcarea în El, L-ar duce la descompunere. La 
El e o stabilitate neprodusă de mişcare, ca să nu fie prin mişcare supus şi 
unei desfaceri. La El stabilitatea e eternă. Dar e o stabilitate stăpână pe 
mişcare. Autorul a dovedit în acest fel interesantă formula lui Aristotel 
despre Dumnezeu ca mişcătorul nemişcat. 

26 Unul, în această învăţătură, nu e obiectul unei simple doctrine 
logice, speculative, ci din El iradiază puterea atractivă asupra minţii, 
care, privindu-L. în baza acestei atracţii şi dezlipindu-se de cele multe şi 
mărginite, se face şi ea una, sau se întăreşte şi ea în unitate. 

27 „Cele mai presus de bunătate” sunt însuşirile lui Dumnezeu. Mintea 
se ridică mai presus şi de ele, când priveşte la Subiectul din care iradiază 
ele. 

17. Deci cele multe sunt toate din Unul, dar sunt din Unul 
în chip felurit, pentru că şi modul în care vin acestea din prima 
unitate este felurit. Căci unele din acestea sunt începute şi create; 
altele sunt necreate şi lipsite de început temporal. Dar tuturor le 
este în tot chipul cauza Unul Cel mai presus de fire, însă unora 
prin creare, altora prin fire?8. De aceea, nu la fel ne apropiem de 
toate acestea şi nu ni le însuşim la fel, ci de cele aflătoare sub 
stăpânire şi în starea creaţiei trebuie să ne apropiem pentru 
altceva, nu pentru ele, precum de oglindă ne apropiem pentru 
ceea ce se arată şi ia chip în ea. Astfel, nu ne apropiem de creaţie 
pentru îmbunătăţire, ci pentru arătarea Unului suprem în ea”. 
Dar, de cele fără început şi care sunt din El prin fire, ne apropiem 
nu pentru altceva, ci pentru ele şi pentru Cel din Care sunt. De 
acelea trebuie să ne apropiem cu adevărat pentru ele înseşi, şi lor 
le este apropiat prin fire Unul culminant. Mai bine zis, ele sunt 
aproape prin fire de Unul suprem şi din vârf. De acestea nu trebuie 
numai să ne apropiem, ci să şi creştem în ele şi să ne sârguim prin 
ele spre imitarea Binelui prim şi unic şi spre întipărirea Lui în noi 
şi aşa, prin împreuna-lucrare şi ajutorul harului, să dobândim 
demnitatea slavei chipului şi asemănării cu Dumnezeu30. Astfel, 
cele cauzate din creaţie, privite drept, înalţă mintea, prin această 
privire, la oglindirea Unului şi o unesc, dezlegând-o de toate, în 
chip simplu, cu înţelesul unitar al Unului, dacă mintea priveşte la 
ele cum se cuvine. Iar cele care au pe Unul cauzator şi lucrător 
prin fire, întrucât Acela dă minţii prin ele o formă asemenea lor, au 
puterea să unească mintea cu Însuşi Unul acela3l. 


2% Sf. Maxim Mărturisitorul, Capete gnostice, 1, 50, Filoc. rom., Il, pp. 
173-174. Dar autorul nostru trage concluzii originale din această 
învăţătură. 

29? Mai limpede spus, creaţia nu ne îmbunătăţeşte prin ea însăşi, dar ne 
îmbunătăţeşte dacă vedem prin ea pe Unul. Ea nu ne poate ridica prin ea 
însăşi mai sus de noi, odată ce e mai prejos de noi. 

30 Se afirmă întâlnirea noastră nemijlocită cu bunătatea lui Dumnezeu, 
cu iubirea Lui, cu puterea Lui, iar prin ele, întipărirea subiectului lor 
dumnezeiesc însuşi în mintea sau în subiectul nostru, care se întâlneşte 
cu ele. Se repetă mereu afirmaţia că prin însăşi privirea minţii la 
Dumnezeu, sub lucrarea puterii lui Dumnezeu asupra ei, Se întipăreşte 
Dumnezeu în minte, dându-i chipul Lui de bunătate, de iubire, de 
sfinţenie, de nehotărnicie. 

31 Privind prin cele create, mintea se uneşte cu înţelesul Unuia care le- 
a creat. Dar unindu-se cu cele care iradiază din Unul prin fire, adică cu 
energiile Lui, mintea se uneşte cu Unul Însuşi, sau cu Subiectul acestor 
energii. 

Prin urmare, din toate cele cauzate în orice fel, fie prin 
creare, fie prin fire, mintea poate să se adune în chip natural, fie 
prin făptuire, fie prin contemplaţie, spre Cel ce e cauza cea unică 
în mod felurit3?. Iar dacă mintea, folosindu-se fie de una, fie de mai 
multe din cele create, sau din cele naturale ale lui Dumnezeu, nu 
se foloseşte pentru Unul, nici pentru ca să se aducă pe sine 
adunată la primul Unul şi să privească întreagă, în mod unitar şi 
simplu, numai la El, într-o sfântă împărtăşire şi înrâurire a Duhului 
luminător, aceasta i se socoteşte ca păcat, chiar dacă această 
folosire lasă părerea că e bună. Căci cei ce se folosesc cum se 
cuvine de cele ce sunt de la Unul trebuie să le ducă iarăşi la Unul. 
„Toată ieşirea arătării luminoase, pornită de la Tatăl şi venită la 
noi ca un dar bun, ne umple ca o putere unificatoare şi ne întoarce 
iarăşi în Sus, spre unitatea şi simplitatea îndumnezeitoare a 
Tatălui, Cel ce adună toate. Căci din El şi spre El sunt toate”. Iar 
dacă nu se adună şi nu se înalţă mintea spre El, aceasta s-a abătut 
de la firea sa şi întrebuinţarea lucrurilor nu se mai face în mod 
cuvenit, dacă nu se face aşa. 


18. Este o făptuire ce premerge contemplaţiei şi este o 
făptuire ce-i urmează. Cea dintâi se săvârşeşte trupeşte, ca să dea 
minţii, care a înfrânat pornirile trupului şi l-a făcut să se poarte cu 
bună rânduială, putere să păşească cu picior slobod întru ale sale, 
care sunt cele duhovniceşti, şi acolo să lucreze bine ceea ce e de 
folos pentru ea. Iar a doua, începând de la minte şi de la cugetarea 
în Duh, adună mintea spre Cel mai presus de minte, Care este 
Dumnezeu, şi de Care apropiindu-se, mintea se apropie de Unul. 
Căci Dumnezeu este Unul. 

Atunci şi mintea însăşi se uneşte cu sine într-o unitate şi se 
face neîmpărţită. Fiindcă Unul este pricinuitor al unităţii şi al 
simplităţii de chip dumnezeiesc când este contemplat. Căci este cu 
neputinţă ca mintea, contemplând pe Unul, să nu fie şi ea una şi 
simplă. La fel, privind cele împărţite şi compuse, numaidecât se 
împarte şi se face felurită. 

Am numit în chip simplu Unul pe Cel simplu prin Sine. 
Fiindcă mintea, suferind schimbările după lucrare, iar ea însăşi 
fiind simplă, e necesar să fie simplă şi după lucrare numai când 
vede pe Unul. Iar dacă ar vedea pe Unul, dar ea ar fi împărţită cel 


32 Astfel, mintea se poate aduna, mânată de firea ei, fie din întâlnirea 
cu lucrurile create, fie din întâlnirea cu energiile necreate, spre Unul, 
Care e cauza lor în mod diferit. Din lucruri se adună prin făptuire, sau 
prin curățirea de patimi şi prin virtuţi, luând atitudinea dreaptă faţă de 
lucruri cu fapta, din energiile necreate, prin contemplarea sau prin 
vederea minţii propriu-zisă. 

puţin în două, care ar fi pricina ce-ar face o parte a ei să se 
deosebească de cealaltă, care vede pe Unul? Ea sau ar vedea 
altceva, sau n-ar vedea deloc. Iar lucrul din urmă s-ar putea 
întâmpla din trei pricini: sau pentru că n-ar vrea să vadă, sau din 
pricina tocirii, sau pentru că ar fi făcută pentru altă lucrare, dar nu 
pentru vedere. Dar, dacă ar presupune cineva că vede altceva, iată 
că mintea n-ar mai vedea simplu pe Unul, ci două lucruri în chip 
contrar raţiunii. Şi văzând două, n-ar mai putea fi una. Căci se taie, 
cum s-a arătat, în cele ce le contemplă. lar dacă n-ar vedea, 
aceasta n-ar fi din pricină că nu voieşte, căci mintea raţională nu 
poate fi în nelucrare nici măcar pentru cea mai scurtă clipă. Dar 
nici n-ar putea fi mintea tocită, în această privinţă, iar în alta să fie 
ascuţită. In acest caz ar fi compusă, şi nu simplă. Ea ar consta din 
nişte părţi neasemănătoare, cum ar fi şi dacă o parte a ei ar vedea, 
iar alta ar fi rânduită pentru altfel de lucrare. Căci şi aceasta ar fi 
un semn al compoziţiei. Dar aceasta e cu totul nepotrivit să se 
spună, având în vedere simplitatea minţii. Pentru acestea, când 
mintea cea una şi simplă contemplă pe Cel simplu Unul, trebuie să 
fie una şi în lucrare. Şi dacă e una în chip simplu, vede pe Cel 
simplu Unul. Aşadar, orice făptuire sau vedere (contemplare) a ei 
trebuie să se îndrepte în chip necesar spre Unul Cel mai presus de 
minte. Iar de nu, cu nimic nu se va folosi, ci în zadar se va arăta 
mintea lucrând sau contemplând. Căci odată ce e supusă 
împărţirii, va fi lucrătoarea patimilor, nefiind purtată de simţirea 
sufletului spre unirea unitară cu Unul Cel mai presus de minte. Şi 
numai unirea aceasta poate să limpezească şi să curețe vederea 
minţii, înălţând-o şi îndreptând-o spre Unul şi făcând-o să 
pătimească alipirea de Acela din Care, prin Care şi întru Care sunt 
toate şi spre Care se fac, sunt şi fiinţează toate3. 


19, Unirea dumnezeiască mai presus de minte cu sufletul 
este cel mai înalt dintre bunurile dorite. Dar pentru unirea 
dumnezeiască este nevoie de asemănarea cu Dumnezeu. lar 
pentru asemănarea cu Dumnezeu este nevoie de lucrarea minţii, 
adică de contemplaţie (de vedere)“. Căci aceasta este proprie şi 


33 O frumoasă analiză logică, prin care se dovedeşte că numai dacă 
mintea e simplă se poate concentra întreagă spre vederea lui Dumnezeu 
cel Unul. Dacă ar fi compusă, o parte a ei ar vedea pe Dumnezeu, iar alta 
ar rămâne lipită pătimaş de lucruri. Dar, în acest caz, partea rămasă 
alipită de lucruri ar tulbura şi partea care contemplă pe Dumnezeu. Sau, 
dacă numai o parte a ei ar contempla pe Dumnezeu, conştiinţa împărţirii 
ei ar introduce o mărginire şi în Unul. În acest caz, cel contemplat n-ar 
mai fi Unul. 

3 Lucrarea minţii este contemplarea sau vederea duhovnicească. Ea 

lui Dumnezeu, şi de la ea I s-a dat lui Dumnezeu numele (0ewpeiv 
=  0e6c). Deci contemplarea urcă drept la înţelegerea lui 
Dumnezeu. Căci Dumnezeu trimite de pretutindeni minţii 
văzătoare ca un fel de raze, şi mintea văzătoare are pe Dumnezeu 
ca țintă”. lar Dumnezeu este Unul, Cel mai presus de lume. 

Pe de altă parte, este în firea minţii să se facă în fapt 
asemenea cu ceea ce vede. Aceasta o arată şi glasul de Dumnezeu 
cuvântător al Sfântului Grigorie, care zice că „mintea vede şi 
pătimeşte strălucirea lui Dumnezeu”. Căci ceea ce a văzut mintea, 
aceea a şi pătimit, întrucât s-a făcut asemenea. „Mintea se 
colorează, zice Petru din Damasc, după cele ce le vede”. Şi 
precum, privind la cele împărţite şi felurite, se împarte şi se face 
felurită, aşa, înălțându-se la privirea Unului simplu şi mai presus 
de lume, se face una, cum am spus mai înainte36. Iar fiindcă, 
ajungând în Unul, vede pe Cel fără de început, nemărginit, fără 
formă şi simplu - căci aşa e Unul -, se face şi ea fără de început, 
nemărginită, fără formă şi simplă după lucrare“. Şi pătimind 
acestea şi preschimbându-se astfel, se află într-o asemănare cu 
dumnezeirea, pe cât e cu putinţă. Şi aşa se suie la cel mai înalt 
dintre toate bunurile dorite, la unirea dumnezeiască mai presus de 
minte şi negrăită, care este cea mai înaltă ţintă voită de 
Dumnezeu. Dar pentru aceasta mintea trebuie să se încordeze cu 
toată puterea spre a se grăbi şi a năzui în Duh să ajungă la 
contemplarea şi vederea Celui Unul mai presus de lume. 


20. Când mintea este împărţită între multe, sau cel puţin 
între două, e vădit că nu vede pe Cel ce e simplu Unul, şi de aceea 
este hotărnicită, mărginită şi întunecată. Căci aşa sunt cele ce nu 


urmează lucrării de mai înainte, sau făptuirii, îndreptate asupra trupului 
pentru curățirea lui de patimi. 

55 Aşa cum lucrurile sensibile sunt văzute pentru că trimit un fel de 
raze la ochiul sensibil, tot aşa Dumnezeu e văzut de minte pentru că 
Dumnezeu trimite un fel de raze inteligibile (înţelese) la minte. Deci prin 
orice fel de contemplare a lui Dumnezeu, chiar dacă pare pur 
intelectuală, se stabileşte un fel de contact între Dumnezeu şi minte. 

36 Faptul că vederea duhovnicească a lui Dumnezeu sau contemplarea 
implică venirea unor raze de la Dumnezeu la minte are ca urmare că 
mintea sau subiectul omenesc se întipăreşte de chipul lui Dumnezeu, 
adică se face asemenea Lui. Astfel, asemănarea omului cu Dumnezeu nu 
se poate înfăptui fără contemplarea Lui. 

37 Lucrarea văzătoare de Dumnezeu a minţii nu mai e propriu-zis 
lucrarea ei, ci lucrarea lui Dumnezeu în ea, e raza Lui activă în minte. Ea 
însă devine atât de proprie minţii, că mintea o trăieşte ca pe a sa. Aşa 
trebuie să înţelegem că văzătorul trăieşte această lucrare ca neîncepută, 
nemărginită, simplă, fără formă. 

sunt cu totul simple. Dar, când ajunge într-o atingere fără pipăire 
cu Unul cel adevărat, cunoscându-L. printr-o vedere înţelegătoare 
în Duh, fără ajutorul ochilor, se face fără de început, nesfârşită, 
nehotărnicită, fără chip şi formă, se îmbracă cu negrăirea şi se 
deprinde cu tăcerea uimirii, se umple de bucurie şi pătimeşte cele 
negrăite. Dar să nu socoteşti că spun că se face fără de început, 
nesfârşită şi nehotărnicită după fiinţă, ci după lucrare, pentru că 
ceea ce se preschimbă nu e fiinţa minţii, ci lucrarea. Căci, dacă s- 
ar preschimba mintea după fiinţă când vede şi pătimeşte 
îndumnezeirea sau când se îndumnezeieşte spre vederea lui 
Dumnezeu, ar fi ea însăşi Dumnezeu după fiinţă. Dar aşa ceva nu 
este nici măcar vreunul dintre îngeri, ci numai singurul, supremul 
şi Unul Dumnezeu este Dumnezeu după fiinţă. Dacă, prin urmare, 
e absurd să spunem că mintea se îndumnezeieşte după fiinţă, 
rămâne să zicem că pătimeşte aceasta prin lucrarea vederii înseşi. 
Deci nu are în fire să se prefacă fiinţa sa, ci lucrarea. De altfel, 
dacă mintea se preschimbă în chip firesc, cum s-a zis, după cele ce 
le  contemplă, dar nu contemplă câtuşi de puţin ființa 
dumnezeiască, ci lucrarea, nu se va preface nici ea după fiinţă, ci 
după lucrare. 


21. Toate strălucind?’ din Unul cel mai presus de lume, nu 
se desfac în niciun chip de Acela de la Care şi-au luat ființa, ci, 
precum s-au făcut prin Acela, aşa se şi susţin şi se desăvârşesc 
prin El şi nu este nimic în niciuna din ele în care să nu vină ca o 
curgere şi ca o mireasmă din Făcătorul Acela cu adevărat Unul®. 
Şi toate cele părtaşe la existenţă aproape că dau glas, descoperind 


3 Deosebirea răsăriteană între fiinţa şi lucrarea lui Dumnezeu permite 
deci acestei învățături să vorbească de o îndumnezeire a minţii după 
lucrare, dar nu după fiinţă. Teologia scolastică, vorbind de o contemplare 
a fiinţei lui Dumnezeu de către minte în viaţa viitoare, ar trebui să ajungă 
la concluzia unei îndumnezeiri a minţii după fiinţă, deci la un panteism. 

3 Toate lucrurile strălucesc pentru că vin de la Cel ce e lumină. Pe 
drept cuvânt, poporul român numeşte cosmosul „lume”, adică lumină. 
Cele fizice au lumina ca ultimă esenţă a lor. Persoanele luminează când 
se deschid cu sinceritate altora, deci şi ele sunt, în actualizarea lor, ca 
factori de relaţie conştientă, lumini. Dar lucrurile fizice sunt luminoase şi 
pentru că au un sens, un logos din Logosul dumnezeiesc, Care e sensul 
suprem al tuturor. lar persoanele sunt luminoase, pentru că trăiesc în 
lumina conştiinţei şi caută sensurile lor în toate. 

4 Niciuna din cele create nu stă de sine, ci toate sunt susţinute de 
Făcătorul printr-o lucrare ce iradiază din El (anóppora), toate persistă şi 
înaintează spre ţinta lor şi spre o ţintă generală, nu printr-o legătură 
statică cu El, ci printr-o putere ce vine din El în iradiere continuă, cum 
iradiază continuu dintr-un focar de lumină razele lui. 

nu pe Unul cel mai presus de lume (căci Acesta Se află deasupra 
oricărei contemplaţii sau înţelegeri), ci o rază oarecare a Unului 
cel mai presus de lume. De aceea, dat fiind că toate Il strigă pe 
Unul şi toate tind spre Unul şi Însuşi Unul cel mai presus de lume 
Se arată pe Sine minţii prin toate, e neapărat de trebuinţă ca 
mintea să fie îndrumată, povăţuită şi dusă spre Unul cel mai 
presus de lume. lar aceasta se face, pe de o parte, fiind silită de 
îndemnul multelor făpturi, pe de alta, prin faptul că Însuşi 
Creatorul cel Unul, despre Care am vorbit, vrea să fie văzut de 
minte, în prisosinţa bunătăţii Sale, ca mintea să experieze în 
aceasta adevărata viaţă. Căci Însuşi Unul cel negrăit zice: „Eu sunt 
viaţa” (Ioan 11, 25); şi: „Aceasta este viaţa de veci: să Te cunoască 
pe Tine, Unul adevăratul Dumnezeu” (Joan 17, 3); iar în altă parte: 
„Căutaţi pe Domnul, şi va trăi sufletul vostru” (Psalm 68, 36). 
Fiindcă vederea e din căutare, iar viaţa, din vedere?!. El ar vrea să 
fie văzut de minte, ca aceasta să se veselească, să se lumineze şi 
să se bucure, cum zice David: „Intru Tine e locaşul tuturor celor ce 
se veselesc” (Psalm 86, 6); şi: „Intru lumina Ta vom vedea lumină” 
(Psalm 35, 9). El a făcut, pe de o parte, mintea văzătoare, iar pe de 
alta, a semănat ale Sale în toate cele ce sunt, încât prin ele, ca prin 
nişte deschizături, să Se arate minţii într-o lumină a înţelegerii, 
cucerind-o, luminând-o şi atrăgând-o spre Sine”. 


22. Dumnezeu, Care este Binele treimic cel Unul, ceea ce 
a făcut a făcut voind. Dar ceea ce voieşte Dumnezeu este binele cel 
mai înalt. Căci bunătatea li este fire. Deci, întrucât El a făcut 
mintea ca văzătoare a Lui şi a celor ale Lui, iar aceasta adună 
mintea văzătoare spre Unul, e lucru voit de Dumnezeu ca mintea 
să-L contemple (să-L vadă) pe El. Şi aceasta, pentru că El este prin 


11 Vederea preschimbă viaţa celui ce vede, pentru că pune pe cel ce 
vede în legătură cu un conţinut văzut. De aceea, când e văzut un focar de 
viaţă sănătoasă, sau mai presus de lumea trecătoare, acesta îi hrăneşte 
viaţa şi o înalţă la o treaptă netrecătoare. Vederea, sau ceea ce se vede, 
are un efect ontologic, s-ar putea spune. Nu mă schimb în viaţă, prin 
vedere, numai pentru că iau pildă de la o viaţă superioară pe care o văd 
sau sunt influenţat de un exemplu rău pe care-l văd, ci din focarul pe 
care-l văd vine în mine un curent (andppoa) de putere în sensul bun sau 
rău al cuvântului. 

42 Cuvântul lui Dumnezeu, ca Raţiune-Subiect, a dat raţiunii-subiect a 
omului raţiunile-obiect ale Sale, plasticizate în lucruri, ca să aibă un 
conţinut comun de dialog cu subiectul uman. Ele sunt tot atâtea cuvinte 
ale Cuvântului-Persoană către persoanele umane, ca prin ele acestea să-l 
răspundă Lui. Lucrurile sunt ochii prin care ne priveşte Dumnezeu 
Cuvântul. Lumea e ca o sită străbătută de ochi prin care ne priveşte 
Dumnezeu Cuvântul, şi noi Îl privim pe El. 


CALIST CATAFYGIOTUL 


Sine Binele suprem. Căci Dumnezeu este Unul în sens propriu şi 
simplu, şi a căuta şi a se aduna mintea în chip unitar spre El este, 
cum s-a arătat, de asemenea binele cel mai înalt45. 


23. Dacă dragostea îndeobşte este una şi de nedesfăcut, 
după învăţătura înţelepţilor lui Dumnezeu, Unul este şi Cel iubit. 
Căci dacă cele iubite ar fi cel puţin două, ar fi şi două iubiri, sau 
iubirea cea una s-ar împărţi în două şi nu s-ar mai chema una şi 
nedespărţită. Însă, odată ce se spune că iubirea în general e una şi 
nedesfăcută, trebuie să înţelegem că Unul este şi Cel iubitt?. Dar 
Cel ce e iubit e mai înainte de iubirea faţă de El şi, până nu are 
cineva ceva din Cel iubit, nu poate avea iubirea faţă de E1%. Iar 
dragostea este iubirea întinsă, pe care ne cere legea naturală şi 
scrisă a lui Dumnezeu s-o avem faţă de Dumnezeu. Legea naturală 
îndeamnă mintea iubitoare de bine să caute cel mai mare bine, 
care este Dumnezeu; iar Legea scrisă porunceşte: „Să iubeşti pe 
Domnul Dumnezeul tău din tot sufletul tău, din toată inima ta şi 
din tot cugetul tău” (Deuteronomul 6, 5); şi: „Domnul Dumnezeul 
tău un Domn este” (Deuteronomul 6, 4). Deci Unul este cel vrednic 
de iubit: este Unitatea treimică. lar Aceasta premerge minţii în 
dragostea ei faţă de Ea. Deci mintea trebuie să dorească să se 


“3 Dumnezeu este Binele cel mai înalt în Sine, sau pentru Sine. Dar 
mintea care se adună prin vedere în El, primind pe Dumnezeu în sine, se 
face de asemenea, prin participare, binele cel mai înalt. 

4 Iubirea nu se poate împărţi. Tot ce ţine de ea e concentrat în ea. De 
aceea se îndreaptă întreagă spre cel iubit. Din acest motiv, chiar când cei 
iubiţi sunt doi, ea se îndreaptă întreagă spre fiecare şi, în felul acesta, îi 
uneşte. Şi suferă când îi vede că vor să rămână dezbinaţi. Ea vrea să-i 
vadă uniţi pe cei iubiţi, ca să nu se împartă în ea însăşi. În Dumnezeu se 
realizează această dorinţă a ei. În Dumnezeu îi vede uniţi pe toţi, pentru 
că Dumnezeu e Unul, în Care îşi au originea şi suportul toţi. Iubind pe 
Dumnezeu cel Unul, ea se satisface în deplinătatea ei nedesfăcută. Ea nu 
mai e expusă la nicio suferinţă. 

4 Cel iubit există înaintea iubirii faţă de El. Mai bine zis, dacă există o 
iubire în noi, trebuie să fi existat cineva vrednic de iubit înainte de a fi 
existat noi, capabili să-l iubim. Trebuie să ştii de Cel iubit şi să ai ceva de 
la El, sau să simţi în tine calitatea care Il face vrednic de iubit, pentru ca 
să-L, iubeşti. Dacă subiectul nostru simte nevoia să iubească, şi să 
iubească în gradul culminant, înseamnă că Cel vrednic de această iubire 
culminantă există înainte de el, înainte de orice subiect uman care simte 
nevoia să iubească, există înainte de orice iubire omenească. 

46 Dacă cel ce iubeşte trebuie să primească ceva din Cel iubit în sine, 
înainte de a-L iubi, sau ca să-L. poată iubi, Cel iubit trebuie să comunice 
ceva din iubirea Lui celui în care vrea să trezească iubirea faţă de El. 
Aceasta înseamnă că trebuie să existe în Cel iubit o iubire, ca să poată 

întindă spre Unul cel mai presus de lume, ca prin aflarea şi 
vederea Lui să i se aprindă dragostea faţă de El şi omul să se 
poată face împlinitor al legii şi al poruncii, iubind, potrivit cu cele 
spuse, pe Domnul Dumnezeul lui. 


24. Este cu neputinţă ca mintea, care s-a urcat spre Unul 
cel mai presus de înţelegere, să nu se umple de iubire faţă de El. 
Căci se întâlneşte cu o frumuseţe negrăită şi necuprinsă, pornind 
din Acela ca dintr-o rădăcină atotţiitoare. De aceea, ea e atunci 
atât de plină de iluminările dumnezeieşti, încât se află ca o mreajă 
în primejdie să se rupă de povara mulţimii de peşti şi e covârşită 
de uimire privind frumuseţea mai presus de minte. Ba, e beată ca 
de vin şi-şi iese din sine ca o nebună şi pătimeşte o uimire mai 
presus de înţelegere, neputând privi la arătarea mai presus de 
frumuseţe a frumuseţii neobişnuite. Din pricina aceasta e ţinută, 
aşa zicând, în lanţurile iubirii şi se simte arzând ca de o mare 
sete”. 

Căci acest Unul este Unul mai presus de înţelegere, dar 
propovăduit de toate ca pricinuitorul mai înainte existent al 
tuturor, ca începutul, ca sfârşitul şi ca susținătorul tuturor. El a 
adus la fiinţă frumuseţile şi bunătăţile tuturor celor frumoase şi 
bune, printr-o izvorâre din puterea Sa de frumuseţe şi de bine 
făcătoare, aflându-Se El Însuşi de nesfârşite ori nesfârşit mai 
presus de toată frumuseţea şi bunătatea şi fiind Unul mai presus 
de lume şi fără asemănare. Numai El este din fire vrednic de iubit, 
mai presus de tot ce e vrednic de iubit, întrucât numai El e în 
înţeles propriu bun şi frumos, mai presus de tot ce e bun şi 
frumos15. Numai El e cu adevărat vrednic de iubit, prin legea firii 
şi a ordinii, ca pricinuitor al tuturor. Şi aceasta cu atât mai mult cu 


comunica din ea celui a cărui iubire o voieşte. Ca să aibă însă această 
iubire în sine, înainte de a fi, omul trebuie să fie într-o comuniune. Astfel, 
Dumnezeu, ca supremul Izvor al iubirii şi ca supremul Subiect vrednic de 
iubit, trebuie să fie un Dumnezeu în mai multe Persoane, Care totuşi să 
fie deplin unite prin iubirea Lor. 

+7 Alte antinomii ale iubirii: ea face liber pe cel ce o are, şi totuşi îl ţine 
ca în lanţuri, căci nu o poate părăsi; ea satisface în chip desăvârşit, şi 
totuşi persistă în ea setea neîncetată a unui dor de şi mai multă dragoste, 
o sete atât de mare, că cel ce iubeşte parcă arde din pricina ei. 

48 Dumnezeu umple sufletul, când e văzut ca Unul, de atâta bucurie şi 
lumină, pentru că unitatea Lui nu e o unitate abstractă, matematică, ci 
plinătatea de viaţă care le cuprinde pe toate cele ce sunt mai presus de 
toate frumuseţile şi bunătăţile lumii. Din Dumnezeu, ca singurul cu 
adevărat Unul, iradiază orbitor toate frumuseţile, luminile, sensurile, 
darurile. 

cât întrece toate cele vrednice de iubit prin covârşirea frumuseţii 
şi a bunătăţii, şi este cu adevărat Unul mai presus de lume, ca Cel 
singur cu adevărat existent şi cauzator al tuturor celor ce sunt. 

Să năzuim deci, prin buna sârguinţă, să ajungem în duh la 
aflarea şi cunoştinţa Celui ce e singur Unul, de la Care sunt 
începuturile tuturor şi în Care sunt hotarele tuturor. Făcând aşa, 
cu siguranţă ni se va deschide de la sine poarta dragostei 
dumnezeieşti prin harul lui Hristos şi vom intra la odihna 
Domnului nostru (Evrei 4, 3), în fericire şi veselie multă, şi vom 
cunoaşte bucuria împărtăşirii de Unul, şi vom gusta din dulceaţa 
dumnezeiască, devenind şi noi una şi nemaifiind sfâşiaţi şi 
împărţiţi, potrivit cu rugăciunea Mântuitorului către Tatăl, în care 
cere: „ca să fie una, precum şi Noi una suntem” (Joan 17, 22). 
Atunci vom fi păzitorii deplini ai poruncii care zice: „Să iubeşti pe 
Domnul Dumnezeul tău din tot sufletul tău, şi pe aproapele tău, ca 
pe tine însuţi” (Deuteronomul 6, 5; Matei 22, 37, 39). Atunci, vom 
fi ajuns la desăvârşirea cea cu putinţă omului. Căci „plinirea Legii 
este iubirea” (Romani 13, 10). În aceasta atârnă nu numai toată 
Legea şi Prorocii (Matei 22, 40), ci şi cei desăvârşiţi după 
Dumnezeu în Hristos. 


25, Toate unindu-se în chip firesc în Duhul, împărţirea 
înseamnă o cădere din Duhul. De aceea şi mintea, când se împarte 
în lucrarea ei, este în afară de petrecerea în El după har. lar 
aceasta o suferă privind lucruri felurite. Căci nu poate avea 
neîmpărţirea privind lucruri felurite. Fiindcă, dacă ar presupune 
cineva că se poate aceasta, nu ar putea explica uşor de ce mintea 
liniştită e alta decât mintea tulburată. În acest caz, mintea celor 
purtaţi de Dumnezeu s-ar arăta asemenea celei tulburate de 
neorânduiala patimilor, ceea ce e absurd. Deci mintea făcându-se 
după lucrare asemenea cu ceea ce priveşte, în mod necesar, 
privind la cele compuse, se face şi ea felurită şi, căzând din 
simplitate, nu poate să-şi păstreze neîmpărţirea. lar aflându-se 
împărţită, e mai puţin decât toate curată de păcat, odată ce şi 
însuşi faptul de a se împărţi e socotit păcat de cei ce pot să 
pătrundă în aceste lucruri. Dacă, prin urmare, puterea 
înţelegătoare a minţii cere să guste, prin privire spre Unul suprem 
şi mai presus de lume, într-o simtire înţelegătoare, în chip unitar, 
Binele cel mai presus de fire, când petrece în împărţire, cade în 
afară de har. 

De aceea, trebuie să ne prindem de Unul cel mai presus de 
lume şi să căutăm la El singur cu tot sufletul, dacă vrem să scăpăm 
de împărţire şi înstrăinare. Dar nu numai atât, ci, chiar dacă 
mintea ar privi spre un singur lucru, dacă acesta ar fi creat, nu ar 

putea izbuti să se facă neîmpărţită. Căci unul creat nu se poate 
numi propriu-zis simplu, odată ce este hotărnicit, compus şi 
circumscris şi, de aceea, nici nu are dreptul să fie numit în chip 
simplu Unul. lar mintea aţintindu-şi privirea spre el, nu va avea 
lucrarea sa simplă şi unică. Căci privirea ei va fi hotărnicită şi 
circumscrisă şi compusă, cum este şi ceea ce e contemplat de ea“%. 

Ca atare, va cădea din harul dumnezeiesc, care o face simplă, 
fără de început şi necircumscrisă. Şi va fi în afară de Unul cel 
ascuns şi mai presus de înţelegere“. De asemenea, se va lipsi de 


+2 Nu numai când priveşte spre multe mintea e împărţită şi deci 
tulburată, ci şi când priveşte spre un singur lucru, dar creat. Căci un 
lucru creat, fiind mărginit, nu poate absorbi mintea întreagă în privirea 
lui, ci rămân în ea mari rezerve neangajate în această privire, rezerve 
care protestează împotriva angajării minţii, împotriva preocupării ei de 
acel singur lucru, producând în om o sfâşiere. E o sfâşiere pe care o 
experiază aproape permanent fiecare din noi. În niciun lucru nu găsim 
totul. De aceea, cu o altă parte din fiinţa noastră tânjim spre altceva. Mai 
ales nu găsim totul când îl privim ca stând de sine. El rămâne atunci şi 
neexplicat. El e potenţial compus măcar prin faptul că e legat de temeiul 
ultim al tuturor, de Dumnezeu. Numai Dumnezeu e explicabil prin Sine, 
fiind şi cuprinzând totul. Dar fiecare lucru se arată compus şi prin faptul 
că e hotărnicit. Căci orice margine implică conştiinţa a ceva dincolo de 
margine (Simon Frank, La connaissance de l'être). De aceea, niciun lucru 
nu e în chip simplu Unul, căci, necuprinzând toate, presupune că dincolo 
de el, alături de el, sunt şi altele. 

Dar Unul adevărat nu poate fi niciun fel de temelie imanentă a totului 
în sens panteist. Unul, în acest sens, e silit de legea sa inferioară să se 
diversifice, deci are în sine multiplicitatea în mod potenţial. El e natură, 
nu e subiect. El e identic cu multiplul ce iese din el. Dar nu e aşa 
Subiectul dumnezeiesc, şi de aceea nici subiectul uman, făcut după 
chipul Lui. Energiile divine nu sunt una cu fiinţa divină, iar, pe de altă 
parte, ele nu sunt niciuna cu lumea. Aceasta e creată prin energii, nu 
emanaţie a lui Dumnezeu. Pericolul panteismului paşte teologia 
occidentală, care nu face o deosebire între energiile necreate şi creaţie. 
Subiectul uman poate rămâne sau redeveni şi el unul, pentru că se 
bucură de un fel de „transcendenţă” faţă de natură. Dar e o 
transcendenţă creată, nu creatoare. Însă se poate considera ca 
participând la transcendenţă pentru că tinde să se ridice peste lumea 
creată şi numai în lumea necreată îşi găseşte împlinirea. Subiectul uman 
actualizează în mod conştient nehotărnicirea sa şi poate trăi în 
nesfârşirea Subiectului divin, pentru că s-a făcut asemenea cu El prin 
primirea energiei Lui necreate, fiind capabil să o primească. 

5 Nemaifiind în legătură cu Unul prin vedere, mintea va fi în afară de 
harul, sau de raza transformatoare ce vine din El. Nu va fi actualizată 
simplitatea ei şi nu va primi în această simplitate nesfârşita bogăţie a 
Unului, pentru că nu are harul Celui cu adevărat Unul, sau legătura cu 
El, Care le cuprinde prin Sine pe toate. 

slava sa, care este bucuria de a fi obârşia unică şi fără de început a 
lucrării, bucuria de nehotărnicire, de simplitate, de a fi ajuns fără 
chip şi unitară. Şi nu va ajunge să pătimească în sine întipărirea 
frumuseţii mai presus de fire şi atotnegrăită. Drept aceea, se 
cuvine ca mintea să caute şi să tindă spre Cel fără de început, 
simplu, nehotărnicit şi cu adevărat Unul, şi de acolo să se 
grăbească a se face luminată şi a se împreuna cu unitatea de 
obârşie, care adună toate, şi, ca urmare, cu sine însăşi. Prin 
aceasta, nu numai că va fi iubită de Cel Preabun, ca una ce s-a 
făcut asemenea, cât îi este cu putinţă, cu nehotărnicia şi 
simplitatea Celui fără chip şi fără formă, ci va putea şi să iubească 
frumuseţea dumnezeiască şi mai presus de frumuseţe şi de fire, ca 
una ce este înălţată, cum s-a zis, spre asemănarea cu ea5l. Căci, 
dacă în cel asemenea obişnuieşte să se nască o dispoziţie iubitoare 
faţă de cele asemenea, e vădit că mintea va fi iubită şi va iubi pe 
Dumnezeu, fiindcă ceea ce este asemenea este asemenea unuia 
asemenea şi, precum asemănarea îşi are complementul ei care îi 
corespunde, tot aşa cine iubeşte este iubit la rândul său. lar o 
împreună-pătimire mai mare ca aceasta între Dumnezeu şi suflet 
nu există*?. 


26. Mintea se ridică peste firea sa atunci când se ridică 
desăvârşit la ceea ce e mai presus de minte, făcându-se fără chip şi 
fără formă şi în întregime îndumnezeită, fără de început şi 
nesfârşită şi, aşa zicând, mai presus de unitatea sa“. Iar când îşi 


51 Numai mintea care se uneşte cu Unul dumnezeiesc se uneşte, în 
lucrările ei, şi cu sine însăşi, devenind una în lucrare, cum e una în fiinţă. 
Numai ea e conştientă de unitatea ei nehotărnicită şi şi-o trăieşte. Numai 
prin trăirea unităţii sale nehotărnicite în lucrare, a unităţii sale abisal de 
bogate, trăieşte unitatea infinit de bogată a lui Dumnezeu. Dar şi invers, 
numai trăind relaţia intimă cu Subiectul divin trăieşte realitatea 
indefinită a subiectului propriu. 

52 „Pătimire mai mare între Dumnezeu şi suflet nu există”. E vorba de 
afecțiunea trezită de Dumnezeu în suflet şi invers. Afecţiunea aceasta e 
nu numai gândită, ci şi produsă de răspunsul fiecăruia la dorinţa celuilalt. 
Desigur, Dumnezeu acceptă cu voia această afecţiune produsă de 
răspunsul iubitor al sufletului omenesc. Adunarea minţii din toate în 
Dumnezeu e şi o faptă a iubirii, un răspuns afectuos al omului la dorinţa 
lui Dumnezeu, nu numai o mişcare intelectuală. 

55 Mintea trece, într-un act de totală iubire pentru Dumnezeu, dincolo 
de sine. Iar întrucât ea e tot ce e mai înalt în ordinea creată, mintea, 
ridicându-se peste sine, se ridică în transcendenţa divină. De aceea, 
mintea e făcută pentru transcendenţă, implică în ea relaţia cu 
transcendenţa. Dar întrucât numai cele create sunt pe măsura înţelegerii 
ei, ridicându-se în Dumnezeu, mintea se ridică la ceea ce e mai presus de 

păstrează în sine înţelegerea sa, chiar dacă se îndeletniceşte cu 
cele dumnezeieşti şi mai presus de simţuri, ea se mişcă şi lucrează 
în chip natural şi rămâne încă în firea sa. lar ceea ce e mai presus 
de fire întrece cu mult ceea ce e după fire şi e cu mult mai sus. De 
aceea, trebuie să ne placă a ne sili să ne ridicăm la ceea ce e mai 
presus de fire, care e mai bun, după porunca ce zice: „Râvniţi cele 
mai bune dintre daruri” (1 Corinteni 12, 31). Dar mintea, aflându- 
se în ceea ce e mai presus de fire, se află în Dumnezeu. Căci 
Dumnezeu este în afară de toată firea, fiind Cel atotvechi 
(atotoriginar) şi simplu Unul5. De aceea, mintea trebuie să tindă 
spre Cel atotvechi (atotoriginar) şi simplu Unul şi spre El trebuie 
să se silească a privi şi a se ridica pentru ca, aflându-se în Unul Cel 
mai presus de fire, într-un chip mai presus de lucrarea ei naturală, 
să ajungă la o stare mai bună decât cea a sa după fire”. 

27. Fiecare dintre făpturile existente se bucură de cele 
proprii ale sale şi se odihneşte în chip natural în ele. Dar ele toate 
au preexistat mai înainte, după cauză, în Cauzatorul cel 
atotoriginar. De aceea, mintea va ajunge în chip firesc la bucuriile 


înțelegere. Căci planul înţelegerii coincide într-un anumit fel cu planul 
creat, sau imanent. Dar această intrare în planul transcendent este o 
experiență sau o pătimire a infinitei bogății mai presus de lume, ascunsă 
în Unul dumnezeiesc. 

5 Se afirmă transcendenta lui Dumnezeu ca Cel ce e mai vechi decât 
toate, sau atotvechi, adică fără de început şi Unul în mod simplu. Tot ce e 
în fire, în natura creată, poate fi unul în mod compus, sau legat de 
altceva. Sufletul, de exemplu, e legat de trup şi, pe lângă aceea, ca şi 
îngerul, e legat de Dumnezeu (coyéosı). Singur Dumnezeu e simplu în 
mod absolut, nefiind legat de nimic (&oyeToc). 

55 Ridicarea minţii peste firea ei, în Unul divin transcendent, înseamnă 
ridicarea ei peste lucrarea ei naturală; înseamnă că Dumnezeu sădeşte în 
ea lucrarea Lui, deci că Dumnezeu o ridică prin lucrarea Lui, deşi mintea 
şi-a însuşit această lucrare a Lui şi prin pătimirea ei. Transcendenţa lui 
Dumnezeu, în învăţătura creştină, nu înseamnă închidere a lui Dumnezeu 
într-un plan inaccesibil creaturii, ci ea indică simplu că El e din alt plan 
decât cel creat, natural, imanent, supus legilor naturale, înseamnă că 
există o putinţă pentru creatură de a fi ridicată din planul naturii; că 
există un alt plan unde poate fi ridicată. Iar întrucât acest plan e planul 
voinţei şi al libertăţii suverane şi al puterii absolute peste orice lege, în 
manifestarea binelui, creatura conştientă nu poate fi ridicată decât de 
lucrarea lui Dumnezeu cel transcendent în acel plan. Transcendenţa lui 
Dumnezeu e o transcendenţă activă, capabilă şi doritoare să lucreze 
asupra planului naturii create, pentru a o ridica în planul iubirii şi 
libertăţii Sale absolute. Prin ridicarea în acest plan, subiectul uman 
devine mai bun decât este după fire. El ajunge la plenitudinea exerciţiului 
libertăţii adevărate, câtă vreme în planul naturii sale nu o poate exercita 
plenar. 

adevărate şi va avea fericirea netrecătoare şi se va odihni 
desăvârşit când, străbătând şi lăsând în urmă toate, se va întinde 
la cauza aceea originară, unică şi cu totul prima, şi va ajunge, 
printr-o întoarcere înţelegătoare, acolo de unde au luat fiinţă toate 
începuturile, mijlocurile şi sfârşiturile (ţintele) tuturor; la cauza în 
care şi-au avut de mai înainte temeiul şi sunt ţinute toate şi prin 
care sunt duse spre ţinta proprie cele ce se desăvârşesc; la cauza 
pentru care dobândesc pătimirea cea bună cele ce se împărtăşesc 
de această bună pătimire”6 şi de către care a fost zidită şi mintea 
însăşi, aşa cum este. Căci, în oarecare chip, mintea întorcându-se 
spre cauza proprie, a tuturor, se întoarce spre sine însăşi, întrucât 
cauza aceea este prototipul (modelul) ei. 

De fapt, fiecare se iubeşte pe sine în chip firesc, şi mai ales 
mintea pătimeşte de această iubire5?. Dar, fiind chip supra-frumos 
al frumuseţii necuprinse a Unului cel mai presus de înţelegere, 
caută cu dragoste, prin întoarcere, spre cauza ei, pentru că, 
precum s-a spus, privind acolo se vede pe sine şi se iubeşte pe sine 
mai presus de orice*”. Dar, şi altfel, cei ce-şi au fiinţa de la cineva 
simt în chip firesc o pornire de dragoste faţă de acela de la care 
sunt, precum şi invers, părinţii sunt stăpâniţi de dragoste faţă de 
cei născuţi din ei. De aceea, în cel ce se întoarce spre Unul, Care e 
cauza tuturor, răsare o mare plăcere. Căci se întoarce, cum s-a zis, 
în acelaşi timp spre Acela în Care este şi, totodată, spre sine 
însuşi. Fiindcă în Acela există de mai înainte, în virtutea cauzei, 
toate, şi anume şi mintea, ca una din toate, se află în Unul cel mai 
presus de înţelegere, ca în cauza şi în modelul tuturor. 


5 Pătimirea cea bună e pătimirea fericirii şi a iluminării, a iubirii. Căci 
toate acestea sunt produse în noi de Dumnezeu. Chiar în viaţa pur 
pământească nu dobândim fericirea numai ca un rod al acţiunii noastre, 
ci şi ca un rod al iubirii ce ni se dăruieşte de către altul. 

5 Numai pentru că mintea, adunându-se în Dumnezeu, se regăseşte pe 
sine, ajutată de cauza şi de modelul ei, care lucrează în ea în mod 
eficient, ea, depăşindu-se pe sine, experiază, în chip paradoxal, în acelaşi 
timp, cea mai deplină fericire sau pătimirea cea mai bună. Iar prin 
aceasta, deşi ajunsă în afară de sine, realizează dorinţa ei firească de 
fericire deplină. 

58 Mintea se iubeşte mai mult decât orice făptură, pentru că e 
conştientă de sine. ă 

5 Aşa se împacă iubirea de sine cu depăşirea de sine. În cauza sa, 
mintea iubeşte atât pe Dumnezeu, cât şi pe sine. De altfel, în general, 
iubind pe altul, orice subiect îşi găseşte în aceasta fericirea sa. 
Deosebirea de egoism e că subiectul meu nu porneşte la iubirea altuia cu 
intenţia de a găsi fericirea sa. Ea îi vine fără să se gândească nicio clipă 
la ea. 

28. Precum din Cel ce este mai presus de fiinţă e toată 
fiinţa, din Cel mai presus de fire toată firea, din Cel netemporal şi 
necompus toate cele vremelnice şi compuse şi din Cel necreat 
toate cele create, aşa din Cel fără chip s-a făcut tot chipul şi din 
Unul mai presus de lume, cele multe arătate. Deci cel ce nu se 
îndeletniceşte cu Unul cel fără chip şi nu caută spre El, atârnând 
oarecum de El, ci spre ceva din cele văzute în chip şi zidire, acela 
dă întâietate la ceea ce este neasemănat mai prejos de Cel ce este 
aşezat deasupra şi se află aproape de închinătorii la idoli. Căci cu 
ce se îndeletniceşte cineva şi spre ce năzuieşte, aceea şi doreşte. 
lar ceea ce doreşte, aceea îl şi biruieşte. Şi ceea ce-l biruieşte, 
aceea îl şi robeşte. Şi astfel, unul ca acesta slujeşte cu adevărat 
zidirii în locul Ziditorului. Căci mintea fiecăruia s-a robit şi slujeşte 
lucrului spre care năzuieşte şi cu care se îndeletniceşte şi pe acela 
îl iubeşte. Dacă deci îndeletnicirea cu altceva şi privirea la altceva 
decât la Unul cel simplu şi fără chip aduce atâta lunecare, 
sârguinţa noastră trebuie să se îndrepte spre Unul cel simplu şi 
fără chip spre a-L cunoaşte prin întoarcere şi întindere 
înţelegătoare, ca să avem parte de comorile a toată cunoştinţa (7 
Petru 2, 8). Căci cei ce s-au unit cu El se împărtăşesc de odihna 
sau de oprirea a toată contemplarea, de încetarea cugetării, de 
tăcerea mai presus de minte şi de veselia de netălmăcit, din multă 
uimireS0. 


29. Dacă toate cele ce există doresc existenţa, iar 
existenţa tuturor se află după cauză în Unul cel mai presus de 
existenţă, urmează că toate cele ce există şi mai ales cele 
raţionale, dacă se mişcă drept şi cum trebuie, dorind existenţa, 
doresc pe Unul cel mai presus de existenţă“!. Deci mintea care nu 
se întinde spre Unul cel mai presus de existenţă, nici nu-L. doreşte 
pe El, se foloseşte greşit şi păcătos de mişcare şi cade din 
vrednicia ei, care stă în cunoaşterea Unului cel mai presus de 


% În unirea cu Unul încetează şi contemplarea, sau vederea 


duhovnicească. Ba încetează chiar orice efort de înţelegere. Pentru că nu 
mai e nevoie să se treacă la o mai mare înţelegere, la înţelegerea a 
altceva mai înalt. E o stabilitate în Acelaşi nesfârşit, sau nehotărnicit; o 
stabilitate într-o înţelegere mai presus de orice înţelegere; şi deci o 
înţelegere decât care alta mai înaltă nu există. 

61 Existenţa tuturor îşi are originea în Unul cel mai presus de 
existenţă, în Cel transcendent creaţiei multiple şi compuse prin firea ei. 
Pe de altă parte, toate cele ce există doresc să existe mai mult şi etern. 
Drept urmare, toate îşi caută întărirea existenţei lor şi plusul de existenţă 
în Cel mai presus de existenţă. Dacă nu o caută acolo, suferă o slăbire a 
existenţei lor. 

existenţă şi în unirea atotdumnezeiască şi mai presus de minte cu 
EI, ca şi în iubirea Lui. 


30. Cauzele au în chip prisositor frumuseţile celor 
cauzate. lar cauza tuturor îndeobşte este Unul cel mai presus de 
fiinţă. Deci, dacă mintea s-ar alipi de ceva din cele ce sunt în urma 
Unului mai presus de fiinţă, ca bun, sau ca vrednic de atenţia 
minţii, şi-ar greşi, fără îndoială, ţinta. Ea ar fi iubitoare de bine, 
dar nu s-ar mişca spre Unul prim şi propriu şi mai presus de fiinţă, 
din Care sunt toate cele bune prin împărtăşire, ci s-ar mişca, prin 
nepăsare şi nepricepere, spre cele ce se împărtăşesc de bunătate. 
Dar mintea care se cercetează cu succes îşi întinde privirea 
înţelegerii spre Unul cel mai presus de fiinţă, cunoscând limpede 
că astfel va dobândi cu prisosinţă ceea ce doreşte, ajungând în 
cauza sa prin acea privire înţelegătoare. Ea va cunoaşte că nimeni 
nu-i dăruieşte bunătăţile sale, sau oricare altele, decât Unul cel 
mai presus de fire. Căci, chiar de ar socoti că unele din ele îi vin 
dintr-o putere a sa, acestea nu obişnuiesc să rămână pururi în 
mintea iubitoare. Numai Sfântului Duh 1 s-a încredinţat să facă 
aceasta şi să le lucreze cum vrea şi în cine vrea, fiind Domn al firii 
stăpânitoare şi Persoană a Unităţii în trei ipostasuri. Deci spre 
Unul cel mai presus de fire trebuie să se întoarcă mintea. Căci la 
El este nu numai izvorul tuturor bunătăţilor, ci şi împărţirea 
neîmpiedicată a darurilor. 


31. Toate cele ce există doresc în chip firesc binele. Iar 
binele adevărat este Unul, măcar că se zic multe bune. Căci binele 
în chip simplu şi, aşa zicând, desăvârşit nu-l vei afla nicicând în 
cele multe, ci în ele vei afla numai un bine numit aşa în virtutea 
vreunei împărtăşiri de bine, întrucât participă la binele din Unul 
mai presus de fire; deci nu-l au din ele înseşi. 

Numai Unul acela mai presus de fire e bun în chip simplu şi 
mai presus de bunătate, izvor a toată bunătatea şi dăruitor ultim al 
celor ale Sale, întorcându-le pe toate spre Sine în chip firesc. El 
este izvorul a toată fiinţa, existenţa, destoinicia, puterea, mişcarea, 
lucrarea, însuşirea şi a oricărei frumuseți şi bunătăţi. Simplu 
vorbind, toate cele ce există şi cele contemplate în jurul lor îşi au 
ieşirea prin facere din Unul cel mai presus de fiinţă. De aceea, 
mintea care e purtată spre altceva, şi nu spre Unul simplu şi mai 
presus de fiinţă, îşi are mişcarea greşită. Ea se mişcă poate spre 
bine, dar nu spre Binele simplu şi propriu-zis, nici spre Cel ce face 
cele bune, şi pe cele mai bune şi pe celelalte care au nevoie de 
bine şi de mai mult bine, printr-o covârşitoare revărsare 
binefăcătoare. 

32. Deci mintea celor mulţi, zăcând din nepricepere în 
împărţire şi fiind sfâşiată de cele multe, nu cunoaşte Binele, adică 
pe Unul simplu, nici nu-L caută, nici nu se îndeletniceşte cu El. 
Despre aceştia zice Duhul în David: „Mulţi zic: Cine ne va arăta 
nouă cele bune?” (Psalm 4, 6), dar nu Binele. Şi pe drept cuvânt. 
Îngrijindu-se şi trudindu-se cu multe, au uitat că „un lucru trebuie” 
(Luca 10, 42). Acest lucru, sau partea arătată de Cuvântul lui 
Dumnezeu, ca cel bun, l-au trecut cu vederea sau, nesocotindu-l, s- 
au păgubit de el fără să se gândească măcar că merită să fie căutat 
mai presus de toate. Iar cei ce s-au lăsat povăţuiţi de David, ca de 
un pedagog, şi au judecat că trebuie să calce pe urmele lui, zic: 
„Însemna-tu-s-a peste noi lumina feţei Tale, Doamne” (Psalm 4, 6), 
adică cunoştinţa slavei Tale celei una s-a întipărit în noi ca într-o 
oglindă. Astfel, norodul cel mult se bucură de bunătăţile cele 
multe. Iar cei ce viețuiesc duhovniceşte se luminează de cunoştinţa 
Binelui cel Unul şi simplu, fiind luminaţi mai presus de lume®?. 


33. Precum apa unui râu e mai mare când curge unită 
decât dacă e despărțită în multe pâraie, aşa şi privirea minţii, şi 
mişcarea şi dorinţa ei, este mai puternică atunci când se aţinteşte 
spre un singur lucru în chip unitar şi fără împărţire, şi nu 
despărțită în multe şi multe feluri. Iar aceasta se întâmplă când se 
întinde, caută şi priveşte la Unul cel simplu şi mai presus de lume. 
Căci Unul atotsimplu şi mai presus de lume are cu adevărat 
puterea de a o aduna. Şi învrednicindu-se mintea să-L vadă pe 
Acesta, e cu neputinţă să nu ia forma Lui, pe cât se poate, 
asemenea unui chip, şi să nu se facă unitară, simplă, fără culoare, 
fără chip, fără calitate, cu neputinţă de atins, nehotărnicită, 
nesfârşită, fără figură şi, simplu, una mai presus de lume, luminată 
de razele dragostei dumnezeieşti”t şi mai presus de lume şi, 
încununată cu descoperirea cunoştinţei tainice, a tăcerii şi a 


52 Se afirmă o opoziţie între norodul celor mulţi, care se bucură de 
plăcerile celor multe, dar toate puţin satisfăcătoare, rămânând cu mintea 
împărţită între ele, şi cei puţini, care se desprind de ele şi se 
concentrează în bucuria nesfârşită de Unul cel nesfârşit de bogat. 

55 Pe de altă parte mintea, privind la Cel Unul nehotărnicit, îşi 
recâştigă şi ea nehotărnicirea şi în sensul acesta ia chipul Lui (etkwv), 
care este în acelaşi timp libertatea de orice chip definit, conturat, cu 
margini de jur împrejur (avei6eov). Mai jos se spune: „cu neputinţă de 
atins”, în sensul că niciun lucru nu o atinge şi nicio persoană nu o poate 
tulbura sau prinde. 

5 Dragostea luminează dinlăuntru chipul persoanei, dar îi arată în 
acelaşi timp nehotărnicia, adâncimea fără fund. 

neînţelegerii mai presus de cuvânt şi de înţelegere”, desfătându- 
se de o bucurie duhovnicească şi de o veselie cerească. Căci 
mintea ajunsă acolo s-a preschimbat într-o minte mai 
dumnezeiască? şi a îmbrăcat formă dumnezeiască, întipărindu-se 
duhovniceşte de Cel ce e simplu, fără chip şi figură, Unul, şi 
celelalte spuse înainte. lar de nu i se întâmplă aceasta şi nu 
pătimeşte o astfel de prefacere dumnezeiască, nu a ajuns la 
atingerea şi la întipărirea Celui Unul mai presus de lume. Căci 
Dumnezeu este unitate unificatoare şi Minte mai presus de 
înţelegere. De aceea, mintea primeşte întipărirea Lui mai presus 
de lume atunci când, deodată cu cele spuse, se face ea însăşi 
unitate mai presus de înţelegere, pătimind aceasta prin întipărirea 
dumnezeiască”. 


34. Treimea  dumnezeirii mai presus de fiinţă este 
împreunată într-o unitate mai presus de fire. Căci Dumnezeu este 
o unitate întreit ipostatică. De aceea, sufletul nu poate ajunge la 
asemănarea înrudită cu Dumnezeu, ca un chip al Lui, decât dacă, 
rămânând întreită, se face una cu sine în chip mai presus de fire. 
Iar prin cele trei părţi ale sufletului nu înţeleg partea raţională, 
mânia şi pofta. Căci nu în acestea constau, propriu-zis, cele trei 
părţi ale sufletului. Sufletului raţional nu-i sunt prea proprii pofta 
şi mânia. Acestea sunt luate din partea neraţională şi i se alătură 
lui pentru vieţuirea trupească de aici, fiind în ele înseşi neraţionale 
şi întunecate. Iar sufletul este raţional şi firea lui e plină de lumină 
înţelegătoare. Propriu sufletului trebuie să spunem că sunt acelea 
fără de care nu-şi poate împlini lucrarea sa. Dar fără mânie şi poftă 
poate lucra; şi mai ales atunci lucrează cu adevărat, când lucrează 
fără acestea. Deci acestea nu sunt cu adevărat părţi ale sufletului, 
ci, cum am spus, puteri ale laturii animalice şi de jos a vieţii, care-i 
stau sufletului alături. 

De aceea, sufletul raţional, privind cu înţelegere la cele de 
Sus şi întipărindu-se în el cele cunoscute cu mintea şi întinzându- 
se, şi, aşa zicând, sărind peste sine, aruncă undeva departe, ca pe 


55 Neînţelegerea aceasta nu e o lipsă de înţelegere, ci o înţelegere mai 
presus de înţelegere. De aceea, cel ce o are tace, dându-şi seama că nu o 
poate exprima. Ea luminează chipul celui ce o are mai mult decât îl 
luminează orice înţelegere obişnuită. 

5 Pe orice treaptă nouă a unirii cu Dumnezeu mintea se face mai 
dumnezeiască nu prin fiinţa, ci prin lucrarea dumnezeiască mai bogată, al 
cărui subiect a devenit prin sălăşluirea lui Dumnezeu, cu lucrarea Lui, în 
subiectul celui ce priveşte la Dumnezeu. 

67 Întipărindu-se în minte Unul cel fără chip şi mai presus de 
înţelegere, aceasta se face ea însăşi una în chip mai presus de înţelegere. 

o bagatelă deşartă, pofta şi mânia, neavând la ce să întrebuinţeze 
acestea acolo unde e simplitate, lipsă de chip, de formă, de culoare 
şi toate celelalte câte cer o minte dezlegată şi cu totul simplă. 

Sufletul e întreit potrivit cu simplitatea lui, întrucât e minte 
ce se foloseşte de cuvânt (rațiune) şi de duh, care sunt cele mai 
proprii lui şi vatămă mai puţin decât toate simplitatea lui65. Pentru 
că nici Treimea dumnezeirii celei una, al Cărei chip e sufletul, nu e 
o piedică a unităţii şi simplităţii Sale, ci dumnezeirea este unitate 
întru totul simplă şi mai presus de fiinţă şi, totuşi, nu mai puţin o 
Treime neclătinată. Astfel sufletul, sau mintea (căci sufletul e 
minte şi întreg minte), cuvântul (raţiunea) şi duhul, făcute în chip 
mai presus de fire una, ne înfăţişează asemănarea propriu-zisă a 
dumnezeirii celei una în trei ipostasuri. lar aceasta nu poate 
proveni din altă parte decât din privirea şi contemplarea unităţii 
treimice mai presus de fire“. Pentru că aceasta este cea care a 
făcut şi sufletul astfel şi care-l readuce la această stare după ce a 
căzut. Căci fără aţintirea şi fără privirea spre Ea e cu neputinţă să 
i se întâmple aceasta sufletului. Iar neîntâmplându-i-se aceasta şi 
nerevenind la asemănare, ne arătăm lipsiţi şi de acest mod 
(treimic) de a fi. 

Spunem acestea despre lucrarea contemplativă şi despre 
adevăr, care sunt cu deosebire vrednice de toată sârguinţa şi fără 
de care nu e cu putinţă să ne înălţăm la starea nepătimaşă”0. Căci 
precum binele ne cere făptuirea ca să ajungem nepătimaşi, aşa 
adevărul ne cere contemplaţie ca să ajungem dumnezeieşti la chip, 
slujind lui Dumnezeu în toate şi dorind să ne facem dumnezei prin 


s într-adevăr, Părinţii cunosc două treimi ale sufletului: una care 
constă în rațiune, în mânie şi poftă, şi alta care constă în minte, rațiune 
sau cuvânt, şi duh. În prima treime părţile sunt mai puţin unite. De aceea, 
uneori ei consideră sufletul deosebit de mânie şi poftă. În a doua, părţile 
sunt atât de unite, că una nu poate fi cugetată lucrând fără celelalte. 
Treimea aici nu slăbeşte unitatea. Toţi Părinţii o consideră pe aceasta 
chip al Sfintei Treimi. 

© Numai prin aceasta este sufletul unul şi întreit, sau chipul Sfintei 
Treimi, pentru că a fost făcut pentru privirea nu a unui Dumnezeu 
unipersonal, ci a lui Dumnezeu, Unul în fiinţă, dar întreit în Persoane. 
Chiar dacă nu priveşte conştient pe Dumnezeu ca Treime, sufletul este 
legat de Dumnezeu ca Treime. Treimea îşi întipăreşte, începând de la 
creaţie, neîncetat chipul în suflet. 

70 Aici se face o legătură între chip şi nepătimire. Chipul treimic al lui 
Dumnezeu în om, reactualizat prin contemplarea lui Dumnezeu cel 
treimic, coincide cu revenirea sufletului la nepătimire. Căci chipul se 
tulbură prin alipirea pătimaşă la lucruri, prin mânie şi poftă, sau prin 
slăbirea lucrării văzătoare proprie minţii. 

lucrare, şi să fim asemenea, pe cât se poate, cu modelul prim”!. Iar 
dacă e necesar să ne facem una pentru a ne asemăna cu unitatea 
modelului mai presus de lume, iar această unitate se înfăptuieşte 
în noi prin privirea, contemplarea, întinderea şi întoarcerea 
înţelegătoare spre Unul cel mai presus de lume şi prin căutarea 
neîntoarsă spre acest Unul, atunci trebuie să ne silim în tot felul să 
privim spre Unul cel mai presus de lume şi mai presus de 
înţelegere şi să ne atârnăm de El întregi, cu toată sârguinţa, din 
toată inima şi din tot sufletul, şi să hrănim în noi înşine dragostea 
Unului mai presus de lume şi mai presus de simplitate, încât însăşi 
dragostea Lui să ni se facă aripi simple în suişul nostru înţelegător 
spre El. În felul acesta vom fi totdeauna ca în văzduh, într-o stare 
unitară fără chip, împreună cu Domnul (1 Tesaloniceni 4, 17), cu 
Unul treimic cel adevărat, lăudând cu mintea, cu cuvântul şi cu 
duhul Treimea, uimiţi, copleşiţi şi uniţi cu Unul în chip unitar mai 
presus de unire. 


35. Unitatea sensibilă este începutul a toată mulţimea 
numerică. Iar unitatea mai presus de lume este începutul a toată 
mulțimea văzută şi gândită şi a tot ce este. Precum deci tot 
numărul îşi are începutul de la unitate, aşa tot ce există oriunde 
porneşte de la Unul mai presus de lume, fie în calitate de cauză 
naturală, fie făcătoare”?. Dar unitatea numerică, întrucât este 
supusă simțurilor, se pune cea dintâi faţă de cele ce îi urmează ei 
prin fire. Căci, fiind începutul tuturor celor numărate, simțirea 
numărând o pune întâi pe ea. Dar cu unitatea mai presus de lume, 
fiindcă este mai presus de minte, se petrece invers. Căci unitatea 
aceasta, deşi e prin fire înainte de toate, mintea o pune după toate. 
Fiindcă nicio minte n-a putut să înceapă de la Unul cel mai presus 
de lume, şi de la El să înainteze la cele multe, ci, dimpotrivă, de la 
cele multe se urcă şi se adună la Acela. Acolo este necesar 
numărul unu (unitatea numerică) simțului pentru a înainta la cele 
multe; altfel, nu e cu putinţă să numere sau să înainteze precum 
voieşte. Aici însă sunt necesare minţii cele multe, pentru ca prin 
ele să-i fie cu putinţă ridicarea la Unul mai presus de lume şi să se 
adune în sine, neputând urca pe nicăieri prin altă parte spre 
închipuirea Unului mai presus de lume. 


1 După ce a spus, în propoziţia dinainte, că la nepătimire se ajunge 
prin contemplare, acum spune că la ea se ajunge prin făptuire şi că prin 
contemplare se ajunge la îndumnezeire. Dar contrazicerea se poate 
rezolva dacă ţinem seama că, înainte de a porni prin contemplare spre 
îndumnezeire, trebuie să fie realizată, prin făptuire, nepătimirea. 

72 Unul dumnezeiesc e cauza naturală a energiilor Sale necreate şi 
cauza făcătoare (creatoare) a făpturilor. 

Astfel mintea, folosindu-se de rânduiala şi de calea potrivită 
ei, începe de la cele multe, sfârşind la Unul cel mai presus de lume 
şi cel mai din vârf. Fiindcă unul cunoscut cu simţurile e uşor de 
cuprins şi uşor de limitat; simţul îl pune în chip natural şi prin 
afirmare primul, cum o cere firea lui. Dar Unitatea cea mai presus 
de lume, căutată cu mintea, fiind mai presus de fire şi scăpând 
înţelegerii, nu poate fi afirmată prima, potrivit cu firea ei, ca să 
înceapă mintea de la ea, ci, mai degrabă, fiind mai presus de fire, o 
află mintea în chip mai presus de fire nu la început, ci la sfârşit, 
după trecerea şi, ca să zic aşa, numărarea celor multe”$. 

Căci, deoarece mintea are prin fire înţelegerea, iar Unul mai 
presus de lume este neînțeles în Sine şi neapropiat, mintea înclină 
din obişnuinţă spre cele multe chiar fără să vrea, dat fiind că, pe 
de o parte, ea nu se poate opri de a cugeta, iar pe de alta, nu are 
putere să prindă pe Unul cel mai presus de lume şi din vârf. Dar, 
căutând spre cele multe, în fiecare vede ceva de înţeles cu mintea, 
nu ca fiind de sine, ci ca al unui oarecare unul. Pe urmă, adunând 
din fiecare lucru văzut înţelesul care se străvede şi constatând prin 
contemplare că acestea conglăsuiesc întreolaltă şi nu se 
împotrivesc şi toate sunt ca nişte flori dintr-o rădăcină, înaintează 
de la cele multe la Unul cel mai din vârf, din Care sunt toate cele 
multe; şi se adună în chip firesc de la existenţele naturale la o 
ordine mai presus de fire, în care vede pe Unul cel mai presus de 
fire şi de fiinţă, întrucât aparţine firii minţii să vadă unitar cele mai 
presus de fire, prin cele după fire. lar văzând mintea în chip 
negrăit izvorul ţâşnitor şi făcător al tuturor bunătăţilor şi 
frumuseţilor şi desfătându-se de Unul cel mai presus de fiinţă, nu 
se mai întoarce de bunăvoie spre cele multe, deşi sunt şi acestea 
existente şi bune şi părtaşe de partea cea bună”?. 


73 Nu e vorba de procedura gândirii logice. Aceasta poate afirma pe 
Unul, din Care provin toate, la început. Ea e aşa-zisa gândire deductivă, 
scolastică. Nu e vorba nici de o gândire inductivă, care se ridică de la 
concret şi individual la abstract, sau la general, ci e vorba de experienţa 
reală a Unuia dumnezeiesc, care, deşi e concretă, totuşi experiază pe Cel 
în Care sunt toate. La această experienţă se ajunge prin creşterea 
duhovnicească ce trebuie să treacă prin cele multe, desprinzându-se prin 
despătimire de ele. De aceea acest Unul e aflat în chip suprafiresc, 
duhovnicesc. Acestei căi i s-a dat precădere în Răsăritul creştin, sau s-a 
cerut numaidecât şi această cale. 

74 În pasajul acesta se afirmă mai puţin desprinderea prin despătimire 
de cele multe pentru a ajunge la Unul. Se descrie mai mult desprinderea 
intelectuală. Dar prin ea se ajunge la o unire trăită cu Unul. Astfel, acest 
pasaj e caracteristic pentru unirea logicii şi a misticii în această scriere. 
Dar autorul arată în continuare că însuşi urcuşul nu e numai logic- 
intelectual, ci şi duhovnicesc, sau mai ales duhovnicesc, adică 

Căci, fiind în chip firesc iubitoare de bine şi de frumos, 
mintea nu mai iese de bunăvoie de la Cel mai presus de toate 
decât dacă e silită la aceasta de cine ştie ce împrejurare. Dar, 
fiindcă modul de a fi al celor ce există e diferit, diferită e şi 
privirea lor înţelegătoare şi diferit se ridică şi mintea prin ele la 
Unul cel mai presus de lume şi de fire. După părerea mea, ea 
trebuie să facă tot numai câte o mică porţiune din calea ce duce de 
la cele multe spre Unul cel mai presus de fire şi lume, pentru ca, 
urcându-se ca pe o scară, să facă mişcarea în chipul cel mai sigur 
şi să cunoască de e vreo lipsă în ea, sau în ceea ce trebuie să fie, şi 
dacă se desfată de această lipsă; şi dacă da, să-şi dea seama: ce e 
greşit şi ce o desparte de frumuseţea aceea şi o reţine din urcuşul 
spre ea, sau de la ospăţul dumnezeiesc; şi ce ar trebui să facă 
pentru a se întoarce de unde s-a rostogolit? În felul acesta va 
cunoaşte şi pâcla patimilor, şi transparenţa inimii curate, şi va 
oglindi cunoştinţa adevărului, văzându-l cum este el, şi se va face 
părtaşă de vederi cereşti, va primi o simţire dumnezeiască şi nu-i 
vor scăpa creşterea sau scăderea proprii. Peste tot va cunoaşte 
multe lucruri minunate şi va înţelege care este scopul liniştii şi al 
închiderii în chilie. 

Dar despre acestea din urmă voim să vorbim chiar aici. Toate 
cele ce sunt se împart în create cunoscute cu simţurile, în create 
cunoscute cu mintea şi în necreate cunoscute cu mintea 
(inteligibile). Iar deasupra tuturor este Cel necreat şi Unul mai 
presus de minte şi de fiinţă. Învârtindu-se ochiul sufletului, adică 
mintea, între cele dintâi şi privind adânc în ele după ce şi-a ales să 
se liniştească prin nevoinţe, se ridică de la făptuirea în singurătate 
a celor cuvenite, ca de pe o treaptă oarecare, la contemplarea 
(privirea) Celui cu adevărat existent şi la îndeletnicirea cu El, ca şi 
la desfătarea de cele cereşti, la petrecerea fericită în razele 
adevărului, şi la îmbogățirea fără sfârşit cu cele veşnice, şi la 
îndulcirea minunată cu ele. Ba, poate că, prin împreună-lucrarea 
harului, cu înaintarea vremii, va fi şi răpită de la pământ şi, 
statornicindu-se prin deprindere în lumina înţelegerii, va ajunge 
nesimţitoare faţă de cele de aici, punând stăpânire pe ea Cel mai 
presus de minte şi întipărindu-se în ea Cel ce este neasemănat mai 
presus decât tot binele. 

Această sfântă scară, ce e împărţită în cinci şi pe care ne 
urcăm întocmai ca pe nişte trepte spre ţinta ultimă, nu are o 
distanţă spaţială între treaptă şi treaptă, ci o deosebire, o ordine a 
calităţii proprie fiecăreia. Ca existenţe, creaturile supuse 


desprindere de cele multe prin virtuţi, prin despătimire, prin iubire de 
Dumnezeu. 

simţurilor şi creaturile cunoscute cu mintea sunt la fel. Dar cele 
din urmă le întrec într-o mare măsură pe cele dintâi, aşa cum 
întrece mintea simţirea, prin însuşirea ei. Şi iarăşi, necreatele 
cunoscute cu mintea (inteligibile) întrec cu mult creaturile 
cunoscute cu mintea (inteligibile). Dar amândouă aceste trepte se 
află între cele ce sunt şi, de aceea, necreatele cunoscute cu mintea 
ca existente sunt subordonate Unului necreat, mai presus de 
minte”5. De aici e vădit că vederea, contemplarea cea mai înaltă a 
minţii, este aceea prin care se odihneşte în Cel ce întrece toate, 
după ce a trecut de la făptuire şi a ajuns în ascunzimea aceea din 
ultimul vârf, aşezată mai presus de toate, precum cea mai smerită 
este aceea prin care se mişcă între cele supuse simţurilor, sau, mai 
bine zis, cea a omului făptuitor”$. 

Deci mintea, fiind iubitoare de bine (frumos) prin fire, trebuie 
să dorească ceea ce e în toată privinţa mai bun (mai frumos), nu 
numai ca să-l aibă, ci şi ca să pătimească preschimbarea în mai 
bine, sau mai presus de minte, aşa cum se cuvine, întrucât, 
precum s-a zis, schimbarea pe care o primeşte mintea este 
potrivită cu ceea ce vede şi cu ceea ce se desfată. Dar, deoarece 
nestatornicia împletită cu firea minţii nu se va depărta de la ea 
până mai e ziua de azi (Evrei 3, 13) şi, cum se zice, până se mai 
mişcă umbrele (Cântarea Cântărilor 2, 17), adică până ce nu ne 
vom muta de la viaţa de aici, care arată ca într-o oglindă, în 
ghicitură şi umbrit adevărul, trebuie ca atunci când cădem de la 
contemplarea şi vederea Unului necreat, Cel mai presus de minte, 
să ne silim a ne opri la necreatele cunoscute cu mintea, care sunt 
cele mai aproape de El, ca să ne fie mai uşoară întoarcerea la Unul 
cel necreat şi mai presus de lume”. Iar de cade pâclă mai groasă 


5 Necreatele inteligibile, sau necreatele cunoscute cu mintea, cum 
sunt energiile necreate şi însuşirile dumnezeieşti, ca bunătatea, 
dreptatea etc., au comun cu createle inteligibile, ca de exemplu cu 
îngerii, sau cu sufletul, că sunt dintre cele ce pot fi cunoscute cu mintea 
(inteligibile) şi pot fi experiate şi, ca atare, fac parte dintre cele ce pot fi 
socotite ca existente. Ca atare, sunt şi ele subordonate lui Dumnezeu ca 
fiinţă, ca Unul întreit în Persoane, Care e mai presus de existenţă şi, ca 
atare, mai presus de minte sau de înţelegere. 

76 Aici numeşte şi odihna în Cel ce e mai presus de minte vedere şi 
contemplare, după ce altă dată a socotit această odihnă mai presus de 
vedere şi contemplare. Dar termenii care exprimă trăirea pe aceste 
înălţimi duhovniceşti sunt totdeauna improprii. De aceea, pot fi folosiţi şi 
unii, şi alţii. Totul depinde de cum sunt înţeleşi. Fapt e că autorul admite 
conştiinţa unei odihne în Unul cel întreit în Persoane, fără ca aceasta să 
însemne înţelegerea sau contemplarea fiinţei Lui. 

77 Năzuinţa adevărată a minţii sau a subiectului uman este să ajungă 
înlăuntrul Subiectului dumnezeiesc. Numai în iubirea Lui îşi poate afla 

peste minte, întunecându-i înţelegerea şi aducându-i la trândăvie 
lucrarea contemplaţiei, trebuie să ne întoarcem la rugăciuni 
însoţite de făptuirea din inima smerită şi să ne izbăvim de 
întuneric prin puterea rugăciunii şi prin lacrimi, făcând iarăşi un 
fel de temelie din făpturile supuse simțurilor”. Sălăşluindu-se 
astfel lumina  înţelegătoare în inimă, printr-o lucrare 
duhovnicească cu izvorul în ipostasul Duhului, şi luând mintea cu 
pricepere stăpânirea peste făptuire, urcă, ca pe un vârf de munte 
şi ca la un pisc de observaţie, de unde poate să contemple cele ce 
le rămân celor mulţi nu numai nevăzute, ci şi necăutate şi 
neînţelese. Căci fără aceasta nimeni nu se va vedea nici pe sine, 
nici pe Dumnezeu, măcar în treacăt. A vorbi acum despre această 
făptuire nu e, poate, cu totul în afară de scopul nostru. 


36. Trei lucruri lăuntrice trebuie să aibă sufletul în vedere 
pe treapta făptuirii: puterea raţiunii, mânia şi pofta; şi trei din 
afară: dorinţa de slavă, de plăcere şi de mai mult. Aceste două 
treimi le tămăduieşte sufletul privind la petrecerea lui lisus Hristos 
în trup, prin cele patru virtuţi generale, adică prin înţelepciune, 
dreptate, cumpătare şi bărbăţie, şi cu harul Domnului lisus”?. 

Prin aceasta dă minţii putinţa să se înalte neîntunecată, să 
privească cele dumnezeieşti şi să contemple pe Dumnezeu. Căci 
când a fost dus Domnul lisus în pustie de către Duhul, având să 
biruiască pe diavol, a tămăduit partea poftitoare a sufletului prin 
post; partea raţională, prin priveghere şi rugăciune liniştită; şi 
mânia, prin împotrivire în cuvânt; iar iubirea de plăcere, de slavă 
şi de argint, întrucât flămânzind n-a cerut, cum îl îndemna 
diavolul, ca pietrele să se facă pâini, nici nu S-a aruncat pe Sine 
jos de pe aripa templului, ca să fie preamărit de mulţime că n-a 
păţit nimic din cădere, şi nici nu S-a lăsat înduplecat să i Se 
închine aceluia, după ce îi făgăduise că va primi bogăţia tuturor 


odihna, precum o odihnă relativă îşi află subiectul omenesc în lumea 
aceasta numai în ambianța unei persoane iubitoare. Orice ocupare a 
noastră cu bunuri şi valori impersonale este o cădere într-o stare lipsită 
de adevărata mulţumire. 

78 Făptuirea nu constă numai din fapte bune propriu-zise, ci din tot ce 
ajută la curățirea noastră: rugăciune, lacrimi, frica de pedepsele veşnice, 
înfrânarea, răbdarea, smerenia etc. Dar în toate e şi o atitudine de altă 
înţelegere a lucrurilor, de altă folosire a lor, sau, mai bine zis, o detaşare 
de ele, considerate ca singura realitate. 

7? Spre deosebire de morala filosofică, sau naturală, în care se 
socoteşte că cele patru virtuţi cardinale pot fi câştigate de om exclusiv 
prin puterile lui, aici ele sunt puse în legătură cu Hristos. Numai privind 
la Hristos şi primind ajutorul harului ele pot fi dobândite deplin. 

împărăţiilor. Ci, prin împotrivire mânioasă, dar înţeleaptă şi 
dreaptă, cumpătată şi bărbătească, a respins pe Satana, 
învăţându-ne şi pe noi cum să-l înfrângem în orice atac al lui80. 

Acelaşi lucru îl poate vedea şi-l poate cunoaşte cineva şi în 
crucea Mântuitorului. Vedem pe Mântuitorul, când Se apropie 
vremea, că Se roagă, depărtându-Se de învăţăceii Săi (Matei 26, 
36). Aceasta aduce vindecarea părţii raţionale. Veghează, 
priveghează şi rabdă cele de pe cruce. Aceasta este leac pentru 
partea poftitoare. Nu răspunde împotrivă, nu se ceartă, nu strigă, 
măcar că este ocărât, ci Se roagă pentru cei ce Îl chinuiesc. Căci 
tine de buna folosire a mâniei ca să doboare pe diavol prin 
împotrivire în cuvânt. Dar oamenilor care Îl chinuiesc, fiindcă şi ei 
sunt chinuiţi de Satana, le răspunde cu tăcerea, cu îndelunga- 
răbdare şi cu rugăciunea pentru ei. E scuipat, primeşte palme, 
rabdă batjocuri. Aceasta este spre vindecarea iubirii de slavă. E 
adăpat cu oţet, e hrănit cu fiere, e răstignit, e străpuns cu sulița. 
Aceasta e doctorie pentru iubirea de plăcere. E atârnat gol pe 
cruce, doarme afară, e lipsit de sălaş, e nesocotit de toţi, ca un 
sărac şi ca un cerşetor. Aceasta e omorârea iubirii de argint. 

Mântuitorul a arătat, aşadar, de două ori doctoria patimilor, 
dinlăuntru şi din afară: când a început să Se arate lumii cu trupul 
şi când avea să plece din lume. De aceea, cel ce priveşte la El, la 
învăţătura şi la crucea Lui, făcându-se, după cât îi este cu putinţă, 
următor Lui, cu înţelepciune, dreptate, cumpătare şi bărbăţie, va 
opri ca şi El lucrarea patimilor acestora îndreptată spre rău, iar 
prin aceasta şi a tuturor celorlalte. Se va folosi de acele virtuţi cum 
trebuie, şi după ele de toate, şi va fi bărbat cu adevărat făptuitor şi 
cât se poate de pregătit spre a căuta şi a privi la Dumnezeu şi a se 
ocupa cu El, întru aţintirea înţelegerii. 

Astfel, începând mintea de la făpturile cele multe supuse 
simţurilor şi văzând buna lor întocmire, înțelegând apoi făpturile 
cunoscute cu mintea (inteligibile) şi mutându-se la cele necreate 
cunoscute cu mintea (inteligibile), a urcat ca pe o scară toate patru 
treptele?!. Iar după acestea urmează negrăirea, tăcerea şi uimirea 


5 Mânia nu trebuie desfiinţată cu totul, ci folosită cum se cuvine prin 
cele patru virtuţi cardinale, cum a făcut Domnul lisus Hristos. Cu mânia 
astfel folosită putem birui diferitele patimi. In felul acesta facem şi din 
mânie o putere pozitivă, aşa cum a voit-o Dumnezeu când ne-a înzestrat 
cu ea, şi desfiinţăm şi ispita patimilor, sau înseşi patimile din noi. 

81 Prin privirea lucrurilor văzute fără patimă urcăm pe prima treaptă; 
prin privirea la creaturile inteligibile (îngeri, suflet, valorile lor), urcăm la 
a doua treaptă; prin trecerea de la acestea la experienţa inteligibilelor 
necreate, sau a energiilor şi însuşirilor dumnezeieşti, urcăm la a treia 
treaptă; în sfârşit, prin odihnirea în Dumnezeu, Făcătorul celor două 

dumnezeiască şi, scurt vorbind, privirea şi contemplarea Unului 
mai presus de lume şi unirea cea mai presus de înţelegere. 
Aceasta este cununa liniştii, bunul cel mai înalt şi mai desăvârşit, 
pe cât e cu putinţă în viaţa aceasta, capătul adevărului, rodul 
credinţei, raza strălucitoare a slavei nădăjduite, temelia iubirii, 
cumpăna minţii, statornicia neîncetatei mişcări a ei%?, odihna 
neînţeleasă, starea unitară, arvuna lucrării veacului viitor, pricina 
unei bucurii de neînchipuit, cămara păcii, stingerea cugetărilor 
trupeşti, întoarcerea de la veacul acesta, împătimirea de cel viitor, 
desfacerea de viaţa pătimaşă, creşterea lăuntrică a nepătimirii, 
veselia sufletului, adunarea, odihna şi paza mişcărilor şi puterilor 
sufleteşti şi, vorbind atotcuprinzător, cunoştinţa dumnezeiască şi 
nepătimirea. 

Dacă mintea se împrăştie din pricina moleşirii noastre sau a 
vreunei împrejurări din afară, trebuie să avem grijă să o aducem 
iarăşi la bunul ei propriu, care este contemplarea, prin lepădarea 
patimii ce s-a aşezat ca o piedică şi abate mintea de la scopul ei. 
Trebuie să băgăm de seamă cât e de departe de bunul cel mai înalt 
şi pentru ce. Să vedem: oare privirea e îndreptată spre făpturile 
supuse simţurilor, sau spre făpturile cunoscute cu mintea 
(inteligibile), sau spre cele necreate cunoscute cu mintea 
(inteligibile)? Sau e despărțită de Unul cel mai presus de lume, Cel 
singur adevărat şi mai presus de orice unu, prin gânduri deşarte 
sau de vreo trebuinţă oarecare? Şi, cunoscând aceasta, să 
înlăturăm piedicile ce stau la mijloc, ca iarăşi să revină, în chip 
unitar, cum cere rânduiala însăşi, la contemplarea şi vederea 
Unului mai presus de lume. Căci, aflându-se mintea în afară de 
Unul cel mai presus de lume, necreat şi mai presus de minte, zace 
în împărţire şi n-a ajuns la binele propriu-zis, chiar dacă se mişcă 


dintâi şi Izvorul celor de al treilea, mintea a urcat pe a patra treaptă. 

5 Urcuşul spre Unul a fost nu numai un urcuş intelectual, ci unul prin 
făptuire, prin rugăciune, prin întărirea dragostei pentru Dumnezeu, ca 
unicul şi atotcuprinzătorul Bine. Starea trăită în unirea cu El este, pe deo 
parte, o stare de supremă concentrare şi linişte, pe de alta, o stare de 
nesfârşită bucurie. Ea e o stare de linişte supremă, pentru că nimic nu 
mai atrage sufletul spre altceva, bucurându-se în ea de adâncul 
nemărginit al totului şi de iubirea nesfârşită. Ca atare, ea este o 
stabilitate neclintită în Binele nesfârşit. Dar tocmai pentru că acest Bine 
este nesfârşit, niciodată sufletul nu isprăveşte gustarea Lui şi nu se 
satură. Stabilitatea aceasta e totodată, de aceea, o neîncetată mişcare. 
Ideea stabilităţii pururea în mişcare, sau a mişcării pururea stabile, 
formulată de Sf. Grigorie de Nyssa, e opusă ideii origeniste despre 
plictiseala sufletului ajuns în Dumnezeu şi ieşirea din El sau căderea 
pentru o nouă aventură. „Cumpăna minţii” e echilibrul dobândit de minte 
din cunoaşterea tuturor şi bucuria de toate în Unul. 

bine. Fiindcă binele din vârf este Unul cel mai presus de minte şi 
de fiinţă, necreat şi simplu. Şi acesta este sfârşitul cel mai înalt 
spre care tinde mintea. Şi mişcându-se mintea în chip sănătos, 
urcă acolo prin cele spuse şi pătimeşte unirea mai presus de 
minte. Deci trebuie urmărit cu toată puterea Cel nesfârşit. Trebuie 
căutat Cel mai presus de minte, trebuie contemplat Unul Cel fără 
chip şi trebuie ajuns pe acest drum la Cel necuprins, ca să 
dobândim moştenirea unitară a Unului, a Dumnezeului suprem, cu 
harul Domnului nostru lisus Hristos şi al Duhului de viaţă făcător, 
prin care luminându-ne, să ne învrednicim de harul contemplaţiei 
şi să ne facem dumnezei prin lucrare, îndumnezeiţi prin darul lui 
Dumnezeu. 


37. Odată ridicată mintea în tinutul ascunzimii 
dumnezeieşti, ea păstrează în mod natural tăcerea, fiind unită cu 
simplitatea şi deci, în chip unitar, cu Unul cel mai presus de 
înţelegere şi luminată prin împărtăşirea de Duhul. Căci, ce ar şi 
avea de zis, odată ce a ajuns deasupra puterilor sale de înţelegere 
şi se află în afară de orice înţeles şi golită cu totul, ca fiind mai 
presus de înţelegere?81 Fiindcă, dacă mai are nevoie de cuvânt ca 
să grăiască, e vădit că mai şi înţelege. Pentru că orice cuvânt vine 
în urma unui înţeles. Iar dacă înţelege ceva, cum se află în ţinutul 
ascunzimii? Căci nu este ascuns propriu-zis ceea ce, nefiind văzut 
de alt organ, e văzut totuşi de minte. Fiindcă, astfel, multe s-ar 
zice ascunse, pentru că foarte multe sau, ca să zic aşa, toate câte 
le vede mintea le vede necunoscându-le alt organ care le vede. 
Prin urmare, cele ascunse ar fi aproape nesfârşite la număr, ceea 
ce este absurd. Dar numai Unul este ascunsul propriu-zis, la care 
se ridică mintea după toate, ca la Cel din Care sunt toate, fie 


53 Ajunsă în intimitatea ascunsă a dragostei lui Dumnezeu, mintea tace. 
Căci simplitatea aceea, mai mult decât plină de toate bunătăţile, nu se 
lasă descrisă de cuvintele noastre, care nu pot prinde decât mici părticele 
din ea şi nu ajung, oricât de multe ar fi, să redea această plinătate 
nesfârşită a simplităţii dumnezeieşti. Simplitatea nesfârşită se cere să fie 
trăită cu simplitatea noastră nesfârşită, în intensitatea ei nepătrunsă, 
neîncercând să o fărâmiţăm în mici bucăţi, care nu pot nici separat, nici 
împreună să redea plenitudinea ei. Cine încearcă să descrie iubirea trăită 
la sânul celui iubit? 

5 Mintea se află acolo golită de înţelesuri, de noţiuni nu pentru că s-ar 
fi sărăcit cu totul, ci pentru că le-a depăşit pe toate, sau e mai presus de 
toate. Toate înțelesurile au devenit nevăzute prin covârşire. La ce mai 
folosesc hârburile pentru cel ce are vasul întreg? Dar vasul cuprinde 
toate hârburile, însă şi nesfârşit mai mult: cuprinde armonia lor, 
strălucirea acestei armonii în soare, capacitatea vasului de a ţine un 
conţinut. 

văzute, fie cugetate. Deci şi ea, ridicându-se la El ca la Cel mai 
presus de toate, fie văzute, fie zise, fie cugetate, iese afară din 
înţelegere, din vedere şi din grăire. Ba putem zice că încă n-a 
urcat până acolo, nici nu a ajuns în ascunzimea dumnezeiască 
până ce mai poate grăi. Căci până atunci, înţelege încă. Dar 
ascunsul este neînțeles, deci mai presus şi de cuvânt. Prin 
urmare, mintea, urcată odată în ţinutul ascunzimii dumnezeieşti şi 
unificată, păstrează tăcerea nu pentru că vrea, ci în chip natural, 
fiind luminată în chip unitar de Unul cel mai presus de înţelegere. 


38. Dacă cuvintele obişnuiesc să facă mintea să 
propăşească şi să înainteze, ele o înalţă în această înaintare până 
acolo unde cuvântul nu mai ajunge, adică până la lucrarea care se 
săvârşeşte în tăcere. Iar dacă mintea ar folosi pururea cuvinte şi 
sufletul ar avea pururea trebuinţă de ele, eu nu văd care ar fi 
înaintarea minţii prin grăire. Dar grăirea nu este folositoare numai 
pentru făptuire, ci şi pentru contemplaţie, întrucât mintea urcă de 
la cuvintele despre lucrurile ce au un chip la Unul cel fără chip, 
Cel simplu, mai presus de cuvânt, dezlegat de toate şi propriu, 
unde orice cuvânt apare fără rost, sau, mai drept vorbind, este 
chiar o piedică8$. 

Căci cuvintele se folosesc atât timp cât se face peste tot o 
trecere de la un înţeles la altul. Dar Unul simplu, dezlegat de toate 
(absolut), nehotărnicit şi fără chip, Unul pur şi simplu şi propriu şi 
aflător mai presus de cuvânt, cum va avea trebuinţă de cuvânt ca 
să se facă de la El trecerea altundeva?% Sau cum ar putea fi 


55 E o dovedire, aşa zicând, logică a faptului că ascunzimea 


dumnezeiască nu e o ascunzime numai pentru vederea sensibilă, ci şi 
pentru înţelegerea minţii. Căci, altfel, ascunsul n-ar fi numai unul, ci 
multe. Pentru că multe sunt cele nevăzute de ochii sensibili, dar 
cunoscute de minte. E o dovedire a teologiei apofatice. Ea nu e însă 
numai o renunțare intelectuală de la exprimarea a ceea ce e mai presus 
de înţelegere, ci o experienţă pozitivă a unirii cu Unul. Căci mintea e 
„luminată de Unul” sau de Duhul Sfânt în această unire. Ca atare, mintea 
ştie de această unire, dar ştie totodată că ea e mai presus de înţelegere. 
Ea ştie pe „că” al unirii, dar nu înţelege pe „cum”. 

ss O argumentare prin reducere la absurd. Dacă mintea ar avea 
pururea trebuinţă de cuvinte, ea n-ar mai avea propriu-zis trebuinţă de 
ele, căci n-ar ajuta-o la înaintare până dincolo de ele, ci ar ţine-o mereu în 
ţinutul lor mărginit. Un exemplu asemănător: dacă avionul n-ar tinde pe 
tot parcursul zborului spre pista de aterizare, n-ar mai zbura. Cuvintele 
ajută mintea să se înalțe până dincolo de ţinutul lor. Acesta e folosul 
teologiei catafatice, sau afirmative, pentru cea apofatică, sau a tăcerii. 

5 Un cuvânt urmează altuia pentru a se trece de la un înţeles la altul. 
Prin înşirarea cuvintelor se arată legătura unui înţeles cu altul, sau 

cuprins? Căci cuvântul obişnuieşte să cuprindă ceva. Dar Unul 
este necuprins, întrucât este nemărginit şi fără formă. lar dacă 
cuvântul nu este potrivit pentru Unul cel ascuns şi mai presus de 
minte, întrucât Acela e necuprins şi fără formă, urmează că este 
potrivită tăcerea. Aşadar, cei ce au înaintat trebuie să ajungă de la 
grăire la tăcere, întrucât au înaintat la contemplarea simplă, fără 
chip şi fără formă. 


39. Dacă cuvintele sunt pentru lucrurile cunoscute, iar 
ascunsul e necunoscut, urmează că ascunsul e în afară de cuvânt 
Căci dacă necunoştinţa ascunsului e mai presus de cunoştinţă, iar 
ce-i mai presus de cunoştinţă nu are lipsă de cunoştinţă, cu atât 
mai puţin are lipsă de cuvânt. Deci mintea care s-a urcat la Unul 
ascuns şi simplu păstrează tăcerea în chip firesc. Şi dacă nu tace 
prin fire şi neforţat&, încă n-a urcat la Unul cel ascuns şi mai mult 
decât simplu. 


40. Precum oamenii ce se nevoiesc cu liniştirea, ieşind 
uneori din chilie, cunosc prin însăşi fapta lor deosebirea dintre a 
şedea şi a ieşi, tot aşa şi cei ce, aflându-se aproape de slava lui 
Dumnezeu prin contemplare, pătimesc tăcerea, dar uneori încep 
iarăşi a grăi, se ştiu pe ei înşişi în ce stare sunt atunci când cade 
peste ei tăcerea prin fire, şi nu prin voinţă, şi cum sunt atunci când 


dependenţa unui înţeles afirmat de altul, care trebuie afirmat, şi deci şi a 
lucrurilor între ele. Dar mintea ajunsă în Dumnezeu, unde ar mai trece 
dincolo de El folosind un cuvânt sau multe? Dumnezeu nu are nevoie să 
fie explicat prin alte cuvinte, deci prin alte lucruri, căci toate sunt 
inferioare Lui, deci fără putinţa de a ajuta la explicarea Lui. Prin astfel de 
cuvinte Dumnezeu ar fi arătat ca legat de alte realităţi. Dar Dumnezeu e 
absolut, adică dezlegat de toate (andivroc, &oyeroc). Desigur, se poate 
vorbi despre Dumnezeu când se arată coborârea Lui la oameni, la faptele 
Lui mântuitoare pentru ei; sau când cel ce a făcut experienţa Lui vrea să 
tălmăcească ceva din această experienţă altora. Sau se vorbeşte despre 
El când nu se ajunge propriu-zis la experienţa Lui, care întrece 
înțelesurile şi cuvintele, ci se speculează numai despre El cu raţiunea. 
Dar fericirea omului ajuns în Dumnezeu Însuşi nu se poate descrie, şi 
omul respectiv însuşi nu are nevoie să şi-o descrie. Despre Dumnezeu nu 
se poate vorbi în mod deplin adecvat şi pentru motivul că El e lipsit de 
„formă”. Forma, definită în ea însăşi poate fi definită şi altora, dar lipsa 
de formă nu se lasă definită, căci în acest caz se dă Celui fără formă o 
formă. 

88 Tăcerea celui ajuns la unirea cu Unul nesfârşit nu e impusă de voinţa 
Lui, nu e intenţionată cu scopul de a face impresie, nu e produsul unei 
măiestrii, ci se impune firesc, neforţat, de însuşi nesfârşitul trăit al 
Unului. 

înclină spre grăire. Când le vine tăcerea, ar dori să nu le fi fost dat 
să deschidă niciodată gura, rămânând în starea aceea. Căci sunt 
ca nişte alţi îngeri pe pământ, uniţi cu adevărul în mod unitar, fără 
chip, fără vedere trupească, fără formă şi, simplu, prin priviri de- 
ale minţii care nu trec de la un lucru la altul, având în ei numai 
copleşirea şi uimirea, fără a înţelege ceva, mai bine zis privind fără 
vedere trupească iluminările fără de început şi dumnezeieşti. Iar 
coborându-se mintea de acolo, ca una ce e schimbăcioasă, încep să 
grăiască şi să treacă cu înţelegerea de la una la alta, prin multe şi 
felurite treceri. Şi ca să le revină iarăşi starea tăcerii, care e cu 
mult mai înaltă decât cea a grăirii, îmbrăţişează liniştea şi-şi 
păzesc simţurile de cele supuse lor şi se folosesc de toată 
destoinicia ca să se ferească nu numai de grăire, ci şi de 
înţelegerea însăşi, spre a putea zice şi ei cu David: „Amuţit-am şi 
m-am smerit şi am tăcut despre cele bune” (Psalm 38, 3). Deci, a 
grăi chiar cele bune e un lucru mai jos decât tăcerea”. 

41. Dumnezeirea nu e nici descoperită, dar nici ascunsă 
în întregime. Că este, e un fapt care s-a descoperit, şi încă foarte 
lămurit. Dar ce este acest „este” e un lucru ascuns. Şi trebuie să 
ştim că „ce este” se deosebeşte foarte mult de „că este”. „Că este” 
se arată din lucrare, iar „ce este”, din fiinţă. Lucrul din urmă nu li 
s-a îngăduit nici îngerilor să-l ştie despre Dumnezeu. Căci 
Dumnezeu este de nesfârşite ori nesfârşit mai presus de tot ce 
este” şi mai presus de toată mintea şi înţelegerea. Deci, când 
mintea se îndeletniceşte cu cele ce arată că Dumnezeu este, are să 
grăiască multe şi să filosofeze foarte frumos. Omul poate fi numit 
atunci şi filosof, şi teolog. Dar, după ce mintea s-a ridicat şi înălţat 
mai sus de la cunoştinţa că Dumnezeu este, cuprinsă de 
ascunzimea dumnezeiască şi străbătută de întipărirea lucrării a 


5 În textul grec: Tic petá A6yov otyńç = tăcerea cu cuvântul. Tăcerea 
nu e muţenia întunericului total, al lipsei de conştiinţă şi de orice 
cunoştinţă. E o tăcere care vorbeşte, care spune mai mult decât 
cuvintele, dar care se manifestă şi prin cuvinte. E o tăcere care cuprinde 
pe Cel necuprins în cuvinte, adică cuprinde mai mult decât toate 
cuvintele. Cel ce vede acest necuprins tace pentru că nu-l poate exprima, 
dar tăcerea aceasta iradiază din el, pentru că iradiază trăirea acestui 
necuprins. Tăcerea aceasta iradiază şi prin cuvinte. 

” vnep náv eivai - Dumnezeu e mai presus de tot ce este şi de este în 
general. Căci este înseamnă sesizabil de cele ce se bucură de existenţă, 
înseamnă a fi în contextul celor ce sunt, a fi dependent de toate şi, în 
ultima analiză, de Dumnezeu, de Care depind toate. Suntem în plină 
terminologie areopagitică. Dar autorul scrierii aduce totdeauna o 
interpretare nouă, cum se vede în cele spuse în continuare. Un filosof sau 
teolog german ar traduce distincţia între „că este” şi „ce este”, vorbind 
de das Dass şi das Was. 

ceea ce este ea, şi s-a făcut prin har cu totul fără chip, fără putinţa 
de a fi atinsă”! şi fără ochi, atunci orice cuvânt care poate spune 
ceva despre Dumnezeu se opreşte, şi mintea unificată rămâne 
nemişcată”?, odată ce a pătruns în Cel neînțeles. Ea se predă 
atunci întreagă Celui ce e dincolo de toate, unde nu e nici cuvânt, 
nici înţeles şi unde nu poate înainta felurimea gândirii, ci 
simplitatea, necuprinderea, tăcerea şi uimirea. Acolo vede pe Cel 
fără chip, nesfârşit şi nemărginit şi se bucură într-un mod 
neobişnuit şi minunat de vederea Celui nevăzut. Şi văzând chipul 
fără chip%, se face, pe bună dreptate, şi ea dezlegată de toate 
(absolută) şi fără chip”. Şi, ca să spun pe scurt, se molipseşte, 
asemenea celor contemplate de ea nevăzut şi privite fără ochi 
trupeşti, de frumuseţea dumnezeiască mai presus de fire şi 
slăveşte în ea însăşi pe Dumnezeu, Care a zidit-o astfel. 


42. Dumnezeu se numeşte Unul nu numai pentru că este 
simplu, aflat mai presus de toată compoziţia, ci şi pentru că El 
singur există propriu-zis între toate cele ce se zic că există, dar îşi 
au existenţa de la El. Căci ceea ce nu există în sens propriu şi 


1 Mintea ajunsă la acea experienţă tainică e dincolo de orice contact, 
nimic nu o atinge (avEnapoc), chiar spiritual. Pentru că trăieşte realitatea 
dumnezeiască, cea care covârşeşte simţirea oricărei atingeri de către 
altceva. Realitatea lui Dumnezeu trăită de ea nu e numai mai presus de 
înţelegere, ci şi de orice simţire oarecum îngroşată, fiind sesizată printr-o 
simţire mai presus de simţire. E o experienţă de supremă subtilitate şi 
fineţe. Mintea nu se simte atinsă nici de lucruri, iar persoanele experiază 
în mod accentuat transcendenţa ei misterioasă. Descrierile acestea sunt 
de nivelul celor ale lui Meister Eckhart, dar nepătate de nicio umbră 
panteizantă. 

% Efortul de înţelegere al minţii se opreşte, şi în acest sens mintea 
rămâne nemişcată, deşi în alt fel ea e într-o neîncetată mişcare de uimire 
în nesfârşirea dumnezeiască. 

% Tò avei6eov ei6oc. Dumnezeu cel Unul propriu-zis e fără chip, fără 
contur, dar, pe de altă parte, însăşi această nehotărnicie a bogăției, 
puterii şi iubirii Sale e un „chip”. 

% Mintea, privind chipul fără chip al lui Dumnezeu, se întipăreşte şi ea 
de acest chip fără chip, adică de „chipul” nesfârşirii şi nehotărniciei în 
bucuria şi bogăţia primite de la Dumnezeu. Prin aceasta se face şi ea 
absolută sau dezlegată de toate, cum e Dumnezeu însuşi. Căci nu se mai 
simte atunci atârnând de nimic din cele create. Ea nu mai simte nici 
relaţia cu Dumnezeu ca pe o relaţie de dependenţă, căci umplându-se de 
Dumnezeu trăieşte neatârnarea sau absolutul Lui. Pe de altă parte, chiar 
a înţelege pe Dumnezeu în mod dezlegat de orice relaţie, ca şi El (într-o 
stare absolută), ţine de firea minţii. 

simplu nu este nici Unul în sens propriu şi simplu”. De asemenea, 
se numeşte Unul pentru că este la fel pretutindeni, în chip 
necuprins, şi pentru că singur El e neasemenea cu toate şi în afară 
de toate; apoi, pentru că e veşnic, fără început şi fără încetare, şi 
pentru că trimite tuturor la fel, în chip preacurat, raza 
dumnezeiască a proniei Sale, chiar dacă nu toate o primesc la fel. 
În sfârşit, fiindcă Se face cunoscut tuturor, fără să fie supus 
relaţiei, cerând o minte nesupusă varietăţii, fără chip, fără formă, 
fără culoare, ieşită din atingerea cu toate cele ce sunt şi, simplu, 
dezlegată de toate, ridicată în nesfârşitul nemărginirii, mai presus 
de vreme, de loc, de fire şi de cele ale firii, spre a Se face văzut ei 
întrucâtva, în chip unitar, mai presus de unirea cea 
înţelegătoare*6. 


43. Deoarece unirea duhovnicească ce se înfăptuieşte 
între Dumnezeu şi minte este mai presus de înţelegere, se spune 
că mintea este mai presus de firea sa în acele clipe, înfăţişându-şi 
pe Unul ascuns şi mai presus de fire, printr-o simţire înţelegătoare, 
într-un mod dezlegat de toate (în mod absolut). Cu toate acestea, 
ceea ce pătimeşte mintea este potrivit cu firea ei curăţită prin 
har”. Căci a înţelege este pentru minte ceea ce este pentru ochi a 
vedea. 

Să folosim o pildă: Cine priveşte în întuneric, pe de o parte, 
nu vede nimic, dar, pe de alta, vede că întunericul acela este unul 


Se face legătura între faptul că Dumnezeu este Unul în mod simplu 
şi faptul că El e singurul care există în sens propriu. În afară de aceea, 
Dumnezeu este singurul care există în mod simplu, pentru că, vorbind de 
El, nu e nevoie de a mai pomeni de nimic pentru a determina existenţa 
Lui, cum e cazul cu toate celelalte. 

% Pentru că Dumnezeu există în mod simplu, neavând nevoie pentru a 
exista de relaţia cu altele, mintea trebuie să ajungă şi ea într-o astfel de 
stare ca să înţeleagă existenţa Lui. p 

” Într-un mod dezlegat de toate (într-un mod absolut - anoAvTwc). În 
simţirea prin care e sesizat Dumnezeu pe acea înălţime duhovnicească nu 
e implicată simţirea a nimic altceva şi nu e determinată de nimic altceva. 
Pentru că mintea e ridicată atunci peste firea ei şi simte pe Dumnezeu nu 
prin simţirea ei naturală, ci printr-o lucrare dumnezeiască ce se 
împărtăşeşte minţii ca simtire. Totuşi, ceea ce simte mintea din 
Dumnezeu e acomodat oarecum minţii omeneşti. Simţirea împărtăşită 
minţii de Dumnezeu s-a făcut simţire potrivită omului. Deşi mintea e 
întinsă dincolo de sine, nu se confundă cu Dumnezeu. Aceasta se arată 
mai ales în faptul că mintea rămâne conştientă de sine. Deşi e întinsă 
dincolo de sine, vede că ea însăşi e aceea care e întinsă dincolo de sine. 
Aceasta o explică autorul scrierii în rândurile ce urmează, cu exemplul 
ochilor care privesc în întuneric. 

şi mai vede că nu vede; căci, dacă ar fi acoperit la ochi, ar socoti 
poate că e lumină în jurul lui, sau că se află în jur niscai lucruri, 
dar aşa, văzând, vede clar că nu vede. Cu alte cuvinte, străbaterea 
întunericului de către puterea văzătoare şi vederea celor ascunse 
de el e mai presus de firea ochilor, dar nu şi faptul de a vedea că 
nu vede. Tot aşa e şi cu mintea: înălțându-se în ascunzimea 
dumnezeiască şi ridicându-se dincolo de înţelegere, nu vede nimic. 
Căci cum ar putea să vadă? Vede însă că nu vede nimic şi că ceea 
ce nu vede este Unul, ascuns ca într-o negură, din Care vine tot ce 
există, fie că e văzut, fie că e cugetat, fie că face parte din creaţie, 
fie că este necreat şi veşnic. Dacă n-ar vedea aceasta, nu s-ar 
vedea pe sine întinsă dincolo de sine. Dar, fiindcă vede aceasta, 
vede cât se poate de clar că nu vede, ceea ce nu vede fiind mai 
presus de vedere“, cu neputinţă să fie văzut. A pătrunde şi a 
vedea înlăuntrul ascunzimii celei una şi mai presus de minte 
întrece firea minţii. Dar a privi la întunericul dumnezeiesc al acelei 
ascunzimi, şi a-şi înfăţişa unitatea aceea negrăită, care se află mai 
presus de toate într-o taină de negrăit, şi a vedea că nu vede în 
acel întuneric nimic este propriu minţii curate, care vede în duh. 
Căci nu are mintea vederea înţelegătoare închisă şi 
nelucrătoare, când vede că nu vede decât în chip simplu pe Unul 
cel dumnezeiesc întru ascunzime. Aceasta ar fi semnul neştiinţei”?. 
Dimpotrivă, atunci vede mai clar, când se înalţă mai presus de 
minte şi-şi contemplă (vede) nevederea sa, privind în ascunzimea 
Unului atotsimplu. Căci vede limpede că Unul acesta ascuns e Cel 


% Vede că nu vede. Dar vede nu numai că nu vede, ci că Cel pe care 
nu-L vede e cineva. Ea e conştientă de existenţa Celui pe care nu-L vede, 
adică a lui Dumnezeu. Şi e conştientă şi de sine că nu-L vede. Deci nu 
vede întrucât e mai presus de actul vederii. Adică, nevăzând, ştie mai 
mult decât atunci când vede, ştie mai intens de Cel pe care nu-L vede. Şi 
e mai conştientă de neputinţa sa de a-L. vedea, adică e mai conştientă de 
sine însăşi şi de limitele sale. Ca să ştie de această nevedere, îi trebuie o 
conştiinţă, sau o vedere mai intensă ca a sa proprie. Paradoxul acesta 
vine de la Socrate, care a spus: „Ştiu că nu ştiu nimic”. Sf. Grigorie de 
Nyssa a introdus în acest paradox un dinamism. El a spus (Viaţa lui 
Moise): „Pe măsură ce mintea urcă, urcă în a cunoaşte că nu cunoaşte”. 
Autorul scrierii de faţă aduce o precizare nouă: „Văd că nu-L văd pe Cel 
ce văd că e în întuneric”. 

9% Deci nu se poate spune că mintea ridicată peste înţelegere e cu totul 
nelucrătoare. Chiar faptul că vede că nu vede altceva decât pe Unul cel 
simplu ascuns în întuneric e o dovadă că lucrarea ei nu e suprimată cu 
totul. Aceasta ar însemna neştiinţa pur şi simplu. Dar experienţa ce o are 
mintea despre Unul cel din întuneric nu e o neştiinţă pur şi simplu, ci mai 
mult decât orice pretinsă cunoştinţă a Lui. 

din care sunt toate. Dar ce este, nu vede1%. 

Iar pricina pentru care se zice că mintea este în cele mai 
presus de firea sa este aceea că priveşte în atotsimpla ascunzime a 
lui Dumnezeu. Dar aceasta este ceva potrivit cu firea ei când 
ajunge curată. Căci se poate spune că este potrivit cu firea ei să se 
ridice în ceea ce e mai presus de fire, păşind fără vedere, adică în 
chip neînțeles, în ascunzimea dumnezeiască unitară, mai presus de 
simplitate şi de minte. Ea nu are atunci nicio percepţie 
cunoscătoare decât pe a Unului neieşit din Sine!1. Ajunsă acolo, 
mintea, printr-o mişcare proprie ei, sfârşeşte într-o oprire şi o 
odihnă. Nu într-o odihnă de la contemplare - aceasta este o patimă 
nebunească -, ci într-o oprire şi o odihnă de la trecerea de la un 
înţeles la alt înţeles sau vedere. Căci mintea, după ce s-a săltat 
acolo sus, căzând în adâncul nesfârşirii sau nemărginirii, unde se 
scufundă în lumina înţelegătoare a necuprinsei ascunzimi 
dumnezeieşti,  înmărmureşte şi se opreşte, aşa zicând, 
nemaiexperiind nimic altceva decât uimirea în acea negrăită 
strălucire înţelegătoare. Şi, nemaitrecând de la una la alta, 
pătimeşte totuşi lucrarea unei iluminări înţelegătoare!%?, privind 
nemişcat în ascunzimea mai presus de fiinţă, umplându-se de 
nepricepere şi înfrumuseţându-se în chip unic şi unitar de 
adâncimea lăuntrică neapropiată a strălucirii ce nu se destramă 195. 


1% Privind în vedere, pe lângă faptul că nu vede decât că acolo este 
ascuns Unul, mai vede şi aceea că din acest Unul provin toate, deşi ce-i 
acel Unul nu vede. 

11 E în firea minţii să se ridice mai presus de firea ei, adică să 
privească fără niciun simţ pe cel Unul şi ascunzimea Lui. lar aceasta e 
cea mai subţire sesizare a Celui atotsubţire. În acea supremă subţirime a 
lui Dumnezeu sunt rădăcinile tuturor celor mai mult sau mai puţin 
groase, precum în subţirimea ultimă a minţii sunt rădăcinile tuturor 
lucrărilor ei îngroşate. Prin subţirimea ei ultimă mintea sesizează pe Unul 
în subţirimea Lui supremă, în care se cuprind ca virtualităţi toate cele 
care sunt mai groase ca El. 

102 „Lumina înţelegătoare”, care e traducerea expresiei greceşti: 
voepòv pwc nu înseamnă o lumină pe care o înţelege sau prin care 
înţelege mintea, ci pur şi simplu o lumină spirituală, opusă celei sensibile. 
Lumina aceea e de fapt mai presus de înţelegere, deşi e rădăcina tuturor 
înţelesurilor. 

1% Mintea pătimeşte lucrarea unei iluminări duhovniceşti, prin care 
priveşte cu o neputinţă de înţelegere şi uimire fără sfârşit în interiorul 
abisal şi infinit de bogat al Unului. Nu trece la altceva, dar nu e moartă, 
ci într-o lucrare primită de la Dumnezeu, care înseamnă un fel de 
mişcare, dar nemişcată spre altceva, neînţelegerea, la al cărei capăt nu 
ajunge niciodată cu toată nemăsurata înţelegere, o ţine într-o atenţie 
neîncetată de a înţelege mai mult şi mai mult. 

Dacă s-ar opri de la contemplare, cum ar experia uimirea şi 
iluminarea? Deci se zice de minte că se opreşte în înţelesul că, 
ajunsă acolo, nu mai trece de la un lucru la altul, ci contemplă pe 
Unul, împătimită de strălucirea Lui, bucurându-se şi umplându-se 
de strălucire şi nemişcându-se din stabilitatea în care a ajuns. Prin 
urmare, nu-şi închide bucuria contemplării (a vederii). Căci a nu 
contempla nicidecum nimic e o patimă care trebuie ocolită şi care 
nu e de laudă, ci e plină de întunericul neştiinţei. Amintita 
stabilitate a minţii se naşte şi se susţine prin strălucirea 
neapropiată a luminii şi este o contemplare ce nu doreşte mutare, 
ci odihnă şi statornicie. Căci Unul acela mai presus de fire, ascuns 
în taina Lui şi mai presus de fiinţă, este nesfârşit şi fără margine 
pentru orice minte; şi nu lasă mintea care-l. contemplă să 
privească în altă parte, dacă s-a împărtăşit de curăţia cuvenită ei şi 
de ajutorul dumnezeiesc. lar mintea nu cade altfel din această 
contemplare dumnezeiască şi strălucire mai presus de frumuseţe 
şi de infinitate decât dacă e atrasă de vreun lucru de care a 
împătimită, sau de vreo alipire la ceva, sau de nestatornicia 
naturală de care suferă!04. 


44. Ţine de firea minţii să înţeleagă. lar înţelegerea se 
înfăptuieşte în mişcare şi mutare!%. Deoarece însă mintea ajunsă 
în Dumnezeu se află deasupra înţelegerii şi mişcării, pe drept 
cuvânt s-ar putea zice că mintea se ridică deasupra firii sale când 
îşi înfăţişează pe Dumnezeu desfăcut de toate1%. Căci orice înţeles 
e dat de un lucru. lar unde nu e contemplat un lucru, nu se naşte 
şi nu se află un înţeles. Deci Dumnezeu, neputând în niciun fel să 
fie văzut ca un lucru, Se arată minţii prin cele aflate în chip natural 


1% Aluzie la teoria lui Origen, potrivit căreia sufletul, plictisindu-se de 
monotonia vieţii în Dumnezeu, doreşte să iasă de acolo şi aşa cade într-o 
existenţă pământească. Infinita frumuseţe şi bogăţie a Unului în Care 
ajunge mintea nu poate produce în veci o saturație în aceasta. O plecare 
de acolo a minţii, sau o dorinţă de a pleca de acolo, e de neînchipuit. În 
afară de Dumnezeu nu sunt decât lucruri, simţiri şi cunoaşteri infinit 
inferioare în frumuseţe, în bogăţia de sensuri, în puterea de atracţie. 

105 Înțelegerea se înfăptuieşte în mişcarea şi mutarea de la un înţeles 
la altul; în adaos de înţelesuri noi, care să aducă un plus de lumină în cele 
cunoscute mai înainte, prin asociere, pilduiri şi contraste sau contradicții. 

1% Orice lucru îl înţelegem în legătură cu altele. De aceea, înţelegerea 
noastră sporeşte trecând de la un lucru la altul, aflând legătura unui 
lucru cu altul. Dar, cu toată această sporire, tot în planul mărginit 
rămânem. Cel ajuns în Dumnezeu nu mai are nevoie de această trecere 
de la un înţeles la altul, căci Dumnezeu nu mai e înţeles în legătură cu 
altele, ci e dezlegat de toate (absolut), avându-le în Sine pe toate. 

în jurul Lui, adică prin cele ce le lucrează, care ţin locul puterii ce 
izvorăşte din cineva care are putere, întrucât deci mintea 
obişnuieşte în toate celelalte să contemple puterile împreună cu 
cele ce au puterea!%, caută şi la Dumnezeu acelaşi lucru. Dar 
neputând reuşi în aceasta, pentru că Dumnezeu e mai presus de 
firea oricărei minţi create, contemplă cele din jurul lui Dumnezeu. 
lar pe Dumnezeu şi-l. înfăţişează fără să-L. vadă, adică printr-o 
intuire simplă şi de o clipă!%8. Înaintând însă în văzduhul liniştii şi 
dobândind bunăvoința dumnezeiască şi lucrând în ea Duhul 
dumnezeiesc şi preaslăvit, mintea e răpită de la lucrarea 
înţelegerii tot mai des spre starea fără chip, fără calitate şi simplă, 
pătrunzând repede înlăuntrul inimii, prin puterea mai presus de 
fire a Duhului!%. 

Oprindu-se aici, în simţirea prezenţei dumnezeieşti, şi 
neînţelegând nimic, se află mai presus de înţelegere. Iar prin 
faptul că de la înţelegerea celor din jurul lui Dumnezeu s-a urcat la 
simţirea prezenţei dumnezeieşti, s-a făcut, cum s-a spus, simplă. 
Şi, pentru că se află mai presus de înţelegere, se zice că petrece 
mai presus de firea sa. 


45. Tot ce se zice că e ascuns e necesar să aibă ceva 
arătat în afară, din care se străvede că e ascuns. Căci altfel, s-ar 
socoti mai degrabă că nu există. Pentru că ceea ce nu dă niciun fel 
de cunoştinţă arătată despre existenţa sa ar putea să fie socotit 
egal cu ceea ce nu există nicidecum. Deci, fără îndoială că şi 


1% Contemplăm puterile împreună cu subiectele sau cu suporturile din 
care pornesc. 

1% Mintea, în străduinţa de înţelegere a ei, caută întotdeauna subiectul 
puterilor prin care se realizează în lume diferite efecte. Numai atunci ea 
ajunge oarecum la un capăt mulţumitor al înţelegerii ei. Dar pe 
Dumnezeu ca Subiect nu-L. poate găsi în lume. Şi numai El e Subiectul 
desăvârşit, Care nu suferă nimic de la lume, ci toate cele din lume depind 
de El. Ca să-L găsească pe El trebuie să depăşească toate cele din lume şi 
să contemple puterile din jurul Lui, puterile prin care a creat şi susţine 
lumea însăşi, pe care vede că nu au putut-o face şi nu o pot susţine 
subiectele omeneşti. Contemplând puterile din jurul lui Dumnezeu sau 
lucrările Lui, vede în ele, printr-o intuiţie simplă şi simultană, pe 
Subiectul lor; e o vedere a Lui fără ochi. Dar şi logic mintea presupune un 
Subiect la baza oricăror manifestări. 

109 „Văzduhul liniştii” e ambianța liniştii în care petrece omul înaintat 
duhovniceşte. Numai în această stare poate avea loc răpirea. Căci liniştea 
e şi o concentrare netulburată a minţii spre Dumnezeu, Cel nesfârşit în 
frumuseţea Lui. Dar aceasta se face prin lucrarea Duhului şi odată cu 
pătrunderea minţii înlăuntrul inimii, în adâncul fiinţei proprii, după 
ieşirea statornică din împrăştiere. 

ascunsul lui Dumnezeu e însoţit de anumite arătări. 

Păşind mintea pe urma acestora, primeşte o simţire a 
ascunzimii dumnezeieşti, urcând de la cele cuprinse ale lui 
Dumnezeu la ceea ce e necuprins. Iar ridicându-se acolo, ştie sigur 
că este ceva ce scapă cuprinderii sale naturale şi se află deasupra 
oricărei cuprinderi cu înţelegerea, fie ea chiar îngerească, fie mai 
presus de fire. De asemenea, ştie că acest ceva este ascuns, şi 
începutul şi sfârşitul acestei firi şi fiinţe (create) şi a tot ce există, 
iar în Sine este mai presus de fire, de fiinţă, aşezat nesfârşit mai 
sus decât toată existenţa; că e nefăcut, fără de început, 
nehotărnicit şi necuprins nici de natură, nici de loc, nici de timp. 
Acest ceva este Unul cel ascuns şi mai presus de minte. De la El 
porneşte în chip natural înţelegerea dumnezeiască!1% cea de multe 
feluri, care ne ridică iarăşi şi ne întoarce prin povăţuiri şi înălţări 
înţelegătoare spre Unul cel ascuns şi mai presus de fire şi 
începătura tuturor. 

Şi mintea se uneşte atât de mult cu El, încât înţelege că este 
şi că este Unul; ba mai ştie şi că este în tot felul de neînțeles ceea 
ce este acest Unul. Iar despre ceea ce se află mai presus de minte 
şi scapă înţelegerii, ce ar putea să spună cuvântul mai mult? 
Neputând spune deci cuvântul despre Acesta mai mult, mintea va 
privi la El fără grai şi fără cuvânt, în totală tăcere şi în chip unitar 
şi mai presus de înţelegere, ca la ceva ascuns, şi se va bucura ca 
de Cauzatorul şi Dăruitorul tuturor. De asemenea, se va minuna de 
El ca de Cel ce este mai mult decât luminos şi mai mult decât bun, 
mai mult decât înţelept, mai mult decât puternic şi va simţi o 
dumnezeiască bucurie prin faptul că şi cele prin care Se arată 
Unul cel ascuns şi mai presus de fiinţă sunt nesfârşite şi 
nehotărnicite şi mai ales prin faptul că Se face cunoscut firii 
raţionale. Dar aflându-se mintea în unele ca acestea, nu va mai 
socoti potrivit să întrebuinţeze şi să înşire cuvinte trecând de la un 
lucru la altul. 

Deci cel ce se foloseşte nu de tăcere, ci de grăire, nu se află 
în starea cea mai înaltă a minţii. Căci starea cea mai înaltă a 
minţii, precum ar mărturisi şi cei ce nu preţuiesc nimic mai mult 
decât adevărul, este să fie pe treapta cea mai înaltă a lucrării sale. 
Iar treapta cea mai înaltă este privirea la ceea ce e mai înalt, de 
care se zice că se săvârşeşte fără vedere (fără ochi), deci cu atât 
mai vârtos şi fără putinţa de a fi descrisă prin cuvinte. 


1 Dacă înţelegem pe Dumnezeu în orice fel, e pentru că El Însuşi Se 
înţelege pe Sine. Înțelegerea aceasta a Lui ne-o împărtăşeşte şi nouă. Se 
face înţelegerea Lui de către noi. Mai ales înţelegerea Lui cea mai presus 
de fire este exclusiv a Lui. „Întru lumina Ta vom vedea lumină”. 

46. Pătrunzând mintea fără vedere trupească în 
ascunzimea atotdumnezeiască, unică, mai presus de început şi de 
pe cel mai înalt vârf, primeşte de acolo o undă la fel de nevăzută, 
unică şi unitară, plină de o strălucire mai mult decât frumoasă, mai 
mult decât luminoasă şi negrăită, care cheamă mintea, în tăcere, 
într-un adânc al minunării şi uimirii şi umple inima de o lucrare 
duhovnicească şi de o dulce bucurie. Aceasta se face minţii lumină 
înţelegătoare, strălucire şi dragoste dumnezeiască pe măsura ei, 
precum şi veselie ce se răspândeşte în raze. Ea are punctul de 
plecare în Dumnezeu, de unde e toată darea cea bună (Iacov 1, 
17), împărtăşindu-se prin curăţia minţii, iar conţinutul, cum ar zice 
cineva, în descoperirile dumnezeieşti ale Scripturilor şi în făpturile 
contemplate în chip înţelept şi drept, în linişte şi rugăciune. Căci 
nu poate fi văzută oricum unitatea ascunsă şi cea mai lăuntrică şi 
mai presus de înţelegere a dumnezeirii, ci în raza unitară care 
porneşte de acolo şi care umple până peste măsură vederea şi 
contemplarea înţelegătoare. Nepătimind aceasta, cel ce urcă din 
afară în chip raţional şi prin cunoaşterea naturală spre Unul mai 
presus de fire şi ascuns şi simplu nu primeşte lucrarea 
dumnezeiască în inimă şi nu e luminat în chip înţelegătorii!. 


47. Vederea atotstrăvezie, unică şi unitară, a minţii 
aflătoare în Dumnezeu, pătrunzând în ascunzimea dumnezeiască 
cea una şi primind, într-o fulgerare de strălucire, o rază 
dumnezeiască din izvorul de lumină fără de început şi nesfârşit, nu 
cere numai tăcerea gurii, ci şi a minţii. Căci e cu putinţă ca, chiar 
când gura tace, mintea să se mişte lăuntric spre ceva şi să se mute 
de la un gând şi de la un înţeles la altul şi să se ocupe cu lucruri 
felurite. Acestea sunt aşa-zisul cuvânt lăuntric, de care e departe 
mintea care s-a înălţat la ascunzimea fără formă şi atotsimplă a 
unităţii dumnezeieşti. Căci altceva este contemplarea minţii, şi 
altceva mişcarea ei lăuntrică spre ceva şi cugetarea, care este una 
cu cuvântul lăuntric!!?. Aflându-se mintea în cele create şi 
compuse, sau felurite în alt chip, întâi priveşte şi pe urmă le 

11 Cel ce vrea să ajungă la Unul dumnezeiesc prin rațiune şi 
cunoaştere naturală, păşind nu pe o cale lăuntrică, ci prin reflecţii asupra 
lucrurilor din afară, nu primeşte lucrarea dumnezeiască în inimă şi nici 
lumina „înţelegerii” (nesensibilă) mai presus de fire. Aceasta e „teologia” 
raţională, care nu ajunge la experienţa lui Dumnezeu, ci vorbeşte despre 
El ca de un obiect exterior. Părinţii şi scriitorii bizantini nici nu acordă 
acesteia numele de teologie. 

112 Cuvântul sau cuvântarea lăuntrică este mişcarea cugetării de la un 
lucru la altul. Prin aceasta cugetarea nu ajunge în Dumnezeu, chiar dacă 
se ocupă cu Dumnezeu. 

cugetă, variindu-şi lucrarea. Căci într-un singur lucru găseşte 
adeseori nu puţine înţelesuri!1!5. Dar în ascunzimea aceea 
dumnezeiască şi atotlăuntrică, unică şi unitară, îşi înalţă şi îşi 
lărgeşte ochiul văzător (contemplativ) şi se luminează de 
simplitatea luminii dumnezeieşti, însă nu se mişcă într-o lucrare de 
cugetare. Căci simplitatea unitară scapă cugetării ce trece de la un 
lucru la altul sau plăcerii de varietate; iar ascunzimea nu lasă să se 
spună despre ea cu gura lucruri gândite din plăcere. Pentru aceste 
pricini, omul, după ce s-a ridicat în chip înţelegător în ascunzimea 
dumnezeiască preaslăvită şi unică, păstrează în chip firesc tăcerea, 
cu gura şi cu mintea. 


48. Când mintea, întorcându-se, tinde în întregime spre 
Dumnezeu, şi lucrarea ei văzătoare se scufundă în razele 
atotstrălucitoare ale frumuseţii dumnezeieşti, şi urcă fără 
închipuire la simplitatea şi nehotărnicia Unului ascuns şi fără chip, 
şi se face una cu sine însăşi prin întinderea şi privirea ei spre 
Unul, sub adierea Duhului, ajunge cu cugetul în starea vădită a 
pruncului şi gustă Împărăţia negrăită şi mai presus de fire a lui 
Dumnezeu, după cuvântul Domnului: „De nu vă veţi întoarce şi nu 
veţi fi ca pruncii, nu veţi intra în Împărăţia cerurilor” (Matei 18, 3). 
Căci atunci mintea iese din orice legătură şi din relaţia cu toate, 
înălțându-se peste hotarele a toată cunoştinţa, a oricărui fel de 
înţelegere, a toată compoziţia şi felurimea şi întinzându-se la Cel 
negrăit, mai presus de minte şi necunoscut!14. De aceea păstrează 
în chip firesc tăcerea, din pricina stării sale, care e nu numai mai 
presus de cuvânt, ci şi mai presus de lucrarea înţelegătoare şi care 
are în sine pe Cel ascuns şi mai presus de fire şi fără chip, 
împreună cu bucuria şi dulceaţa Lui, într-o împărtăşire 


13 Când se ocupă cu lucrurile create şi compuse, mintea întâi le 
priveşte global şi apoi le cugetă, analizându-le. În privire îmbrăţişează de 
obicei un lucru în întregul lui. Cugetarea analizează apoi elementele şi 
aspectele lui componente şi aşa se umple de o varietate de înţelesuri prin 
ceea ce se desparte de cunoaşterea sa proprie, sau de cunoaşterea de 
sine, şi ia succesiv chipul definit al înţelesurilor pe care le cugetă pe 
rând. 

114 Pruncul nu ştie de caracterul implacabil al legilor naturii, care-l 
împiedică de la un lucru sau de la altul. El îşi trăieşte deplin libertatea, 
ştiind numai de dragostea sa faţă de mama. Aşa ştie mintea înduhovnicită 
numai de dragostea ei de Dumnezeu. Scufundată în dragostea care 
străluceşte de lumina dragostei lui Dumnezeu, ea a uitat de sine, s-a 
înălţat peste sine, dar în acelaşi timp s-a făcut una cu sine, ieşind în alt 
fel din uitarea de sine în care e pierdută când e prinsă în grija de tot felul 
de lucruri. A trebuit să revină la ea însăşi pentru ca, prin transparenţa ei, 
să pătrundă în lumina dragostei dumnezeieşti. 

înţelegătoare!15. 


49. Văzătorii contemplă pe Dumnezeu într-un chip fără 
chip şi într-o frumuseţe mai presus de lumină, nematerială şi 
necompusă, în faţa Lui atotsimplă!!6; ei văd unitar pe Unul, 
încununat de  bunătăţi nesfârşite, împodobit de splendori 
nenumărate, luminând toată mintea cu razele unei frumuseți 
strălucitoare; contemplă fericirea negrăită şi de nepovestit, izvorul 
bunătăţilor şi frumuseţilor, belşugul nesecat pururea ţâşnitor, 
vistieria mai presus de plinătate, fără fund, nedeşertată a slavei, 
care umple cu covârşire minţile cele fără ochi de o mare desfătare. 
Căci din unitatea aceea duhovnicească şi mai presus de fire, 
aşezată mai presus de toate în ascunzimea nepătrunsă, izvorăşte 
tainic bucurie, mulţumire şi veselie curată într-un râu pururea 
curgător. Din ea se revarsă un noian nestrăbătut şi necuprins de 
bunătate negrăită, de dragoste netălmăcită şi de purtare de grijă 
neînţeleasă, printr-o putere fără hotar şi printr-o înţelepciune de 
negrăit. Căci ele rămân nepătrunse chiar şi de îngeri şi de 
serafimi, ca unele ce se află mai presus de orice minte. Căci chiar 
şi cele ce se zămislesc în timpul de aici în noi într-un chip negrăit, 
iar în cel viitor vor ieşi la arătare, ca printr-un fel de naştere, şi se 
vor desăvârşi, răpesc şi mintea heruvimilor, deşi le înţeleg numai 
într-un chip întunecos. O, bunătatea, sfatul, dragostea, mila, 
puterea, înţelepciunea şi purtarea de grijă a lui Dumnezeu! Cu 
adevărat „fericiţi sunt aceia cărora li s-au iertat fărădelegile şi 
cărora li s-au acoperit păcatele” (Psalm 31, 1). Şi „fericit e omul pe 
care îl va povăţui Domnul şi din legea Lui şi a Duhului îl va învăţa 


115 Mintea scufundată în lumina dragostei părinteşti a lui Dumnezeu se 
află mai presus de lucrarea înţelegătoare, aşa cum pruncul trăieşte la 
sânul mamei dragostea ei şi a lui dincolo de orice efort de înţelegere. 
înţelegerea are aici înţelesul înţelegerii noastre obişnuite. Dar când, 
imediat după aceea, se spune că văzătorii se bucură de dulceaţa pe care 
o gustă în unirea cu Dumnezeu într-un chip înţelegător, înţelegerea 
capătă pentru autorul nostru un alt înţeles: e înţelegerea simplă, care nu 
caută să înţeleagă mai mult dintr-o conştiinţă a mărginirii înţelegerii 
prezente. „Impărtăşirea înţelegătoare” mai înseamnă aici şi o împărtăşire 
nesensibilă. Ea e un contact, o întâlnire nemijlocită cu Dumnezeu, o 
primire a Lui în suflet, dar nu ca o realitate a simţurilor. 

116 „Într-un chip fără chip”. Prezenţa lui Dumnezeu pe care o intuiesc 
văzătorii nu e un haos, ci o nesfârşită dragoste îndreptată spre ei. 
Aceasta e „chipul” Lui. Ei simt în Dumnezeu o intenţie. Nu e un haos 
mişcat sau încremenit într-o orbire şi lipsă de orice intenţie conştientă. Ei 
intuiesc în Dumnezeu o frumuseţe mai presus de orice frumuseţe. E 
frumuseţea iubirii şi a bunătăţii intenţionate. Intenţia aceasta intuită a lui 
Dumnezeu e „faţa” Lui. 

pe el” (Psalm 93, 12). 


50.Cele nevăzute celor din lume, care nu pot să primească pe 
Duhul Sfânt (Ioan 14, 17), cum a zis Domnul, se descoperă celor ce 
le-a fost drag să se retragă şi să şadă departe de lume şi de cele 
din ea. Acelora le-a strălucit, prin harul dumnezeiesc, lumina 
înţelegerii şi „răsăritul din înălţime” al Soarelui duhovnicesc (Luca 
1, 78) a deschis ochii inimii lor şi li s-a făcut sprijin de la 
Dumnezeu, ca „să pună suişuri în inimile lor” (Psalm 83, 6) şi să se 
lumineze de razele prin care văd pe Dumnezeu. Drept urmare, li se 
arată foarte lămurit alte multe taine dumnezeieşti şi duhovniceşti, 
vrednice de vederea duhovnicească. Pe lângă acestea, celor ce 
viețuiesc în chip cuvios li se descoperă şi starea lor viitoare, 
veşnică şi fără prihană, care va fi nu numai mai presus de simţuri, 
ci şi mai presus de minte. Căci atunci se vor schimba în întregime, 
ajunşi fiind la o stare mai presus de minte şi la viaţa şi desfătarea 
cea mai presus de înţelegere. Ei se vor desfăta şi bucura, ca nişte 
dumnezei prin lucrare, înaintea lui Dumnezeu prin fire, de 
bunătăţile mai presus de fire, izvorâte din Dumnezeu cel preaînalt 
şi singurul prin fire. Căci vor sta în cerc în jurul Lui şi vor prăznui 
în chip atotsfânt şi prea curat sărbătoarea dumnezeiască mai 
presus de minte, alcătuind, împreună cu toate cetele bine 
orânduite ale îngerilor, adunarea sărbătorească şi mai mult decât 
fericită, plină de acea prea vestită desfătare şi preabună veselie. 

Mare şi necuprins este râul curgător al veseliei curate a 
darurilor mai presus de frumuseţe! Căci dacă frumuseţea cea 
văzută, ce se face cunoscută minţii prin simţuri, care-i hotărnicită 
şi supusă măcinării şi care nu e nici simplă, nici necreată, 
obişnuieşte să pricinuiască sufletului o desfătare nu lipsită de 
farmec, nu le va fi greu, celor ce au minte şi ţin seama de 
deosebirea de planuri, să cunoască şi să înţeleagă ce-ar simţi dacă 
s-ar afla în faţa frumuseţilor gândite cu mintea, dar totodată mai 
presus de minte, nehotărnicite şi netrecătoare, care izvorăsc din 
Dumnezeu, din Care sunt toate cele bune şi frumoase, şi care nu 
sunt nici create, nici începute. Iar aceasta, spre bucuria şi veselia 
lor, prin împărtăşirea de viaţa dumnezeiască şi de starea veacului 
aceluia. 


51. Mintea, bucurându-se să iasă din lungimile distanțelor 
de timp şi spațiu şi din însuşirile lor ce hotărnicesc, se goleşte cu 
adevărat, prin simplitatea unitară şi prin viaţa nemeşteşugită şi 
fără chip la care se ridică. Şi păşeşte mai presus de fire, fără 
niciun acoperământ şi fără nicio piedică, prin neînțelegere şi 
negrăire, în ţara lipsei de început, a necuprinderii, a nesfârşirii şi a 

nemărginirii, mişcată duhovniceşte de puterea şi de iluminarea 
dumnezeiască din inimă, care o conduce spre nesfârşire şi se 
întinde împreună cu vederea ei (a minţii)!!”. Atunci răsar în suflet 
pacea lui Dumnezeu şi bucuria negrăită a Duhului; şi o veselie de 
netălmăcit se revarsă în el, şi o uimire mai înaltă decât 
cunoştinţa!!€ îl cuprinde, făcându-l să cânte cu Psalmistul: nu că 
„Se va arăta”, ci că „Se arată Dumnezeul dumnezeilor în Sion” 
(Psalm 83, 8), adică în mintea ce călătoreşte pe culmi şi priveşte 
din înălţime. „Doamne, Dumnezeule al Puterilor, fericit e omul ce 
nădăjduieşte întru Tine” (Psalm 83, 13). 


52. Când mintea zace în uimire, luminată de o prezenţă 


de netălmăcit şi de neînțeles, văzându-se pe sine între Dumnezeu 


şi cele dumnezeieşti!1%, mănâncă, dacă se poate spune aşa, roadele 


adevărate ale cunoştinţei duhovniceşti şi stă sub lucrarea 


17 În toată scrierea de faţă autorul explică mai amănunţit cele ce se 
petrec în inimă când mintea, introducându-se şi petrecând în ea prin 
rugăciune neîncetată, vede lumina nesfârşită a lui Dumnezeu şi e răpită 
de ea de la toate cele din lume. Toate descrierile lui servesc explicării 
învăţăturii şi practicii isihaste. E o originală îmbinare de influenţă 
areopagitică şi de preocupare isihastă, sau viziunea intelectuală 
areopagitică e încălzită de o înfocată simţire în duh isihast. Numai în 
mintea golită de chipurile şi ideile lucrurilor poate găsi sălaş lumina 
dumnezeiască. Numai ea a redevenit transparentă pentru acea lumină şi 
aptă, prin  nehotărnicirea  redobândită, să  încapă  nesfârşirea 
dumnezeiască. Pentru aceasta a trebuit să iasă nu numai din chipurile 
mărginite ale lucrurilor, ci şi din mărginirea distanțelor de timp şi spaţiu, 
legate cu chipurile lucrurilor. Mintea, eliberată astfel de toate chipurile, 
ideile şi dimensiunile spaţiale şi temporale mărginite, nu e numai golită şi 
deci revenită la adâncimea ei fără fund şi la lărgimea ei nehotărnicită, ci 
şi dezbrăcată de acoperămintele acelor chipuri, idei, dimensiuni şi 
împătimiri care o ţineau înlăuntrul unor margini şi piedici; iar prin 
aceasta, a devenit străvezie. Expresia „minte goală” are ambele 
înţelesuri: golită şi dezbrăcată. În sensul acesta, mintea se înfăţişează lui 
Dumnezeu golită de orice alt conţinut şi neacoperită, sau străvezie şi 
deschisă, pentru a-L primi pe El; mai bine se întinde spre El, prin unica 
preocupare de El, manifestată în rugăciunea neîncetată adresată lui Iisus. 
Iar aceasta o face în ambianța de simţire a inimii. 

18 Uimirea e mai înaltă decât cunoştinţa, decât înţelegerea. Ea vede 
mai mult din realitatea lui Dumnezeu decât cunoştinţa sau înţelegerea, 
care o restrânge pe măsura cuprinderii ei mărginite. 

119 Mintea „se vede pe sine între Dumnezeu şi cele dumnezeieşti”, 
adică între Dăruitor şi daruri, privind aici la El, aici la ele, sau deodată şi 
la El, şi la ele. Nu contemplă însuşirile dumnezeieşti în ele înseşi, ca 
lipsite de suportul lor personal. Ele au întreaga valoare numai dacă sunt 
daruri ale Persoanei dumnezeieşti. 

îndumnezeitoare şi se bucură şi sporeşte în dragoste, negrăind şi 
nedesfăşurând nimic, nici înlăuntru, nici în afară, ba nici măcar 
cugetând, ci privind înţelegător!20 şi unitar în lumina adevărului şi 
a Duhului şi făcând din cele ce le vede un prilej de desfătare, fără 
trecere de la un lucru la altul. 


53. Când faţa minţii, aplecându-se înlăuntrul inimii, vede 
lumina Duhului izvorând din ea într-o pururi ţâşnire, atunci e 
vreme de a tăcea!?l. 


54. Când întreaga faţă înţelegătoare (a minţii) vede pe 
Dumnezeu, mai bine zis când întreaga minte ajunge înlăuntrul lui 
Dumnezeu, sau, ca să zic aşa, când Dumnezeu vine în mintea 
întreagă, atunci e vremea potrivită de a tăcea!??. 


55. Când mintea se înfăţişează lui Dumnezeu privindu-L 
cu toată înţelegerea ei, datorită împărtăşirii de Duhul, şi se bucură 
de slava şi strălucirea feţei Lui, pe cât îi este îngăduit, se cade şi e 
foarte potrivit să tacă şi să privească în linişte şi fără tulburare. Iar 
de se aşterne în oricare fel vreun nor de întuneric între minte şi 
Dumnezeu, aruncă în el, ca un foc năprasnic, luminos şi arzător, 
un cuvânt scurt, dar din descoperirea dumnezeiască. În felul 
acesta, alungând repede întunericul cu lumina şi ceața cu căldura, 
şi luminând totodată mintea şi încălzind-o cu acest cuvânt, aceasta 
va izbuti iarăşi să fie împreună cu Dumnezeu ca mai înainte şi să 
privească frumuseţea Lui şi să se bucure, după cuviinţă, de El şi să 
se înfrumuseţeze cu ea şi să pătimească, pentru a spune pe scurt, 
cele ce vin de la Dumnezeu, prin privirea înţelegătoare, odată cu 
primirea Duhului de viaţă făcător. In acelaşi timp va izbuti să se 


120 În acea stare mintea nu vorbeşte şi nu desfăşoară o cugetare 
discursivă, totuşi priveşte înţelegător. E o înţelegere mai presus de 
cugetarea şi de înţelegerea naturală. 

121 Lumina iubirii dumnezeieşti se comunică minţii ca unui organ 
spiritual cunoscător prin inimă, care e organul spiritual al simţirii. Inima 
iubeşte, inima primeşte iubirea lui Dumnezeu; dar o inimă având în ea 
înţelegerea minţii. O inimă întunecată, oarbă, e purtată de vehemenţa 
unor simţiri dezordonate. Dragostea lui Dumnezeu e însă lumină. Faţa 
minţii aplecată spre inimă e privirea minţii. Prin aceasta inima vede 
dragostea lui Dumnezeu ca lumină plină de sens. 

122 Atunci se întâlnesc, sau se sălăşluiesc una în alta cele două feţe sau 
priviri, sau intenţii iubitoare. Atunci mintea simte cu o supremă 
intensitate privirea sau intenţia iubitoare a lui Dumnezeu, sau simte toată 
pulsaţia de iubire nesfârşită a lui Dumnezeu, am zice a inimii Lui. Atunci 
e vremea de a tăcea, pentru a nu destrăma acest farmec negrăit. 

facă simplă şi să se desfacă, în Duh şi adevăr, adică în Dumnezeu, 
de toate, chiar şi de cele din jurul lui Dumnezeu 133. 

Acestea i se întâmplă, după cuviinţă, văzătorului. Dar cel 
lipsit numai de făptuire are nevoie de multe până să ajungă la 
această stare, nefiind încă unit cu sine şi, prin sine, cu Dumnezeu. 
Deci nu e de mirare că acesta cântă şi grăieşte în tot felul mult şi 
des din cele dumnezeieşti, înfricoşând şi alungând, ca prin nişte 
săgeți necontenite, pe cel ce ne duşmăneşte mult şi ne războieşte 
cu mânie. Dar îi va veni vremea şi acestuia, dacă are răbdare, prin 
unda Duhului. Şi anume, atunci când lucirile în chip de scântei ale 
multelor imnuri, cântări şi cuvinte dumnezeieşti se vor împreuna 
într-o mare vâlvătaie!21. Atunci îl va răpune şi pe vrăjmaş mai uşor, 
rănindu-l de moarte, arzând adică şi sfârtecând, şi, mai bine zis, 
alungând întunericul lui, iar pe sine se va lumina şi încălzi de acest 
foc, care îl va mişca spre dragostea dumnezeiască. Odată cu 
aceasta, va înălța către Dumnezeu în tăcere un imn al inimii şi 
toată uimirea sa, arătându-şi sieşi minunile mai presus de fire ale 
multor taine. Căci nu pe nedrept cei ce rabdă se fericesc de 
Domnul. De fapt, înaintând vremea, ei vor moşteni, ca unii ce vor 
deveni blânzi, pământul duhovnicesc al făgăduinţei (Matei 5, 5) în 
Hristos Domnul nostru. 


56. Când mintea, învăluită de toate revărsările de lumină 
ale Duhului, e cuprinsă de ameţeală şi nu mai ştie ce să facă şi se 
vede pe sine întinzându-se şi preschimbându-se după Cel nesfârşit 


123 Autorul scrierii accentuează mereu că văzătorul se ridică până la 
intuirea lui Dumnezeu ca Persoană, că deci nu se opreşte la contemplarea 
însuşirilor Lui privite ca bunuri şi valori în ele înseşi. Aceasta e filosofie, 
şi nu teologie. Desigur, Dumnezeu ca Persoană nu e lipsit de însuşirile şi 
de energiile Lui necreate. El e văzut ca Subiect al acestora, sau e văzut 
prin acestea. Dar e văzut în ele El Însuşi, nu sunt văzute sau contemplate 
numai ele şi vederea Lui face mintea să uite de ele. Când vezi persoana 
iubită, vezi şi bunătatea ei, dar uiţi de bunătate în privirea persoanei. 
Bunătatea e absorbită în persoană. În sensul acesta, mintea trebuie deci 
să se desprindă şi de contemplarea celor din jurul lui Dumnezeu. 

124 Faptele celor din etapa făptuirii au fost socotite în mişcarea 
isihastă, începând cu Grigorie Sinaitul, mai ales cântare şi citire de cărţi 
sfinte, spre deosebire de rugăciunea neîncetată a minţii în inimă, socotită 
proprie văzătorilor sau contemplativilor. Aceasta, pentru că făptuitorii 
erau şi ei monahi, retraşi din lume. Desigur, creştinii din lume sunt 
chemaţi şi la faptele răbdării, slujirii şi iubirii de oameni. Monabhii alungă 
ispitele vrăjmaşului mai ales prin cântări şi citiri. Dar cuvintele cântate şi 
citite trebuie rostite cu atâta căldură a credinţei, încât scânteierile 
fierbinţi şi luminoase din fiecare din ele să crească într-o vâlvătaie 
neîntreruptă a dragostei faţă de Dumnezeu. 

şi nehotărnicit, e vremea de a tăcea. 


57. Iar când se simte obosită de atotluminoasele vederi şi 
voieşte să le înşire în cuvinte ca, slăbind tăria pătimirii, să 
găsească puţină odihnă, e vremea potrivită de a grăi (£Ecclesiastul 
3, 7), desigur, cuvinte scurte şi potrivite iluminării dumnezeieşti. 


58. Când mintea, fugind prin mijlocul apelor de faraon cel 
gândit cu mintea, străbate noaptea sa în lumină de foc şi ziua sub 
acoperământ de nor (Ieşirea 13, 21 )!%, e vreme de tăcere 
binecuvântată şi de linişte. Căci atunci începe cu adevărat 
curățirea sufletului. Iar când îi vine împotrivă cumplitul Amalec cel 
gândit cu mintea şi neamurile ce-i urmează, împiedicându-i 
trecerea spre pământul făgăduinţei, atunci e vreme potrivită de a 
grăi; dar mintea trebuie să fie susţinută în aţintirea ei spre 
Dumnezeu de făptuirea înţelegătoare şi de contemplarea cuvenită, 
ca odinioară mâinile lui Moise, de Aaron şi de Or (Ieşirea 17, 12). 


59. Când ţâşneşte în inimă, din adâncul fără fund al 
izvorului dumnezeiesc şi din vederea înţelegătoare, puterea 
duhovnicească, e vreme potrivită de a tăcea. Căci atunci se 
săvârşeşte în chip negrăit slujba sfântă şi închinarea minţii către 
Dumnezeu în duh şi adevăr. lar aceasta, întru adevărată simţire 
înţelegătoare!25. 


60. Când, prin privirea înţelegătoare spre Dumnezeu, 
partea raţională a sufletului se umple de o uimire dumnezeiască, 
iar cea înţelegătoare, de vedere şi, peste tot, sufletul se umple de 
bucurie, atunci e vreme de a tăcea. Căci mintea vede atunci cu 


125 Monahul scapă noaptea de vrăjmaşul nevăzut prin apa lacrimilor şi 
e condus spre ţara făgăduinţei unirii cu Dumnezeu prin focul rugăciunii, 
iar ziua e acoperit de harul smereniei, ca să nu fie biruit de slava deşartă. 

126 Slujbei şi închinării văzute aduse lui Dumnezeu trebuie să-i 
corespundă şi o slujbă (Aarpeia) şi o închinare nevăzută şi fără cuvinte. 
Dar în orice slujbă adusă lui Dumnezeu se întâlneşte omul cu Dumnezeu. 
Deci şi în slujba lăuntrică, adusă de minte în inimă, are loc această 
întâlnire. Căci prin altarul inimii la care liturghiseşte mintea ţâşneşte 
puterea duhovnicească din abisul dumnezeiesc. De ea e prinsă închinarea 
minţii şi oferită lui Dumnezeu. Ceea ce se săvârşeşte e atât de copleşitor, 
că mintea simte nevoia să tacă. E o slujbă trăită de minte cu o intensă 
simţire înţelegătoare, aşa cum e sesizată slujba văzută de simţurile 
trupeşti. Mintea, săvârşind rugăciunea în inimă, trăieşte prin înţelegere o 
stare neîncetată de închinare. Ea e susţinută de „vederea” lui Dumnezeu 
şi de simţirea Lui, adică de sesizarea lui Dumnezeu prin minte, deosebită 
de sesizarea lucrurilor prin simţuri, dar tot aşa de vădită ca şi aceea. 

bună simţire adevărul în chip concentrat şi preamăreşte, 
închinându-se uimită, pe Dumnezeu, Care străluceşte în ea!2”. 

61. Cei ce se închină lui Dumnezeu în chip potrivit Lui, în 
duh şi adevăr, şi-l slujesc cum se cuvine nu numai că nu se închină 
şi nu slujesc într-un anumit loc, dar nici în cuvinte rostite. Căci 
precum simţirea înţelegătoare, înălțându-se în chip drept, nu mai 
vrea să se închine Celui necircumscris, Căruia nu este loc de 
odihnă într-un anumit loc, tot aşa, alipindu-se de ceea ce se cere 
pentru rămânerea în adevăr, în chip firesc nu mai suportă să se 
închine şi să slujească Celui nesfârşit, nehotărnicit, fără de 
început, fără chip, cu desăvârşire simplu şi, peste tot, vorbind, mai 
presus de minte, în felurime de cuvinte şi în rostiri hotărnicite. 
Când, adică, îi vine minţii vremea să-i strălucească în chip unitar 
cunoştinţa adevărului dumnezeiesc din adierea şi suflarea Duhului, 
în vreme ce se desface îndeobşte de toate şi iese deasupra sa, nu 
se mai scufundă numai în negrăire, ci şi într-o neînțelegere 
binecuvântată, ca una ce se îndeletniceşte cu bucurie şi cu uimire 
de cele ce sunt mai presus şi de cuvânt şi de minte, pe care ea le 
contemplă în lumina înţelegătoare, în chip nemişcat şi fără 
schimbare, într-o aţintire fără ochi, ca una ce a ajuns, prin unire, 
mai presus de sine. 


62. Mintea, luând seama la ea însăşi, trebuie să-şi 
călăuzească cu luare-aminte starea ei înţelegătoare, în mod 
chibzuit, înţelept şi cu judecată. Şi când se va simţi pe sine 
contemplând tainele simple şi fără chip ale cunoaşterii lui 
Dumnezeu, va trebui să se oprească îndată în linişte şi în tăcere şi 
uimire, dar nu departe de inima sa lucrată şi iluminată de Duhul. 
Căci atunci e vremea nu numai de liniştire a tuturor simţirilor 
dinspre partea celor supuse simţurilor îndeobşte, ci nu mai puţin 


de tăcere dinspre orice cuvântare desfăşurată. Ba, mai mult, e 


timpul atunci, pentru cei de pe treapta cunoaşterii!?5, să se dedea 


îndeletnicirii liniştii şi neprivirii înţelegătoare!?%. Căci e nevoie de 


127 Rațiunea, nemaiputând funcţiona, cade în uimire, iar înţelegerea 
devine „vedere”. Rațiunea e însoţită de uimire şi în judecăţile ei, prin 
care descoperă noi laturi ale realităţii. Cu atât mai mult se umple de 
uimire când cunoaşte întreg adevărul concentrat. Căci vede deodată în el 
toate laturile pe care ar fi avut să le vadă pe rând şi separat. Mintea are 
şi ea o „vedere”, cum are trupul. Are şi ea un simţ sau simţirea unui văz, 
cum are trupul. Se afirmă mereu contactul minţii cu Dumnezeu, nu 
deducerea Lui raţională de la distanţă. Simţirea aceasta are nu numai 
sensul de percepere, ci şi de sentiment, ca şi simţirea trupului. 

128 Treapta cunoaşterii e una cu treapta contemplării. 

129 Există o linişte înţelegătoare, spre deosebire de cea sensibilă, 

o nemişcare totală în simţuri, în cuvinte şi înţelegeri, ca mintea să 
se lipească de Dumnezeu cel Unul şi singur, dar întreit, liberă şi 
într-o pornire directă, prin privirea unitară şi unică la El. Prin 
aceasta va vedea, pe cât îi este îngăduit, nesfârşitul, neînceputul, 
necuprinsul şi, ca să spunem pe scurt, celelalte însuşiri 
dumnezeieşti, neschimbate şi absolute (dezlegate de toate), şi se 
va uni cu El, preschimbată prin contemplare şi simplificată şi 
devenită întreagă în chipul dumnezeiesc, cu ajutorul harului 
dumnezeiesc, şi plină de bucurie şi de uimire. Iar fiindcă mintea ar 
vrea să stăruie în această stare, dacă s-ar putea, dar nu poate fiind 
schimbăcioasă şi vieţuind împreună cu cele schimbăcioase şi 
legată cu trupul şi cu lucrurile dimprejur, când cade trebuie să ştie 
să nu se depărteze prea tare de vederea cea unitară şi să nu 
grăiască mult, ci să spună puţine, şi acestea din dumnezeieştile 
lumini, ca în felul acesta nu numai să se poată întoarce iarăşi cu 
uşurinţă spre unirea mai presus de minte cu Dumnezeu, ci să 
simtă şi mai vădită unirea, ba şi mai statornică. Căci, cu cât va păzi 
mintea mai mult adunarea în sine şi nerăspândirea, cu atât 
hrănirea din El o va aduce mai repede spre unirea dumnezeiască şi 
se va uni cu străluciri mai vădite şi mai rodnice, prin obişnuinţa 
neîncetată cu cele dumnezeieşti 130. 


63. Odată ce mintea s-a preschimbat, pătimind arătarea 
dumnezeiască prin vederea înţelegătoare, şi e umbrită de lumina 
Celui necunoscut, Care e dincolo de toată cunoştinţa, se face 
neîmpărţită, simplă şi nehotărnicită, fiind luminată unitar ca într- 
un întuneric!3!. Ea contemplă atunci frumuseţea cea nemărginită 


exterioară. Dar există şi o neprivire înţelegătoare, spre deosebire de 
neprivirea sensibilă. Insă atât liniştea, cât şi neprivirea aceea au şi un 
înţeles pozitiv. Sunt o linişte şi o neprivire care înţeleg mai mult decât 
tulburarea lăuntrică şi decât privirea raţională, sau, peste tot, spirituală. 
Căci neprivirea aceea e produsă de o lumină copleşitoare, şi prin 
neprivire se simte mărimea acelei lumini. 

130 Mintea nu poate sta tot timpul în extazul privirii lui Dumnezeu. Dar 
când cade din el, trebuie să se ocupe cu cântări şi cu cuvinte 
dumnezeieşti pentru ca să poată reveni cu uşurinţă la acea stare de 
extaz. 

151 Părutul paradox al „luminării în întuneric” se rezolvă dacă ţinem 
seama că acesta e întunericul unei prea mari lumini, sau „întunericul 
supraluminos”, cum îi zice Dionisie Areopagitul. Întunericul acesta 
înseamnă şi starea de nespecificare în forme, deci contemplarea 
nediferenţiată a tuturor. De aceea, mintea poate fi luminată plenar în 
acest „întuneric”, care cuprinde toate sensurile, sau sensurile tuturor, şi 
infinit mai mult decât ele. Dar cele cuprinse concentrat nu se diferenţiază 
în El Însuşi prin înţelegerea unei evoluţii în sensul celei gândite de Jacob 

din pricina simplităţii covârşitoare, cea fără chip pentru depăşirea 
oricărui chip, cea fără început ca mai presus de orice început, 
necuprinsă, dar cuprinzând în sine hotarele tuturor şi tot ce e 
hotărnicit, umplând toate ca ceea ce e mai presus de plinătate şi 
nesfârşită!52. Scurt vorbind, când mintea, privind de sus, vede, în 
privirea Unului!55, toate, în temeiul negrăit al unei puteri 
înţelegătoare mai presus de înţelegere, e vremea de a tăcea şi dea 
se desfăta tainic şi mai presus de lume, sau, ca să zic aşa, şi fără 
vedere şi fără grai, de împărtăşirea de adevăr, printr-o pătrundere 
dumnezeiască în el. Iar când lipsesc cele zise din minte şi vede în 
jurul ei împărţire, atunci e vremea de a grăi, adică de a grăi cele 
potrivite să ducă la tăcere. Căci e cu mult mai bună decât orice 
cuvânt tăcerea cea mai presus de cuvânt, numită foarte potrivit 
tăcerea la vremea ei, cum spune şi Solomon, care o pune pe 
aceasta înainte: „Vremea este a tăcea” şi apoi „Vremea este a 
grăi” (Ecclesiastul 3, 7). De fapt, cel mai bun lucru şi de prima 
cinste este a păzi tăcerea la vremea ei. Iar de nu este încă aceasta 
de faţă, şi mintea încă nu se află în chip unitar în cele mai presus 
de cuvânt, să fie măcar lucrul al doilea, adică vorbirea la vreme, ca 
în felul acesta grăirea să fie înrudită cu tăcerea şi aproape de ea. 
Astfel, precum tăcerea, aşa şi grăirea să fie la vreme şi să se 
silească să vină la tăcere. lar aceasta i se întâmplă celui ce 
grăieşte şi cugetă neîncetat la cele dumnezeieşti şi vede zidirea 
oglindind pe Ziditorul şi povestind despre El. Aceasta înseamnă a 
grăi la vreme. Dar despre acestea trebuie să vorbim mai 
amănunţit. 


64. Când mintea, trecând peste toate cele de aici şi 
ridicându-se deasupra lor în chip firesc, îmbrăţişează tăcerea, e 
vremea de a se desfăta de cele mai presus de lume şi negrăite. 
Căci e vremea iluminării şi a luminii înţelegătoare, a unirii minţii şi 


Böhme. Ele se diferenţiază numai ca lume creată, când vrea El să o 
creeze. In El e o altă deosebire actualizată din veci: aceea a Treimii 
Persoanelor. 

132 Suntem mereu în plină terminologie areopagitică. Numai în ceea ce 
e compus există margini ale părţilor componente, în Cel absolut simplu 
nu e nicio margine. Dumnezeu e fără chip nu pentru că e uniform sau 
haotic, ci pentru că El cuprinde în Sine virtual toate formele într-o 
armonie atât de desăvârşită, încât formează o unitate atotsimplă. În Cel 
necuprins şi nehotărnicit se cuprind şi se copleşesc hotarele tuturor. El 
nu e incapabil să dea hotare celor ce le creează. În acest caz, n-ar putea 
crea propriu-zis, ci haosului lui i-ar corespunde haosul emanaţiilor. 

133 Privind în Unul, mintea este într-o privire mai presus de privire a 
tuturor. De aceea le vede în El pe toate. 

a vederii, a nehotărnicirii, a nesfârşirii, a cunoştinţei mai presus de 
fire şi, scurt vorbind, vremea primirii înţelepciunii dumnezeieşti şi 
a împărtăşirii de ea, prin care mintea se desăvârşeşte în odihnă şi 
în tăcere dinspre toate, dobândind bucuria negrăită în uimire 154. 


65. Când sufletul, îmbătându-se de simţirea adevărului ca 
dintr-un potir prea tare al harului, se simte ieşit din minte, să ştie 
că e vremea de a tăcea!5%. 


66. Când dispoziţia omului dinlăuntru simte că trebuie să 
strige: „Doamne, cât s-au înmulţit cei ce mă necăjesc! Mulţi se 
scoală asupra mea” (Psalm 3, 1), atunci e vremea de a grăi; de a 
grăi cum se cuvine, nu lucruri deşarte, ci cuvinte măsurate, 
împotriva vrăjmaşilor, aşa cum trebuie. 

67. Când lumina feţei Domnului s-a însemnat peste suflet, 
încât se înfrumuseţează prin aceasta şi se umple de strălucire şi 
curge pe el mirul veseliei dumnezeieşti, e vremea de a tăcea. 


68. Când vede ridicându-se asupra sa martori nedrepţi, 
întrebându-l de cele ce nu le cunoaşte şi tulburându-l, e vremea de 
a grăi, şi anume de a răspunde împotrivă. 


69. Binele cel mai înalt şi, aşa zicând, cel mai din vârf în 
toate cele ce sunt şi în toate cele gândite este Dumnezeu. Iar în 
toate cele văzute, cel mai înalt şi neasemănat mai bun după fire 
este omul. Ba, prin har, e cu adevărat mai sus şi decât îngerii. Deci 
mintea văzătorului, apropiindu-se, prin cele foarte multe ce se află 
între Dumnezeu şi oameni, de Cel mai presus de înţelegere, se 
umple de spaimă dacă n-a făcut încă din belşug experienţa harului 
luminător!35. Dar dacă a gustat, cum s-ar zice, din puterea 


134 Uimirea e starea de înţelegere mai presus de înţelegere, 


împărtăşire de cele mai presus de cuvânt, în tăcere. Ca atare, ea nu e 
paralizarea minţii, ci o stare de plinătate, sau de supraplinătate, o 
experienţă a celor ce nu pot fi cunoscute de minte prin efort de 
cunoaştere şi de înţelegere. 

155 Potirul prea tare e vinul prea tare. E vinul prea tare al adevărului 
covârşitor. El se numeşte vinul harului, pentru că adevărul e dat minţii 
unite cu Dumnezeu nu prin efortul ei, ci prin har, sau ca un dar. Mintea 
se îmbată de acest adevăr covârşitor, umplându-se de entuziasm. Acest 
adevăr nu e cunoscut în mod simplu intelectual, ci e simţit intens, căci 
mintea se scaldă în lumina Lui, care e totodată iubirea lui Dumnezeu. 

135 Intre Dumnezeu şi oameni sunt foarte multe: cele văzute, îngerii, 
energiile necreate, însuşirile lui Dumnezeu. Prin toate şi trecând de toate 
se apropie omul de Dumnezeu. 

duhovnicească ce lucrează în inimă, se înalţă la cel mai înalt bine, 
la Dumnezeu, şi intră în El printr-un dar mai dumnezeiesc, şi 
priveşte în chip unitar, şi se umple de uimire, sălăşluindu-se în 
tăcere în adâncul cel mai presus de minte. Iar aceasta este, cum ar 
zice cineva, cu adevărat chezăşia primei odihne, al cărei model 
este odihna lui Dumnezeu de la creaţie (Facerea 2, 2-3)1%. Iar de a 
doua odihnă, mai înaltă şi mai luminată, al cărei chip este odihna 
rânduită pe seama poporului lui Dumnezeu (Evrei 4, 9), mintea se 
bucură întorcându-se de la Dumnezeu la sine însăşi, şi 
cunoscându-se pe sine ca chip al prototipului (modelului), şi pe 
toate cele dintre Dumnezeu şi om, aşa cum sunt. Căci atunci nu 
numai că străbate la cele mai presus de minte şi de înţelegere, 
într-un chip corespunzător şi în uimire minunată, ci se umple şi de 
bucurie, nu de oricare, ci de cea duhovnicească, veselindu-se în 
tăcere de razele arătătoare de Dumnezeu şi de lucrările 
îndumnezeitoare ce vin peste ea, şi unindu-se cu Unitatea cea mai 
presus de fire a dumnezeirii, în Hristos Lisus138. 

70. Când mintea socoteşte că le-a înlăturat pe toate cele 
ce s-au făcut, ca şi când n-ar fi, îşi înfăţişează în chip negrăit pe 
Cel ce există cu adevărat, contemplându-L, mai presus de orice 
lucrare şi unire înţelegătoare, în duh şi adevăr, prin ridicarea 
nesfârşită peste cele dumnezeieşti aflate în legătură cu cele ce 
sunt!3%. Ea se face atunci unitară sau una, ca să spun aşa, şi, prin 
această lumină, pune stăpânire pe ea, în chip negrăit, tăcerea. De 


137 În textul grecesc această odihnă e numită „sabatism”, pentru că 
ziua a şaptea, în care Dumnezeu S-a odihnit, se numeşte în evreieşte 
Sabat. 

138 Omul, trecând prin toate şi ajungând la Dumnezeu, dă de prima 
odihnă. Această primă odihnă este scufundarea în adâncul lui Dumnezeu, 
ca în Binele desăvârşit şi nesfârşit. Ea are ca model odihna lui Dumnezeu 
de după crearea lumii, sau revenirea Lui în adâncul Său nesfârşit din 
ieşirea în fapta creaţiei. A doua odihnă e întoarcerea minţii la sine, dar 
fără să iasă din Dumnezeu. E actul al doilea al odihnei. Dacă nu ia 
cunoştinţă de sine, mintea nu se poate bucura deplin de odihna în 
Dumnezeu. Se accentuează aici conservarea persoanei umane în unirea 
ei cu Dumnezeu. De aceea, numai acum se bucură deplin de unirea cu 
Dumnezeu, predându-se acestei uniri în cea mai clară conştiinţă de sine. 

139 Intre Dumnezeu şi oameni sunt foarte multe: cele văzute, îngerii, 
energiile necreate, însuşirile lui Dumnezeu. Prin toate, şi trecând de 
toate, omul se apropie de Dumnezeu. Mintea face abstracţie ipotetică nu 
numai de toate cele create, ci depăşeşte şi gândirea la însuşirile şi 
energiile dumnezeieşti de care sunt legate cele create, aţintindu-se la 
Însuşi Subiectul divin al lor. Dar aceasta nu este un act intelectual al 
omului, ci o vedere în duh şi adevăr, mai presus de orice lucrare şi de 
orice unire cu însuşirile şi lucrările dumnezeieşti. 

asemenea, se umple de dragoste şi de bucurie, nu de o bucurie 
simplă, ci de desfătarea de cele pricinuite de lucrarea Duhului, de 
care au parte şi îngerii. 


71. Precum eşti Tu, Doamne, necuprins după ființă de 
nimeni şi de nicio fire rațională şi înțelegătoare, sau de nicio 
cunoştinţă creată, nici măcar de cea heruvimică, ci eşti în afară şi 
mai presus, de nesfârşite ori în chip nesfârşit, de orice cunoştinţă, 
tot aşa sunt, Stăpâne, şi cele din jurul Tău, nesfârşite şi 
nehotărnicite. De aceea, printr-o nemăsurată purtare de grijă, ai 
poruncit lui Moise, legiuitorul Vechiului Testament, să Te 
vestească ca pe Cel ce eşti şi ca pe Cel ce Te-ai numit astfel. Şi 
iarăşi, Tu, Cel atotadevărat şi singurul Adevăr Suprem, ai zis 
despre unii de-ai Tăi că Te-ai arătat lor, dar numele Tău nu l-ai 
descoperit. Căci este un nume neasemănat şi mai presus de orice 
nume (Filipeni 2, 9), din cele ce sunt nu numai pe pământ, ci şi în 
ceruri. Căci cei plini de lumina Ta Te înfăţişează ca fiinţă, dar fără 
ceea ce e cuprins în ea. Te arată astfel mai presus de fiinţă şi ca un 
suport (subiect) ce nu poate fi înţeles. Şi Te faci cunoscut, în chip 
vădit, mai presus de înţelegere şi nesfârşit necunoscut tuturor 
celor ce au putere să cunoască, şi mai presus de ei. 

Te faci văzut câteodată cu desăvârşire mai presus de timp, 
fără de început, ca fiind însăşi viaţa fără margini, şi scăpând 
oricărei înţelegeri spaţiale, pretutindeni de faţă deodată, mai 
presus de toate, ca Cel ce singur le-ai făcut toate împreună. Dar 
eşti cuprinderea firilor înţelegătoare şi locul lor nestrăbătut!10. Şi 
întreci iuţimea minţii şi gândul ei, ca Cel ce eşti mai presus de 
toate şi mâna atotţiitoare a tuturor, într-un chip neînțeles. Nu eşti 
supus hotarelor firii, fiind fără hotar. Căci eşti, în chip mai presus 
de fire, necuprins nu numai după fire, ci şi în cele naturale aflate 
în jurul Tău, ca Unul ce eşti înţelepciune mai presus de 
înţelepciune, putere mai presus de putere, dragoste şi bunătate 
mai presus de tot înţelesul dragostei şi al bunătăţii. 

Ce Te-ar putea numi pe Tine cineva? Lumină neapropiată? 
Dar eşti mai presus de lumină. Judecător ce cunoaşte toate mai 

140 „Dumnezeu e cuprinderea (mepioyń) firilor raţionale şi locul lor 
nestrăbătut” sau neumblat. Fiinţele spirituale nu sunt într-un loc, şi cu 
atât mai puţin Dumnezeu. Şi totuşi, Dumnezeu este „grădina” care le 
primeşte şi „locul” neumblat în care îşi au ele statornicia, cu toate că 
această „grădină” şi acest „loc” sunt nemărginite. Altfel, cine le-ar ţine la 
un loc? S-ar risipi şi desfiinţa. Dumnezeu e infinit, şi totuşi constituie 
pentru ele un „loc” şi un „ţinut” care le ţine într-o legătură şi le dă o 
„casă”. Infinitatea lui Dumnezeu nu e un haos, ci un adânc bine întocmit 
şi statornic şi izvorâtor a toată buna întocmire, sau a tuturor structurilor. 

înainte de a se face? Dar unde are un judecător acestea? Deci eşti 
cu mult mai presus de orice judecător. Să Te numim Făcător? Dar 
ce fel de făcător eşti Tu, Care creezi printr-o singură înclinare a 
voinţei multele şi feluritele existenţe materiale? Dar ce să spunem 
de cele nemateriale? O, ce adânc care întrece toate! Printr-o 
singură înclinare a Duhului sunt produse toate cele duhovniceşti, 
care sunt de o singură fire, dar foarte multe după deosebirile de 
dispoziţii, sau, dacă vrei, şi de persoane. Iar aceasta e tot ce e mai 
minunat şi ceea ce scapă prin covârşirea ei oricărei înţelegeri a 
oricui care cugetă. Oare acestea sunt proprii făcătorului? 
Nicidecum. Deci sunt mai presus de făcător. Să Te numim Ziditor 
şi Meşter? Dar care ziditor zideşte fără o temelie, fără niciun 
fundament, măcar cel mai mic lucru, ca Tine, Stăpâne, pământul 
atât de întins, cu atâţia munţi şi pietre şi altfel de materii, 
întemeindu-l pe nimic (Jov 26, 7), şi încă atât de sigur? Sau care 
meşter aduce la existenţă din cele ce nu sunt nicidecum, şi încă 
într-o clipă, şi numai cu cuvântul, şi atât de multe şi de mari 
lucruri, cum le-ai adus Tu la fiinţă? Deci spunând cineva că 
lucrurile Tale sunt ale unul ziditor sau meşter, va spune ceea ce se 
cuvine? Nicidecum. Căci eşti nesfârşit mai presus de un ziditor şi 
de un meşter, Dumnezeule! 

Cine a văzut, apoi, a auzit sau a înfăptuit vreo astfel de iubire 
ca aceea atotluminată, pe care, în bunătatea Ta, ne-ai arătat-o 
nouă luând firea noastră, cu toate cumplitele patimi îndurate 
pentru noi, mai presus de toate nădejdile? Cei ce contemplă acest 
fapt, atât cât se poate contempla prin har, intră în noianul larg 
deschis al dragostei şi al minunatei purtări de grijă şi ajung cu 
totul în afară de ei înşişi (în extaz), cuprinşi la rândul lor de o 
dragoste covârşitoare faţă de Tine. Şi nu ştiu cum să numească în 
adevăr şi în chip propriu cele ale acestei iconomii. Căci cele ce ţin 
de întruparea Ta covârşesc cu prisosinţă şi mintea, şi cuvântul, şi 
tot auzul şi înţelegerea, Dumnezeule Preabune. Eşti şi Te numeşti 
Părinte al tuturor. Dar întreci în părinţime, în chip negrăit, orice 
minte, după cauză, stăpânire şi purtare de grijă, sfătuire, 
îndelungă-răbdare, îngăduinţă. Te numeşti Împărat. Dar nu eşti 
aceasta mai mult pentru vremea de acum şi mai puţin pentru cea 
viitoare sau cea trecută. Şi cum? În chip minunat, cu totul liber şi 
simplu. Căci Împărăţia Ta este Împărăţia tuturor veacurilor la un 
loc, a timpului de faţă, a trecutului şi a viitorului, iar stăpânirea Ta 
este din neam şi în neam (Psalm 144, 13). 

Astfel, în toate şi în tot chipul eşti aşezat mai presus de toate 
în măsură nesfârşită, fiind în mod simplu şi liber dincolo de orice 
închipuire, întrecând, ca să spun pe scurt, în chip nesfârşit, toate, 
atât Tu, necuprinse Doamne, cât şi cele din jurul Tău. Pe acestea 

închipuindu-şi-le mintea, le are drept călăuză sufletească spre 
vederea (contemplarea) dorită a Ta. Şi, primind în întregime 
insuflarea Duhului, pătrunde ca într-un întuneric tainic, 
neputându-Te vedea desăvârşit din pricina  nesfârşirii şi 
neapropierii slavei Tale. Şi din această pricină îi odihneşti cu o 
odihnă mai presus de lume, în chip negrăit, pe cei ce Te contemplă 
şi Te iubesc pe Tine, minunându-se - dar nepetrecând nici cu totul 
în afară de vederea Ta -, din care pricină îi odihneşti iarăşi pe 
ei!11, Negrăitule, Neînţelesule, Nemărginitule, Necuprinsule şi, 
scurt vorbind, Atotnesfârşitule, după fiinţă şi după lucrare. Amin. 


72. Când mintea s-a depărtat de mulțimea de gânduri, 
scuturându-se de înțelesurile deosebite şi mult împărţite, şi se 
ridică deasupra cugetării împrăştiate, prin adierea şi împărtăşirea 
Sfântului Duh, Care o unifică şi suflă neîncetat şi într-o 
necontenită izvorâre (aeifivra) asupra inimii; când pătrunde în 
locurile dumnezeieşti!1? şi e străbătută şi întipărită de gândurile 
despre Dumnezeu şi, într-o aţintire înţelegătoare, oglindeşte în 
chip unitar şi deodată şi cu dragoste toate câte sunt în jurul lui 
Dumnezeu, atunci dobândeşte, în chip vădit, odihna dumnezeiască, 
bucurându-se de o pace adâncă şi dumnezeiască şi de o odihnă 


sfântă şi liniştită a inimii în Hristos Iisus, Domnul nostru'%5. 


141 Dumnezeu îi odihneşte pe cei ajunşi în El şi pentru că nu-L văd 
desăvârşit, pentru că nu caută să iasă din El pentru altă aventură, 
plictisiţi după ce au isprăvit să-L cunoască; dar şi pentru că nu sunt cu 
totul în afară de vederea Lui, fapt care i-ar îndemna la alte şi alte eforturi 
ca să ajungă la vederea Lui. 

142 „Locurile dumnezeieşti”. Fiecare înţeles dumnezeiesc e un loc în 
care mintea se poate adânci, se poate stabiliza. Dar, în acelaşi timp, 
fiecare înţeles dumnezeiesc are diferite straturi, sau poate fi văzut 
împreună cu alte înţelesuri, care pot fi socotite tot atâtea „locuri”. Astfel, 
orice gând despre Dumnezeu poate fi socotit în acelaşi timp mai multe 
„locuri” şi un singur „loc” dumnezeiesc. Dar aceste locuri sunt şi 
diferitele densități ale energiilor dumnezeieşti, sau ale prezenţei lui 
Dumnezeu prin ele, în care ajunge omul duhovnicesc prin experienţă. Aşa 
se împacă afirmaţia din acest pasaj, că mintea trebuie să pătrundă „în 
locurile dumnezeieşti”, cu afirmaţia că trebuie să se unifice contemplând 
deodată toate cele din jurul lui Dumnezeu. 

143 Pacea, odihna, liniştea aceasta are două pricini: liniştirea din partea 
gândurilor privitoare la viaţa în lume, care sunt tot atâtea griji 
(Heidegger), şi revărsarea în inimă a mângâierii Duhului Sfânt, a 
plinătăţii Lui de iubire, care copleşeşte acele griji, dând sufletului tot ce-i 
trebuie în chip nesfârşit. Sufletul nu mai simte nevoia să caute altceva, să 
se gândească la altceva ca să se mângâie. Acesta nu e un sentiment de 
gol şi de oboseală, ci de plinătate. 

73. Când mintea vorbeşte cu Dumnezeu şi se roagă, ca un 
fiu cu un tată prea iubitor, şi, văzând lumina lui Iisus, se veseleşte, 
copleşită şi uimită de dragostea dumnezeiască şi mai presus de 
fire, simțind limpede lucrarea Sfântului Duh în inima sa; când 
voieşte să zboare în chip tainic şi mai presus de lume, mai sus 
decât descoperirile şi desăvârşirile dumnezeieşti, atunci se opreşte 
cu adevărat de la toate lucrurile sale, ridicându-se mai presus de 
înţelegere, după ce a înţeles, şi se îndulceşte în chip minunat, 
odihnindu-se cu adevărat în pacea Duhului de viaţă făcător al lui 
Hristos111. 


74. „Dumnezeu S-a odihnit de toate lucrurile pe care a 
început să le facă” (Facerea 2, 3), dar numai după împlinirea 
(desfăşurarea) celor făcute în Cuvânt şi Duh. Tot aşa şi mintea cea 
după chipul lui Dumnezeu se odihneşte de toate lucrurile ei, pe 
care a început să le facă spre întregirea lumii gândite (inteligibile) 
a virtuţii, dar numai după ce a cercetat şi a desăvârşit statornic în 
Cuvântul lui Dumnezeu şi în Duhul de viaţă făcător toată lumea şi 
înțelesurile din ea (inteligibile) şi după ce s-a urcat de la acestea 
iarăşi, în Cuvântul şi Duhul, la cele numite de unii după cele 
naturale şi s-a înălţat la vederile tainice, simple şi desfăcute de 
toate, ale cunoştinţei de Dumnezeu (ale teologiei)!%5. Căci 


144 Se descrie ceea ce se petrece în mintea isihaştilor când, prin 
rugăciunea către lisus, văd în inima lor lumina Lui. Isihaştii n-au descris 
mai amănunţit această experienţă a lor. Nici chiar Sf. Grigorie Palama, 
apărătorul lor, n-a făcut-o. Autorul nostru afirmă şi aici că atunci ei intră 
într-o linişte, într-o odihnă, într-o pace mai presus de orice înţelegere. 
Dar el accentuează şi aici că această odihnă, sau pace, sau linişte, nu o 
dă decât depăşirea contemplării însuşirilor sau energiilor lui Dumnezeu 
prin care se arată El; nu o dă decât depăşirea acestora prin întâlnirea cu 
Dumnezeu ca Subiectul acelor însuşiri şi energii. Mereu subliniază că 
persoana umană nu-şi poate găsi odihna decât în întâlnirea cu Dumnezeu 
cel personal. 

145 Se afirmă din nou că mintea nu se odihneşte în contemplarea 
însuşirilor naturale ale lui Dumnezeu (infinitate, bunătate, dreptate etc.), 
privite în ele înseşi. Acestea, ca valori în sine, au fost numite de unii 
(Aristotel) metafizice. Mintea nu se odihneşte decât după ridicarea 
deasupra lor în Subiectul dumnezeiesc al lor, în dragostea lui Dumnezeu 
cel personal. Până se preocupă de acele însuşiri naturale ale lui 
Dumnezeu, ea se desăvârşeşte prin fapte în virtuțile prin care imită acele 
însuşiri dumnezeieşti. Dar odihna îi vine sufletului după ce se ridică 
dincolo de această străduinţă a făptuirii spre dobândirea virtuţilor. Până 
mai are el ceva de făcut, nu se odihneşte. Odihna vine când el a terminat 
tot ce avea de făcut, ca un dar al Cuvântului şi al Sfântului Duh. Mai bine 

ajungând atunci în odihnă, gustă multă odihnă şi pace, cunoscând 
adevărul  înţelegerii!16, şi se  îndumnezeieşte prin lumina 
cunoştinţei şi prin împărtăşirea Duhului de viaţă făcător în Hristos 


Iisus, Domnul nostru. 


75. Odihnindu-Se Dumnezeu, nu S-a odihnit de la toate 
lucrurile, ci numai de la cele ce a început să le facă. De la lucrurile 
fără de început şi necreate şi proprii Lui prin fire, nu S-a odihnit. 
Tot aşa şi mintea, prin imitarea Lui, după ce a cercetat în Cuvântul 
dumnezeiesc şi în Duhul de viaţă făcător şi a străbătut creaţia 
văzută, nu se odihneşte de la lucrurile proprii firii ei, care n-au 
început şi nu sfârşesc, ci de la cele văzute, care încep şi sfârşesc. 
De aceea, odihnirea trupului întru nemişcare, odihnire ce însoţeşte 
pe cel ce s-a odihnit, e o stare opusă celei a minţii. Căci dacă n-ar 
intra mintea într-o pururi mişcare, printr-o adiere necontenită şi 
de viaţă făcătoare a Duhului, în contemplarea cunoscătoare a celor 
văzute, nu s-ar şti nici de există o odihnă înţelegătoare ce se 
întoarce într-o neîncetată mişcare şi în chip unitar numai în jurul 
lui Dumnezeu şi îndumnezeieşte pe cel părtaş de ea într-o odihnă 


zis, în Cuvântul şi în Duhul Sfânt a lucrat spre desăvârşirea sa în virtute 
şi tot în Cuvântul şi în Duhul Sfânt găseşte odihna de această străduinţă. 
Căci în Cuvântul şi în Duhul află tainele iubirii nesfârşite a lui Dumnezeu, 
tainele simple, desfăcute de toate, ale adevăratei cunoştinţe a lui 
Dumnezeu ca Subiect. Căci ce e mai simplu, mai desfăcut de orice (mai 
absolut), decât experienţa iubirii persoanei, mai ales când ea e a 
Persoanei, sau a comuniunii personale supreme? In aceasta stă şi 
adevărata teologie, sau cunoaştere a lui Dumnezeu. În felul acesta, se 
poate spune că odihna lui Dumnezeu coincide cu odihna fiecărui suflet şi, 
în chip general, cu a tuturor fiinţelor umane ce se vor mântui la învierea 
obştească şi la Judecata din urmă. Căci până ce lucrează sufletele în 
vederea acestei odihne, lucrează şi Dumnezeu în ele. „Jesus sera en 
agonie jusqu'ă la fin du monde” (Pascal). O spune de altfel chiar autorul 
nostru în cap. următor. 

146 Adevărul deplin real nu este obiect, ci subiect. Obiectul nu există 
pentru sine, ci pentru subiect. Prin subiect se luminează obiectul. Iar 
supremul Subiect este Dumnezeu. 

negrăită în Hristos!117. 


76. „Nu te grăbi, zice Solomon, să scoţi vreo vorbă 
înaintea feţei Domnului; pentru că Dumnezeu este în cer, sus, iar 
tu eşti pe pământ, jos” (Ecclesiastul 5, 1). Prin aceasta lămureşte 
foarte înţelept şi direct care este vremea de a tăcea. Căci zice: 
Fiindcă tu, măcar că eşti jos pe pământ, te afli înaintea feţei 
Domnului Celui ce este în ceruri şi te-a învrednicit de atât har 
încât tu, cel de jos, poţi să cugeţi şi să priveşti cele de Sus şi, 
pătrunzând în chip înţelegător în ele, să stai înaintea Domnului, nu 
te grăbi să scoţi vreo vorbă; pentru că e vremea de a tăcea, 
năzuieşte să te afli în chip înţelegător!1% sub lucrarea adevărului, 
în mod unitar şi dumnezeiesc. Căci aceasta înseamnă a fi înaintea 
Domnului, când mintea contemplă cele multe din jurul lui 
Dumnezeu în chip unitar şi printr-o privire simplă şi unică în 
Dumnezeu! Deci pătimind aceasta şi stând înaintea lui 
Dumnezeu, nu te grăbi să scoţi vreo vorbă, dacă nu vrei să te 


147 Mintea cercetează şi străbate mai întâi creaţia în Cuvântul ipostatic 
şi în Duhul dumnezeiesc personal, înţelegând-o în Rațiunea şi în Viaţa 
supremă, ca pricina ei. Dar după aceasta nu se odihneşte, ci intră în 
împlinirea lucrurilor care privesc desăvârşirea ei, a lucrurilor „proprii 
firii” ei. Lucrurile acestea sunt în acelaşi timp lucrările lui Dumnezeu în 
ea, care nici nu încep, nici nu sfârşesc. Prin aceasta intră şi în 
contemplarea lucrurilor din lume, adică în vederea lor în Dumnezeu sau a 
lui Dumnezeu în ele. Trupul se odihneşte atunci. Dar nu se odihneşte şi 
mintea. Odihna trupului, egală cu nemişcarea, însoţeşte pe cel ce s-a 
odihnit de lucrurile lumii. Dar odihna minţii e egală cu o mişcare 
neîncetată, deci nu stă în nemişcare, cum stă odihna trupului. Odihna 
nemişcată a trupului e deci contrară odihnei mobile a minţii. Mişcarea 
neîncetată a minţii în jurul lui Dumnezeu e ea însăşi o dovadă a odihnei ei 
în Dumnezeu. 

148 „Pătimind în chip înţelegător”, „să te afli în chip înţelegător”, adică 
nu trupeşte. Nu e vorba de înţelegerea acestei stări, deşi ea nu e lipsită 
de o anumită înţelegere. 

149 Aici autorul nostru explică ce este „faţa lui Dumnezeu”, de care a 
mai fost vorba în cap. 55. Această faţă este prezenţa lui Dumnezeu ca 
Persoană, intuită de minte prin lucrările şi însuşirile Lui. Mintea nu se 
opreşte la acestea socotindu-le de sine stătătoare, ci vede prin ele în chip 
spiritual (înţelegător), sau simte prin ele pe Dumnezeu ca Persoană, 
privită în unitatea şi simplitatea Ei, spre deosebire de varietatea 
lucrărilor şi însuşirilor Ei. Chiar când trăieşti, prin toate manifestările 
unei persoane umane, subiectul lor, îl trăieşti ca pe o realitate unitară şi 
simplă, deşi, când începi să-l descrii, nu-ţi ajung cuvintele. 

cobori de bunăvoie şi în chip nepriceput de acolo150. 

Dar s-ar putea spune şi aceasta celor ce caută să explice 
înţelesul acestui cuvânt: a fost o vreme când firea omenească era 
neştirbită şi, de aceea, pe drept cuvânt, departe de rele, fiind 
aproape de Dumnezeu, contemplând pe Dumnezeu şi desfătându- 
se cu veselie şi cu uimire de slava frumuseţii feţei Lui, în strămoşul 
Adam, într-o desfătare nematerială, înţelegătoare, cerească şi 
nestricăcioasă. Căci mult har s-a revărsat în sufletul primului om, 
şi mintea lui cea în chipul dumnezeiesc era plină până peste vârf 
de multe vederi cunoscătoare şi înălţări spre Dumnezeu, 
bucurându-se în raiul văzut de cel nevăzut (inteligibil), sau, ca să 
zic aşa, de viaţa fericită, fiind unită desăvârşit cu sine însăşi şi cu 
Dumnezeu şi stăruind în sine şi în Dumnezeu, precum se cuvine. 
Ea se afla, adică, într-o stare unificată şi asemănătoare cu 
Dumnezeu şi cu adevărat îndumnezeită. Şi aceasta, cu tot dreptul, 
odată ce era făcută după chipul lui Dumnezeu. lată pe scurt 
bunurile ce le avem de la Dumnezeu. 

Dar aceasta n-o putea suferi diavolul blestemat, rănit de 
pizmă, care duşmănea norocul şi slava noastră. Şi de aceea, 
pierzătorul îşi dădea toată silinţa să ne amăgească şi să ne 
lipsească de ceea ce nădăjduiam, prin sfaturi zise bune şi prin 
aprinderea poftei noastre după o îndumnezeire mai înaltă decât 
cea pe care o aveam, clevetind, începătorul răutăţii, justeţea 
poruncii lui Dumnezeu. Din amăgirea lui ne-a venit deci pierzarea 
jalnică şi am fost scoşi de la Dumnezeu şi de la desfătarea 
dumnezeiască; din pricina ei am căzut în chip ticălos de la 
vieţuirea duhovnicească şi de la mintea unificată şi deci de la 
contemplarea feţei lui Dumnezeu şi de la slăvirea şi preschimbarea 
noastră prin raza frumuseţii dumnezeieşti. lar aceasta ne-a adus la 
propovăduirea multor dumnezei despărțiți, în locul unei 
dumnezeiri întreit ipostatice, adică a celor ce nu sunt cu adevărat 
dumnezei, ci demoni amăgitori, pierzători şi pizmaşi. Am pierdut 
deci pe Unul propriu-zis şi viaţa şi rânduiala unitară, şi ne-am rupt 
în multe şi felurite părţi; şi puterea noastră înţelegătoare, ca şi 
încordarea, sau, mai bine zis, tăria ei a dispărut, nu fără pricină; şi 
am căzut în adâncul unui rău nemăsurat şi am ales noi, cei ce 
suntem chipurile lui Dumnezeu şi vrednici de petrecerea cea de 
Sus şi cerească, să cugetăm cu nesocotinţă (Coloseni 3, 2). 

Dar, dat fiind că nu suntem neschimbăcioşi şi cu neputinţă de 
clintit, putem, din fericire, precum ne-am rostogolit de la slava cea 


15 Dacă începi să descrii experienţa Subiectului dumnezeiesc, cobori 
din această experienţă la vorbirea despre însuşirile Lui. Un lucru 
asemănător are loc când începi să descrii subiectul semenului tău. 
Îndată, ai ieşit din intuirea directă şi intensă a realităţii lui. 

multă la cea mai de jos necinste, să ne întoarcem iarăşi şi să 
căutăm în sus şi să vedem faţa atotînchinată a lui Dumnezeu. Nu o 
mai vedem de atât de aproape ca mai înainte, ci mai de departe, 
dar o putem totuşi vedea şi putem pătimi strălucirea frumuseţii 
Lui. 

Aşa, dumnezeiescul Moise şi toată ceata Prorocilor şi cei 
dinainte de ei, adică Avraam şi cei ca el, au văzut, pe cât era cu 
putinţă, foarte lămurit această frumuseţe şi s-au desfătat 
îndestulător de strălucirea ei. Dar, copleşiţi de slava Lui 
neapropiată, unii îşi plângeau nevrednicia lor (Isaia 6, 5), alţii se 
socoteau şi se numeau pe ei pământ şi ţărână (Facerea 18, 27); 
alţii, iarăşi, nici nu izbuteau să grăiască de mărimea covârşitoare a 
slavei Celui văzut, ocărându-şi slăbiciunea şi zăbăvnicia la vorbă 
(Ieşirea 4, 10). Şi alte multe stări fericite au pătimit în chip vrednic 
de laudă. De aceea, şi dumnezeiescul David, îndrăgostit de 
strălucirea frumuseţii feţei Domnului, strigă către Dumnezeu: 
„Când voi veni şi mă voi arăta feţei Dumnezeului meu?” (Psalm 41, 
2). Şi, voind să arate starea de suflet în care a văzut faţa 
Domnului, zice: „Drepţii vor locui împreună în faţa Ta” (Psalm 139, 
13). Iar înfăţişând cu înţelepciune tăria ce o dă sufletului faţa 
văzută a lui Dumnezeu, zice: „Intors-ai faţa Ta de la mine, şi m-am 
tulburat” (Psalm 29, 7). lar dacă întoarcerea feţei dumnezeieşti 
aduce spaimă, urmează că arătarea şi privirea ei aduce sufletului 
pacea duhovnicească. 

Şi aceasta e un dar cu atât mai mare cu cât, după dragostea 
şi bucuria dumnezeiască, se arată harismele Duhului, sau roadele 
Lui, care-i înfăţişează pe cei ce viețuiesc cu sfinţenie şi evlavie ca 
umblând în lumina feţei Domnului. De aceea zice: „Doamne, întru 
lumina feţei Tale vor umbla şi în numele Tău se vor veseli toată 
ziua” (Psalm 88, 16), se înţelege, de veselia cea duhovnicească, dat 
fiind că Soarele înţelegător şi negrăit trimite în omul dinlăuntru 
razele nepătate şi de viaţă făcătoare ale Sale şi prin aceasta începe 
să strălucească în minte uimirea de cele mai presus de lume +t. 

În acest timp, toată amintirea sufletului este ridicată de la 
pământ şi e mutată la cer!*?. lar omul se bucură şi saltă şi, 


151 Părinţii vorbesc în general de o „simţire a minţii”, de „simţirea 
înţelegătoare”. Cum am spus adeseori, ea înseamnă că înţelegerea sau 
mintea nu se raportează la cele dumnezeieşti de la distanţă, ci trăieşte în 
ambianța lor, face experienţa lor. Acest lucru e spus aici, întrucât se 
afirmă că simţirea lui Dumnezeu din partea minţii e pusă în lucrare de 
razele, sau de energiile Lui venite în minte sau în suflet. 

15 Mintea nu-şi mai aminteşte de cele pământeşti. Amintirea ei s-a 
mutat la cele cereşti. Işi aduce aminte de toate experienţele anterioare 
ale lui Dumnezeu. 

cântând imnuri, se opreşte şi se veseleşte întru atâta bucurie, 
desfătare şi mulţumire, cum nu se poate spune, răspândind fericit 
din sine strălucirea feţei Domnului. De aceea se roagă, pe de altă 
parte, lui Dumnezeu, zicând: „Să nu întorci faţa Ta de la mine ca 
să nu mă asemăn celor ce se coboară în groapă” (Psalm 142, 7). 
Căci întoarcerea feţei Domnului de la om este pricină de întuneric, 
iar întoarcerea ei către el este pricina a toată lumina 
înţelegătoare, deci, pe drept cuvânt, şi a bucuriei duhovniceşti. 
Pentru aceea, zice şi despre sine: „Insemnatu-s-a peste mine 
lumina feţei Tale” şi adaugă: „Dat-ai veselie în inima mea” (Psalm 
4, 6-7). 

Mărturisind iarăşi că darul duhovnicesc al harului 
dumnezeiesc i-a venit din lumina feţei Domnului şi, întrebându-se 
cine sunt cei ce stau înaintea feţei Domnului şi se închină ei, 
răspunde: „Bogaţii (cu înţelegerea) din poporul lui Dumnezeu” 
(Psalm 44, 14), adică cei sfinţi şi oamenii lui Dumnezeu, care sunt 
mulţi, dar nu toţi. Căci nu toţi pot vedea faţa lui Dumnezeu şi 
petrece viaţa îngerească, până ce trăiesc pe pământ. Pentru că le 
mai lipseşte mult până acolo. De aceasta au parte numai cei ce 
socotesc că se cade să I se slujească lui Dumnezeu cu înţelepciune 
dumnezeiască şi cu cunoştinţă şi că trebuie să I se aducă închinare 
în duh şi adevăr. Numai aceştia s-ar putea numi, după cuviinţă, 
„bogaţii poporului lui Dumnezeu”, ca unii ce sunt luminaţi de 
tainele multor vederi şi au drept bogăţie adâncul multei 
înţelepciuni şi al cunoştinţei dumnezeieşti şi duhovniceşti, pe care, 
după Pavel, nu o au mulţi (7 Corinteni 8, 7). De aceea, zice 
minunatul David către Dumnezeu: „lar feţei Tale i se vor închina 
bogaţii poporului”. 

Aceasta ştiind-o mai bine decât toţi Solomon, ca cel plin de 
înţelepciune mai mult decât toţi (3 Regi 3, 12) şi care ne învaţă cu 
un dar deosebit, zice: „Nu te grăbi să scoţi cuvânt înaintea 
Domnului, că Dumnezeu e în cer, sus, şi tu pe pământ, jos” 
(Ecclesiastul 5, 1). Când ajungi, adică, prin darul dumnezeiesc 
înaintea Domnului şi ai parte de o vedere dumnezeiască şi unitară, 
când se înalţă, adică, vederea minţii până acolo, e vreme de a 
tăcea. Deci, să nu te grăbeşti atunci să scoţi nici măcar un cuvânt 
urmând în chip deşert obişnuinţei de a vorbi, pentru că atunci nu e 
vremea de a grăi. Căci te faci şi tu dumnezeu, aflându-te încă pe 
pământ, întrucât priveşti asemenea îngerilor faţa lui Dumnezeu 
Cel din cer. 

De fapt şi îngerii, cum a zis Mântuitorul, „văd pururea faţa 
Tatălui Celui din ceruri” (Matei 18, 10). De aceea, când auzi pe 
Solomon zicând în alt loc: „Celor drepţi le izvorăşte pururea 
lumină din faţa Domnului” (Pilde 13, 9), gândeşte că ei pătimesc 

aceasta asemenea îngerilor, prin harul dumnezeiesc, privind 
pururi faţa Domnului, din care se răspândeşte lumina ca dintr-un 
izvor. Căci omul se face şi este un alt înger pe pământ, ca să nu zic 
un alt dumnezeu, şi se întoarce la darul chipului prin harul 
Domnului. Astfel, făcându-te tu pe pământ, jos, ceea ce e 
Dumnezeu sus, adică dumnezeu, nu deşira acest lucru minunat 
prin cuvinte, nici nu trece de la un înţeles la altul mişcânducţi 
cugetarea printr-o împărţire a înţelegerii, ci apropie-te unitar şi 
priveşte, asemenea lui Dumnezeu, fără ochi şi nemişcat, printr-o 
privire simplă şi unificată,  desfătându-te de strălucirea 
neapropiată şi atotluminoasă ce izvorăşte din faţa Domnului. 

Aceasta este starea cea mai înaltă şi mai râvnită a minţii celor 
ce şi-o ţin îndreptată cu înţelepciune spre Dumnezeu, sau, cum s- 
ar zice, floarea curăţiei minţii. Aceasta e unitatea dorită a credinţei 
ce se înfăptuieşte în comuniunea Duhului; rodul preaslăvit al 
înţelepciunii îndumnezeitoare; temelia păcii duhovniceşti; cămara 
bucuriei neînchipuite; poarta dragostei lui Dumnezeu; odrasla 
iluminării; pricina izvorârii din inimă a apelor nesecate ale 
Duhului; hrana adevărată a manei preînchipuite; desfătarea, 
creşterea şi preschimbarea sufletului; începutul tainelor şi 
descoperirilor dumnezeieşti şi negrăite; capătul unicului şi 
primului adevăr; înălţarea oricăror feluri de gânduri; păzirea 
tuturor cugetărilor; ridicarea mai presus de înţelegere; prilejul 
uimirii; prefacerea şi preschimbarea mai presus de minte a minţii 
în simplă, nehotărnicită, nesfârşită, necuprinsă, într-o stare fără 
chip şi fără formă, fără calitate, nefelurită, fără cantitate, neatinsă 
şi mai presus de lume; restabilirea ei în întregime în chipul 
dumnezeiesc. 

Deci, ajungând la această stare şi aflându-te astfel sub 
lucrarea îndumnezeitoare a harului de oameni iubitor, să nu te 
grăbeşti să scoţi, din nepricepere, vreun cuvânt înaintea feţei 
Domnului. Că a Lui va fi slava unică şi simplă în vecii vecilorI55. 


155 E aceeaşi întemeiere foarte convingătoare a necesităţii tăcerii în 
clipele când mintea se simte într-o relaţie nemijlocită cu Dumnezeu ca 
Persoană. Unitatea simplă, dar vie şi indefinit de bogată, a oricărei 
persoane se ascunde când omul iese din vraja experienţei ei directe, 
susţinută de reciproca atenţie a celor doi. Cuvântul destramă vraja, 
destramă realitatea cea mai esenţială, sau trăirea în ea, ca în basmele 
unde voinţa de a comunica în cuvinte altora taina persoanei iubite o face 
pe aceea să plece definitiv. Dar atunci, se naşte întrebarea: în ce mai 
constă importanţa cuvântului? Cuvântul rostit e introducere la Cuvântul- 
Persoană. Se poate vorbi până se ajunge la experienţa nemijlocită a 
persoanei, la comuniunea directă a ei. Dar odată ajunşi acolo, trebuie să 
tăcem. Trebuie să experiem cuvântul-persoană în plinătatea lui prin 

77. Vrând mintea să contemple cele ale înțelegerii (cele 
inteligibile) de deasupra sa, de nu va avea împreună-lucrătoare 
spre aceasta, prin har, şi inima sa, va vedea lucruri firave, 
neluminate şi tulburi. 

De aceea, va fi lipsită şi de plăcerea ei cea mai de căpetenie, 
chiar dacă i se va părea, din neştiinţă, că se îndulceşte, pentru 
faptul că încă n-a gustat din aceea!”1. E aşa cum celui ce mănâncă 
pâine de orz i se pare că se îndulceşte, măcar că e departe de 
dulceaţa pricinuită de pâinea de grâu, pentru faptul că nu 
cunoaşte gustul pâinii de grâu. 


78. După unirea inimii cu înţelegerea, prin har, mintea 
vede fără amăgire în lumina duhovnicească şi se întinde spre 
Bunul propriu dorit de ea, Care este Dumnezeu. Ea se ridică atunci 
cu totul peste simţuri, adică se face din nou necolorată, fără 
calitate şi nesupusă închipuirilor ce vin din cele supuse 
simţurilor!55. 


79, Mintea, călăuzită de har spre contemplare, se 
hrăneşte cu adevărat pururi cu mană duhovnicească. Căci şi mana 
simțită, pe care o mânca Israel, avea o putere vrednică de prețuit, 
ca una ce hrănea şi îndulcea trupul; dar ce era ea, după fiinţă, nu 
se ştia. De aceea se numea şi mană, cuvânt care arăta firea ei 
necunoscută. Căci cuvântul mană înseamnă: „Ce este aceasta?”. 
Pentru că iudeii, mâncând ce vedeau şi necunoscând fiinţa acestui 


tăcerea în care persoana noastră întreagă prinde, ca şi cuvânt 
atotcuprinzător, persoana cealaltă. Mulțimea de cuvinte ne ţine într-o 
lume de coji fără viaţă, într-o aparentă realitate. Realitatea esenţială e 
persoana. Dar în persoana noastră trăim numai chipul, chipul esenţial al 
realităţii plenare şi ultime care e Persoana dumnezeiască, mai bine zis, 
comuniunea treimică de Persoane. 

15 Dacă mintea nu e însoţită de inimă, nu face experienţa lui 
Dumnezeu ca Persoană, căci mintea înclină mereu spre distingeri pentru 
a înţelege, sau e dusă de tendinţa de a afla lucruri de sine stătătoare, ca 
să le poată cuprinde deplin cu înţelegerea. Dar inima mă face să experiez 
că toate acestea sunt nişte realităţi firave, inconsistente. Numai inima, ca 
cel mai total şi mai intens organ al persoanei, experiază Persoana lui 
Dumnezeu. Şi mintea numai prin inimă vede lumina sau experiază iubirea 
Persoanei. Dar întâlnirea cu altă persoană vine numai din voinţa aceleia, 
adică prin harul ei. 

155 Unirea minţii cu inima înseamnă şi ieşirea ei din îngustările ce le 
produc chipurile şi închipuirile celor sensibile, înseamnă ridicarea ei 
peste determinările ce i le dau simţurile lucrurilor. Căci în inimă găseşte 
o deschidere spre nesfârşitul iubirii, şi mintea câştigă şi ea această 
nesfârşire, dar aduce din partea ei o conştiinţă a acestei nesfârşiri. 

lucru, se întrebau nedumeriţi: „Ce este aceasta?”. Tot aşa şi 
văzătorul, ieşind din sine spre sine cu mintea, se întreabă 
întotdeauna zicând: Ce este lucrul acesta care veseleşte când e 
privit şi îngraşă mintea când e mâncat duhovniceşte, dar care 
întrece putinţa de a-l înţelege în sine, deoarece e dumnezeiesc şi 
mai presus de fire şi hrăneşte şi adapă mintea în chip minunat, dar 
scapă oricărei înţelegeri a minţii, nu numai fiindcă e necuprins, 
după fiinţă, ci şi nesfârşit şi nehotărnicit156? 

80. Aş zice şi eu, cu tot dreptul, că trei sunt cele ce dau 
mărturie adevărului: zidirea, Scriptura şi Duhul. Căci prin 
Scriptură şi zidire, privite duhovniceşte, se contemplă adevărul cel 
Unul şi simplu, ca şi cel compus ce provine din El. Iar prin aceste 
trei mărturii ajungând mintea şi oprindu-se în cele două 
adevăruri'%, şi-a aflat, cu harul lui Hristos, calea. Căci prin 
adevărul cel simplu a aflat înălţimea şi adâncimea gândite cu 
mintea (inteligibile), ca şi lărgimea nesfârşită, care, punând-o în 
stare de uimire, o fac să preamărească pe Dumnezeu plină de 
frică. Iar prin cel compus a aflat, pe lângă cele pomenite, încă şi 
pacea inimii, dragostea şi bucuria, ceea ce o face să cânte cu 
iubire, copleşită de mirare. Dar omul are trebuinţă de un lung 
răstimp de vreme şi de multă osteneală şi răbdare pentru ca, 
lepădând în oarecare fel simţurile şi scoțând cele supuse simţurilor 
din minte, să se ridice la cele gândite cu mintea (inteligibile), în 
urma cărora străluceşte sufletului vederea adevărului. 

Nu am zis că adevărul are nevoie pentru aflarea lui de unele 
ca acestea, cum sunt răstimpurile de vreme, sau osteneala şi 
răbdarea, pentru a fi cuprins, ci că omul are nevoie de ele. 
Aceasta, pentru că adevărul este unul şi simplu, măcar că se arată 
contemplaţiei (vederii) în chip îndoit, şi numai că nu strigă din 
toate părţile, mărturisindu-se pe sine celor ce voiesc să-l vadă. Dar 
omul fiind compus şi împletit cu simţurile, ba şi supus prefacerilor 
şi schimbării, se abate uneori de la sine şi se face el însuşi 
potrivnic sieşi, fără să ştie, viclenindu-se din pricina părerii de sine 
şi îmbolnăvindu-se de necredinţă. Iar prin acestea trei, adică prin 
părere de sine, prin viclenie şi necredinţă, cade jalnic din adevărul 
mărturisit de cele trei de mai înainte: de Scriptură, de zidire şi de 
Duhul. De aceea, pentru ca să lepede cumplita părere de sine şi 


155 Ca şi mana, care hrănea trupul în pustie, aşa şi Dumnezeu, Care 
hrăneşte mintea, nu poate fi înţeles în Sine. Mintea, hrănindu-se cu El, se 
întreabă: ce este Acesta? Ea are pornirea să întrebe, căci ieşind din sinea 
împărţită şi înstrăinată, iese spre sinea adevărată şi, prin ea, în 
Dumnezeu, Care e mai presus de înţelegere. 

157 Cele două adevăruri sunt: adevărul simplu sau Unul, sau 
Dumnezeu; şi adevărul multiplu, compus, creat de primul. 

celelalte, are nevoie de cele de care am vorbit înainte că are 
trebuinţă!58. 

Aceasta pentru ca mintea, smerindu-se, să creadă cu 
simplitate şi astfel să cunoască îndată limpede din Scriptură şi din 
creaţie întru Duhul nu numai adevărul cel atotsimplu, ci şi pe cel 
compus, ce provine din el, ba încă şi ceea ce o împiedica de la 
vederea adevărului şi o despărţea de bucuria de a-l avea. 

Deci primul adevăr este Unul şi singur simplu prin fire. După 
el este cel compus ce provine din el pentru noi, cei compuşi !*. Iar 
sfârşitul ultim şi cel mai bun al minţii noastre, spre care se 
străduieşte toată vieţuirea şi nevoinţa celor călăuziţi potrivit cu 
ţinta Duhului, este ca mintea goală să vadă şi să se bucure de 
strălucirea izvorâtă din adevărul prim şi unic şi din cel compus, ce 
provine din el în chip minunat. Şi lucrul acesta nu s-ar putea 
împlini altfel decât prin smerenie şi simplitate în credinţă, pe 
temeiul mărturiei Scripturii şi a creaţiei întru Duhul160. 

lar când mintea va oglindi în cele trei puteri ale sale 
adevărul, din cele trei mărturii arătate mai sus, încovoindu-se 


158 Prin adevărul cel simplu autorul înţelege pe Dumnezeu în Sine; iar 
prin cel compus, creaţia. Prin aceasta putem înţelege afirmaţia că primul 
adevăr face mintea să preamărească pe Dumnezeu cu frică; iar al doilea, 
cu iubire, datorită recunoştinţei pentru darul lumii făcut omului de 
Dumnezeu. Dar adevărul cel compus mai poate însemna şi faptul că noi 
nu cunoaştem pe Dumnezeu fără să ne cunoaştem şi pe noi înşine, fără să 
intre El în relaţie cu noi. În acest sens se poate înţelege expresia că 
adevărul în sine este simplu, dar în contemplaţia noastră se arată îndoit. 
Dar cele două adevăruri fiind în legătură, sunt, în fond, unul. Şi el ni se 
mărturiseşte din toate părţile. De aceea el nu e greu de aflat. Pe de altă 
parte însă, întrucât depinde de noi să-l recunoaştem, deci ca să fie aflat 
sau recunoscut, dacă nu ne cunoaştem pe noi, nu-l cunoaştem nici pe el. 
Căci noi facem parte din creaţie, şi numai împreună cu ea ne aflăm în 
legătură cu Dumnezeu, deci numai cunoscându-ne ca atare Îl cunoaştem 
pe El. 

159 Pentru noi, cei compuşi din suflet şi trup, Dumnezeu cel simplu S-a 
compus cu trupul. 

160 Pentru că autorul face o aluzie la 1 Ioan 5, 7-8: „Trei sunt care 
mărturisesc în cer: Tatăl, Cuvântul şi Duhul. Şi Aceşti trei Una sunt. Şi 
trei sunt care mărturisesc pe pământ: Duhul, apa şi sângele”. Dar autorul 
nostru pune în locul treimii din urmă: creaţia, Scriptura şi Duhul. Oare nu 
s-ar putea înţelege prin apă creaţia, prin sânge Scriptura, care 
mărturiseşte pe Hristos cel întrupat? În orice caz creaţia, Scriptura şi 
Duhul alcătuiesc şi ele o unitate. Căci Scriptura nu poate fi despărțită de 
creaţie, despre care mărturiseşte că e de la Dumnezeu, şi nici creaţia de 
Scriptură, în care îşi găseşte înţelesul şi rostul. Iar amândouă nu pot fi 
înţelese şi primite ca mărturii ale lui Dumnezeu, decât în Duhul. 

oarecum spre sine, se face cu mult mai smerită, mai simplă şi 
credincioasă fără clintire. De aici urcă apoi cu pas vesel spre 
contemplarea (vederea) adevărului, de ale cărui raze se luminează 
mai limpede. Datorită acestora, întorcându-se iarăşi în sine, pentru 
mărimea slavei văzute de ea, coboară la o stare şi mai smerită şi 
mai simplă, şi e copleşită de uimire sub puterea credinţei. Şi aşa, 
repetând şi străbătând mereu un fel de cerc dumnezeiesc, urcă 
prin credinţă, smerenie şi simplitate la vederea adevărului; iar 
strălucirea adevărului o face să coboare la şi mai multă smerenie 
şi să se facă şi mai simplă în credinţă!€!. Şi nu se opreşte de la 
săvârşirea acestui drum până „se mai spune: astăzi!” (Evrei 5, 13), 
contemplând cu smerenie, cu simplitate şi credinţă, prin mărturia 
Scripturii şi a zidirii, adevărul în duh şi întorcându-se iarăşi de 
unde a pornit. În felul acesta, îndumnezeindu-se zi de zi prin har şi 
fiind luminat de cele mai presus de minte şi trăind o viaţă plină de 
toată bucuria în Hristos, Domnul nostru, omul gustă, ca în arvună, 
bucuria de bunătăţile veşnice viitoare. 


81. Viaţa contemplativă se susţine neştirbită şi nepătată 
prin acestea trei: prin credinţă, prin împărtăşirea vădită de Sfântul 
Duh şi prin înţelepciunea bunei ştiinţe!62. Căci contemplaţia este, 
ca să spunem printr-o definiţie, cunoştinţa celor de înţeles cu 
mintea în cele supuse simţurilor (a celor inteligibile în cele 
sensibile), iar uneori şi a celor inteligibile (cunoscute cu mintea) 
simple, despărțite de simţuri; aceasta, la cei înaintați. De aceea, e 
nevoie de credinţă!65. „Căci de nu veţi crede, zice, nu veţi 
înţelege” (Isaia 7, 9). De asemenea, e nevoie de Duhul, pentru că 
„Duhul toate le cercetează, până şi adâncurile lui Dumnezeu” (I 


161 Prin smerenie urcă sufletul în lumina dumnezeiască, pentru că cel 
smerit nemaivăzându-se pe sine vede pe Dumnezeu. Dar lumina 
dumnezeiască face mintea să se smerească şi mai mult, ca prin aceasta 
să vadă şi mai multă lumină. E o întoarcere continuă în cerc, dar într-un 
cerc tot mai înalt, într-o spirală. Smerenia e mereu mai adâncă, şi 
înălţarea, mereu mai înaltă. Sau din înălţarea tot mai înaltă nu lipseşte 
smerenia tot mai adâncă, şi din smerenia tot mai adâncă, înălţarea tot 
mai înaltă. Adâncul şi înălţimea coincid tot mai mult, într-o inferioritate 
tot mai esenţială a existenţei create, unită cu viaţa dumnezeiască. 

162 Avem aici o altă treime. Creaţia şi Scriptura s-au concentrat în una: 
în ştiinţă. Iar Duhul apare ramificat în două: în împărtăşirea de Sine şi în 
credinţa pe care o produce. 

16 Contemplaţia nu se opreşte la cele supuse simţurilor, ci vede prin 
ele cele cunoscute cu mintea. Dar acestea, pe de o parte, se „văd”, pe de 
alta, nu se pipăie, nu se ating. De aceea, e nevoie de credinţă pentru 
recunoaşterea lor. 

Corinteni 2, 10). De aceea a zis dumnezeiescul Iov: „Suflarea 
Atotţiitorului este cea care mă învaţă pe mine” (Iov 33, 4). 

Lucrarea dumnezeiască şi vie a Duhului, aprinzând văpaie în 
inimă, ca să zic aşa, şi înviorând-o în chip mai presus de lume, 
concentrează şi adună mintea la sine şi o împiedică de la orice 
împrăştiere, dându-i, pe lângă seninătate şi multă mulţumire şi 
mângâiere, încă şi dragoste dumnezeiască, spre a vedea uşor cele 
dumnezeieşti, şi a se învârti în jurul lor, şi a-şi înfăţişa pe 
Dumnezeu într-un fel nou, precum şi a se bucura de El cu o iubire 
mare şi anevoie de purtat şi cu o veselie pe măsura ei!6?. 

Dar e nevoie şi de înţelepciune, cum am zis înainte. Pentru că 
„Înţelepciunea, zice Scriptura, luminează fața omului” 
(Ecclesiastul 8, 1). O luminează pentru că se mută uşor de la 
simţuri la înțelegere şi de la cele supuse simţurilor la vederile cele 
înțelese şi dumnezeieşti şi vede prin descoperire înţelegătoare cele 
negrăite. O luminează pentru că contemplă şi vede în chip unitar 
pe Dumnezeu cel mai presus de fiinţă şi pentru că se întipăreşte de 
El. „Fericit este omul pe care-l povăţuieşti, Doamne, şi prin legea 
Ta îl înveţi pe el” (Psalm 93, 12). Căci acesta este cu adevărat 
înţelept, ajungând prin povăţuire la credinţă şi învățând din 
învăţătura Duhului cele ascunse ale lui Dumnezeu. Mare lucru cu 
adevărat este omul înţelept, care umblă prin credinţă în unirea şi 
în părtăşia mai presus de fire cu Duhul. 

Şi cu adevărat trei sunt cei ce nu pot fi apucaţi şi ţinuţi, cum 
zice cineva: Dumnezeu, îngerul şi bărbatul înţelept16, care e un alt 
înger străin pe pământ, un supraveghetor al firii văzute!6 şi un 


16 E o descriere a modului cum lucrează Duhul în om. El lucrează în 
primul rând în inimă, căci inima e cel mai simţitor organ al omului. 
Lucrarea Duhului aprinde în aceasta dragostea lui Dumnezeu. Prin viaţa 
vibrantă la care trezeşte astfel inima, lucrarea Duhului adună mintea şi o 
uneşte cu inima, sau şi cu ea însăşi (cu lucrarea Duhului). Datorită 
atracției exercitate de această viaţă puternică a inimii, mintea nu se mai 
simte atrasă de lucrurile din afară, ci se umple şi ea de o bucurie şi de o 
dragoste de Dumnezeu, care, împreună cu simplitatea sau cu 
nehotărnicia pe care a câştigat-o prin ieşirea din îngustările chipurilor 
din afară, o fac să vadă pe Dumnezeu într-un fel nou, printr-o simţire 
proaspătă şi nemijlocită. 

16 Dumnezeu, îngerul şi omul înţelept nu pot fi apucaţi (oxpărnra) şi 
ţinuţi, căci sunt liberi şi nehotărniciţi. Nu sunt ca obiectele sau ca 
animalele. Numai omul pătimaş poate fi apucat şi dus de belciugul 
patimii, ca animalele, de către cei dibaci. 

1% Omul e supraveghetor al firii văzute, sau văzător conştient al ei 
(en6nrnc). Dacă există o lume văzută, e numai pentru că e omul ca 
subiect care să o poată vedea în chip conştient. Dar vederea ei este şi 
înţelegere. Aceasta înseamnă că lumea e raţională, e o țesătură de raţiuni 

cunoscător tainic al lucrărilor, sau, dacă ar vrea cineva să zică aşa, 
al darurilor necreate dumnezeieşti ce izvorăsc din Dumnezeu; căci 
el îşi însuşeşte în tot felul, printr-o vedere totală, asemenea 
îngerilor, cunoştinţa lui Dumnezeu. Aşa este, ca să spunem pe 
scurt, cel înţelept în Duhul Sfânt prin credinţă, care, ca atare, e 
fericit. 

De altfel, îmi ajung, fără îndoială, cele ce mi le spune Sfântul 
Luca în Evanghelie - mie, care socotesc că Domnul lisus era liber 
de legea făpturilor - pentru a înfăţişa puterea şi lauda înţelepciunii 
şi a harului. Căci acesta scrie că lisus „sporea cu înţelepciunea, cu 
vârsta şi cu harul” (Luca 2, 52) şi, iarăşi, că „creştea şi Se întărea 
în Duhul” (Luca 2, 40), fiind plin de înţelepciune. Iar fiindcă m-am 
pornit să scriu şi mai lămurit despre cele dinainte, aduc şi ceea ce 
zice înțeleptul Solomon către Dumnezeu: „Cine a cercat urma 
celor din cer şi sfatul Tău cine-l va cunoaşte, de nu ai fi dat Tu 
înţelepciune şi nu ai fi trimis pe Duhul Tău cel Sfânt dintru cele 
înalte? Şi aşa, s-au îndreptat cărările celor de pe pământ, şi 
oamenii s-au învăţat cele plăcute Ţie, şi cu înţelepciunea Ta s-au 
mântuit” (Înţelepciunea lui Solomon 9, 16-18). Vezi la câtă putere 
ajunge înţelepciunea împreunată cu împărtăşirea de Duhul? Şi cât 
de departe de mântuire sare cel ce n-a dobândit înţelepciune şi 
Duh de la Dumnezeu, nici nu e călăuzit de cel înţelept şi părtaş de 
Duhul? 

Dacă despre Mântuitorul, în Care locuieşte toată plinătatea 
dumnezeirii (Coloseni 1, 19), s-au scris unele ca acestea, nu e greu 
de a înţelege de câtă înţelepciune împreunată cu înrâurirea 
Duhului are nevoie tot neamul oamenilor şi de câtă milă, putere şi 
sporire s-a învrednicit de la iubitorul de suflet Dumnezeu înțeleptul 
în Duhul care cearcă urmele celor din ceruri şi păşeşte spre 
cunoştinţa Celui Preaînalt. 

Deci, după ce am înşirat atâtea despre omul văzător, se 
cuvine să ne ostenim şi să vorbim şi despre vedere în parte, pentru 
a hrăni cugetarea celui ce ascultă cu toată inima. Căci Dumnezeu 
porunceşte tuturor celor cuvântători să dăruiască din prisosul lor 
şi celor ce sunt mai jos şi să se împărtăşească cu evlavie de 
darurile duhovniceşti mai înalte ale iluminării dumnezeieşti, spre a 
se apropia în Duh de comuniune şi fără mândrie de semenii lor şi 
spre a le vorbi despre cele cunoscute cu mintea şi despre 
Dumnezeu. În felul acesta, nu numai că luminează cu tărie în 
Biserica Dumnezeului celui viu învăţătura cea dreaptă şi 
nerătăcită, ci şi faţa cuvioasă şi prea frumoasă a dragostei, care e 


plasticizate pentru subiectul raţional care e omul, ca acesta să-şi dea 
seama de Subiectul care a creat-o pe măsura raţiunii omului şi să poarte 
prin ea un dialog recunoscător, un dialog al iubirii cu El. 


DIN CAPETELE CE S-AU PĂSTRAT 


semnul învăţăceilor lui Hristos, străluceşte neîncetat în inimile 
noastre, vărsată în noi prin Duhul Sfânt spre iubirea desăvârşită şi 
simplă a lui Dumnezeu şi a oamenilor. Numai astfel putem trăi pe 
pământ o viaţă cu chip îngeresc şi cu adevărat fericită şi prea 
plăcută, ca unii ce suntem legaţi prin dragostea dumnezeiască şi 
îndumnezeitoare de îndoită natură!*”, „în care atârnă toată Legea 
şi Prorocii” (Matei 22, 40), şi decât care nu e nimic mai dulce 
sufletului, mai ales când ea îşi are izvorârea în chip nemijlocit din 
vederea şi cunoaşterea lui Dumnezeu şi a celor dumnezeieşti, 
adică din harul luminător!68. 

Deci cel ce-şi stabileşte ca scop să urce bine şi frumos la 
Dumnezeu spre a se uni cu El şi a se îndumnezei prin El în chip 
desăvârşit, sau, cu alte cuvinte, spre a se mântui, odată ce fără a 
se îndumnezei mintea omul nu se poate mântui, cum spun 
cuvântătorii de Dumnezeu, pe lângă împlinirea poruncilor 
Domnului, cât e cu putinţă, se îndeletniceşte şi cu contemplarea 
cuvenită a făpturilor şi a tuturor celor văzute, ca să nu-i fie 
făptuirea oarbă, adică despărțită de contemplare, nici 
contemplarea fără suflet, adică fără făptuire!%%. De aceea, el 
începe, cu înţelepciunea raţiunii şi a minţii şi cu sfânta ştiinţă a 
Scripturii, adică cu o plecare bună, să privească cu bun scop şi cu 
rațiune la lumea celor supuse simţurilor, ca la un semn arătat al 
Ziditorului, nesfârşit în putere şi în înţelepciune. Aşa se întâlneşte, 
pe cât poate, cu cele nesfârşite în putere şi cu toată felurimea 
lor!”0 şi-şi desfată şi hrăneşte mintea în chip ascuns din cele 
ascunse. Şi cu înaintarea vremii, ducând o viaţă de linişte şi fără 
tulburare şi cugetând numai la cele dumnezeieşti, prin mijlocirea 
Scripturii şi a lucrurilor văzute, îşi face drept îndeletnicire să 


167 „Dragostea noastră e de îndoită natură” întrucât e şi dumnezeiască, 
ca una ce e vărsată în noi de Duhul Sfânt, dar şi omenească, ca una de 
care se aprinde şi firea noastră omenească. 

1% Dragostea izvorăşte din cunoaşterea lui Dumnezeu, pentru că 
această cunoaştere e vederea feţei Lui iubitoare, şi nu o speculație 
despre El de la distanţă. Dragostea faţă de tatăl izvorăşte în copil din 
cunoaşterea sau din vederea feţei iubitoare a tatălui. 

1% Expresia e o paralelă la expresia Sf. Iacov: „Credinţa fără fapte este 
moartă” (Iacov 2, 20). Contemplarea e slujba ochiului sufletesc al omului. 
Dar un om care vede fără dragoste e un om rece, lipsit de suflet. De 
aceea, el nu poate vedea realitatea deplină. lar dragostea e rodul 
făptuirii. Deci fără făptuire nu se poate ajunge la vederea adevărată a lui 
Dumnezeu şi a semenilor. Prin urmare, nevoinţa nu constă într-o 
dispreţuire a lumii, ci într-o înţelegere a ei în Dumnezeu. 

170 Prin lucrurile lumii se întâlneşte cu infinitele energii creatoare şi 
proniatoare ale lui Dumnezeu. 

privească, pe cât e cu putinţă, zidirea duhovniceşte în conglăsuire 
cu Scriptura, şi chipurile (simbolurile), în conglăsuire cu adevărul, 
printr-o vedere mai unitară. 

Întâmplându-se aceasta, mintea, cu ajutorul Duhului celui 
închinat şi a lucrării Lui, e ridicată la vederea şi ştiinţa sfântului 
adevăr, cum zice marele Dionisie, adică la a doua sfântă treaptă a 
contemplaţiei, ca să vorbim în general, la vederile şi înțelesurile 
dumnezeieşti, adică la cele fără acoperăminte şi fără chipuri!”!. 

Prin aceasta, mintea goală se apropie de cele inteligibile (de 
cele cunoscute prin cugetare) goale şi, îndeletnicindu-se cât mai 
mult cu arătările dumnezeieşti prin curăţia sa şi prin întinderea 
spre Dumnezeu, primeşte în sine, ca într-o oglindă strălucitoare, 
razele suprascânteietoare ale Soarelui cunoscut cu mintea. 

Hrănită pe drum prin har iarăşi de bunurile ce i se 
împărtăşesc pe măsura ei!”?, păşeşte ca pe o a treia treaptă, 
ridicându-se şi pătrunzând mai unitar şi mai concentrat de la acele 
multe şi fericite vederi şi împărtăşiri dumnezeieşti, sau de la multa 
lor felurime, la dragostea negrăită a Unului neschimbat şi 
ascuns!”5. Căci pe această treaptă văzătorul se preface sub 
lucrarea Duhului iluminator, care îi aduce aminte şi îi ţine în minte 
tot adevărul, cu toată simţirea înţelegătoare, în foc şi în dragoste 
îndumnezeitoare, nesfârşită şi din inimă, pentru Dumnezeu. lar 
aceasta este, tot după marele Dionisie, împărtăşirea îndumnezeită 
şi unitară de Unul Însuşi, atât cât este cu putinţă. 

Zburând deci mintea purtătoare de Dumnezeu şi plină de 
gândirea la El pe aceste trepte ale împărtăşirii de Unitatea întreit 


ipostatică, într-un chip de trei ori fericit!”4, şi împărtăşindu-se în 


171 Prima treaptă a contemplaţiei sau a vederii sufleteşti în Duh constă 
în vederea celor dumnezeieşti în chipurile lucrurilor. A doua constă în 
privirea celor dumnezeieşti în ele înseşi, fără acoperămintele şi chipurile 
lucrurilor, întrucât acestea au fost copleşite de lucrarea mai puternică a 
Duhului Sfânt în minte. 

172 Hrănită, crescută, îngrăşată, sporită de darurile dumnezeieşti ce i 
se împărtăşesc, mintea păşeşte mai sus, pe a treia treaptă a vederii. 

173 Se afirmă mereu întâlnirea cu Persoana dumnezeiască cea unitară 
şi simplă, dincolo de manifestările multiple ale Ei. Aceasta e a treia şi 
ultima treaptă a contemplaţiei sau a vederii. Ea e o întâlnire cu 
Dumnezeu în dragoste. Căci numai între persoană şi persoană se aprinde 
dragostea adevărată. Dar persoana, oricât ar fi de văzută şi oricât ne-am 
întâlni cu ea, rămâne în alt fel ascunsă, ca centru al nesfârşitei adâncimi 
a tuturor manifestărilor sale. Iar Persoana dumnezeiască e neschimbată 
în dragostea Ei, în calitatea Ei de centru unic al manifestărilor, spre 
deosebire de manifestările Ei care se fac văzute şi se schimbă după 
trebuinţele celui care are nevoie de ele. 

174 Unul, cu Care se întâlneşte mintea, este întreit în ipostasuri, deci 

chip vădit şi arătat de beţia dumnezeiască de nesuportat a celor 
trei centre ale dragostei înflăcărate ce le scoate din ele!%, şi 
văzându-se pe sine rănită de iubire şi aprinsă în simţirea ei, se 
entuziasmează şi iese cu adevărat din sine, pătrunzând cu faţa 
strălucitoare în tainele negrăite (apofatice) ale teologiei (ale 
cunoaşterii de Dumnezeu). Iar acolo se ospătează îmbelşugat, prin 
îmbrăţişări nevăzute, cu Cel neînceput şi nesfârşit, necuprins şi în 
întregime netălmăcit şi atotneînţeles. Dar îşi înfăţişează totodată 
pe Dumnezeu ca pe un ocean nesfârşit şi nemărginit al fiinţei ce 
scapă oricărui înţeles legat de timp şi de fire, după teologul 
amintit176, 

Aceasta este, cum mai zice Sfântul Dionisie, ospăţul privirii ce 
hrăneşte înţelegător şi îndumnezeieşte pe tot cel ce se înalţă spre 
El, începând de la contemplarea şi cunoaşterea lucrurilor, cum 
zice acest sfânt învăţător, acolo unde lămureşte sfintele simboluri 
ale ierarhiei noastre. Dar şi Marele Vasile zice: „După ce trece 
cineva prin contemplare dincolo de frumuseţea celor văzute, 
înfăţişându-se lui Dumnezeu Însuşi, a Cărui vedere nu se poate 
arăta decât inimilor curate, înaintează la tainele mai înalte ale 
teologiei (ale cunoaşterii lui Dumnezeu), putându-se face văzător”. 
Şi iarăşi, pomenind cuvântul lui David, care a grăit în Duh: 
„Dimineaţa voi sta înaintea Ta şi mă vei vedea” (Psalm 5, 3), zice: 
„Când voi sta înaintea Ta şi prin contemplarea cu mintea a celor 


supraplin de viaţa iubirii. Iubirea face unitatea Lui, dar şi Treimea Lui. E 
un Unul viu, printr-o nemărginită iubire; de aceea e un Unul întreit în 
ipostasuri. Mintea, împărtăşindu-se de El, se împărtăşeşte de această 
iubire unitară între cei Trei şi simte de aceea o unică şi totuşi întreită 
fericire. Căci se umple de iubire fiască faţă de Tatăl, bucurându-se de 
simţirea fiască a Fiului faţă de Tatăl, dar şi de unirea între Cei Trei şi 
între ea şi Dumnezeu în Duhul Sfânt. 

175 Cu toate că mintea se împărtăşeşte de cele trei centre supreme ale 
dragostei, ea nu poate suporta revărsarea întregimii sau a fiinţei lor în 
ea. lar dragostea lor e „nebună”, cum zice textul (upavikwv cepwtawv), în 
sensul mărimii ei debordante. Căci numai această „nebună” dăruire de 
Sine, echivalentă cu ieşirea înflăcărată de Sine a Celui ce e nesfârşit, 
peste bobul de nisip care e omul, explică întruparea şi răstignirea Fiului 
lui Dumnezeu pentru el. 

16 Avem deci din nou o descriere entuziastă a vederii lui Dumnezeu, în 
care autorul uneşte în mod original expunerea abstractă a lui Dionisie 
Areopagitul cu simţirea înflăcărată a Sf. Simeon Noul Teolog. Prin 
aceasta el se apropie şi de descrierile sentimentale ale misticii 
occidentale, dar păstrează şi consistenţa teologică a lui Dionisie 
Areopagitul, ducând mai departe încreştinarea unor teme neoplatonice 
prin accentuarea puternică a caracterului personal, sau, mai bine zis, 
tripersonal, deci iubitor, al Unului. 

din jurul Tău mă voi apropia, atunci voi primi lucrarea văzătoare 
prin luminarea cunoştinţei”. 

Asemenea lucruri se pot auzi deopotrivă şi de la Sfântul 
Maxim, care arată câtă sporire aduce contemplarea şi cunoştinţa 
lui Dumnezeu prin Scriptură şi prin creaţie şi că de aici vine 
luminarea cunoştinţei, prin care se produce fericita îndumnezeire. 
Desigur, acesta e un bun care şi azi e rar şi greu de aflat de 
isihaşti (de cei ce se ocupă cu liniştirea), din lipsa celui ce învaţă 
prin experienţă cu ajutorul harului, cum zice învățătorul cel mai 
înalt al liniştii, Sfântul Isaac Sirul, în cuvântul în care începe să 
vorbească despre simţirea duhovnicească şi despre puterea 
văzătoare!”7. 

Zice deci Sfântul Maxim: „Lumini îndumnezeitoare numim 
învăţăturile sfinţilor, ca unele ce sădesc lumina cunoştinţei şi 
îndumnezeiesc pe cei ce le ascultă”. El conglăsuieşte în chip vădit 
cu Sfântul Dionisie, care zice: „Toate celelalte lumini 
îndumnezeitoare, câte ni le-a dăruit, urmând cuvintelor 
(evanghelice), predania ascunsă a învăţătorilor noştri, le predăm şi 
noi tainic altora”. Iar în altă parte zice: „Cunoştinţa dumnezeiască 
pe cei ce şi-o însuşesc, pe cât e cu putinţă, îi ridică după puterile 
lor şi-i unifică potrivit cu unitatea ei simplă”. Şi iarăşi: „Toată 
strălucirea de lumină pornită din Tatăl, venind la noi ca un dar 
bun, ne face să plutim întins iarăşi în sus, ca o putere unificatoare, 
şi ne întoarce spre unitatea şi simplitatea îndumnezeitoare a 
Tatălui, care ne adună: „Căci din El şi spre Ei sunt toate” (Romani 
11, 36). Bagi de seamă cum cel ce se face simplu, prin întoarcerea 
întinsă şi  înţeleaptă spre Dumnezeu, sau prin lucrare 
dumnezeiască, atunci când ajunge să contemple pe Dumnezeu, 
înălțându-se fie de la lucruri, fie de la Sfânta Scriptură, fie de la 
orice fel de simboluri dumnezeieşti, se uneşte cu Dumnezeu şi se 
îndumnezeieşte, ba nu numai atât, ci se şi numeşte de-a dreptul 
dumnezeu? „Căci toate, zice, câte s-au întors, dintre fiinţele 
înţelegătoare şi cuvântătoare, cu toată puterea spre unirea cu 
ascunzimea dumnezeiască începătoare şi se înalţă, pe cât le este 
îngăduit, spre razele dumnezeieşti ale ei în chip neînțeles, prin 
imitarea lui Dumnezeu, dacă se poate spune aşa, se învrednicesc şi 
de acelaşi nume cu Dumnezeu”. De asemenea, marele Grigorie 
Teologul zice limpede despre om că e „animal cârmuit aici de 
iconomia dumnezeiască spre a fi mutat în altă parte, iar sfârşitul 
tainei este îndumnezeirea lui prin consimţirea cu Dumnezeu”. Iar 
Sfântul Maxim zice: „Chipul cugetat al dumnezeieştei Scripturi 


177 Se pare că se referă la Epistola a IV-a, ed. Nichifor Theotokis, 
Atena, 1895, unde e vorba şi de cele trei trepte ale urcuşului (p. 384). 

preface pe cei cunoscători, prin înţelepciune, spre îndumnezeire, 
prin schimbarea la faţă a Cuvântului în ei, încât oglindesc cu faţa 
descoperită slava Domnului” (2 Corinteni 3, 18)1”8. Această viaţă 
contemplativă are nevoie de cele trei lucruri de care am pomenit 
înainte: de credinţă, de împărtăşirea Duhului şi de înţelepciunea 
bunei ştiinţe în Hristos Iisus, Domnul nostru. 

82. Viaţa contemplativă (văzătoare) în Duhul de viaţă 
făcător umple pe cel văzător în chip tainic de multe şi minunate 
vederi cugetate cu mintea (inteligibile), pe care nu le contemplă în 
aceeaşi clipă şi deodată, ci cu vremea şi prin înţelepţire 
îndelungată, după o rânduială şi în chip treptat. Acum îl auzi pe cel 
cu o astfel de viaţă zicând că vede din prisosinţa liniştii şi a 
depărtării de toate, afară de Dumnezeu: „Deosebit sunt eu până ce 
voi trece” (Psalm 140, 10). Altădată, că pentru întoarcerea cu 
cunoştinţa spre făpturi: „Cât s-au mărit lucrurile Tale, Doamne, 
toate întru înţelepciune le-ai făcut” (Psalm 103, 25); sau: 
„Mireasma veşmintelor Tale, ca o mireasmă de câmpie bogată, pe 
care ai binecuvântat-o, Doamne” (Facerea 27, 27). Uneori această 
viaţă, făcându-l să privească mai întins şi să urce suişuri cunoscute 
cu mintea (Psalm 85, 11), îl înduplecă să spună către Dumnezeu: 
„Umblu pe urma miresmei mirurilor Tale” (Cântarea Cântărilor 1, 
11); sau: „Înălţa-Te-voi, Dumnezeul meu, Împăratul meu, şi voi 
binecuvânta numele Tău în veac şi în veacul veacului” (Psalm 144, 
1); sau: „Mare este Domnul şi lăudat foarte şi mărirea Lui nu are 
margine” (Psalm 144, 3); sau: „Minunată s-a făcut cunoştinţa Ta de 
către mine, întăritu-s-a, nu voi putea spre dânsa” (Psalm 138, 6). 
Iar în alt loc: „Preaînalt eşti Tu, Doamne, în veac şi pomenirea Ta 
din neam şi în neam” (Psalm 101, 13). Inălţatu-Te-ai foarte peste 
toţi dumnezeii. Adică pregăteşte spre preamărirea lui Dumnezeu 
pe văzătorii ce se înalţă spre El, prin vederea mai presus de fire. 
Alte dăţi îi aduce la o vădită cunoaştere negrăită (apofatică), 
făcându-i să strige: „Nu este asemenea ie între dumnezei, 
Doamne, şi nu este nimic ca lucrurile Tale” (Psalm 85, 7). Şi celor 
ce privesc duhovniceşte „muntele cunoştinţei” şi „locul cel sfânt al 
lui Dumnezeu” le arată unde urcă şi unde se opresc „cei nevinovaţi 
cu mâinile şi curaţi la inimă” (Psalm 23, 4). Dar nu numai atât, ci 
acestora le dă să vadă şi suişuri până la ceruri şi coborâşuri până 
în adâncuri (abisuri), adică tainele înalte şi adânci. Uneori 


178 Omul se îndumnezeieşte prin schimbarea la faţă a lui Hristos în el, 
adică prin îndumnezeirea firii omeneşti a lui Hristos, unită cu firea lui şi 
întipărită în ea. Atunci oglindeşte pe faţa lui descoperită strălucirea 
umanităţii transfigurate a lui Hristos, devenită strălucire a lui. Atunci 
omul s-a făcut transparent pentru Hristos, Cel schimbat la faţă, sau 
îndumnezeit în umanitatea lui. 

văzătorul se opreşte minunându-se în preajma vederii feţei Celui în 
Treime. Alteori zăboveşte în contemplarea lui lisus şi a iconomiei 
întrupării şi în privirea uimită a tainelor mai presus de fire ce 
urmează din ea. 

lar după toate aceste multe şi fericite vederi, văzătorul ajuns 
luminat e introdus, o, ce har!, în chip minunat şi în sânurile înseşi 
ale lui Dumnezeu, unde-şi găseşte adevărata încetare de la toate, 
şi odihna negrăită, şi desfătarea duhovnicească şi mai presus de 
fire (ca să nu zic beţie) de bunătăţile lui Dumnezeu, şi extazul 
dumnezeiesc (ieşirea dumnezeiască din sine) în sânurile acelea 
mai mult decât binecuvântate, în a căror mare adâncime se ascund 
nenumărate taine dumnezeieşti, de care se apropie îndestulător 
prin simţirea suprafiinţei lui Dumnezeu'”9. Aceste sânuri le-a 
primit şi Avraam ca moştenire de Sus, căci şi Dumnezeu Însuşi S-a 
făcut parte a lui Avraam, după cuvântul: „Eu sunt Dumnezeul lui 
Avraam” (Facerea 26, 24). Deci Dumnezeu, fiind în chip deosebit 
Dumnezeul lui Avraam, şi sânurile lui Dumnezeu sunt sânuri ale lui 
Avraam (Luca 16, 22). Astfel, cine vrea să spună că viaţa văzătoare 
în Duh ridică pe cineva în sânurile lui Dumnezeu, sau în sânurile 
lui Avraam, spune că îl introduce în simplitatea deplină şi într-o 
bucurie mai mult decât iubitoare, precum şi că îl îndumnezeieşte, 
îl face fericit şi-l aşază întru mulţumire şi desfătare negrăită. Dar 
aceasta, numai dacă mintea lui s-a împărtăşit de înţelepciune şi se 
străduieşte cât mai mult să privească în Sus, în Hristos lisus, 
Domnul nostru. 


83. Dacă atât zidirea, cât şi Scriptura s-au desfăşurat prin 
cuvântul lui Dumnezeu şi, privite duhovniceşte, întăresc mintea şi 
toate puterile ei spre vederea şi înţelegerea lui Dumnezeu, odată 
ce inima e lucrată şi mişcată duhovniceşte, preaînţelept ne învaţă 
Prorocul David, spunându-ne într-un loc: „Cu cuvântul Domnului 
se întăresc minţile (pe care aici le numeşte ceruri) şi cu Duhul 
gurii Lui, toată puterea lor” (Psalm 32, 6); iar în altul: „Plin e 
pământul (cugetat cu mintea sau inima noastră) de mila Domnului” 
(Psalm 32, 5), adică de puterea, de lucrarea şi de mişcarea bine 
simțită şi vădită, mişcată de Duhul. Căci înainte de a simţi mintea 
în inimă lucrarea, puterea şi mişcarea (Duhului), nu numai că nu 


19 Termenul „suprafiinţa” (wnepovor6rnc) lui Dumnezeu e folosit de 
Dionisie Areopagitul pentru că „fiinţa”, zice el, e un nume ce se dă lui 
Dumnezeu prin asemănarea cu fiinţa celor create şi deci ne ţine legaţi de 
gândirea la aceasta. Această suprafiinţă e dincolo de orice ieşire a lui 
Dumnezeu la noi; e cu totul neînţeleasă. Totuşi, cel ce ajunge la privirea 
în adâncul de taine ale lui Dumnezeu „simte” acea suprafiinţă; o simte 
ascunsă sub acel adânc de taine. 

va agonisi tărie din cercetarea văzătoare şi duhovnicească a zidirii 
şi a dumnezeieştei Scripturi şi din aducerea raţiunilor din ele la o 
singură rațiune, ci o va copleşi şi o frică mare, ca nu cumva să se 
piardă umplându-se de năluciri!%0. De aceea, de voim să ne 
îndeletnicim cu contemplarea lui Dumnezeu din Scriptură şi zidire, 
spre a concentra în chip unitar multele raţiuni ale lucrurilor şi 
multele vederi (ale Scripturii) într-o singură rațiune şi într-un 
singur duh şi a avea o singură vedere unitară, simplă şi fără chip 
în nehotărnicia, nesfârşirea şi neîncepătoria ce ni se deschid în 
ele, să căutăm întâi să aflăm vistieria dinlăuntrul inimii noastre!8!. 
Şi să rugăm pe Dumnezeul cel sfânt să umple pământul nostru 
(lăuntric) de mila Lui. Şi atunci, cu toată puterea ce o vom avea, să 
dăm libertate minţii noastre să zboare, cum s-a zis, spre 
înţelegerea unitară, simplă, fără chip, veşnică, nesfârşită şi 
nehotărnicită a lui Dumnezeu, într-o vedere ajutată de Cuvântul şi 
de Duhul. 


84. Când omul va fi străbătut drumul virtuţilor în cuget 
smerit, cu răbdare, nădejde şi credinţă şi cu simţuri drepte şi 
simple, puterea şi lucrarea de viaţă făcătoare şi pururea 
izvorâtoare a Duhului Sfânt va veni în inimă, luminând puterile 
sufleteşti şi mişcându-le şi îndemnându-le potrivit cu firea lor. Ea 


180 Numai călăuzită de Duhul lui Dumnezeu, unit cu Cuvântul, mintea 
nu se umple de idei greşite, sau de năluciri cu privire la înţelesul lor. Căci 
Cuvântul lui Dumnezeu este totodată Rațiunea adevărată şi supremă. 
Câte erezii nu s-au născut prin interpretarea subiectivă a Scripturii şi 
câte explicări necreştine nu s-au dat lumii! Ca şi Sf. Maxim 
Mărturisitorul, autorul scrierii de faţă vede atât în creaţie, cât şi în 
Scriptură raţiunile şi înțelesurile aceluiaşi Cuvânt al lui Dumnezeu, sau 
ale aceleiaşi unice şi supreme Raţiuni. În lucrurile lumii şi în faptele şi 
învăţăturile Scripturii ni se adresează cuvintele aceluiaşi unic Cuvânt 
personal; prin raţiunile lor se vede aceeaşi unică Raţiune. Dar numai 
Duhul cel unit cu Cuvântul ne ajută să vedem raţiunile zidirii şi Scripturii 
ca raţiuni ale aceluiaşi Cuvânt personal sau aceleiaşi Raţiuni ipostatice; 
adică raţiunea noastră personală, făcută după chipul Raţiunii personale 
supreme, poate judeca drept, în conformitate cu Rațiunea supremă, şi 
poate sesiza lucrurile şi învăţăturile Scripturii drept cuvinte reale ale 
Cuvântului personal, numai pentru că Duhul Sfânt, ca Duh personal, 
întăreşte caracterul nostru personal, întărind în noi conştiinţa că ne 
aflăm, prin creaţie şi Scriptură, într-o relaţie cu Persoana supremă a 
Cuvântului. 

181 Vistieria dinlăuntrul nostru sunt Duhul şi Cuvântul lui Dumnezeu, 
primiţi la Botez (vezi Marcu Ascetul, Despre Botez, în Filoc. rom., 1, p. 
355), dar pe ei îi aflăm prin împrospătarea dialogului nostru cu Cuvântul 
în Duhul, prin rugăciune. 


CALIST CATAFYGIOTUL 


va atrage atunci mintea ţinută în lucrare la sine şi se va uni cu ea 
degrabă şi în chip negrăit, încât mintea şi harul vor fi cu adevărat 
şi neîndoielnic un duh. Atunci mintea, ajutată de suflarea harului, 
vine de la sine la vedere, punând capăt în chip negrăit umblărilor 
şi rătăcirilor ei prin lucrarea şi lumina Sfântului şi de viaţă 
făcătorului Duh!%2. Ea se mişcă atunci în descoperirile tainelor 
dumnezeieşti cunoscute cu mintea (inteligibile) şi ajunge să 
pătrundă în toată tăcerea şi liniştea, cu o privire proprie firii ei18, 
în cele negrăite şi mai presus de fire. 

Şi se adânceşte cu atât mai mult în privire şi e luată în 
stăpânire de Dumnezeu şi se înalţă pe cât poate spre vederea lui 
Dumnezeu, cu ştiinţa despre cele dumnezeieşti adunată din sfinte 
citiri, cu cât prisoseşte în smerenie, în rugăciune, sub lucrarea lui 
Dumnezeu întru Duhul Sfânt. Nu este atunci străin nici de lucrarea 
de teologhisire (de lucrarea de Dumnezeu cuvântătoare), ci ajunge 
numaidecât şi la lucrarea aceasta şi nu suferă să nu cuvânteze 
despre Dumnezeu (să nu teologhisească), şi încă neîncetat. Dar 
fără darul ceresc pomenit şi fără Duhul, Care suflă vădit, printr-o 
pururi mişcare, în inimă, toate câte le vede mintea sunt, vai, 
nălucirile ei!8. Şi toate câte le grăieşte despre Dumnezeu sunt 
cuvinte deşarte ce se pierd în aer, netrezind cum trebuie simţirea 


182 A mai spus şi mai înainte că lucrarea Duhului atrage mintea la sine. 
Acum adaugă că lucrarea Duhului se va uni cu mintea atât de mult, încât 
se vor face un duh, şi că mintea ajutată de har vine de la sine la 
contemplare. „De la sine” înseamnă că lucrarea harului care s-a unit cu 
mintea nu opreşte mişcarea spontană a minţii, ci o întăreşte. Dar o 
întăreşte spre vederea lui Dumnezeu. Spontaneitatea întărită a minţii 
înseamnă întărirea caracterului personal al omului. Persoana omului se 
întâlneşte în lucrarea sa, în care s-a întipărit şi pe care a întărit-o 
lucrarea Duhului, cu Duhul Însuşi. Omul îşi însuşeşte lucrarea Duhului, 
Duhul Îşi face proprie lucrarea omului, încât lucrează împreună ca un fel 
de unitate bipersonală. Lucrarea e una, dar teandrică, unitatea lucrătoare 
e una, dar bipersonală. Fiecare persoană şi lucrare e interpreta celeilalte. 
Prin persoana umană lucrează Persoana Duhului, dar fără ca persoana 
umană să înceteze de a lucra. Dimpotrivă, e făcută mai lucrătoare, dar 
lucrează lucrând totodată Duhul prin ea, în lucrarea ei. 

183 E „o privire proprie ei”, în sensul că se cere după ea, nu în sensul că 
o poate săvârşi cu puterile ei naturale. 

184 Duhul garantează obiectivitatea vederii minţii, sau a înţelegerii 
drepte a raţiunilor lumii şi ale Scripturii, şi, deci, şi dreapta teologhisire 
sau cuvântare de Dumnezeu. Căci El ţine mintea pe linia dreptei judecăţi, 
fiind unit cu Cuvântul, sau cu Rațiunea supremă, şi întărind pe văzător în 
calitatea lui adevărată de persoană. Contemplarea se face în tăcere. Dar 
după aceea ceea ce e contemplat e comunicat altora prin teologhisire, 
sau cuvântare de Dumnezeu. 

sufletului!85. Căci simţirea aceasta stă atunci numai sub înrâurirea 
cuvintelor ce vin din afară, din care se naşte rătăcirea cea mai 
cumplită privitoare la lucrurile cele cugetate cu mintea 
(inteligibile); şi grăirea de Dumnezeu însăşi e lăturalnică, 
trecătoare şi rea. Ea nu stă sub înrâurirea inimii lucrate de Duhul 
luminător, de la Care vine adevărul unitar şi neschimbat al celor 
cugetate cu mintea (inteligibile) şi al grăirii de Dumnezeu (al 
teologiei adevărate). Căci în acela în a cărui inimă, îndeobşte 
vorbind, nu se află în chip vădit puterea de viaţă făcătoare şi 
luminătoare a Duhului şi lucrarea pururi izvorâtoare sau 
inspiratoare, de voieşte cineva să zică aşa, sau curgătoare, nu se 
află unirea înţelegătoare, ci mai degrabă dezbinare!8%; nici putere 
şi statornicie, ci mai degrabă slăbiciune şi nestatornicie; nici 
lumină şi vedere a adevărului, ci mai degrabă întuneric şi 
plăsmuire deşartă de năluciri, şi, peste tot, cale nesăbuită şi 
rătăcitoare. 

Pentru că în trei planuri sau pe trei căi poate umbla, după 
Părinţi, mintea: pe calea firii, pe cea mai presus de fire şi pe cea 
potrivnică firii. Când vede ceva cugetat cu mintea (inteligibil) într- 
un lucru concret, vede după fire, dar cu lucrarea mai presus de fire 
a Duhului; când vede în ipostas, dar nu într-un lucru concret, vede 
un drac sau un înger. Dacă mintea s-a unificat în parte şi făclia 
Duhului luminează mai tare, vede în chip mai presus de fire şi, 
desigur, neamăgitor. lar când mintea, privind cele ce se văd, se 
împarte şi se întunecă şi puterea ei de viaţă făcătoare se stinge, 
atunci vede ceva potrivnic firii, şi vederea aceea e amăgitoare. De 
aceea, nu trebuie să ne întindem cu mintea spre vederea 
duhovnicească în ipostas, nici să credem în orice fel de vederi, 
până ce inima nu e înrâurită şi mişcată de puterea Duhului Sfânt - 
potrivit cu cele zise înainte -, dacă vrem să avem minte sănătoasă 
şi înţeleaptă. 


85. Unii, lucrând înţelept, încearcă să-şi tămăduiască 
fierbinţeala patimilor cu roua cerească a harului. Despre aceştia s- 
a scris: „Roua cea de la Tine tămăduire ne este nouă” (Isaia 26, 
19). Altora, aceeaşi rouă, unindu-se cu un ajutor dumnezeiesc mai 
mare, li se preface în mană, sau într-un fel de pâine, dacă e primită 


155 Numai cuvintele celui în a cărui inimă suflă Duhul sunt cuvinte 
pline de viaţă, de convingerea că prin ce spune prin ele se asigură viaţa; 
de aceea, numai ele trezesc în auzitor, puternic şi durabil, simţirea 
sufletului. 

186 Cel în a cărui inimă nu e Duhul nu e unificat nici în el însuşi, ci 
dezbinat, sfâşiat. Duhul Sfânt unifică, pentru că, fiind puternic şi aducând 
cu Sine viaţă nouă, atrage toate puterile sufletului la Sine. 

cum se cuvine şi cu vrednicie, cu frângerea inimii smerite, şi cu 
apa lacrimilor, şi cu focul cunoştinţei duhovniceşti. Şi aşa li se face 
spre mâncare, după chipul mâncării îngereşti. Despre aceştia s-a 
zis de multe ori cu bun temei: „Pâine îngerească a mâncat omul” 
(Psalm 77, 29). Dar sunt şi unii a căror fire, după ce au înaintat, li 
se face şi li se arată, într-un chip mai înalt, ea însăşi mană. Aceştia 
sunt cei despre care zic Evangheliile: „Ce este născut din Duh, duh 
este” (loan 3, 6). Prima treaptă este a înţelepţilor ce se 
îndeletnicesc cu liniştirea (isihaşti). Cea de după ea este a celor ce, 
pe lângă cunoştinţa dumnezeiască, se şi nevoiesc întru tăcere. lar 
a treia (cea mai înaltă) este a celor ce s-au făcut cu totul simpli şi 
s-au preschimbat în Hristos lisus, Domnul nostru1%7. 


86. Scăpând mintea în chip înţelegător (inteligibil), prin 
har, de faraon şi din Egipt şi din ostenelile şi necazurile de acolo, 
adică din vieţuirea trupească ce ridică valurile pătimaşe ale 
răutăţii amare şi sărate, şi ajungând în pustie, adică la o vieţuire 
izbăvită de egiptenii înţeleşi cu mintea (inteligibili), şi, scurt 
vorbind, pătimind în chip înţelegător (inteligibil) toate cele ce au 
venit atunci asupra evreilor în chip văzut, şi izbăvindu-se de ele, 
mănâncă, printr-o simtire sigură a sufletului, o mană înţeleasă cu 
mintea (inteligibilă) al cărei chip îl mânca atunci Israel în mod 
simţit. lar după începutul (acestei vieţuiri) se întâmplă că, aşa cum 


187 Despre cele trei trepte ale urcuşului s-a vorbit şi în cap. 81. Aici ele 
se descriu puţin diferit. Celor de pe prima treaptă harul li se face rouă 
tămăduitoare a fierbinţelii patimilor. Celor de pe a doua, mana care, ca 
mâncare, îi ajută în creşterea duhovnicească prin cunoaşterea raţiunilor 
dumnezeieşti ale lucrurilor. Această treaptă are două etape. A doua etapă 
a ei este contemplarea acestor raţiuni în tăcere. Pe a treia treaptă harul 
se uneşte deplin cu omul, încât se face un duh cu el. Asimilarea omului cu 
harul a devenit completă. E ceea ce s-a spus şi în cap. 84 şi ceea ce am 
încercat să explicăm la nota 179. Dar aici se precizează că omul devenit 
un duh cu harul s-a făcut cu totul simplu şi s-a preschimbat în Hristos. 
Tot ce am spus la nota 179 despre lucrarea lui devenită lucrarea Duhului, 
sau despre lucrarea Duhului devenită lucrare a omului, se poate aplica la 
raportul omului cu Hristos. Acela poate spune: „Nu mai viețuiesc eu, ci 
Hristos vieţuieşte în mine” (Galateni 2, 20). Hristos e în eul omului în 
mod lucrător; omul e în Eul lui Hristos în mod lucrător. Sunt o unitate 
bipersonală. Starea de simplitate la care a ajuns omul nu înseamnă numai 
eliberarea minţii lui de chipurile felurite ale lucrurilor, ci şi umplerea ei 
întreagă de Hristos, nu numai ca gândit de minte, ci şi ca gânditor şi 
lucrător în ea, fără ca prin aceasta să se anuleze gândirea omului prin 
mintea şi lucrarea Sa, ci potenţându-se gândirea şi lucrarea lui. Căci 
Hristos gândeşte cu gândirea minţii, făcută gândirea Lui, şi lucrează cu 
lucrarea voinţei omeneşti, făcută lucrare a voinţei Lui. 

pofteau aceia cărnurile văzute, să poftească şi ea, din cauza 
amintirii, jertfele înţelese cu mintea (inteligibile) ale egiptenilor 
într-un chip primejdios şi nu mai puţin greşit!%5. Aceasta o face să 
cunoască o întoarcere a lui Dumnezeu de la sine, până ce prin 
rugăciunea căinţei Il face pe Dumnezeu iarăşi milostiv. 

Şi aşa, dacă se hrăneşte cu mana în linişte, înaintând vremea 
şi harul sporindu-şi înrâurirea şi puterea asupra ei, mintea îşi vede 
limpede, cum s-ar spune, trupul cel cugetat cu mintea (inteligibil) 
prefăcut în firea manei!%%. O astfel de minte ce mănâncă mană are 
o cumpănă duhovnicească şi nişte talgere (Leviticul 19, 36), de 
care folosindu-se la cântărirea manei, nu adună mai multă decât îi 
este de trebuinţă pentru hrană în fiecare zi, ca nu cumva, 
întrecând măsura, să se putrezească toată şi să se piardă şi, 
deodată cu ea, să se piardă din lipsă de hrană şi mintea care nu 
ţine măsura. 

lar mintea care mănâncă mană se cunoaşte prin aceea că, 
nemâncând nimic altceva, duce vădit o viaţă mai frumoasă decât 
tot cel ce mănâncă altceva, se înţelege, în chip înţelegător 
(inteligibil). Şi aceasta, pentru că s-a preschimbat şi ea oarecum, 
prin obişnuinţa mâncării, în calitatea manei, ca să zicem aşa. lar 
semnul acestui fapt este lipsa oricărei pofte de celelalte 
mâncăruri, pe care le poftea înainte, precum şi aceea că 
pretutindeni vrea să mănânce numai mană şi că s-a făcut prunc şi 
s-a lipit de cinstirea lui Dumnezeu. De altfel, nu e de mirare că 
cineva se preface în ceea ce mănâncă neîncetat şi poartă în sine 
vreme îndelungată. 

Deci nici prefacerea minţii prin obişnuinţă în însuşirea manei 
nu este ceva nefiresc. Căci e foarte firesc ca o hrană necontenită şi 
neschimbată să prefacă în sine pe cel ce-l hrăneşte. Astfel, mintea 
nu numai că dobândeşte treapta de înger, ci se face şi părtaşă de 


18 După ce mintea s-a eliberat de patimile păcătuirii amare şi sărate 
(păcătuirea aduce amărăciune şi gustul pişcător, pe de o parte plăcut, pe 
de alta neplăcut al sării, spre deosebire de gustul delicat, subţire, al 
vieţuirii curate), mai e totuşi urmărită de amintirea păcatelor şi se simte 
atrasă să le încuviinţeze din nou, ca pe nişte jertfe aduse în mod spiritual 
zeilor-demoni, asemenea celor ale egiptenilor. Părinţii şi scriitorii 
bizantini nu foloseau pentru aceste experienţe termenul spiritual, cum se 
foloseşte în Occident, pentru că ei puneau un mare accent pe „minte” şi 
pe conținuturile ei naturale sau mai presus de fire, adică pe cele 
„inteligibile”, pentru că, de fapt, de la minte încep ispita şi păcatul sau 
depărtarea de ele. 

1% „Trupul inteligibil”, adică fiinţa minţii, se preface în firea manei sau 
în har. E ceea ce s-a spus şi în cap. 84 şi 85 şi s-a explicat la notele 179 şi 
184. 

înfierea dumnezeiască, mutându-se cu dreptate de la o slavă 
duhovnicească la altă slavă, şi nu numai privind la Unul, ci ea 
însăşi făcându-se una şi vieţuind şi împărtăşindu-se mai presus de 
lume de El. Căci, ca să zic aşa, împărtăşindu-se de taine negrăite 
în chip dumnezeiesc şi cu iubire de Dumnezeu întru Duhul Sfânt, 
se face în chip desăvârşit ca cele văzute şi preamărite, încât se 
vede şi pe sine ca prefăcută prin deprindere în însuşirea manei. 
Această treaptă este cu mult mai înaltă şi mai cinstită decât a celui 
ce se ştie pe sine că mănâncă mană, dar nu s-a preschimbat pe 
sine însuşi, prin deprindere, într-o însuşire a manei. Prima stare o 
pătimeşte mintea la început, când se adună în ea însăşi într-o 
unitate gândită cu mintea. Iar a doua este arătarea lămurită a unei 
uniri mai vădite, a descoperirii unor taine ale cunoaşterii şi a 
desfacerii desăvârşite de toate şi a înţelegerii mai presus de 
simplitate. 


87. Mintea este simplă prin fire, pentru că şi Acela al 
Cărui chip este, adică Dumnezeu, este simplu!%. Iar fiind aşa, îi 
place să şi lucreze în mod simplu!*1. Căci oricui îi place ceea cei 
se potriveşte prin fire. Dar mintea se face şi felurită, însă nu din 
pricina sa, ci din pricina simţurilor şi a celor supuse simţurilor, 
prin care îi vin înțelegerile celor cunoscute cu mintea. Când însă 
îşi aşază raţiunea între ea însăşi şi simţuri şi lucrurile supuse 
simţurilor, şi aceasta cumpăneşte şi judecă cu pricepere, fără să 
facă simţurile mai tocite decât trebuie şi fără să acopere sau să 
dispreţuiască frumuseţile celor supuse simţurilor cu uşurinţă, sau 
să le laude în chip josnic, şi, deci, fără să pună autoritatea minţii 
sub ascultarea acestora cu nepăsare, şi dând cu înţelepciune 


1% Mintea e simplă prin fire. Numai alipirea ei de suprafaţa lucrurilor 
mărginite, sau de suprafaţa mărginită a lucrurilor, alipire contrară 
năzuinţei ei, o face felurită, adică o face să fie parcelată între chipurile 
care o ocupă, sau să treacă de la un chip mărginit la altul. De altfel, 
însăşi trebuinţa simțită de minte de a face asocieri între lucruri, de a le 
explica pe unele prin altele, arată tendinţa ei spre unitate, spre 
simplitate, spre dezmărginire. Mintea este simplă prin fire, deci 
nehotărnicită, şi capabilă să cuprindă toate, pentru că este chipul lui 
Dumnezeu, Care e simplu prin excelenţă, ca nehotărnicit şi 
atotcuprinzător prin Sine. Despre simplitatea minții şi despre 
scufundarea ei în adâncul luminii dumnezeieşti, sau al întunericului 
supraluminos al lui Dumnezeu, a vorbit mai înainte cu preferinţă Sf. 
Simeon Noul Teolog (în Capete teologice şi practice, Il, 14, 16, 17, 18, în: 
Filoc. rom., VI). 

191 Minţii îi place să lucreze în mod simplu, adică să cuprindă totul în 
chip nehotărnicit, să intre în relaţie cu Cel simplu, în Care se cuprind 
toate în mod nediferenţiat. 

fiecăruia ce i se cuvine, atunci mintea se face îndată unitară şi 
simplă, restabilindu-se în firea ei!%. Depărtându-se de cele 
împărţite, ea începe iarăşi să iubească pe Cel Unul şi simplu şi să 
lucreze unitar şi simplu. Şi iubindu-L. pe Acela, Il caută şi, 
căutându-L, îşi poartă zborul mai presus de tot ce e compus, până 
ce află pe Cel cu adevărat şi propriu Unul şi simplu, Care este 
Dumnezeu. lar ajunsă aici, acum stă acoperită numai de aripile 
Lui, acum pluteşte în văzduh, desfătându-se cum se cuvine să se 
desfete mintea păzită şi purtată de Dumnezeu. 


88. Ceaţa groasă, aşezată de patimi pe puterea 
străvăzătoare a sufletului, îl face să vadă altele decât pe Cel ce 
este. Dar când, prin rugăciunea deasă, prin împlinirea poruncilor 
şi prin înălţarea la vederea lui Dumnezeu, mintea înlătură cu 
ajutorul harului de la sine ceața groasă de care am pomenit, vede 
limpede că vede pe Dumnezeu!'%, neavând nevoie de niciun 
tălmaci pentru aceasta, cum n-are cineva nevoie de învăţător ca să 
vadă cu simţurile, de nu are ceva aşezat pe pupila ochiului, care o 
stinghereşte. Căci, precum lucrurile supuse simţurilor sunt legate 
cu simţurile când acestea sunt sănătoase, aşa cele cugetate cu 
mintea sunt familiare înțelegerilor curăţite de zgura patimilor, şi, 
precum prin perceperea cu simţurile se naşte cunoaşterea 
lucrurilor supuse simţurilor, aşa din privirea înţelegătoare se naşte 
vederea celor cugetate cu mintea. lar după ea urmează 
contemplarea fără chip, nehotărnicită, neînchipuită şi simplă a lui 
Dumnezeu, care, ţinând mintea în stăpânirea ei, o face slobodă de 
toate cele supuse simţurilor şi cunoscute cu mintea (inteligibile), 
închizând-o în adâncul  nesfârşitului, necuprinsului şi 


1% Se precizează aici că mintea e restabilită în simplitatea ei 


nehotărnicită nu prin dispreţuirea lucrurilor sensibile, ci prin 
descoperirea frumuseţii unitare din toate, prin depăşirea a ceea ce le 
desparte. 

19% „Vede că vede pe Dumnezeu”: e conştientă că vede pe Dumnezeu. 
Vederea pur şi simplu o au şi animalele, dar omul e conştient că vede. 
insă Dumnezeu nu poate fi văzut decât în mod conştient. El trezeşte şi 
întăreşte conştiinţa omului că se află în faţa Lui. Aşa cum Dumnezeu, 
nefăcând pe om ca obiect, îl face prin libertatea Sa liber, aşa îl face prin 
conştiinţa Sa conştient. 

nehotărnicitului!*, copleşită de uimire, cum nu se poate arăta prin 
cuvânt. 


89. O, Stăpâne, Cel ce eşti începutul şi atotţiitorul tuturor 
celor văzute şi gândite; Cel ce ai ca început lipsa de început, 
Necreatule; ca hotar, nehotărnicia, Nesfârşitule; ca fire, ceea ce e 
mai presus de fire, Necuprinsule; ca fiinţă, ceea ce e mai presus de 
fiinţă, Nefăcutule; ca chip, lipsa de chip, Nevăzutule; şi proprie, 
veşnicia, Nestricăciosule; ca înfăţişare, lipsa de înfăţişare, Cel ce 
eşti fără urmă!%; ca loc, ceea ce nu se poate înconjura, 
Neînconjuratule; ca cuprindere, ceea ce e  necuprins, 
Necuprinsule,  Necercetatule; ca cunoaştere şi vedere, 


necunoscutul şi nevăzutul, Neapropiatule şi Neînţelesule; ca 


cuvânt, ceea ce nu se poate povesti, Nepovestitule!%; ca tălmăcire, 


ceea ce nu se poate tălmăci, Negrăitule; ca înţelegere, 
neînţelegerea, Neînţelesule; şi, peste tot, ca afirmare, negarea cea 
mai presus de toate, Cel ce eşti mai presus de Dumnezeu!%. Întreg 
eşti minune, linişte, curaj, dragoste, dulceaţă, mulţumire şi 
siguranţă în toate, lipsă de griji şi bucurii, Tu, Care singură eşti 


194 Închiderea” minţii în adâncul infinitului e un termen impropriu, 
folosit de nevoie în lipsa altuia mai bun. În infinitate şi nehotărnicie 
mintea se află la larg. Dar ea e totuşi închisă în adâncul acestora, încât 
nu mai poate ieşi, nu mai simte plăcerea să iasă în îngustime. E închis 
cineva în libertatea de afară, întrucât nu mai poate „ieşi” din ea în 
temniţa îngustă. 

1% Cel ce n-are nicio înfăţişare nu lasă nicio urmă, cu ajutorul căreia s- 
ar putea spune unde a fost sau unde este. 

1% Dumnezeu e Cuvânt ce nu se poate spune deplin în cuvinte, cum, 
păstrând proporţiile, şi persoana omenească e cuvânt ce nu se poate 
exprima exact, fapt care ne sileşte să folosim cuvinte fără sfârşit pentru a 
o descrie, dar totdeauna insuficient. Dumnezeu e Cuvântul personal 
cuvântător, Care Se revelează pe Sine prin cuvinte, dar nu Se poate 
epuiza în manifestările şi cuvintele Sale inteligibile, chiar dacă S-ar folosi 
de ele la infinit, aşa cum e cazul, păstrând proporţiile, şi cu persoana 
omenească. 

197 „Mai presus de Dumnezeu (wnepOeoc)”. Termenul e luat iarăşi de la 
Dionisie Areopagitul, pentru a arăta că Dumnezeu e mai presus de ceea 
ce socotim şi numim noi Dumnezeu. De altfel, toate numele ce le dăm lui 
Dumnezeu trebuie, pe de altă parte, negate, întrucât Dumnezeu e mai 
presus de ceea ce exprimă ele în mod obişnuit, prin împrumutare de la 
creaturi; sau trebuie pus înaintea lor cuvântul „supra” sau „mai presus”. 
Căci lui Dumnezeu nu I se neagă bunătatea, infinitatea, fiinţa, pentru că 
ar fi lipsit de ele, ci pentru că le are într-un mod nu numai potenţat, ci 
transcendent modului în care le au făpturile. 

slavă, împărăție, înţelepciune şi putere ipostaziată!1%8 
De aceea, pricinuieşti răpirea din toate cele văzute şi oprirea 
de la toate cele gândite în chip negrăit!%. De aceea, în Tine, 
Dumnezeule negrăit, este odihna minunată a celor ce privesc prin 
împărtăşirea de Duhul Sfânt. 


90. „Dumnezeirea, minunându-ne, e prin aceasta şi mai 
mult dorită, şi, fiind dorită, curăţă”, zice Grigorie Teologul?%. „Iar 
curăţând pe cei ce o doresc, îi îndumnezeieşte. Iar cu cei ajunşi 
astfel vorbeşte cum ar vorbi cu casnicii Săi”. Dar nu numai 
Dumnezeu face aşa, ci şi cei curăţiţi astfel se întreţin cu cele 
dumnezeieşti şi cu Dumnezeu, în duh şi adevăr, cum s-ar întreţine 
cu cele familiare lor. De aceea, şi Teologul continuă: „Căci 
Dumnezeu Se uneşte cu dumnezei şi se face cunoscut lor”. Vezi 
minunea unirii? Căci zice: „Dumnezeu Se uneşte cu dumnezei”. De 
fapt, dacă unirea se înfăptuieşte între cei ce simt la fel, e vădit că 
şi simţămintele şi bucuriile lor sunt aceleaşi. De aceea, mai zice şi 
că „se face cunoscut lor”. Căci cei îndumnezeiţi şi ajunşi dumnezei 
prin har trăiesc cu cele dumnezeieşti şi cu Dumnezeu ca şi cu cele 
familiare, şi le cunosc pe acelea aşa cum contemplă Dumnezeu, 
într-un chip asemănător, pe cei ajunşi în chipul dumnezeiesc şi 
dumnezei, şi vorbeşte şi Se uneşte cu ei, potrivit celor spuse. De 
aceea, adaugă marele Grigorie, nu fără rost, ci spre ştire: „Şi atât 
e cunoscut Dumnezeu de cei curaţi şi de aceşti dumnezei, cât îi 
cunoaşte, în chip asemănător, Cel ce e prin fire Dumnezeu, pe 
dumnezeii prin lucrare”201. 


1% Toate însuşirile lui Dumnezeu sunt ipostaziate, sau îşi au suportul 
într-un ipostas, într-un Subiect suprem, în Persoană. Nimic din cele 
gândite nu există în sine, ci în ipostas. Numai ipostasul e real prin sine. 
Însuşirile şi lucrările îşi au realitatea numai în ipostas. 

1% În Persoana sau în comuniunea personală supremă e singura odihnă 
a gândirii, pentru că singură ea mulţumeşte gândirea şi o face să 
găsească în ea infinitatea gândită de ea. Mintea nu e mulţumită în 
gândirea ei cu nimic ce nu e persoană, pentru că nimic nu este explicabil 
decât din persoană. Dar în persoană subiectul omenesc află nu numai 
odihna gândirii, în acelaşi timp mereu hrănită de ea, ci şi odihna setei de 
iubire, mereu satisfăcută de ea. 

2% Pe cei ce îl doresc îi curăţă de alipirea la cele inferioare, pentru că 
îi atrage spre El şi-i ţine alipiţi la El. 

201 Atât Il cunosc pe Dumnezeu cei ajunşi dumnezei prin har, cât îi 
cunoaşte Dumnezeu pe ei. Căci Dumnezeu atât Se sălăşluieşte cu puterea 
Lui în ei, cât îi cunoaşte; deci atât îi împuterniceşte în cunoaşterea Lui de 
către El, cât Se sălăşluieşte El în ei, prin faptul că îi cunoaşte. Ei Îl 
cunosc pe Dumnezeu ca oameni, dar în măsura în care participă la El. Nu 
depăşesc în cunoaşterea lor calitatea lor de participanţi la Dumnezeu, 

Şi poţi să-ţi închipui cât, dacă judeci cum se cuvine. Mult sunt 
fericiţi cei ce se înalţă, precum se cuvine, spre vederile 
contemplaţiilor lui Dumnezeu, cu toată puterea sufletului şi cu 
pricepere duhovnicească. Căci îi vezi covârşiţi de necuprinsul lui 
Dumnezeu, din pricina  neîncepătoriei, a  nepătrunderii, a 
nehotărniciei, a veşniciei şi a nesfârşirii din jurul Lui, uimiţi cu 
totul de minunea lui Dumnezeu mai presus de orice minune. Din 
pricina aceasta sufletul lor rămâne lipit cu dragostea „după 
Dumnezeu” (Psalm 62, 8) şi sunt cuprinşi de un dor de nesuportat 
de a contempla faţa dumnezeiască şi frumuseţea ei preamărită, 
topindu-se de fericirea pătimirii ei. Şi aşa se curăţă şi se 
îndumnezeiesc sub lucrarea dumnezeiască, şi se fac în chipul lui 
Dumnezeu şi dumnezei, şi se unesc întru cunoştinţă cu Dumnezeu. 

lar Dumnezeu, făcându-Se cunoscut celor îndumnezeiţi din 
prisosinţă, în urma darului mai presus de fire şi al îndumnezeirii 
lor şi al unirii dumnezeieşti, răpeşte în chip minunat, cu 
frumuseţea Lui mai presus de frumuseţe, toată simţirea 
înţelegătoare şi toată dorinţa lor, încât îi ţine fermecaţi în jurul 
Său, ca pe nişte alţi îngeri, care cântă într-o pornire nereţinută, 
aşa cum se cuvine: „Dumnezeu a stat în adunarea dumnezeilor şi 
în mijloc va alege pe dumnezei” (Psalm 81, 1); şi: „Dumnezeul 
dumnezeilor, Domnul a grăit şi a chemat pământul (adică pe 
pământeni), de la răsăriturile soarelui până la apusuri” (Psalm 49, 
1-2); şi „Căpeteniile popoarelor s-au adunat la un loc cu 
Dumnezeul lui Avraam” (Psalm 46, 9); şi au stat împrejurul lui 
Dumnezeu cum stau „serafimii împrejurul Lui” (Isaia 6, 2), primind 
iluminările dumnezeieşti ale tainelor mai presus de lume şi 
ţinându-se nedesfăcuţi de Dumnezeu, Cel ce e mai presus de toate 
în chip nesfârşit. Dacă deci cei curaţi cu inima sunt fericiţi, după 
spusa Domnului, fiindcă „vor vedea pe Dumnezeu” (Matei 5, 8), 
cum nu vor fi fericiţi văzătorii, care se curăţă prin uimirea ce-i 
cuprinde din cunoaşterea lui Dumnezeu, înălțându-se prin sporire 
la treapta lui Dumnezeu? Drept aceea, cei ce doresc fericirea 
trebuie să pătimească îndumnezeirea şi să stea astfel nemişcaţi ca 
nişte heruvimi în jurul lui Dumnezeu, să se ţină cu toată sârguinţa 
de contemplatie, de ştiinţă şi de făptuire, în Hristos lisus, Domnul 
nostru. 


91. Aş vrea să Te văd cât mai bine şi apoi să Te 
preamăresc, Făcătorule de viaţă, viaţa celor ce Te văd pe Tine, 


pentru că nici Dumnezeu nu-i cunoaşte altfel decât în calitatea lor de 
participanţi la El. Dar cine poate înţelege totuşi înălţimea gradului său de 
participant la Dumnezeu, deci mărimea cunoaşterii lui de către 
Dumnezeu şi a cunoaşterii lui Dumnezeu de către el? 

Doamne, Dumnezeul meu. Dar, voind, nu ştiu cum să grăiesc în 
chip vrednic de Tine; cu adevărat nu pricep şi mă încurc. O, cât de 
propriu Te are mintea, Stăpâne, Făcătorule, Atotînţelepte. Numai 
văzându-Te pe Tine se bucură de pace şi de odihna proprie ei. Căci 
Te doreşte prin fire tocmai întrucât e minte, şi caută să se 
izbăvească de împrăştierea în cele de afară şi văzute, ca, liniştită 
din partea lor, să cugete la ea însăşi şi mai ales să înţeleagă şi să 
pătrundă cu agerime naturală cele mai înalte şi, prin desăvârşita ei 
lipsă de materie, să se lipească de cele mai tari. Prin raţiunea 
firească, ea tinde de la sine spre ceea ce e aşezat mai presus de 
toate şi e mai sus de tot ce e supus simţurilor. 

Deci e vădit că, ajutată cum se cuvine de înrâurirea Duhului 
Sfânt, arătată în credinţă, înălțându-se sau, mai bine zis, atrasă 
fiind, întrucât e minte, de către cele gândite (inteligibile) din jurul 
Tău, ca de nişte rudenii, doreşte mult să Te vadă, cu toată râvna 
sufletului. Căci ea pătimeşte aceste lucruri minunate şi fericite 
potrivit cu firea ei. Fiindcă prin firea ei, ca una ce e înţelegătoare, 
e mai înaripată şi mai iute ca toate făpturile, iar cele gândite 
(inteligibile) sunt în chip firesc dorite de ea; ea are nevoie să le 
cugete şi să le înţeleagă, cum au nevoie vieţuitoarele îmbrăcate în 
simţuri de cele supuse simţurilor, ca să le mănânce. Căci pentru 
minte a cugeta şi a înţelege e acelaşi lucru ca pentru vieţuitoarele 
îmbrăcate în simţuri a mânca cele supuse simţurilor. Căci, precum 
mintea trăieşte propriu-zis, creşte, se bucură şi se desfată prin 
înţelegere, aşa vieţuitoarele îmbrăcate în simţuri au acestea prin 
mâncare. lar acestea le pătimeşte mintea prin aceea că lucrează, 
ceea ce înseamnă în chip covârşitor că înţelege; şi aceasta se 
întâmplă mai ales atunci când, prin bunătatea Ta duhovnicească, a 
ajuns în chip negrăit în Tine, dorinţa ei unindu-se cu farmecul 
slavei Tale. Căci acela care are o dorinţă după ceva ce va gusta 
când se va împărtăşi de ceea ce îl atrage, mai ales dacă aceea e 
aşa cum eşti Tu şi dacă prin orânduirea Ta dorinţa lui se îndreaptă 
spre ceva aşa de mare cum eşti Tu? Căci Tu, Impărate 
atotînţelepte, Atotputernice, preabune Doamne, zidind mintea ca o 
fiinţă înţelegătoare, ai făcut-o de aşa fel, ca să se veselească cu 
prisosinţă de cele ale Tale, potrivit cu firea ei, şi să se 
împărtăşească în chip negrăit şi cu adâncă uimire de dragostea Ta 
dumnezeiască, şi să Te iubească cu o plăcere nebunească şi cu un 
entuziasm beat. 

Deci mintea, fiind zidită iubitoare la culme de frumuseţe şi de 
bunătate şi fiind prin fire iubitoare de acestea, are prin pronia 
dumnezeiască dorinţa de a înţelege pururi cele înalte şi de a le 
pofti pe cele ce-i stau în faţă şi de a se bucura de mai înainte de 
cele mai bune. lar odată cu aceasta, Tu i Te arăţi în chip 

preaînţelept ca atare şi o răpeşti, făcând să fie atrasă de dragostea 
vederii Tale şi să iasă din toate, cu întreaga simţire a sufletului, 
pentru a rămâne numai cu Tine. Căci nu Te arăţi numai felurit, Tu, 
Cel preadulce, nici numai simplu, nici numai cuprins, nici numai 
necuprins, nici numai înfricoşător, nici numai blând, ci acum aşa, 
acum altfel ca, în felul acesta, mişcarea şi schimbarea minţii, 
trecând de aici acolo, să nu aibă nicio pricină de a se abate spre 
vreun lucru din cele ce sunt în afară de Tine, pentru varietate, 
chipurile, sau pentru simplitate, pentru dorinţa după ceea ce e 
necuprins sau după ceea ce poate fi cuprins, pentru a găsi ceva 
înfricoşător sau ceva blând2%2. 

În general, Tu fiind binele şi frumosul cel Unul în chip 
cuprinzător şi începătura mai presus de bine şi de frumos, care dă 
gustarea tuturor bunătăţilor şi frumuseţilor, mintea nu poate 
contempla, petrece şi nu se poate desfăta în chip deplin felurit 
decât în Tine. Căci Tu ai în Tine Însuţi toate, în calitate de cauză, 
şi Te afli mai presus de toate, ca Ziditorul lor de nesfârşite ori 
nesfârşit mai presus de frumuseţe. Astfel, fiind Unul după fiinţă, 
Dumnezeule, Te faci văzut felurit după lucrări, pentru mulţimea 
lor, şi mare pentru mărimea lor. 

Deci, chiar dacă Te laşi cuprins de unii, le apari iarăşi 
atotluminat şi covârşitor. Căci, fiind după fiinţă cu totul necuprins, 
nu eşti cuprins deplin nici după lucrare şi putere. Pentru că cine a 
aflat măsura puterii Tale? Iar înţelepciunea Ta cine a cunoscut-o? 
Şi oceanul bunătăţii Tale cine l-a cercat? Şi, peste tot, cine a 
priceput până la capăt ceva din ale Tale? Măcar că, pe de altă 
parte, după toate acestea Te laşi în alt chip cuprins. 

De fapt, mintea începând contemplarea de la cele înţelese 
(inteligibile) din lucrurile văzute, urcă pe urmă la cele ce sunt una 
şi necuprinse în jurul Tău, Mântuitorule. Atrasă apoi de farmecul 
dulce şi deplin a ceea ce cuprinde şi mânată de iubirea ei de 
frumuseţe şi de bine, se grăbeşte cu toată sârguinţa şi râvneşte să 
urce pe cât se poate dincolo şi de aceasta. Dar fiindcă nu izbuteşte 
să ajungă mai departe, cugetând prin asemănare la ceea ce îi 
scapă, fără doar şi poate, ca la ceva ce e mai presus de toate, e 
cuprinsă de o mare dragoste şi se îmbată nebuneşte de Tine şi 
doruri arzătoare i se aprind în suflet, făcând din ceea ce cuprinde 
din Tine o materie care întreţine focul dragostei dumnezeieşti 
pentru ceea ce nu cuprinde şi, din nepricepere, merinde pentru o 


202 Deşi e simplu în Sine, dar Dumnezeu Se arată minţii ca felurit, 
pentru că aceasta este, înainte de a ajunge la El, iubitoare de felurime. 
Prin cele felurite însă Dumnezeu o conduce spre El ca Unul. Dar în El ca 
Unul le găseşte pe toate. 

mai mare dragoste?%5. 

Căci ceea ce se poate cuprinde din jurul Tău, Atotînţelepte, 
nu o farmecă mai mult decât o aprinde ceea ce scapă înţelegerii şi 
e neajuns cunoaşterii. Căci aceasta susţine uimirea şi îndeamnă la 
o dorire deosebită. Aş putea adăuga că aceea îndeamnă şi la o 
căutare nu a ceea ce eşti Tu după fiinţă, căci aceasta nu este 
nimănui în niciun fel cu putinţă de aflat, ci a necuprinsului puterii 
şi lucrării fiinţiale şi îndeobşte contemplate şi teologhisite în jurul 
Tău, care sunt, cum s-a spus, nesfârşite din pricina mărimii şi 
nepătrunse din pricina mulţimii lor. Căci în acestea, care sunt în 
jurul Tău, măcar că nu se poate ajunge la marginea lor deoarece 
sunt nesfârşite, dar celui ce se apropie prin curăţie de Tine şi-şi 
pironeşte privirea la frumuseţea Ta îi este cu putinţă să ajungă la 
vederi mai limpezi şi mai luminoase şi să se îndumnezeiască pe 
măsura lor. De aceea şi aprinzi cu raza dragostei mintea care 
stăruie lângă Tine, cât este cu putinţă, luminând-o tot mai mult şi 
mai mult şi introducând-o în nepătrunse şi tainice vederi mai 
presus de ceruri. O, Monadă (Unitate) prealăudată şi Treime 
preaînchinată, adânc nepătruns de putere şi înţelepciune! Cum din 
această dragoste, ca de la un loc de plecare în zbor, ca de la o linie 
de pornire, introduci în atotdumnezeiescul întuneric din preajma 
Ta mintea care s-a curăţat cum se cuvine, mutând-o de la slavă la 
slavă, chiar dacă petrece adeseori înlăuntrul întunericului mai 
presus de lumină??? Eu nu ştiu cum ştii Tu: o introduci în 
întunericul în care a fost introdus Moise, sau este acela chipul 
acesteia, sau aceasta al aceluia? Dar că acesta este un întuneric 
cugetat cu mintea (inteligibil)2%5 şi că în el se săvârşesc în chip 
dumnezeiesc, mai presus de fire şi negrăit, în ascunsul tainic al 
sufletului, tainele unirii şi ale dragostei duhovniceşti, o ştiu foarte 
limpede cei călăuziţi de torţa Duhului luminător. 


92. Cine, văzându-Te pe Tine, Doamne, Treime Sfântă, nu 
se bucură de Cel ce este Împăratul şi Stăpânul neîncetat şi 


203 Dragostea e rană pentru că face fiinţa să sufere de dorinţa de a se 
tămădui prin întâlnirea cu Cel iubit, prin împlinirea voii Lui. Şi e în 
acelaşi timp foc, pentru că şi focul se vrea potolit prin acea întâlnire. 
Dragostea e rană produsă de foc, sau însoţită de foc, pentru că e însoţită 
de temperatura care-şi caută potolirea. 

204 Sf. Simeon Noul Teolog spune în Capete, II, 18: „Mintea pururi 
mişcătoare ajunge nemişcată când e acoperită sub întunericul şi lumina 
dumnezeiască”. Termenul „întunericul supraluminos” am văzut că e de la 
Dionisie Areopagitul. 

2% Un întuneric gândit, nu sensibil; un întuneric trăit de minte ca 
atare, nu de simţuri. 

Dătătorul a tot binele şi fericitul Izvor al lor? Şi cine s-ar putea 
bucura cu o bucurie adevărată înainte de a vedea stăpânirea Ta 
atotţiitoare? Desigur că nimeni, în niciun fel. De aceea, cu 
adevărat fericiţi sunt cei curaţi cu inima, că aceia Te vor vedea cu 
ochiul sufletului pe Tine, Cel ce le eşti cea mai aleasă bucurie 
duhovnicească. Ei se bucură cu veselie şi mulţumire multă şi se 
umplu de dragoste copleşitoare, chiar dacă luptă adeseori cu 
strâmtorări trupeşti şi pătimesc sub năvălirile drăceşti. Căci 
lumina duhovnicească a frumuseţii feţei Tale, Doamne, e de 
nesfârşite ori nesfârşit deasupra oricărei apropieri a întristării 
lumeşti de cel ce e luminat prin har. De aceea, le umbli înainte 
întreg ca o dulceaţă; întreg le eşti poftă, dorinţă sfântă şi dragoste 
negrăită. De aceea, pe cei ce Te văd pe Tine, prin oarecare 
înţelegere, îi răneşti cu săgețile mai presus de fire şi de nesuportat 
ale dragostei Tale. Şi, de aceea, aleargă „în urma Ta după 
mireasma mirurilor Tale” (Cântarea Cântărilor 2, 5; 1, 11), cu o 
încordare puternică şi neostenită, sufletele celor cărora Te faci 
văzut, Dumnezeule negrăit, şi încearcă în tot chipul să Te atragă în 
ele însele, biruite şi topite în chip minunat de dorul Tău. De aceea 
Te au fără uitare în minte, atârnând de frumuseţea Ta cea mai 
presus de fire. Mai bine zis, stăpâneşti neîncetat şi duhovniceşte 
inimile lor, ziua şi noaptea, şi somnul s-a depărtat de la pleoapele 
lor; şi dulceaţa... Chiar dormind ele, „inima lor veghează” 
(Cântarea Cântărilor 5, 2), veselindu-se, cum zice Prorocul, „în 
aşternuturile lor” (Psalm 149, 5); şi privesc şi sunt deopotrivă 
stăpânite şi nu ştiu ce să se facă; nu pricep şi-şi ies din ele din 
pricina strălucirii negrăite a feţei Tale, din pricina mărimii slavei 
sfinţeniei Tale, din pricina suişurilor Tale ce se orânduiesc în ele 
înseşi şi a descoperirilor Tale tainice, din pricina darurilor Tale 
ascunse, negrăite, atotfrumoase şi atotbune, ce sunt în jurul Tău, 
Părinte... Sprijină, Doamne, pe cei ce locuiesc întru dreptate, 
împreună cu faţa Ta (Psalm 139, 14)! 

A CELUI DINTRE SFINŢI PĂRINTELUI NOSTRU 
SIMEON NOUL TEOLOG 


Metoda sfintei rugăciuni şi atenţiuni! 


Trei sunt felurile rugăciunii şi ale luării-aminte prin care 
sufletul sau se înalţă, sau se coboară. Se înalţă dacă le 
întrebuinţează la timp potrivit sau se coboară dacă le 
întrebuinţează fără socoteală, la vreme nepotrivită. Iar trezvia şi 
rugăciunea sunt legate între ele ca sufletul şi trupul: lipsind una, 
nu poate sta nici cealaltă. Unirea lor se face în acest chip: întâi, 
trezvia se opune păcatului, ca un străjuitor şi înainte-mergător; în 
urma ei, rugăciunea desfiinţează şi şterge îndată gândurile rele, 
împiedicate de străjuitor, luarea-aminte neputând face singură 
acest lucru?. Acestea sunt deci poarta vieţii şi a morţii: luarea- 
aminte şi rugăciunea. De o curăţăm prin trezvie, ne îmbunătăţim; 
iar de o întinăm prin lipsă de pază, ne înrăim. 

Fiindcă am spus deci că luarea-aminte şi rugăciunea sunt de 
trei feluri, trebuie să înfăţişăm însuşirea fiecăruia din ele, ca cel ce 
vrea să dobândească viaţa şi să şi-o desăvârşească să aleagă din 
aceste trei feluri, care se deosebesc între ele, pe cel mai bun, ca 
nu cumva, ţinând din neştiinţă pe cel mai rău, să fie scos de la 
ceea ce e mai bun. 


Despre primul fel de rugăciune 


Însuşirile primului fel de rugăciune sunt acestea: când cineva 
face această rugăciune, îşi ridică mâinile şi ochii împreună cu 
mintea la cer, iar mintea alcătuieşte înţelesuri dumnezeieşti şi-şi 
închipuie frumuseți cereşti, ierarhii de îngeri şi corturi de-ale 
drepţilor şi, simplu vorbind, toate câte le-a auzit din Scripturi le 
adună în vremea rugăciunii în minte; el îşi stârneşte astfel sufletul 
la dragostea dumnezeiască, privind la cer, ba uneori vărsând şi 
lacrimi din ochi. Făcând aşa, se umflă dulce în inimă şi se 


1 Am tradus-o după textul originar, publicat de Irénée Hausherr S. J., 
în: Orientalia Christiana, nr. 36, iunie-iulie 1937, pp. 150-175, cu titlul: La 
méthode d'oraison hesychaste, şi nu după textul neogrec din Filocalia 
greacă, ce prelungeşte uneori textul originar prin multe explicaţii. Totuşi, 
uneori ne-am folosit în traducere de explicaţiile textului neogrec. 

> Cuvintele: luare-aminte, trezvie, pază, străjuire au acelaşi înţeles. 
Deci luarea-aminte sau trezvia se uneşte cu rugăciunea în sensul că 
prima premerge celei din urmă. Ea opreşte gândurile rele să pună 
stăpânire pe cugetare, dar abia rugăciunea le desfiinţează propriu-zis. 

mândreşte şi socoteşte că ceea ce i se întâmplă este o mângâiere 
dumnezeiască. Drept aceea, se roagă să petreacă pururi într-o 
astfel de îndeletnicire. 

Dar acestea sunt semne ale amăgirii. Căci binele nu e bine 
când nu se face bine. Unul ca acesta, chiar de se dedă unei vieţi de 
cea mai deplină linişte, e cu neputinţă să nu-şi iasă din minţi. lar 
dacă nu cade într-o astfel de patimă, totuşi nu poate ajunge la 
dobândirea virtuţilor şi la nepătimire. Prin acest fel de luare- 
aminte s-au amăgit cei ce văd lumini în chip simţit, şi miros bune 
miresme, şi aud glasuri şi alte multe de acestea. Unii din ei au 
căzut cu totul în stăpânirea dracilor, fiind purtaţi din loc în loc şi 
din ţară în ţară. Alţii, necunoscând pe cel ce se preface în înger al 
luminii şi de aceea, primindu-l, au fost amăgiţi de el şi au rămas 
neîndreptaţi până la sfârşit, neprimind niciun sfat de la oameni. 
Unii şi-au pus mâinile asupra lor înşişi şi s-au făcut sinucigaşi, fiind 
scoşi din minţi de înşelătorul. Iar alţii s-au aruncat în prăpăstii. În 
sfârşit, alţii s-au spânzurat. Şi cine ar putea spune toate felurile 
amăgirii diavolului? 

Din toate cele spuse, cel înţelept poate cunoaşte care este 
câştigul născut din cea dintâi luare-aminte. lar dacă cineva nu 
cade în acestea, pentru că trăieşte în viaţa de obşte (acestea li se 
întâmplă deci pustnicilor), totuşi rămâne toată viaţa fără nicio 
sporire din eas. 


Despre al doilea fel de rugăciune 


Al doilea fel de rugăciune se face aşa: mintea se retrage din 
cele supuse simţurilor, îşi păzeşte simţurile de cele din afară şi-şi 
adună toate gândurile, ca să nu umble după lucrurile deşarte; 


3 Această primă luare-aminte merită acest nume întrucât e şi o 
concentrare la Dumnezeu. Dar ea este insuficientă, întrucât îşi închipuie 
cele cereşti după asemănarea celor pământeşti. Ea le pune celor 
închipuite contururi limitative. Nu e vorba să nu se gândească cel ce se 
roagă la Hristos pe cruce, ci să nu-şi închipuie pe Hristos că i Se arată 
acum în acelaşi mod nepnevmatizat ca pe cruce. Mintea trebuie să aibă 
mereu un conţinut. In viaţa pământească, dacă nu se gândeşte la 
Dumnezeu cel nemărginit, trece de la gânduri limitate la alte gânduri 
limitate, pentru că are trebuinţă de lucrurile pe care le reprezintă. Dar în 
viaţa viitoare nu va mai avea lipsă de aceste lucruri. Acolo va putea să fie 
umplută numai de Dumnezeu. Dar dacă nu s-a obişnuit aici să gândească 
pe nesfârşitul Dumnezeu prin pomenirea tot mai deasă a numelui lui 
lisus, va fi golită de orice conţinut. lar aceasta înseamnă o neputinţă de a 
scăpa de cea mai groaznică plictiseală. Orice clipă va fi ca o eternitate 
extrem de chinuitoare. Şi va şti că nu va scăpa nicicând de acest gol, ca 
să poată gândi la ceva. 

apoi, aici face cercetarea gândurilor, aici ia aminte la cererile ce le 
rosteşte cu gura către Dumnezeu, sau aici trage la sine gândurile 
robite (de diavol), aici, cuprinsă ea însăşi de patimă, începe să 
revină la sine cu silire. Dar unuia ce se luptă aşa îi este cu 
neputinţă să câştige pacea sau să primească cununa biruinţei (2 
Timotei 4, 8). Căci unul ca acesta se aseamănă omului ce se luptă 
noaptea, care aude glasurile vrăjmaşilor şi primeşte loviturile lor, 
dar nu poate vedea curat cine sunt, sau de unde au venit, sau cum 
şi pentru ce se bat, dat fiind întunericul din mintea sa, care îi 
pricinuieşte acest neajuns. Cel ce se luptă aşa nu va scăpa de a fi 
zdrobit de către duşmanii inteligibili (gândiţi cu mintea); el va 
suporta osteneala, dar de răsplată va fi păgubit. Căci, furat de 
slava deşartă, el se făleşte că e cu luare-aminte. Şi, stăpânit şi 
batjocorit de ea, va dispreţui pe alţii că nu sunt cu luare-aminte, şi 
se va mândri faţă de ei, şi se va da drept păstor al oilor, 
asemănându-se orbului care vrea să călăuzească pe orb (Matei 15, 
14). 

Acestea sunt însuşirile rugăciunii celei de a doua. Din ele, cel 
ce se sileşte poate să cunoască neajunsul ei. Această a doua 
rugăciune e mai bună decât cea dintâi, precum o noapte cu lună 
plină e mai bună decât o noapte fără stele şi fără lumină?. 


Despre al treilea fel de rugăciune 


Vom începe să vorbim şi despre a treia rugăciune. Ea e un 
lucru străin (minunat) şi greu de tălmăcit, iar pentru cei ce n-o 
cunosc, nu numai greu de înţeles, ci şi aproape de necrezut. E un 
lucru care nu se întâlneşte la mulţi. Căci socotesc că acest bun a 
fugit azi de la noi împreună cu ascultarea. Pentru că ascultarea 
este aceea care, dezlipindu-l pe cel ce-o iubeşte de veacul rău de 
acum şi desfăcându-l de patimi şi de griji, îl face statornic şi 
neobosit în urmărirea căii acesteia, mai ales dacă a găsit şi un 
povăţuitor neamăgitor. Căci ce lucruri vremelnice ar mai putea 
atrage mintea aceluia care a murit, prin ascultare, oricărei 
împătimiri faţă de lume şi de trup? Sau ce grijă l-ar mai putea 
stăpâni pe acela care a dat în seama lui Dumnezeu şi a părintelui 
său duhovnicesc toată grija sufletului şi a trupului şi nu mai 
trăieşte sieşi, nici nu mai aşteaptă o zi a plăcerilor sale? De aceea, 
ispitele puterilor răzvrătite, care trag mintea ca nişte funii în 
nenumărate curse de gânduri, se rup, şi omul, ajuns liber, luptând 


+ Acesta nu mai rămâne alipit de chipurile celor din afară, pe care le 
urcă la cer, dar rămâne într-o lăuntrică luptă cu gândurile. El nu câştigă 
lupta, nu dobândeşte pacea de gânduri, pentru că luptă singur, pentru că 
nu are ascultarea de altul priceput în această luptă. 

cu putere şi pătrunzând gândurile vrăjmaşilor, le alungă cu 
măiestrie şi înalţă rugăciuni din inimă curată. Acesta este 
începutul adevăratei vieţuiri călugăreşti. Cei ce nu încep astfel se 
vor zdrobi în deşert. 

Iar începutul rugăciunii a treia nu se face cu întinderea 
mâinilor, şi cu adunarea gândurilor, şi cu chemarea ajutorului din 
cer. Căci acestea sunt, precum am spus, însuşirile primei 
rugăciuni. Dar nu începe nici de la al doilea fel, în care mintea ia 
aminte la simţurile din afară, iar pe duşmanii dinlăuntru nu-i 
observă. Fiindcă unul ca acesta, cum am spus, e lovit, dar nu 
loveşte, e rănit, dar nu răneşte, e dus în robie fără să se poată 
apăra de cei ce-l robesc. Necontenit vrăjmaşii îl lovesc din spate, 
dar mai ales din faţă, şi îl face iubitor de slavă deşartă şi plin de 
părerea de sine. 

Deci tu, de voieşti să începi această lucrare născătoare de 
lumină şi plină de farmec, fă începutul de aici: după ascultarea cu 
de-amănuntul, pe care am zugrăvit-o mai înainte, trebuie să le faci 
toate cu conştiinţă. Căci fără ascultare, nu există nici conştiinţă 
curată”. Iar conştiinţa aceasta trebuie să o păzeşti întâi faţă de 
Dumnezeu, apoi faţă de părintele tău duhovnicesc şi, în al treilea 
rând, faţă de oameni şi de lucruriS. Faţă de Dumnezeu trebuie să-ţi 
păzeşti conştiinţa curată, ca toate câte le ştii că nu slujesc Lui să 
nu le faci; faţă de părintele tău, ca să faci toate câte ţi le spune 
potrivit scopului ce-l urmăreşte, neadăugând şi netăind nimic; faţă 
de oameni trebuie să-ţi păzeşti conştiinţa, ca cele ce tu le urăşti 
altuia să nu le faci; iar faţă de lucruri trebuie să te fereşti de 
trecerea măsurii în tot ce faci: în mâncare, în băutură şi în 
îmbrăcăminte. Simplu grăind, toate să le faci ca în faţa lui 
Dumnezeu, ca să nu fii mustrat în vreo privinţă de conştiinţă. 

Şi acum, după ce am limpezit şi lămurit adevărata luare- 
aminte, vom vorbi, dacă voieşti, şi despre însuşirile ei. Luarea- 
aminte, rugăciunea adevărată şi neînşelătoare constă în aceea ca 
mintea să păzească inima în vremea rugăciunii şi să se întoarcă 
neîncetat înlăuntrul ei, şi din acel adânc să-şi înalțe cererile către 
Domnul. În felul acesta, gustând mintea „că bun e Domnul” (Psalm 
99, 5), nu mai vrea să iasă din locaşul inimii. Căci zice şi ea cu 
Apostolul: „Bine este nouă să fim aici” (Matei 17, 4). Şi cercetând 


5 Neascultând de un povăţuitor iscusit, nu-ţi dai seama de marginile 
puterilor tale, te suprapreţuieşti, n-are cine să te facă atent la scăderile şi 
greşelile tale. 

€ Această conştiinţă e un fel de simţ al răspunderii faţă de oameni, şi 
chiar faţă de lucruri şi de împrejurările ce-ţi sunt date, dar mai ales faţă 
de întrebuinţarea lor. Iar temeiul acestei răspunderi stă în răspunderea 
faţă de Dumnezeu. 

tot timpul locurile acelea, alungă cu lovituri aspre gândurile 
semănate de vrăjmaşi. Celor ce nu cunosc acest fel de vieţuire li se 
pare foarte aspru şi greu. Şi, de fapt, lucrul este înăbuşitor şi 
obositor nu numai pentru cei necercaţi, ci şi pentru cei ce au 
agonisit cercare adevărată, dar n-au gustat şi n-au făcut să treacă 
plăcerea ei în adâncul inimii”. Însă cei ce au gustat plăcerea ei şi 
au făcut să treacă dulceaţa ei în adâncul inimii? pot striga 
împreună cu Pavel: „Cine ne va despărţi pe noi de dragostea lui 
Hristos?” şi celelalte (Romani 8, 35). 

Căci Sfinţii noştri Părinţi, auzind pe Domnul zicând: „Din 
inimă ies gândurile rele, uciderile, preacurviile, furtişagurile, 
mărturiile mincinoase, şi ele sunt cele ce spurcă pe om” (Matei 15, 
19-20) şi îndemnul de a curăţi partea dinlăuntru a paharului, ca şi 
partea din afară să fie curată (Matei 23, 26), lăsând orice altă 
lucrare a virtuţilor, şi-au îndreptat toată nevoinţa spre această 
pază a inimii, bine ştiind că odată cu ea dobândesc toate celelalte 
virtuţi fără greutate, iar fără de ea nu poate stărui nicio virtute”. 


7 N-au întipărit adânc în inima lor plăcerea rugăciunii şi obişnuinţa ei. 
Numai atunci ea se lucrează de la sine, fără oboseală. 

8 „Gârliciul, sau prăpastia inimii” (pă&pvy8) este adâncul sau abisul fără 
fund al inimii. 

* Luarea-aminte e o trezvie a omului la sine însuşi. Dacă aceasta e 
permanentă, se evită toate păcatele, şi omul face numai binele de toate 
felurile, adică se deprinde cu toate felurile de bine, şi acestea sunt 
virtuțile. În fond, acest al treilea fel al luării-aminte şi al rugăciunii constă 
în căutarea sinei proprii şi a întâlnirii prin ea cu Dumnezeu şi în stăruirea 
în ele. E întâlnirea cu Dumnezeu prin conştiinţa de sine, iar această 
întâlnire e dialog cu Dumnezeu în rugăciune, dialog ce se petrece în acest 
abis (gârlici) nesfârşit al sinei, sau al inimii. Numai în indefinitul nostru 
descoperit şi trăit în mod conştient ne întâlnim în mod conştient cu 
infinitul dumnezeiesc, trăim conştiinţa prezenţei Lui. Numai în abisul 
subiectului nostru, trăit conştient, ne putem întâlni cu abisul Subiectului 
dumnezeiesc, sau cu trăirea conştientă a Lui, într-o acută 
responsabilitate. Propriu-zis, abisul subiectului nostru se actualizează în 
întâlnirea cu abisul Subiectului dumnezeiesc, care ne cheamă la 
răspundere, sau la conştiinţa de noi înşine. Dar abisul nostru, sau 
conştiinţa de noi înşine, se poate şi închide prin faptul că mintea se 
strânge după forma lucrurilor mărginite. Căci atunci dispare şi conştiinţa 
prezenţei lui Dumnezeu cel nesfârşit. Mintea noastră are tendinţa de a se 
întinde (avareiveiv) spre nesfârşitul acela, ca să se odihnească în el. Dar 
iese din finit propriu-zis în inima care se umple de conştiinţa prezenţei lui 
Dumnezeu. Autorul Metodei cere să nu se rămână la lucrarea virtuţilor, 
fără vederea infinitului dumnezeiesc, sau fără conştiinţa prezenţei lui, ci 
să se vadă acest infinit, şi apoi virtuțile vor veni de la sine din alipirea la 
Dumnezeu. Atunci virtuțile nu mai sunt agonisite cu greutate şi nu se mai 
pierd cu uşurinţă, ci se nasc cu uşurinţă şi devin statornice, căci sunt 

Pe aceasta unii dintre Părinţi au numit-o „linişte a inimii”, alţii 
„luare-aminte”, alţii „pază a inimii”; unii „trezvie” şi „împotrivire în 
cuvânt” (faţă de vrăjmaşul), alţii „cercetarea gândurilor şi paza 
minţii”. Dar toţi îndeobşte şi-au lucrat pământul inimii lor şi, prin 
aceasta, au ajuns cu mană dumnezeiască să se hrănească. Despre 
ea zice FEcclesiastul: „Veseleşte-te, tinere, întru tinereţea ta, şi 
umblă în căile inimii tale fără pată, şi scoate întărâtarea de la 
inima ta” (11, 9); sau: „Dacă duhul stăpânitorului se ridică 
împotriva ta, să nu-ți laşi locul tău” (Ecclesiastul 10, 4). Zicând 
„loc”, a voit să arate inima, precum zice şi Domnul: „Din inimă ies 
gândurile rele” (Matei 15, 19). Şi iarăşi: „Nu vă împrăştiaţi cu 
gândurile” (Luca 12, 29); sau: „Strâmtă este poarta şi îngustă 
calea ce duce la viaţă” (Matei 7, 14); şi: „Fericiţi cei săraci cu 
duhul” (Matei 5, 3), adică cei ce n-au în ei niciun gând al veacului 
acestuia. lar Apostolul Petru zice: „Fiţi treji şi privegheaţi, că 
protivnicul vostru, diavolul, umblă răcnind ca un leu, căutând pe 
cineva să înghită” (1 Petru 5, 8). Pavel, la rândul său, scrie foarte 
limpede către Efeseni, despre paza inimii: „Nu ne este lupta 
împotriva sângelui şi a trupului” (Efeseni 6, 12). lar câte au scris 
dumnezeieştii noştri Părinţi în scrierile lor despre paza inimii e 
cunoscut celor ce le cercetează pe acestea cu osârdie. 

Înainte de toate însă trebuie să-ţi câştigi trei lucruri şi aşa să 
porneşti spre ţinta căutată: lipsa de griji în privinţa lucrurilor 
neîndreptăţite şi îndreptăţite, adică moartea faţă de toate; 
conştiinţa curată, păzindu-te neosândit de conştiinţa proprie; şi 
neîmpătimirea, nelăsându-te atras de nimic din ce-i al veacului 
acestuia sau al trupului. 

Apoi, şezând într-o chilie liniştită şi într-un colţ retras, ia 
aminte să faci ceea ce-ţi spun: închide uşa şi ridică-ţi mintea de la 
tot ce e deşert sau vremelnic. Apoi întoarce-ţi partea de jos a 
obrazului tău, sau barba ta spre pieptul tău, ca să iei aminte, cu 
mintea ta şi cu ochii tăi sensibili, la tine însuţi. Şi ţine puţin şi 
respiraţia ta, ca să ţii şi mintea şi să afli locul unde este inima ta, şi 
acolo să fie în întregime şi mintea ta!0. La început vei afla un 


iradieri ale acestei conştiinţe a întâlnirii cu infinitul lui Dumnezeu, 
devenită iubire a noastră. Fără ea, care e în fond esenţa luării-aminte, nu 
se pot deprinde virtuțile. Imprăştierile aduc şi greşelile. 

10 Aceasta e versiunea neogreacă a acestui pasaj. Pasajul din textul 
paleogrec, care nu credem că a fost normativ, ci a fost poate invenţia 
Trăuvoitoare a vreunui adversar al isihasmului (vezi Nichifor din 
singurătate, Cuvânt despre rugăciune, Filoc. rom., vol. VII), sună astfel: 
„Apoi sprijină-ţi barba ta de pieptul tău şi mişcă ochiul tău sensibil 
împreună cu mintea spre mijlocul pântecelui sau spre buric. Comprimă şi 
inspiraţia aerului prin nări, ca să nu respiri uşor, şi cercetează cu gândul 


SFÂNTUL SIMEON NOUL TEOLOG 


întuneric şi o grosime de nestrăbătut. Dar stăruind şi făcând acest 
lucru ziua şi noaptea, vei afla, o, minune, o bucurie nesfârşită. Căci 
îndată ce află mintea locul inimii, vede ceea ce nu crede. Vede 
văzduhul ce se află în mijlocul inimii şi se vede pe sine în întregime 
luminoasă şi plină de puterea de deosebire. Şi de aici înainte, 
îndată ce mijeşte un gând, încă înainte de a se alcătui şi de a lua 
chip, îl izgoneşte cu chemarea lui lisus Hristos şi-l face să se 
mistuie!!. De acum mintea, în ciuda ei pe draci, ridică împotriva 
lor mânia cea după fire şi îi loveşte, izgonind pe aceşti vrăjmaşi 
cunoscuţi cu mintea (inteligibili-spirituali). Celelalte le vei învăţa, 
cu ajutorul lui Dumnezeu, prin păzirea minţii, ţinând pe Iisus în 
inimă. Căci şezi, zice, în chilia ta, şi aceasta te va învăţa pe tine 
toate. 


Întrebare: Pentru ce primul şi al doilea fel de luare-aminte nu- 
i pot desăvârşi pe călugări? 

Răspuns: Pentru că nu le întrebuinţăm după ordinea lor. loan 
Scărarul le aseamănă pe acestea cu o scară, zicând: „Unii 
micşorează patimile; alţii cântă şi petrec cea mai mare parte în 
aceasta; alţii, iarăşi, stăruie în rugăciunea minţii; şi, în sfârşit, alţii 
îşi aţintesc privirea în adânc. După chipul stării, zice, trebuie făcut 
lucrul”12. Deci cei ce vor să păşească pe scară nu calcă de sus în 
jos, ci de jos în sus, şi întâi pun piciorul pe prima treaptă, apoi pe 
cea de după ea şi aşa mai departe pe toate. Aşa se poate ridica 
cineva de la pământ şi înălța la cer. Dacă vrem deci să ajungem la 
bărbatul desăvârşit al plinătăţii lui Hristos, să începem să urcăm 


înlăuntrul măruntaielor tale locul inimii, unde sunt sălăşluite toate 
puterile sufletului”. Această recomandare n-a putut fi urmată, dată fiind 
contrazicerea din ea. Căci cum ar putea fi căutat locul inimii cu o minte 
îndreptată spre buric? Logică e numai versiunea neogreacă. Poate 
aceasta a avut la bază un text paleogrec ce nu s-a păstrat în multe 
exemplare, fiind compromis prin amănuntul cu buricul, din altele. In orice 
caz, textul neogrec e întreg un text oarecum explicativ al textului 
paleogrec. Acesta e explicat de cei ce au practicat această „metodă”. De 
aceea, avem tot dreptul să credem că aşa a fost înţeleasă şi practicată 
„metoda” şi în privinţa locului spre care trebuie să se concentreze 
privirea şi mintea celui ce practica această rugăciune. 

1 E vorba de un „văzduh” cunoscut cu mintea (inteligibil), sau 
spiritual. E deschiderea inimii în largul infinităţii dumnezeieşti. În 
această deschidere în largul infinităţii dumnezeieşti sau a conştiinţei de 
prezenţa lui Dumnezeu, totul devine luminos pentru minte. Toate 
gândurile referitoare la lucrurile vremelnice îşi pierd importanţa lor şi 
puterea de atracţie. Hristos chemat neîncetat e suveran în acest 
„Văzduh”. 

12 PG 88, 1105C. 


METODA SFINTEI RUGĂCIUNI ŞI ATENŢIUNI 


scara de la hrana vârstelor copilăreşti, ca, păşind treptat, să 
ajungem şi la măsurile bărbatului şi bătrânilor. Deci cea dintâi 
vârstă a vieţii călugăreşti stă în a micşora patimile. Acesta este 
lucrul începătorilor!$. 

A doua treaptă şi schimbare de vârstă, care face pe cineva din 
băietan tânăr duhovnicesc, este stăruința în cântare. Căci, după 
potolirea şi micşorarea patimilor, cântarea se face dulce limbii şi e 
luată în seamă de Dumnezeu, dat fiind că nu e cu putinţă a cânta 
Domnului în pământ străin (Psalm 136, 4), adică într-o inimă 
pătimaşă. 

A treia treaptă şi schimbare de vârstă, care face dintr-un 
tânăr un bărbat duhovnicesc, este stăruința în rugăciune. Ea este a 
celor înaintați. lar rugăciunea se deosebeşte de cântare ca 
bărbatul desăvârşit de cel tânăr şi de băietan, ca trepte deosebite 
pe scara pe care păşim. 

La acestea se adaugă a patra treaptă şi schimbare de vârstă 
duhovnicească. Ea este a bătrânului, a celui albit la păr, şi constă 
în aţintirea neabătută a privirii, care este proprie celor desăvârşiţi. 
Aici calea s-a isprăvit şi scara a luat sfârşit. 

Deci acestea fiind astfel orânduite şi hotărâte de Duhul, nu e 
cu putinţă copilului să se facă bărbat şi să urce la starea 
bătrânului albit altfel decât începând de la prima treaptă, precum 
am zis, ca, păşind bine prin cele patru trepte, să se înalțe la 
desăvârşire. 

Iar începutul înaintării spre lumină pentru cel ce vrea să se 
renască duhovniceşte este micşorarea patimilor, sau păzirea 
inimii. Căci altfel este cu neputinţă să se micşoreze patimile. În al 
doilea rând vine stăruirea în cântare. Căci patimile fiind domolite 
şi micşorate prin împotrivirea inimii faţă de ele, dorinţa împăcării 
cu Dumnezeu aprinde mintea. Astfel, mintea întărită izgoneşte 
prin loviturile trezviei gândurile ce suflă la suprafaţa inimii. Şi 
iarăşi se dăruieşte luării-aminte şi rugăciunii celei de a doua. In 
această vreme se dezlănţuie întărirea duhurilor şi suflările 
patimilor tulbură adâncul fără fund (abisul) al inimii. Dar prin 
chemarea Domnului lisus Hristos se mistuie şi se topesc de acolo 
ca ceara. Însă ele tot nu se liniştesc, ci, scoase de acolo, aprind 
prin simţuri suprafaţa minţii. De aici mintea le scoate repede şi 
îndată simte pacea!1. Dar să scape cu totul şi să nu mai trebuiască 


13 Deci nu trebuie să se înceapă rugăciunea neîncetată a lui Iisus 
înainte de lucrarea curăţirii de patimi. 

14 Mintea încălzită de dorul lui Dumnezeu nu mai acordă atenţie 
gândurilor străine de El. Inima nu se mai îngustează prin plăcerea pentru 
lucrurile mărginite la care se referă aceste gânduri, ci se încălzeşte de 
dragostea lui Dumnezeu cel nesfârşit şi Îi cântă cu foc. Dar încă n-a ajuns 

să lupte este cu neputinţă. Căci acest lucru e propriu numai celui 
ce a ajuns la bărbatul desăvârşit, care s-a retras cu totul din lume 
şi stăruie neîncetat în paza inimii. De la acestea cel ce ia aminte se 
înalţă treptat la înţelepciunea părului alb, sau la treapta vederii, 
lucru care e propriu celor desăvârşiţi. 

Deci cel ce împlineşte acestea la vreme potrivită şi cu bună 
rânduială poate, după alungarea patimilor din inimă, să stăruie şi 
în cântare, şi să se apere şi de gândurile trezite prin simţuri şi de 
tulburarea de la suprafaţa minţii; de asemenea, poate să caute cu 
ochiul trupesc şi cu cel al minţii - pentru că şi de acestea e nevoie 
- la cer şi să facă o rugăciune curată întru tot adevărul". 

Dar aceasta numai din când în când şi câte puţin, din pricina 
vrăjmaşilor ce întind curse în văzduh. 

Căci numai aceasta se cere de la noi, să fie inima noastră 
curăţită prin supraveghere. Fiindcă „de e rădăcina sfântă, după 
Apostol, e vădit că vor fi şi ramurile” (Romani 11, 16), şi rodul. Dar 
cel ce îşi ridică ochiul şi mintea la cer şi vrea să-şi închipuie niscai 
lucruri gândite cu mintea (inteligibile), în afară de modul în care 
am grăit, oglindeşte mai degrabă idoli decât adevăr. Căci, câtă 
vreme inima este necurată, a doua şi prima luare-aminte nu pot 
înainta. Fiindcă, precum la zidirea unei case nu punem întâi 
acoperişul, apoi temelia (aceasta e cu neputinţă), ci, dimpotrivă, 
întâi temelia, apoi zidirea şi la urmă acoperişul, aşa trebuie să 
cugeţi că e şi în acestea. Căci întâi ne păzim inima şi ne micşorăm 
patimile din ea şi, prin aceasta, punem temelia duhovnicească a 
casei. Apoi respingem suflarea duhurilor rele, răscolită prin 
simţurile din afară, prin a doua luare-aminte, şi aşa, scăpând 
repede de război, ridicăm zidurile peste temeliile casei 
duhovniceşti. Apoi, prin aţintirea noastră desăvârşită spre 
Dumnezeu sau prin retragerea noastră (în noi), întindem 


la vederea lui Dumnezeu cel infinit, la liniştea conştiinţei prezenţei Lui. 
Patima mărgineşte vederea în adâncimea Lui fără sfârşit. Căldura 
cântării poate dezlănţui şi ea patimile care acoperă abisul inimii în care 
se vede nesfârşirea dumnezeiască. Ele mai încearcă prin simţuri să 
tulbure mintea. Dar nu mai pot tulbura adâncul ei, ci numai suprafaţa ei 
şi pentru scurt timp. Dar chemarea numelui lui lisus lărgeşte vederea. 
Căci prin umanitatea lui lisus se poate privi în infinitatea dumnezeirii Lui. 

15 După ce a ajuns câte puţin la nepătimire şi, prin aceasta, la 
obişnuinţa privirii în adâncul fără fund al inimii, şi prin ea în abisul 
dumnezeiesc, poate să se ocupe şi cu cântarea şi poate căuta şi la 
înțelesurile lucrurilor, căci nu mai este ispitit de ele la rămânerea la ele 
ca la singura realitate, deci la păcat. Dar a începe cu ele înainte de 
dobândirea  nepătimirii, care îngustează mintea alipind-o la cele 
mărginite, înseamnă a face primul şi al doilea fel de rugăciune şi a fi 
ispitit la păcate, adică la alipirea de ele şi la uitarea lui Dumnezeu. 

acoperişul casei, şi aşa desăvârşim casa duhovnicească în Hristos 
lisus Domnul nostru. Căruia se cuvine slava în vecii vecilor. Amin. 


CALIST CATAFYGIOTUL 

DIN VIAŢA CUV. MAXIM CAVSOCALIVITUL 


DIN VIAŢA CUVIOSULUI PĂRINTELUI NOSTRU 
MAXIM CAVSOCALIVITUL! 


Intâlnindu-se Sfântul Grigorie Sinaitul cu Sfântul Maxim şi 
stând de vorbă cu el, între altele îi spuse şi aceasta: „Te rog, 
preacinstite părinte, să-mi spui: ii rugăciunea minţii?”. lar acela 
zâmbi puţin şi spuse: „Nu vreau să-ţi ascund, cinstite părinte, 
minunea Născătoarei de Dumnezeu care s-a făcut cu mine. Eu, din 
tinereţea mea, am avut multă credinţă în Stăpâna mea, 
Născătoarea de Dumnezeu, şi am rugat-o cu lacrimi să-mi dea 
harul rugăciunii minţii. Într-una din zile mergând la biserica ei, 
cum aveam obiceiul, o rugam iarăşi cu multă şi nemăsurată 
căldură a inimii mele. Şi acolo, cum sărutam cu dor sfânta ei 
icoană, îndată am simţit în pieptul meu şi în inima mea o căldură, o 
flacără ce venea din sfânta icoană, care nu mă ardea, ci mă 
răcorea şi îndulcea şi aducea în sufletul meu o mare străpungere a 
inimii. De atunci, părinte, a început inima mea să zică înlăuntrul ei 
rugăciunea, şi mintea mea să se îndulcească de pomenirea lui lisus 
al meu şi a Născătoarei de Dumnezeu, şi să fie totdeauna cu 
pomenirea lor. Şi, din acel timp, n-a mai lipsit rugăciunea din 
inima mea. lartă-mă”. 

lar Sfântul Grigorie îi zise: „Spune-mi, sfinte, ai încercat 
vreodată în vreme ce ziceai rugăciunea «Doamne, [Iisuse 
Hristoase...» vreo prefacere dumnezeiască, vreun extaz sau vreo 
ieşire, vreun rod al Sfântului Duh?”. Şi Sfântul Maxim îi răspunse: 
„O, părinte, pentru aceea am mers în loc pustiu şi am dorit 
totdeauna liniştea, ca să mă bucur mai mult de rodul rugăciunii, 
care este o dragoste covârşitoare de Dumnezeu şi o răpire a minţii 
la Domnul”. Iar Sfântul Grigorie îi zise: „Te rog, părinte, să-mi 
spui: Le ai pe acestea de care grăieşti?”. Sfântul Maxim zâmbi 
iarăşi şi-i zise: „Dă-mi să mănânc şi nu-mi cerceta amăgirea”. 
Atunci Sfântul Grigorie îi zise: „O, de aş avea şi eu această 
amăgire a ta, sfinte! Dar te rog să-mi spui: În vremea în care e 
răpită mintea ta la Dumnezeu, ce vezi cu ochii înţelegerii?? Şi, 
oare, poate mintea atunci să-şi înalțe, împreună cu inima, şi 
rugăciunea?”. Iar Sfântul Maxim îi răspunse: „Nu poate, pentru că 
atunci când vine harul Sfântului Duh în om, prin mijlocirea 
rugăciunii, încetează rugăciunea. Căci atunci mintea este luată în 
stăpânire întreagă de harul Sfântului Duh şi nu mai poate să pună 


1 Din Viaţa Sf. Maxim Cavsocalivitul, scrisă de Teofan şi publicată de J. 
Halkin, în: Analecta Bollandiana, tom. LIV, 1906, pp. 25-112. 

2 E îmbinarea obişnuită gândirii răsăritene între contactul duhovnicesc 
cu realitatea lui Dumnezeu şi înţelegerea ei, iluminarea de un sens al ei. 

în lucrare puterile ei, ci rămâne în nelucrare şi se supune numai 
Sfântului Duh, şi unde voieşte Duhul Sfânt, acolo o duce, fie în 
văzduhul nematerial al luminii dumnezeieşti3, fie la altă vedere de 
negrăit, sau, adeseori, la o grăire dumnezeiască. Scurt vorbind, 
precum voieşte Mângâietorul, sau Duhul Sfânt, aşa mângâie pe 
robii Săi. Precum îi trebuie fiecăruia, aşa îi dă şi harul Său. 

Ceea ce zic poate să vadă cineva limpede la proroci şi la 
apostoli, care s-au învrednicit să vadă atâtea vederi, măcar că 
oamenii râdeau de ei şi îi socoteau rătăciţi şi beţi (Fapte 2, 13). 
Prorocul Isaia L-a văzut pe Domnul pe tron înalt şi ridicat, şi pe 
serafimi în jurul Lui (Isaia 6, 1-2). Protomartirul Ştefan „a văzut 
cerurile deschise şi pe lisus Hristos la dreapta Tatălui” şi celelalte 
(Fapte 7, 56). 

În acelaşi fel şi acum robii lui Hristos se învrednicesc să vadă 
felurite vederi, pe care unii nu le cred, nici nu le primesc în niciun 
fel că sunt adevărate, ci le socotesc amăgiri, şi pe cei ce le văd, 
amăgiţi. Eu mă minunez şi nu pricep cum s-au împietrit oamenii 
aceştia şi au orbit cu sufletul, încât nu cred ceea ce a făgăduit 
nemincinosul Dumnezeu, prin prorocul Ioil, că le va da celor 
credincioşi, acolo unde zice: „Voi vărsa din harul Meu peste fiecare 
credincios şi peste robii şi peste roabele Mele” (Ioil 3, 1-2)? Este 
vorba de harul pe care l-a dat Domnul nostru, şi îl dă şi acum, şi îl 
va da până la sfârşitul lumii, după făgăduinţa Sa, tuturor slugilor 
Sale credincioase. Iar când vine harul acesta al Duhului Sfânt 
peste fiecare, nu-i arată lucrurile obişnuite, nici cele ale lumii 
cunoscute cu simţurile, ci le arată pe acelea pe care nu le-a văzut 
niciodată de la sine, nici nu şi le-a închipuit. Atunci, mintea acelui 
om învaţă de la Duhul Sfânt taine înalte şi ascunse, pe care, după 
dumnezeiescul Pavel, nu poate să le vadă ochiul trupesc al omului, 
nici minte de om nu le poate născoci de la sine (1 Corinteni 2, 9). 
Şi, ca să înţelegi cum le vede mintea omului acestuia, gândeşte-te 
la ceea ce vreau să-ţi spun. 

Ceara, când e departe de foc, e tare şi vârtoasă; iar dacă o 
arunci în foc, se topeşte, şi în mijlocul flăcării se aprinde şi arde, şi 
se face întreagă lumină, şi aşa se sfârşeşte întreagă în foc, şi nu e 
chip să nu se topească în foc şi să nu se facă precum apa. Aşa şi 
mintea omului: când e singură, fără să se întâlnească cu 
Dumnezeu, înţelege câte sunt în puterea ei. Dar când se apropie 
de focul dumnezeiesc şi de Duhul Sfânt, atunci e stăpânită cu totul 
de lumina dumnezeiască şi se face întreagă lumină, şi în flacăra 


3 În ambianța unei înţelegeri total duhovniceşti, care însă nu e numai 
subiectivă, ci e o prezenţă înţelegătoare şi înţeleasă, mai presus de 
înţelegere, a lui Dumnezeu. 


DIN VIAŢA CUV. MAXIM CAVSOCALIVITUL 


Preasfântului Duh se aprinde şi se topeşte de înţelegerea Lui, şi nu 
mai e chip ca în focul dumnezeirii să înţeleagă ale sale şi cele ce le 
vrea”. 

Atunci îi zise Sfântul Grigorie: „Dar sunt şi altele 
asemănătoare care sunt amăgiri”. lar marele Maxim îi răspunse: 
„Altele sunt semnele amăgirii, şi altele ale harului. Astfel, duhul 
rău al amăgirii, când se apropie de om, îi zăpăceşte mintea şi o 
sălbăticeşte; îi face inima aspră şi o întunecă; îi pricinuieşte frică, 
temere şi mândrie; îi înăspreşte ochii, îi tulbură creierul, îi înfioară 
tot trupul; îi iscă, prin nălucire, în faţa ochilor o lumină care nu 
străluceşte şi nu e curată, ci roşie; îi scoate mintea din frâu şi o 
îndrăceşte; îl mişcă să spună cu gura cuvinte necuviincioase şi 
hulitoare. Şi cel ce vede acest duh al amăgirii de mai multe ori se 
mânie şi se umple de furie. El nu cunoaşte deloc smerenia, nici 
plânsul şi lacrima adevărată, ci totdeauna se laudă cu bunătăţile 
lui; e plină de slava deşartă şi fără înfrânare şi temere de 
Dumnezeu şi totdeauna e stăpânit de patimi. Iar la urmă de tot îşi 
iese cu totul din minţi şi vine la pierzania deplină. Fie ca Domnul 
să ne izbăvească, prin rugăciunile tale, de această amăgire. 

lar semnele harului sunt acestea: când vine la om harul 
Preasfântului Duh, îi adună mintea şi-l face să fie cu luare-aminte 
şi smerit, îi aduce aminte de moarte, de păcatele lui, de judecata 
viitoare şi de osânda veşnică; îi face sufletul de se frânge uşor, de 
plânge şi se tânguieşte; îi face şi ochii liniştiţi şi plini de lacrimi. Şi 
cu cât se apropie mai mult de suflet, cu atât îl mângâie mai tare 
prin sfintele patimi ale Domnului nostru lisus Hristos şi prin 
nemărginita Lui iubire de oameni şi-i prilejuieşte minţii vederi 
înalte şi adevărate, şi anume: 1) cu privire la puterea necuprinsă a 
lui Dumnezeu, Care cu un singur cuvânt a adus toate din neființă 
la fiinţă; 2) cu privire la puterea nemărginită, care singură 
cârmuieşte şi are grijă de toate; 3) cu privire la necuprinsul Sfintei 
Treimi şi la noianul nestrăbătut al fiinţei dumnezeieşti şi celelalte. 
Atunci mintea omului parcă e răpită de acea lumină şi luminată de 
lumina cunoştinţei dumnezeieşti. Inima i se face senină şi blândă şi 
dă la iveală roadele Sfântului Duh: bucuria, pacea, îndelunga- 
răbdare, bunătatea, compătimirea, iubirea, smerenia şi celelalte. 
Sufletul lui primeşte o bucurie de negrăit”. 

Auzind acestea, Sfântul Grigorie Sinaitul a rămas uimit şi se 
minuna de cele ce-i spunea dumnezeiescul Maxim şi nu-l mai 
numea om, ci înger pământesc. 


4 Chiar în relaţia de iubire cu altul, înţelegerea noastră e şi topire a 
noastră şi uitare de noi. Ne înţelegem pe noi şi pe celălalt ca o unitate 
plină de căldură. 

DIN VIAŢA SFÂNTULUI GRIGORIE, 
ARHIEPISCOPUL SALONICULUI, 
FACATORUL DE MINUNI 


Că toti creştinii îndeobşte trebuie să se roage neincetat 


Să nu socotească cineva, fraţii mei creştini, că numai cei 
sfinţiţi şi călugării sunt datori să se roage neîncetat şi totdeauna, 
şi nu şi mirenii. Nu, nu. Toţi creştinii îndeobşte sunt datori să se 
afle totdeauna în rugăciune. Căci Preasfântul Filotei, Patriarhul 
Constantinopolului, scrie în Viaţa Sfântului Grigorie al Salonicului 
că avea un frate iubit, numit lov, om foarte simplu şi tare virtuos, 
cu care vorbind odată, Sfântul îi grăi şi despre rugăciune, şi 
despre datoria fiecărui creştin de rând să se nevoiască totdeauna 
la rugăciune şi să se roage neîncetat, căci Apostolul Pavel 
porunceşte tuturor creştinilor îndeobşte: „Rugaţi-vă neîncetat” (1 
Tesaloniceni 5, 17). La fel zice şi Prorocul David, măcar că era 
împărat şi avea toate grijile împărăției sale: „Văzutu-L-am pe 
Domnul înaintea mea pururea” (Psalm 15, 8), adică Il văd în chip 
înţelegător prin rugăciune pe Domnul totdeauna înaintea mea. lar 
Grigorie Cuvântătorul de Dumnezeu învaţă pe toţi creştinii, 
spunându-le că trebuie să pomenim prin rugăciune numele lui 
Dumnezeu de mai multe ori decât răsuflăm. 

Şi spunând Sfântul către prietenul său lov acestea şi multe 
altele, îi mai spuse şi că trebuie să dăm şi noi ascultare 
îndemnurilor Sfinţilor; şi că trebuie nu numai să ne rugăm 
totdeauna, ci să învăţăm şi pe toţi ceilalţi îndeobşte, călugări şi 
mireni, înţelepţi şi simpli, bărbaţi, femei şi copii, şi să-i îndemnăm 
să se roage neîncetat. 

Auzind acestea, bătrânului aceluia Iov i se păru un lucru nou 
şi a început să se împotrivească şi să spună că pentru a se ruga 
cineva totdeauna trebuie să fie dintre pustnici şi călugări, care 
sunt în afara lumii şi a grijilor din ea, şi nu dintre mirenii care au 
atâtea griji şi slujiri. Sfântul îi dădu iarăşi şi alte mărturii şi dovezi 
cu neputinţă de respins, dar bătrânul lov nu se lăsă înduplecat. 
Dumnezeiescul Grigorie, ocolind vorba multă şi cearta, tăcu şi 
plecă în chilia lui, ca şi bătrânul lov. Dar mai pe urmă, când lov se 
ruga în chilia lui singur, i se arătă înainte îngerul Domnului, trimis 
de Dumnezeu, Care voieşte mântuirea tuturor oamenilor, şi, după 
ce-l mustră mult că s-a sfădit cu Sfântul Grigorie şi i s-a împotrivit 
în lucruri vădite, de care atârnă mântuirea creştinilor, îi porunci 
din partea lui Dumnezeu să ia aminte bine în viitor şi să se 

păzească să nu mai spună ceva potrivnic unui astfel de lucru prea 
folositor sufletului, pentru că se împotriveşte voii lui Dumnezeu; 
nici cu mintea să nu mai voiască să primească vreun gând 
potrivnic sau să cugete altfel de cum i-a spus dumnezeiescul 
Grigorie. Atunci, acel prea simplu bătrân lov merse îndată la 
Sfântul şi căzu la picioarele lui, cerând iertare pentru împotrivirea 
lui, şi-i dezvălui toate câte i le-a spus îngerul Domnului. 

Vedeţi, fraţii mei, cum sunt datori toţi creştinii îndeobşte, de 
la mic la mare, să spună totdeauna rugăciunea minţii: „Doamne, 
Iisuse Hristoase, miluieşte-mă” şi să se obişnuiască totdeauna să o 
spună şi mintea, şi inima lor? Gândiţi-vă cât Îl mulţumim pe 
Dumnezeu prin aceasta şi cât folos vine din aceasta, dacă a trimis, 
din marea Lui iubire de oameni, şi un înger din cer ca să ne 
descopere, ca să nu mai avem nicio îndoială despre aceasta. 

Dar ce zic mirenii? „Noi suntem prinşi în atâtea treburi şi griji 
ale lumii, şi cum e cu putinţă să ne rugăm neîncetat?” 

Eu le răspund că Dumnezeu nu ne-a poruncit niciun lucru cu 
neputinţă de împlinit, ci ne-a poruncit numai acelea pe care putem 
să le facem. De aceea, şi aceasta este cu putinţă să o împlinească 
fiecare: să caute cu osteneală mântuirea sufletului său. Căci dacă 
ar fi cu neputinţă, ar fi cu neputinţă tuturor mirenilor îndeobşte şi 
nu s-ar afla atâţia şi atâţia care o împlinesc în lume. Dintre aceştia 
poate fi dat ca pildă şi acel minunat Constantin, tatăl Sfântului 
Grigorie. Acesta, măcar că era în palatul împărătesc, şi era numit 
tatăl şi învățătorul împăratului Andronic, şi se ocupa în fiecare zi 
cu treburile împărăteşti, pe lângă cele ale casei sale - căci era 
foarte bogat şi avea multe averi şi mulţi slujitori şi copii şi femeie 
-, totuşi era atât de nedespărţit de Dumnezeu şi atât de predat 
rugăciunii neîncetate a minţii, că de multe ori uita cele ce le 
vorbise împreună cu împăratul şi cu dregătorii din palat, privitor la 
treburile împărăției, şi întreba iarăşi o dată şi de două ori despre 
treburile acestea. De aceea, ceilalţi dregători, care nu ştiau 
pricina, se supărau şi îl osândeau că uită aşa de repede şi-l supără 
pe împăratul întrebându-l a doua oară. Dar împăratul, care ştia 
pricina, îl apăra şi zicea: „Constantin are gândurile lui, şi ele nu-l 
lasă să fie cu luare-aminte la cuvintele noastre, care sunt 
vremelnice şi deşarte. Mintea binecuvântatului şi fericitului 
Constantin este pironită de cele adevărate şi cereşti şi, de aceea, 
uită cele pământeşti, pentru că toată atenţia lui este la rugăciune 
şi la Dumnezeu”. 

De aceea Constantin era respectat (cum zice Preafericitul 
Patriarh Filotei) şi foarte iubit de împăratul şi de toţi dregătorii 
împărăției, precum era iubit şi de Dumnezeu, şi a fost învrednicit 
să facă minuni. Căci suindu-se odată (zice Preasfântul Filotei în 

Viaţa Sfântului Grigorie, fiul lui) într-o corabie cu toată familia ca 
să meargă mai sus de Galata la un pustnic, care se liniştea acolo, 
pentru rugăciune şi binecuvântare, pe drum i-a întrebat pe 
slujitorii săi dacă au luat ceva de mâncare ca să ducă lui Avva 
acela. Aceia îi spuseră că au uitat din pricina grabei şi n-au luat 
nimic. Binecuvântatul s-a întristat puţin, dar n-a spus nimic, ci, 
mergând înainte cu caicul, şi-a vârât mâna sa în mare şi cu 
rugăciunea tăcută a minţii L-a rugat pe Dumnezeu, Stăpânul mării, 
să-i dea ceva de mâncare. Şi, puţin după aceea (o, minunate fapte 
cu care slăveşti, Hristoase Împărate, pe robii Tăi!), scoase mâna 
lui din mare ţinând un peşte foarte mare pe care, aruncându-l în 
corabie în faţa slujitorilor săi, zise: „lată, a avut Domnul grijă de 
noi şi de Avva, robul Său, şi i-a trimis ceva de mâncare”. Vedeţi, 
fraţii mei, cu ce fel de slavă slăveşte lisus Hristos pe robii Săi, care 
sunt totdeauna cu El şi cheamă totdeauna preasfântul şi 
preadulcele Lui nume? 

Dar dreptul şi sfântul acela, Evdochim, nu era şi el în 
Constantinopol şi în palat şi ocupat cu treburile împărăteşti? Nu se 
întâlnea cu împăratul şi cu dregătorii palatului în atâtea griji şi 
ocupaţii? Cu toate acestea, avea totdeauna rugăciunea minţii 
nedespărţită de mintea lui (cum istoriseşte Simeon Metafrastul, în 
Viaţa lui). De aceea, de trei ori fericitul, măcar că se afla în lume şi 
în cele lumeşti, trăia cu adevărat o viaţă îngerească şi mai presus 
de lume şi s-a învrednicit să ia de la Dătătorul de răsplată 
Dumnezeu şi un sfârşit fericit şi dumnezeiesc. 

Şi alţi mulţi şi nenumărați au fost în lume şi s-au aflat în 
întregime dăruiţi rugăciunii mântuitoare a minţii, precum ne spune 
istoria. Drept aceea, fraţii mei creştini, vă rog şi eu, împreună cu 
dumnezeiescul Gură de Aur, pentru mântuirea sufletului vostru, să 
nu nesocotiţi această datorie a rugăciunii. Urmaţi pilda celor de 
care v-am vorbit, pe cât puteţi. Şi dacă lucrul acesta vi se pare 
greu la început, fiţi siguri şi încredinţaţi, ca din partea 
Atotţiitorului Dumnezeu, că însuşi numele Domnului nostru lisus 
Hristos, chemat neîncetat de noi, ne va uşura toate greutăţile şi, 
cu vremea, când ne vom obişnui şi ne vom îndulci cu el, vom 
cunoaşte prin cercare că acest lucru nu e cu neputinţă, nici greu, 
ci cu putinţă şi uşor. 

De aceea şi Sfântul Pavel, care a ştiut mai bine decât noi 
folosul cel mare pe care-l aduce rugăciunea, ne-a îndemnat să ne 
rugăm neîncetat (1 Tesaloniceni 5, 17). N-a voit el să sfătuiască 
niciodată vreun lucru greu şi cu neputinţă, pe care nu l-am fi putut 
împlini, căci atunci ne-am fi arătat ca neascultători şi călcători ai 
poruncii lui şi, drept urmare, vrednici de osândă; ci scopul 
Apostolului, care a zis să ne rugăm neîncetat, a fost ca să ne 

rugăm cu mintea noastră, ceea ce este cu putinţă să facem 
totdeauna. Căci şi când facem un lucru de mână, şi când ne 
plimbăm, şi când şedem, şi când mâncăm, şi când bem, totdeauna 
putem să ne rugăm cu mintea noastră şi să facem rugăciunea 
minţii bine-plăcută lui Dumnezeu şi adevărată. Cu trupul putem să 
lucrăm, şi cu sufletul să ne rugăm. Omul din afară poate să 
împlinească orice slujbă cu trupul, şi omul dinlăuntru poate să fie 
dăruit slujirii lui Dumnezeu şi să nu lipsească niciodată de la lucrul 
cel duhovnicesc al rugăciunii cu mintea. Căci aşa ne porunceşte 
Dumnezeu-Omul lisus în Sfânta Evanghelie, zicând: „lar tu, când 
te rogi, intră în cămara ta şi, închizând uşa ta, roagă-te Tatălui tău 
întru ascuns” (Matei 6, 6). Cămara sufletului este trupul. Uşile 
fiinţei noastre sunt cele cinci simţuri. Sufletul intră în cămara lui 
când mintea nu umblă de colo până colo în lucrurile lumii, ci 
stăruie în inima noastră. Şi simţurile noastre le închidem şi rămân 
asigurate când nu le lăsăm să se alipească de lucrurile supuse lor 
şi arătate. În felul acesta, mintea rămâne liberă de orice 
împătimire lumească şi se uneşte prin rugăciunea ascunsă a minţii 
cu Dumnezeu, Tatăl nostru. Şi atunci zice: „Tatăl tău, Cel ce vede 
întru ascuns, îţi va da ţie la arătare” (Matei 6, 6). 

Dumnezeu, cunoscătorul celor ascunse, vede rugăciunea 
minţii tale şi o răsplăteşte cu daruri arătate şi mari. Pentru că 
aceasta este rugăciunea adevărată şi desăvârşită, şi ea umple 
sufletul de harul dumnezeiesc şi de darurile (harismele) 
duhovniceşti. Căci, cu cât închizi mirul mai mult în vas, cu atât 
vasul răspândeşte mai multă mireasmă. Aşa e şi rugăciunea: cu cât 
o întipăreşti mai mult în inima ta, cu atât o umple mai mult de 
harul dumnezeiesc. Fericiţi şi norocoşi sunt cei ce se obişnuiesc cu 
acest lucru ceresc, căci cu el biruiesc orice ispită de la dracii cei 
răi, precum şi David l-a biruit pe îngâmfatul Goliat (1 Regi 17, 51). 
Cu ea sting poftele fără rânduială ale trupului, precum şi cei trei 
tineri au stins văpaia cuptorului (Daniel 5, 25-26). Cu această 
lucrare a rugăciunii minţii îmblânzesc patimile, precum şi Daniel a 
îmblânzit leii sălbatici (Daniel 6, 18 ş.u.). Cu ea coboară roua 
Sfântului Duh în inima lor, precum a coborât Ilie ploaia în Carmel 
(3 Regi 18, 45). 

Această rugăciune a minţii este cea care urcă până la tronul 
lui Dumnezeu şi se păstrează în cupe de aur ca să fie tămâiat cu ea 
Domnul, precum zice loan Cuvântătorul de Dumnezeu în 
Apocalipsă: „Şi douăzeci şi patru de bătrâni au căzut înaintea 
Mielului, având fiecare alăute şi cupe de aur pline de tămâie, care 
sunt rugăciunile sfinţilor” (5, 8). Această rugăciune a minţii este o 
lumină care luminează totdeauna sufletul omului şi aprinde inima 
lui cu flăcările iubirii lui Dumnezeu. Ea este o verigă care ţine uniţi 

şi împreunaţi pe Dumnezeu şi omul. O, har neasemănat al 
rugăciunii minţii! Ea face pe om să fie totdeauna în convorbire cu 
Dumnezeu. O, lucrare cu adevărat minunată şi deosebită! Să fii 
deodată cu oamenii trupeşte, şi să te afli cu Dumnezeu în chip 
înţelegător. Îngerii nu au glas material, ci cu mintea lor aduc lui 
Dumnezeu doxologia neîncetată. Aceasta este lucrarea lor. Ei îi 
este închinată toată fiinţa lor. 

Deci şi tu, frate, când intri în cămara ta şi închizi uşa, sau 
când mintea ta nu sare de colo până colo, ci intră în inima ta şi 
simţurile tale sunt întărite, şi nu sunt pironite de lucrurile lumii 
acesteia, şi, pe lângă aceasta, te rogi totdeauna cu mintea ta, te 
faci asemenea cu sfinţii îngeri; şi Tatăl tău, Care vede rugăciunea 
ta tainică, pe care o aduci în ascunsul inimii tale, te va răsplăti cu 
mari daruri (harisme) întru arătare. Şi ce bun mai mare şi mai 
bogat poţi să afli decât acesta, de a te afla, cum am spus, împreună 
cu Dumnezeu în chip înţelegător şi de a fi în convorbire neîncetată 
cu El? Căci fără El nu poate să fie vreodată vreun om fericit nici 
aici, nici în cealaltă viaţă. 

Drept aceea, frate, oricine ai fi, când iei în mâinile tale cartea 
aceasta şi, citind-o, vei cerca folosul ei în sufletul tău, te rog cu 
căldură, adu-ţi aminte să faci şi o rugăciune către Dumnezeu, cu 
un „Doamne, miluieşte”, pentru păcătosul suflet al aceluia care s-a 
ostenit cu această carte şi al aceluia care a cheltuit ca să o 
tipărească. Căci aceştia au mare nevoie de rugăciunea ta, ca să 
afle mila dumnezeiască pentru sufletul lor, şi tu pentru al tău. Fie, 
fiel! 


1 Tot acest cuvânt se vede că e scris de Nicodim Aghioritul care, 
împreună cu mitropolitul Macarie al Corintului, a întocmit colecţia 
Filocaliei. El cere rugăciunea cititorului pentru sine şi pentru loan 
Mavrocordat, unul din membrii familiei domnitoare a ţărilor române, care 
a suportat cheltuiala tipăririi primei ediţii a Filocaliei (Veneţia, 1792). E 
un cuvânt de încheiere a Filocaliei greceşti, alcătuit de Nicodim 
Aghioritul. El se foloseşte, pentru prima dată, de Viaţa Sfântului Grigorie 
Palama, scrisă de patriarhul Filotei de Constantinopol, ucenicul Sfântului 
Grigorie Palama, dar redă şi extrasele din ea cu cuvintele sale. 


SFÂNTUL NICODIM AGHIORITUL 


DIN ISTORIA ISIHASMULUI 
ÎN ORTODOXIA ROMÂNEASCĂ 


INTRODUCERE 


ISIHAŞIII SAU SIHAŞTRII 
_ ŞI RUGACIUNEA LUI IISUS 
IN TRADIŢIA ORTODOXIEI ROMANEŞTI 


Publicând în traducere germană Cele o sută de capete ale lui 
Calist şi Ignatie Xanthopol, A. M. Ammann vorbeşte de rolul avut 
de isihaşti în Biserica greacă şi cea rusă!. El nu aminteşte însă 
nimic de existenţa isihasmului şi a spiritualităţii filocalice şi 
isihaste în viaţa ortodoxiei româneşti, desigur din lipsa de 
cunoaştere a limbii române. 

Dar, după Nil Sorski (1433-1508), Ammann trebuie să treacă 
direct la isihasmul reînnoit în Rusia, la sfârşitul secolului al XIX- 
lea, de către Paisie Velicicovski. Pentru tot acest răstimp el spune 
doar în general că scrierile filocalice, care circulau în manuscrise 
la Athos, „nu erau străine de Răsăritul greco-slav”. 

Dar, vorbind de renaşterea spiritualităţii filocalice în Rusia la 
sfârşitul secolului al XVIII-lea, el observă: „Nu e de mirare că 
Filocalia, îndată ce a fost tipărită la Veneţia (la 1792), şi-a luat 
drumul răspândirii din Moldova, din Principatul familiei 
Mavrocordat. Acolo trăia în Mănăstirea Neamţ (Njamec-Kloster), 
nu departe de Tiraspol, călugărul Paisie Velicicovski, care 
petrecuse mulţi ani în Athos. Acest rus cunoscător al limbii 
greceşti a tradus, din cele 36 de bucăţi ale Filocaliei greceşti, 24 în 
slavona bisericească, şi pe acestea le-a publicat sub titlul 
Dobrotoliubie în anul 1794, în patru părţi şi două volume, în St 
Petersburg. Ecoul mare pe care l-a avut ea a făcut ca în 1857 să se 
publice într-o a doua ediţie, în şase volume. Din 1867 fostul 
episcop de Tambov şi Vladimir, devenit pustnic sub numele de 
Teofan Zăvorâtul, a început s-o publice într-o traducere rusă în 
cinci volume. Această operă a avut o imensă influenţă în 
spiritualitatea şi în teologia rusă”?. 

Am vrea să explicăm puţin aici de ce nu e de mirare că 


1 Die Gotteschau..., p. 8. Lipsa cunoaşterii istoriei noastre îi face 
adeseori pe occidentali să pună românilor care merg în Apus întrebări de 
mare naivitate. După ce aceştia spun că sunt ortodocşi, aceia conchid: 
„Dacă sunteţi ortodocşi, sunteţi slavi, căci greci nu sunteţi, iar ortodoxie 
ştim că e numai greacă şi rusă (/'Orthodoxie greco-russe)”. lar când 
românul ortodox precizează: „Nu suntem slavi, ci latini ortodocşi”, 
occidentalul întreabă: „Dar ce a dat Ortodoxia românească Ortodoxiei în 
general? Nu se cunoaşte nicio contribuţie a ei la spiritualitatea ortodoxă”. 

2 Die Gotteschau..., p. 8-10. 

Filocalia sau scrierile filocalice şi-au luat drumul răspândirii lor în 
Rusia tocmai din Moldova. 

Lucrul acesta se explică din faptul că în ţările române 
isihasmul şi spiritualitatea filocalică în general s-a introdus încă 
din secolul al XIV-lea şi a rămas o realitate neîntreruptă în tot 
timpul următor, ca şi în Athos, datorită unei anumite existenţe de 
sine stătătoare pe care au putut-o păstra aceste ţări şi datorită 
legăturilor lor strânse cu muntele Athos. În secolul al XVIII-lea 
călugărul Paisie, venit de la Poltava, a găsit astfel în Moldova un 
monahism care, prin numeroşi reprezentanţi ai lui, practica, în 
continuarea neîntreruptă a acestei tradiţii, o viaţă isihastă (de 
sihaştri) însufleţită de rugăciunea lui lisus. 

Tocmai datorită acestei existenţe de sine a ţărilor române şi 
unei dezvoltări a vieţii mănăstireşti pe care au putut-o menţine ele, 
şi copierii bogate de manuscrise de spiritualitate ortodoxă, iar, mai 
târziu, tipăririi de cărţi cu acest conţinut, din care unele puteau fi 
trimise şi la celelalte popoare ortodoxe, s-a putut menţine 
neîncetat spiritualitatea Sfinţilor Părinţi în acest monahism. 
Aceasta, la rândul ei, a făcut ca şi în creaţia teologică românească 
să se menţină linia veche patristică printr-un Neagoe Basarab, prin 
Varlaam, Dosoftei, Dimitrie Cantemir, în vreme ce teologia greacă 
şi rusă au oscilat între influenţa catolică şi cea protestantă (de ex., 
la greci, între tendinţa catolicizantă a lui Meletie Sirigul şi a 
patriarhului Dositei al Ierusalimului şi cea protestantizantă a lui 
Chiril Lucaris, Mitrofan Critopol, loan Cariofil; iar la ruşi, între 
tendinţa catolicizantă a Şcolii de la Kiev, până la Petru cel Mare, şi 
cea protestantizantă, care începe de la Petru cel Mare prin Teofan 
Procopovici, până ce, prin Dimitrie Cantemir, începe să se 
descopere linia ortodoxă în spiritualitate, întărită apoi prin Vasile 
de la Poiana Mărului şi Paisie Velicicovski, trăitori în Moldova, 
unde au venit foarte probabil după ce au aflat de monahismul 
acesteia prin Dimitrie Cantemir). 

Mitropolitul Tit Simedrea a scos la iveală faptul că în jurul lui 
Grigorie Sinaitul, printre călugării de alte naţii ortodoxe, s-au aflat 
şi călugări români?. Istoricul român Răzvan Theodorescu zice: 
„Existenţa unui monahism românesc în perioada anterioară celei 
de a doua jumătăţi a sec. al XIV-lea, cu unele ecouri ale vieţii 
călugăreşti din Peninsula Balcanică, din centre de seamă precum 
cel din Chalcidica (Athos), sau de mai aproape, precum cele de la 
Paroria şi Kelifarevo..., poate fi bănuită cu temei, unele modeste 


3 „Monahismul în Ţara Românească înainte de 1570”, în: Biserica 


Ortodoxă Română, XC (1972), nr. 7-8, p. 675. Vezi textele pe care se 
întemeiază mitropolitul Tit Simedrea în: Filocalia rom., vol. VII, la notele 
113-119. 

schituri de lemn sau chiar de piatră, a căror amintire nu s-a 
păstrat, putând aduna laolaltă, pe malul Dunării sau sub munte, în 
întinsele regiuni păduroase, sau în cele colinare, pe călugării care, 
departe de oraşe..., îşi vor fi organizat existenţa după canoanele 
cinului monahal ortodox... înaintea apariţiei primelor mănăstiri 
cunoscute documentar în Moldova şi Muntenia”?. 

Existenţa monahilor în Ţara Românească, alături de existenţa 
unui cler de mir înainte de aşezarea la 1359 a primului mitropolit 
statornic la Curtea de Argeş, e atestată şi în actul sinodal din 
Constantinopol”. Carmen Laura Dumitrescu datează numai pictura 
unei biserici rupestre de lângă Câmpulung (Dâmboviţa) ca fiind de 
pe la sfârşitul secolului al XIII-lea?. 

Pavel Chihaia pune începutul acestor mici aşezări isihaste în 
legătură cu influenţa Şcolii Sfântului Teodosie, un ucenic bulgar al 
lui Grigorie Sinaitul, de la Kelifarevo (la 12 km sud de Târnovo, în 
munţi)”. 

Emil Turdeanu, deşi mai critic în ceea ce priveşte prezenţa 
unor români în jurul lui Grigorie Sinaitul la Paroria, admite ca 
foarte probabilă prezenţa unor români la Kelifarevo, în jurul 
Sfântului Teodosie, şi ca deplin dovedită pătrunderea spiritualităţii 
acestui centru la nordul Dunării: „Tradiția culturală a Paroriei va 


4 Bizanţ, Balcani, Occident la începuturile culturii medievale româneşti 
(secolele X-XIV), Bucureşti, 1974, pp. 219-220. 

> Tit Simedrea, „Monabhismul în Ţara Românească...”, p. 674. 

€ „Biserica rupestră Corbii de Piatră, cel mai vechi ansamblu de 
pictură cunoscut astăzi în Ţara Românească”, în: rev. Studii şi cercetări 
de istoria artei, seria „Arta plastică”, 1975, tom 22, pp. 25 şi 43. Se pare 
că peşterile săpate în stâncă în preajma ei, dincolo de râu, atestă un 
isihasm sinaitic anterior celui din secolul al XIV-lea, căci acele peşteri 
imită peşterile de dincolo de râu, din faţa mănăstirii întemeiate în 475 de 
Sf. Sava la răsărit de Betleem (mănăstire care-i poartă numele), şi unde 
petreceau încă din sec. al V-lea călugări besi sau traci; vezi Pr. D. 
Stăniloae, „Besii în mănăstirile din Orient”, în: Biserica Ortodoxă 
Română, XCIV (1976), nr. 5-6, p. 587-590. 

7 Pavel Chihaia, De la „Negru Vodă” la Neagoe Basarab, Bucureşti, 
1975, în special capitolul: „Etapa Neagoe Basarab a complexului 
monastic isihast din munţii Buzăului” (pp. 240-255). Autorul vorbeşte de 
„întemeierea unor aşezări monahale ortodoxe de la 1346, înaintea unor 
cuiburi isihaste, care fac pandant celor întemeiate de Nicodim, câţiva ani 
mai târziu, la Vodița şi Tismana olteană (să nu uităm că Nicodim este 
format la aceeaşi şcoală isihastă a lui Teodosie de la Kelifarevo - şi 
Chihaia citează aici pe Răzvan Theodorescu, Bizanţ, Balcani, Occident..., 
p. 219 -, atât de importantă pentru începuturile monahismului 
românesc); acestea din urmă au fost întemeiate mai târziu şi cu o altă 
organizare a vieţii monahale, anume aceea cenobitică” (p. 247). 

pătrunde la nordul Dunării câţiva ani mai târziu (după moartea lui 
Grigorie Sinaitul, întâmplată la 1346) prin intermediul unui alt 
centru isihast, mănăstirea de la Kelifarevo, întemeiată de 
Teodosie, ucenicul lui Grigorie Sinaitul, în apropiere de Târnovo. 
Vom vedea mai târziu care a fost rolul lui în formarea literaturii 
slave în Ţările Române. Dar trebuie să spunem încă aici că datorită 
ucenicilor bulgari de la Paroria, cu Teodosie în frunte, datorită mai 
ales focarului de spiritualitate isihastă aprins la Kelifarevo, opera 
lui Grigorie Sinaitul a fost tradusă în bulgară şi răspândită apoi în 
nordul Dunării”8. 

Iar în altă parte, Emil Turdeanu menţionează un loc din Viaţa 
Sfântului Teodosie, scrisă de patriarhul Calist al 
Constantinopolului: „Îndată ce s-a aşezat în locul muntos, numit 
vulgar Kelifarevo, vestea a zburat peste tot, mai repede ca 
pasărea, nu numai la poporul bulgar, ci şi la sârbi, unguri (cred că 
e vorba de românii ardeleni, aflaţi în Ungaria, n.n.) şi români, şi 
chiar şi la cei ce trăiesc în jurul Mesembriei”. Menţionând acest 
loc, Emil Turdeanu zice: „Popularitatea de care se bucura printre 
români are ceva şansă de a traduce realitatea”?. 

Spiritualitatea isihastă a venit, fără îndoială, şi prin legăturile 
strânse ce le avea Ţara Românească cu Mănăstirea Cutlumuş din 
Sfântul Munte. Ajutoarele date de voievodul Vladislav I pentru 
zidirea din nou a acestei mănăstiri sub stareţul Hariton au făcut ca 
în această mănăstire să se aşeze mai mulţi călugări români tocmai 
în această perioadă în care isihasmul se afla în floare şi era 
sprijinit de patriarhii Calist şi Filotei, ucenicii Sfântului Grigorie 
Palama, dintre care primul a trimis, la cererea voievodului Nicolae 
Alexandru Basarab, pe Iachint de Vicina ca prim Mitropolit al Ţării 
Româneşti. Aceşti călugări nu s-au închis definitiv în Athos, ei 
veneau uneori acasă. Aşa au venit înainte de 1370, pentru că nu se 
puteau împăca cu viaţa de obşte de acolo, fiindcă în ara 
Românească duseseră o viaţă mai liniştită în micile schituri din ea. 
După ce voievodul Vladislav obţine, prin corespondenţă, de la 
stareţul Hariton al Cutlumuşului, îngăduinţa ca acei călugări 
plecaţi din Ţara Românească să ducă o viaţă mai de sine, ei se duc 
din nou în Cutlumuş, şi unul din ei, Melchisedec, ajunge chiar 
egumenul mănăstirii (între 1370 şi 1375). El fusese în ţară 
protopopul Mihai, deci era un om mai ridicat din punct de vedere 


8 La littérature bulgare au XIV-e siècle et sa diffusion dans les pays 
roumains, Paris, 1947, p. 16. 
? La littérature bulgare..., p. 36. 

cultural şi spiritual. Un altul era ieromonahul Iacob!0. 

La 1372, însuşi stareţul Hariton din Cutlumuş e adus de 
voievodul Vladislav ca mitropolit la Curtea de Argeş, după moartea 
lui Iachint, întâmplată în acelaşi an. Dar la 1376 Hariton se 
retrage din nou la Athos, ajungând protos al Sfântului Munte. În 
această calitate, la 1378, el dă călugărilor din Cutlumuş o seamă 
de sfaturi, care amintesc de învăţătura isihastă!!. 

Un alt impuls de viaţă călugărească în duh isihast a venit în 
Ţara Românească prin Nicodim, întemeietorul mănăstirilor cu 
viaţă de obşte. E un „consens general asupra faptului că Nicodim a 
fost un adept al isihasmului”!?. Acesta are corespondenţă cu 
patriarhul Eftimie de Târnovo, un ucenic al Sfântului Teodosie. 
Nicodim cerea răspuns lui Eftimie la anumite întrebări şi primea 
răspuns la elet’. Patriarhul Eftimie era prieten şi cu Antim, al 
treilea Mitropolit al Ţării Româneşti, grec din Constantinopol, 
căruia îi răspunde de asemenea la unele întrebări!?. Patriarhul 
Eftimie a dat un şi mai mare avânt traducerilor de scrieri 
duhovniceşti din greceşte, fiind el însuşi un autor de scrieri cu 
caracter duhovnicesc. Scrierile lui au avut mare ecou în ţările 
româneşti. Viaţa Sfintei Paraschiva, scrisă de el, e redată de 
mitropolitul Varlaam în Cartea de învățătură a sa, iar din 
Panegiricul la Sfinţii împărați Constantin şi Elena scris de Eftimie, 
Neagoe Basarab ia multe pasaje în Învățăturile sale’. 

În Moldova, începând de la Alexandru cel Bun, care pune 
Mitropolia de la Suceava în legătură cu Constantinopolul, se aduc 
operele unor autori isihaşti, ca Grigorie Sinaitul şi patriarhul 
Filotei, care se traduc aici în slavona bisericească!€. 

Dar cu siguranţă că aceste scrieri isihaste - ca şi cele venite 
prin Kelifarevo -, deşi în traduceri slavone, nu au rămas fără o 


10° Paul Lemerle, Actes de Kutlumus, Paris, 1946, nr. 30-31. Despre 
aceşti călugări a se vedea la Răzvan Theodorescu, Bizanţ, Balcani, 
Occident..., p. 246. 

11 Răzvan Theodorescu, Bizanţ, Balcani, Occident..., p. 210, care 
citează pe P. Lemerle, Actes de Kutlumus, 1946, nr. 36, pp. 134-138. 

12 Răzvan Theodorescu, Bizanţ, Balcani, Occident..., p. 257. 

13 Epifanie Norocel, „Sf. Eftimie, ultimul patriarh de Târnovo şi 
legăturile lui cu ţările româneşti”, în: Biserica Ortodoxă Română, LXXXIV 
(1966), nr. 5-6, pp. 565-570. Vezi şi Emil Turdeanu, La littérature 
bulgare..... 

14 Emil Turdeanu, La littérature bulgare..., p. 120. Eftimie îl cunoscuse 
pe Antim probabil cu ocazia însoţirii dascălului său, Teodosie, la 
Constantinopol, în ultimii ani ai vieţii acestuia. 

15 Emil Turdearm, La littérature bulgare..., pp. 96, 105-106. 

16 Răzvan Theodorescu, Bizanţ, Balcani, Occident..., p. 541. 

rodire în viaţa călugărească românească. Altfel nu s-ar fi simţit 
nevoia să fie copiate şi răspândite în ţările române. 

Roada lor o vedem de fapt în bogata răspândire a tipului 
călugăresc de sihastru, răspândit în aceste ţări. Cuvântul 
„sihastru” este transcrierea românească a cuvântului „isihast”. Aşa 
cum patriarhul Calist e numit în manuscrisele româneşti 
„Calistru”, aşa cuvântul isihast a devenit în rostirea românească 
„sihastru” (după st al unui cuvânt grecesc, românii au adăugat un 
r, poate şi prin influenţa termenului grec hovxaoTriptov, loc de 
liniştire, devenit în limba românească: sihăstrie). 

Aproape pretutindeni unde s-au înălţat mănăstiri mai mari au 
existat prin împrejurimi unul sau mai mulţi „sihaştri”. Aceşti 
„sihaştri” locuiau de multe ori în chilii săpate în stânci sau în 
bordeie de lemn. În cartea lui Pavel Chihaia (citată) sunt date în 
fotografie uşile mai multor astfel de chilii în stânci din munţii 
Buzăului. Lângă mănăstirea Putna, într-o stâncă de deasupra unei 
văi din apropiere, dăinuieşte până azi chilia lui Daniil Sihastru. Se 
poate presupune că Ştefan cel Mare a zidit Mănăstirea Putna atras 
de acest loc prin viaţa ce o ducea în împrejurimi Daniil Sihastru, 
care era, după tradiţie, duhovnicul lui. După ce acesta s-a retras în 
părţile Voroneţului, Ştefan cel Mare a zidit şi acolo o mănăstire, 
Voroneţul, unde Daniil Sihastru e şi înmormântat!”. La fel, lângă 
Tismana, se află chilia în stâncă unde se spune că ar fi petrecut 
uneori ca sihastru întemeietorul mănăstirii, Nicodim. Neculce, 
care ne spune că Voroneţul a fost zidit de Ştefan cel Mare la 
îndemnul lui Daniil Sihastru, ne spune că şi Alexandru Lăpuşneanu 
a zidit Slatina la îndemnul unui alt sihastrul8. 


17 Ion Neculce ne transmite o tradiţie după care „Ştefan Vodă mergând 
de la cetatea Neamţului în sus, pe Moldova, a mers la Voroneţ, unde trăia 
un părinte sihastru, pe nume Daniil, şi, bătând la uşa sihastrului să-i 
descuie, a răspuns sihastrul să aştepte Ştefan Vodă afară până îşi va 
isprăvi ruga; şi după ce şi-a isprăvit sihastrul ruga, l-a chemat în chilie pe 
Ştefan Vodă, şi s-a spovedit Ştefan Vodă la dânsul, şi a întrebat Ştefan 
Vodă pe sihastru ce va mai face, că nu poate să se mai bată cu turcii: 
închina-va ţara la turci sau ba? lar sihastrul a zis să nu o închine, că 
războiul este al lui; dar după ce va izbândi, să facă o mănăstire acolo, în 
numele Sfântului Gheorghe, să fie hramul bisericii. Deci au şi purces 
Ştefan Vodă în sus, pe la Cernăuţi şi pe la Hotin, şi au strâns oaste fel de 
fel de oameni şi a purces în jos. Iar turcii, înțelegând că va să vie Ştefan 
Vodă cu oaste în jos, au lăsat şi ei cetatea Neamţului de a se mai bate şi 
au început a fugi spre Dunăre. Iar Ştefan Vodă îi urmări şi îi bătu până i- 
au trecut Dunărea. Şi întorcându-se înapoi Ştefan Vodă s-a apucat şi a 
făcut mănăstirea Voronetzi şi i-au pus bisericii hramul Sfântului 
Gheorghe” (O samă de cuvinte, Ed. Cartea Românească, 1938, p. 12). 

18 Ion Neculce, O samă de cuvinte, p. 17. 

Dar odată ce se zidea în apropiere o mănăstire, viaţa 
sihăstrească nu înceta în împrejurimile ei mai greu accesibile. Pe 
valea Putnei, nu departe de mănăstire, s-a înfiripat o „sihăstrie” 
pentru călugării care voiau să ducă o viaţă de linişte, închinată 
rugăciunii. „Sihăstria” aceasta a durat până la ocuparea Bucovinei 
de către Austria, mai precis până la Iosif al II-lea, care a desfiinţat, 
odată cu mănăstirile din Bucovina, şi această sihăstrie. Incă la 
1776, în 10 ianuarie, Grigore Ghica Vodă acordă nişte scutiri 
călugărilor „sihaştri” de la Putna!%. Pocrovul e atestat încă de la 
1691 cu numele de „Sihăstria Neamţului” (ms. nr. 1287 din 
Biblioteca Academiei Române). Numele acesta e atestat de un alt 
manuscris din Biblioteca Academiei Române, cu nr. 1284. 
Manuscrisul cuprinde, în traducere românească, scrierea lui 
Agapie Landos, Mântuirea păcătoşilor. Pahomie, episcop la 
Roman, dăruieşte acest manuscris sihăstriei din muntele Chiriac, 
adică Pocrovului. Mai ştim şi de alte scrieri de literatură ascetică 
care circulau în româneşte chiar de la începutul sec. al. XVII-lea. 
În Biblioteca Academiei Române sunt Paterice din sec. al XVII-lea 
(ms. nr. 1429 din anul 1676, nr. 3163 din 1706 etc.). 

Mari sihaştri au vieţuit în schitul Sihla, şi în jurul lui, zidit în 
apropierea Mănăstirii Sihăstria de azi. Schitul propriu-zis a fost 
clădit la 1731, lângă peştera Sfintei Teodora. Aceasta a vieţuit mai 
înainte în peştera aflată în apropierea schitului Sihla de azi. Ea e 
cinstită până azi de evlavia poporului nostru ca sfântă, pentru 
viaţa ei de sihastră desăvârşită. După mai mulţi ani de sihăstrie în 
munţii Buzăului, împreună cu alte trei surori de viaţă 
pustnicească, a petrecut vreo patruzeci de ani în peştera lângă 
care s-a ridicat mai târziu schitul Sihla, loc vestit pentru sihaştrii 
ce-l locuiau încă din sec. al XVII-lea. Se spune despre Cuvioasa 
Teodora că petrecea pururea cu Rugăciunea lui lisus pe buze şi în 
minte şi ducea o viaţă deosebit de aspră. Sihastru a fost şi Pavel, 
duhovnicul Cuvioasei Teodora?0. 

Părintele Ioanichie Bălan, de la Mănăstirea Bistriţa din 
Moldova, care a cercetat mulţi ani vieţile sihaştrilor români 
începând din secolul al XV-lea până în secolul al XX-lea, alcătuind 
mai multe volume cu descrierile lor, spune: „În tradiţia Mănăstirii 
Tazlău (zidită la 1497), ca şi în cazul celorlalte mănăstiri, era 
obiceiul de a trăi în jurul lavrei numeroşi sihaştri. Aceştia erau 
dintre vieţuitorii mănăstirii cei mai întăriţi, care râvneau o viaţă 


19 În ms. nr. 237, f. 451 din Biblioteca Academiei Române. 

22 Ierod. Ioanichie Bălan, Chipuri de călugări îmbunătăţiți din 
mănăstirile româneşti, vol. I, pp. 1-35, în manuscris (publicat la Editura 
Arhiepiscopiei Tomisului şi Dunării de Jos din Galaţi în 1990, cu titlul 
Pateric românesc - n. ed.). 

pustnicească singuratică. Pentru aceasta erau obligaţi să petreacă 
primii ani în viaţa de obşte, pentru a deprinde tainele vieţii 
duhovniceşti. Cu binecuvântare plecau apoi în munte, fie ca 
ucenici ai altor sihaştri bătrâni, fie singuri sau cu alţi vieţuitori. 
Acolo ocupau una din peşterile libere sau îşi construiau singuri 
bordeie de lemn, din piatră sau din pământ. Fiecare dintre ei 
păstra legătura cu mănăstirea din care făcea parte. În fiecare 
sâmbătă coborau din munte, îşi primeau „tainul” acordat de 
egumen (pâine, pesmeţi, legume, fructe, sare), se mărturiseau la 
duhovnicul mănăstirii, a doua zi se împărtăşeau şi iarăşi se urcau 
la chiliile lor. Ocupaţia permanentă a sihaştrilor era sfânta 
rugăciune a lui lisus”2?!. „Bătrânii comunei Tazlău povestesc şi 
astăzi cele auzite din gura înaintaşilor lor, cum că aceşti sihaştri 
coborau în fiecare noapte la utrenie în mănăstire, iar după miezul 
nopţii se urcau din nou către chiliile lor. Ei povestesc că aceşti 
venerabili sihaştri erau foarte cuvioşi, se rugau neîncetat, citeau 
neîntrerupt Psaltirea, rosteau rugăciunea lui lisus, făceau mii de 
mătănii pe noapte, privegheau şi vorbeau numai de Dumnezeu”??. 
Sihaştrii aceştia au fost de fapt foarte populari în trecutul 
nostru. S-a recunoscut rolul lor în susţinerea puterii de rezistenţă 
a poporului nostru în vremuri grele. Am amintit de Daniil Sihastru, 
care a sfătuit pe Ştefan cel Mare, întărindu-l în lupta pentru 
apărarea Moldovei creştine într-un moment de descurajare. Ei nu 


1 Chipuri de călugări îmbunătăţiţi..., p. 200. Marcus Bandinus, episcop 
catolic venit într-o vizită pe la 1649, afirmă că „pădurile şi prăpăstiile din 
preajma mănăstirii (Neamţ) foiau de mulţimea sihaştrilor” (Analele 
Academiei Române, secţia istorică, seria a Il-a, vol. XVI, 1893-1894, p. 
242; la C. Bobulescu, Pocrovul, Craiova, 1943, p. 4). La fel spune şi D. 
Cantemir, că „munţii sunt plini de călugări şi pustnici care îşi jertfesc 
acolo, în liniştea şi singurătatea lui Dumnezeu, viaţa smerită şi 
singuratică” (în: Descrierea Moldovei, Ed. Minerva, Bucureşti, 1976, p. 
195). Tot D. Cantemir spune că numai în Ţara de Sus a Moldovei erau 
peste 200 de mănăstiri şi aproape tot atâtea schituri. lar Paul de Alep, 
însoţind pe patriarhul Macarie al Antiohiei în Moldova la 1652-1656, 
spune că numai în curtea Mănăstirii Trei Ierarhi din laşi se aflau chilii cu 
peste 300 de asceţi (în: Călători străini despre ţările române, vol. VI, Ed. 
Ştiinţifică şi Enciclopedică, Bucureşti, 1976, p. 481). Tot Paul de Alep 
spune că la strana dreaptă se cânta greceşte, iar la cea stângă româneşte 
(p. 63). Deci, înainte de a se fi tipărit în româneşte toată Liturghia, se 
cânta la strană româneşte, şi aceasta pare să fi fost o tradiţie veche. 
Socotim foarte probabil că poporul a cântat în limba sa în biserică în mod 
neîntrerupt, în continuarea unei tradiţii pe care o avem atestată încă în 
sec. al V-lea; vezi: Pr. D. Stăniloae, „Besii în mănăstirile din Orient”, în: 
Biserica Ortodoxă Română, XCIV (1976), nr. 5-6, pp. 583-590. 

2 Chipuri de călugări îmbunătăţiţi..., p. 272. 

erau nişte pustnici nepăsători faţă de lume, în sensul celor ce 
trăiau în recluziune în Occident, sau chiar din Muntele Athos. Ei 
ajutau în tot felul poporul în greutăţile lui. Părintele Ioanichie 
Bălan spune: „Apoi sihaştrii veneau în ajutorul oamenilor cu sfatul, 
cu spovedania, cu mustrarea şi cu îndemnul. Călugării, sihaştrii, 
pustnicii aceştia fugiţi de lume, au iubit cel mai mult oamenii, s-au 
rugat neîncetat pentru ei. Aceşti pribegi ai munţilor, aceşti 
prieteni ai Carpaţilor, aceşti locuitori ai codrilor au fost în acelaşi 
timp cei mai apropiaţi sfetnici ai voievozilor... Toţi voievozii au 
avut ca duhovnici şi sfetnici de taină călugări şi sihaştri. In ei 
aveau cea mai mare încredere, cea mai mare nădejde, lor le 
destăinuiau inima, sfatul lor îl păzeau cu sfinţenie, de la ei cereau 
rugăciune şi binecuvântare când plecau să-şi apere credinţa şi 
pământul strămoşesc”25. 

Popularitatea lor se vede şi de acolo că numele de sihastru, 
ca transcriere în limbaj popular românesc a numelui de isihast, a 
devenit şi a rămas în viaţa poporului nostru cu întregul lui înţeles 
din secolul al XIV-lea, când s-a răspândit din Sfântul Munte, ca un 
nume familiar, dar şi ca o dovadă că modul isihast al călugăriei s-a 
practicat în tot trecutul nostru în văzul poporului. După câte ştim, 
la niciun alt popor ortodox numele de sihastru n-a devenit atât de 
popular, nu s-a păstrat cu această largă şi populară rezonanţă, 
pentru că nici modul isihast al călugăriei nu s-a păstrat la fel. 

Părintele Ioanichie Bălan a descris, în lucrarea amintită, viaţa 
mai multor sute de astfel de sihaştri, mult veneraţi în viaţa 
poporului nostru. Firul lor s-a continuat neîntrerupt din secolul al 
XIV-lea până în timpurile noastre. Această descriere pune într-o 
lumină nouă, mai adâncă, de o impresionantă seriozitate rolul 
monahismului în trecutul nostru şi temeliile rezistenţei poporului 
nostru pe acest pământ în furtuna unei istorii de neîncetate 
greutăţi, ca şi izvoarele spiritualităţii lui atât de înțelepte şi de 
echilibrate. Aceşti sihaştri ne-au ţinut prezenţi în munţii noştri 
alături cu ciobanii. În schiturile lor îşi găseau adăpost cei ce se 
refugiau în vremuri de grea cumpănă: voievozi, dar şi oameni din 
popor. Sihaştrii aceştia se recrutau dintre românii credincioşi de 
pe ambele laturi ale Carpaţilor şi constituiau o formă de menţinere 
a unităţii noastre ca popor în temeliile ei cele mai adânci. 

Dăm numele câtorva astfel de sihaştri din toate secolele, după 
prezentarea lor de către părintele Ioanichie Bălan. 

Din secolul al XV-lea, părintele Ioanichie ne dă viaţa de 
sihastru a cuviosului Iosif. Acesta, în tinereţe, a înjghebat o mică 
sihăstrie românească, împreună cu câţiva ucenici ai săi, în pustia 


233 Chipuri de călugări îmbunătăţiţi..., p. 273. 

Iordanului. Apoi, după căderea Constantinopolului, s-a retras cu 
ucenicii săi în muntele din vestul Mănăstirii Bistriţa, unde şi-au 
zidit chilii mici din lespezi de piatră în tot muntele acela. „Ucenicii 
săi se numeau Simion, Metodie, Varnava, Petru, Gherman, Pir şi 
Grecu”. Domnitorul Moldovei, Bogdan cel Orb, le-a zidit la 1512 
„schitul lui Iosif”, care mai târziu s-a numit „Mănăstirea 
Bisericani”. În secolul al XVII-lea trăiau în jurul ei până la 400 de 
„schimnici”24. 

Unul din marii sihaştri a fost, în secolul al XV-lea, 
ieromonahul Sisoe. De origine din părţile Bucovinei, s-a făcut 
ucenicul lui Daniil Sihastru în jurul Voroneţului. Apoi, cu 
binecuvântarea lui Daniil Sihastru, se retrage în Munţii Rarăului, 
nevoindu-se mulţi ani singur. Mai târziu, strângând câţiva ucenici 
în jurul său, întemeiază „Sihăstria Rarăului”, sau „Schitul lui 
Sisoe”. Unii voievozi de după aceea au zidit pe Rarău alte două 
„Sihăstrii”25. 

Călugări de mare înfrânare au existat de timpuriu şi în 
Transilvania, dintre care unii fie că se întorceau ca sihaştri în 
locurile lor de origine din sihăstriile Moldovei, fie că se formau 
întâi în schiturile din Transilvania şi apoi se duceau în munţii 
Moldovei. Se ştie, apoi, că mulţi din sihaştrii din pădurile Moldovei 
se recrutau dintre ciobanii transilvăneni care îşi păşteau oile pe 
acolo?6. În secolul al XV-lea, un mare nevoitor a fost cuviosul 
Ghelasie, stareţul Mănăstirii Râmeţ, de la intrarea în Munţii 
Apuseni. E o mănăstire care se crede că datează de pe la 1215 şi e 
probabil că existenţa ei la câţiva kilometri de Geoagiu de Sus a fost 
un factor hotărâtor pentru stabilirea unei episcopii româneşti la 
Geoagiu. Ghelasie a avut un mare rol în Transilvania, formând 
numeroşi călugări, apărători ai Ortodoxiei. 

Mulțimea de sihaştri care vieţuiau în munţii din împrejurimi 
au avut un rol hotărâtor şi în întemeierea Mănăstirii Agapia de 
către Petru Rareş, la 1527 sau la 1542-1552, la poalele acestor 
munţi. Părintele Ioanichie Bălan afirmă că, încă cu câteva sute de 
ani înainte, vieţuiau în aceşti munţi mulţi sihaştri. După „Condica 
Sfântă” a Mănăstirii Agapia ei erau mai ales ciobani 
transilvăneni?”. 

Vârfurile de munţi din jurul Agapiei (Serghia, Pahomia, 
Eufrosin, Sihăstria) îşi au numele de la sihaştrii care au vieţuit în 


24 Pr. Liviu Stan, Sfinţii români, Sibiu, 1945, pp. 52-53; la lerod. 
Ioanichie Bălan, Chipuri de călugări iîimbunătăţiți..., p. 233. 

25 lerod. Ioanichie Bălan, Chipuri de călugări îmbunătăţiţi..., p. 209. 

26 Nicolae Dărîngă, Istoria mănăstirii Agapia, 1908, p. 11. 

2! Nicolae Dărîngă, Istoria mănăstirii Agapia, p. 11. 

ei. Pe unul din aceste vârfuri exista şi o sihăstrie. Mai jos erau 
chiliarhii care, spre deosebire de sihaştrii, aveau câte o chiliuţă. O 
mică aşezare mănăstirească s-a ridicat în „Livada Părinților”, unde 
se văd şi azi temeliile bisericii şi ale altor clădiri mai mici. Locul e 
numit până azi „Scaunele”, probabil pentru că acolo dormeau 
două-trei ore pe noapte călugării, potrivit unei practici a 
schimnicilor de a nu dormi în pat, ci numai pe scaun. 

Schitul mai vechi din „Livada Părinților” se mai numeşte până 
azi şi „mănăstirea lui Agapie” de la un sihastru numit Agapie, care 
a urzit-o prin secolul al XIV-lea. Mai la vale s-a zidit, prin secolul al 
XV-lea, schitul de pe muntele Eufrosin. În „Livada Părinților” s-au 
descoperit morminte cu sicrie făcute din butuci groşi de stejar, 
având în ele oseminte ale căror cranii care sunt aşezate pe o 
cărămidă, cum se înhumează călugării. Agapia din Deal, de azi, 
datează de după 1500. Ea poartă hramul „Schimbarea la Faţă”, 
care iarăşi arată caracterul ei isihast, dat fiind că în învăţătura 
isihastă se afirmă că toate nevoinţele cu rugăciunea lui lisus duc 
pe practicant la vederea luminii taborice. 

Mănăstirea Agapia însăşi, fie cea din „Livada Părinților”, fie 
cea de pe muntele Eufrosin, fie una antecesoare actualei aşezări, e 
atestată încă din secolul al XV-lea. În arhiva Mănăstirii Neamţ se 
păstrează o hotărâre dată de Ilieş Vodă la 1437, într-un proces 
pentru un teritoriu pe care Mănăstirea Agapia îl avea cu 
Mănăstirea Neamţ. La 1461 Arsenie, stareţul Agapiei, avea un alt 
proces cu Mănăstirea Neamţ. Tot aşa, un alt stareţ, Isaia, avea la 
1480 un proces cu Mănăstirea Secu?8. 

Tot la îndemnul a doi sihaştri a fost întemeiată, în a doua 
jumătate a secolului al XVII-lea, de Varlaam, mitropolitul Ţării 
Româneşti, Mănăstirea Turnu, din judeţul Vâlcea. Aceşti pustnici 
se numeau Misail şi Daniil, şi peşterile lor se văd până azi în 
ograda mănăstirii??. 

În munţii din preajma Mănăstirii Cozia se nevoiau alţi 
sihaştri, care au dat numele lor acelor locuri: „Pârâul lui Antim”, 
„Muntele lui Teofil”, sau „Teofila” etc30. 

Tradiţia vieţii sihăstreşti se continuă la Tazlău şi în secolul al 
XVII-lea. Într-un hrisov domnesc din 1617 sunt amintiţi mai mulţi 
călugări sihaştri din pădurile seculare din jurul acestei mănăstiri. 


28 Toate aceste ştiri despre Mănăstirea Agapia sunt de la Nicolae 
Dărîngă, Istoria Mănăstirii Agapia, pp. 11-17. 

29 lerod. Ioanichie Bălan, Chipuri de călugări îmbunătăţiți..., p. 355. În 
această mănăstire se reflectă tradiţia din Athos. Călugării erau mari 
postitori şi practicanți ai rugăciunii lui lisus, petrecând în desăvârşită 
tăcere şi ascultare. 

3 lerod. Ioanichie Bălan, Chipuri de călugări îmbunătățiţi..., p. 354. 

Cel mai renumit dintre ei era Onufrie Sihastrul, care s-a nevoit 
aproape o jumătate de veac în pădurea de pe „Dealul lui Onufrie”. 
Tot pe acest deal s-au nevoit şi urmaşii lui: Serafim Sihastrul şi 
Pavel Sihastrul. Până azi se văd ruinele vechilor chilii şi peşteri ale 
sihaştrilor de acolo3!. 

O mulţime de pustnici s-au nevoit în peşterile de pe muntele 
Ceahlău. Exista acolo chiar un schit, numit „Schitul Sihastru”, sau 
„Sihăstria Ceahlăului”, întemeiată, după tradiţie, încă din vremea 
lui Bogdan Descălecătorul, apoi „Schitul lui Silvestru”, întemeiat 
de pustnicul cu acelaşi nume, în secolul al XVI-lea. Într-o peşteră 
din Ceahlău se nevoia în secolul al XVII-lea pustnicul Vucol. Până 
azi ea se numeşte „Peştera lui Vucol”. Mai sus, în altă peşteră, se 
nevoia în secolul al XVI-lea pustnicul Ghedeon, poate cel mai vestit 
pustnic din Ceahlău. Ín afară de ei, se mai pomenesc în secolele 
XVI-XVII încă alţi pustnici, care au dat nume unor poieni, unor 
pâraie sau unor peşteri: „Peştera lui Gherman”, „Poiana lui 
Ghenadie”, „Pârâul lui Patapie”, „Pârâul lui Nicandru”, „Pârâul lui 
Bucur”, „Schitul Casiana” etc. Ceahlăul era un adevărat Munte 
Athos românesc.52 

Mulţi şi mari sihaştri au vieţuit şi în jurul Mănăstirii Secu. E 
de presupus că în primul rând pentru ei a tradus Varlaam în 
româneşte Scara Sfântului loan Scărarul, pe când era călugăr la 
Secu, înainte de 1618, sau chiar înainte de 1602, pe când era elev 
la şcoala dascălului Dosoftei din schitul lui Zosim, anterior 
Mănăstirii Secu33. Căci Scara e cel mai bun manual pentru isihaşti 
sau sihaştri3t. 

O mărturie a extinsei vieţi călugăreşti de tip isihast în ţinutul 
Buzăului sunt numeroasele peşteri şi urmele unor tot atât de mici 


31 lerod. Ioanichie Bălan, Chipuri de călugări îmbunătăţiţi..., p. 272. 

“2 lerod. Ioanichie Bălan, Chipuri de călugări îmbunătățiți..., p. 193 ş.u. 

33 A. I. Gonţa, „Un aşezământ de cultură de la Alexandru Lăpuşneanu 
pe Valea Secului înainte de ctitoria lui Nestor Ureche: Schitul lui Zosim”, 
în: Mitropolia Moldovei şi Sucevei 1962, nr. 9-12, pp. 694-712. 

34 + Nicolae, Mitropolitul Banatului, „Contribuţii ale tălmăcitorilor 
români la cunoaşterea Scării Sfântului loan Scărarul”, în Studii teologice, 
seria II, anul XVI, nr. 3-4, martie-aprilie 1964, pp. 149-151. Despre 
sihaştrii din preajma Mănăstirii Secu a se vedea la Ierod. Ioanichie Bălan, 
Chipuri de călugări îmbunătăţiţi.,,, pp. 254-258. Despre traducerea lui 
Varlaam a se vedea şi Pr. Nicolae Șerbănescu, „La trei sute de ani de la 
moartea Mitropolitului Varlaam al Moldovei”, în: Biserica Ortodoxă 
Română, 1957, nr. 10, p. 1015. Dar cele mai preţioase precizări le aduce 
Pandele Olteanu, în „Metoda filologiei comparate în studierea şi 
identificarea versiunii neogreceşti a operei Scara, traduse de Mitropolitul 
Varlaam”, în: Mitropolia Olteniei, 1970, nr. 5-6, pp. 543-566. 

schituri din această regiune. Pavel Chihaia? a înşirat multe din 
aceste schituri, urmând lui Alexandru Odobescu, lui B. Iorgulescu 
şi N. Stoicescu36. Astfel înşiră: bisericuţa Fundătura, atestată la 
1679, Peştera lui Iosif, Schitul lui Agaton, mai vechi de 1521, cu o 
peşteră în faţa lui, unde se afla un altar, Schitul Alunişul (1649- 
1668), Chilia Fundul Peşterii, în care locuiau sihaştri la 1782, 
Peştera lui Dionisie, deasupra Peşterii lui Iosif, Mănăstirea Sfântul 
Gheorghe, ctitorie a lui Mihai Viteazul, Mănăstirea Pârâul, 
aproape de Alunişul-Nucu, despre care un document din 1694 
spune că la început fusese un „schitişor prost” (simplu), ca şi alte 
schitişoare ce se află împrejurul ei şi „se ţin de la dânsele 
călugăraşi sihaştri”, dar că Matei Basarab o făcuse mănăstire de 
piatră, mama tuturor schitişoarelor de acolo. 

În prima jumătate a secolului al XVIII-lea se nevoia într-o 
peşteră din apropiere de schitul lezerul (jud. Vâlcea) pustnicul 
Antonie, de origine din Teiuş (Transilvania). Când episcopul Ilarion 
al Râmnicului reface la 1714 schitul Ilezerul, primeşte mult ajutor 
de la schimonahul Antonie?”. 

Un călugăr de mare înfrânare şi neîncetată rugăciune a fost 
ieroschimonahul Irodion, stareţul Mănăstirii Lainici, pe care însuşi 
Sfântul Calinic, când era episcop la Râmnic, şi l-a ales duhovnic. 
Slujea Sfânta Liturghie în fiecare zi şi totdeauna cu şiroaie de 
lacrimi pe obraz. Veneau la el zeci de mii de oameni, de pe ambele 
laturi ale Carpaţilor, căci cunoştea gândurile oamenilor şi săvârşea 
vindecări minunate. Sfântul Calinic l-a numit „Luceafărul de la 
Lainici”. A trecut din lumea aceasta în 1910, la vârsta de 95 de ani. 
O dovadă a sfinţeniei sale e că i s-au găsit osemintele neputrezite 
în mormânts&. 

Nu mai vorbim de alţi călugări, vestiți pentru viaţa lor de 
rugăciune, pentru marea lor înfrânare, pentru darul cunoaşterii 
oamenilor şi al vindecărilor. Amintim doar de Ioanichie Moroiu, 


3 De la „Negru Vodă” la Neagoe Basarab, cap. 6: „Etapa Neagoe 
Basarab a complexului isihast din munţii Buzăului”, pp. 240-255. 

3 Basil Iorgulescu, Dicţionar geografic, statistic, economic şi istoric al 
Judeţului Buzău, Bucureşti, 1892, p. 53. Nicolae Stoicescu, Bibliografia 
localităţilor şi monumentelor feudale din România, I. Ţara Românească 
(vol. 1 şi 2, Craiova, 1970). P. Chihaia a mai scris: Un complex 
necunoscut de sihăstrii din munţii Buzăului din vremea lui Neagoe 
Basarab, Bucureşti, 1973, şi: „Date noi despre bisericuţele rupestre din 
munţii Buzăului”, în: Glasul Bisericii, XXXII (1974), nr. 5-6, pp. 497-517. 

37 lerod. Ioanichie Bălan, Chipuri de călugări îmbunătăţiţi..., p. 443. 

3 Chipuri de călugări îmbunătăţiţi..., vol. II, p. 406 (a fost canonizat în 
anul 2011). 

stareţul Mănăstirii Sihăstria (+ 1944)%, de Vichentie Mălău din 
Mănăstirea Secu, care nu dormea decât trei ore pe noapte pe o 
laviţă fără aşternut; el avea rugăciunea neîncetată, făcea orice 
ascultare cu bucurie, spunând că cine face ascultare cu dragoste 
„liturghie săvârşeşte”; gusta din mâncăruri, din apă, din vin, din 
fructe, din toate roadele pământului, după binecuvântare, cu 
bucurie, ca dintr-o „împărtăşanie” (+ 1945)%; de Atanasie 
Păvălucă, venit pe la 1939 împreună cu fratele său, Chiril (în viaţa 
civilă: loan şi Anania), de la Breţcu, în Mănăstirea Neamţ, cu cele 
cinci sute de oi ale lor. Rămas la Neamţ, spre deosebire de fratele 
său Chiril, care a plecat în Sfântul Munte, unde muri tânăr, 
Atanasie Mălău a dus o vieţuire de mare înfrânare, mâncând toată 
viaţa o singură dată pe zi (pâine, legume şi fructe), citind zilnic 
toată Psaltirea sau spunând-o pe de rost, dormind numai şezând în 
scaun două-trei ore pe noapte, umblând desculţ vara şi iarna, fiind 
un sârguincios împlinitor al rugăciunii lui lisus, nelăsându-şi 
gândurile să pornească spre cele pământeşti; când un frate îl 
întrebă ce faptă trebuie să facă pentru a se mântui, părintele 
Atanasie îi spuse: „să ai pe Hristos în minte, şi ai să te mântuieşti”. 
Întrebând acela, în continuare: „Şi cum pot să primesc pe Hristos 
în minte?”, părintele Atanasie i-a răspuns: „Prin neîncetata 
rugăciune şi pază a minţii. Zi mereu rugăciunea lui lisus, fugi de 
oameni şi nu te învoi cu mintea la niciun lucru rău”. Toată viaţa a 
rămas cu oile prin pădure, nevrând să-şi ia o chilie în mănăstire 
nici măcar iarna, ci rămânând totdeauna la stână, numai când a 
simţit că-i vine sfârşitul s-a retras în mănăstire. A încetat din viaţă 
în 1955, în vârstă de 78 de anif!. 

Pe lângă aceştia, mai amintim de câţiva sihaştri din secolul al 
XIX-lea, care au avut un mare rol în viaţa monahismului ortodox, 
chiar dincolo de hotarele ţării noastre. 

Amintim, între alţii, de Irinarh Roset, ucenicul schimonahului 
Iosif din preajma Mănăstirii Văratec. După moartea părintelui său 
duhovnicesc, Irinarh s-a făcut sihastru în pădurile din jurul 
Schitului Nechit (aproape de Mănăstirea Neamţ), unde a fost 
vreme de doisprezece ani mare lucrător al rugăciunii lui lisus. Mai 
târziu fondează Mănăstirea Horaiţa, apoi pleacă la muntele Tabor, 
unde trăieşte 16 ani în desăvârşită sihăstrie în peşterile din acel 
munte, iar la 1859 începe să zidească marea biserică ortodoxă de 
pe acel munte, care există şi acum, ca singura biserică ortodoxă. 
Era căutat şi acolo de multă lume, pentru rugăciunile lui care 


3 Chipuri de călugări îmbunătăţiţi..., p. 169 ş.u. 
+9 Chipuri de călugări îmbunătăţiţi..., p. 244 ş.u. 
+1 Chipuri de călugări îmbunătăţiţi..., p. 321 ş.u. 

aduceau vindecări de boli grele. Toată viaţa a practicat rugăciunea 
lui lisus, dar se ferea să afle cineva de aceasta?. În privinţa 
aceasta, ucenicul lui, Nectarie, istoriseşte că întrebându-l odată: 
„Cinstite Părinte, mi-a spus bătrânul Gherasim, sihastrul de la 
Dălhăuţi, că Sfinţia ta ai rugăciunea minţii”, acela i-a răspuns: 
„Fiule, cu adevărat am avut-o puţină vreme, dar am lăsat-o. Căci, 
pe când şedeam în pustia aceea doisprezece ani, mă rugam lui 
Dumnezeu şi Preacuratei Lui Maici ca să-mi dăruiască şi mie acest 
sfânt dar. 

Şezând eu la rugăciune într-o noapte, la miezul nopţii, de 
năprasnă s-a luminat chilia mea unde şedeam şi m-a împresurat 
împrejur o văpaie de foc, dar nu mă ardea; şi a început inima mea 
să spună tare: «Doamne, lisuse Hristoase, Fiul lui Dumnezeu, 
miluieşte-mă pe mine, păcătosul». Iar eu m-am înspăimântat şi m- 
am temut ca nu cumva să fie o înşelăciune drăcească. A doua zi m- 
am dus la duhovnicul meu, părintele Iosif (e vorba de schimonahul 
Iosif, duhovnicul Mănăstirii Văratec), care avea rugăciunea minţii 
(vom publica în acest volum: Metoda lui pentru rugăciunea lui 
lisus) şi a făcut şi minuni, şi m-am mărturisit, iar el mi-a dat canon 
ca să nu dorm culcat în pat, ci şezând în scaun şi numai un ceas în 
24 de ceasuri. Întorcându-mă în chilia mea, m-am ispitit ca să 
urmez după porunca duhovnicului meu, dar n-am putut. Atunci, 
văzând eu că nu pot, m-am lăsat de rugăciune”45. 

Se vede şi din această istorisire nota deosebită a spiritualităţii 
ortodoxe româneşti care, pe de o parte, afirmă necesitatea unei 
aspre nevoinţe de pregătire prin despătimire în vederea rugăciunii 
lui lisus, pe de altă parte, recomandă o mare discreţie, pentru ca 
nu cumva lucrătorul acestei rugăciuni să fie luat în stăpânire de 
slava deşartă, care e o patimă ce întinează grav pe om. 

Un alt mare sihastru român în secolul al XIX-lea a fost 
Nectarie protopsaltul. El s-a pustnicit începând de la anul 1845, 
vreme de şaisprezece ani, într-o colibă din apropierea locului unde 
s-a clădit Schitul Prodromul din Athos, la locul numit Vigla. Acolo a 
dus o viaţă de post, de priveghere şi de lucrare tainică a rugăciunii 
lui lisus. La anul 1862, după sfinţirea bisericii Schitului Prodromul, 
Cuviosul Nectarie s-a aşezat în schit, unde moare în 1903. A fost, 
în vremea sa, cel mai vestit psalt din Sfântul Munte. Cu el s-a 
pustnicit şi a trăit apoi la Prodromul şi fratele său, Atanasie“?. 


+2 Chipuri de călugări îmbunătăţiţi..., manuscris (fascicul). 

43 A se vedea pe larg: „Viaţa unui îmbunătăţit călugăr român - Irinarh 
Roset”, redată de arhimandritul Nectarie Banul şi recenzată de 
Constantin Erbiceanu, în: Biserica Ortodoxă Română, nr. 7, 1898, pp. 
740-791; la Ierod. Ioanichie Bălan, ms. (fascicul). 

4 Despre el a scris Constantin Erbiceanu, în: Biserica Ortodoxă 

Un alt mare lucrător al rugăciunii lui lisus a fost 
ieroschimonahul Iustin, plecat pe la 1810 din Mănăstirea Neamţ la 
Sfântul Munte, cu ucenicii săi, Patapie şi Grigorie. Acolo a 
cumpărat de la Mănăstirea Lavra locul numit „Vigla lanicopolei” şi 
a zidit 40 de chilii în jurul unei bisericuțe ce exista de mai înainte, 
adunând în ele pe călugării români ce se nevoiau prin peşteri şi 
prin alte mănăstiri. După 1820, Cuviosul Iustin s-a retras într-o 
peşteră, petrecând în post, priveghere şi în rugăciunea lui lisus 
vreme de douăzeci de ani, până la sfârşitul său, în 1845%. 

Forma de vieţuire călugărească în mici schituri, potrivite unei 
practicări a rugăciunii lui lisus într-un cadru de linişte, era, până 
în secolul al XVIII-lea, extinsă şi în Transilvania, mai ales în sudul 
ei şi în părţile Bistriţei, la poalele Carpaţilor, de unde se făcea uşor 
comunicarea cu schiturile din sudul şi răsăritul Carpaţilor. Intre 
Braşov şi Sibiu existau în secolul al XVIII-lea vreo 120 de astfel de 
mici schituri. Aceste schituri şi legăturile sihaştrilor din ele cu 
sihaştrii din schiturile din sudul şi răsăritul Carpaţilor a fost cea 
mai mare piedică în calea lăţirii uniatismului în Transilvania după 
1700. Documentele austriece nu mai încetează să se plângă de 
aceşti călugări, care treceau graniţa de la sudul şi răsăritul 
Carpaţilor. De aceea, la ordinul Curţii imperiale din Viena, 
generalul Bukow dărâmă cu tunurile schiturile din sudul şi 
răsăritul Transilvaniei6. 

Existenţa neîntreruptă a miilor de sihaştri şi a sutelor de 
schituleţe cu viaţă sihăstrească din codrii ţărilor române, deci şi 
din munţii Buzăului, explică de ce călugărul ucrainean Vasile vine 
la începutul secolului al XVIII-lea în acest ţinut şi se aşază în unul 
din aceste schituri, ca apoi să întemeieze unul propriu, căruia i se 
face stareţ. El afla aici o viaţă monahală mult mai intensă decât în 
ţara sa, care, după ce trecuse teologic printr-o accentuată 
influenţă catolică, se afla acum sub influenţa protestantă, fapt care 
adusese şi o răcire a vieţii monahale. Chiar despre Paisie, care 
vine în aceeaşi regiune după Vasile de la Poiana Mărului, J. 
Hidarin spune: „Starețul Paisie a fost înnoitorul vieţii monahale 
ruseşti şi îndrumătorul şi educatorul ei în lecturile ascetice... Căci, 
în acea vreme, Rusia nu avea asemenea scrieri”. 

Română, nr. 9, 1899, p. 410. 

15 O călătorie la Sf. Munte, de Pr. V. Nicolau, Ploieşti, 1907, la lerod. 
Ioanichie Bălan, ms. (fascicul). 

46 Silviu Dragomir, Istoria dezrobirii religioase a Românilor din Ardeal, 
vol. I, Sibiu, 1918; vol. II, Sibiu, 1931; Şt. Meteş, Mănăstirile româneşti 
din Transilvania şi Ungaria, Sibiu, 1936. 

“ La Diacon Petre I. David, Cuviosul Paisie cel Mare (Velicicovschi), un 
desăvârşit monah, Bucureşti, 1975, p. 13, nota 41. 

Vasile, după 20 de ani petrecuţi la Dălhăuţi, unde exista o 
puternică viaţă sihăstrească în care el s-a putut introduce, cum am 
văzut din viaţa lui Irinarh Roset, se aşază la 1733 tocmai în 
regiunea atât de bogată în mici schituri din munţii Buzăului, lângă 
schiturile Trăisteni şi Cârnu, întemeind schitul de la Poiana 
Mărului, 40 de km la apus de Râmnicul Sărat. Era, de altfel, o 
tradiţie mai veche ca monahi ruşi să vină în mănăstirile din 
Moldova, unde puteau găsi mulţumirea unei vieţi călugăreşti de 
mai mare adâncime duhovnicească45. 

Cu siguranţă că Vasile de la Poiana Mărului a fost inspirat de 
practica sihăstrească sau isihastă a călugărilor din aceste schituri 
când a alcătuit acele „Cuvinte înainte” la Filotei Sinaitul, Isihie 
Sinaitul, Grigorie Sinaitul şi Nil Sorski. Se poate ca el să fi scris 
aceste „Cuvinte înainte” în slavonă. Dar având în obşte călugări 
români pentru care le scria, ele vor fi fost traduse imediat în 
română, sau probabil că le-a scris el însuşi paralel în ambele limbi. 
Căci trăind zeci de ani între români, a putut învăţa româneşte 
destul de bine ca să le scrie în româneşte, sau atât în slavoneşte, 
cât şi în româneşte. Eventualitatea aceasta pare a fi întemeiată şi 
pe faptul că limba română a acestor traduceri e foarte greoaie. 

Publicăm în acest volum Cuvânt înainte la Sfântul Grigorie? 
Sinaitul, pe care îl avem într-un text mai clar. De altfel, conţinutul 
acestor „Cuvinte înainte” e foarte apropiat. Il publicăm mai mult 
pentru a pune în relief deosebirea între Vasile de la Poiana 
Mărului şi ucenicul său, Paisie, şi textele alcătuite de români în ce 
priveşte condiţiile ce se cer pentru practicarea rugăciunii lui lisus. 
Câtă vreme călugării români cer o pregătire prealabilă foarte 
serioasă înainte de practicarea acestei rugăciuni, Vasile şi Paisie îi 
îndeamnă pe toţi să înceapă practicarea ei direct. 

La 1742 vine, tot în regiunea aceea monahală, călugărul 
ucrainean Platon, viitorul Paisie. El trecu prin Dălhăuţi, care se 
afla sub autoritatea duhovnicească a lui Vasile, compatriotul său5. 


9 


48 lerod. Ioanichie Bălan, Chipuri de călugări îmbunătăţiţi..., p. 140. 

+9 Vezi unele manuscrise în care se găsesc „Cuvintele înainte” ale lui 
Vasile de la Poiana Mărului la nota 121 din vol. VII al Filoc. rom. 
„Cuvântarea înainte” la Filotei Sinaitul se cuprinde, între altele, în ms. 
nr. 1141, f. 100 r - 111 r şi în ms. nr. 1441, f. 6 r.-45 din Bibl. Acad. Rom. 

5% Diacon P. I. David, Cuviosul Paisie cel Mare..., p. 6, reproduce după: 
Pr. Paul Mihail, „Starețul Paisie de la Neamţ, înnoitorul monahismului”, 
în: Mitropolia Moldovei şi Sucevei, 1962, nr. 5-6, p. 417-419, o frază în 
care se află şi unele cuvinte ale lui Paisie: „Fratele Platon (Paisie) roagă 
pe cei doi călugări «moldovalahi» să-i îngăduie însoţirea înspre «ţara 
părinţilor noştri...» la binecuvântata limbă şi poporul moldovenesc...”, p. 
6. E unul din argumentele aduse de Diacon P. David pentru originea 

Prinsese dorul să vină în Moldova de la mitropolitul moldovean 
Antonie, refugiat în Rusia în timpul războiului ruso-turc (1735- 
1739), de la care află multe despre Moldova şi bisericile sale5!. 

Istoricul rus Cetfericov, care a scris viaţa lui Paisie, vorbeşte 
despre starea monahismului românesc la sosirea lui Platon 
(Paisie): „Platon intră pe pământul Moldovei cu simţământul celei 
mai mari bucurii şi cu dragoste sinceră pentru el. El ştia că aici 
înfloreşte monahismul, că aici vin din Rusia mulţi asceţi, care 
caută un adăpost paşnic şi favorabil pentru viaţa singuratică şi 
tăcută, şi el dorea din tot sufletul să se lipească de sihaştrii de aici, 
să vieţuiască împreună cu ei în singurătate şi tăcere şi, astfel, să-şi 
realizeze visul său statornic din copilărie şi tinereţe. In vremea 
aceea, Moldova se prezenta ca unul din cele mai înfloritoare 
colţişoare ale lumii ortodoxe. In Orientul grec, Ortodoxia 
strâmtorată şi împilată de turci nu se putea bucura de libertatea 
trebuitoare. În Rusia viaţa monahală încerca o strâmtorare din 
partea guvernului”52. 

Despre Dălhăuţi, unde Platon (Paisie) se opri prima dată, 
Cetfericov spune: „Egumen al schitului era un ucenic al stareţului 
Vasile. Aici erau mulţi asceţi însemnați. Aşa era, bunăoară, 
părintele Rafail, care se îndeletnicea cu transcrierea cărţilor 
sfinte” (cu mare probabilitate se transcriau şi în româneşte, căci 
călugării români nu le-ar fi putut folosi altfel pentru viaţa lor 
duhovnicească). „Un alt nevoitor era monahul Dosoftei, care locuia 
departe de schit, şi schimonahul Timoftei, care era iscusit în 
convorbiri duhovniceşti şi în tâlcuirea cărţilor sfinte (trebuia să le 
tâlcuiască în româneşte, ca să înţeleagă călugării români). Aceşti 
doi monahi trăiau retraşi într-o vale adâncă”. „Ei făcură asupra lui 
Paisie o profundă impresie”. Aici descoperea Paisie vieţuirea 
isihastă. 


românească a lui Paisie, pe lângă altele (născut în Poltava, unde se 
aşezase Dimitrie Cantemir împreună cu mulţi români, din preotul Petru şi 
preoteasa Ana, rudenii cu familia Bantăş, din care se trăgea şi mama lui 
D. Cantemir; făcut citeţ în Pecerskaia Lavra de mitropolitul moldovean 
pribeag Antonie, devenit mitropolit de Cernigov; tuns de acest mitropolit 
ca monah în Mănăstirea Lubeţki, care era un refugiu al călugărilor 
moldoveni şi avea ca stareţ pe Pahomie, tot un moldovean etc.). 

51 Pr. Paul Mihail, „Starețul Paisie de la Neamţ...”, p. 409, redă 
mărturisirea lui Paisie (Platon) că, auzind pe mitropolitul moldovean 
Antonie slujind Sf. Liturghie la Kiev în limba română, a prins dragoste de 
limba şi de poporul din Moldova. Pr. Paul Mihail citează din Autobiografia 
lui Paisie, publicată de Şt. Berechet, Iaşi, 1918, p. 13. 

52 Paisie, starețul Mănăstirii Neamţul din Moldova, trad. de Episcopul 
Nicodim, Ed. Mănăstirii Neamţ, 1933, pp. 126-127. 

Trecând apoi la Trăisteni, „aici Platon (Paisie) auzi pentru 
prima dată pravila şi rugăciunile după rânduiala Sfântului Munte 
Athos, săvârşite cu mare evlavie şi cu frica lui Dumnezeu. În schit 
erau până la 20 de monahi, care duceau o viaţă de obşte, şi vreo 
15 pustnici care trăiau prin apropierea schitului, procurându-şi 
hrana şi îmbrăcămintea cu mâinile lor. Aici Platon (Paisie) întâlni 
mulţi sihaştri însemnați”. Unuia dintre ei i se aşezau păsările pe 
umăr şi-l însoțeau oriunde se ducea, până ce intra în biserică5. 

Venind la Trăisteni vestitul sihastru Onufrie de la schitul 
Cârnu, Platon (Paisie) se duse cu el la Cârnu, care se afla pe valea 
Buzăului în sus, în munţi. Părintele Paul Mihail spune, folosind 
autobiografia lui Paisie: „Acolo, într-o chilie sihăstrească, Platon a 
înţeles tainele adevăratului monahism şi ascetism, a înţeles şi a 
simţit mai profund efectul binefăcător al rugăciunii”51. „Paisie 
cunoscu aici alţi sihaştri, de mare putere duhovnicească. Cunoscu 
pe ieromonahul Alexe, care le citea din scrierile Sfinţilor Părinţi, 
tâlcuind sensul celor spuse. Cunoscu mai bine pe marele sihastru 
Onufrie, care vieţuise înainte multă vreme în pustie, apoi în 
Ungrovlahia prin munţii cei mari, iar acum trăia nu departe de 
numitul schit, într-o chilie singuratică”. Il vizită împreună cu alţi 
călugări la chilia lui. „Drumul spre ea trecea prin păduri minunate, 
iar chilia lui se afla pe sprânceana unui munte, de unde se 
deschidea o privelişte fermecătoare asupra văilor, munţilor şi 
vâlcelelor înconjurătoare, acoperite de păduri nestrăbătute... 
Bătrânul Onufrie îşi petrecea vremea în rugăciune, în citire, 
cântări de psalmi şi lucru de mână, făcând linguri, talere de lemn 
de tei cu mare iscusinţă. El era cu mare dar în a da sfaturi”. „Cu 
părintele Alexe vorbea mult despre patimile trupeşti şi sufleteşti şi 
despre lupta cu gândurile, cu dracii, despre ispitele lor 
neînchipuite, despre meşteşugirile lor”. „Ascultând aceste cuvinte 
ale bătrânului Onufrie, Platon (Paisie) se aprindea din ce în ce mai 
mult de dragostea de viaţă pustnicească”*5. Iată unde şi-a făcut 
Paisie ucenicia în viaţa isihastă. 

Trecem peste activitatea lui Paisie la Athos şi apoi în 
Moldova, căci ar însemna să întindem prea mult expunerea 
aceasta. Nu inserăm în acest volum nici epistola lui despre 
rugăciunea minţii, deoarece ea a mai fost publicată*6. Pe lângă 


55 Paisie, starețul Mănăstirii Neamţul din Moldova, p. 140-141. Aici 
întâlni pe Onufrie, care a murit în Schitul Sihăstria Voronei, şi moaştele 
lui se păstrează în altar. 

5 „Starețul Paisie de la Neamţ...”, p. 410. 

55 Ceftericov, Paisie..., pp. 158-161. 

5 Despre rugăciunea lăuntrică sau a minţii, scriere a fericitului stareţ, 
schimonah şi arhimandrit Paisie Velicicovski, tradusă din slavoneşte în 

aceea, „Învățătura stareţului Paisie despre rugăciunea lui lisus, ca 
şi învăţătura lui despre monahism sunt strâns legate de învăţătura 
despre această rugăciune a dascălului şi părintelui său, a 
schimonahului Vasile”. 

Despre Paisie s-a scris foarte mult şi în ruseşte, şi în 
româneşte. Dar credem că o latură asupra căreia ar trebui să se 
insiste mai mult ar fi încadrarea lucrării duhovniceşti şi 
organizatorice a lui în ambianța românească în care a trăit, 
arătându-se, pe lângă ceea ce a dat el monahismului românesc, şi 
ceea ce a primit el, cu mult mai mult, de la acesta. 

Ceea ce ni se pare că a adus el în monahismul românesc nu e 
preocuparea de rugăciunea lui lisus - căci aceasta s-a menţinut 
mereu între miile de sihaştri din munţii ţărilor române -, ci o 
introducere a acestei rugăciuni în viaţa de obşte, şi, prin aceasta, o 
înviorare a spiritualităţii isihaste în ea, şi prin ea, o înviorare a 
vieţii de obşte. Paisie a venit din Sfântul Munte cu o obşte româno- 
rusă preocupată de această rugăciune, şi la aceasta s-au adăugat 
şi unii călugări din Moldova. Dar încă Vasile de la Poiana Mărului 
afirma cu insistenţă că rugăciunea inimii nu e numai pentru 
sihaştri, ci şi pentru cei din viaţa de obşte. Dar oare nu e aceasta o 
influenţă a unui mod de practicare a acestei rugăciuni pe pământul 
românesc, care a luat o şi mai mare dezvoltare în Mănăstirea 
Cernica? Însă marea majoritate a sihaştrilor din ţările române au 
rămas şi mai departe în viaţa lor isihastă superioară. 

Un al doilea lucru adus de Paisie a fost stimulentul dat celor 
din jurul lui pentru o traducere a scrierilor filocalice din limba 
greacă, traduceri dintre care cele mai multe erau mai curând o 
revizuire a unor traduceri mai vechi în lumina textelor greceşti, 
revizuire făcută adesea, când era vorba de vechile traduceri 
slavone, nu numai după texte greceşti, ci şi după traduceri 
româneşti. Paisie însuşi a luat parte la această muncă de 
traducere“. Propriu-zis, contribuţia lui a fost nu atât una de 
înnoire sau de adâncire a vieţii duhovniceşti, ci mai mult una de 
ordin cultural, de multiplicare, de revizuire şi de difuzare a 
scrierilor duhovniceşti. 

În orice caz, din întâlnirea între tradiţia românească 
sihăstrească de mare adâncime şi introducerea ei în cadrul obştii 
mari prin Paisie a răsărit echilibrata viaţă duhovnicească din 
Mănăstirile Cernica şi Căldăruşani. Restauratorul Cernicăi şi 


1902. Ştirea o luăm de la Cetfericov, Paisie..., p. 20. Locul publicării nu e 
dat, dar credem că el e Mănăstirea Neamţ. 

57 Cetfericov, Paisie..., p. 303. 

58 Cetfericov spune că Paisie declară că el corecta traducerile slavone 
după traducerile româneşti şi din greceşte, Paisie..., pp. 288-289. 

iniţiatorul marelui elan de viaţă duhovnicească imprimată acesteia 
a fost transilvăneanul Gheorghe, care l-a însoţit pe Paisie 24 de ani 
în Athos şi în Moldova şi care se declară ucenicul lui”? 

Dar stareţul Gheorghe aduce în viaţa duhovnicească insuflată 
de el Cernicăi şi câteva trăsături deosebite, care se resimt poate 
de nişte caracteristici ale sufletului românesc şi, într-o mai mare 
măsură, de necesităţile locale. El accentuează, mai mult decât 
Paisie, latura practică a vieţii duhovniceşti. Aceasta, nu numai 
pentru a-i ajuta pe monahi să-şi dobândească în mod mai sigur 
desăvârşirea nepătimirii, ci şi pentru a-i face folositori obştii 
mănăstireşti şi chiar altor oameni care au nevoie de ajutor. In 
acest sens, Sfântul Calinic, floarea cea mai aleasă a spiritualităţii 
cernicane, uneşte în profilul lui duhovnicesc, în mod uimitor, 
rugăciunea şi înfrânarea cea mai severă, pe de o parte, cu 
ascultarea cea mai deplină în obşte şi cu grija de săraci, iar, pe de 
altă parte, cu activitatea de ctitor şi ziditor de biserici. El cere în 
Povăţuirile pe care le-a scris, în primul rând, împlinirea poruncilor 
lui Dumnezeu şi fapte de smerenie, de ascultare, dar mai spune şi 
că „rugăciunea lui lisus să o avem neîncetat în gură, în minte şi în 
inimă”%0. Am putea spune că avem aici o „spiritualitate integrală”. 

Înfrânarea, ascultarea şi smerenia nu sunt numai nişte valori 
ale desăvârşirii individuale, ci şi valori creatoare de bună 
comuniune şi frăţietate. Călugării trebuie să fie şi în privinţa 
aceasta soli cu fapta ai Împărăției lui Dumnezeu, Împărăţie a 
comuniunii desăvârşite. Şi mai ales în aceasta se verifică forţa 
reală a amintitelor valori. Dacă sihaştrii individuali sau sihăstriile, 
ca mici grupuri, promovează mai mult concentrarea minţii în 
unirea cu Dumnezeu, prin Cernica, spiritualitatea filocalică îşi 
actualiza forţa ei de coeziune frăţească între oamenii duhovniceşti. 

De aceea, stareţul Gheorghe dă, ca o altă normă pentru 
obştea sa, ca niciodată numărul monahilor din ea să nu treacă de 
103, pentru ca îndrumătorii ei duhovniceşti să poată lucra 
neîntrerupt la desăvârşirea fiecărui monah şi pentru ca să se facă 
posibilă realizarea unei frăţietăţi concrete între toţi membrii ei. 
Aplicarea spiritualităţii isihaste pe plan de obşte o promovase şi 
Paisie. Dar el nu pusese o limită numărului monahilor în 
mănăstire. Starețul Gheorghe manifestă totodată un spirit realist 
în privinţa rugăciunii inimii, în „Testamentul” său el cere 
călugărului din obşte să nu creadă că poate vedea rodind în el 


5 Testamentul stareţului Gheorghe la: Casian Cernicanul, Istoriile 
Sfintelor Monastiri Cernica şi Căldoroşani, Bucureşti, 1870, p. 36 
(reeditat în 1988 de Ed. Arhiepiscopiei Bucureştilor - n. ed.). 

5 La Econom Dumitru Furtună, Ucenicii starețului Paisie la Cernica şi 
Căldăruşani, Bucureşti, 1927, p. 139. 

„degrabă”, „simplu şi în scurtă vreme, lucrarea minţii”. Noi 
suntem, zice el, încă oameni pătimaşi, nu ca membrii obştii 
părintelui Paisie. Şi până nu ne curăţăm de patimi, nu putem 
înfăptui lucrarea rugăciunii în inimă€!. 

Aceasta nu însemna, desigur, o interzicerea rugăciunii lui 
lisus. Am văzut că Sfântul Calinic cere călugărilor să aibă 
neîncetat în gură, în minte şi în inimă rugăciunea lui lisus. Prin 
„lucrarea minţii” stareţul Gheorghe înţelege o scufundare totală şi 
neîntreruptă în contemplarea lui Dumnezeu şi în unirea cu El, aşa 
cum o înțelegeau Părinţii de demult şi cum o practicau unii din 
sihaştrii din peşterile şi micile sihăstrii din trecutul românesc, nu 
simpla rugăciune a lui lisus (pomenirea deasă a numelui Lui), care 
se poate face la diferite nivele de concentrare?. Starețul Gheorghe 
avertiza împotriva părerii despre ajungerea rapidă la desăvârşirea 
trăirii în Dumnezeu, atrăgând atenţia asupra pericolului 
înşelăciunilor la care este expus cel ce porneşte la această lucrare 
fără o îndelungată întărire în starea de nepătimire. 

În felul acesta, stareţul Gheorghe şi urmaşii lui la conducerea 
Cernicăi voiesc să se realizeze un echilibru între străduinţa de 
înfăptuire a frăţietăţii între toţi membrii obştii şi străduinţa de 
reală desăvârşire. 

Tot pentru realizarea unei frăţietăţi cât mai întărite în obşte 
stareţul Gheorghe recomandă evitarea tuturor manifestărilor 
individualiste în obşte, punând cel mai mare preţ pe ascultare, 
apoi pe spovedania de două ori pe săptămână la duhovnicul indicat 
fiecăruia de stareţ şi pe împărtăşirea o dată pe lună. 

Vom da în acest volum, pentru ilustrarea acestui duh întăritor 
de obşte, câteva extrase din Testamentul stareţului Gheorghe. 

Rugăciunea lui lisus însăşi şi-a găsit în această voinţă de 
încadrare a călugărului în viaţa de obşte şi în viaţa de rugăciune a 
Bisericii în general, cu evitarea oricărui duh individualist, o 
încadrare a ei în rugăciunile şi în Laudele celelalte ale Bisericii. 
Rugăciunea lui lisus nu trebuie să facă pe monah să se 
dezintereseze de conţinutul rugăciunilor cultului public al Bisericii. 
Prin încadrarea rugăciunii lui lisus în aceste rugăciuni de obşte ale 
Bisericii, înseşi aceste rugăciuni sunt ferite de pericolul unei 
rostiri mecanice, formale a lor, umplându-se de luarea-aminte la 


51 Vezi la Casian Cernicanul, Istoria Sfintelor Monastiri..., p. 55, 
„Scara”, VII, din Testament. 

52 A se vedea Cele o sută de capete ale lui Calist şi Ignatie Xanthopol, 
cap. 53. Şi Vasile de la Poiana Mărului face o deosebire între rugăciunea 
lui Iisus, pe care o pot săvârşi toţi, şi cea văzătoare, pe care puţini o pot 
face („Inainte cuvântare” la Filotei Sinaitul). 

© La Casian Cernicanul, Istoria Sfintelor Monastiri..., p. 40. 

conţinutul lor şi de căldura duhovnicească ce rezultă din aceasta. 

Vom da pentru ilustrarea acestui fel de a face rugăciunea lui 
lisus, mai ales de către începători, două metode ale ei, alcătuite, 
una de schimonahul Iosif (ms. nr. 1441, f 2 r.-4 v. din Bibl. Acad. 
Rom.), şi alta de un monah necunoscut, foarte probabil din 
Cernica, întrucât îi pomeneşte pe stareţii Paisie şi Gheorghe ca 
dascăli ai săi. Ea face parte dintr-o expunere mai largă despre 
starea monahismului din ţările române şi din Sfântul Munte, de 
unde se vede că autorul a vieţuit mult şi în Athos (ms. nr. 1841, de 
la f 19 r., din Bibl. Acad. Rom.). Aceste metode nu înviorează 
numai celelalte rugăciuni ale Bisericii, cerute monahului în pravila 
zilnică, ci prin ele devine şi rugăciunea lui lisus o parte din pravila 
obligatorie zilnică a monahului. Desigur, aceasta nu înseamnă că 
monahul nu poate spune şi în cealaltă vreme (în timpul diferitelor 
ascultări, la masă, înainte de adormire etc.) această rugăciune. 
Dimpotrivă, acest lucru i se recomandă în toate textele 
duhovniceşti româneşti. 

De asemenea, aceasta nu înseamnă că nu pot face această 
rugăciune şi mirenii, care n-au vreme să împlinească toată pravila 
călugărească a rugăciunilor. 

Mai amintim că schimonahul Iosif, autorul uneia din aceste 
„Metode”, a fost el însuşi un om de mare experienţă în practicarea 
rugăciunii lui lisus. El este identic cu ieroschimonahul Iosif şi 
duhovnicul Mănăstirii Văratec, cu a cărui binecuvântare stareţa 
acelei mănăstiri, Mazaria, schimnică din Braşov, a copiat la 1811 
manuscrisul nr. 500 din acea mănăstire, cuprinzând scrierea 
Despre rugăciune a patriarhului Calist. El a fost „unul din cei mai 
vestiți sihaştri” în muntele Pocrovului, din părţile Neamţului, la 
care alergau creştinii din toate părţile să se spovedească. A ajutat 
la zidirea Mănăstirii Văratec, avea darul cuvântului şi al vindecării 
bolnavilor, având şi mai mulţi ucenici vestiți, ca Irinarh Roset, 
ziditorul bisericii de pe Tabor. 

În sfârşit, mai inserăm în acest volum un cuvânt despre 
condiţiile prealabile ce se cer pentru rugăciunea lui lisus, cuvânt 
pe care l-am găsit în biblioteca Episcopiei Romanului, sub nr. 41, 
scris la 1823. Scrierea poartă numele: Alăută duhovnicească şi 
trâmbiţă cerească. Ea nu dă numele autorului, dar părintele Ilie 
Cleopa de la Mănăstirea Sihăstria a afirmat că există o tradiţie 
potrivit căreia această scriere ar fi fost alcătuită de un nepot al 
stareţului Neonil de la Neamţ (în prima jumătate a secolului al 
XIX-lea). In această scriere e pus accentul şi mai apăsat pe 


5 lerod. Ioanichie Bălan, Chipuri de călugări îmbunătățiți..., p. 365- 
366. 

curățirea de patimi ca o condiţie a rugăciunii lui lisus. Ea cere să 
nu se apuce cineva de această rugăciune înainte de a se curăța de 
pornirea spre  agoniselile trupeşti. Dacă amintitul Calist 
Catafygiotul cere lepădarea de gândurile lucrurilor, pentru ca 
sinea devenită una să se poată concentra întreagă la Unul şi să se 
poată uni cu El, ştiut fiind că de gândurile lucrurilor nu se poate 
curăța cineva atât timp cât le doreşte, scrierea aceasta cere 
curățirea de însăşi această dorire de agonisire a celor vremelnice. 

Se poate socoti că prin aceasta se urmăreşte o şi mai mare 
întărire a vieţii de obşte. Căci, în timp ce călugărul ce duce ca 
sihastru o viaţă de sine mai are de obicei câteva lucruri ale sale, 
cel ce împlineşte în chip desăvârşit condiţiile vieţii de obşte nu mai 
are nimic al său: nici mâncare, nici haină, nici iniţiativă pentru un 
lucru sau altul. Tot pentru întărirea vieţii de obşte, Alâuta 
duhovnicească cere spovedania deasă. Fără aceasta nu se poate 
realiza cu adevărat o rugăciune curată a lui lisus, căci lipseşte 
smerenia şi conştiinţa păcătoşeniei, făcându-şi loc slava deşartă, 
sau părerea că s-a ajuns la desăvârşire prin această rugăciune. 
Numai însoţită de spovedania deasă rugăciunea lui lisus încetează 
de a fi un factor care încurajează o viaţă de sine, am zice 
individuală. 


SFÂNTUL VASILE DE LA POIANA MARULUI 
CUVÂNT ÎNAINTE SAU CĂLĂUZĂ 


Celor ce vor voi să citească această carte 
a Sfântului Grigorie Sinaitul şi să nu greşească 
în privinţa a ceea ce este în ea. S-a făcut şi alcătuit 
din sfintele scrieri cele de Duhul Sfânt insuflate, 
de Preacuviosul schimonah Vasile de la Poiana 
Mărului" din Ţara Românească 


Mulţi, citind această carte a Sfântului Grigorie Sinaitul şi 
neavând cercarea lucrării minţii, greşesc în înţelegerea cea 
dreaptă a ei, socotind că această lucrare a fost proprie numai 
bărbaţilor celor sfinţi şi fără de patimă. De aceea, ţinându-se de 
obiceiul de acum, adică numai de citirea şi cântarea psalmilor, a 
troparelor şi a canoanelor, săvârşesc numai rugăciunea cea din 
afară. Ei nu înţeleg că acest fel de rugăciune cântată ne-au dat-o 
Părinţii numai până la o vreme, pentru neputinţa şi pruncia minţii 
noastre. Aceasta pentru ca, deprinzându-ne prin citire şi cântare, 
să urcăm la treapta lucrării celei cu mintea, nu să petrecem până 
la sfârşit în aceasta. Căci ce este mai copilăresc decât aceasta? 
Pentru că, citind şi cântând numai cu buzele rugăciunea cea din 
afară, rămânem la o părere bucuroasă de noi înşine, socotind că 
facem un lucru mare şi mângâindu-ne numai cu numărul (adică cu 
cât facem), iar prin aceasta hrănim pe fariseul dinlăuntru. 

Dar Sfinţii Părinţi, luându-ne de la aceste neputinţe ale 
prunciei noastre ca pe nişte prunci de la sânul celei ce ne hrăneşte 
cu lapte, ne arată treapta coborâtă a acestei lucrări, asemănând 
cântarea cu glas cu graiul limbilor (al păgânilor). Căci zice acest 
Sfânt: cântarea noastră se cade a fi îngerească, după cum ne este 
şi vieţuirea, iar nu trupească sau, să zic, păgânească. Căci 
cântarea cu glas şi cu strigarea fost dată pentru lenevirea şi 
pentru nedestoinicia noastră, ca să ne ridice la rugăciunea 
adevărată. lar roada cântării din afară a arătat-o Sfântul Simeon, 
Cuvântătorul de Dumnezeu, în chipul rugăciunii însoţite de a doua 
luare-aminte. El zice: „lar a doua luare-aminte este aceasta: când 
mintea se strânge din cele cunoscute cu simţurile şi păzeşte 
simţurile de cele din afară, adunându-se în gândurile ei, umblă în 
acestea în chip deşert, uitând de cele din afară. Căci uneori îşi 
cercetează gândurile, alteori dă atenţie cererilor ce le rosteşte 
către Dumnezeu, şi uneori trage spre sine gândurile cele robite (de 


* A fost canonizat de Biserica Ortodoxă Română în anul 2003 (n. ed.) 
55 Ms. Bibl. Acad. Rom. nr. 1621, f. 87 r-99 v. Indreptat după textul din 
manuscrisul Ghenoiu. 

demoni), alteori, cuprinsă de vreo patimă, începe iarăşi să revină 
cu silire la sine. Şi nu-i este cu putinţă celui ce luptă în acest fel să 
dobândească pace cândva sau să ia cununile biruinţei. Căci unul ca 
acesta este asemenea celui ce luptă noaptea, care aude glasurile 
duşmanilor şi primeşte rănile de la ei, dar nu poate vedea limpede 
cine sunt ei, sau de unde vin, sau cum lovesc şi pentru ce, pentru 
că întunericul pricinuieşte minţii această neputinţă. Cel ce se luptă 
astfel nu va putea scăpa să fie zdrobit de cei de alt neam. 
Osteneala o suportă, dar de plată este păgubit. Ba e furat şi de 
slava deşartă, ca unul ce se socoteşte că e cu luare-aminte; şi e 
biruit şi batjocorit de ea. Pe lângă aceea, mai şi dispreţuieşte pe 
alţii, ca pe unii ce nu sunt ca el, şi se dă pe sine păstoreilor, 
asemănându-se orbului care făgăduieşte să povăţuiască pe orbi” 6'6, 

Dar cum putem păzi mintea? Urmând-o în simţirea celor din 
afară sau adunând-o din ele, care o risipesc prin ele, când caută 
spre lucrurile supuse simţurilor? Văzul privind cele frumoase sau 
necuvenite, auzul auzind cele netede sau colţuroase, mirosul 
mirosind cele bine sau rău-mirositoare, gustul gustând cele dulci 
sau amare, pipăitul pipăind cele moi sau tari pornesc şi aleargă 
după ele ca după frunzele purtate de vânt, iar mintea, 
amestecându-se cu ele, cugetă la lucrările lor. Este cu putinţă a 
scăpa astfel de gândurile cele de-a dreapta sau de-a stânga? 
Nicidecum şi niciodată. Deci, dacă simţurile din afară nu pot opri 
mintea de la gânduri, trebuie ca mintea să fugă din simţuri, în 
vremea rugăciunii, înlăuntru, în inimă, şi să stea acolo surdă şi 
mută la toate gândurile. Căci de se goleşte cineva numai de 
vedere, de auzire şi de vorbire, dobândeşte oarecare linişte de 
patimi şi de gândurile cele rele. Dar cu mult mai mult se va îndulci 
de odihna de gândurile cele rele şi va gusta bucuria cea 
duhovnicească, aceea care se pricinuieşte prin rugăciunea minţii şi 
prin luarea-aminte, când va depărta mintea şi de la cele cinci 
simţuri din afară şi o va încuia în cămara cea dinlăuntru şi firească 
sau în pustie. Căci precum sabia cea cu două tăişuri, oriîncotro o 


56 Metoda sfintei rugăciuni şi atenţiuni, socotită aici a Sf. Simeon Noul 
Teolog. A fost publicată în text paleogrec şi în trad. franceză de I. 
Hausherr sub titlul: „La méthode d'oraison hesychaste”, în: Orientalia 
Christiana, vol. IX, nr. 36, 1927. Paragraful citat e la pp. 134-135. 

© Pustia din afară e un chip al lăuntrului golit de orice gânduri. Numai 
aşa se poate mintea concentra exclusiv spre Dumnezeu; sau poate face o 
rugăciune curată. Dar trebuie observat că, năzuind spre această golire de 
gânduri, omul duhovnicesc nu vrea să devină indiferent. Prin aceasta el 
dobândeşte din unirea cu Hristos o covârşitoare bunătate şi iubire curată 
faţă de toţi şi de toate. Propriu-zis, el se goleşte numai de atitudinile 
pătimaşe, egoiste faţă de oameni şi lucruri, nu de orice atitudine. Se 

vei întoarce, taie cu ascuţişul ei cele ce se nimeresc în preajma ei, 
tot aşa lucrează şi rugăciunea lui lisus: uneori fiind întoarsă spre 
gândurile cele rele şi spre patimi, alteori spre păcat, spre 
aducerea-aminte de moarte şi de muncile veşnices&. 

lar de va voi cineva, fără această rugăciune, numai cu 
rugăciunea cea cântată şi cu simţurile cele din afară şi cu 
împotrivirea cea din afară, să surpe atacurile vrăjmaşilor şi să se 
împotrivească oricărei patimi sau gând viclean, acela va fi biruit 
degrabă şi de multe ori. Căci diavolul aci îl biruieşte pe cel ce i se 
împotriveşte, aci i se supune, făcându-se că e biruit de 
împotrivirea aceluia. Prin aceasta îşi bate joc de el, făcându-l să se 
aplece spre slava deşartă şi spre neatenţie şi făcându-l să se 
socotească păstor oilor şi învăţător. 

Cunoscând aceasta, Sfântul Isihie zice: „Nu poate mintea 
noastră să biruiască prin sine singură nălucirile diavoleşti. Să nu 
nădăjduiască niciodată că va putea face aceasta. Căci (vrăjmaşii) 
sunt foarte vicleni şi se prefac a se supune. Şi aşa, te împiedică cu 
slava cea deşartă. Dar nu suportă niciun ceas să se împotrivească 
chemării lui lisus Hristos”6. Şi iarăşi: „Vezi să nu te asemeni lui 
Israel celui de demult, ca să fii dat vrăjmaşilor celor gândiţi cu 
mintea. Că acela, fiind izbăvit de egipteni prin Dumnezeul tuturor, 
şi-a născocit sieşi ca ajutor idol de lut. Iar prin idol de lut să 
înţelegi mintea noastră cea neputincioasă care, când cheamă pe 
Iisus Hristos împotriva duhurilor celor viclene, uşor le izgoneşte şi 
cu ştiinţă măiastră biruieşte atacurile nevăzute ale vrăjmaşului. 
Dar când se bizuie pe sine însăşi, fără socoteală, se sfarmă ca 
lăstunul ce se rostogoleşte”70. Ajunge aceasta pentru a cunoaşte 
puterea şi măsura lucrării minţii şi a lucrării celei din afară, adică 
a rugăciunii şi a cântării din afară. 

Dar să nu socoteşti, binecredinciosule cititor, că, luându-ne 
pe noi Sfinţii Părinţi de la multa cântare din afară şi poruncindu-ne 
să ne deprindem cu lucrarea minţii, nesocotesc psalmii şi 
canoanele (troparele). Să nu fie aceasta. Căci acestea sunt date de 


recomandă să nu se mai vadă toate în ele însele, deci dispersate, ci unite 
cu Dumnezeu. 

68 S-ar părea că e o contrazicere între recomandarea ca mintea să fie 
golită pentru a se face rugăciunea curată şi afirmaţia că rugăciunea 
aceasta însăşi produce această golire, tăind orice conţinut din ea pentru a 
săvârşi rugăciunea curată. De fapt, golirea minţii începe prin rugăciune 
şi, pe măsură ce înaintează spre starea de rugăciune curată, goleşte 
mintea mai deplin de alte conţinuturi. Se cere numai ca omul să nu se 
împace cu o convieţuire continuă între rugăciune şi alte gânduri. 

© Cuvânt despre trezvie şi virtute, 1, 24, Filoc. rom., IV, p. 60. 

7 Cuvânt despre trezvie şi virtute, 1, 24, Filoc. rom., IV, p. 61. 

Duhul Sfânt Sfintei Biserici, întru care se săvârşeşte toată lucrarea 
de sfințire prin hirotonie şi toată taina iconomiei lui Dumnezeu 
Cuvântul până la a doua venire a Lui, în care se cuprinde şi 
învierea noastră. Şi nu este ceva omenesc în rânduiala 
bisericească, ci toate sunt ale darului lui Dumnezeu, neprimind 
niciun adaos de la vrednicia noastră şi nicio împuţinare pentru 
păcatele noastre. 

Dar cuvântul nostru nu se ocupă cu rânduielile Bisericii, ci cu 
pravila şi vieţuirea cea deosebită a fiecărui călugăr care, prin 
silinţa şi prin dreptatea inimii, s-a deprins a dobândi darul 
Sfântului Duh nu prin simplele cuvinte ale Psalmilor (fără luare- 
aminte), cântate numai cu buzele şi cu limba”l. 

Căci zice Apostolul: „Voiesc a zice cinci cuvinte cu mintea 
mea, decât zeci de mii cu limba” (1 Corinteni 14, 19). Deci se cade, 
mai întâi, a ne curăța mintea şi inima cu cinci cuvinte de acest fel, 
zicând întru adâncul inimii: „Doamne, Iisuse Hristoase, miluieşte- 
mă”, şi, aşa, a ne urca la cântarea înţelegătoare, deoarece tot cel 
începător şi încă pătimaş poate săvârşi cu înţelegerea această 
rugăciune întru păzirea inimii. lar cântarea nicidecum nu o poate, 
până ce nu va curăţi, mai întâi, mintea cu această rugăciune”?. 
Pentru aceasta, Sfântul Grigorie Sinaitul, cercând cu de-amănuntul 
şi cercetând vieţile şi scrierile şi experienţa cea duhovnicească a 
tuturor Sfinţilor mai mult decât toţi, prin Duhul Sfânt ce locuia 
într-însul, cere să se pună toată silinţa pentru rugăciune. lar 
Sfântul Simeon, Arhiepiscopul Salonicului, având acelaşi Duh şi 
dar, porunceşte arhiereilor, preoţilor, călugărilor şi tuturor 
mirenilor şi-i sfătuieşte să zică şi să unească cu răsuflarea în toată 
vremea şi în tot ceasul această sfinţită rugăciune. El zice împreună 
cu Apostolul: „Nu este altă armă mai tare, nici în cer, nici pe 
pământ, ca numele lui lisus Hristos”. 


71 Ca şi Teolipt al Filadelfiei, Vasile de la Poiana Mărului recunoaşte 
însemnătatea Bisericii. În ea primim harul, cu ajutorul căruia dezvoltăm 
viaţa noastră în Hristos, care ne duce spre înviere. Totuşi el consideră 
rugăciunea inimii ca ceva deosebit, deci oarecum în afară de ceea ce se 
săvârşeşte în biserică. Această viziune întrucâtva dualistă e depăşită de 
„Metodele” româneşti ale rugăciunii lui lisus. 

72 Avem aici o altă ordine decât la stareţul Gheorghe. La cel din urmă e 
întâi cântarea şi apoi rugăciunea inimii (ca şi la Sf. Grigorie Sinaitul şi la 
ceilalţi Părinţi vechi). La Vasile de la Poiana Mărului e întâi rugăciunea 
lui lisus şi apoi cântarea. De fapt, amândouă au diferite trepte. Cu cât 
urcă cineva în săvârşirea mai duhovnicească a rugăciunii lui lisus, cu atât 
rosteşte sau cântă mai duhovniceşte şi celelalte rugăciuni. În orice caz, 
ele trebuie îmbinate pentru ca credinciosul să rămână pe de o parte în 
biserică, pe de alta, pentru a se înduhovnici în mod treptat. 

Şi să ştii şi aceasta, cel ce râvneşti această sfinţită lucrare a 
minţii, că nu numai în pustie, sau în singurătatea sihăstrească au 
fost învăţători şi cei mai mulţi săvârşitori ai acestei sfinţite lucrări, 
ci mai mult în lavrele cele mari, care se aflau în mijlocul oraşelor. 
E de mirare cum sfinţitul patriarh Fotie, fiind ridicat la patriarhie 
din dregătoria boierească şi nefiind călugăr, s-a deprins cu această 
treaptă, adică cu această lucrare a minţii”. Şi atât a sporit, încât 
faţa lui strălucea ca a lui Moise din darul Sfântului Duh ce se afla 
într-însul, zice Simeon Tesaloniceanul. El mărturiseşte că acela a 
alcătuit şi o carte despre această lucrare a minţii, cu toată 
înţelepciunea filosofică. Mai zice că şi Sfinţii patriarhi ai 
Constantinopolului, Ioan Gură de Aur şi Ignatie şi Calist, au scris 
cărţi despre această lucrare. Oare nu-ţi ajung acestea, o, iubitorule 
de Hristos ctitor, ca, lepădând toată îndoiala, să începi să te 
deprinzi cu luarea-aminte a minţii? De vei zice: nu sunt în viaţa 
singuratică, ce folos vei avea? Doar Sfântul patriarh Calist s-a 
deprins cu lucrarea minţii în Lavra cea mare a Athosului, slujind la 
bucătărie. Iar de te îndoieşti pe motiv că nu eşti în pustie adâncă, 
a doua pildă a atenţiei inimii îţi este Sfântul episcop Fotie. Şi, 
iarăşi, de te vei lenevi în trezvia inimii pe motiv de ascultare, 
spunând că ai de împlinit o ascultare, te vei face de râs. Căci nici 
pustia, nici viaţa singuratică nu duc atât spre sporire această 
lucrare, ca ascultarea cu înţelegere, zice Sfântul Grigorie Sinaitul. 

Iar de te temi de partea din dreapta (de păcatul prin prisosire 
într-o virtute, n.n.), pe motiv că nu ai învăţător, în privinţa aceasta 
Însuşi Domnul îţi porunceşte să înveţi din Sfânta Scriptură, zicând: 
„Cercetaţi Scripturile, şi într-însele veţi avea viaţa veşnică” (Ioan 
5, 39). 

Iar de tragi la stânga, tulburându-te că nu ai loc de tăcere, şi 
întru aceasta te întăreşte Sfântul Petru Damaschinul zicând: 
„Aceasta este începutul mântuirii omului, să-şi lase voia şi 
înţelegerea sa şi să-şi facă proprie voia şi înţelegerea lui 
Dumnezeu. Atunci nu se va afla în toată zidirea lucru, sau început, 
sau loc, care să-l poată împiedica”. 

Iar de te împiedici şi mai mult, aflând pricini spre aceasta în 
multe cuvinte ale Sfântului Grigorie Sinaitul, care zice multe 
despre înşelăciunea ce se iveşte în această lucrare, însuşi acest 
Sfânt te îndreaptă zicând: „Nu se cade să ne temem, sau să ne 


73 De aici se vede iarăşi că Vasile de la Poiana Mărului nu vede o 
contrazicere între rugăciunea neîncetată, unită cu golirea minţii de 
gânduri (rele), şi mulţimea de preocupări legate de înalta păstorire 
patriarhicească a sufletelor. Facerea binelui merge mână în mână cu 
rugăciunea. Binele izvorăşte din rugăciune, căci prin el se face voia lui 
Dumnezeu. 

îndoim a chema pe Dumnezeu. Căci, chiar de s-au abătut vreunii, 
fiind vătămaţi la minte, înţelege că au pătimit aceasta din pricină 
că au voit să lucreze după voia lor şi din înălţarea cugetului. Căci 
cel ce caută pe Dumnezeu cu supunere, cu întrebare şi cu smerită 
cugetare nicicând nu se va vătăma, din harul lui Hristos, Care 
voieşte „ca tot omul să se mântuiască” (1 Timotei 2, 4)”4. Pentru că 
cel ce vieţuieşte drept şi fără prihană, ferindu-se de plăcerea sa şi 
de înălţarea minţii, de s-ar ridica toate taberele drăceşti asupra lui 
şi mii de ispite, va rămâne nevătămat, au zis Părinţii. Dar cel ce 
umblă după rânduiala proprie şi după sfatul său cade în 
înşelăciune. lar de se poticneşte careva de piatra scrierii (prin cele 
scrise despre înşelăciune), spre oprirea lucrării minţii, acesta să 
ştie despre sine că întoarce cele de sus în jos şi cele de jos, în sus. 
Căci nu spre oprirea acestei lucrări, ci ca să ne ferească de 
înşelăciune ne arată Sfinţii Părinţi pricinile prin care ne vine 
înşelăciunea. De aceea porunceşte Sfântul Grigorie Sinaitul să nu 
se teamă, nici să se îndoiască cei ce se deprind cu rugăciunea. Ei 
înfăţişează două pricini ale înşelăciunii: lucrarea după rânduiala 
proprie şi înălţarea cugetării”5. 

Voind Sfinţii Părinţi să rămânem nevinovaţi de acestea, ne 
poruncesc să cercetăm sfintele scrieri ca să ne îndreptăm prin ele. 
„Să aibă frate pe frate sfătuitor bun, zice Sfântul Petru 
Damaschinul, iar de nu se poate afla stareţ bun cu cuvântul şi cu 
lucrul, după chipul Sfinţilor Părinţi, cunoscând bine scrierile 
Părinților, apoi în chip deosebit se cade a primi în tăcere sfătuirea 
duhovnicească din învăţăturile şi îndrumările Sfinţilor Părinţi şi a 
căuta în ele răspuns pentru tot lucrul şi fapta cea bună”. Deci se 
cade ca şi noi, citind scrierile, să păzim această măsură şi această 
rânduială şi să nu ocolim învăţătura şi îndrumarea acestora, cum 
fac aceia care, neavând cercarea lucrării minţii şi socotindu-se a 
judeca drept, se înfăţişează sau, mai bine zis, se dau pe ei înşişi ca 
ştiind ce fac, chiar când se depărtează cu trei motive de 
deprinderea acestei sfinţite lucrări. 

Cel dintâi e că lasă această lucrare numai sfinţilor bărbaţi 
fără patimă, socotind că numai acestora li se potriveşte ea, nu şi 
celor pătimaşi. Cel de al doilea e împuţinarea aproape totală a 
învăţătorilor în acest fel de vieţuire sau cale. Iar cel de al treilea e 
înşelăciunea care se iveşte chiar în această lucrare. 

Motivul cel dintâi al acestora este nefolositor şi nedrept. Căci 


74 Despre înşelăciune şi alte pricini, în: Filoc. gr., ed. a Ill-a, vol. IV, p. 
87. 

75 Sunt patimile mândriei, opuse ascultării şi smeritei cugetări. Cea 
dintâi e mândria manifestată în afară, a doua e mândria cultivată 
înlăuntrul sufletului. 

încă treapta cea dintâi a călugărilor începători este datoare să 
împuţineze patimile prin trezvia minţii şi paza inimii, care este 
rugăciunea minţii ce se cuvine celor făptuitori”. Cel de al doilea 
este lipsit de judecată şi de îndreptăţire. Căci, precum s-a spus mai 
sus, în locul învățătorului avem scrierile ca învăţător, când nu se 
află învăţător. Iar cel de al treilea este cel prin care cineva se face 
el însuşi piedică sieşi. Căci citind anume cu gând de a se înşela, se 
împiedică el însuşi în scrieri, înţelegându-le strâmb. Pentru că, în 
loc de a primi scrierile spre păzirea sa şi spre cunoaşterea 
înşelăciunii, le află şi le primeşte ca pricină a fugii de lucrarea 
minţii. E ca şi cum oarecare dintre mai-marii ostaşilor, fiind 
înştiinţat de cineva că duşmanul lui îi pândeşte calea vrând să-l 
biruiască cu înşelăciune, aşteptându-l pe ascuns, neputând face cu 
el război la arătare, el, ca un nepriceput, în loc de a descoperi 
acestea şi de a da pe faţă pândirea acestuia ca să-l biruiască, se 
înfricoşează şi fuge, făcându-se de ocară între oameni, dar mai 
vârtos înaintea împăratului său şi a sfetnicilor lui. 

Iar de te temi de acest fel de lucrare şi deprindere numai din 
firea şi prostia inimii tale, cu mult mai vârtos mă tem şi eu pentru 
tine. Căci nu trebuie să te fereşti să mergi în pădure din pricina 
unor basme prosteşti sau din teama de lup. Pentru că numai de 
Dumnezeu trebuie să te temi, nu să fugi din frică sau să te lepezi 
de El. Cu adevărat această lucrare cere frică şi cutremur, 
zdrobirea inimii şi smereniei şi multă cercetare a sfintelor scrieri, 
dar nu fugă şi lepădare, nici îndrăzneală, nici lucrare după 
plăcerea proprie. Căci zice: „Cel îndrăzneţ şi nebăgător de seamă, 
vrând mai mult decât este vrednic şi decât e în stare, aleargă cu 
trufie spre ceea ce voieşte, vrând să ajungă înainte de vreme”. Şi 
iarăşi: „De-şi închipuie cineva că va ajunge uşor la cele înalte, şi-a 
agonisit poftire diavolească, iar nu adevărul. Iar pe acesta lesne îl 
vânează diavolul cu cursele sale, ca pe o slugă a lui”. 

Şi de ce să râvnim sporirea neîncetată a minţii în rugăciunea 
de care de-abia de se învredniceşte unul din zeci de mii, cum zice 
Sfântul Isaac? Destul ne este nouă, păcătoşilor şi neputincioşilor, 
să cunoaştem măcar urma liniştii minţii, care este rugăciunea cea 
lucrătoare a minţii, cu care se izgonesc din inimă adăugirile 
vrăjmaşului şi gândurile cele rele şi care este a călugărilor 
începători şi a celor pătimaşi şi prin care se înalţă cineva la 


76 Deci, după Vasile de la Poiana Mărului, există o rugăciune a minţii 
care trebuie săvârşită chiar de călugării din treapta făptuirii. E o 
rugăciune a minţii pe măsura lor şi acomodată treptei lor de curăţire a 
patimilor şi de lucrare a virtuţilor. Ea însăşi ajută la împuţinarea 
patimilor şi la înaintarea spre trepte mai înalte ale rugăciunii minţii, până 
la rugăciunea atotcurată de gânduri şi de patimi. 

rugăciunea cea văzătoare (contemplativă) şi duhovnicească, de va 
voi Dumnezeu. Şi nu trebuie să slăbim din pricina aceasta, căci nu 
se învrednicesc mulţi de rugăciunea cea văzătoare””. Dar aceasta 
nu pentru că e nedreptate la Dumnezeu, ci trebuie numai să nu ne 
lenevim să mergem pe calea care duce spre această sfinţită 
rugăciune, adică să nu ne lenevim a ne împotrivi, prin lucrarea 
rugăciunii minţii, amăgirilor, şi patimilor, şi gândurilor. Căci, 
înaintând pe calea aceasta a sfinţilor, ne vom învrednici părţii lor, 
chiar de nu vom dobândi aici desăvârşirea, zic Sfântul Isaac şi alţi 
mulţi sfinţi. 

Dar şi acest lucru este vrednic de mirare şi înfricoşător: Cum 
cineva, cunoscând scrierile, nu face cercarea (experienţa) lor, iar 
alţii necunoscându-le, nici întrebând, îndrăznesc să se apropie cu 
înţelegerea de luarea-amintea minţii? Ba mai spun că luarea- 
aminte şi rugăciunea trebuie să lucreze în partea poftitoare şi zic 
că această parte se află în mijlocul pântecelui, şi nu a inimii. 

lar aceasta este cea dintâi şi mai voită dintre înşelăciuni”8. 
Căci nu numai că rugăciunea şi luarea-aminte nu trebuie să fie 
făcute în această parte, ci nici căldura care vine de la partea 
poftitoare la inimă nu trebuie nicidecum a o primi. lar când se 
vorbeşte de mijlocul pântecelui, înţelege inima, după cum zice 
Sfântul Teofilact. Iar inima nu are locul ei nici în buric, nici în 
mijlocul pântecelui, ci în partea stângă a pieptului”?. 


77 Vasile de la Poiana Mărului face o deosebire între lucrarea minţii şi 
rugăciunea văzătoare sau contemplativă, care e a celor nepătimaşi. El 
cunoaşte scrierea lui Calist Patriarhul şi a lui Calist Catafygiotul. Prin 
aceste explicaţii Vasile de la Poiana Mărului se apropie de spiritualitatea 
Cernicăi, care, socotind lucrarea minţii (considerată de ea rugăciunea 
văzătoare) greu de atins de călugării nedeplin curăţiţi de patimi, le cere 
totuşi, în general, şi lor rugăciunea lui lisus. Numai Alăuta duhovnicească 
pare mai radical neîncrezătoare în posibilitatea rugăciunii lui lisus 
înainte de curățirea de pofta agoniselilor vremelnice. 

78 Avem aici dovada că în tradiţia românească şi rusă (dar şi în cea 
greacă, cum arată textul neogrec al Metodei sfintei rugăciuni şi luări- 
aminte) s-a combătut acuza inventată de adversarii, probabil 
catolicizanţi, ai isihasmului (vezi nota 19 de la Metoda lui Nichifor din 
Singurătate, în: Filoc. rom., vol. VII), că isihaştii îşi îndreptau privirea 
spre mijlocul pântecelui. Prin aceasta au fost opriţi întotdeauna mulţi să 
înceapă practicarea rugăciunii lui Iisus. 

7? În „Cuvânt înainte” la Filotei Sinaitul, Vasile de la Poiana Mărului 
insistă mai mult ca mintea să caute deasupra inimii, ca un împărat, nu în 
partea dreaptă a ei, spre piept, nici în josul ei, ca să nu trezească nici 
fierbinţeala mâniei în piept, nici fierbinţeala poftei din josul inimii. Dar 
ceea ce e nou la Vasile e că el cere ca mintea să nu caute nici în mijlocul 
inimii, ci deasupra ei, pentru că, după el, inima e sediul raţiunii şi deci, 

Căci aşa sunt aşezate cele trei părţi ale sufletului: partea 
raţională (cuvântătoare) în piept, partea mâniei sau a râvnirii în 
inimă, iar partea poftitoare, în buric8!. La aceasta are şi diavolul 
lesne intrare, după cum zice Iov: „O umple de bale şi o înfierbântă, 
ca lipitorile şi broaştele în balta cea noroioasă, hrănindu-se şi 
îndulcindu-se cu sărătura poftei”. De aceea, Sfântul Grigorie 
Sinaitul zice: „E mare nevoie de a se ajunge la adevărul vădit şi a fi 
curat de cele potrivnice darului. Că mai ales în începători s-a 
deprins diavolul să dea înşelăciunii lui chipul adevărului, dând 
vicleşugurile lui înfăţişări duhovniceşti, adică le înlocuieşte pe 
unele cu altele. 

Această înlocuire o face şi în mijlocul pântecelui, aducând, în 
locul căldurii fireşti, arderea sa, iar în locul veseliei (fireşti), 
bucurie dobitocească” (Filocalia gr., ed. a III-a, vol. IV, p. 76). 

Dar socotesc firesc ca lucrătorul să ştie şi aceasta: arderea 
sau căldura care iese de la mijloc (de la mijlocul pântecelui, n.n.) la 
inimă, uneori iese singură de la sine, în chip firesc, fără gânduri de 
desfrânare. „Şi aceasta nu este înşelăciune, ci vădirea firii”, zice 
Sfântul Calist Patriarhul. „lar de socoteşte cineva că şi ea este din 


dacă mintea ar căuta spre acel mijloc, mintea sau raţiunea ar rămâne în 
ea însăşi, într-o pură raționalitate. Mintea trebuie să caute să ajungă 
deasupra sa şi să se stăpânească pe ea însăşi ca un împărat. Omul trebuie 
să caute să ajungă chiar şi deasupra sa, adică să se ridice mai presus de 
sine, spre Dumnezeu, spre Adevărul personal infinit, să intre în relaţie cu 
El, depăşindu-se pe sine, aşa cum i-o cere firea. Dar pentru aceasta 
trebuie să rămână aproape de însuşi centrul ei, de inimă, căci numai prin 
ea poate urca mai presus de ea. Ideea că inima e centrul cugetării se 
justifică cu faptul că ea e centrul vital al organismului, deci şi al cugetării 
care dirijează omul întreg. În inimă şi, totuşi, prin inimă, deasupra inimii 
sale, acolo trebuie să fie omul. 

5 Mânia sau râvnirea, energia sufletului, e puterea lui. De aceea e 
văzută corespunzând cu pieptul, unde se concentrează puterea fizică. 

51 Partea poftitoare se arată în moliciunea trupului, în extrema lui 
pasivitate. Dacă e condusă de cugetare şi de tărie, devine un sentiment 
care se alipeşte cu dragoste de cele cu adevărat tari şi înalte, de 
Dumnezeu, sau caută spre El. Altfel, o ia razna, sau e făcută roaba celui 
Tău, a celor tari în mod aparent şi trecător. 

dar, şi nu din fire, aceasta este cu adevărat înşelăciune”82. Şi iarăşi 
zice acelaşi: „De ce fel sunt acestea, nu trebuie să se îngrijească 
cel ce se nevoieşte, ci să le respingă”. 

Dar alteori diavolul însuşi amestecă arderea sa cu pofta 
noastră, şi prin aceasta trage mintea la gânduri de desfrânare. Iar 
aceasta este negreşit înşelăciune. 

lar de se încălzeşte tot trupul, dar mintea este curată şi 
lipsită de patimă, încât pătrunde în adâncul inimii, începând şi 
săvârşind rugăciunea în inimă, să se ştie că aceasta este cu 
adevărat din har, iar nu din înşelăciune. 

Dar li se întâmplă unora dintre nevoitori nu puţină 
împiedicare şi neputinţă trupească în această sfinţită lucrare. Căci, 
neputând ţine cu măsură şi cu hotărâre ostenelile şi posturile cele 
mai presus de fire ce le împlineau sfinţii, li se pare că nu le este lor 
cu putinţă a începe, fără acestea, lucrarea minţii. Ferindu-i de 
această păgubire prin măsura ce le-o rânduieşte, Marele Vasile 
învaţă astfel zicând: „Infrânarea se rânduieşte potrivit puterii 
trupeşti a fiecăruia”. Cu adevărat şi de aceasta mi se pare că se 
cuvine să se ţină seama, ca nu cumva, zdrobind cu înfrânarea cea 
fără măsură puterea trupească, să facem trupul sleit şi neputincios 
spre sporirea (duhovnicească). Căci trebuie să o avem pe aceasta 
lucrătoare, şi nicidecum să o slăbim cu lipsa de măsură. Pentru că, 
dacă ar fi fost bine să slăbim cu trupurile şi să zăcem abia vii, 
negreşit aşa ne-ar fi făcut Domnul de la început. Dar, de vreme ce 
ne-a făcut aşa cum ne-a făcut, greşesc cei ce nu păzesc precum 
este ceea ce a fost făcut. 

Postitorul să păzească deci numai binecredincioşia, ca să nu 
se încuibeze răutatea în suflet din pricina lenevirii; ca să nu 
slăbească trezvia minţii şi ridicarea cugetării cu dinadinsul spre 
Dumnezeu; ca să nu se întunece sfinţirea cea duhovnicească şi 
luminarea care se iveşte din ea în suflet. Căci de vor creşte 
bunătăţile amintite, nu vor avea patimile vreme a se scula asupra 
trupului. Pentru că sufletul, îndeletnicindu-se cu cele de Sus, nu dă 
vreme trupului spre trezirea patimilor. De aceea, odată ce se 
produce această stare în suflet, nu se mai deosebeşte întru nimic 
cel ce mănâncă anumite bucate de cel ce nu le mănâncă. Ba unul 


5 Sunt în trup călduri şi călduri. Sunt călduri ale rugăciunii curate, 
când simţirea e luată în slujba ei, şi sunt călduri ale firii, când simţirea nu 
e ridicată spre ceva mai înalt de ceea ce satisface firea în mod trecător. 
Dar sunt şi călduri stârnite de porniri mai prejos de fire, călduri ale urii, 
ale poftelor nemăsurate, contrare firii, călduri ale dezordinii în viaţa 
individuală şi socială. Ele înaripează păcatul, pornirea spre rău. Atunci 
puterile trupeşti şi sufleteşti sunt aprinse de draci ca centre personale ale 
răului, mai rele decât poate fi omul. 

ca acesta a ţinut nu numai postul, ci şi înfrânarea cea de 
totdeauna. Şi are laudă pentru grija şi luarea-aminte cea aleasă, 
arătată trupului. Căci viaţa cea cu măsură nu înfierbântă poftele. 
Aceasta o spune şi Sfântul Isaac Sirul: „Trupul cel neputincios, de-l 
vei sili peste măsură, aduce sufletului tulburare peste tulburare”. 
lar Sfântul loan Scărarul zice: „Văzut-am pe duşmanul acesta 
(adică pântecele) odihnit şi dând trezvie sufletului”. Şi iarăşi: 
„Văzutu-l-am pe acesta topit de post, şi totuşi plin de păcat, ca să 
nu nădăjduim spre noi, ci spre Dumnezeu cel viu”. Cu aceasta se 
potriveşte şi întâmplarea pe care o istoriseşte Preacuviosul Nicon, 
zicând: „În acele vremuri se afla un bătrân singur în pustie, care 
nu văzuse oameni de treizeci de ani şi nu mâncase nici pâine, ci 
numai rădăcini; dar a spus că în toţi anii aceia era supărat foarte 
de dracul desfrânării. Şi au socotit Părinţii că nici trufia, nici hrana 
n-au fost pricina războiului aceluia, ci faptul că bătrânul nu era 
deprins cu trezvia minţii şi cu lupta împotriva amăgirilor 
vrăjmaşilor”. 

Pentru aceea zice şi Sfântul Maxim: „Dă trupului cele după 
putere şi întoarce toată nevoinţa ta spre lucrarea minţii”. Şi, iarăşi, 
Sfântul Diadoh zice: „Postul are laudă în sine, dar nu la 
Dumnezeu”. Căci este lucrător şi orânduieşte bine pe cei ce-l 
voiesc cu întreaga fiinţă. Deci nu se cade nevoitorilor 
binecredincioşi a se trufi pentru el, ci să vadă ţinta cugetării 
noastre în credinţa în Dumnezeu. „Căci meşterii niciunui meşteşug 
nu se laudă vreodată cu uneltele lor, ca şi cum ele ar fi sfârşitul 
meşteşugului lor, ci aşteaptă fiecare să isprăvească lucrul cu 
ajutorul lor, ca din el să arate cu adevărat meşteşugul lor” (Cuvânt 
ascetic, cap. 47, Filoc. rom., vol. I, p. 424). 

Dar având o stare potrivită pentru primirea unui anumit fel 
de hrană, nu-ţi pune toată silinţa şi nădejdea numai în post. Ci, 
postind cu măsură şi după puterea ta, sileşte-te în lucrarea minţii. 
De ai putere să te îndestulezi numai cu pâine şi apă, bine este. 
Căci zice: „Nu întăresc celelalte bucate trupul cum îl întăresc 
pâinea şi apa. Dar să nu-ți pară că împlineşti vreo faptă bună 
postind astfel, ci nădăjduieşte a câştiga din post întreaga 
cumpătare. Şi aşa îţi va fi postul cu înţelegere”, zice Sfântul 
Doroftei. 

lar de eşti neputincios, Sfântul Grigorie Sinaitul îţi 
porunceşte să mănânci o litră de pâine şi să bei pe zi, adică în 
zilele cele dezlegate, trei sau patru pahare de vin sau de apă, dacă 
vrei să afli pe Dumnezeu; şi să primeşti câte puţin din toate cele 
dulci ce se vor afla, ca să scapi de înălţarea cu cugetul; şi să nu te 
scârbeşti de cele bune făcute de Dumnezeu, ci să-l mulţumeşti Lui 
pentru toate. Aceasta este judecata celor pricepuţi. 

Căci de te îndoieşti de mântuirea ta fiindcă mănânci din toate 
bucatele cele dulci şi bei puţintel vin, aceasta vine din necredinţa 
şi neputinţa cugetului. Iar împărtăşirea de bucate, fără de păcat şi 
potrivit cu voia lui Dumnezeu, se poate afla în trei stări ale 
sufletului: în înfrânare, în îndestulare şi în săturare. Înfrânarea 
înseamnă a fi încă flămând când te scoli de la masă; îndestularea 
înseamnă a nu fi nici flămând, nici îngreunat; săturarea, a se 
îngreuna putintel. lar a mânca după săturare e uşă a îndrăcirii 
pântecelui, prin care intră desfrânarea. 

Socotindu-le acestea, alege-ţi ceea ce se cade după puterea 
ta, netrecând peste aceste stări. Căci şi aceasta aparţine celor 
desăvârşiţi, cum zice Apostolul, adică a flămânzi, şi a se sătura, şi 
a le putea pe toate. 

Acestea ţi s-au arătat, o, iubitorule al lucrării şi al luării- 
aminte a minţii, numai din cuvintele Sfinţilor Părinţi celor mari: 
care este măsura înfrânării şi postul cel cu socoteală; şi cum se 
cuvine a se nevoi cineva întru luarea-aminte. Deci auzind acestea, 
nu se cade a ne depărta de la lucrarea minţii, ci a ne sili întru 
aceasta cu toată sârguinţa, rugând pe Domnul nostru lisus Hristos 
să ne fie ajutor şi Învățător întru aceasta. Căruia se cuvin toată 
slava, cinstea şi închinăciunea, în vecii vecilor. Amin. 


STAREŢUL GHEORGHE DE LA CERNICA 


DIN SFATURILE SIAREŢULUI 
GHEORGHE" DE LA CERNICA 


I „Deci prin chibzuire nesmintită căutați, după moartea 
mea, în partea dreaptă a sânului meu duhovnicesc, ceea ce 
înseamnă scăparea minţii din robia cugetelor, că poate veți afla şi 
o răclişoară scumpă, închipuind curăția inimii cea nefurată de 
gând. Şi, deschizând-o pe ea, arăta-se-va şi alta, de lut, zugrăvită, 
adică biruința asupra deznădăjduirii, cu multe feluri de trude prin 
acest trup de pământ. Sfărâmând-o şi pe aceea, va da dintr-însa 
trei pietricele de mult preţ, care se tâlcuiesc câștigul celor trei 
părți ale pocăitului suflet, prin care şi pe Sfânta Treime O 
proslăvesc, slujindu-l eu de la naşterea mea. 

Şi, iată, întru numele Tatălui, pildă m-am făcut între voi prin 
rodul dragostei, iubindu-vă pe toţi deopotrivă. Intru numele Fiului, 
m-am supus de bunăvoie sub picioarele tuturor, ca să pot vâna 
prin răbdare sufletele voastre; întru numele Duhului Sfânt, n-am 
lăsat simţurile a zbura peste hotarele firii, întrucât şi de voi mi s-a 
făcut milă, încălzindu-vă lângă bucuria inimii şi îndreptându-vă 
spre limanul mântuirii”. 


* A fost canonizat de Biserica Ortodoxă Română în anul 2005 (n. ed.). 

° E un pasaj din Testamentul stareţului Gheorghe, publicat de Casian 
Cernicanul în: Istoriile Sfintelor Monastiri Cernica şi Căldoroşani (pp. 30- 
31). El le lasă călugărilor din obştea sa moştenire pilda sa întipărită în 
cea mai intimă parte a fiinţei sale, pe care ei nu o pot însă descoperi 
decât prin propria lor înţelepciune. Această moştenire este curăția inimii. 
Dar ea are la bază biruința asupra deznădăjduirii, dobândită cu multe 
trude ale trupului. După el, toate nevoinţele duc la câştigarea nădejdii, şi 
din fermitatea nădejdii creşte curăţia inimii, care-şi pune toată nădejdea, 
ridicată din deznădejdea tuturor nădejdilor dezamăgite în cele 
vremelnice, în Dumnezeu, piatra ultimă şi de nesfărâmat a vieţii noastre. 
lar mai adânc decât acestea se află cele trei pietricele de mult preţ, sau 
cele trei puteri ale sufletului, curăţite cu puterea dragostei venite din 
Sfânta Treime: cugetarea, pofta şi mânia. Ele s-au curăţit slujind numai 
Sfintei Treimi. Propriu-zis, piatra de la temelia fiinţei noastre, umplută de 
nădejde şi de curăţie, are trei laturi: Tatăl, Fiul şi Sfântul Duh. 

Din puterea Tatălui, stareţul Gheorghe a putut iubi pe toţi din obşte în 
mod egal, cum şi Tatăl îi iubeşte pe toţi, fiindu-le tuturor Tată; din 
puterea Fiului a răbdat toate de la toţi, ca pe toţi să-i câştige; din puterea 
Sfântului Duh a rămas apropiat de toţi, în comuniune cu ei, ca să-i 
conducă pe toţi împreună spre mântuire. E o teologie spirituală, care 
pune Sfânta Treime la baza unităţii întreite a sufletului şi a comuniunii, 
care face din Sfânta Treime izvorul puterii de reunificare a sufletului 
întreit şi a comuniunii celei strânse între persoanele care nu se confundă 
şi nu se stânjenesc în dezvoltarea lor. Armonia treimică e văzută ca baza 
strădaniilor pentru refacerea armoniei sufleteşti şi sociale. 

2. „larăşi, cu darul blândeţelor adaug a porunci, celor 
purtători de cruce ai mei fii sufleteşti, în ce chip să fiţi ca nişte 
îngeri în trup, neplecându-vă la deşertăciuni mincinoase, nici la 
răsfăţări neastâmpărate sau la plimbări nepotrivite darului vostru, 
după cuvântul ce-l zice Vasul alegerii: „Că, deşi toate îmi sunt 
slobode, dar nu toate îmi sunt de folos” (1 Corinteni 6, 12). Drept 
aceea, şi bunul obicei, şi podoaba chipului să fie tocmite după 
urmarea cea dreaptă, precum am zis, asemănându-vă acelor tineri 
preacuvioşi Sfinţi, care au fost de o vârstă cu voi întru firea 
omenească. Deci pildă de fericită răbdare să luaţi de la Acachie, 
cel întocmai cu mucenicii. Pildă de curată supunere să luaţi de la 
Dosoftei, cel cu totul fără de răutate. Şi pildă de smerită 
înţelepciune să luaţi de la Zaharia, cel mult-pătimitor. 

Dar să căutăm şi la cea împotrivă rea-voire, căreia îi urmează 
pierzania şi osândirea, dacă vrem să scăpăm de căderea lui Esau, a 
lui Gheezi şi a lui Iuda. Căci scris este: „Slujiţi Domnului cu frică şi 
vă bucuraţi Lui cu cutremur”. 

Că de veţi petrece zilele vieţii cu luare-aminte, şi nu întru 
nebăgare de seamă, cu adevărat nu se va atinge de voi nici toată 
meşteşugirea diavolească. Căci să ştiţi, fiii mei, cum că zavistia, 
pizmuirea, lăcomia, vicleşugul, mânia, pomenirea răului şi trufia, 
încă de la alcătuirea lumii, nu ştiu să cinstească preaplăcuta lui 
Dumnezeu sporire şi mai vârtos a celor de sub ascultare, ci rămân 
ca nişte săgeți înfipte întru acelaşi blestem al strămoşeştei 
neascultări. 

Iar întru nevoinţele frăţimii voastre se va proslăvi lubitorul de 
oameni Dumnezeu, şi veţi moşteni pacea, care întoarce iarăşi la 
podoaba cea după fire pe cei ce se află cu mintea întreagă. Prin ele 
vă faceţi şi multora oglindă spre îndreptare şi vă veţi bucura întru 
lumina celor vii”. 

3. „Deci această treaptă a scării să o socotiți a fi 
porunca cea mai cuprinzătoare. Căci întru ea se reazemă toată 
începătura mântuirii monahilor: cinstiţi supunerea unul către altul 
întocmai ca suflarea. Însă nu dintr-un interes neblagoslovit de 
Dumnezeu, ci numai spre folosul aproapelui, ca să împliniţi şi 


dragostea cea hotărâtă din lege””. 


° Din  Testamentul..., la Casian Cernicanul, Istoriile Sfintelor 
Monastiri..., pp. 31-32. 

° Din Testamentul..., în: Istoriile Sfintelor Monastiri.., p. 36. Din tot 
Testamentul starețului Gheorghe rezultă că el vedea dragostea ca 
factorul principal al coeziunii, al comuniunii (pentru călugări: a obştii) ca 
cea mai cuprinzătoare virtute. Tot pentru înfăptuirea unei comuniuni în 
iubire, care nu stânjeneşte diferenţele personale şi etnice, ci le foloseşte 
pe acestea pentru întărirea comuniunii în primul rând în unităţi mai mici, 


STAREŢUL GHEORGHE DE LA CERNICA 


stareţul Gheorghe dă şi dispoziţia ca în obştea lui să nu fie decât călugări 
români, nu şi de altă naţiune, ca în obştea lui Paisie. 

TIPICUL SFINTEI RUGĂCIUNI CEA CU MINIEA, 
PRECUM DE LA PARINTELE IOSIF S-A PRIMIT. 


SCRIS LA 18100 


După ce se sună clopoţelul de sculare, îndată să te scoli 
făcând trei închinăciuni până la pământ. Începe pentru rugăciune: 
„Slavă ie, Dumnezeul nostru...”, „Împărate ceresc...”, „Sfinte 
Dumnezeule...” şi, după „Tatăl nostru...”, troparele treimice: adică 
patru tropare: „Sculându-ne din somn”, apoi: „Veniţi să ne 


închinăm...”, de trei ori, şi Psalmul 50:  „Miluieşte-mă, 
Dumnezeule...”, „Cred într-Unul Dumnezeu...”. Apoi: „Născătoare 
de Dumnezeu Fecioară...”, „Botezătorul lui Hristos..., rugaţi-vă 


pentru noi”, „Sub milostivirea ta...”, apoi „Cade-se să te fericim...” 
şi faci otpustul. Apoi începi mărturisirea cuprinzătoare a tuturor 
păcatelor, apoi: „Slăbeşte, lasă...”, „Şi pe cei ce ne urăsc...” şi 50 
de metanii mari, sau pe care le ai de la duhovnicul tău părinte. 
După acestea, strânge toate simţurile tale, pleacă-ţi capul pe 
umărul stâng. Apoi închide gura ta şi pune două degete de la mâna 
dreaptă la piept în partea stângă, mai sus de inimă”. Şi tragi o dată 
răsuflarea pe nas încetişor, în adâncul pieptului”. Şi acolo zi: 
„Doamne, Iisuse Hristoase, Fiul lui Dumnezeu, miluieşte-mă”. Şi să 
nu umbli cu mintea după răsuflarea nasului, ci acolo, în adâncul 
inimii, să umbrească zicând preadoritul nume. Nici să-ţi închipui 


0 Ms. nr. 1441, f. 2 r-4 v din Bibl. Acad. Rom. E sigur că autorul este 
identic cu ieroschimonahul Iosif, duhovnicul Mănăstirii Văratec, cu a 
cărui binecuvântare stareţa Văratecului a scris, la începutul sec. al XVIII- 
lea, manuscrisul Mănăstirii Văratec, cuprinzând Raiul patriarhului Calist, 
numerotat ca o scriere independentă, spre deosebire de textul din 
Filocalia greacă, ce este numerotat ca parte integrantă a scrierii în 14 
capete Despre rugăciune. A se vedea ceva despre viaţa lui în acest volum 
mai înainte, la sfârşitul art. Isihaștii sau sihaşitrii... în tradiţia ortodoxiei 
româneşti, p. 678. (leroschimonahul Iosif a fost canonizat de Biserica 
Ortodoxă Română în anul 2008, n. ed.). 

0 Cerând închiderea gurii, autorul recomandă implicit ca toate 
cuvintele rugăciunii să se spună mai mult în gând (desigur, de lao 
anumită treaptă de deprindere a ei în sus). Apoi, prin degetul pus 
deasupra inimii, privirea e ajutată să se concentreze exact la locul unde 
începe inima. Legătura dintre trup şi suflet e folosită şi mai mult pentru 
realizarea unor acte şi stări în suflet, produse cu ajutorul unor organe ale 
trupului. În special, prin concentrarea privirii trupeşti spre locul unde 
începe inima de carne, se realizează o concentrare a minţii, sau a 
cugetării, spre inima spirituală a omului. 

0 Se cere ca aerul să nu se tragă zgomotos, ci lin şi câte puţin, pentru a 
uşura desprinderea cugetării de cele materiale, ba chiar şi de acest act al 
respirației. 


PĂRINTELE IOSIF 


inima, nici altceva”. Şi aşa zici numai un sfert de ceas, 
neîngreunând mintea, fiindcă eşti nou începător. 

Apoi mergi la Utrenie şi acolo, aflând un locşor, ţine numitele 
degete peste dulamă, iar acolo capul nu-l pleca, să nu te priceapă 
cineva. Şi acolo să zici cu mintea un sfert de ceas, iar cu gura să 
nu slăbeşti, o, frăţiorul meu”. 

Şi după săvârşirea Utreniei, venind la chilie, citeşte icoasele 
Maicii Domnului şi ce mai ştii. Şi de vei voi, dă voie somnului 
puţin. Şi cum te vei deştepta, îndată începi icoasele. Şi iarăşi te 
rogi cu mintea un sfert de ceas. Şi în vremea Proscomidiei, iarăşi 
un sfert de ceas. Apoi, la ceasul al optulea, iarăşi un sfert de ceas. 
După Pavecerniţă, un sfert de ceas. Apoi mai citeşte ce mai ştii, şi 
te culci. Şi aşa, în fiecare zi de câte cinci ori. 

Însă ascultările cele ale soborului să nu le treci cu vederea, 
chiar de vei scăpa vremile arătate, crezând că în ascultare este 
mântuirea. Şi, mergând la ascultare, cu tăcerea să te învredniceşti 
şi cu prostimea (cu simplitatea). Şi aşa, tot câte puţin înveţi 
mintea, neîngreunând-o0. 

Dar şi când vei zice cu limba, tot să umbreşti cu mintea peste 
prestolul inimii. 

Aşa să urmezi pururea şi nimic să nu te despartă de 
dragostea lui Hristos, nici necazul, nici scârba. I proci (şi 
celelalte). 


° Deşi capul trupesc e concentrat spre locul inimii de carne, mintea nu 
trebuie să-şi producă închipuirea inimii de carne. Ea trebuie să se 
îndrepte spre inima spirituală, spre centrul spiritual al fiinţei umane, spre 
sinea proprie. Numai această inimă spirituală are o deschidere spre 
infinitul dumnezeiesc, spre care trebuie să privească şi mintea îndreptată 
spre această inimă spirituală. 

0 E mai uşor să ţii cuvintele cu gura decât cu mintea. Pentru că la 
ţinerea lor cu mintea se cere o mai mare concentrare. De aceea, chiar 
când nu se mai poate ţine mintea concentrată la aceste cuvinte, trebuie 
să se continue măcar rostirea lor cu gura, care cere o mai puţin încordată 
concentrare. lar mintea trebuie slobozită de bunăvoie din această 
maximă concentrare, înainte de a se lăsa ea însăşi, fără voie, de ea din 
pricina oboselii. 

° Metoda aceasta nu cere numai o repetare identică a rugăciunii, ci 
arată şi modul cum se poate înainta spre Dumnezeu, sau la mai multă 
rugăciune cu mintea, sau la o mai adâncă concentrare în ea. După cât 
ştim, e singura metodă care arată aceasta. 

° Mintea poate privi prin deschizătura inimii, sau a indefinitului sinei 
proprii, nesfârşitul dumnezeiesc, chiar dacă nu se rostesc cuvintele 
rugăciunii. Limba nu e lăsată să spună aceste cuvinte fără nicio 
participare a conştiinţei. 

RÂNDUIALA VIEŢII DE SINE 
RÂNDUIALA CEA BUNĂ A VIEŢII DE SINE 


Rânduiala cea bună luată din aşezământul 
Sfinţilor Părinţi, cum se cuvine călugărului celui 
ce e în afară de viaţa de obşte (şi petrece de sine) 
întru luarea-aminte a petrece, precum şi cei 
de demult Părinţi au petrecut. 


„Pune toată silinţa, o, călugăre, ca noaptea să nu dormi mai 
mult de trei ceasuri sau, fiind iarnă, cel mult patru. Şi îndată 
deşteptându-te din somn, să-ţi speli ochii cu apă rece şi, începând 
după obicei, slăveşte pe Dumnezeu, zicând: „Tatăl nostru...”, 
troparele: „Sculându-ne din somn...” şi cele două rugăciuni: „Din 
somn sculându-ne...”, şi „Slavă ie, Împărate...”. Apoi lasă ectenia 
şi apucă-te de canon, făcând mai întâi şapte mătănii mari, apoi 
închinăciunile. 

Iar aceste mătănii mari, în Sfântul Munte, celui ce are schima 
mare, noaptea şi ziua, 120. Deci faci şapte mătănii mari, cu 
genunchii la pământ, stând după fiecare drept în picioare şi zicând 
sfânta rugăciune a lui lisus la fieştecare cruce, adică „Doamne, 
lisuse Hristoase, Fiul lui Dumnezeu, miluieşte-mă pe mine, 
păcătosul”, şoptind-o cu gura sau cu gândul. De se va putea, ţine şi 
suflarea nărilor până se isprăveşte cuvântul rugăciunii. Zi 
cuvintele şi cu mintea şi nu gândi nicăirea fără numai la cuvinte şi 
căutând unde se află inima omului. 

Asemenea şi închinăciuni fă douăsprezece până la pământ, 
stând după fiecare drept în picioare şi plecându-te până să dai cu 
mâna de pământ, tot cu această sfântă rugăciune a Domnului 
nostru lisus Hristos, spusă cu mare smerenie şi cu lacrimi, de se 
va putea, neuitând-o, sau tulburare având, sau zgomot. 

Apoi şezi puţin, dând inimii pace, cum s-a zis. Şi apoi începe 
Polunoşniţa”, cei şase psalmi, „Dumnezeu este Domnul” cu 
tropare. Apoi începe Psaltirea, citind totdeauna două catisme. De 
te simţi întru slăbiciune, poţi să şezi jos. Aşijderea şi de la Sedelne. 


0 Ms. nr. 1841, f. 119 r-154 v din Bibl. Acad. Rom. Urmează în 
continuare o descriere a situaţiei mănăstirilor din Ţara Românească şi 
din Sfântul Munte. Aceeaşi mână a copiat, în acelaşi manuscris, înainte 
de această scriere, scrierea lui Calist Tilicude, Cuvânt pentru iscusirea 
liniştii (f£. 102 v-118 v), dat mai înainte în acest volum (Meşteşugul 
liniştirii). La sfârşitul Cuvântului lui Tilicude, e scris: „Acest cuvânt s-a 
scris de mine smeritul de la părintele schimonah Gheorghe, frate de 
călugărie. Cumpărat de Iachint (ceva indescifrabil), ieroschimonah de la 
Robaia, prin Aghiou Pavlou (în greceşte), 1818”. 

° Miezonoptica (n. ed.). 

După aceasta zi: „Miluieşte-mă, Dumnezeule” şi citeşte şi un 
Canon, oricare vei voi. De vei putea să citeşti: luni, al îngerilor, 
marţi, al Botezătorului, miercuri, al Maicii Domnului, joi, al 
Sfinţilor Apostoli, vineri, al Cinstitei Cruci, sâmbătă, al tuturor 
Sfinţilor şi duminică, al Domnului, foarte bună orânduială va fi. Că 
tin minte că această orânduială o au Părinţii cei singuratici şi în 
Sfântul Munte al Atonului. După Canon, citeşte ceea ce îţi place 
mai mult, cu stihurile: „Toată suflarea”, câte trei psalmi şi 
Slavoslovia, apoi al treilea ceas, şi isprăveşte. 

De este iarnă, apucă-te apoi de lucrul mâinilor şi nu te lăsa 
somnului, că mult folos vei cunoaşte stând după cetanie şi luând 
aminte la tine. lar dacă foarte tare te-ar cuprinde slăbiciunea, poţi 
să te odihneşti puţin, fiindcă nopţile sunt mari atunci. lar dacă este 
vară, după citire negreşit să nu dormi. 

Şi de este luni, miercuri şi vineri, rabdă lucrând întru luarea- 
aminte a inimii până ce va veni ceasul al şaptelea, sau măcar 
negreşit al şaselea. Şi apoi, sculându-te, citeşte Ceasurile şi 
Fericirile, Apostolul: „Fraţilor, roada Duhului este dragostea, 
bucuria, pacea” şi celelalte (din Epistola către Galateni), apoi 
Evanghelia de la Luca: „Zis-a Domnul pilda aceasta: Un judecător 
oarecare era, care de Dumnezeu nu se temea şi de oameni nu se 
ruşina”. Apoi: „Bine voi cuvânta pe Domnul, înălţa-Te-voi, 
Dumnezeul meu”, „Cade-se cu adevărat” şi otpustul. 

Iar unii dintre Părinţi, după cum am văzut şi am auzit, cum şi 
prin cercare am ispitit, după ce se scoală din somn şi se liniştesc 
puţin cu luarea-aminte a inimii şi cu gândul la „Doamne, Iisuse 
Hristoase”, sculându-se încep închinăciunile şi după fieştecare 
sută fac câte 12 mătănii mari. Apoi se liniştesc. După aceea citesc 
Miezonoptica şi Utrenia. Şi se liniştesc. Apoi iarăşi, închinăciuni 
după fieştecare sută de mătănii. Astfel făcând şi tu, linişteşte-te 
apoi; când se va putea, să fie chilia ta întunecată, cu perdea. De te 
sminteşte cineva prin vedere, poţi să închizi ochii pentru a nu 
vedea pe nimeni şi pentru ca să poţi ţine gândul şi mintea la 
cuvintele rugăciunii deasupra inimii. Şi, mai pe deasupra, fă să nu 
umble mintea în vraiştea gândurilor sau, şi mai mult, inima. Nu lua 
aminte nicidecum nici să gândeşti la ceva. Că, chiar dacă ar fi bun, 
tot nu e bun. Trebuie silită să nu gândească decât la „Doamne 
lisuse, Care eşti pretutindeni şi toate le împlineşti”. Nici vreo 
nălucire, fie mică sau mare, sau lumină, sau foc, sau glas, sau 
bubuit, sau chip, de orice ar fi, văzând sau auzind, să nu crezi. Nici 
nu lua aminte la unele ca acestea, de se vor întâmpla vreodată. Că 
acestea sunt păreri şi minciuni. Socotesc într-o oarecare măsură 
din cercarea mea, că am cunoscut aceasta. Dar am avut despre 
acestea şi cuvinte cu unele persoane, care au văzut lucruri şi 

năluciri mari în faţă şi le-au cercat cu auzul. Căci cei ce se liniştesc 
cu mintea şi cu trupul, până ce nu vor trece prin aceste mincinoase 
păreri, nu pot veni nici la adevărata bună sporire. 

Şi să nu se teamă nici într-un chip nici de spaima ce apare în 
somn, sau de sunet, ori de strigarea pe nume. Iar în izbândiri de 
vise nicidecum să nu creadă sau să ia aminte. Nici să nu 
gândească la ele cum au fost, bune sau rele. Că din încrederea în 
multe ca acestea vine omul la părere şi se strică. Dar mi se pare, 
după cum spun Sfinţii, că este de folos şi spre spor ca, trecând prin 
aceste pricini şi întâmplări, de care nu te vei putea dumiri, să ai 
povăţuire şi îndreptare, că fără adevărata călăuzire mulţi pier. Iar 
neavând de la cine să le descoperi, lăsându-te în mila lui 
Dumnezeu, ţine-te de rugăciune numai, fie că dormi, fie că eşti 
treaz, fie că mănânci, fie că bei, fie că faci oricare alt lucru. Că ea 
te va învăţa toate şi-ţi va fi de folos, până ce ai să vezi. 

Iar după ce te vei scula şi până la vremea prânzului măcar, cu 
nimenea să nu ai vorbă şi însoţire. lar de nu vei fi singur, ci vei 
avea măcar ucenic, de cu seară vei rândui ce va trebui, că foarte 
mult foloseşte orice lucru de nevoie. Că aşa ni se porunceşte, ca 
întâi să dăm lui Dumnezeu cele ale noastre în gândire, şi apoi să 
rânduim şi să gândim şi cele pentru trup, sau altă trebuinţă 
oarecare. lar acestea le vei putea săvârşi când nu vei fi cu nimeni, 
fără de grijă. Căci le vei arunca la spate, fiind biserică cerească şi 
omenească. Toate trebuie puse mai înainte în rânduială, şi apoi a fi 
fără grijă. Ca să nu mai ai grijă, nici poruncă de la vreun om, decât 
numai de cele de trebuinţă, ci să te faci loc de liniştire şi să fii fără 
glas şi la sfătuire. Astfel, cei iscusiţi în acestea, având Sfânta 
Scriptură de faţă, se urcă la cele mai bune ca să aibă viaţa veşnică. 

lar după otpustul ceasului, primeşte hrana cea obişnuită, 
după rânduiala Sfinţilor Părinţi, cu toată fereala, păzind întru 
aceste trei zile a mânca o dată pe zi, nedezlegând la vin şi 
untdelemn. lar marţea şi joia, de vei mânca de două ori cu 
înfrânare nu păcătuieşti, măcar şi puţin vin bând şi puţin 
untdelemn punând în fiertură. Iar vinul să fie amestecat cu apă trei 
pahare, iar neamestecat, două pahare. lar paharul să fie de opt 
dramuri, iar mai mult nu. lar de vei hotărî ca în aceste zile numai o 
dată să te împărtăşeşti de hrană, mult folos vei cunoaşte şi întru 
starea în picioare în timpul nopţilor vei spori. 

lar sâmbăta şi duminica, cu cuviinţă este şi cu datorie, a 
mânca de două ori, împărtăşindu-te de toate cele slobode cu 
înfrânare, întru slava lui Dumnezeu, pentru întărirea trupului. lar 
în zilele cele dezlegate e îngăduit a mânca de toate, până la brânză 
şi untdelemn, şi peşte, şi vin, cu măsură, iar mai mult nimic. Că 
prisosurile nu sunt ale celor ce se nevoiesc, nici vor ajunge celor 

ce doresc, ci sunt ale celor din afară, care trăiesc încă numai cu 
nădejdea şi nu ştiu în ce cale se află. Iar de vor căuta cu durere, li 
se va descoperi cu mila lui Dumnezeu. 

Iar după ce vei prânzi în zilele postirii şi în celelalte, de este 
vară, nu te lăsa somnului, ci sileşte-te pe tine, prin lucrul mâinilor, 
a-i sta împotrivă. lar dacă ai cunoaşte că e de trebuinţă a te odihni, 
pogoară-te puţin împreună cu slăbiciunea trupului, un ceas, şi 
iarăşi sculându-te, ia aminte la tine, şi iarăşi te apucă de 
rugăciune, rostind-o pe aceasta de trei sute de ori, şi după 
fieştecare sută făcând câte 12 mătănii, cum s-a arătat. Că după 
dormire omul e mai liniştit cu mintea şi cu trupul decât totdeauna, 
până nu apucă alte gânduri a intra în inimă şi în minte, din multele 
învăluieli ale lumii. Şi aceasta s-a cunoscut prin cercare. Deci ia 
aminte şi lucrează de este vreme. lar viind ceasul al nouălea, 
sculându-te, citeşte-l pe acesta şi Vecernia, împreună cu un Canon 
al Maicii Domnului. Şi sfârşind, linişteşte-te cu toată luarea- 
aminte, având în această vreme chilia ta pe cât se poate 
întunecoasă şi nevorbind în această vreme cu nimenea. Şi dându- 
te pe tine la rugăciune curată, rabdă rugându-te cu trezvie până la 
al doilea ceas spre ziua cealaltă (la ora 7 seara). Apoi, sculându-te, 
citeşte Pavecerniţa şi icoasele Maicii Domnului şi ale Sfântului din 
acea zi. Apoi, iarăşi, te apucă de luarea-aminte, ţinând rugăciunea 
până la ceasul culcării şi aşa, culcându-te, odihneşte-te precum s-a 
arătat la început. 

La toate acestea, frate, sileşte-te întru starea în picioare, 
noaptea, la priveghere. Că prin aceasta s-au dezbrăcat Părinţii de 
omul cel vechi şi au văzut pe Dumnezeu. Iar la priveghere adaugă 
trezvia, şi de trezvie lipeşte rugăciunea lui lisus. Şi, după ce vei 
zăbovi întru acest lucru, o vei înţelege pe aceasta şi va gusta 
sufletul tău din pomul vieţii. 

Iar acestea tu nu le vei putea săvârşi de nu te vei înjuga cu 
pomenirea morţii tale, în tot ceasul. 

Iar cei care au ajuns întru sporire şi nu se supără de multe 
asupreli (ispite) am văzut că şi în adunare de fraţi, sau la vreme de 
nevoie şi în oraş, sau în casă liniştită, pot a se linişti. Iar în 
singurătate şi în linişte mai mult se ajutorează decât în adunare. 
Pentru că în adunare se pot păzi mai uşor cei mai fără patimi şi 
puternici. Dar nici acelora nu le e prea de folos, ci o primesc 
aceasta numai de se va întâmpla cu oarecare vestire de la 
Dumnezeu, pentru oarecare trebuinţă a obştii. Dar maica acestora 
e străinătatea şi liniştea. Şi ele nu sunt legate de un loc, ci le poţi 
afla oriunde vei putea mai cu înlesnire a împlini acestea şi a te 
ruga. Căci de te rogi, eşti biserică fără toată îndoiala. Insă şi în 
singurătate să nu şezi singur, fără un însoțitor, adică fără vecin; ca 

să nu pătimeşti ieşire din minte, ci în doi şi în trei fraţi, care se 
zice cale împărătească. Deci fii şi acolo în obşte. Căci aceasta este 
mărturisită şi aleasă de Sfinţii Părinţi, după cum aleasă este şi în 
Muntele cel sfânt al Atonului. Căci şi acolo este vrăjmaşul şi au 
fost văzătorii vieţuitori în linişte. De acolo se învaţă cum calea 
împărătească este cea în doi şi în trei. Ei au şi un stareţ şi 
povăţuitor, trăind în câte două-trei chilii şi având biserică sub un 
acoperiş şi având toate împreună. Ei au timpuri de adunare de 
obşte după voia celui mai mare; şi rugăciunea, şi mâncarea de 
obşte, şi îmbrăcămintea şi somnul, şi alte lucruri de nevoie, cu 
povăţuire şi cu blagoslovenie. Şi aşa pot a spori cu darul lui 
Dumnezeu. lar singur nu e lăsat nimeni a şedea, fie el departe sau 
aproape. E foarte oprit a fi unul despărţit şi de sine în toate. Căci e 
un lucru smintitor şi pricinuitor de cădere când în dreapta, când în 
stânga, aducând patimi sufleteşti şi trupeşti, după cum am văzut şi 
cum este ştiut celor cunoscători. Sunt iarăşi unii care sunt singuri. 
Locuinţa lor se zice colibă şi e fără biserică. Dar au o încăpere tot 
câte doi. Dar sunt şi de aceia care, după ce au stat mai înainte câte 
doi, acum se află câte unul, în colibă, sau în peşteră, sau în vreo 
crăpătură. Dar numai după ce s-au povăţuit în obşte cu fraţii, sau 
în pustie, viind la sporire cu sfatul şi cu ştiinţa altor cuvioşi părinţi, 
au îndrăznit şi îndrăznesc acum a şedea singuri şi a se lupta cu 
patimile şi cu dracii, după cum am şi văzut. Dar rar se află de aceia 
care s-au lepădat de toată îngrijirea trupească şi a lumii şi, 
ajungând la sporire, şi-au aruncat toată nădejdea către Dumnezeu, 
pe Care Îl doresc. 

lar cei ce sunt cu patimi să nu îndrăznească a se lupta 
deosebit, la singurătate, cu dracii, că se omoară de către aceia. Ci 
se cade a ne sili la acestea, în calea împărătească, şi, unde ne va 
ajuta locul, datori suntem a ne sili pentru mântuirea sufletului 
nostru. Şi aşa, fără nicio cădere vom petrece rămăşiţa vieţii 
noastre. Şi cei ce doresc mângâierea cea de la Domnul prea lesne 


o vor câştiga. A Căruia să fie slava în veci. Amin.” 
x 


* * 


Urmează o lungă descriere a vieţii monahale din Athos şi din 
Ţara Românească. Vorbeşte de datinile româneşti la Athos. Spune 
că sunt români mulţi la Athos, mai ales la Cutlumuş, care are ca 
metoc Slatina, din Episcopia Argeşului. Dar „mai mulţi călugări 
greci sunt în ţara noastră”. „Şi numai în Sfântul Munte şi în Ţara 
Românească sunt rânduieli bune, iar în alte părţi, slabe şi rele, şi 
în toată ţara turcească e greu atât bisericilor, cât şi 
credincioşilor”. 

Vorbeşte cu admiraţie de Cuviosul Gheorghe şi de Cuviosul 

Paisie. Amândoi au avut ucenici mulţi, cum se văd şi acum. Autorul 
se socoteşte un om prost pe lângă ei (f. 155 v-156v.). 
E o scriere foarte interesantă şi pentru istoria Ţării 
Româneşti. 


ALĂUTĂ DUHOVNICEASCĂ 
ALĂUTĂ DUHOVNICEASCĂ ŞI TRÂMBIŢĂ CEREASCĂ” 


Această cărticică mică se numeşte alăută duhovnicească şi 
cerească trâmbiţă care, trâmbiţând în urechile credincioşilor, 
aprinde şi învăpăiază inimile lor spre dragostea lui Dumnezeu şi-i 
face pe ei a fi sârguitori şi a împlini şi cu lucrul cele ce sunt scrise 
întru dânsa. lar prin lucrarea aceasta li se face lor suire la 
Împărăţia cerului. Şi cei ce au dragoste către Dumnezeu şi îl 
iubesc pe El din toată inima lor foarte se folosesc de cele ce sunt 
scrise în cărticica aceasta şi se silesc şi cu lucrul a împlini cele 
scrise. lar cei ce au dragoste spre agoniselile cele vremelnice şi 
sunt iubitori de slava lumii acesteia deşarte nu numai că nu se 
folosesc, ci încă şi basme pe acestea le numesc şi îşi râd de ele. 
Dar prin acest râs îşi pricinuiesc ei singuri nemângâiată plângere 
în ziua înfricoşată a judecății. 

Aceasta, din dragostea lui Dumnezeu, spre o mai adevărată 
încredințare, o mărturiseşte şi Cleopa întru mergerea la Emaus 
cea împreună cu Luca, când zicea: „Au doară nu era inima noastră 
arzând când ne grăia nouă pe cale?” (Luca 24, 32). Cine are urechi 
de auzit să audă. Şi auzul urechilor lor să fie pricinuitor de 
aprindere a inimilor lor spre dragostea lui Dumnezeu. 

Deci mulţi sunt cei care doresc această duhovnicească şi 
mângâietoare lucrare a minţii, adică rugăciunea lui lisus. Dar ei 
socotesc că o vor câştiga numai cu isteţimea lor, deci cu isteţimea 
firii şi cu meşteşugul (metoda) acela cu care au arătat şi au învăţat 
Sfinţii Părinţi cum să stea la rugăciune cei ce se nevoiesc. 

Bun este meşteşugul pe care ni-l învaţă Sfinţii Părinţi. Dar de 
nu vom câştiga smerita cugetare şi umilinţa, în locul iscusinţei 
celei fireşti, meşteşugul acela cu care s-au nevoit Sfinţii Părinţi 
nimic nu ne ajută. Pentru că această mângâiere a inimii şi lucrare 
a minţii nu e spre nimic altceva decât numai spre a se aprinde şi a 
se învăpăia inima omului spre dragostea lui Dumnezeu. Şi aceasta 
din ce se naşte? Numai şi numai din smerita cugetare. lar din 
smerita cugetare se naşte şi umilinţa (străpungerea inimii). lar 
umilinţa aprinde şi învăpăiază inima omului spre dragostea lui 
Dumnezeu. Şi cei ce au câştigat dragostea lui Dumnezeu au scos 


0 Ms. nr. 41 din Biblioteca Episcopiei Romanului. Însemnare: „1823. f. 
1 r.-f. 40 v”. Cuprinde numai această scriere. După părintele arhim. 
Cleopa de la Mănăstirea Sihăstria, autorul ar fi un nepot al stareţului 
Neonil de la Neamţ, trăind în prima jumătate a secolului al XIX-lea. Dacă 
Calist Catafygiotul dă ca ultim ajutor pentru concentrarea minţii unitatea 
lui Dumnezeu, scrierea aceasta cere, pentru aceasta, eliberarea de grija 
agoniselilor celor vremelnice. Numai aşa se poate elibera mintea de 
gândurile limitate, care o împart şi o îngustează. 

din mintea lor toate câştigurile şi agoniselile veacului acestuia, şi 
toate frumuseţile acestei lumi deşarte le socotesc cu totul urâte. 

Deci, dacă se va slobozi mintea de câştigurile şi de agoniselile 
veacului acestuia şi vede ca urâte toate frumuseţile lumii acesteia 
deşarte, atunci, văzându-se pe sine slobodă şi dat fiind că ea este 
din fire lucrătoare, nu poate să şadă deşartă, ci aleargă la Ziditorul 
său, adică la Preabunul Dumnezeu; şi de Dânsul se lipeşte, şi pe El 
Îl doreşte, şi cu El de-a pururi vorbeşte şi şezând, şi în somn 
dormind. Şi, în scurt a zice, toată mângâierea ei duhovnicească 
dintru aceasta se naşte, adică din smerita cugetare, şi din 
neiubirea de agoniseală a celor vremelnice, şi din neiubirea celor 
frumoase ale lumii acesteia deşarte. Dintru acestea se naşte 
fierbinţeala inimii, dintru acestea se porneşte inima cu săltare la 
rugăciunea cu suspine. lar dacă cineva va iubi agoniselile cele 
vremelnice şi împodobirea hainelor şi va căuta şi rugăciunea, 
sârguindu-se să o afle pe ea, unul ca acesta în zadar se osteneşte. 
Pentru că acestea, adică agoniselile cele vremelnice şi 
stricăcioase, sunt mărăcinii sau spinii care, după ce a căzut 
sămânţa semănătorului între ei, răsărind, nu o lasă pe ea să 
crească, ci o îneacă. 

Aşa fac grijile vieţii acesteia vremelnice: îneacă şi sting 
scânteiuţa care este aprinsă în inima omului spre dragostea de 
Dumnezeu şi o fac pe ea cu totul rece. Şi este un lucru cu totul 
jalnic şi vrednic de nemângâiată plângere ca, pentru puţină 
mângâiere ameţitoare şi vremelnică, să ne lipsim de chemarea 
noastră cea frumoasă şi de patria noastră. Că însăşi gura 
Domnului grăieşte, zicând: „Nu puteţi să slujiţi la doi domni, 
pentru că ori pe unul veţi iubi şi pe celălalt îl veţi uri, sau de unul 
vă veţi lipi şi de celălalt nu veţi griji: nu puteţi sluji lui Dumnezeu 
şi lui Mamona” (Matei 6, 24). 

Şi, iarăşi, Mieluşelul lui Dumnezeu a rugat pe Părintele Său, 
zicând: „Părinte, dă-le lor să fie una întru Noi, că şi Noi una 
suntem” (Ioan 17, 21), adică una să fim în dragoste, după cuvântul 
Apostolului care zice: „Cine ne va despărţi pe noi de dragostea 
Domnului? Oare foamea, sau golătatea, sau sabia, sau celelalte?” 
(Romani 8, 35). Să ne gândim la un tânăr care, împrietenindu-se 
cu o tânără şi îndulcindu-se de puţină mângâiere, se aprinde şi se 
învăpăiază cu inima de multa dragoste faţă de ea, şi-i dă ei toate 
simţirile, şi-şi cheltuieşte toată înţelepciunea cu ea, încât şi-a 
pierdut mintea şi a ajuns ca un nebun, şi nu-i mai pasă de ruşine, 
şi se poartă cu neorânduială, şi toată gândirea şi cugetarea lui 
doresc ziua şi noaptea faţa ei. În zadar binevoitorii lui, văzându-l, 
îşi arată părerea de rău de el şi-l sfătuiesc zicându-i să se 
depărteze de acea faţă, că-i este pierzătoare de suflet şi stricătoare 

de minte. El nu numai că nu primeşte sfătuirea lor, ca să se 
depărteze de ea, ci voieşte mai bine să-şi plece capul sub tăiere de 
sabie decât să se despartă de dragostea acelei fete. Dar dacă cei 
lipsiţi de minte se dau pentru puţină mângâiere amăgitoare şi 
pentru dragostea cea pierzătoare de suflet până şi la tăierea de 
sabie şi la moarte, ce vom zice de cei ce s-au împrietenit cu 
Dumnezeu şi ale căror inimi s-au aprins şi s-au învăpăiat de 
dragostea Lui? Toate simţirile şi toate cugetările acestora s-au 
tocit şi au fost omorâte faţă de toate frumuseţile lumii acesteia, şi 
mintea lor s-a luminat cu totul şi se îndulceşte de dragostea 
Domnului celui nemărginit de frumos. lar de frumuseţile veacului 
acestuia nu numai că nu sunt biruiţi, ci şi vederea lor le este 
neplăcută. Iar de li s-ar întâmpla să li se aducă de către viclenii 
draci chiar numai în minte dulceaţa celor vremelnice, ei nu numai 
că nu le primesc pe acestea în mintea lor, ci se îngreţoşează de 
ele. 

Dar cei ce le iubesc pe acestea, adică dulceţile şi agoniselile 
cele vremelnice şi amăgitoare, şi îndrăznesc a începe să se 
silească la rugăciunea cea tainică folosindu-se de meşteşugul de 
care au auzit, ca, odată cu suflarea, să bage aerul înăuntru şi să-l 
scoată afară, adică să bage, prin acel meşteşug, răceala şi să 
scoată căldura, sârguindu-se cu multă osteneală şi cu toată silinţa 
să afle locul inimii lor, să ştie că toată silinţa şi osteneala lor este 
în zadar. Căci până când mintea lor va fi întunecată de grijile vieţii 
acesteia, până atunci şi suflarea aceea, pe care o forţează 
nevoitorii cu meşteşug (cu metodă), suflă în inimă ca şi cum ar 
sufla în foale în nişte cărbuni stinşi. 

Deci numai după ce mintea s-a izbăvit din robia grijii vieţii 
acesteia are nevoie inima de meşteşugul acela al suflării; şi numai 
atunci suflarea aceea încălzeşte şi aprinde scânteiuţa aceea spre 
dragostea lui Dumnezeu. 

lar semnul dragostei lui Dumnezeu cel adevărat este acesta: 
smerita cugetare, şi dragostea cea cu milostivire faţă de toţi 
oamenii şi faţă de toată zidirea lui Dumnezeu, şi desăvârşita 
neagonisire a celor vremelnice”. Pentru că cei care au urât 
agoniselile şi toate frumuseţile veacului acestuia vremelnic şi toate 
cele amăgitoare ale lumii acesteia, prin dreapta socoteală şi cu 
bună adeverire, în chip desăvârşit s-au îndrăgit de Dumnezeu şi s- 
au învrednicit de mila Lui, încât de aici înainte ei nu mai au 
dragoste faţă de nimic din cele frumoase ale lumii acesteia. Căci ei 
se îndestulează cu dragostea Domnului celui nemărginit în 


0 Deci nu se cere ura lumii, ci renunţarea la pornirea spre agonisirea 
egoistă a lucrurilor lumii. 

frumuseţe. Iar de cele de trebuinţă ale firii omeneşti nu numai că 
nu se îngrijesc, ci simt şi o neplăcere faţă de ele şi socotesc că 
sunt de prisos, pentru că au cunoscut că toate sunt vremelnice şi 
amăgitoare şi împiedică mântuirea sufletului. 


CUVINTE DIN SFINTELE SCRIERI 
CUVINTE ADUNATE DIN SFINIELE SCRIERI 


In ce priveşte rugăciunea lui lisus şi pe cei ce voiesc a începe 
această sfântă rugăciune, mai întâi se cuvine a păzi lucrarea 
sfintelor porunci şi a fi fără griji şi fără de gânduri şi fără de 
păreri; se mai cuvine a avea dragoste frăţească şi nepătimaşă 
deopotrivă către tot sufletul şi către Dumnezeu din tot sufletul; 
apoi, a avea smerita înţelepciune şi a fi paşnici cu oamenii şi cu 
toată zidirea lui Dumnezeu; în sfârşit, să ne curăţăm de patimi şi 
de mândrie şi, în locul mândriei, să ne îmbrăcăm cu smerenie şi cu 
toate faptele cele bune. Şi abia după ce vom împlini cu lucrul toate 
cele mai sus zise, să îndrăznim a începe şi a zice şi rugăciunea lui 
lisus. lar rugăciunea lui lisus se cuvine a o păzi aşa cum zic Sfinţii 
Părinţi: cu mintea deasupra inimii, privind în inimă cu mintea şi 
nemaigândind sau cugetând atunci la nimic, ci numai cuvintele 
rugăciunii ţinându-le şi zicându-le, adică: „Doamne, Iisuse 
Hristoase, Fiul lui Dumnezeu, miluieşte-mă”. Sfântul Grigorie 
Sinaitul, cercând cu de-amănuntul şi cercetând vieţile şi scrierile şi 
meşteşugul (metoda) cel duhovnicesc al tuturor Sfinţilor mai mult 
decât toţi, prin Sfântul Duh ce locuia întru dânsul, rânduieşte, 
adică învaţă cu prealuminată înţelepciune, că se cuvine a pune 
toată silinţa pentru rugăciunea cea tainică. Iar Sfântul Simeon, 
Arhiepiscopul Solunului (Salonicului), având acelaşi duh şi dar, 
porunceşte, sfătuieşte şi îndeamnă la această sfântă lucrare a 
minţii pe arhierei, pe preoţi şi pe călugări şi încă şi pe toţi mirenii”. 
Dar îi şi înfricoşează pe cei ce încep această sfântă lucrare cu 
neluare-aminte şi fără de sfătuire. Dar mai vârtos cei ce au râvnă 
spre această lucrare a minţii, dar sunt iubitori şi de dragostea cea 
pătimaşă faţă de oarecare persoane, dragoste pricinuitoare de 
stricăciune şi pierzătoare de suflet, unii ca aceştia, de se bucură 
socotind că au primit oarecare mângâiere duhovnicească, în zadar 
se bucură. Căci aceasta este o adevărată înşelăciune, iar nu 
bucurie sau bucurie duhovnicească. Căci ce putere are întunericul 
de a se împărtăşi cu lumina? Unii ca aceştia, de nu se vor trezi şi 
nu se vor pocăi, nu numai că nu se folosesc cu nimic din osteneala 
lor, ci încă şi ieşire din minte pătimesc. Drept aceea, de multă 


° Împotriva tuturor ereziilor, cap. 296, PG 155, 544-548. Sunt citați 
aici Sfântul Grigorie Sinaitul şi Simeon Tesaloniceanul, aproape cu 
aceleaşi cuvinte ca şi în „Cuvântul înainte” al lui Vasile de la Poiana 
Mărului la Grigorie Sinaitul, dar nu pentru a scoate pentru toţi un îndemn 
la rugăciunea lui lisus, ci pentru a-i opri de la ea înainte de despătimire. 
E o voinţă de a corecta pe Vasile de la Poiana Mărului. 

Autorul „Alăutei” cunoaşte bine scrierile lui Vasile de la Poiana 
Mărului. 

trezvie şi luare-aminte au nevoie cei ce au început această sfântă 
şi duhovnicească lucrare a minţii, ca nu cumva, meşteşugind-o 
simplu şi oricum, să-şi câştige lor undiţă şi să se facă pradă de 
vânare viclenilor draci. 

Dar acestea nu s-au scris spre descurajarea lucrătorilor celor 
de pe treapta făptuirii, adică a noilor începători, ci s-au scris mai 
vârtos spre întărirea şi iscusirea lor, ca totdeauna şi în toate zilele 
să-şi cerce lucrul lor prin citirea sfintelor scrieri şi, prin sfătuirea 
cea duhovnicească, să vadă de merge bine sau nu. 

Pentru că nu este cu putinţă a nu se fura ceea ce este bun de 
cele rele. Pentru că înşelăciunea se împleteşte pe lucrarea minţii 
cum se împleteşte vâscul pe copaci. Căci vrăjmaşul nu încetează a 
plăsmui înlăuntrul celor fireşti ale mijlocului cele părute 
duhovniceşti, precum voieşte a aduce în locul căldurii celei 
duhovniceşti înfierbântarea sa şi în locul bucuriei, plăcerea 
deşartă; şi dulceaţa spurcată se sileşte a face să se socotească a sa 
înşelăciune ca o lucrare a darului. 

Rugăciunea cea curată se arată în căldura inimii, la care se 
porneşte inima cu săltare în vremea rugăciunii. Pe aceasta Sfântul 
Isaac Sirul o numeşte rugăciunea inimii (inimelnică). Deci bună 
este rugăciunea aceea care e însoţită cu fierbinţeala inimii şi se 
face cu săltare din inimă. Dar, odată cu acestea, e nevoie ca şi 
mintea să fie lucrătoare; şi să fie păzită şi suflarea. Căci dacă 
inima, din mângâierea a ceea ce vine în ea, se va porni cu săltare 
la rugăciune, dar mintea se va afla în convorbire cu gândurile sau 
cu cugetele, lesne se va întâmpla, precum s-a spus, furarea a ceea 
ce e bun de către cele rele. Pentru că vrăjmaşul nu încetează a se 
sârgui ca în locul darului cei începători să primească înşelăciunea 
lui. Drept aceea, se cuvine ca, împreună cu rugăciunea care vine 
din mângâierea aceea în inimă, adică din puterea căldurii inimii, 
ce se întreţine cu suflarea, să fie şi mintea lucrătoare. 


Întrebare: Cum şi în ce chip să fie mintea lucrătoare? 

Răspuns: Aşa precum au spus Sfinţii Părinţi: mintea să 
păzească luarea-aminte deasupra inimii şi nimic să nu gândească 
sau să cugete atunci, ci numai cuvintele rugăciunii să le ţină şi să 
le spună, adică: „Doamne, lisuse Hristoase, Fiul lui Dumnezeu, 
miluieşte-mă”, ca să se scufunde mintea în adâncul inimii, iar nu în 
partea poftitoare. Că singura lucrare neînşelătoare a celor ce au 
început de curând această rugăciune este să înceapă a o săvârşi cu 
mintea în inimă. Dar mult uneltitorul şi zavistnicul şi vicleanul 
diavol se sileşte în tot chipul să înşele pe cei ce au început de 
curând rugăciunea. Însă mai ales în două chipuri se sârguieşte a-i 
înşela, adică să le vrăjească (împrilostească) mintea prin năluciri şi 

să-i facă să desfrâneze prin partea poftitoare. lar pe cei de la 
mijloc şi pe cei desăvârşiţi voieşte ca prin neascultare să-i arunce 
în prăpastia părerii de sine şi a mândriei. Drept aceea, ca să nu fii 
înşelat, ţine foarte tare ascultarea şi smerenia. Şi nu numai că nu 
te vei înşela, ci şi toate măiestriile şi mrejele vrăjmaşului le vei 
sfărâma, şi toate taberele viclenilor draci pe goană le vei pune cu 
puterea lui Hristos. 

Deci, când vei simţi durere, sau mişcare, sau fierbinţeală de-a 
dreapta, sau în piept, sau sub piept, sau sub inimă, sau la cap, sau 
în frunte, sau între ochi, sau la urechi, sau la mână, sau la spate, 
sau la picioare, nicidecum la unele din acestea să nu gândeşti, ci 
numai la cuvintele rugăciunii să privească mintea ta, deasupra 
inimii, unde ţi-am arătat. Căci, după cum zice Sfântul Diadoh, pe 
cât se lucrează poruncile, şi darul se înmulţeşte. 


Întrebare: Şi prin ce se lucrează poruncile şi se înmulțește 
darul? 

Răspuns: Numai şi numai prin credinţa cea adevărată şi 
neîndoielnică, după cuvântul Domnului, Care i-a zis lui Petru: 
„Putin credinciosule, pentru ce te-ai îndoit?” (Matei 14, 31). Nu i-a 
zis: necredinciosule, ci: puţin credinciosule, pentru că mulţi se văd 
a fi credincioşi, dar răciţi şi puţin credincioşi. 

Dar când şi în ce vreme a zis aceasta Domnul, pentru îndoiala 
şi pentru necredinţa lui Petru? Atunci când, văzând Petru din 
corabie pe Domnul venind pe mare ca pe uscat, i se părea că este 
o nălucă şi a strigat zicând: „Doamne, de eşti Tu, porunceşte-mi să 
vin la Tine”, iar Domnul a zis către dânsul: „Eu sunt, vino la Mine”. 
Şi sărind Petru din corabie, mergea pe mare ca pe uscat, dar 
văzând vânt tare şi valurile mării ridicându-se şi înălțându-se, iar 
el aflându-se cu credinţa împuţinată, se afunda şi, pentru îndoiala 
şi împuţinarea credinţei lui, striga către Domnul, zicând: „Doamne, 
nu mă lăsa, că pier”. Atunci Domnul, apucându-l de mână, i-a zis: 
„Putin credinciosule, pentru ce te-ai îndoit?”. 

Aşa se întâmplă şi acum cu cei ce au început a călători 
călătoria cea duhovnicească, adică rugăciunea lui lisus, dar pentru 
împuţinarea credinţei lor se îndoiesc pe cale şi nu înaintează, 
pentru că toată mintea şi gândirea lor şi grija lor o au pironită spre 
agoniselile acestea vremelnice şi putrede şi mai vârtos sunt biruiţi 
de slava lumii celei deşarte; iar de lucrarea sfintelor porunci nu au 
nicio grijă. lar aceasta li se întâmplă pentru împuţinarea credinţei. 
Pentru aceasta sunt biruiţi de slava cea deşartă şi încep a se îngriji 
de agoniselile cele vremelnice. lar mai vârtos cei ce s-au 
învrednicit de mângâierea cea duhovnicească, de se vor afla întru 
împuţinarea credinţei, lesne se vor învoi cu gândurile şi cu 

cugetele cele necuviincioase, care spurcă şi întinează mintea. 

Unii ca aceştia, chiar dacă s-au învrednicit de mângâierea cea 
duhovnicească şi socotesc că umblă pe cale, se rătăcesc pe o cale 
neumblată. Pentru că mare păcat este a se învoi cineva cu cugetele 
şi cu gândurile cele necuvioase. Şi precum pruncul cel mic, 
nehrănindu-se de doică, nu poate să trăiască, ci moare, aşa nu este 
cu putinţă a fi cineva rob păcatului şi a călători cu Dumnezeu. Căci 
Dumnezeu urăşte păcatul. 

Căci pentru păcatul unui om căzură în moarte într-o clipeală 
douăzeci şi cinci de mii din fiii lui Israel, celui întâi născut al lui 
Dumnezeu. Oare nu era hărăzit de la Dumnezeu norodului aceluia, 
adică fiilor lui Israel, să meargă în pământul făgăduinţei? Dar 
pentru necredinţa şi învârtoşarea inimii şi pentru necurăţia lor, au 
umblat patruzeci de ani rătăcind în pustie, pe locuri neumblate, şi 
nu pe cale. Şi nu numai că nu s-au învrednicit a intra în pământul 
făgăduinţei, dar nici măcar a-l vedea nu s-au învrednicit. Numai 
Moise l-a văzut când era aproape de adormire, adică atunci când 
era să se ducă din viaţă. Atunci, Domnul i-a zis lui Moise: 
„Incredinţează pe norodul acesta lui Isus al lui Navi, că tu vei 
adormi”. Şi iarăşi a zis Dumnezeu lui Moise: „Pământul făgăduinţei 
iată-l, vezi-l, dar nici tu nu vei intra în el, pentru că nu M-ai cinstit 
înaintea fiilor lui Israel şi n-ai lovit piatra pentru curgerea apei cu 
toiagul tău după porunca pe care ţi-am poruncit-o Eu, ci ai lovit-o 
cu trufie şi cu mânie” (Numerii 20, 12). 

Vedeţi, iubiţilor, câtă depărtare se face de la Dumnezeu 
pentru nelucrarea poruncilor? Moise, căruia îi strălucea faţa mai 
mult decât soarele (Ieşirea 34, 29), încât fiii lui Israel nu puteau să 
caute la faţa lui pentru strălucirea darului Preasfântului Duh ce 
lucra întru el, pentru o poruncă ce i-a părut mică, nu s-a 
învrednicit a intra în pământul făgăduinţei. Dar depărtarea de la 
Dumnezeu nu s-a zis pentru Moise, căci Moise era plin de credinţă 
şi de darul Celui Preaînalt. Ea s-a zis pentru necredinţa şi 
învârtoşarea inimii norodului celui ce, după ce a intrat în pustie, 
cârtea şi bârfea împotriva lui Moise. De aceea, nu numai că nu s-a 
învrednicit a intra în pământul făgăduinţei, dar nici a-l vedea nu s- 
a învrednicit, ci a umblat rătăcind pe locuri neumblate, şi nu pe 
cale, după cuvântul Domnului, Care a zis: „M-am jurat întru mânia 
Mea că nu vor intra întru odihna Mea” (Numerii 14, 23). 

Aşa e şi cu cei ce îndrăznesc a începe rugăciunea lui lisus. De 
se vor afla întru împuţinarea credinţei, adică de vor fi puţin 
credincioşi, puţină purtare de grijă vor avea pentru lucrarea sfintei 
rugăciuni, dar multă silinţă şi sârguinţă au pentru lucrurile şi 
agoniselile cele pământeşti şi vremelnice. Unii ca aceştia, chiar 
dacă li se pare a călători bine, se rătăcesc pe locuri neumblate şi 

nu umblă pe cale. Dar însăşi gura Domnului grăieşte zicând: „Nu 
vă îngrijiţi ce veţi mânca şi ce veţi bea şi cu ce vă veţi îmbrăca. 
Vedeţi păsările cerului, că nici nu seamănă, nici nu seceră, nici în 
jitniţe nu adună, şi Tatăl vostru cel ceresc le hrăneşte pe ele. Ci 
căutaţi mai întâi Împărăţia cerurilor, şi toate celelalte se vor 
adăuga vouă” (Matei 6, 31-33). 

Deci, cei ce s-au sfinţit lui Dumnezeu încă de aici, dacă vor să 
se aplece de la rugăciune puţin câte puţin spre cugetele 
pământeşti, care spurcă şi întunecă mintea, şi se vor învoi cu ele, 
vor vedea pe Dumnezeu îndepărtându-Se de la ei şi vor rămâne în 
batjocura vrăjmaşilor, adică a viclenilor draci. Că şi Samson, cel 
tare şi osebit între oameni mai mult decât toţi şi sfinţit lui 
Dumnezeu din pântecele maicii sale, cel învrednicit de multă 
putere şi de mari minuni şi vestit încă mai înainte de naştere prin 
înger, ca şi loan, fiul lui Zaharia, oare nu pentru că şi-a pângărit 
sfinţitele sale mădulare prin aplecarea spre păcătuire, adică spre 
desfrânare, S-a depărtat Dumnezeu de la el şi l-a lăsat pe el pe 
seama vrăjmaşilor lui? 

Vedeţi, iubiţilor, câtă stricăciune se face dintru împuţinarea 
credinţei, şi sufletească şi trupească? Dintru aceasta vine lenevirea 
spre lucrarea sfintelor porunci, dintru aceasta, aplecarea spre 
păcătuire, dintru aceasta vine iubirea de agoniselile cele 
pământeşti şi de slava lumii celei deşarte. Deci, de suntem iubitori 
de cele duhovniceşti, să nu fim iubitori de agoniselile cele 
vremelnice, care sunt stricăcioase şi pierzătoare de suflet, ci să fim 
sârguitori şi iubitori de lucrul lui Dumnezeu, slujindu-l Lui şi 
cinstindu-L. pe El prin lucrarea sfintelor Lui porunci şi, din zi în zi, 
să sporim prin credinţă şi prin smerită cugetare în dorul cel către 
El. Căci aceasta este calea cea adevărată şi neînşelătoare. 

Deci fierbinţeala se naşte din rugăciune, dar vine şi de la 
draci, şi de la fire. Cea de la fire se naşte atunci când cineva are 
vreo rudenie aflată în depărtare, pe care doreşte să o vadă, şi nu 
are nicio înlesnire să o vadă. Dar se naşte şi când cineva are o 
dragoste pătimaşă pentru oarecare faţă (persoană). Aceasta e o 
dragoste stricăcioasă şi pierzătoare de suflet. Ea se naşte când 
doreşte să se întâlnească cu acea faţă, şi nu are nicio înlesnire a se 
întâlni cu ea. Acest fel de fierbinţeală se naşte şi la cei iubitori de 
arginţi, care urmăresc împlinirea dorinţei lor de a agonisi aur şi 
argint. Aceasta este, după cuvântul dumnezeiescului Apostol 
Pavel, rădăcina a toată răutatea. Acest lucru este jalnic şi vrednic 
de nemângâiată plângere. 

Fiindcă această patimă pe mulţi i-a aruncat în prăpastia 
pierzării. Dar şi acum sunt aici dintre aceia ce sunt biruiţi de 
această patimă şi aud prea bine aceste înfricoşate cuvinte. Dar ce 

fac? Ei se mulţumesc să cugete cu inima lor, zicând: Cine ştie, 
poate nu va fi aşa precum se aud aceste înfricoşate cuvinte; poate 
va fi altminteri. Şi nu numai că nu se pocăiesc, ci încă şi pe cei ce 
atârnă de ei îi asupresc şi-i necăjesc făcând economie, ca să-şi 
păstreze aurul şi argintul, ca nu cumva să cheltuiască din el. Şi din 
acestea li se pricinuieşte lor a nu crede cu inima şi a nu înţelege cu 
mintea, numai şi numai din împuţinarea credinţei lor. Că şi Iuda 
cel rău-credincios auzea înfricoşatele cuvinte ale Domnului şi 
Mântuitorului nostru lisus Hristos, Care zicea că mai bine ar fi fost 
omului acela, care avea să vândă pe Fiul Omului pentru agonisirea 
argintului, să nu se fi născut, dar nu le înţelegea, nici nu le credea 
cu inima, având mintea întunecată cu turbarea iubirii de argint. Şi 
aşa n-a înţeles, până când nu şi-a agonisit lui şi spânzurare, şi 
pogorâre în prăpastia iadului. 

Aşa şi în vremea de acum, cei întunecaţi la minte cu turbarea 
agoniselii aud şi ei prea bine aceste înfricoşate cuvinte, dar 
întunecarea minţii lor nu-i lasă să înţeleagă sau să se pocăiască, ci 
se şi sârguiesc să-i asuprească şi să-i necăjească pe cei mai mici. 
Unii ca aceştia agonisesc loruşi pogorârea în prăpastia pierzării. 
Iar pe cei ce înţeleg şi cred cu inima şi se pocăiesc cu adevărată 
pocăință, precum a primit Domnul pe vameşul şi pe desfrânata şi 
pe fiul cel risipitor şi i-a îmbrăţişat pe ei, aşa îi primeşte şi pe ei, şi- 
i îmbrăţişează, şi în ceata drepţilor îi rânduieşte. Căci ştie Domnul 
şi pe desfrânata care s-a pocăit cu adevărat să o facă mai curată 
decât pe o fecioară. Dar nu face aşa pe cei ce prelungesc 
nepocăinţa, zicând că ne vom pocăi mâine sau poimâine. Că mulţi 
sunt în iad dintre cei ce zic că ne vom pocăi mâine sau poimâine, 
pentru că noi nu ştim ziua sau ceasul ducerii noastre din viaţă. 

Iar dulceaţa se naşte din rugăciune. Dar vine şi de la doctorii 
cei amari, adică de la viclenii draci. Cea de la draci pricinuieşte 
tulburare, iar cea din rugăciune aduce pace şi smerenie. 

Iar fierbinţeala cea din rugăciune şi cu zdrobire dintru 
adâncul inimii aduce suspine şi izvorăşte din ochi, ca din nişte 
şipote, şiroaie de lacrimi pentru dragostea şi dorul cel către 
Dumnezeu. Şi atunci, şi mintea cu mare putere strigă: „Doamne, 
lisuse Hristoase, Fiul lui Dumnezeu, miluieşte-mă”. Şi pe toţi 
oamenii îi vede înaintea sa ca pe îngerii lui Dumnezeu. lar pe sine 
se vede praf şi cenuşă, şi îi vine a se tăvăli pe sub picioarele 
tuturor oamenilor pentru dragostea Domnului. Ba, de multe ori, îi 
vine a se şi ascunde de către vederea oamenilor. 

Cei ce au ajuns la măsurile acestea s-au învrednicit şi de mila 
lui Dumnezeu, adică de rugăciunea cea adevărată şi neîncetată. Ea 
se lucrează atunci de-a pururea cu mintea în inimă; se lucrează fie 
tăcând el, fie dormind. lar mai vârtos, când se deşteaptă din somn, 

o află lucrându-se cu foarte mare linişte şi niciun cugeţel nu se 
atinge de minte, ci numai cuvintele rugăciunii se lucrează cu 
dulceaţă în inimă. Dar această sfântă lucrare a minţii vine, precum 
s-a zis mai sus, încă de la început, dar numai odată cu lucrarea 
sfintelor porunci şi a tuturor faptelor. Ei îi ajută însă mult şi 
străinătatea. 


Întrebare: Cum şi în ce chip este străinătatea aceea? 

Răspuns: Străinătatea este aşa: că oriunde se va afla 
lucrătorul (poruncilor), fie la linişte, sau între prieteni, sau în orice 
loc va avea vieţuirea, să se aibă pe sine ca un nemernic (străin) şi 
mai-micul tuturor. Căci zice Sfântul Calist Patriarhul că, mai mult 
decât în toate înțelesurile, dator este să fie (cel ce se linişteşte) 
râvnitor în a înţelege cele duhovniceşti. E dator, mai ales la 
început, ca luarea-aminte a minţii lui să nu fie, în ceasul 
rugăciunii, nici la jumătatea inimii, nici în josul ei, ci să păzească 
mintea deasupra inimii. 

Aceste dumnezeieşti cuvinte ce sunt adunate din sfintele 
scrieri s-au scris în grai simplu şi cu simplitate, ca să fie lesne de 
înţeles şi pruncilor celor mici. Pentru că multe sunt noianurile 
învăţăturii dumnezeieşti, dar cu anevoie de înţeles de prunci, adică 
de începători. Pentru că noii începători sunt ca pruncii cei mici 
care, în micile şi slabele lor mânuşiţe, în loc de peşte primesc 
şarpe, şi în loc de pâine, cărbuni de foc, neştiind ce fac. Cu 
adevărat, nou-începătorii sunt asemenea pruncilor celor mici, şi cu 
atât mai vârtos cei ce nu iau aminte la sfintele scrieri şi nu au nici 
sfătuire duhovnicească. Acest fel de lucrători, în loc de cele bune, 
primesc cele rele, şi în loc de dar, înşelăciune. Ba se şi bucură, 
neştiind ce fac şi socotind că primesc dar. De aceea, această sfântă 
lucrare a minţii are nevoie de multă sfătuire duhovnicească şi de 
citirea cu multă luare-aminte a sfintelor scrieri, nu de agoniselile şi 
lucrurile vremelnice, ca să nu ne înşelăm. Pentru că vrăjmaşul nu 
încetează a se sârgui să ne înşele nu numai pe noi, începătorii, sau 
pe cei de la mijloc, ci şi pe cei desăvârşiţi. Căci stăpânitorul lumii 
acesteia caută nu numai pe unul sau pe doi să-i piardă, ci se 
sârguieşte, răcnind ca un leu, să înghită pe toată lumea. 

Dar, precum s-a zis mai sus, smerenia, ascultarea şi 
mărturisirea dreaptă sfărâmă toate înşelăciunile şi mrejele 
vrăjmaşului. Mai ales o face aceasta smerenia, după cuvântul 
sfinţilor îngeri, pe care l-au zis către Sfântul Grigorie, ucenicul 
Sfântului Vasile cel Nou, atunci când a fost răpit întru vedenie 
până la sfânta cetate a Ierusalimului de Sus. Acolo, Sfântul 
Grigorie a văzut cum, după soboare de drepţi ce au venit şi s-au 
rânduit în sfânta cetate, a mai venit şi un sobor mare de mireni, şi 

s-a rânduit şi acesta în sfânta cetate. După acesta, mai veni şi un 
soboraş mic de călugări, şi se rândui în muncile cele veşnice. Iar 
Sfântul Grigorie, fiindu-i cam ruşine pentru cinul călugăresc ce se 
numeşte neam sfânt, căutând către sfinţii îngeri ce-l purtau - că 
erau doi: unul îl ducea de o subsuoară, şi celălalt de cealaltă -, a 
zis lor: „Ce poate fi lucrul acesta, domnii mei, că soborul cel mare 
de mireni se rândui în sfânta cetate, iar soboraşul acesta mic de 
călugări se rândui în muncile veşnice?” Atunci răspunseră sfinţii 
îngeri zicând: „Fiule, la vremea aceea de apoi, tot neamul 
călugăresc şi duhovnicesc se va porni spre pierzare”. Şi iarăşi a 
îndrăznit Sfântul Grigorie a-i întreba pe sfinţii îngeri, zicând: 
„Dacă-i aşa, domnii mei, apoi cine se va mântui?” l-au răspuns 
sfinţii îngeri: „Cel ce va iubi sărăcia de bunăvoia sa, şi goana, şi 
smerenia, acela se va mântui”. 

Deci, iubitorilor de Hristos, să ne sârguim şi noi a iubi 
smerenia şi sărăcia cea de bunăvoie şi a fi goniţi. Că şi Domnul 
nostru lisus Hristos, când S-a pogorât pe pământ şi cu oamenii a 
petrecut din dragostea pentru noi, multă smerenie a arătat, şi 
sărăcie de bunăvoie a primit, şi, de cei cu arme şi cu puşti fiind 
gonit, nu S-a tăinuit, şi bătăi şi scuipări a primit, şi cu moarte de 
ocară pe cruce a fost răstignit şi omorât şi, prin vărsarea sfântului 
şi scumpului Său Sânge şi prin slăvita Lui înviere cea de a treia zi 
a dăruit înviere şi bucurie la toată lumea. Deci, dacă Domnul, 
Izbăvitorul şi Mântuitorul nostru a primit a pătimi toate acestea de 
voia Sa şi din blestemul strămoşului Adam, cel prin călcarea 
poruncii, a binevoit a ne mântui, apoi cu cât mai vârtos ni se 
cuvine nouă, păcătoşilor, a ne smeri şi toate durerile şi scârbele 
aici, în veacul acesta, a le primi şi a le pătimi pentru dragostea 
Mântuitorului nostru lisus Hristos, Celui preadulce şi de oameni 
iubitor. Făcând aşa, ne vom izbăvi de pierzarea aceea de care au 
spus sfinţii îngeri şi de muncile veşnice şi ne vom învrednici de 
Împărăţia cerului. lar aceasta să o facem ştiind că toate cele de 
aici sunt schimbăcioase şi nestatornice, şi viaţa noastră puţină 
este, iar zilele noastre degrabă trec, ca umbra norului înaintea 
soarelui şi ca floarea câmpului. Deci, văzându-le noi pe acestea că 
toate cu adevărat aşa sunt, cu multă zdrobire dintru adâncul inimii 
să rugăm pe Milostivul Dumnezeu să ne dea umilinţă şi vreme de 
pocăință. Că acum este vremea pocăinţei, acum este vremea a 
lucra poruncile, acum este vremea a ne smeri, acum este vremea 
plângerii. Deci să plângem acum, ca să nu plângem atunci, adică 
acolo unde nu folosesc plângerea sau lacrimile. Căci însăşi gura 
Domnului grăieşte zicând: „Fericiţi sunteţi cei ce plângeţi acum, că 
veţi râde”. Dar nu numai cu dumnezeiasca Sa gură ne-a învăţat, ci 
şi cu lucrul ne-a arătat, că treizeci şi trei de ani pe pământ a 

petrecut şi cu oamenii a vieţuit şi niciodată nimeni dintre oameni 
râzând nu L-a văzut, dar plângând, de multe ori. Şi pentru ce 
plângea Mieluşelul lui Dumnezeu, Cel ce este din fiinţă fără de 
păcat şi pentru noi S-a făcut om fără de păcat? Căci plângea 
Iubitorul de oameni! Şi pentru ce plângea, fără de păcat fiind? 
Numai şi numai pentru noi, păcătoşii, arătându-ne cu lucrul că se 
cuvine a ne smeri şi a plânge pentru păcatele noastre şi a dori 
lumea de acolo. Căci aici, pe pământ, străini ne aflăm. 

Deci să ne silim cu sârguinţă şi să ieşim din pământul străin 

şi să mergem la patria noastră cu cucernicie şi cu smerenie şi cu 
cinstire de Dumnezeu. Adică să-L cinstim pe Dumnezeu prin 
lucrarea sfintelor Lui porunci, ca să fim şi noi următori 
dumnezeieştilor Părinţi celor de demult care, prin lucrarea 
sfintelor şi de viaţă dătătoarelor Lui porunci, ziua şi noaptea, cu 
smerenie şi cu multă dragoste, au slujit Domnului şi au călătorit pe 
calea cea strâmtă. Căci însăşi gura Domnului a zis că „strâmtă este 
calea care duce la Împărăţia cerească şi largă este cea care duce 
la pierzare” (Matei 7, 13-14). Cu adevărat, largă este calea care 
duce la pierzare, dar numai până duce la pierzare este largă, căci, 
după ce a intrat acolo, vai şi iar vai! Cine va putea să spună 
strâmtorarea şi plângerea şi scrâşnirea dinţilor care sunt acolo? 
De aceea, tot credinciosul şi creştinul cel pravoslavnic auzind de 
aceste înfricoşate munci, nu este cu putinţă a nu se umili şia nu 
plânge cu multă zdrobire dintru adâncul inimii. 
_ Asemenea şi calea cea strâmtă este strâmtă până ce duce la 
Împărăţie. Căci, după ce s-a învrednicit cineva a intra acolo, cine 
ar putea spune desfătarea şi mângâierea care sunt acolo şi bucuria 
cea neasemănată şi nepricepută de mintea omenească a celor ce s- 
au învrednicit a vedea frumuseţea îngerilor celor străluciți şi 
luminaţi şi mirosul florilor raiului, celor cu duhovnicească 
mireasmă? 

Fie ca prin rugăciunile sfinţilor îngeri şi ale tuturor celor 
plăcuţi lui Dumnezeu să fim şi noi, păcătoşii, ocrotiţi şi feriţi de 
mrejele şi cursele vrăjmaşilor. Iar cu rugăciunile Născătoarei de 
Dumnezeu şi Preasfintei Stăpânei noastre Fecioara Maria, să ne 
învrednicim de mila Fiului său, a Domnului nostru lisus Hristos, 
Cuvântul Tatălui, Căruia se cuvin slava, cinstea şi închinăciunea, 
împreună cu Cel fără de început al Său Părinte şi cu Preasfântul şi 
Bunul şi de viaţă făcătorul Duhul Său, acum şi pururea şi în vecii 
vecilor. Amin. 

Să mai facem puţină descoperire despre norodul care nu s-a 
învrednicit a intra în pământul făgăduinţei, ci a umblat rătăcind în 
locuri neumblate, şi nu pe cale. Acesta calea cetăţii de locuit n-a 
aflat, şi se sfârşeau sufletele lor într-înşii, flămânzind şi însetând. 

Căci norodul acela nu s-a învrednicit a intra în pământul 
făgăduinţei, măcar că Dumnezeu l-a trecut cu minuni Marea Roşie 
prin toiagul lui Moise şi l-a dus în pustie, izbăvindu-l de robia lui 
Faraon. El nu numai că nu s-a învrednicit a intra în pământul 
făgăduinţei, ci nici a-l vedea pe el nu s-au învrednicit, ci le-au 
rămas oasele lor în pustie, după cuvântul Domnului, Care a zis: 
„M-am jurat întru mânia Mea: Nu vor intra întru odihna Mea, 
pentru necredinta şi învârtoşarea inimii lor” (Psalm 94, 12). 

Numai doi din norodul acela s-au învrednicit a intra în 
pământul făgăduinţei, adică Isus al lui Navi şi Halev, fiul lui Aaron. 
Aceştia au băgat poporul în pământul pe care l-a dat Dumnezeu 
lor, adică norodului ce sporise după ce a intrat în pustie, că erau 
patruzeci de mii cu numărul celor sporiţi. 

„Şi a grăit Dumnezeu lui Moise, zicând: «la toiagul tău şi 
adună adunarea, tu şi Aaron, fratele tău, şi grăiţi lângă piatră 
înaintea lor, şi va da piatra apele sale; şi veţi scoate apă din piatră 
şi veţi adăpa adunarea şi dobitoacele lor». Şi a luat Moise toiagul 
dinaintea Domnului” (Numerii 20, 7-9). Insă patruzeci de mii au 
fost numai dintr-un neam, iar din toate neamurile au fost şase sute 
de mii cu cei sporiţi ai lor. „Deci au adunat Moise şi Aaron, fratele 
său, poporul înaintea pietrei, şi a zis către ei: «Ascultaţi-mă, voi, 
cei neascultători! Au doară din piatră voi scoate vouă apă?>. Şi 
ridicând Moise mâna sa, a lovit piatra cu toiagul său de trei ori, şi 
a ieşit apă multă şi au băut adunarea şi dobitoacele lor. Şi a zis 
Dumnezeu către Moise şi către Aaron, fratele său: «Pentru că nu 
aţi crezut şi pentru că prin necredinţa voastră nu M-aţi cinstit, 
adică nu aţi voit să Mă sfinţiţi înaintea fiilor lui Israel, nu veţi băga 
voi adunarea în pământul pe care Eu l-am dat lor».” Şi norodul 
acesta a fost povăţuit, cu ajutorul şi cu bunăvoirea lui Dumnezeu, 
de Isus al lui Navi şi de Halev, în pământul făgăduinţei. 

lar după ce le-a dat Dumnezeu în stăpânire cetatea, a 
poruncit lui Isus al lui Navi ca pe toţi cei ce locuiau în cetate să-i 
taie cu sabia. Şi s-a împlinit porunca Domnului, că pe toţi, de la 
mic la mare, i-a tăiat cu sabia. Iar pe împăratul cetăţii, adică pe 
stăpânitorul pământului aceluia, a poruncit Dumnezeu să-l 
spânzure pe lemn. Şi s-a împlinit porunca cu lucrul, că l-au 
spânzurat pe un lemn. lar pe Isus al lui Navi, pentru credinţa şi 
curăţia inimii lui, l-a proslăvit Dumnezeu a fi stăpânitorul cetăţii şi 
a tot pământul acela. 

lar acestea nu s-au scris pentru altceva, ci numai şi numai 
pentru aceasta, ca să înţelegem şi să vedem luminos cât iubeşte şi 
întăreşte şi învredniceşte Dumnezeu pe cei ce iubesc poruncile Lui 
şi le lucrează pe ele. Şi, iarăşi, cât urăşte şi pedepseşte Dumnezeu 
pe cei necredincioşi şi nesupuşi poruncilor Lui. Căci, pentru 

nelucrarea poruncilor, pedepsire şi pogorâre în iad se face, 
precum s-a făcut şi pentru acest împărat al cetăţii din pământul 
făgăduinţei, pe care Dumnezeu l-a pedepsit prin Isus al lui Navi. 

Aşa şi în vremea de acum, pe cei necredincioşi şi nesupuşi 
poruncilor lui Dumnezeu, chiar dacă li se fac, poate, toate deplin şi 
după voia lor mănâncă şi beau, îi aşteaptă pedeapsa lui Dumnezeu 
şi pogorârea la iad, precum de demult, în ziua ispitirii, ispititorii lui 
Dumnezeu mâncau şi beau, dar, pe când mâncarea se afla încă în 
gura lor, s-a suit mânia lui Dumnezeu peste ei şi a ucis pe cei mai 
mulţi ai lor. lar pe cei ce iubesc poruncile lui Dumnezeu şi le 
lucrează îi aşteaptă suirea la Ierusalimul cel de Sus şi mângâierea 
cea necuprinsă de mintea omenească. 

Fericit este călugărul care a murit lumii acesteia, că viu este 
lumii celei de acolo. lar călugărul care încă n-a murit lumii 
acesteia mort este lumii celei de acolo şi viu muncilor celor 
veşnice, unde nu este răsuflare sau alinare de mulţimea durerilor 
celor de acolo. Călugărul este cel ce de toate s-a despărţit şi cu 
toate s-a împreunat, adică s-a despărţit de cele vremelnice şi s-a 
împreunat cu cele veşnice. 

Fericiţi sunt tinerii călugăraşi care din pruncie s-au afierosit 
pe ei a fi ostaşi ai Împăratului Hristos. Fericiţi cei ce au păzit 
întreaga feciorie, că aceia sunt pârga bine primită a Mielului lui 
Dumnezeu, şi ei sunt mai aproape decât toţi de scaunul 
Dumnezeirii. Fericiţi sunt şi cei bătrâni, ba şi cei ce au avut 
însoţire şi au lăsat soțiile şi pe fiii lor şi au urmat Sfintei 
Evanghelii, că şi aceia feciorelnici vor fi şi locaşuri ale 
Preasfântului Duh, numai de vor împlini cu lucrul ceea ce au 
făgăduit la primirea cinstitului şi îngerescului chip, prin care darul 
Celui Preaînalt să ne umbrească şi să ne păzească de toată 
răutatea celui ce se numeşte răutate în veci. 

Fericit este călugărul care s-a asemănat turturelului care şi-a 
pierdut soţia. Căci, după pierderea soţiei sale, de multă jale şi 
mâhnire nu mai bea apă limpede, ci mai întâi o tulbură, şi apoi o 
bea; nici pe ramură verde nu mai cântă, ci şade pe crenguţă uscată 
tânguindu-se şi jelind pe dorita sa soţie. Călugărul care este 
adevărat călugăr asemenea este acestei jalnice şi tânguitoare 
turturele, pentru că el, după ce s-a îmbrăcat cu cinstitul şi 
îngerescul chip, de-a pururi se află arzând cu inima lui şi dorind cu 
multă jale pe Cel despre Care şi Filip striga cu mare glas zicând: 
„Veniţi şi vedeţi că am aflat pe Cel dorit, adică pe Mieluşelul lui 
Dumnezeu, Mântuitorul sufletelor noastre” (Ioan 1, 45, după 
înţeles). Iar din cele vremelnice ale veacului acestuia de nimic nu 
se bucură, nici se mângâie, ştiind că toate sunt schimbăcioase şi 
nestatornice, ci mai vârtos se mâhneşte pentru păcatele sale; că 

omul, măcar numai o zi de ar fi pe pământ, nu este cu putinţă să 
fie fără de păcat (Iov 14, 5). Şi niciun păcătos nu poate merge spre 
Cel dorit de nu-şi va spăla păcatele sale prin pocăință şi prin 
mărturisirea cea adevărată. 

lar despre milostivirea lui Dumnezeu ştim că din pricina ei 
fugea Iona prorocul de la faţa Domnului şi nu voia să 
propovăduiască cetăţii Ninive pierzarea ei, căci zicea: „Doamne, 
ştiu că eşti milostiv şi văzând plângerea şi lacrimile lor Te vei 
milostivi spre ei şi nu vei pierde cetatea, ci le vei ierta păcatele, şi 
propovăduirea mea va rămâne mincinoasă” (lona 4, 2). Că 
plângerea şi lacrimile nu numai că izbăvesc de moarte pe cei ce 
plâng, ci şi locaşuri ale Preasfântului Duh îi fac pe ei, precum şi pe 
Sfinţii cei mari care cu curgerile lacrimilor nerodirea pustiului o au 
lucrat şi cu suspinurile cele dintru adânc au făcut-o să rodească 
osteneli însutite, luminând toată lumea cu strălucirea minunilor. 

Al Sfântului Nil, cap. 90: „Chiar dacă ţi se pare că eşti cu 
Dumnezeu, păzeşte-te de dracul curviei, căci este foarte înşelător 
şi cât se poate de pizmaş şi voieşte să fie mai iute ca mişcarea şi 
trezvia minţii tale, ca să o smulgă şi de la Dumnezeu când stă 
lângă El cu evlavie şi cu frică” (Evagrie, Cuvânt despre rugăciune, 
90, Filoc. rom., 1, p. 110). 

Tot al aceluiaşi, cap. 91: „Dacă te îngrijeşti de rugăciunea cea 
curată, pregăteşte-te împotriva năvălirii dracilor şi rabdă cu 
bărbăţie bătăile lor. Căci ca fiarele sălbatice vor năvăli asupra ta şi 
tot trupul îl vor răni” (Evagrie, Cuvânt despre rugăciune, 90, Filoc. 
rom., I, p. 110). 

Iar cei puţin credincioşi se înfricoşează auzind de venirea 
viclenilor draci şi de rănile cele de la ei, dar stau la îndoială dacă 
trebuie să se  îndeletnicească cu rugăciunea. Dar cei 
binecredincioşi nu numai că nu stau la îndoială şi nu se 
înfricoşează de năvălirile şi rănirile viclenilor draci, ci cu şi mai 
mare bucurie se întrarmează asupra lor, îndeletnicindu-se cu 
rugăciunea curată, şi toate taberele lor le pun pe goană şi le 
alungă cu puterea lui Hristos, Domnul şi Mântuitorul cel 
preamilostiv. Iar călugărul, prin rugăciunea cea curată, deopotrivă 
cu îngerii se face. 

Rugăciunea cea curată este căldura inimii, iar de va fi 
adevărată şi neînşelătoare căldura inimii, semnul neînşelăciunii 
acesta este: că toată mintea o adună acolo unde este căldura, 
adică întru adâncul inimii. Dar de va fi adusă în inimă căldura de 
viclenii draci, mintea nu este lucrătoare, adică nu se adună în 
inimă, ci e purtată ca o oarbă pretutindeni, prin toate nimicurile. 
Să înţeleagă deci fiecare că acesta este semnul înşelăciunii, că 
mintea este nelucrătoare. 

lar acestea nu s-au scris spre descurajarea celor ce se 
îndeletnicesc cu rugăciunea inimii (inimelnică), ci s-au scris spre 
deprinderea şi folosul lor, adică pentru a se sili să-şi facă şi mintea 
lucrătoare, ca să o adune acolo unde este căldura, adică întru 
adâncul inimii. 

Dreptul care are şi înţelepciune este asemenea lui Dumnezeu. 
Şi semnul înţelepciunii acesta este: că înțeleptul este sfetnic bun 
tuturor. Înțeleptul nu grăieşte niciodată cu asprime, nici nu se 
iuţeşte, ci toate cuvintele lui sunt line şi cu bună primire şi 
veselesc inima celor ce le aud pe ele. Înțeleptul, chiar de va fi în 
treaptă (înaltă), nu se trufeşte, nici nu se mândreşte, ci şi mai mult 
se smereşte, urmând Mieluşelului lui Dumnezeu, Domnului şi 
Mântuitorului nostru lisus Hristos, silindu-se a împlini poruncile 
Lui. Dreptul cel înţelept, chiar de se va afla în treapta de 
judecător, nu crede îndată cele ce i se spun, nici nu hotărăşte cu 
grabă pedeapsa celor pârâţi, nici grăbire nu rânduieşte la 
pedeapsă, ci mai întâi cu mare înţelepciune şi cu bună luare- 
aminte cercetează, ca luminos, adică cu bună adeverire, să afle 
pricina şi, după ce a aflat-o pe ea, cu bună rânduială pune la cale 
judecata, păzind cuvintele Domnului, Care a zis: „Cu ce judecată 
veţi judeca, cu aceea veţi fi şi voi judecaţi, şi cu ce măsură veţi 
măsura, cu aceea şi vouă vi se va măsura” (Matei 7, 1 -2); 
asemenea, păzind şi cuvintele Apostolului, care zice: „De a căzut 
cineva în greşeală, voi, cei duhovniceşti, îndreptaţi pe unul ca 
acesta cu duhul blândeţii” (Galateni 6, 1). Şi aşa, înțeleptul care se 
află în treaptă de stăpânire toate lucrurile sale le face cu bună 
socotinţă şi cu mare înţelepciune, silindu-se şi sârguindu-se a se 
face plăcut Stăpânului a toată zidirea, adică Domnului şi 
Mântuitorului nostru lisus Hristos. 

Dreptul nu se teme de ceea ce aude rău (de sine) şi nu se 
tulbură, nici se scârbeşte de orice i se va grăi împotrivă, ci zice: de 
s-ar ridica împotriva mea tabără, nu se va înfricoşa inima mea; de 
s-ar scula asupra mea război, întru aceasta eu nădăjduiesc: „Una 
am cerut de la Domnul, aceasta voi căuta, ca să locuiesc în casa 
Domnului în toate zilele vieţii mele”. Zis-a preafericitul Petru 
Damaschin: Ce i se cuvine a face celui ce este biruit de orice fel de 
patimă? Se cuvine unuia ca acesta cu mare sârguinţă a se 
împotrivi ei, dacă voieşte să scape de muncile cele veşnice şi de 
mânia focului celui nestins şi să se învrednicească de mila lui 
Dumnezeu. Să vorbim, de pildă, despre patima curviei. Dacă 
cineva este ispitit de oarecare faţă (persoană), se cuvine unuia ca 
acesta a se depărta cu totul de acea faţă, de vorbirea cu ea, de 
petrecerea cu ea, de atingerea hainelor, ba şi de mirosul ei. Că în 
toate acestea, de nu se va păzi cineva, săvârşeşte patima şi 

preacurvia sa şi se face locaş al dracilor. Iar acest lucru este jalnic 
şi vrednic de nemângâiată plângere, pentru întunecarea minţii ce- 
o aduce unora ca aceştia, că nu-şi aduc aminte de gândul ce l-au 
cugetat atunci când au ieşit din lumea cea deşartă şi au pornit în 
această călătorie duhovnicească şi vieţuire îngerească, că nu-şi 
aduc aminte de osârdia ce-o aveau când au intrat pe poarta 
mănăstirii în vremea venirii lor în ea, că nu-şi aduc aminte de 
făgăduinţa aceea ce au făgăduit la primirea cinstitului şi 
îngerescului chip. Căci unii dintre cei ce sunt biruiţi de acea 
patimă sunt şi acum aici de faţă şi aud prea bine de înfricoşatele 
acele munci. lar pentru cei ce se pocăiesc nu numai că toate cetele 
cereşti se bucură, ci încă şi Domnul îi aşteaptă cu braţele deschise, 
primindu-i şi îmbrăţişându-i. Dar pe cei ce petrec cu nebăgare de 
seamă şi nu se pocăiesc îi aşteaptă pogorârea în prăpăstiile iadului 
şi viermii cei neadormiţi. 

Zis-a preafericitul patriarh Sfântul loan Gură de Aur: „Omul 
care va greşi şi va păcătui înaintea lui Dumnezeu, iar mai pe urmă, 
căindu-se şi îngreţoşându-se de păcatele sale, le va părăsi şi va 
înceta de a mai păcătui înaintea lui Dumnezeu, şi va începe a se 
pocăi cu multă înfricoşare, şi cu foame, şi cu sete, şi cu plângere, 
şi cu vărsarea lacrimilor de toate zilele, veştejindu-şi trupul său şi 
uscându-şi oasele sale, unul ca acesta nimic nu se va folosi de 
ostenelile sale până când nu-şi va spune şi nu-şi va mărturisi toate 
păcatele sale duhovnicescului său părinte, ca să ia de la dânsul 
dezlegare şi iertare de păcatele sale. Pentru că acestuia i s-a dat 
putere a lega şi a dezlega şi a ierta păcatele oamenilor, precum 
zice şi Domnul: „Intâi spune-ţi şi-ţi mărturiseşte tu toate păcatele 
tale, şi apoi vei lua îndreptare şi iertare şi uşurare de sarcina cea 
grea a păcatelor tale”. 

Dar cel ce se numeşte răutate străveche, vrăjmaşul nostru 
diavolul, ştiind că prin spunerea şi mărturisirea păcatelor la 
părintele său duhovnicesc ia omul dezlegare şi iertare şi uşurare 
de sarcina cea grea a păcatelor sale, foarte se sileşte şi se 
nevoieşte ca să smintească şi să orbească, şi nicidecum să nu lase 
pe om, nici măcar cu gândul să gândească la mărturisire. De 
aceea, mulţi au ieşit din această lume amăgitoare fără mărturisire 
şi fără dezlegarea şi iertarea lor, pentru cele ce au păcătuit întru 
petrecerea vieţii acesteia vremelnice. lar acesta este un lucru prea 
înfricoşat, foarte jalnic şi vrednic de nemângâiată plângere. Căci 
din pricina acestei despărţiri fără rânduială şi cu durere de lumea 
aceasta, nu-şi câştigă nici cât de puţină uşurare de sarcina cea 
grea a păcatelor sale. 

Iar pe cei ce mărturisesc cu adevărat, şi se pocăiesc cu multă 
osârdie, şi canonul ce li s-a dat de părintele lor duhovnicesc îl 

păzesc bine, în vremea plecării lor din lumea aceasta amăgitoare, 
adică la darea sufletului, îngerii îi întâmpină făcându-le mângâiere 
şi preaslăvită cinste, primindu-i cu multă dragoste şi bucurându-se 
şi veselindu-se de ei ca de nişte doriţi prieteni ai lor, şi cu multă 
dragoste călătorind împreună cu ei la Ierusalimul cel de Sus. Cu 
ale căror rugăciuni fie să ne învrednicim şi noi, păcătoşii, de acea 
prea slăvită fericire şi sfântă mângâiere. Amin. 

Fericite sunt tinerele călugăriţe, care din pruncie s-au 
afierosit pe ele a fi mirese ale Împăratului Hristos. Fericite sunt 
cele ce în toate zilele şi în toate ceasurile îşi împodobesc şi-şi 
înfrumuseţează feţele lor spălându-le cu lacrimile ochilor lor, jelind 
şi dorind pe Mirele lor Cel ceresc. Fericite sunt şi cele bătrâne, 
sau şi cele ce au avut însoţire şi au lăsat pe fiii lor şi pe soţii lor şi 
au urmat Sfintei Evanghelii, că şi ele vor fi fecioare şi mirese ale 
lui Hristos, numai de vor împlini cu lucrul ceea ce au făgăduit la 
primirea cinstitului şi îngerescului chip. Fie ca darul Lui preaînalt 
să le umbrească şi să le păzească de toată răutatea celui ce se 
numeşte răutatea cea veche! 

